
II. Kötet 


1. Fejezet - Emánuel vizsgáztató kérdései a 
küldöttekhez 


És Abedám kérdezte őket: "Halljátok 
hát; szívetek megnyilvánulása nagy 
örömömre volt; valóban, így a legjobb 
nektek. De így amint most köztetek 
vagyok, tudjátok, hogy szabad életetek 
miatt nem maradhatok, és mint látható 
Atyátok nemsokára ismét el kell 
hagynom titeket! 

Hogyan lesz majd akkor, ha már nem 
járkálok közöttetek, és szükségetek 
lesz magasabb erőre és hatalomra - ki 
fog akkor közöttetek  Nevemben 
működni? 

Ki fog titeket azonnal megóvni a 
bajtól? Ki fogja a világnak kegyetlenül 
gonosz cselvetéseit mihamar elhárítani 
szívetekről, ha közületek senkiben sem 
lakoznék magasabb erő és hatalom, 
mint egy Tőlem reátok, 
mindnyájatokra hagyott drága örökség, 
hatalmas védelemül a kígyó minden 
leselkedése és kísértése ellen? 
Gondolkozzatok ezen és válaszoljatok 
Nekem. Amen! 

És a kérdezettek valamennyien 
egyhangúan így válaszoltak: - Óh 
Emánuel a Te szavaidban több van, 
mint pusztán csak a színtiszta igazság; 
óh Abba, a Te szavad maga a Szeretet! 
Azért ha testi szemeinknek nem is lesz 
már Tőled megadva az a 
kimondhatatlan kegyelem, hogy 
Téged, óh szent Atya lássanak, amint 


még most adva van - bár a 
legérdemtelenebbül - ez a 
kegyelmünk, Te, óh Abba a Te 
szeretetedet visszavonult szent 


láthatóságoddal együtt nem fogod 
visszavenni tőlünk, hanem nekünk, 
elhagyott gyermekeknek meg fogod 

engedni, hogy szívünket a Te végtelen 
és mindenekfelett szent atyai 
szereteteden felmelegítsük és 
újraélesszük. 

Óh Abba! Ezt az egyet kérjük Tőled, 
maradj nekünk mindnyájunknak 
örökké Atyánk és áldó kezeddel soha 
el ne hagyj minket; akkor 
mindnyájunknak elegendő erőnk és 
hatalmunk lesz a kísértéseknek 
ellenállani, a világ veszélyeivel 
szemben a küzdelmet felvenni, és 
azokat teljesen legyőzni! 

A Te szent akaratod történjék most és 
örökkön-örökké. Amen! 

És Abedám erős, megindult hangon 
így szólt: , Bizony-bizony mondom 
nektek: ha szeretetemet bírjátok, akkor 
mindenetek megvan; sőt több mint 
amennyit a Mennyek minden mennye 
valaha felfoghat. 

Ti a legfőbb bért választották 
magatoknak, amely örökké a tiétek 
marad, és amelyet tőletek senki el nem 
vesz! 

Valóban, aki az Én szeretetemben 
hűen megmarad, attól fut majd, és 
kerülni fogja a halál, mint a hó a nyár 
déli napjának hő sugarait! 

És eként Én szeretetemben veletek 
maradok most, és az örökkévalóságok 
minden örökkévalóságán át! Amen." 


2. Fejezet - Az ősatyák legfőbb gondja: Az Atya 
szeretetének és kegyelmének a keresése 


És mindenki magánkívül volt 
örömében és szívükben buzgón hálát 
adtak Abedámnak az ígéretért, amely 
valósággal az ígéretek ígérete; mert 
abban lakozik az egyedüli igaz élet, és 
így tehát minden élő erő és hatalom is 
mindeneknek a megfékezésére és 
legyőzésére. 


És az ősatyák ezt jól tudták, azért is 
törekedtek olyan serényen és 
szorgosan annak elnyerésére. Igen, 
egyedül Szeretetemnek és az azzal 
egybekötött kegyelemnek az elnyerése 
volt egyedüli gondjuk és az arra való 
leghőbb törekvés volt egyedüli iskolája 
és önmaguk adta feladata földi 
életüknek. De azért aztán gyermekeik 
már 6-tól egészen 10 éves korig 
hasonlíthatatlanul bölcsebbek és 
értelmesebbek is voltak, mint a 
mostani - nota bene - legsötétebb és 
valóban legundokabb időben minden 
idők között a legnagyobb tudósok, 
akik most nem sokkal tudnak többet, 
mint akkor a kisdedek az anya emlőjén 
tudtak. 

Mert az anyatej akkor már anyagilag 
véve is, nem ritkán többet tartalmazott, 
mint most ebben az úgynevezett 
felvilágosodott időben a tudósok 
legnagyobb, portól és  molyoktól 
megrágott könyvtárai! 

De mit tartalmaz most az anyatej?! - 
Nem akarom kimondani! - Óh, mi volt 
a nő akkor, és mi most! 

Én mondom nektek hét ezer közül alig 
van egy, amelyik túlságosan 
elsátániasodott  pipereszomjával és 
tetszésvágyával nem ritkán egy 
másodpercben - jól értesd meg, egy 
másodpercben - közel száz halálos 
bűnt nem követ el! 

Mert milyen most átkos ruhájuk, 
különösen a nyilvános helyeken! 

Nem akarom közelebbről leírni; csak 
annyit mondok nektek, hogy 
Hanochban még az utolsó, 
legelvetemültebb időkben is, még a 
legnyilvánvalóbb nappali parázna is 
sokkal erkölcsösebben és 
tisztességesebben ruházkodott, és 
testének fő szeméremrészeit sokkal 

jobban elrejtve tartotta, mint jelenleg a 
legilledelmesebb asszony! 

Ha az időben egy olyan nappali 
paráznának dolga volt férfival, akkor 
még ebben a magát egészen odaadó 
pillanatban is annyira le volt 
fátyolozva és takarva, hogy a buja férfi 
semmit sem látott belőle mást, mint 
amiért hozzájött. 

Ma már a tízéves leánygyermek kezdi 
kidomborodó bájait felismerni, 
megnézi magát a sátáni tükörben - és 
ha jobban megnő, és azt veszi észre, 
hogy csak valamennyire is telt a teste, 
akkor máris legalább félig meztelenül 
szeretne járni, hacsak félig-meddig is 
divat lenne, és a rendőrség azt tűrné. 
De amit nyíltan tenni nem mer, azt 
mégis megteszi szívében, és csak azon 
tépelődik és töri a fejét, hogy minden 
férfit szerelmessé és sóvárgóvá tegyen. 
Bizony, bizony mondom - egy 
nőszemély a mostani időben rosszabb, 
mint a legmélyebb pokol tízezer 
leggonoszabb ördöge. Ezek mégis 
futnak nevem elől; egy olyan nőfigura 
azonban csak nevet Rajtam és 
Nevemen és a legkevésbé sem hajlik 
meg Előttem, és még kevésbé Nevem 
előtt, amely előtt pedig minden 
Mennyek, világnak és pokolnak 
hódolattal meg kell hajolnia! 

Bizony, bizony mondom nektek - 
amint már sokaknak megmondtam 
ebben az időben vagy nyíltan jól 
hallható szavakkal, vagy a szív titkos 
érzésében - ez idő nőszemélyeire 
nézve kimondhatatlanul jobb lenne, ha 
mindegyikük tízmillió ördögtől lenne 
megszállva! Így még mindig meg 
lennének szabadíthatók tőlük; mert e 
tízmillió ördögnek elég lenne 
Nevemben az ereje, hogy kiűzzem 
őket. 

Hívd azonban Nevemet tíz évig is egy 
jelenkori piperefigura előtt és 
határtalan szemérmetlenségéből és 
cifrálkodásra, kevélységre, 
tetszenivágyásra, behálózásra és 
csábításra hajló kórságából egy 
hajszálnyit sem fog engedni! 
Gondolod, hogy az efajta teremtények 
majdan a pokolba jönnek, és annak 
talán legalsóbbjába? Tévedsz! - 
Bármilyen TOSSZ, gonosz és 
szörnyűségesen rettentő is ott, az a 
hely mégis még igen jó lenne az ilyen 
lények számára - mert ott minden sátán 
és ördög rohanva menekül Nevem elől, 
és odaküldött bármelyik 
büntetőangyalom előtt is már földre 
kell vetniük magukat. Teszik-e ezt 
ezek a világi figurák is?! 

Azért részükre is már kellőképpen 
gondoskodva van, legfőbb angyalok 
előtt is hallatlan módon! 

Ha e gyalázatos földi életüket majd 
nagyon is hamar nyomorultan 
befejezniük kell, és alapjukban véve 
meg nem javulnak, és Nekem az igaz, 
legbensőbb bűnbánat gyümölcseit nem 
termik; bizony, bizony, ez a fajzat 
egykoron haragomnak egész végtelen 
teljességét a legérzékenyebben érezze 
örökké, örökké, örökké! 

Óh te tiszta Gemélám, íme milyen 
végtelen különbség van közötted és ez 
idő asszonyai és leányai között! 
Milyen tátongó űr, amely két 
végtelenséget választ el! 

Te, óh Geméla, szívemen nyugszol! 
Ezek azonban Engem megvetve, 
annyira eltávolodtak Tőlem, hogy 
egyébként végtelenül messze érő 
kezem őket soha el nem érheti! Lásd - 
ők Tőlem egy másik végtelenségbe 
tértek el! Igen, legkeserűbb 
haragomban a végtelenségébe tértek 

át! 

De ne többet erről, mert idő előtt 
lobbanhatnék haragra! 

Azért menjünk ismét szép ősidőnkbe 
vissza! 

És a fenséges Abedám legmélyebb 
hálával telt szívüket tekintvén, ismét 
megindult és mindnyájukhoz 
fennhangon így szólt: 

„Bizony mondom nektek, akik 
mostantól kiválasztott gyermekeim 
vagytok - nem hagylak el titeket soha! 
Amíg szíveiteket felém fordítjátok, 
addig szeretetemmel áldólag 
mindnyájatokkal és külön-külön 
minden egyesnél, nálatok leszek olyan 


mértékben, amilyenben minden 
egyesnek Hozzám való és abból 
következőleg testvéreihez való 


szeretete lesz. És a lángolószívűek, 
Engem többször látni is fognak, 
különösen, ha szívüket létük 
kezdetétől tisztán tartották, és a 
világtól nem engedték magukat 
egykönnyen befonni. 

Őrizzétek meg szívetekben ezt az 
ígéretet, mert így kell, hogy legyetek 
és maradjatok ez ígéretből folyólag 
minden erőben, hatalomban és le nem 
győzhető állhatatosságban, amiért a 
természeti világ is nektek alá legyen 
rendelve. 

Ha azonban szívetekben az ígérettől 
eltértek, akkor eltéréstek arányában 
erőtöket is elveszítitek és Én nektek 
akkor mindig idegenebb, és idegenebb 
leszek, és fülem szájatok számára 
zárva lesz! 

Méltassátok ezt jól figyelmetekbe, és 
mélyen gondoljátok meg szívetekben 
ki az, aki ezt most nektek mondta! 
Amen. 


3. Fejezet - Lameket és Gemélát az Úr összevezeti 

E beszéd után a fenséges Abedám 
magához szólítja Lameket, 
bemutatja őt Gemélának és 


megkérdezi utóbbit: 

, Szeretett Gemélám, nézd meg ezt a férfit! 
Neve Lamek és hozzád hasonlóan telve van 
Irántam való lángoló szeretettel. Íme, ezt a 
férfit akarom hozzád adni, mert tudom, hogy ő 
téged nem érint meg előbb, mielőtt Én őt 
hozzád nem vezetem. 

Azért tehát nincs félni valód, mert amilyen 
tiszta te vagy szívedben, és amilyen szűzies te 


vagy, éppen olyan ő is. Amint te 
nem vágyakozol szívedben ő utána, 
hanem egyedül csak Énutánam, 
éppen úgy érez ő is; amint te futnál 
előle, éppúgy ő is előled. 

Lám, ő hozzád mindenben teljesen 
hasonló; mint te, akként sírta ő is 
keblemen a legforróbb szeretett 
könnyeit! 

És íme, bármilyen fiatal ő még, 
mégis a legnagyobb bölcsességgel 
teljes, amilyenre szabad ember 
csak képes. És birtokában van nagy 
erőnek és hatalomnak, amely 
Irántam való éppolyan hatalmas 
szeretetből lett sajátjává! 

Ha pedig a Belőlem való igaz 


szeretet bölcsességéről 
meggyőződni kívánsz, 


megengedem neked, hogy 
bármilyen kérdést intézz hozzá, 
amelyre ő neked aztán szívből 
válaszoljon." 

Kérdezd hát őt, mintha Engem 
kérdeznél." 

Geméla azonban nagyon félt 
Lamektől, és nem mert reánézni, és 
szólt Abedámhoz: 

„Óh te legszeretettebb Jehovám, 
nézd, nem vagyok képes hangot 
kihozni, nagyon félek tőle! 

Hogy engedelmeskedhessek 
Neked, szabadítsd meg szívemet 
Te én egyedül forrón szeretett 

Jehovám, e nagy félelemtől! 

Én, a Te egyedül Téged szerető 
Gemélád kérlek Téged erre; de 
csak ha Te akarod!" 

És Abedám megérintette őt, és így 
szólt hozzá: Geméla, te tiszta, 
legyen neked irántam való tiszta 
szereteted szerint. Amen." 

Erre Geméla mellét azonnal szelíd 
fuvallat járta át, félelmétől 
megszabadult, felegyenesedett, 
bátorságot kapott és azonnal 
kérdezte Lameket: 

„Lamek, tudnál-e te Jehova iránti 
szereteted mellett engem, 
őstörzsöd nagysága előtt szegény 
szolgálóleányt is még szeretni? 
Lehetséges lenne- ez neked? - Mert 
nézd, én nem vagyok képes 
egyebet semmit, csak Jehovámat 
szeretni és csak Őbelőle eredőleg 
aztán minden egyebet, amennyiben 
azt az Ő szeretete és 
könyörületessége magában foglalja 
és hordja és számomra Hozzá 
vezető útmutatóul szolgálhat. 

És Lamek Abedám keblére borult 
és így szólt: , Óh Te legszentebb, 
mindenekfelett szeretett Abba 
Imánuel Abedám! 

Bocsáss meg nekem! Lásd az én 
szívem az Irántad való szeretettől 
oly forrón telve van, hogy más 
szeretetre már nem képes, egyedül 
csak az Irántad való legédesebb, 
legtisztább, szent szeretetre! 

Óh Te szent, jó, legszeretőbb 
Atyám, hiszen Te tudod ezt; óh 
vajon vétkeztem-e én Előtted, hogy 
most engem büntetni akarsz? 

Bárki legyen is e Geméla, lásd én 
soha nem vágyakoztam utána, 
amint nem vágyakoztam nemének 
egyetlen lénye után sem! Szívem 

mindenkor csak Utánad 
vágyakozott, ezt atyáim 
mindegyike tudja, Séttől kezdve 
egészen Matusáláig, testem atyjáig. 
Óh Abba Imánuel! Légy nekem 
könyörületes és kegyelmes, ha 
mindentlátó és legszentebb szemed 
előtt netán öntudatlanul hibáztam 
volna és engedd el e nekem oly 
szörnyű nagynak tetsző, valóban 
túlságos nagynak tűnő büntetést! 
És engedd meg, hogy hallgatással 
mellőzzem e kérdést, habár ez a 
legtisztább vággyal van telve, de 
mégis olyan szájból jött, amelyet 
én még soha meg nem ismertem! 
Óh Abba Imánuel Abedám! A Te 
szent akaratod. Amen." 

Abedám erre Lameket hónalja alatt 
átfogta, kissé a föld fölé emelte, 
ismét gyengéden visszaállította, és 
aztán így szólt hozzá: 

, Halljad Lamek, te különös ember 
vagy! Irántami szereteted nagyobb 
a bizalmadnál! Te szeretsz Engem 
egész erődből, sőt szívednek 
minden elviselhető és lehető 
izzásával szeretsz Engem - de ami 
a te bizalmadat illeti, az 
semmiképpen nem áll arányban 
ezzel az olyan forró szereteteddel. 
Irántad való Szeretetem és Irántam 
való szereteted mellett azonban 
hogyan is jöhet még csak 
álmodban is eszedbe, hogy akkor, 
amikor a te számodra a 
mennyekből tündöklően tiszta 
jutalmat szántam, téged 
megbüntetni akarnálak?! 

Tudnád te azt egy teljesen 
idegennel, aki téged 
mindenekfelett szeretne, megtenni 
azt hogy büntetést rój reá? 

Hogyan tételezhetsz föl Rólam 

ilyet? Mégpedig pusztán csak 
azért, mert Hozzám való bizalmad, 
amelynek pedig szilárdnak kellene 
lennie, olyan gyenge? 

Nézd, az ami Hozzám úgy 
közeledhetik, mint ez a Geméla 
Zuriel legtisztább leánya és így 
szeretetemre bizonnyal méltó; az 
amit Én kezemen hordoztam - 
mondd, hogyan lehetne az reád 
nézve valaha is büntetés?! 

Ezt azonban azért mondtam most 
neked, hogy jól szívedbe vésd, és 
jól meggondold, milyen értéke van 
annak az adománynak, amelyet az 
Én kezemből veszel! 

Lásd, atyján kívül szívében még 
nem ismert más férfit ezért aztán 
nagy szorongás fogta őt el már 
neved említésénél is, hát még 
amidőn személyedet 
megpillantotta. 

Felhívtam őt, kérdezzen tőled 
valamit; akkor előtted való nagy 
rettegésében egész testében 
remegett. Mindazonáltal nagy 
félelmében ráeszmélt, hogy Nekem 
engedelmességgel tartozik, és azért 
Tőlem erősítést kért, hogy Nekem 
engedelmeskedhessen! 

Te nem vetted-e észre rajta 
ugyanazt? Miként tarthatod tehát te 
büntetésnek az Én akaratomat, 
amelyet általa intéztem hozzád? 

Ha nem ismernélek téged 
tisztaságodban és Irántam érzett 
legnagyobb szeretetben, akkor 
most e jutalmat elvesztenéd! De 
melletted szól szívednek tiszta 
lángja, azért Velem szemben 
nincsen tartozásod, de van egy 
kicsinyke a legtisztább Gemélával 
szemben! 

Add meg neki tehát, amit tőled az 

Én akaratomtól hajtva kívánt, hogy 
ezt a tartozásodat is leródd! 
Amen." 

És Lamek felismerte tévedését. 
Bocsánatot kért a remegő 
Gemélától és valóban Hozzám 
méltó módon biztosította őt iránta 
való tiszta szeretetéről, ami felett ő, 
a leány és minden körülöttünk álló 
örömteljes könnyekig 
meghatódtak. 

És ekként lett Geméla egyedüli, 
szeretett felesége Lameknek. De 
mind a ketten tiszták maradtak 
késő korukig, amidőn  Lamek 
egyszáznyolcvanhét éves lett és 
parancsomra Noét nemzette. 
Lássátok, az volt igazi, égben 
kötött házasság! Így köttessék 
minden frigy most és a jövőben! 


4. Fejezet - Az Úr előtt a legtetszőbb 


köszönetnyilvánítás a szótlan szeretet a szív legmélyebb 


alázatában. Lamek és Geméla az őskor legtisztább 
házaspárja 


Szeretnéd Lameknek Gemélához 
intézett beszédét hallani? Legyen, 
következezzék tehát: 

Miután Lamek Nekem szíve mélyén 
előbb megköszönte az emlékeztetést, a 
következő szavakkal kért bocsánatot 
Gemélától és biztosította őt 
szeretetéről: 

„Óh Abba Abedám! - Te látod és 
láttad már öröktől fogva szívemet - 
hogy már legkisebb gyermeksége óta 
semmi mással, csak Veled 
foglalkozott, és semmiről, másról, 
mint csak Rólad és végtelen 
csodaműveidről csevegett örömmel és 
fáradhatatlanul, nem ritkán az atyák 
bosszankodására is! - Sőt, hogyha csak 
e nevet , Jehova" említeni hallottam, 


túláradó örömömben gyakran olyan 
hangosan, ahogyan csak bírtam 
énekeltem, és egész erőmből 
ugrándoztam. 

Ezt Te, óh Abba Abedám mindenkor 
észlelted nálam, és mind az atyák, 
sokszor tanúi voltak a Te neved miatti 
hangos kedvemnek. 

Nézd, mivel soha mást, csak egyedül 
Téged ragadtalak meg szeretetemmel 
szívemben, azért tetszett nekem olyan 
borzasztónak, hogy Irántad való 
szeretetemet megosztanom kelljen; 
mert nem tudtam, hogy Geméla 
szeretete milyen bensőségesen van 
összekötve a Te szíveddel. Egyedül a 
Tied, óh Abba, minden szeretetem, 


dicsőítésem és hálám, hogy 
megvilágosítottad szívemet - 


minélfogva most látom, hogy Geméla 
bírása folytán Irántad való szeretem 
nemcsak nem lesz megosztva, hanem 
az ő szeretete révén az még 
megerősödik és megnövekedik! 

Te örök bizonyítványt adtál neki arról, 
hogy milyen tiszta ő, és hogy 
mennyire méltó a Te szeretetedre. 
Igen, most felismerem, hogy amiként ő 
választott Téged legtisztább és leghőbb 
szeretete egyedüli tárgyául, akként 
választottad magadnak Te is őt a Te 
legvégtelenebb, legmagasztosabb 
szeretettel telt, minden fölött 
legszentebb atyai szíved számára! 
Igen, annak a tudatára is jövök, hogy 
Te engem választottál ki 
legkegyelmesebben arra, hogy 
szeretetednek ezt a remek ékszerét 
reám bízzad, szereteteddel és 
kegyelmeddel azt szívemben a Te 
számodra hűségesen megőrizzem, 
megóvjam, és állandóan megtartsam 
olyan tisztán, amilyen neked tetsző az 
most! 

Lásd, óh Abba Abedám, ezt értettem 
meg most atyai szent kegyességedből 
és kegyelmedből; rendben van és 
helyes! De most más kérdés jő; olyan 
kérdés, amely reám nézve nagyon 
fontos és e kérdés így hangzik: 

Óh te legszeretőbb, szent, jó Atyám! - 
Miként köszönjem azonban meg 
Neked ezt a kegyelmet, szeretetet és 
irgalmat, hogy Te engem, a semmit 
Előtted, méltónak tartottál arra a szent 
tisztségre, hogy megóvjam és 
megőrizzem azt, akit Te szent 
kezeidben hordoztál és megáldottál a 
Magad számára és szívét megtöltötted 
a Te szereteteddel? 

Óh Abba, mondjad meg kegyesen, mit 
tegyek, hogy e végtelen kegyelmedet 
csak valamennyire és méltóképpen 
megköszönjem? 

És Abedám így válaszolt: ,„Halljad 
szeretet  Lamekem! Ha valaki 
irgalmam és kegyelmem nagyságát 
önmagán és önmagában a 
legélénkebben felismeri, úgy hogy 
aztán szíve Értem örökre fellángol, 
mégpedig annyira, hogy az élet 
jótettek nagyságától tehetetlennek érzi 
magát köszönet kifejezésére, és 
szavakat sem talál, amelyekbe 
hálájának azt a bizonyos érzését 
beleönthetné, amelynek erejénél fogva 
szíve Irántam a legmagasabb és 
legtisztább lángra gyúlt - lásd, ez a 
Nekem legtetszőbb köszönet! 

Mert aki Nekem csak szavakkal 
köszönhet, Engem szavakkal 
magasztalhat és dicsőíthet, az az 
osztályrészévé lett jótéteményem 
nagyságát még nem kezdte végtelen 
nagyságában felismerni, és Engem a 
nagy, szent Adományozót sem ismert 
fel, azért az igaz alázat legbensőbb 
mélységére még nem lett fogékony és 

azért bírja nyelvét is még világi módon 
mozgásba hozni! 

Látod, az ilyen szájjal mondott 
köszönetben nincs örömöm akkor sem, 
ha a legfelsőbb angyalok szavaiból 
lenne az összeállítva! 

A tettekkel kiFejezet - t köszönettel is 
éppen úgy áll a dolog, mint a szavakba 
öltözöttekkel. Aki azt gondolná, hogy 
tettekkel tanúsíthatja Irántam háláját, 
ha azok akaratomnak teljesen meg is 
felelnének - látod, az is nagyon téved - 
mert ugyan mit is tehet valaki olyat, 
hogy őreá, az ő szolgálatára szorulnék, 
mintha azt Én őnélküle meg nem 
tehetném? 

Aki az Én akaratomat akarja megtenni, 
ugyan ki által teheti azt? 

Nem az Én erőm-e az őbenne, amely 
azt általa végrehajtja? S nem tartozik-e 
ezért Nekem újból a legnagyobb 
köszönettel? 

Miként róhatná azonban le valaki azzal 
köszönetét Irántam, amiért Nekem 
ismét csak sok hálával és köszönettel 
tartozik? 

Aki tehát Nekem úgy akar köszönni, 
hogy azt értékeljem és az Nekem 
tetsző legyen, az szívének legmélyebb 
alázatában szótlanul a szeretet által 
köszönjön Nekem és akkor köszönetét 
figyelembe veszem, mintha az 
számítana valamit Előttem! 

És lásd, szeretett Lamekem, így hát a 
te köszöneted is igazi köszönet, mert te 
nem tudod hol kezdjed, hol végezzed, 
mivel szeretetem és 
könyörületességem nagyságának a 
megismerése lenyűgözött téged és nem 
tudsz többet és egyebet annál, 
minthogy Engem mindenekfelett 
szeress! 

Hogy azonban teljesen meggyőződve 
légy tetszésemről, fordulj most 

Geméla felé és add meg neki a kívánt 
választ! Amen." 

És Lamek azonnal Gemélához lépett 
és szólt hozzá: , Geméla, Jehovának 
legtisztább szeretettje, hiszem hogy 
tiszta, szent szeretettel eltelt szívedben 
meg fogsz bocsátani nekem, amiért 
veled szemben ugyanabból az okból 
illetlenül viselkedtem. Mert nézd, 
minthogy rajtad kívül a te nemedből 
való lényt még soha meg nem néztem 
és minden érzékemet egyedül csak a te 
és az én Jehovámra irányítottam, csak 
természetes volt, hogy pár pillanatig 
nem vettelek figyelembe, félvén, hogy 
szeretetemet közted és Jehova között 
majd megosztatnom kell, amely 
oktalan gondolatra engem hidd el 
nekem, tulajdonképpen a te kérdésed 
maga csábított el. A te és mindnyájunk 
egyedül legszeretettebb Abba Abedám 
Emánuelünk aztán szemeimet 
felnyitotta és megmutatta szent 
szándékát és most teljesen világos lett 
előttem, hogy Iránta való szeretetemet 
Közte és közötted nem kell 
megosztanom, hanem azzal 
szeretetemet Iránta csak mindinkább 
fokozhatom és hozzá még a te 
tisztaságodat is megismertem - azért 
erősen is hiszem, hogy illetlenségemet 
ugyanabból a szent okból, amelyből 
ellened kissé vétettem, el fogod nézni" 
És Geméla felette dús  aranyhaját 
arcáról kissé elsimította és igen 
nyájasan Lamekre tekintett. 

Amint Lamek Geméla égi szép 
arculatát meglátta, majdnem elállt a 
lélegzete és ismét azonnal Abedámhoz 
fordult és szíve legmélyebb 
megindultságával szólt: 

„Nem, nem! Óh te szent Atya! Ilyen 
mennyei jutalomra semmiképpen nem 
vagyok méltó! Bizony, bizony ez 

égfeletti angyalhoz képest én csak 
sötét, bűnös féreg vagyok a föld 
porában! 

Nem, nem - szent Atyám! Csak most 
ismerem fel teljes méltatlanságomat! 
Milyen semmivé kell, hogy törpüljön 
Előtted az Én Irántad való szeretetem e 
legtisztább angyal szeretetéhez 
mérten! 

Bizony könnyebb lenne nekem nyitott 
szemekkel egyenesen a déli Napba 
belenéznem, mint szereteted ez égnél 
tisztább és kimondhatatlanul szép 
angyalának arcába csak három 
pillanatig is tekinteni, óh Te szent 
Atyánk! 

Ha Zuriel az ő atyja - ha egyáltalában 
lehetséges, hogy ilyen angyalnak 
ember lehet az atyja - akkor add őt, óh 
szent Atyám megint vissza neki, hogy 
amint eddig, továbbra is megóvja, és 
hűségesen megőrizze őt! - 
Mindazonáltal legyen meg a Te szent 
akaratod! 

Zuriel erre sírásra fakadt és Lamekhez 
lépett és mondta neki: „Óh Lamek! 
Miért utasítod te vissza az én 
leányomat, amikor őt maga Jehova 
szánta neked? Ne légy olyan kemény, 
és nézd mennyire sír! 

Abedám azonban szólt Zurielhez: 
, Zuriel légy nyugodt és ne búsítsanak 
Geméla könnyei, gondold magadban: 
amit Én kötöttem össze, azt semmiféle 
világi hatalom el nem választhatja 
többé! 

Lásd, Lamek nem kemény, hanem 
túlságosan lágy. Azért Én őt most meg 
fogom erősíteni, hogy férje legyen a te, 
de még inkább - értsd meg - az Én 
leányomnak! 

És te Lamek, hajolj Gemélához, 
nyújtsd neki jobb kezedet és emeld fel 
őt feleségeddé és állítsd őt szereteted 

oldalán Elémbe, hogy megáldjalak 
titeket az idők végeztéig. Amen." 

És Lamek most már nem mondatta 
magának még egyszer, hanem tiszta 
szellemmel engedelmeskedett, lehajolt 
Gemélához és a következő szavakkal 
szólította meg őt: 

„Óh Geméla, te reám bízott szeretete 
Abba Imánuelnek! Engedd tehát, hogy 
felemeljelek én, aki Reád teljesen 
méltatlan vagyok, de akit a szent Atya 
mégis méltónak talált! Igen, engedd, 
hogy felemeljelek a legszeretettebb 
Jehovában, legtisztább feleségemmé. 
Amen." 

És Geméla gyorsan felkelt és vele 
Jehova elé ment. Ő pedig megáldotta 
őket, és különösen meghagyta nekik, 
hogy szívük tisztaságát őrizzék meg, 
és szüzességüket egész életükön át 
tartsák meg. És ők ezt megfogadták és 
az őskor legtisztább házaspárja lettek. 


5. Fejezet - Az ősatyák megáldják az ifjú párt - Az Úr 
további négy házasságot létesít 


Ezután Abedám magához hívta 
Járedet, Énokot és Matusálát és szólt 
hozzájuk: 

„Halljátok! A ti barátságos, testvéries 
és atyai kunyhótok elég tágas, hogy 
Lamek mellett feleségének is adjon 
szállást. 

Amíg ti egymás közt békében, 
egyetértésben egy fedél alatt, egyedül 
Engem szeretve fogtok lakni, addig Én 
is lakást veszek köztetek; hogy 
láthatóan vagy láthatatlanul, az 
szereteteteknek mindegy legyen! 

Én majd többször mutatom meg 
Magamat nektek és áldom meg 
házatokat! 

Így tehát fogadjátok a fiatal házaspárt 
közétek az Én nevemben. Amen.” 

És a három leborult Abedám előtt és 
legmélyebb alázattal megköszönték 
Abedámnak e magas kegyét és felette 
nagy könyörületességét. 

Abedám azonban mondta, keljenek fel 
és a szeretet régi szokása szerint 
fogadják a fiatal házaspárt! 

Erre azonnal felkeltek, a házaspárt 
körülállták és megáldották őket. És 
miután megáldották, homlokon 
csókolták először Gemélát, azután 
Lameket, és megfogadták, hogy őket 
az Úr nevében mindenkor részesíteni 
fogják atyai  áldásukban. Azután 
azonban a házaspárt Abedám akarata 
szerint Ádámhoz és Évához is 
vezették, hogy Ádám Lameket, Éva 
pedig Gemélát megáldja. 

A Föld ez első emberei pedig annyira 
meg voltak hatva, hogy alig bírták az 
áldó szavakat kimondani. És Éva sírva 
szólt Ádámhoz: „Óh te életem 
legfőbbje, ez a pár szótlanul mondja 
Nekem, hogy kellett volna 
viselkednünk az Úr előtt. 

Óh akkor lábaink alatt nem keletkezett 
volna sötét posványos mélység. 

Óh bárcsak a Föld ettől az átoktól 
valamikor felszabadulna! 

És Abedám szólt Évához: „A te 
gondod helyénvaló; de nézd, már itt, 
szemed előtt vetettem meg alapját 
annak a forrásnak, amelyből annak 
idején eleven víz fog kibuggyanni az 
egész Földre, hogy azt a régi átkától 
tisztára mossa. 

Gemélából veszi kezdetét a tiszta 
nemzetség. És amikor a Föld az eleven 
vízzel minden ízében meg lesz 
keresztelve, akkor nemsokára rá 
Lamek égi tüzével megtisztítva is lesz, 
és azzal az átoktól teljesen 
megszabadul, és ismét nekem tetsző 
csillagommá válik az Égen, ahol 

világossága besugározza a végtelenség 
örök tereit! 

Úgy, mint a Föld, semmi más csillag 
ne mesélje az örökkévalóságnak 
könyörületességem legmagasztosabb 
csodáit! 

De sehol máshol ne legyen annyira, jaj 
a kígyónak, mint könyörületességem e 
színhelyén! 

Én mondom neked Éva, ahová 
kiöntöttem legnagyobb 
könyörületességemet, oda öntöm ki 
legnagyobb haragomat is! 

Mind a számtalan csillagot nemük 
szerint ítéljék az angyalok; de a Föld 
kígyóivadékát és viperafajzatát Én 
magam fogom ítélni, és fogom neki 
megadni legkeményebb haragom és 
legkeserűbb mérgem örök tűzében a 
megérdemelt bért. 

Bizony, bizony, mérgem legsűrűbb 
haragtűzében kell majd Káin 
sárkányának minden foglyával együtt 
nagy gonoszságáért örökké lakolnia és 
végtelen nagy fájdalmának soha vége 
nem lesz, és nagy félelemkiáltásukat, 
jajveszékelésüket és 
fájdalomnyögésüket senki sem fogja 
hallani; teljes feledésbe fognak 
merülni, hogy senki soha reájuk ne 
gondoljon. 

Én pedig fülemet velük szemben 
bedugom, szemeimet tőlük teljesen 
elfordítom, és szívemből őket végleg 
kiirtom! 

Hogy Én is teljesen megfeledkezzem 
róluk, neveiket is ki fogom irtani 
szeretet-emlékezetemből. És egyedül 
legfőbb, eleven tűzharagomból legyen 


örök, legrettenetesebb életük, 
amelynek nem lesz vége, éppúgy, 
amint szeretetemnek sem, és 


gyermekeim életének sem a 
legnagyobb gyönyörben és 

boldogságban! 

Azért Éva élj Nekem és légy 
gondtalan. A Földet összes gondoddal 
sem tudod megtisztítani. Azért fedtem 
fel ezt most neked, hogy a Föld miatt 
nyugodt légy. 

Íme nemsokára lesz, hogy a bűn 
összecsapja áradata hullámait e hegy 
felett is, és felhajtja azokat a felhőkig. 
De nézd, e házaspár gyümölcseit a 
halálhozó hullámok felett kezeimen 
hordozom majd, és aztán elkészítek 
nekik egy új, tiszta és rendkívül 
termékeny országot. Azért örülj szíved 
békéjében és szeretetében ez 
ígéretemnek! Megifjítottalak és 
megtisztítottalak téged e Gemélában: 
Értsd meg jól szívedben! Amen.” 

Erre azután Matusálát és négy többi 
leányával Zurielt hívta magához és 
szólt: 

„Matusála! Nézd, neked még négy jól 
nevelt fiad van, akik Előttem 
kedvesek, értékesek és drágák; itt 
vannak a feleségeik! 

És te Zuriel, nézd ott Lamek mögött a 
négy fivért, akiket Én a te leányaidnak 
adni akarok!" 

És Zuriel sírt örömében és szólt: „Óh 
Jehova! Miként lettem erre a 
kegyelmedre méltó?” 

És Abedám válaszolta neki: „Mert 
mindenkivel és mindennel bátran 
harcoltál és ezt az egyedüli öt 
gyermekedet oly tisztán, és látóan 
adtad Nekem vissza, amilyen tisztán 
de vakon Én adtam őket neked! 

De ez a négy pár ne lakjék Járed 
házában, hanem kellő távolságban 
Járed kunyhója körül, ahol új, tiszta és 
mindennel ellátott lakásaikat már 
készen fogják találni. Ott lakjanak 
szívük egész tisztaságában és kedélyük 
egész szüzességében; akkor aztán majd 

a kellő időben nekik is adok kellő 
számú világosság gyermeket! 

És most ti négy új pár is jöjjetek 
Hozzám, hogy titeket is megáldjalak, 
és gyermekeimmé fogadjalak. Amen." 
És a négy pár Abedám lábai elé borult 
és szívük mélyéből hálálkodtak Neki. 
Ő pedig felemelte őket, megáldotta és 
átadta őket az atyák áldásainak, és 
végül a nagyon nagy örömtől síró 
Zurielhez e szavakat intézte: 

Íme, de most már te is jöjj Hozzám és 
vedd el hűségedért legnagyobb 
jutalmadat. 

Íme, most nagy angyallá leszel és 
összes gyermekeim hű őrévé, és 
láthatatlan védelmezőjévé teszlek. 
ezentúl pedig színemet mindenkor 
látni fogod, és örvendezni fogsz 
világosságomban. Amen.” 

És megérintette Zurielt - és Zuriel a 
Napnál fénylőbb lett és eltűnt 
mindnyájuk szeme elől! 


6. Fejezet - Zuriel, mint az új házasok órszelleme - Az 
új házaspár szeretetpróbája 


Amidőn a jelenvoltak a történteket 
látták, nagy aggodalom szállta meg 
őket, és féltek az események miatt, és 
senki sem mert Abedámhoz kérdést 
intézni; de Geméla rövid idő múlva 
bátorságot vett, Abedámhoz ment, 
leborult Előtte és szíve mélyéből kérte 
Őt engedné meg, hogy Tőle valamit 
kérdezhessen. 

Abedám pedig szívesen válaszolta 
neki: , Nagyon szeretett Gemélám, 
nem bánkódol kissé Zuriel után, aki 
testednek atyja volt?” 

És Geméla szívében igent mondott e 
kérdésre és külsőleg ártatlan 
fejbólintással adta értéséül, hogy szíve 
vágyát helyesen eltalálta. 


És Abedám vigasztalólag szólt hozzá: 
„Igen nagyon szeretett Gemélám, azt 
gondolod te, hogy Zuriel eltűnt e létből 
azért, mert te őt szemeiddel már nem 
láthatod? 

Óh légy egészen nyugodt! Még 
többször fogod őt látni, és beszélgetni 
fogsz vele még sokkal magasztosabb 
dolgokról, mint eddig tetted! 

Hogy azonban itt, mindnyájunk színe 
előtt olyan nagy kegyelemben volt 
része, az legelőször is miattad történt, 
hogy neked és férjednek hű őre és 
védelmezője legyen a világ minden 
kísértésével szemben; és ha Én majd 
néhanapján hozzátok jövök, ő 
mindenkor hűségesen előre jelentsen 


be Engem. 
Másodsorban pedig legyen ő most a 
Dél valamennyi gyermekének 


általános titkos vezetője, amiért is 
szíveikbe fog látni, és akaratom szerint 
fel is fogja tudni őket erősen rázni, ha 
bennük bármiféle hűtlenséget fedezne 
fel, vagy venne észre. És ők aztán 
könnyebben hallják meg szívükben 
atyai szózatomat, amiképpen nagyon is 
jól megértik majd Isten benső 
mennydörgését is. 

És végül még ma többeket a déliek 
közül kioktatok, hogy a Mélységbe, 
Hanok világvárosba leszállva, a világ 
gyermekeinek is - akiknek egyik része 
a legnagyobb undoksággal van telve, 
másik része pedig a legnagyobb 
szolgaság és a legalacsonyabb 
rabszolgaság alatt vérzik, Nevemet 
hirdessék, és őket komoly vezeklésre, 
igaz javulásra és azonnali visszatérésre 
intsék Ahhoz, Aki visszatérésükre 
hosszú tűréssel, türtőztetéssel és a 
legnagyobb irgalmassággal már olyan 
sokáig várakozik. 

Ez a könyörületesség azonban az 

utolsó lesz a kígyó gyermekeivel 
szemben! 

Íme lásd, legszeretettebb Gemélám, 
ilyen munkák fogják Zuriel nagy 
hűségét igénybe venni; és avégből van 
reá szükségem, hogy a sárkány észre 
vegye rajta, hogy egy kicsiny az 
Enyéim közül nagyobb és erősebb, 
mint ő, valamennyi gonosz csapatával" 
És Geméla örömmel telt el 
legszeretőbb szívében és ismét 
Abedám lábai elé borult. 

Abedám pedig ismét azonnal felemelte 
és ismét karjára ültette őt és kérdezte, 
van-e még valami kívánsága? 

Geméla azonban túlságosan nagy 
örömében nem tudott beszéli, mivel 
látta, hogy Jehovája Lamekkel való 
frigyében éppúgy szereti őt, mint 
előbb, amikor még nem volt férj az 
oldalán. 

Abedám pedig szívéhez szorította őt, 
és Lameket szólította Magához és 
kérdezte őt: Lamek, hogy vagy 
megelégedve Gemélával? Nézd, 
karomon megfeledkezik rólad; mit szól 
szíved ehhez?” 

És Lamek Abedám keblére dobva 
magát, felelt: „Óh Atyám, Te szent, 
édes Atyám! Ha most nem tartod 
együtt szívemet, akkor az irántad való, 
még soha annyira nem érzett végtelen 
nagy szeretet azt meg fogja 
semmisíteni. 

(Sírva) Óh Atyám, amidőn az Égnél 
tisztább Gemélát nekem szántad és 
szent Kezedből nekem adtad, akkor azt 
gondoltam, hogyan foglak Téged 
szerethetni úgy, mint előbb, hogyha 
egyedül Téged illető szeretetgondomat 
megosztanom kell majd Gemélával? 
És amikor aztán felemeltem őt, akkor 
attól tartottam, hogy kezem 
beszennyezte őt, amiért aztán már nem 

lesz olyan tiszta és Neked olyan 
kedves, amint azelőtt volt. 

De - minthogy őt, akit Te őrizetemre 
és védelmemre bíztál, most ismét 
karodon ülve látom - óh Atyám, Te 
szeretett, szent Atyám - látod, most 
már nem bírok szívemmel. 

Ha Te fenn nem tartasz engem, akkor 
meghalok és megsemmisülök Irántad 
való túlságos nagy, mindenek felett 
leghálásabb szeretetemből, óh te 
felette szent, jó Atyám, Atyám, 
Atyám!" 

És Abedám Lamekhez hajolt és szólt 
hozzá: , Szeretett Lamek! Nézd, az 
Atyának még van egy szabad karja, ülj 
te is reá és tapasztald meg, milyen 
nagyon vagyok Én mindnyájatok 
Atyja!" 

És Lamek nem mert, mert sokkal 
méltatlanabbnak tartotta magát; de 
Abedám biztatta őt, és Abedám azután 
őt is felemelte legszentebb keblére 
szorította őt és mindkettőjükhöz szólt: 
, Amint most vagytok, úgy maradjatok 
a jövőben is, akkor e szent helyet soha 
el nem veszítitek! 

Ti vagytok az első gyermekpár, akit 
örök időktől fogva láthatóan kezeimen 
hordozok; ez minden későbbi 
gyermekek számára örök emlékeztető 
jel legyen arra nézve, hogy csak azok 
valósággal az Én gyermekeim, és csak 
azok válnak majd valóságos 
gyermekeimmé, akik megragadni, 
vonzatni és úgy, mint ti, kezeimen 
hordozni engedik magukat általam. 
Akik azonban nem fogják követni 
példátokat, azok kevés szeretetet és 
még sokkal kevesebb életet nyernek 
Éntőlem. 

Most azonban kedves Lamekem, nézd 
meg magadnak az Én és a te Gemélád 
lelkét!" 

Ekkor Abedám Lamek szemébe fújt, 
és Lamek Gemélát olyan fénylő 
alakban látta meg, hogy e fény a 
Napok központi fényénél is sokkal 
világosabb volt. 

E látványnál összerezzent. Amint e 
kábulatból lassanként magához tért, 
csak akkor kezdett el sírni és Irántam 
érzett szeretetében nem bírt magával. 
Abedám akkor szólt Gemélához: 
, Geméla, nézd: a tiszta Lamek Irántad 
való szeretetéből, íme sír. Hajaddal 
szárítsd le szemeiből a dicső 
könnyeket, és ez legyen mindenkor 
hozzád és a te utódaidhoz méltó 
cselekedet.” 

És Geméla első ízben ölelte meg 
végtelenül finom, puha és valóban égi 
szép karjaival Lameket, homlokával és 
gyönyörű finom  orcájával pedig 
Lamek felséges könnyeit szárította le 
szemeiből, mialatt a szent Atya 
mindkettőjüket még karjain hordozta. 
Azután azonban elvitte őket az 
atyákhoz, megcsókolta mindkettőjüket 
és áldólag ismét az atyáknak adta át 
őket, mondván: 

„Oly tisztán, mint ezek itt, adassék 
nekem ismét vissza minden született 
gyermek! Én vagyok eredetük! Ez 
eredethez jöjjenek tehát ismét vissza, 
örökre. Amen.” 


7. Fejezet - Utasítás vas és acél készítésére - Az Úr 
iránti szeretet és bizalom 


Miután Abedám Gemélát és Lameket 
az atyáknak visszaadta, a másik négy 
házaspárhoz lépett és szólt hozzájuk: 

, Halljátok, amit most nektek mondani 
fogok, azt mindjárt hajtsátok is végre, 
azaz ma még nem, de igenis a 
legközelebbi hétköznapon. 

„Amit pedig nektek mondok, az a 


következő: A föld belsejében van egy 
bizonyos kőzet, amely vöröses színű és 
nem olyan kemény, mint egy másik 
kőzet; ha azonban emeljük, akkor 
nagyobb súlyát érezni, mint egy éppen 
olyan nagy más kőnek. Ez a kőzet a 
föld által elnyelt napsugarakból 
keletkezik és majdnem mindenütt 
található a hegyekben, mert éppen csak 
a hegyek belsejében vannak 
nagyobbrészt üres menetek, amelyek 
állandó nedvessége a föld által elnyelt 
napsugarak erejét magába gyűjti 
önmaga számára, és az Égbolt többi 
éjjeli csillagzatai behatása révén 
sajátságos megerősítést (sarkítást) kap, 
végül lassan-lassan erősebb, szilárdabb 
és tömörebb lesz. És ahányszor a föld 
vize 13.555 évenként a Nap fél 
visszatértével meg- és ellenerősítését 
változtatja és a mindenkori, közel 
7.000 évig tartó teljes szembenállás 
alatt a hegyek üres meneteiben 
összegyülemlett sugárkőzetet sóval 
kellőképpen átitatja, e kőzetből a víz 
újbóli visszalépése után aztán már 
olyan dús mennyiség és olyan szilárd 
állapotú lesz, hogy a reá következő 
13.555 év azt egykönnyen nem 
használja fel. A sugárkőzet 
visszamaradt, el nem használt 
mennyisége, ha már több ezer vízállás 
fordulatot kiállott is, azért nem lesz 
silányabb, sőt mindinkább csak jobb és 
jobb. 

Lássátok eddig e sugárkőzetet még 
senki sem használta fel, csak rövid idő 
óta Hanokból egy királyfi; de az is e 
kőzetnek a  szemetjét ismerte. 
Keletkezése óta pedig a Föld már 
ezernél több ilyen vízállásfordulatot ért 
meg. 

És sok haszon van a hegyekben a 
bölcsek számára szeretetből elrejtve; 

ezt azonban azért jelentem ki nektek, 
hogy azt okosan felhasználhatjátok. 

Gyűjtsétek és tisztítsátok azt tűzben, és 
szellemetek által kellő időben 
értéstekre fogom adni, hogyan és mire 


használjátok. 
Ha azonban egyszer mestereivé 
lettetek művészeteteknek, akkor 


tanítsátok rá testvéreiteket is, és 
tanítsátok őket, mindnyájukat annak 
bölcs, önzetlen használatára. 

Éppen azért azonban készítettem 
nektek új lakásokat és felszereltem 
azokat mindazzal, amit ez új 


művészetnél a legcélszerűbben 
felhasználhattok. A már készletben 
lévő szerszámok használatára 


mindnyájatokat szellemetek fog 
megtanítani; bárha néhányan közületek 
már a legelső időktől kezdve 
megkísérelték, hogy az Általam nektek 
ajándékozott szerszámokat utánozzák, 
de ez mégsem akart senkinek sem 
egészen sikerülni, mert az arra való 
igazi ércet nem találtátok. De 
minthogy most titeket az igazira 
rávezettelek, ezentúl ti magatok 
fogjátok elkészíthetni azokat a 
szerszámokat, amelyeket máskor már 
készen, titokban mindig Tőlem 
kaptatok. 

De amint Én nektek mindent 
mindenkor teljesen ingyen adtam, kell, 
hogy ti is éppígy cselekedjetek. Mivel 
pedig azzal azért fogtok foglalkozni, 
hogy vele testvéreiteknek használjatok, 
azért aztán testvéreitek is azon 
legyenek, hogy titeket étellel és itallal 
ellássanak. 

Sohase munkátokért kívánjátok azt, 
hanem amit hozni fognak nektek, azt 
egyétek és élvezzétek hálásan. 
Azonban senki se kívánjon tőletek 
valamit azért, mert adott valamit 

nektek, hanem egyedül csak a szeretet 
legyen kölcsönös érintkezéstek! 

Az így elkészített kőzetet pedig 
, Sideleheise"-nak nevezzétek. 
Legyetek tökéletesek minden dologban 
és hatalmasak az élő szeretetben; 
akkor áldó Kezemmel Én is állandóan 
köztetek leszek, és nevellek, tanítlak és 
igazgatlak minden tökéletességben. 
Amen!” 

Ez oktató beszéd után azonnal Ádám 
lépett Abedám elé és kérdezte őt: 
„Szent, legszeretőbb Atyánk! Te előbb 
említést - nézd, ha netán nemsokára 
ennek következtében a tenger jelenleg 
lakott birtokainkat el fogja nyelni, mi 
fog akkor velünk történni? 

Nem világosíthatnál fel minket erre 
nézve, ha az a Te akaratod is?” 

És Abedám mosolygott e kérdésen és 
szólt Ádámhoz: „Ádám! Legyen 
inkább valami jobb dologra gondod, ha 
már mindenáron gondot akarsz 
magadnak csinálni, mert ez a gondod 
nagyonis hiú és balga. 

Gondolj mostantól kezdve még 13.000 
évi időtartamra! Valóban, abban az 
időben léted egészen más állapotában 
a Föld lényével ugyancsak keveset 
fogsz törődni, és az emberek, akik 
ezidőben a Földet lakni fogják, eléggé 
rá fognak érni, hogy a visszatérő 
áradat elől kitérjenek, minthogy 
emelkedése és esése olyan lassú, hogy 
az csak 1000 évenként tesz 
észrevehető különbséget, és azon felül 
a vizek még csak erről az Északi 
földfeléről kezdtek visszahúzódni. 
Látod tehát, milyen hiú és üres a te 
tisztára balgatag félelmed! 

Én azonban mondom neked és 
mindnyájatoknak: egyedül szívetek 
tisztaságára és Irántam való igaz, 


19. 


20. 


21. 


22. 


23. 


legbensőbb szeretetetekre legyen 
gondotok. Ami azonban a világtestek 
kormányzását illeti, azt hagyjátok el, 
mert azokat kormányozni, és rendben 
fenntartani, ahhoz csak Én értek 
egyedül; és ehhez az Én hatalmam, 
erőm és irgalmam és az Én 
bölcsességem örök időre elég lesz az 
egész végtelen számára! 

Én mondom nektek, még láttok éjnek 
idején a messze végtelenség határtalan 
távolából halvány csillagcsoportokat 
reátok lecsillogni, és a Föld legutolsó 
lakói ismét látni fogják őket; és mégis 
- az öreg Földnek még nem volt meg a 
magja sem, amikor azok majdnem 
örökkévalóságokon át tartó létükből 
már megsemmisültek! 

Úgy lesz az e Földdel, és e látható 
Éggel is, de az Én Igéim és az Én 
gyermekeim el nem múlnak soha! 

Nem csinálsz magadnak gondot Ádám, 
talán erre nézve is? 

Azért mondom azonban nektek: semmi 
gondotok se legyen a világ dolgait 
illetőleg, hanem hagyjatok mindenben 
Engem gondoskodni - mert ti minden 
gondotokkal és  gondoskodástokkal 
egy porszemet sem vagytok képesek 
létrehozni. 

Ha azonban már mindenáron gondot 
akartok magatoknak csinálni, akkor 
legyen gondotok arra, hogy 
gondtalanok legyetek; és hogy 
szíveitek tisztán és Irántam való igaz, 
benső szeretettel mindig teltebbek és 
teltebbek legyenek! Mert egyedül 
abban van az örökké elpusztíthatatlan 
élet, hogy Engem mindenkor 
megismertek és mindenekfelett 
szerettek! Amen.” 


8. Fejezet - Az Úr tíz követet küld Hanokba, és azokat 
utasításokkal látja el 


Ezután - Abedám magához szólította 
Setlahemet, Kiséhelt, annak hat fivérét 
és két fiát, akik, mint atyjuk, telve 
voltak buzgósággal, lángoló 
szellemmel és mindenféle dolgokban 
hasznos megismerésekkel, úgy hogy 
összesen tíz férfi állt Abedám előtt. 
Amidőn eléje értek, azonnal arcra 
borultak Előtte és nagy hangosan 
dicsőítették és magasztalták a 
legszentebb Jehova nevét. 

Amidőn pedig Abedám látta, hogy 
szívüknek eleget tettek, felszólította 
őket, hogy azonnal keljenek fel, és így 
szólt hozzájuk: , Halljátok ti férfiak a 
Délről! Amit most elétek tárok, azt 
majd késedelem nélkül tegyétek meg 
azon a napon, amelyet nektek 
szellemetekben kijelölni fogok! 

Azt kívánja pedig szabad akaratotoktól 
az Én Szeretetem és 
Könyörületességem, hogy lemenjetek 
a Mélységbe, Hanok városába, ahol 
olyan emberekre találtok, akik Rólam 
már semmit sem tudnak és rosszabbul 
élnek egymással és egymás közt, mint 
a kutyák, macskák, farkasok, medvék, 
oroszlánok, tigrisek, hiénák és kígyók 
együtt egy rakáson. 

A fajtalanságtól és a legförtelmesebb 
paráznaságtól már a legfelsőbb 
Mennyig bűzlenek, és kölcsönösen 
ölik egymást, és vérét ontják 
testvéreiknek, sőt  öregeiket sem 
kímélik. 

Igen, mondom nektek, 
elvetemedettségük már annyira nagy, 
hogy királyuk, akit szintén Lameknek 
hívnak, nem is sokkal ezelőtt háborút 
üzent Nekem és Ellenem való amiatti 
nagy haragjában, mert Tataharnak „a 
gonosznak” vezérlete alatt állott 
ugyanolyan gonosz és kegyetlen 
hadseregét ragadozó állatok által 

megsemmisítettem - még a Földet is el 
akarta tűzzel pusztítani. 

De ez még nem leggonoszabbja 
vétkeinek, amelyeket Ellenem elkövet, 
hanem halljátok és értsétek: 

Minthogy megengedtem, hogy 
valamennyi ágyastársa - életüket 
féltvén - hűtlen legyen hozzája, és ide, 
mégpedig az éjféliek közé szökjön, és 
mivel még mindkét felesége és Naeme 
lánya is megszökött, - látjátok, ezért 
gyűlöl Engem annyira, hogy semmi 
mást nem tesz, mint majdnem éjjel- 
nappal azon töri a fejét, milyen 
leggyalázatosabb módon 
szentségteleníthessen meg Engem. 
Mindenütt őröket és kémeket állított 
fel, akik megfigyelik az embereket mit 
beszélnek, és mit cselekszenek. A 
földbe egy lyukat vájatott, amit félig 
ganéjjal töltetett meg. Nevemet pedig 
egy mocsokkal bepiszkolt kőtáblára 
jegezte rá, a táblát aztán megátkozta és 
sokak szeme előtt a legiszonyúbb 
káromlások között az említett lyukba 
dobta, aztán a legutolsó rabszolgáknak 
megparancsolta, végezzék rá 
szükségüket és végül az általa 
megátkozott földdel a lyukat ismét 
behányják. 

Ezek után mindjárt önönmagát 
jelentette ki nekik az egyedüli legfőbb 
Istennek és a legkínosabb 
halálbüntetés mellett mindenkinek 
megparancsolta, hogy őt imádják. 

És az őröknek és kémeknek most arra 
kell szigorúan ügyelniük, hogy senki 
az Én Nevemet többé ki ne ejtse. Aki 
azt tenné, arra a legszörnyűbb 
halálbüntetés vár! 

A rabszolgáknak a beszédét teljesen 
eltiltotta úgy, hogy aki bármilyen szót 
is kimondana, annak rögtön a nyelve 
kitépessék. Ha azonban egymás közt 

megértetni akarják magukat, akkor azt 
az állathoz hasonló  ordítozással 
tegyék. 

Nem különben két lábon se járjanak, 
mint ő, hanem az állathoz hasonlóan 
mind a négyen, azaz lábakon és a 
kezeken; egyenesen csak munka 
közben állhatnak! 

E rabszolganépnek továbbá párosulnia 
sem szabad: jaj lenne annak, akinek 
nővel dolga lenne; az a 
legszégyenletesebb megcsonkításnak 
nézne elébe! 

Ez okból már ezreit ölette is meg a 
rabszolgaasszonyoknak és 
leányaiknak! 

Látjátok, ilyenek az állapotok a 
Mélységben; Hanokon kívül azonban 
még tíz nagyváros van, amelyek a 
legnagyobb ellenségemnek vannak 
alávetve, és amelyek egyikében sincs 
egy hajszálnyival sem másként, mint 
Hanokban! 

Lássátok és halljátok tovább: a 
szegények vére bosszúért kiált 
Hozzám! Azért megkönyörültem 
rajtuk és e nép megbosszulói, és 
megszabadítóiként akarlak titeket 
leküldeni. De senkit meg ne öljetek, 
Lameket sem, hanem szabadon és 
nyíltan hirdessétek nekik 
mindnyájuknak Nevemet és 
haragomat, és haragomnak közeli 
ítéletét, ha minden gonoszságukat 
mihamar töredelmesen meg nem 
bánják, szigorúan nem vezekelnek, és 
Nevemhez nem fordulnak. 

Lameknek azonban  parancsoljátok 
meg, hogy az említett lyukat saját 
kezeivel kiássa, a Nevemmel megjelölt 
táblát onnan ismét kivegye, tiszta 
vízzel letisztítsa, és bűnbánata 
könnyeivel csak azután mossa le. 

Ha azonban ezt megtenni vonakodnék, 

akkor éljetek hatalmatokkal, és egyik 
csapást a másik után mérjétek reá 
mindaddig, amíg akaratotok előtt meg 


nem hajlik. 
Az ő, valamint mindenki más uralmát 
szüntessétek meg úgy, hogy 


testvérként valamennyien egyenlők 
legyenek. És csak a legalsóbb népből 
való legbölcsebbeket nevezzétek ki a 
nép vezetőinek; de ne engedjétek, 
hogy valaha is elfoglalják a királyok 
palotáit, hanem a legegyszerűbb és 
legalacsonyabb kunyhókban lakjanak. 
Ha majd a vezetésre és felügyeletre 
képeseknek és rátermetteknek 
találjátok őket, akkor az ő homlokukra 
és vállukra is tegyétek fel kezeiteket, 
és azzal lássátok el őket a szükséges 
erővel. 

Ne féljetek ott senkitől, és ne 
vakíttassátok el magatokat e városok 
nagy pompájától és dúsgazdagságától, 
mert mindeme városok itt lenn most és 
mindenkor a kígyó művei. Azért 
semmi fény, semmi ragyogás titeket el 
ne csábítson, hanem legyetek 
prófétáimhoz méltóan e népekhez 
külsőleg szigorúan komolyak és 
kérlelhetetlenek, de bensőleg annál 
inkább telvén igaz felebaráti és testvéri 
szeretettel. 

Nektek azonban ne legyen ott 
maradástok, hanem mihelyt mindent 
rendbehoztatok, térjetek vissza 
otthonotokba és fontos ok nélkül, 
egykönnyen ne menjetek vissza a 
Mélységbe. 

Mielőtt pedig a Mélységből 
hazatérnétek, egész testeteket 
mossátok meg, nehogy ide is 
elhurcoljátok a halált, mert a Mélység 
most telve van kórvésszel és halállal! 
És most vegyétek áldásomat és 
legyetek állhatatosak, erősek és 

hatalmasak mindaddig, amíg az Én 
Igéim szerint cselekedtek. 

Az egész természet engedelmeskedjék 
intésteknek, és a lég madarai alávetve 
legyenek szavatoknak; éppúgy a tűz, a 
levegő és a víz; nemkülönben minden 
állat és minden gonosz és sötét 
hatalom. 

De nagyon őrizkedjetek attól, hogy 
valakit bántalmazzatok, ellenben 
mindenkin csak segítsetek! 

A makacsot megbüntethetitek, de nem 
csupán hogy szenvedjen, hanem hogy 
megjavuljon! 

Ezt mind kövessétek pontosan az Én 
Nevemben. Amen. 

Áldásom legyen veletek és bennetek. 
Amen, amen, amen.” 


9. Fejezet - Setlahem köszönő beszéde és az alázat 
dicsérete 


Abedám e rendelkező beszéde után a 
tizen legbensőbben köszönetet 
mondtak Neki, hogy először is 
megismerték Jehova határtalan 
könyörületességét, szeretetét, 
türelmességét és szelídségét, 
másodszor pedig, hogy azt a nagy 
kegyelmet tanúsította irántuk, hogy 
éppen őket választotta nagy 
könyörületessége eszközéül, akik arra 
a legméltatlanabbnak tartották 
magukat. 

Végre Setlahem megnyitotta ajkát, és 
így szólt kiválasztott társaihoz: 
„Testvéreim, jövendölésem most a 
legfenségesebben teljesedett! 

Hiszen többször mondtam 
mindegyiteknek, amikor azt 
állítottátok, hogy a legfenségesebb, 
legszentebb, nagy Jehova csak a 
fenséges, nagy és ragyogó dolgokban 
lelheti a kedvét - hogy ez bizonnyal 


nem úgy van; hanem reánk 
vonatkoztatva éppen ellenkezőleg. 
Minél kisebb valaki, minél 
szegényebb, minél alázatosabb, minél 
félénkebb Őelőtte és a világtól minél 
visszahúzódóbb, minél egyszerűbb 
minden beszédében és  tettében, 
önmagát minden testvérénél minél 
kevesebbre becsülő, minél 
szolgálatkészebb mindenkivel 
szemben és minél kevésbé gondoskodó 
önmagáról, minden bizonnyal annál 
inkább nyeri meg az Ő tetszését. Mert 
így következtettem. 

Ha Jehovának a nagy és fényes 
dolgokban telnék legnagyobb kedve, 
akkor azoknak bizonnyal nyelvet is, és 
sokkal nagyobb beszélőképességet is 
adott volna, mint hogy mi azokat 
valaha is fel tudnánk fogni; minket 
azonban ez esetben némáknak hagyott 
volna. 

De ki hallott már valamikor egy fát 
beszélni; ki egy hegyet, vagy egy 
folyamot, a tengert? Ki a Földet, 
Napot, Holdat és csillagokat? 

És én tovább beszéltem, tovább az Úr 
kegyelméből, amikor nekem a füvet és 
más kis néma dolgokat hoztátok fel; a 
szerény fű, ha nem is tud beszélni, 
bizonnyal ezerszerte áldottabb, mint a 
büszke, fennhéjázó fa; csak a 
megbecsülhetetlen hasznosságát kell 
tekintenünk. 

Kenyerünket adja; táplálja a 
teheneinket, juhainkat és kecskéinket. 
Mennyi állat és állatocska, amelyeket 
mi egyáltalán nem ismerünk, él a 
szerény fű áldásából, míg egy büszke, 
magas cédrusfáról még egy éhes 
medve sem haraphat le valamit éhsége 
csillapítására. 

És tovább folytattam beszédemet: 
Nézzétek a fákat! Minél kisebbek, 

annál áldottabbak és édesebb is a 
gyümölcsük; és mi azt nagy örömmel, 
s a szent Adományozó iránti hálával 
élvezzük. 

Ki akarná azonban megrágni a magas 
és fejedelmi tölgyfa kemény, 
élvezhetetlen gyümölcsét, s annak 
áldását a setésekkel megosztatni? 
Avagy ki bocsátkozna a cédrusfa süket 
gyümölcséért a  hollókkal önző 
viszálykodásba és a magas 
jegenyefenyő tobozáért? Vajon kinek 
lenne ez az élelem ínyére? 

És még tovább folytattam: Nézzétek a 
vizeket, a folyókat és a patakokat! 
Amíg szerények maradnak és 
kicsinyek ágyaikban, addig mindig 
tiszták is maradnak fenékig, úgy hogy 
valóságos élvezet nézni őket. Ha 
azonban nőni kezdenek, nagyobbak és 
hatalmasabbak, de egyúttal 
zavarosabbak is lesznek! És aminek 
előbb a szerény, tiszta patakocska 
áldására volt, azt és sokkal többet 
elpusztít aztán a hatalmasan 
megdagadt patak, folyó és folyam! 

Az áldással teljes eső csak kis 
cseppekben esik; ha azonban nagy 
cseppekké dagadt meg, akkor nagy 
vihar kíséretében jő, és azt, amit 
szerénységében különben 
felegyenesített és éltetett volna, 
romlást hozóan földre teríti. 

És még sokat beszéltem volna nektek a 
szegénységről és a jelentéktelenségről. 
Szíveitekben azonban akkor még 
egészen más szellem lebegett és az 
Istennek való tetszéséről alkotott 
fogalmaitok vagy a legmagasabb 
hegycsúcsokon, vagy néha a csillagok 
felett is hivalkodtak. 

Lám, amit akkor a Teremtéstől nagy 
fáradtsággal ellestem az én számomra, 
a ti számotokra és minden gyermekem 

számára, azt most egészen világosan a 
nagy Abedám Jehova Emánuel maga 
mutatja nekem és mindnyájunknak. 
Igen, azt, hogy Ő nem tekinti a világ 
dolgainak a tekintélyét, nagyságát, 
ragyogását és pompáját, és kedvesebb 
Neki egy szúnyog, mint egy mamut, 
mert a szúnyognak még egy pár 
szárnyat is adott, hogy repülhessen, 
míg ellenben a mamutnak nehézkesen 
és fáradtsággal kell magát a földön 
tovavonszolnia és nagy hasa számára 
keresnie a szükséges táplálékot. 

Így tehát látjátok, hogy jövendölésem 
beteljesedett testvéreim! Milyen 
fenségesen nyílott fel most minden 
szemeink előtt! 

Az Úr, mindnyájunk mindenható 
Teremtője, szent Atyánk, Jehova az 
örök, a végtelen az Ő szeretetében és 
bölcsességében, ő - minden világosság 
Világossága, minden erő ereje, és 
minden hatalom örök hatalma. Ő ... Ő 
Maga mutatta meg most nekünk, hogy 
Őelőtte csak az igaz alázat 
alacsonysága, az Iránta való tiszta 
szeretettel kapcsolatosan ér valamit, 
minden egyébnek azonban értéke 
nincs. 

Óh testvérek, ki bírja felfogni 
könyörületességének, szeretetének és 
kegyelmének végtelen nagyságát? 
Hiszen atyai szeretetének és így az 
örök életnek az elnyerésére éppen így 
a nagyratörést, a ragyogást és a 
pompát is szabhatta volna feltételül; de 
akkor - csak külsőleg tekintve, örök 
rendjét nem számítva, milyen roppant 
drágába került volna nekünk az Ő 
kegyelme. 

Milyen könnyű azonban most elnyerni 
az örök életet! Mert legnagyobb 
alacsonyságomban szabad ajándékként 
kaphatom azt Tőle, a legjobb, szent 


Atyától én, és mindenki! 

20. Óh Te kedves Atyám Te! Milyen 
nagyon örülök azért, hogy Neked csak 
az alázatos alacsonyság van 
tetszésedre és nem a ragyogás, amelyet 
én és mi mindnyájan soha sem 
tehettünk volna sajátunkká. 

21. Óh fogadd ezért tőlünk kegyesen 
szívünk örök köszönetét! Egyedül 
Neked adunk hálát, Téged 


magasztalunk és dicsőítünk 
mindnyájan, amiért 
alacsonyságunkban tekintetedre 


méltattál és kiválasztottál minket arra, 
hogy  Nevedben a világ gőgjét 
letompítsuk és eloltsuk. 

22. De tarts is meg mindnyájunkat az 
Irántad való és valamennyi testvérünk 
iránti szüntelen alázatban és 
szeretetben, mindörökké! Amen.” 


10. Fejezet - Kiséhel beszéde Jehováról, mint emberről 


1. Miután Setlahem e figyelemreméltó 
beszédét befejezte, Kiséhel is 
felbátorodott. Setlahemhez lépett, és a 
következő, nagyon is megszívlelendő 
szavakat intézte hozzá: 

2; „Setlahem testvérem! Te tudod, hogy 
miben állott a mi oktatásunk, vagy 
helyesebben a mi megismerésünk, 
amelyet még itt szereztünk. 

3. Jehovát hirdették nekünk, de úgy, 
hogy a Róla táplált legnagyobb 
fogalmaink is tisztára semmivé 
törpültek. 

4. Tisztában voltunk ugyan végtelen 
nagyságáról, hatalmáról és erejéről, 
néha nagyon is sokat csevegtünk 
lehető lényegéről; - de ki közülünk 
merészkedett volna akkor még csak 
elgondolni is azt, hogy Jehova az örök, 
szent Atya hozzánk hasonló ember 
legyen, habár a legvégtelenebbül 

tökéletesebb is! 

Minthogy azonban éppen ferde 
megismerésünk folytán Jehovát nem 
embernek, hanem lényegében olyan 
szörnyű valaminek képzeltük, amiről 
mindnyájan még csak a leghalványabb 
fogalmat sem alkothattuk magunknak, 
egyrészről természetes is volt, hogy a 
mi ostobán együgyű fogalmaink 
Istennek való  tetszésünkről nem 
nagyon üthettek el a Róla, magáról 
alkotott képzeletünktől. 

Íme tehát kedves testvérem, szívünk 
ugyan állandóan Istennel 
foglalatoskodott és neked ugyan 
megvolt a kegyelmed, hogy Jehovát 
helyesebb oldaláról fogtad fel, mint én, 
de ugyan kinek kellett volna lennie, 
vagy ki lehetett volna köztünk a 
döntőbíró? 

Milyen kézzelfogható bizonyítékot 
hozhattál volna fel te nézeted, hited 
mellett, amely a te helyesebb 
eszméidet megvilágította, átlátszóvá 
tette volna előttünk? 

Lám, neked sem volt egyebed, mint 
egyedül csak a hited, éppúgy, mint 
nézetem javára én sem rendelkeztem 
egyébbel, mint sajnos téves hitemmel. 
És így te a világosságban éltél ugyan, 
de vak voltál és csak sejtetted a 
világosságot, mert annak egyúttal 
melegítő sugara valamennyire a 
világosság közellétét éreztette veled. 
Az én szemeim viszont ugyan nyitva 
voltak, de a legsűrűbb sötétségben 
állottam, s azért egyrészt semmit sem 
láttam, másrészt világosságot sem 
sejthettem, mert gondolataim nagy 
éjjelén egyetlen jobb sugár sem akart 
áthatolni, és abban elterjedni. 

És azért azt gondolom kedves 
testvérem, ne dicsekedjünk többé 
azzal, ami elmúlt, akár közelebb, akár 

távolabb állott az az igazsághoz, mert 
a tulajdonképpeni igazságot mégsem 
bírta egyikünk sem; és ha lett volna is 
annak birtokában, mivel 
kezeskedhetett volna róla? 

Hogy mindnyájunk szent Atyja 
hozzánk hasonlóan ember és az 
egyetlen Isten - lásd ennek a tudata 
hiányzott nekünk mindnyájunknak. A 
tévedés nem akaratunkban, hanem 
csak képzeletünkben volt. Mi 
mindnyájan egytől-egyig szegény 
balgák voltunk, és én közöttük 
bizonnyal a legnagyobb. De most Ez 
itt, Aki közöttünk van és szent, szent, 
jó - mindenekfelett jó, mindnyájunk 
legszeretőbb Atyja, kisegített minket 
nagy szükségünkben, vakságunkban és 
szegénységünkben. Ő láthatóan 
előttünk áll, s mi mindnyájan az örök, 
szent Atyát és minden szent dolgok 
mindenható, örök Teremtőjét ismerjük 
fel Benne. Azért is adjunk Neki hálát, 
magasztaljuk és dicsőítsük Őt, 
szeressük és imádjuk Őt mindnyájan, 
mi és összes gyermekeink! 

A te jövendölésed kedves testvérem, 
sok tekintetben beteljesedett ugyan, 
különösen, ami az Atyánknak és 
Urunknak egyedül tetsző alázatra, 
alacsonyságra, és jelentéktelenségre 
vonatkozó magyarázatodat illeti; de 
azt, hogy Jehova oly végtelen 


szeretetéből, kegyelméből és 
felfoghatatlan legfőbb 


könyörületességéből ember is - testvér, 
azt közülünk senki még csak meg sem 
álmodta volna! És ha már valakinek 
közülünk volt ilyen képzete, akkor az a 
mindig csendes és zárkózott Zuriel 
volt és az ő leányai; de ő mindig a 
legelrejtettebb helyekre vonult vissza 
és nehéz volt csak egy szót is kicsalni 
belőle. 

Mi többiek azonban mind együttvéve 
sem tudtunk semmit! Az pedig tegnap 
Énok révén teelőtted is világos lett, 
mire vittük  bölcsességünkkel és 
jövendölésünkkel. 

Én azonban a magam részéről nem 
tekintve azt, hogy te az igazsághoz 
mindig meghatározatlanul közelebb 
jártál, mint én, következőképpen 
gondolkodom: 

Előbbeni állapotunkkal soha 
semmiféle módon ne dicsekedjünk 
többé: ahelyett azonban inkább adjunk 
meg Annak, Aki itt közöttünk van 
minden tiszteletet és dicsőséget. 

A te felfogásodban a jó, jó marad, 
amennyiben az Őtőle jő; ha azonban 
magában vesszük, és csak tőled jő, 
akkor egy hajszálnyival sem jobb, mint 
az én előbbeni teljesen helytelen 
nézetem volt. 

Mégis kedves testvérem, azt mondom 
neked most, köszönetet mondok az 
Úrnak a sötétségért, amelyben akkor 
voltam, mert hisz az a sötétség volt 
szülője mostani alázatomnak, s így 
tehát tulajdonképpen csak nagy, bár 
burkolt kegyelem volt, amely Őtőle 
eredt. 

Hogy azonban kegyelem volt, abból 
látom, hogy sohasem fogok 
dicsekedhetni vele. 

Neked azonban volt világosságod, és a 
kegyelemnek e dicsősége hatással van 
a te szívedre. Bizony testvérem, te 
ugyan éppúgy vagy kiválasztva, mint 
én, de ha te nekem most előbbeni 
éjjelemért a te előbbeni világosságodat 
adni akarnád, akkor sokáig 
gondolkodnám, cseréljek-e vagy sem! 
Azért saját érdekedben tanácsolom 
neked, ne nagyon emlegesd ezt a 
jövőben, hanem maradj kedves, 
alázatos testvérem. Mert nézd, Az 

előtt, Aki most felénk jő, mindketten 
egyenlően meztelenek vagyunk. Azért 
maradj te az én testvéremnek most és 
örökké. Amen." 

Ez utolsó szó után már a fenséges 
Abedám is hozzájuk ért, kezeit 
vállaikra tette és szólt: , Ehhez az 
ámenhez Én is rámondom hatalmas 
Ámenemet! 

Valóban Kiséhel, te erős lettél, s 
mindnyájuk között a leghatalmasabb 
vagy. Azért légy is vezetője a 
többinek. Nálad azonban Setlahem, a 
jövendölés szűnjön meg; mert bármily 
igaz is volt a te beszéded, és bármily 
találó minden képed, mégis Kiséhel 
beszédje nekem kedvesebb, mert ő 
inkább prédikálta az igaz alázatot, mint 
te a magad számára. 

Nézd, téged a te beszéded 
felmagasztalt, Kiséhelt azonban az övé 
lealacsonyította; mit gondolsz most 
már, melyiktek közeledett jobban 
Hozzám? 

Jó úgy beszélni, mint előbb te 
beszéltél, de nem jó magáról beszélni. 
Mert bárki beszél itt valami igazat, 
honnan ered az? 

Azért láthatóan még csak ne is örülj 
annak, hogy többet adtam neked, mint 
testvérednek, mivel különben testvéred 
téged találna dicsérni Énhelyettem, aki 
pedig csak gyenge eszköze voltál 
Annak, aki téged kiválasztott, és Akit 
egyedül, illet minden dicsőség! 
Mindnyájatoknak azonban legnagyobb 
dicsősége azonban  alázatotok és 
Irántam való igaz benső szeretetetek 
legyen; akkor élni fogtok! 

Íme, ez az Én akaratom - a te szavad 
igaz és jó, mert Belőlem van, de élj 
előbb egészen eszerint, akkor élni 
fogsz örökké. Amen!" 


11. Fejezet - Az igazi alázat lényegéről 


Kiséhel hallva Abedám részéről a 
felmagasztalást, bánatosan nézett 
Abedámra, és beszédbe akart fogni, de 
Abedám megelőzte őt és szólt hozzá: 
Kiséhel! Már olvastam a szívedben, 
amit mondani, és amit Tőlem kérni 
kívánsz. 

Legjobban szeretnéd, ha a legkisebb 
maradhatnál, nem szeretnél mások 
vezetője lenni; inkább másoktól 
vezettetni magadat. 

Az a te törekvésed, hogy inkább 
mások rendelkezzenek feletted, mint 
hogy te rendelkezzél mások felett; te 
sokkal inkább engedelmeskedni 
szeretnél, mint a többieknek 
miheztartási szabályokat előírni. 

Te szolgáim között inkább az utolsó 
lennél, mint az első, és szeretnél a 
legerősebb lenni, hogy mindnyájuknak 
szolgálj és szeretnél a leggyengébb 
lenni, hogy ne legyen előnyöd senki 
más felett! 

Látod, így dicsérlek még csak igazán! 
Nekem igen értékes emberem lettél. Ez 
a legnagyobb: aki igazán az utolsó és a 
legkisebb akar lenni, az Előttem a 
legnagyobb, mert semmi más, mint az 
igazi alázat tesz titeket igazán naggyá 
Előttem! 

Mivel azonban te egész valódból 
alázatos vagy, mert Irántam való nagy 
szeretetedből testvéreid, sőt 
gyermekeid előtt is mindenben a 
legkisebb szeretnél lenni és ennek 
folytán Setlahem szavait szívedben 
nem utasítottad vissza, hanem Irántam 
való szeretetedből fakadt tetted által 
azokat magadban élővé tetted - látod, 
azért is vagy te valóban az első minden 
kiválasztottak között! 

Mert nincs szükségük vezetőre a 

bölcsességben, mivel azzal 
mindnyájan kellően fel vannak 
szerelve; nincs szükségük vezetőre a 
szeretetben, mert mindnyájan ismernek 
Engem és van szívük ahhoz, hogy 
Engem minden felett szeressenek; 
nincs szükségük vezetőre a 
hatalomban, mert senkinek közületek 
abból kevesebbet nem adtam. 

Nincs szükségük vezetőre az erőben 
sem, mert mindegyiteknek megadtam 
belőle a kellő mennyiséget, nincs 
szükségük vezetőre a kegyelemben, 
mert egy és ugyanarra a célra 
választottalak ki mindnyájatokat. 

De szükségük van vezetőre a folytonos 
alázatban; mert mindenki mindent 
kaphat Tőlem és végtelen 
készletemből, mindenki vehet annyit, 
amennyit csak akar, szerethet 
amennyit akar és bír; a hit által 
kívánsága szerint annyira erősítheti 
magát, hogy könnyű lesz neki 
akaratával hegyeket elmozdítani; 
akaratát önmaga oly hatalmassá teheti, 
hogy szavának ezren és ezren lesznek 
kénytelenek engedni; beszédének 
határozottságában olyan erőt tehet 
sajátjává, hogy minden vakon 
kénytelen majd engedelmeskedni neki; 
nem úgy áll a dolog az alázattal - ez 
minden embernek a saját tulajdona. 

Ezt senkinek sem adhatom és nem 
szabad adnom, hanem amint azt éppen 
most Tőlem, Magamtól tapasztalod, 
csak taníthatom és kívánhatom. Ez az 
a szántóföld, amelyen aratni akarok, de 
amelyen nem vetek, és a 
tulajdonképpeni magot nem szórom a 
földbe, és mégis aratni akarok! 

Az alázat az egyedüli, amit ti Nekem 
adhattok, anélkül, hogy azt előbb 
Tőlem kaptátok volna. 

Az igaz alázatban áll az életnek 

tulajdonképpeni legfőbb szabadsága, 
ennél fogva az életnek legnagyobb 
tökéletessége is. Sőt az alázat révén 
Bennem még Istenségemnek 
érinthetetlen szentségéhez is 
közeledhettek! Igen, az igaz alázat az 
ember legfőbb bölcsessége, a legfőbb 
szeretet, minden élet legfőbb ereje, a 
legnagyobb hatalom és a legfőbb 
erőteljesség, amely előtt az egész 
végtelenség tiszteletteljesen 
megremeg. 

Az alázat Bennem, Önmagamban a 
legbensőbb, legfőbb erő és hatalom; 
minden, ami az egész végtelenséget 
eltölti, az alázatból jött létre és belőle 
eredt. 

Megérted most szeretett Kiséhelem, 
hogy miért választottalak téged a 
többiek vezetőjévé? 

Mert igazán teljes szívedből 
tökéletesen alázatos vagy. 

Ez azonban egyszersmind az a 
bizonyos dolog, aminek kiválasztott 
társaid valamennyire többé-kevésbé 
híjával van. 

Az igazi alázat hiánya mellett azonban 
minden Általam nektek adott szent 
dolog áldás helyett romlást hozhat, ha 
nem e legfőbb erő a túlnyomóan 
uralkodó minden más előtt. 

Nálad azonban ez a te életednek 
leginkább kiemelkedő vonása. Azért is 
kívánatos, sőt - ez alkalommal nem 
hallgathatom el - szükséges is, hogy te 
mindnyájuknak vezérlő mintakép és 
eleven szabály légy, amelyhez tartsák 
magukat, ha áldást akarnak hozni a 
Föld számára itt, ahol a gőgös és hazug 
kígyó régi átka olyan nagyon nyomja 
az embereket. 

Nektek azonban mindnyájatoknak 
tanácsolom, lépjetek haladéktalanul 
Kiséhel nyomdokaiba, mert különben 


áldás helyett, amelyre hivatva vagytok, 
bizony csak még nagyobb romlást 


hozhattok. 
21. Jól gondoljátok meg e szavakat és 
cselekedjetek a szerint, mert 


máskülönben bukni fogtok ti is, és az 
is, amire áldást hoznotok kellene, 
bukni fog veletek együtt! 

22. Halljátok és értsétek meg jól! Amen 


p 


12. Fejezet - Intelmek a vezetőknek 


1. E beszédre mindnyájan köszönetet 
mondtak Abedámnak a nagy 
kegyelemért, hogy Kiséhel alázatában 
nekik vezetőt adott és egyértelműen 
mondták: 

2. „Óh Abedám, akin a te bizalmad 
nyugszik, abban bizonnyal mi 
mindnyájan is megbízhatunk. Azért 
hála, köszönet és dicséret Neked azért, 
akit legkegyelmesebben fölénk 
rendeltél. Ő bizonnyal 
mindnyájunknak bölcs vezetője lesz a 
Te legszentebb Nevedben és a Te 
isteni akaratodban és tetszésedben. 
Amen." 

3. És Abedám hozzáfűzte: „Igen, ament 
mondok Én is, de mindnyájan még a 
következőt jegyezzétek meg: 

4. Én vagyok az első, és mindegyitekhez 
még közelebb állok, mint vezető, akit 
Én adtam nektek. 

5. Azért ha tanácsra van szükségtek, 
szívetekben előbb mindenkor Hozzám 
kell, hogy jöjjetek, azután csak 
vezetőtökhöz. És Én aztán szíveteket a 
vezető ajkairól jövő tanács felvételére 
fogékonnyá teszem és már előre 
eltöltlek azzal, amiben titeket csak 
azután fog megerősíteni a vezető ajka. 
Azért majd a vezető szavát nem az ő 
szavának, hanem az Én szavamnak 
fogjátok mindnyájan magatokban 

felismerni. 

És ne úgy szolgáljon netán nektek a 
vezető, hogy törvényeket és 
szabályokat írjon elő, hanem csak 
hogy igazolja Akaratomat tibennetek. 
Ha azonban valaki nem jő előbb 
Hozzám, az majd a vezetőtől gyakran 
kemény ütéseket kap, amennyiben 
olyan szavakat fog hallani és a vezető 
olyan kötelességeket fog reá róni, 
amelyekről soha sem álmodott, és 
amelyeket majd nehezebben teljesít, 
mintha egész hegyet kellene 
hordoznia. 

Tehát ... Én vagyok az első, ezután jön 
még csak az, aki tibennetek az Én 
szavamról külsőleg tanúságot tesz. 
Amen!” 

Erre Abedám elbocsátotta őket és 
mondta nekik, kövessék Őt és 
tartózkodjanak Mellette, amíg Ő 
gyermekei között láthatóan időzni fog. 
Azután Jurát, Buzint és Ohoriont hívta 
magához. 

És midőn ezek sietve Hozzá mentek, 
és Előtte arcra borultak, felhívta őket, 
keljenek fel és szólt hozzájuk: 

Ti bizonyára mindent hallottatok, 
amiről itt szó esett, és így az Én 
akaratomat is teljesen és tisztán 
tudjátok és értitek annyira, hogy 
mindegyitek könnyűszerrel 
cselekedhet aszerint. 

Mindazonáltal titeket nem a Mélység 
számára rendeltelek: azért nektek, 
éppúgy, mint a többieknek nincs is ott 
köteles teendőtök. De ezennel az alázat 
számára rendeltelek titeket, 
mindnyájatokat egyaránt, ha valóságos 
gyermekeim akartok lenni, és ha 
akarjátok, hogy teljesen szabad, örök 
életetek legyen Énbelőlem. 

Az alázatról nem kell nektek többet 
mondanom, mint amennyit arról már a 

választottaknak mondtam; 
figyelmeztetnem kell még titeket, hogy 
ti is mindenekelőtt szívetek alázatára 
törekedjenek. Mert szívének igaz 
benső alázata nélkül senki Engem 
szívében igaz szeretettel meg nem 
ragadhat és azért nem is élhet 
Énbelőlem eredő tökéletes, örök 
szeretet-életet. 

Ha majd bármikor Engem szeretni 
akartok, de szívetek nem lesz elég 
erős, hogy Engem lángoló szeretettel 
magához ragadjon, hanem meg kell 
elégednie azzal, hogy Reám irányuló 
száraz gondolatokkal foglalkozzék 
(amely állapot hasonlatos ahhoz, mint 
amikor valaki valamit élénk szellemi 
melegséggel akarna megfogni, de mert 
előzőleg pár éjjel nem aludt, az 
eltompultság és nagy álmosság épp 
akkor vesz erőt rajta, amikor szelleme 
tűzében szeretett volna 
tevékenykedni), akkor gondoljatok 
arra, hogy az igaz alázat híjával 
vagytok, mert az alázat minden életnek 
a tulajdonképpeni alapja. 

Ha azonban alázat nincs bennetek, mi 
akkor a ti szeretetek? Éjszakai álom! 
Mi az Én rajtatok való 
könyörületességem? Egy kőnek a 
megérintése bottal! Mi az Én 
kegyelmem? Világosság egy korhadt 
fatörzsnek! Az Én Szavam? Meg nem 
értett hang holt földtömbnek! Mi az Én 
Irántatok érzett szeretetem? Szelíd 
szellőnek fuvallata érzéketlen 
kőgörgeteg felett! Nos és mi vagyok 
Én Magam? Semmi más, mint lét 
nélküli üres ábrándkép, vagy az, ami a 
tenger mélyében és a föld bensejében 
alvó állatnak a napsugár! 

Azért törekedjetek ti is mindenekelőtt 
az alázatra! Ha megtaláltátok annak 
legbensőbb gyökerét, akkor 

megtaláltatok Engem is teljesen, 
minden erőmben és hatalmamban, és 
megtaláltátok szeretetemet, 
kegyelmemet és könyörületességemet 
és az örök életet, és annak 
mindezekben kifejeződő fenséges 
gyönyörűségét. 

Vegyétek tehát ti is áldásomat és 
legyetek bölcs vezetői és tanítói 
minden gyermeketeknek! De 
tanítsátok ti is őket arra, hogy előbb 
Engem keressenek és, csak ha szívük 
igaz szeretet-alázatában Engem 
megtaláltak, akkor menjenek hozzátok 
és mutassák meg nektek a nagy 
kincset, amelyet találtak. 

Én pedig nektek is megadom 
mindnyájatoknak a kellő erőt és 
hatalmat; ezt bölcsen használjátok, ha 


valamilyen makacsságot 
tapasztalnátok. 

Amint azonban Én titeket 
kiválasztottalak gyermekeitek 


vezetésére, úgy válasszátok ti is ki 
körötökből azokat, akiknek szívét az 
igaz alázattal teljesnek találjátok, de 
semmi esetre sem azt, aki e kijelölésre 
törekednék, és a legkisebb helyett, 
több és nagyobb akarna lenni 
testvéreinél. 

Azt sem, aki a legkisebbnek teszi 
magát azért, hogy megválasztassék; 
sőt a csúszó-mászót országotokból 
utasítsátok ki, amíg csak szívében az 
Én bizonyítványommal ellátva nem tér 
vissza hozzátok és titeket kér, 
vennétek fel őt, hogy az utolsó szolga 
lehessen országotokban. 

Ezt figyeljétek meg jól és legyetek 
telve nyájassággal az idegenek iránt, 
akiket nemsokára hozzátok vezetek; 
akkor Én nálatok is leszek minden 
időben. Amen! Áldásom veletek! 
Amen.” 


13. Fejezet - Tekintély és vezetői tisztség 


És miután e hármukat is elbocsátotta, a 
fenséges Abedám az ismert 
Abedámhoz fordult és kérdezte őt: 
„Abedám mondd csak, mit csináljak 
belőled? Az Est gyermekeinek még 
nincs vezetőjük; mi lenne, ha téged 
adnálak nekik?" 

És a másik Abedám így válaszolt: , Óh 
Te legjobb Atyám! Legelőször is erre 
az élettel teljes kérdésedre nem 
válaszolhatok egyebet, mint: legyen 
meg a Te szent akaratod! Mert hiszen 
úgyis tudod, hogy kész vagyok éretted 
bármikor a tűzbe menni és magamat 
Irántad való határtalan szeretetemből 
bármivé alakíttatni, amivé csak a Te 
szent akaratod engem tenni kíván! 
Mégis, mivel ez a vezetői tisztség 
mindenkor a tekintély egy bizonyos 


fokával van szükségszerűen 
összekötve, - bocsáss meg, hogy 


szokásom szerint szabadon, őszintén 
beszélek - amely tekintélyt erősen 
hiszem, Te sem tudod egészen a 
hivataltól elválasztani, amíg csak a 
vezetőnek annak lennie és maradnia 
kell, aminek Te őt legkegyelmesebben 
kiválasztottad, azért csak arra 
kérnélek, hogy már régi alázatom 
kedvéért is, amely engem 
tulajdonképpen hozzád vezetett, 
engem az én nagy balgaságommal 
együtt e szent tisztségtől megkímélnél. 
Nézd, sok gyermek van itt, közöttük 
bizonyára akad még több Kiséhel is. 
Te tudod azt, hogy már kezdettől 
fogva csak a lehető legjelentéktelenebb 
állásban volt a legnagyobb örömöm, 
hogy mindenkor ezerszer szívesebben 
engedelmeskedtem, mint mást valami 
ürüggyel megbíztam - azért kérlek, 
kímélj meg e tisztségtől! 

Igen, ha Neked úgy tetszenék - úgy 
egészen észrevétlenül, titokban nagyon 
is szeretném hirdetni Nevedet, csak 
amellett senki ne nézzen valaminek 
engem! 

Tőled ugyan tudom már, hogy maga az 
alázat is megszűnik erény lenni akkor, 
ha csak azért tartjuk azt szemeink 
előtt, mert benne valamiképpen 
önszeretőleg legjobban érezzük 
magunkat - de óh legjobb Atyám, Te 
látod szívemet, hogy nálam 
éppenséggel nem áll fenn ez az eset; 
hanem hogy én csak Irántad való 
szeretetből és legnagyobb tiszteletből 
vagyok alázatos és ez okból minden 
testvérem iránt is nagy szívességgel 
szolgálatra kész, és hogy mindez az én 
egyetlen legnagyobb örömöm! Azért 
kérlek, kímélj meg engem e tisztségtől; 
mindazonáltal a Te szent akaratod 
most, mint mindenkor, amen. 

És a Fenséges Abedám újból kérdezte 
őt, mondván: „Tehát te igazán nem 
szeretnél vezető lenni azért, mert e 
tisztségen valamelyes tekintély tapad, 
amelyet te a tisztségtől 
elválaszthatatlannak gondolsz, anélkül, 
hogy meggondolnád, hogy a neked 
terhes tekintélyt a tisztségtől talán 
mégis külön tudom választani?” 

És az ismert Abedám válaszolta: 
„Igen, Uram és Atyám Abedám! Ha az 
lehetséges, akkor tigrisek, hiénák, 
oroszlánok, medvék, farkasok, hiúzok 
és rókák vezetőjévé választhatsz 
engem, és követni akarlak a világ 
végéig! Küldj a tengerek mélyébe és 
elmegyek és végrehajtom szent 
akaratodat, csak a tekintéllyel el! 

Én a magam személyét illetőleg nem 
használhatom sem a hatalmat, sem az 
erőt, hanem egyedül csak szívemben a 
szeretetedet. Mert ha a többiekhez 

hasonlóan bírnám az erőt és a 
hatalmat, ki óvna meg engem akkor a 
tisztség tekintélyétől? 

Ha azonban csak a Te szeretetedet 
bírom legcsekélyebb mivoltomban, 
akkor szeretetednek bennem lévő 
erejéhez képest életem legboldogabb 
alázatában mindenkinek szolgálhatok! 
Ha tehát szent akaratod az, örömmel 
lennék akkor figyelembe nem vett 
vezető a Te szent nevedben. Amen!" 
És a fenséges Abedám erre mondta 
neki: — , Halljad, Abedám, a te 
szándékod igaz és helyes és nagy 
tetszésemre méltó; a dolgoknak az Én 
rendemben való megismerése azonban 
tiszta szándékodnak még messze 
mögötte marad. Mert nézd, a dolgok 
rendjében nem létezhetik hivatal, 
amely nem lenne összekötve a 
tekintély kellő fokával; mert az ilyen 
tekintély nélkül a hivatal nem lenne 
hivatal, és nem lenne semmi egyéb, 
mint az ellentmondások és feleselések 
tág menedékhelye, amelyben mindenki 
inkább a maga balgaságát vitatná, 
minthogy testvérének bölcsességére 
hallgatna. 

Ha azonban a hivatal rendelkezik a 
tekintély kellő fokával, amely a 
megkívánható erőből és hatalomból 
áll, akkor az a gonosztevőt vissza fogja 
tartani attól, hogy a hivatalt és az Én 
rendemet gúny tárgyává tegye és végül 
kénytelen lesz a hivatal szabályait 
megragadni - és e szabályokat aztán 
legalább addig tekintetbe venni, amíg 
azoknak annyira ura nem lett, hogy 
azok saját életének természetes és 
magától értetődő zsinórmértékévé 
lesznek úgy, mintha azok őbelőle 
magából alakultak volna ki. 

Látod tehát kedves Abedámom, ilyen 
eredményt a hivatal a tekintély kellő 

foka nélkül sohasem érhetne el. 

Ha tehát szolgám akarsz lenni, akkor 
akaratomat teljesen fel kell fognod és 
ahhoz alkalmazkodnod és aszerint 
hűségesen cselekedned és semminek 
sem szabad a te akaratodból 
belevegyülnie, mint egyedül csak 
készséges engedelmességednek, amely 
eleven magja az igaz, benső alázatnak. 
A tekintély azonban amúgyis nem a 
hivataloskodó egyénnek, hanem csak 
magának a hivatalnak szól, amely 
pedig semmi mást nem jelképez, mint 
szeretetemben, kegyelmemben és 
könyörületességemben Engem, 
Magamat, de csak abban az esetben, ha 
a hivatalt Én rendeltem el és a 
hivataloskodó személyeket Én 
szemeltem ki. Vajon elvitatnád-e tehát 
Tőlem szentségem tekintélyét. 

A világ dolgainak idejében ugyan még 
nagyon különféle hivatalok lesznek, és 
az emberek majd  agyonfárasztják 
magukat, hogy egy ilyen tisztséget 
maguknak megkaparintsanak. Ezek a 
hivatalok aztán persze aligha lesznek 
Tőlem eredőek és azoknak az ereje és 
hatalma a nektek mindnyájatoknak 
még idegen világi hatalom lesz! 

Nem így van ez azonban azzal a 
tisztséggel, amelyet most Én ruházok 
reád. Ezt a tisztséget te csakis nagy 
alázatod folytán kapod; azért fogadd el 
azt úgy, amint azt a többiek is 
elfogadták; cselekedjél aszerint, akkor 
valóban tökéletes életet fogsz élni 
Belőlem és Bennem! 

És így vedd te is áldásomat és légy 
igaz, hűséges és élő vezetője az Est 
minden gyermekének. 

Akire pedig felteszed kezedet az Én 
nevemben, az hozzád hasonlóan 
legyen vezetője testvéreinek a Belőlem 
áradó szeretet-bölcsességben. 


Vedd tehát áldásomat, és amint most 
élsz Nevemmel, éppúgy élj a jövőben 
szavammal, szeretetemmel, 
kegyelmemmel és 
könyörületességemmel, minden erővel 
és hatalommal! Amen!" 


14. Fejezet - A vezetői tisztség terheiről és az ember 
gyengeségéről 


És az ismert Abedám az Úr nagy 
kegyelmétől annyira át meg át volt 
hatva, hogy nem bírt magához térni, és 
Neki köszönetét kifejezni; a szó szoros 
értelmében egészen odavolt és nem 
bírt sem beszélni, sem érzelmeit 
jelezni, sem állani, sem járni. 
Minthogy pedig a fenséges Abedám 
annak nagy zavarát jól látta, 
hozzálépett, megérintette őt, és így 
szólt hozzá: 

, Abedám, térj magadhoz, mert nem 
illő, hogy egy férfi, mint te, olyan 
zavarba jön, hogy attól majdnem 
magánkívül lesz. Nézd, azt még a 
lányok sem tették, amidőn nagy 
dolgokat mutattam nekik és őket is 
nem kevésbé, mint téged, nagy 
kegyelmekben részesítettem. És hozzá 
még, te hosszabb idő óta ismersz 
Engem, mint ők! 

Légy tehát férfi és ne nyúl, farkas 


láttára! 
Azon felül most még úgysem szabad 
oldalamról elmenned, hanem 


Mellettem kell maradnod, mint eddig. 
Azért pedig, mert most igaz és hasznos 
élethivatást kaptál Tőlem, azért most 
neked eszméletedet kell vesztened? 

Azonban Én mondom neked, ha majd 
hivatásod teljesítéséhez hozzáfogsz, 
akkor nyílik meg számodra a 
legnagyobb világosság, akkor lesz 
világos előtted, hogy az Én hivatalaim 

e világon a legkevésbé sem mézesek, 
hanem annál inkább telvén 
mindennemű keserűséggel. 

Akkor fogsz majd még csak igazán 
köszönetet mondani Nekem azért, 
hogy elláttalak erővel és hatalommal, 
belátván, milyen szegény lennél 
hivatalodban azok nélkül. 

Azért kelj fel, és csak aztán mondj 
Nekem köszönetet, ha a neked most 
adott tisztség minden édességét már 
megízlelted. Amen. 

És e szavak után az ismert Abedám 
kábultságából felocsúdva fölkelt és 
megkérdezte a fenséges Abedámot, 
vajon most nem szólhatna-e valamit? 
És a fenséges Abedám viszontkérdezte 
őt: , vizsgáld meg előbb nyelvedet, 
vajon azt a szájpadlásodhoz vagy a 
fogakhoz valamiképpen odakötöttem- 
e?" 

És az ismert Abedám felelte: „Óh 
Uram és Atyám, éppenséggel nem!” 

És a fenséges Abedám mondta neki: 
„Ha nem, akkor mindenkoron 
beszélhetsz, úgy ahogyan beszélned 
adatott. De érts meg, csak ne olyan 
nagyon a májból, amely az epének az 
otthona, hanem a helyett inkább 
jobban a szívből, amely az életnek a 
háza. Értsd meg jól! Amen.” 

És az ismert Abedám a következő 
szavakat szedte ki a szívéből, 
mondván: , Abedám! Te nagy, szent, 


mindenható, legszeretőbb, 
legkegyelmesebb, legszelídebb, 


legjobb Atyám! Még csak most 
mondhatok köszönetet Neked - de nem 
szavakkal, nem taglejtésekkel, nem 
kezekkel, nem a lábakkal, nem a 
hasammal, nem a hátammal és nem a 
fejemmel akarok Neked köszönni; 
hanem egyedül csak a szívem egyre 
nagyobb alázatával, türelmével és 

szeretetével akarok Neked köszönetet 
mondani és tettben akarok Neked 
áldozatot hozni, a Te szent 
akaratodban való megadás áldozatát, a 
türelem áldozatát, a szelídség, a 
szeretet és könyörületesség áldozatát 
és az állhatatosság áldozatát. És ha 
tűzcsóvákat és izzó köveket is 
engednél reám esni, bizony mondom 
Neked, Abedám nem fog tágítani, 
hanem az Irántad való hűségben napjai 
végéig ki fog tartani, és ha azokból 
még oly sok is lenne hátra, mint 
föveny a tengerben; hiszen bizonnyal 
nem fogsz erőimet meghaladó terheket 
reám rakni? 

Ami pedig erőimmel egyezik, az lehet, 
ami akar; azt rögtön vállamra veszem, 
és a legtürelmesebben hordozom az 
Általad megszabott időm lejártáig ! 
Tégy csak kísérletet velem! Állíts 
tűzbe, vagy küldj vízbe, vagy mondd, 
hogy a villámokat űzzem magam előtt, 
vagy küldj reám Atyám bármit, amit 
csak akarsz, és én azt Irántad való 
szeretetemből a legtürelmesebben el 
fogom viselni. 

De nem azért kívánom én ezt Tőled, 
mintha kitartásomról Téged mintegy 
meggyőzni akarnálak; mert hisz Te 
már öröktől fogva tudod mennyit 
leszek képes állhatatosan kibírni; 
hanem csak azért kérlek Téged ilyen 
próbatételre, hogy abból magam 
lássam, vajon állhatatosságomnak az 
ereje milyen fokú és mennyi 
gyöngeség van még bennem elrejtve, 
és hogy hivatalod sok keserűségét 
vajon bírom-e majd teljesen elviselni. 
A te szent akaratod. Amen!” 

És a fenséges Abedám szerető 
komolysággal tekintett reá és őt karján 
fogva mondta neki: 

„Abedám, Abedám! Te sokat teszel föl 

magadban! De gondold meg amellett 
azt is, ki az, akinek ilyen ígéreteket 
teszel! 

Ismered te azt a végtelen sokféle 
megpróbáltatást, amely akaratomnak 
örökké rendelkezésére áll? Azt véled 
te, hogy az tőled függ, ha vajon állva 
maradsz-e avagy halálra válsz? 

Azért maradj te csak amellett, amit 
reád bíztam, és ne kérj magadnak 
Tőlem terheket, amelyeket a 
valóságban még félig nyitott 
szemekkel sem mernél megnézni: és 
Én meg leszek veled elégedve. És ha 
már valamit kérsz Tőlem, akkor 
inkább azt kérd, hogy minden kísértést 
elhárítsak tőled, ahelyett, hogy 
kísértésbe vigyelek. Akkor 
könnyebben megállsz helyeden és 
Nekem több kedvem telik majd 
benned, ha abban maradsz hű, aminek 
föléje helyeztelek, mintha új terhektől 
agyonnyomva kétségbeesésedben 
Engem hívnál: Uram, szabadíts meg 
engem, vagy elveszek! 

Hogy azonban kívánságodnak 
botorságát belássad, egy bagócslegyet 
engedek csak egy percre arcodra ülni, 
és e perc számodra elég hosszú lesz. 
Úgy legyen kívánságod szerint, 
amen!" 

És e pillanatban máris egy nagy 
bagócslégy ült az ismert Abedám 
arcán és erősen csípni kezdte őt; 
Abedám ezen annyira megijedt, hogy 
majdnem kétségbeesett volna - mivel a 
szüntelenül csípő légytől nem bírt 


megszabadulni - ha a fenséges 
Abedám őt attól idejében meg nem 
szabadítja. 

Amint ettől a kis tehertől 
megszabadult, azonnal Abedám 


lábaihoz borult és mintegy újraszületve 
adott neki hálát a közeli végtől való 

megszabadításáért. 

És a fenséges Abedám kérdezte tőle: 
„Nos, kívánsz-e még egy kis tűzpróbán 
keresztül esni?” 

És az ismert Abedám erre egész 
testében remegve válaszolta: „Óh 
Uram, kímélj meg egész életemben 
nemcsak a most említett tűzpróbától, 
hanem attól is, hogy még valaha ilyen 
makacs légy szálljon arcomra! Mert a 
kísértéseid szörnyűek!” 

És a fenséges Abedám mondotta: 
„Légy megkímélve örökké! De kímélj 
meg te is Engem minden Előttem még 
szörnyűbb  botorságtól és maradj 
Hozzám hű! Amen.” 


15. Fejezet - Engedetlenség szeretetből 


Miután a fenséges Abedám az ismert 
Abedámot ekként rendbe hozta és 
utóbbi ezáltal önmagában felismerte 
azt, hogy minden alázatával együtt 
még távolról sem volt a helyes 
nyomon, és hogy éppen az Úr vezette 
őt még csak az igaz útra - vissza a 
szeretet-élet mélységének a 
mélységébe, most kezdett csak 
igazában hálálkodni Abedámnak. És 
Abedám megerősítette őt, aztán 
Énokhoz fordult és következőleg szólt 
hozzá: 

„Énok! Amint magad is látod, még egy 
és fél árnyékfordulat hiányzik a Nap 
délpontjától. Egy árnyékfordulattal 
azonban a dél beállta előtt kellene a 
nép miatt az áldozatot meggyújtani; 
így még egy fél árnyékfordulatnyi 
időnk marad rendelkezésünkre. 

Mit gondolsz, mivel tölthetnők el 
hasznosan ezt az időt?” 

És Énok az Irántam való szeretettől 
egészen lángra gyulladva, mondta: 

„Óh Abba, Te erre nézve már 

határoztál és előbb így szóltál 
szellememhez: , Énok, nézd a Reggel 
gyermekei Atyjukat még nem látták. 
Menj ennél fogva kis csapatukhoz, 
hívd őket mind Hozzám, hogy 
lássanak Engem, és Én megáldom 
őket. 

Mivelhogy Tőled erről értesültem, mit 
gondolhatnék még szükségesebbnek, 
mint megtenni azt, amit a Te szent 
akaratod parancsol. 

És Abedám tovább szólt a szeretett, 
jámbor Énokhoz: , Kedves Énok, 
minthogy azonban ezt szívedben már 
előbb tudtul vetted, miért nem mentél 
azonnal és nem teljesítetted 
akaratomat, mihelyt azt szívedben 
megérezted?” 

És Énok válaszolta: „Óh Abba, ki bír 
Tőled elválni, amíg Téged lényileg 
elevenen szeme, füle és minden érzéke 
előtt de különösen szíve előtt és 
szívben, mindenekfelett szeretve bír?! 
Szent, háromszor szent minden szó, 
amelyet Te, óh Abba szívünkhöz 
titkon intézel; de még számtalanszor 
szentebb vagy Te Magad! 

Mert ha végtelenül szent szavadat 
szívünkben meghallani engeded, akkor 
azt úgy adtad, óh Abba, hogy 
tisztátalan szívünk végtelen szentséged 
tűzét kibírja, amely tűz szavaid 
mindegyikéből nagy világosság- és 


tűzfolyamhoz hasonlóan ömlik 
kimondhatatlan szeretettől és 


tisztelettől remegő szívünkbe. 

Ha a Te e szavaidnak, amelyeket csak 
a Te legszentebb ajkaid bírnak 
kimondani, csak egy kis szikráját 
engednéd teljesen burkolatlanul 
szívembe jutni, mi is lenne akkor 
belőlem? 

Ha azonban Te, óh Abba lényileg 
cselekszel és beszélsz előttünk, akkor 

túlontúl szent, és eleven szavaid 
mindegyike a világosságnak végtelen 
tűztengere. 

És így lásd, amint már öröktől fogva 
láttad, a Te legszentebb szavaid elleni 
engedetlenségem oka hiszen Te, 
legszentebb Atyám Magad vagy és az 
Irántad való szeretetem, amely engem 
lebilincselt, és óh Abba, a 
legbensőbben Hozzád kötött. 

Hiszen én már nem a Tőled kapott 
természetem életét élem, amelynek én 
a Te nagy könyörületességedből már 
régen meghaltam; hanem egyedül csak 
Te vagy most bennem minden életem 
és minden szeretetem, úgy hogy én 
már nem vagyok én, hanem egyedül 
csak Te vagy minden énbennem! 

És így a Te akaratod volt az is, hogy 
maradjak, amíg külsőleg nem 
emlékeztetsz, hogy legszentebb 
akaratodat tettleg végrehajtsam. 

Most azonban emlékeztettél, és ez a 
szent jel arra, hogy tettre induljak. És 
nézd Óh Abba - lábaim várnak 
intésedre, holott egészen világosan 
látom magamban, hogy Te óh 
legszentebb, legszeretőbb Atyám az én 
silány szolgálatomra örökké nem 
szorulsz, hanem hogy végtelen atyai 
szeretetedből nekem csak valamicske 
munkát adsz és aztán semmis tettemet 
kegyelemteljesen olybá veszed, mintha 
az számítana valamit Előtted, pedig 
hiszen egyedül csak Te, óh 
legszeretőbb Atyám vagy az, Aki 
végtelen szeretetében és 
könyörületességében olyan 
felfoghatatlanul mélyre leereszkedik és 
a gyenge eszköz révén így titokban 
hatalmasan működik, egészen úgy, 
mintha az az eszköz maga, és 
önmagából cselekednék. 

Azért a tied legyen lehető végnélküli 

szeretetem most és mindörökké, 
amen!" 

És Abedám erre így felelt Énoknak: 
, Énok, valóban teljes értékű választ 
adtál, amelyen semmi kifogásolnivaló 
nincs. Az egek első, legmélyebb 
értelmű kerubja sem mondhatna 
többet, mint amit te most Nekem 
válaszoltál, mindazonáltal azonban 
mégis van valami, amit a többiek 
kedvéért jobban meg kell világítani - 
és ez az, hogy te engedetlenséged 
okául Engem mondtál. 

A teljes igazságot mondtad ugyan, de 
hogy hibáddá ne váljék, és a 
többieknek bosszúságukra ne legyen, 
helyes lesz, ha erősebb 
megvilágításban állítod azt az atyák, 
testvérek és gyermekek elé, amen!" 

És — Énok örömteljes tisztelettel 
Abedám előtt és a legbensőbb 
szeretettel Iránta beszélt: „Óh Abba, a 
következőleg értem én azt és így is 
értsék azt mindnyájan! 

Volna valakinek szeretett 
menyasszonya, aki a legbensőbb 
szeretettel lenne eltelve iránta. A 
vőlegény egy ízben hozzá jönne a 
kertbe; amint a menyasszony felismeri 
Őt, a tiszta égi szeretetről sokat beszél 
vele, és e beszélgetésből látja, hogy a 
vőlegény is mennyire szereti őt. Ha 
azonban aztán a vőlegény egészen 
csendesen, alig észrevehetően mondá 
neki: Halljad, te kedves 
menyasszonyom, ott a kert reggeli 
oldalán egy nagyon szép virág nő, nem 
mennél azonnal oda, és hoznád ide 
nekem szereteted emlékjeléül? 

Mivel azonban a menyasszony ekkor 
vőlegényére tekint, iránta való túlságos 
nagy szeretetében nem bír tőle 
elszakadni, és nem gondol előbb az 
ártatlan, tiszta virágra, amíg a 

vőlegény a legnyájasabban újólag nem 
emlékezteti őt reá. 

És eként nemde a vőlegény volt 
szeretete folytán az édes hiba okozója, 
amiért a menyasszony a virágról 
majdnem megfeledkezett volna." 

És Abedám erre még kérdezte 
Énoktól: , Énok! De tudod-e te, ki adta 
neked e képet? - Avagy talán a te 
talajodon termett?” —És Énok 
válaszolta: 

, gen, óh Abba, tényleg az én 
talajomon termett, mert hiszen Te, óh 
legszeretőbb szent Atyám, Te vagy 
egyes-egyedül az Én örök talajom!” 

És Abedám hangosan mondta: 
„Halljátok, íme mind! Így beszélnek az 
élők mindenkor az igaz talajból; mert 
Én Magam vagyok minden szavuknak 
örök talaja! 

Azért törekedjetek mindnyájan arra, 
amire Énok mindenkor törekedett, 
akkor majd ti is megtaláljátok Énok 
szilárd talaját! 

Te Énok menj azonban most, és a 
Reggelről hozz Nekem hét virágot ide, 
és a többiek mind kövessék azt a hetet. 
Amen.” 


16. Fejezet - Énok elhozza Uraniont, hat fivérét és a 
Reggel gyermekeit az Urhoz 


Abedám e szavai után Énok azonnal a 
Reggel gyermekeihez ment, akik 
Ádám barlangjához közel telepedtek 
le. 

Amidőn hozzájuk érkezett és 
meglátták őt, felkiáltottak örömükben 
és mondták: , Nézzétek, nézzétek! 
Énok, a szeretetteljes, a bölcs tanító, 
aki szavainak még Ádám ősapánk is 
készségesen alávetette magát, jő 
hozzánk! Sőt már jött hozzánk, nálunk 
van, köztünk és bennünk!” 

És a Reggelnek egy atyja, névleg 
Urnaion, Énok elé lépett és a 
legnagyobb és legszeretetteljesebb 
tisztelettel kérdezte őt: 

„Énok atya! Legbölcsebb Tanítója a 
nagy Istennek, aki az örök Szeretet és 
Bölcsesség maga, mi az a szent 
szándék, amely meghozta nekünk azt a 
nagy kegyelmet, hogy te magad jöttél 
hozzánk? 

Bizonnyal nem csekélység az, amit 
számunkra tartogatsz! 

Ha úgy akarod, add ezt értésünkre. 
Mert hiszen az a mi egyedüli örömünk 
és mi mindnyájan még soha nem 
kerestünk mást, minthogy valamit 
megtudjunk Arról, akinek neve 
túlságosan szent ahhoz, hogy annak 
kiejtésére ajkaink méltóak lennének! 
Azért a te legtiszteletreméltóbb Énok 
atya, mondd meg, mi vezetett téged ide 
a mi nagy szegénységünkbe?" 

És Énok erre a következő szavakat 
intézte Hozzájuk mondván: , Halljátok 
hát mindnyájan, ti kedves apák, 
testvérek és gyermekek! Először is 
köszönetet mondok nektek irántam, 
úgyszintén apáim, testvéreim és 

gyermekeim - akik egyúttal a ti 
apáitok, testvéreitek és gyermekeitek - 
iránt való szeretetetekért és dicsérem 
szíveteket nagy  alázatából eredő 
mindenkori igaz istenfélelmeket és a 
nagy, legszentebb, legszeretőbb, 
legszelídebb és legtürelmesebb Atya 
iránti legboldogítóbb szereteteteket; 
másodsorban azonban hozzáteszem, 
hogy nagy szeretetetek engem a 
jövőben kíméljen meg szeretettől forró 
érzelmeitek majdnem istenítő 
kifejezéseitől! Mert nézzétek, senki 
csak egyesegyedül Isten, a mi 
legszeretőbb és legszentebb Atyánk az, 
Akit minden tisztelet, dicséret, 
dicsőség, minden szeretet és minden 
imádás megillet! 

Mi azonban mindnyájan közösen és 
kölcsönösen testvérek vagyunk 
agymás közt, mert nem szabad, hogy 
egyik a másiknak ura legyen, hanem 
mint mondtam, csak fivér és kedves 
nővér és szeretően bölcs atya a 
gyermekeinek és tiszta szerető férj a 
feleségnek. És ha a szent Atyának úgy 
tetszik, az egyik testvér teljes 
szeretettel vezesse a másikat, ha az az 
élet világosságát elveszítette volna. 
Ami ezen felül van, azzal mind csak a 
legszentebb Atyának tartozunk. 

Ezt fogadjátok szívetekbe és halljátok 
tovább: Te Uranion már mindjárt 
kezdetben kérdezted tőlem, mi az a 
szent szándék, amely engem ide 
hozzátok vezetett. Halljad tehát, amit 
most értéstekre fogok adni: 

Ugyan mit tartanál te egy olyan 
emberről, akinek a szava olyan 
hatalmas, hogy már a leghalkabb 
intése semmivé tesz olyan vihart, mint 
amilyen a tegnapi volt, ugyanannyira, 
mintha sohasem is lett volna? 

Aki Ádám roppant nagy és nagyon 

pompás barlangját, amelye a vihar, 
amint azt ma reggel közületek többen 
valószínűleg észrevették, szinte porrá 
zúzott, egy szavával képes volt annyira 
helyreállítani, mintha öröktől fogva ott 
álló épület lett volna! 

Igen, mondom neked, egy ember, 
akinek a leheletétől a tenger fut, 
akinek a hangjától az egész 
végtelenség tiszteletteljesen 
megremeg, akinek tekintetétől a Nap 
kialszik, akinek lépése alatt világok 
mennek tönkre, és akihez Ő szívét 
fordítja, az a világ minden dolga feletti 
erővel és hatalommal telik el, és szíve 
a legtisztább szeretetnek, a legbensőbb 
alázatnak és az abból fakadó örök 
életnek a legelevenebb tűzcsóvája lesz! 
Mondd nekem, mit tartanál felőle? - 
De énrám távolról se gondolj!” 

És Uranion gondolkodott néhány 
pillanatig, azután pedig szólt: , Óh 
Énok! A te szavaid titokzatosan 
hangzanak! - Ha valósággal léteznék 
valahol ilyen ember, mi különbség 
lenne akkor közte és Isten között? 
Mert hiszen amit te róla jelentesz, az 
mindaz, ami lehetőt mi Istenről el 
tudunk képzelni magunknak; és így ez 
embernek vagy magával a teljes 
Istenséggel kellene áthatva és eltöltve 
lennie, vagy ez az ember Isten Maga! 
Mert máskülönben lehetetlen lenne 
ilyet felfogni, ha nem lehetne azt 
feltételezni, amit éppen előbb 
mondtam neked. Mert habár az ember 
Isten erejéből nagy, bámulatos 
kegyelmekre képes, hasonlóan egy kis 
edényhez, amelybe hét marék vizet 
tehetünk, amelynek minden cseppje 
nem sejtett, számtalan csoda 
gyülekezőhelye; de amint el nem 
képzelhető az, hogy az edénybe az 
egész iszonyú tengert belemerjük, 

éppúgy az sem képzelhető el, hogy 
létezhetnék egy hozzánk hasonló 
természetes ember, aki képes lenne a 
tiszta isteni nagyság, erő, hatalom, 
szeretet, kegyelem és könyörületesség 
bírására akként, hogy életben 
maradhasson és e tiszta isteni teljesség 
végtelen súlya alatt azonnal meg ne 
semmisüljön. 

Azért tehát kedves Énok, ne légy olyan 
titokzatos előttünk, hanem mondd meg 
nekünk világosan, mi rejtőzik a te 
olyannyira hatalmas embered mögött!" 
És Énok válaszolta: 

„Azt mondom neked Uranion, hívd 
magadhoz hat fivéredet, és mind az 
ezer gyermekeddel együtt kövess 
engem, és nézz oda: ott Ádám reggeli 
Magaslatán lényegében közelebbről 
megtanuljátok ismerni ezt a 
leghatalmasabb embert!” 

És Uranion mindent megtett Énok 
szavai szerint és hat fivérével együtt 
csakhamar ismét készen állott. 

És Énok látva a rendet, felhívta 
mindnyájukat, hogy őt kövessék. 
Vígan és a legnagyobb várakozással 
telve haladtak a gyönyörű Reggel 
Magaslata felé. Amikor pedig ahhoz 
már jó közel voltak, mindnyájukat 
aggodalom és szorongás fogta el, 
mégpedig úgy, hogy alig mertek 
tovább menni. 

Énok azonban buzdította őket, hogy 
csak bátran kövessék őt - de szava 
hatástalan maradt, és Énok zavarba 
jött, hogy mint követ ilyen rosszul 
oldotta meg feladatát. 

Amidőn azonban körülnézett, ím 
Abedám már oldala mellett állott! 
Énok ennek felette megörülve baját 
Neki azonnal elő akarta adni - de 
Abedám így szólt hozzá: 

„Maradj csak most nyugodtan! 

Amennyire rendelve volt, erőd annyira 
hűen hatott is. Most azonban, hogy Én 
jöttem segítségedre, nincs többé 
gondod - hanem engedd át Nekem a 
gondoskodást!" 

Ezután pedig a hét férfi felé fordulva 
szólt: , Miért féltek tovább menni? 
Mondjátok meg Nekem! - Talán tudok 
egy szert, amely minden félelmeteket 
elveszi!" 

És  Uranion válaszolta: , Nemes 
testvérem és barátom! Itt fenn a 
Magaslaton állítólag egy ember 
tartózkodik, aki olyan hatalommal 
rendelkeznék, mintha ő lenne Isten 
Maga. És ez a gondolat zsibbasztja 
meg tagjainkat. 

És Abedám válaszolta neki: , Ha 
mástól nem féltek, akkor, íme 
félelmeteknek már vége is van. Mert 
nézzétek, ez a félelmetes ember Én 
magam vagyok! Valósággal ember, 
akinek az egész örökkévalóság és 
végtelenség, minden Menny és Föld, 
minden angyal, minden ember és 
minden teremtmény örökké alá van 
rendelve és örökké alárendelve is 
marad. 

De miért félnétek azért Éntőlem? Csak 
kövessetek Engem bátran és semmitől 
se féljetek! Mert csakhamar egészen 
más oldalról tanultok megismerni 
Engem. Amen!” És mindnyájan 
követték Őt. 


17. Fejezet - Uranion és Puriszta Ádámnál és Évánál - 
Csoda a gyümölccsel - A villámmal meggyújtott áldozat 


Minthogy pedig az út már csak pár 
száz lépést tett ki, magától értetődik, 
hogy a még hátra volt utazás a 
Magaslat tetejének eléréséig már nem 
tartott nagyon soká, különösen, ha még 
a mindenható Vezetőt is tekintetbe 


m 


vesszük. 

A célhoz érve, e gyermekek mind 
meghajoltak Ádám és Éva előtt, és 
aztán a többi főtörzsgyermek előtt is. 


Miután a szokásos módon 
mindnyájukkal szemben köteles 
tiszteletüket és szeretetüket 


tanúsították, Uranion Ádámhoz ment 
és mindnyájuk nevében üdvözölte őt 
és köszönetét fejezte ki neki. Azután 
egy Puriszta nevű dédunokáját hívta 
elő, akinek egy, a hegyi fű egy 
fajtájából font kosarában a Reggel 
legkitűnőbb gyümölcseit kellett 
Ádámnak átnyújtania. És Puriszta 
előlépett és nagy, gyengéd örömmel 
tett a parancs szerint. 

Amidőn Ádám azt a felséges 
gyümölcsöt meglátta, roppantul 
elámult, mert hasonló nagyszerű és 
olyan felséges illatú gyümölcsöt még 
nem látott. És azért kérdezte Purisztát: 
„Puriszta, te legbájosabb leánykája 
Gabriel atyádnak, aki nekem nagy 
kedvencem, gyere ide hozzám és 
mondd meg nekem, hogy ugyan hol 
szedted te ezt a nagyszerűen felséges 
gyümölcsöt a számomra? 

Mert hiszen ez olyan gyümölcs, 
amilyent az én szemem létem 
őskezdetétől még sohasem látott; 
hiszen ez valósággal több, mint 
paradicsomi gyümölcs; én bizony 
komolyan mennyeinek mondanám. 
Mondd meg tehát, hol szedted azt? 
Amint azonban Puriszta maga jobban 
megtekintette a gyümölcsöt, megijedt 
és nem tudta mit mondjon, mert a 
gyümölcs most neki magának is 
egészen idegennek tűnt fel. 

És Gabrielt, jámbor atyját hívta 
magához, és titkon megkérdezte őt: 
„kedves atyám, te a gyümölcsöt titkon 
talán kicserélted nekem? 

Mert nézz csak ide, ez bizony nem az a 
gyümölcs, amely kis kertünkben 
terem; - mert hiszen ilyen remek 
gyümölcsöt még magunk sem láttunk 
soha!" 

És Gabriel mondta neki: „Te én 
egyetlen édes leányom, itt csoda 
történt - mondd el a valóságot fennkölt 
ősapánknak is." 

És Puriszta szemérmesen Ádám elé 
állt és elmondta neki a valóságot. 

És erre Ádám válaszolta: „Igen, igen, 
úgy van, amint azt magamban titkon 
gondoltam! Mi mindnyájan már 
megint gazdagabbak vagyunk egy 
kegyelemmel! 

Ahol a szent Atya, a 
legkönyörületesebb és legszeretőbb, 
már előre is olyan csodálatosan 
viselkedik, mi lesz még csak akkor, ha 
felfedi magát? 

Óh te nyomorúságos szívem, elbírod-e 
majd Urunknak, legszentebb 
Atyánknak ezt a nagy kegyességét? 

Óh Abedám, kellőképpen és 
méltóképpen ki  magasztalhat, ki 
dicsőíthet Téged, ki hálálkodhat 
Neked, ki szerethet, és ki imádhat 
Téged? 

Az én semmiségem és a Te végtelen és 
örök mindenséged érzése az egyedüli, 
amit Neked áldozatul hozhatok! 

Te azonban legszeretettebb Purisztám, 
fordulj meg! Nézd meg azt, aki éppen 
mögötted áll, és mondj Neki teljes 
erődből köszönetet. Mert Ő az, aki 
kosárkádat e mennyei gyümölccsel 
telerakta, anélkül, hogy észrevehetted 
volna, mikor!” 

És Puriszta erre mondta Ádámnak: 
„Óh fennkölt atyja az atyáknak! Ha ő 
tette volna azt, akkor az elég rossz is 
lenne tőle, mert hiszen tudnia kell azt 
is, hogy énnekem senki sem kell és 

senkit sem szeretek, egyedül csak 
mennyei Atyámat és Gabriel atyámat 
és Aora anyámat! 

Eddig kerültem minden férfit és 
vágyakozásom állandóan csak felfelé 
volt irányítva az Egyetlenegyhez! Mint 
tehetett tehát ez az ember nekem ilyet? 
Hiszen az úgy látszik egyáltalán nem 
is tudja, hogy bűnt követ el, ha Isten 
akarata nélkül leányhoz közeledik, 
mégpedig úgy, hogy még csak szülei 
sem tudnak róla! 

Látod, ez rossz volt tőle! Így tudom én 
azt szüleimtől, azért nem akarok neki 
köszönetet mondani és nem is szabad, 
hogy megköszönjem neki, még ha a 
gyümölcs sokkal pompásabb lenne is, 
mint amilyen! 

Csak mondd meg te neki, hogy az 
nagyon rossz volt tőle, és ne tegye azt 
többé, mert máskülönben a mennyei 
Atyától nagyon is nagy büntetést fog 
magára vonni! 

Ez egyszer azonban mennyei Atyámat 
őérette kérni akarom, hogy a jelen eset 
miatt őt, kegyelmesen kímélje meg!" 

E szavak után legbensőbben esedezett 
is a mennyei Atyához, hogy annak az 
embernek, aki neki ezt elkövette, a 
bűnét bocsássa meg. 

Ádám azonban így szólt hozzá: , Te 
gyönyörű szép, fenséges, 
leggyengédebb virága a fennkölt 
Reggelnek - bizony mondom neked, ha 
a mennyei Atya még soha sem 
hallgatta volna meg kérésedet, hidd el 
nekem, ezt bizonnyal nem hagyja 
meghallgatatlanul. 

Nem mondhatom és nem szabad még 
megmondanom, most hogyan és miért; 
de csak vigasztalódj, csakhamar 
biztosan megtudod." 

És Puriszta megelégedett ezzel és 
nyugodt lett. 

Abedám azonban erre Énokot hívta 
magához és mondta neki: , Énok, menj 
most és helyezd az áldozati bárányt 
azonnal ide és nézd, mint bocsátok 
majd az Égből az oltárra tüzet, amely 
az áldozatot el fogja emészteni." 

És Énok azokkal az oltárhoz ment és 
végrehajtotta az Úr akaratát. 

És amint visszaérkezett, azonnal egy 
vakítóan fényes villám cikázott le, 
amelyet világrengető mennydörgés 
kísért, úgyannyira, hogy maga Énok is 
megijedt. És napfényes lángokkal 
azonnal meg is gyúlt az oltáron az 
áldozat és tündöklő fehér füstfelhők 
szálltak fel az Égre. 

Ekkor a szegény Puriszta rosszul 
kezdte magát érezni. Nem kevésbé a 
Reggel többi gyermeke is, mert 
észlelték e nekik még ismeretlen 
embernek Énok által jelzett nagyságát 
és hatalmát. 


18. Fejezet - Uranion a csodatevő ember kilétét 
fürkészi.Puriszta okos feleletei a fel nem ismert Ur 
kérdéseire 


E rendkívüli csodatett után, miközben 
az áldozat még teljesen lángokban állt, 
Uranion egész testében remegve 
azonnal Énokhoz sietett és kérte őt, 
mondaná meg neki e csodálatosan 
rendkívüli embernek a nevét. 

És Énok mondta neki: , Kedves 
Uranion, ha meg is mondom a nevét, 
hasznodra lesz-e az vajon 
valamiképpen? 

Nézd! Úgy, mint ő magát itt hivatja, 
éppúgy hívnak itt egy másikat is. 
Látod ebből, hogy nevének a tudása az 
emberek ez embere közelebbi 
megismerésére nézve nem sokat ér. 
Azért ne tudakozódj előbb neve után, 

hanem fordulj csak nyílegyenesen 
Hozzá és légy meggyőződve, hogy Ő 
három pillanat alatt többet mond 
neked, és többre tanít téged, mint én 
azt hosszú  örökkévalóságokon át 
tehetném. 

Fordul tehát csak Őhozzá, magához, 
mégpedig félelem nélkül, bátran! Mert 
amilyen végtelen hatalmas Ő, 
éppolyan végtelenül jó, szerető, 
könyörületes, kegyes, gyengéd, szelíd, 
szíves, leereszkedő is és a 
legfelfoghatatlanabb alázat maga! 
Azért hát ne vonakodjál Tőle, hanem 
fordulj Hozzá!" 

Ezek a szavak bátorságot öntöttek 
Uranionba. Haladéktalanul a fenséges 
Abedám elé ment és a következő 
szavakat intézte Hozzá: 

, Magas, fenséges, hatalmas testvérem 
- ha szabad Téged annak neveznem - 
nem mondanád meg nekem, ki vagy és 
honnan való vagy? Mert hiszen amint 
most láttam, Neked a Menny és a Föld 
annyira alá van rendelve, hogy ha nem 
csüngenék a nekem elképzelhető 
lehető legnagyobb szeretettel a Menny 
és a Föld szent Atyáján, igen könnyen 
azt gondolhatnám, hogy Te magad 
vagy ez a szent Atya - vagy legalábbis 
a Mennynek legnagyobb és 
leghatalmasabb szelleme Isten 
legtökéletesebb angyalainak sorából. 
Ha a te akaratod is, adj nekem némi 
világosságot Magad felől. 

És Abedám megfogta kezét és így 
szólt hozzá: , Uranion! Örvendj és 
vigadj szívedben, mert az örök élet 
ragadott meg téged! 

Menj azonban Gabrielhez és hozd őt 
kis családjával együtt ide; tudniillik 
feleségével Aorával és egyetlen 
leányával Purisztával. Azok oldalán 
aztán szíved teljes megelégüléséig 

megtanulsz ismerni Engem. Amen! 

És Uranion azonnal Gabrielhez sietett, 
közölte vele Abedám kívánságát, és 
feleségével és leányával együtt 
odavitte őket Abedám elé. 

Amint Abedámhoz érkeztek, Gabriel 
azonnal megkérdezte Abedámot: 
„Emberek leghatalmasabbja, mit 
kívánsz tőlem? 

Íme itt a szeretett feleségem és itt a 
leányom, akit a végtelenül szent, 
legszeretőbb mennyei Atya 
ajándékozott nekünk. Te elég hatalmas 
vagy arra, hogy őt tőlünk elvedd: a 
legdrágább, amit e földön bírok. 

Ha azt akarod, vajon ki tarthat Téged 
attól vissza? 

De nézd, van nekem valami még 
drágább is feleségemnél és leányomnál 
- nézd, itt a szívemben van mélyen 
elrejtve. 

Szeretetem és a szent, nagy és 
legszeretőbb Atyába, a Menny és Föld 
leghatalmasabb Teremtőjébe vetett 
bizalmam az. 

El tudod - és el akarod - ezeket is 
venni tőlem? 

És Puriszta átkarolta atyját és szólt 
Abedámhoz: , Te jó és kedves, felette 
hatalmas férfi, csak nem akarsz minket 
egymástól elszakítani? 

Mert hiszen a jó, bölcs Énok azt 
mondta nekünk mindnyájunknak, hogy 
Te irgalmas és kegyes is vagy! 

Nemde nem választasz el minket, 
hanem együtt hagysz minket, mennyei 
Atyánk iránti legboldogítóbb 
szeretetünkben?! 

Hiszen Te is bizonnyal ismered a szent 
és mindenfelett jó Atyát és szereted 
Őt, amint mi szeretjük Őt. 

Erre Abedám kérdezte Purisztát: 
, Halljad, te leggyengédebb Purisztám! 
Láttad-e te már egyszer a mennyei 

Atyát?" 

És Puriszta felelte: „Ne mondd csak 
úgy hogy - a mennyei Atyát, - hanem 
úgy kell mondanod, hogy: a túlontúl 
szent, legszeretőbb mennyei Atyát; 
nem pedig úgy egyszerűen , Atya", 
mert különben nem merek Neked 
választ adni." 

És a fenséges Abedám e legjámborabb 
óhajtáshoz képest kijavította Magát; 
erre adta aztán csak a választ Puriszta 
mondván: 

, Hol lehetne az egész Földön egy 
ember, aki méltónak tartaná magát 
arra, hogy dicsekedhessék azzal, hogy 
látta volna a túlontúl szent, 
legszeretőbb mennyei Atyát? 

Azt talán az angyalok tehetik, de mi, 
méltatlan emberek soha! 

És Abedám újra kérdezte őt: , De halld 
csak, te tiszta, gyengéd és szép 
Puriszta! Ádám is csak ember, és 
mégis beszélt volna a túlontúl szent, 
legszeretőbb mennyei Atyával, miután 
megteremtetett. 

Mit mondasz ehhez? - Ő sem több 
mint csak egy bűnös, méltatlan ember 
Isten előtt!" 

Puriszta válaszolta: , Még mi nem jut 
eszedbe! Hát ősapánk épp olyan 
ember-e mint mi mindnyájan? 

Nem tudod Te azt, hogy Ádám e 
Földnek az első embere, és hogy ő a 
túlontúl szent mennyei Atyának - aki a 
legnagyobb szeretettel, kegyelemmel 
és könyörületességgel teljes - a 
Mindenható kezéből közvetlenül került 
ki? - Azért ő igenis láthatta Őt és 
beszélhetett Vele; de úgy áll-e vajon a 
dolog minket illetőleg is? 
Gondolkozzál csak egy kicsit ezen! 

És Abedám: „Hja! Ebben persze neked 
megint igazad van, ha úgy áll a dolog; 
de most figyelj arra, amit most 

mondok neked! 

Nem vágyódnál-e te is látni a túlontúl 
szent, legszeretőbb mennyei Atyát? 
Mit szólsz vajon erre a különös 
kérdésemre?" 

És Puriszta: , Valóban úgy van, nagyon 
is különös kérdés! Ki ne szeretné látni 
Őt, különösen, ha valaki úgy minden, 
de minden, mindenekfelett szereti Őt, 
mint én! 

De értsd meg, akkor aztán még 
felfoghatatlanul sokkal, sokkal 
jámborabbnak is kellene lennie annak, 
mint én vagyok! 

De én már meg vagyok elégedve, ha a 
túlontúl jó, szent és szerető mennyei 
Atya egy olyan szegény teremtéstől, 
mint amilyen én vagyok, szeretni 
engedi magát, és hogy csodálatos 
művei révén úgyszintén igen jámbor 
férfiak ajkai révén velem, és velünk, 
mindnyájunkkal felismerteti magát. 
Mondd, szabad-e nekünk tisztátalan 
embereknek Tőle többet kívánnunk? 
Vagy nem annyi-e az már, amit Tőle 
kapunk, hogy azért örökké nem fogjuk 
köszönetünket leróhatni?! 

És Abedám: „Nos, bizony ebben neked 
megint szépen igazad van, és ismét 
pompásan kioktattál Engem; de nézd, 
mindannak dacára Nekem már megint 
egy másik kérdésem van: 

, Nem képzelted-e te még sohasem el, 
hogy ugyan milyen is lehet a túlontúl 
szent, legszeretőbb mennyei Atya 
külseje, alakja? Nos, csak kérlek, 
mondd meg Nekem." 

És Puriszta: „No nézd - milyen kérdés 
ez megint?! Kinek lenne szabad azt 
tennie, vagy ki tudná azt tenni? Hiszen 
Isten túlontúl szent és végnélküli! 
Furcsa, milyen gondolat is az! 

Nekem egyszer úgy titokban eszembe 
jutott, mintha esetleg olyan külseje 

lehetne, mint talán Ádám ősapánknak; 
csak végtelenszerte nagyobb, mint ő - 
és milyen soká féltem azután és 
gondoltam, ezt a bűnömet soha sem 
fogja többé megbocsátani. 

Mennyi éjjelen át imádkoztam, és 
sírtam azután, amígnem egy jámbor 
öreg férfi azt az üzenetet hozta nekem, 
hogy ez a vétkem megint meg van 
bocsátva! - Látod, azon aztán már 
okultam, és most, amikor huszonhét 
éves vagyok, nem hagyom már 
magamat tőrbe csalni! 

És Abedám: „Igen, úgy van, már 
megint okosan válaszoltál. De csak 
vigyázz, azért mégis csak majd 
megfoglak! De aztán nagy is lesz az 
örömöd!" 


19. Fejezet - Abedám súlyos kérdést intéz Purisztához 


És akként szólt folytatólag Abedám 
Purisztához: , Te előbb azt mondtad 
Nekem: Ádám a túlontúl szent 
mennyei Atya kezéből került ki, aki a 
legnagyobb szeretettel és 
könyörületességgel teljes. Mit szólnál 
hozzá, ha Én most mindnyájatok előtt 
azt állítanám, hogy Ádám testestől- 
lelkestől az Én kezemből került ki? 

És ha te azután meggyőződést 
szerzendő, komolyan megkérdeznéd 
Őt, és ő megerősítené azt?! 

És Puriszta: , Hatalmasnak ugyan 
rendkívülien hatalmas vagy; de - hogy 
vajon te - embert - méghozzá Ádám 
ősapánkat megteremtetted-e, azon 
mégis kételkedem; ha csak - a túlontúl 
szent, legszeretőbb mennyei Atya 
maga nem akarta ezt úgy. 

És ha ez így lenne, akkor megint nem 
Te vagy, hanem egyedül Ő, a fenséges 
szent Teremtője Ádámnak, és Te csak 
az Ő erős eszköze vagy! 

Mit dicsekszel tehát azzal, mintha Te 
magad lennél a Teremtő?! Nézd, ez 
nem finom Tőled!" 

És Abedám: „De nézd csak, 
leggyengédebb Purisztám! Hiszen Én a 
túlontúl szent, legszeretőbb mennyei 
Atyát éppen úgy, sőt még sokkal 
jobban szeretem, mint az összes 
emberek együttvéve; és ha ez nem 
lenne így, és Én lényem mélyéből 
alázatos nem lennék, állíthatnád-e te és 
hihetnéd-e te azt, hogy olyan 
hatalommal felruháztattam volna, hogy 
leghalkabb intésemnek az egész 
végtelen mindenség engedelmeskedni 
legyen kénytelen? 

Mit mondasz most már ehhez - 
mivelhogy a köteles alázat miatt 
Nekem dicsekednem tulajdonképpen 
soha nem is lehet és nem szabad?” 

És Puriszta és az ő szülei és Uranion 
erre nagyon meghökkentek, és a 
Reggel gyönyörű gyöngye zavarban 
volt és nem tudta, mit szóljon rá. 

Végre azonban mégis újból feleszmélt 
és egészen bátortalanul, még mindig az 
atyjába kapaszkodva, kérdezte 
Abedámot: ,De igazán is olyan 
hatalmas vagy-e Te, hogy hatalmadnak 
nincs határa?” 

És Abedám: „Akarod-e jelét látni 
hatalmamnak, erőmnek és 
mindenhatóságomnak?" 

És Puriszta: , Számomra a szörnyű 
villám és az iszonyú mennydörgés 
elegendő jele volt felfoghatatlan 
hatalmadnak; aki azonban olyan 
hatalmas, mint Te, az bizonyára erővel 
is rendelkezik. 

Hogy azonban valóban határtalanul 
hatalmas vagy-e - milyen csodajellel is 
tudnál Te engem, porban fetrengő 
gyenge férget arról meggyőzni, 
minthogy Istenhez hasonlóan soha sem 

fogom a végtelenséget áttekinthetni?! 
Márpedig mit érne nekem az a jeled, 
amelyet Te a végtelenség valamelyik 
végtelen távoli zugában  végeznél; 
láthatnám-e én azt és 
meggyőződhetnék-e róla? 

Látod, az hát lehetetlen. Mit 
használhatna tehát nekem egy olyan 
jel? Azért hagyd el inkább; és használd 
fel valami jobbra nagy hatalmadat, 
mint az emberi kíváncsiság 
terméketlen kielégítésére!" 

És Abedám: „Jól mondtad szeretett 
Purisztám; olyan tiszta, mint te vagy, 
bizony még a Nap sem. 

Már látom, kemény munka lesz téged 
meggyőznöm. Mert minden, amit te 
Nekem mondasz, tiszta és teljesen 
igaz; jelet nem akarsz; kérdésemre úgy 
válaszolsz, mintha a legbölcsebb 
angyalszellem beszélne belőled, és így 
mindenképpen rövidebbet húzom 
veled szemben. 

De látom már ennek az okát, Te még 
mindig attól tartasz, hogy szüleidtől el 
foglak szakítani. De ettől éppenséggel 
ne félj; mert nézd, inkább még ezer 
olyan kedves leánykát akarok 
szüleidnek adni, mint te vagy, 
semhogy csak egy hajszálat is letépjek 
a fejükről. Azért ne féljetek Éntőlem, 
hanem ahelyett inkább egész 
bizalommal forduljatok Felém, és 
akkor egy pillanat alatt többet 
kapnátok Tőlem, mint így sok 
esztendő alatt. 

Igaz: sziklaerősen csüngtök a túlontúl 
szent, legszeretőbb mennyei Atyám - 
de ti nem ismeritek Őt! De hiszen 
éppen azért jöttem le hozzátok, hogy 
ezt az Atyát, akit ti mindenekfelett 
szerettek ugyan, de helyesen a 
legkevésbé sem ismertek, tökéletesen 
megismerni tanítsalak. 

Nézd te kedves, jámbor Puriszta, 
miként is érthetted csak úgy teljesen 
félre ezt az Én szándékomat minden 
kérdésemben? Lám ez nem volt bölcs 
tetőled! 

Mert hiszen azt csak be kell látnod, 
hogy Isten, a te szent Atyád olyan 
hatalommal felruházott követeket, 
mint amilyen Én vagyok, anélkül hogy 
a legszeretőbb szándékuk ne lenne, 
nem enged le hozzátok, gyenge 
emberekhez; és azok aztán bizonnyal 
nem is gonoszak és rosszak, amint te 
azt magadban titokban gondoltad, 
hanem mindenkor csak felette jók és 
irántatok a legnagyobb szeretettel és 
könyörületességgel telvék. 

Nézd, ezt fontold meg, és aztán kérj 
Tőlem egy jelet, hogy abból aztán a 
szent, legszeretőbb mennyei Atyát 
mindnyájan meg is ismerjétek, hogy 
milyen Ő; mert ez az Ő akarata 
mindnyájatokkal! Amen." 


20. Fejezet - Puriszta és övéi felismerik Abedámban a 
szent Atyát 


És Puriszta erre nagyon megdöbbent, 
és Gabriel atyját kérdezte: , Halljad 
atyám, ez bizonnyal egy nagyon 
hatalmas követe az Égnek; ha most 
esetleg vétettünk Előtte, mi lesz 
velünk? 

És Gabriel mondta neki: , Nézd 
leányom, Ő még itt van, és szánakozó 
részvéttel néz reánk; majd megbocsát 
nekünk! 

Ha hibáztunk, akkor nagy 
vakságunkban hibáztunk; menj Hozzá, 
és mindnyájunk nevében kérd 
bocsánatát! 

Nézd, csak nézd! Milyen kegyesen és 
szelíden tekint le reánk. Menj csak 
gyorsan oda és kérd Őt, hogy 

bocsásson meg Ő neked és nekünk 
mindnyájunknak bizonyosan meg fog 
bocsátani. 

De ne feledd el, hogy előbb leborulj 
Előtte. Mert Ő nagyon szentnek 
látszik; - menj tehát, menj, amíg nem 
késő! Amen.” 

És Puriszta gyorsan Abedám lábai elé 
vetette magát és sírt és zokogott! 
Abedám azonban mindjárt hozzá 
hajolt, felemelte és kérdezte őt: 
„Puriszta mi bajod van, hogy úgy 
sírsz?” 

És Puriszta könnyezve felelte: „Óh te 
jó barátom! A Te utolsó szavaid 
világosságot gyújtottak bennem és 
világos lett előttem, hogy Te nem vagy 
földi lakó, hanem magának a 
legnagyobb szeretettel és 
könyörületességgel telt, túlontúl szent 
Atyának vagy a hatalmas követe a 
mennyekből. Nézd, én bizonnyal 
megbántottalak Téged?! 

Nem bocsátanál-e meg nekem és 
nekünk mindnyájunknak? 

Nézd, hiszen még hátra van, hogy 
szavaid értelmében jelet kérhetnék 
még Tőled; - óh Te magas barátja a 
szegény emberiségnek és a szent 
Istennek, engedd meg tehát, hogy most 
kérhessem azt Tőled! 

És Abedám ismét lehajolt, Purisztát 
karjaira vette, mellére szorította őt, és 
azután a legkegyesebb szelídséggel 
kérdezte Őt: 

, Puriszta, te legtisztább gyöngye a 
világossággal telt Reggelnek, milyen 
jelet kívánsz hát Tőlem?" 

És Puriszta örömtől túl boldogan, 
szeretettel remegő hangon mondta: 
„Óh Te fennkölt, hatalmas barátom! 
Most már nem kérhetek Tőled jelet, 
mert - amit én kérni akartam - azt 
hiszem Te, kívánságomat megelőzve - 

most velem és bizonyára 
mindnyájunkkal is, minden általam 
elképzelhető módon felül, 
legkegyelmesebben már meg is tetted! 
E szavak után merő tiszta hálaérzése 
úgy eltöltötte őt, hogy többet nem bírt 
szólni. 

Abedám azonban még egyszer 
szívéhez szorította, és aztán szülei 
karjába vitte őt, akik hálaörömükben 
szintén nagyon sírtak. 

És Gabriel végre így szólt: , Nem! 
Angyal ilyen jó nem lehet! Asszony! 
És te leányom! Itt több rejtőzik, mint 
amennyit a legmagasabb angyal valaha 
is felfogni képes lesz!" 

Többet nem mondott - nemsokára rá 
Puriszta Abedámra tekintett. Abedám 
azonban szólt hozzá: 

, Puriszta leányom! Még mindig nem 
ismersz meg Engem, a te mennyei 
Atyádat? Nézd - hiszen Én - Én 
magam vagyok Az!" 

E szavaknál mindnyájan felismerték 
Őt. Puriszta azonban hangosan 
felkiáltott, Hozzá rohant és legforróbb 
szeretetétől hajtva görcsösen átkarolta 
lábait, és nem bírt egyebet mondani, 
mint: 

„Atyám - Atyám - Atyám! Te én 
Atyám, én kedves Atyám - Te szent, 
legszeretőbb mennyei Atyám! Az 
enyém vagy, az enyém, az enyém, 
szeretett Atyám!” 


21. Fejezet - Uranion dicsőíti a szent Atyát - Az Úr 
válasza - A szív szótlan töredelme a legtetszőbb 
dicsérete Istennek 


Amidőn Uranion is látta, ki e 
nagyhatalmú ember, azonnal arcra 
borult és hangosan kiáltotta: „Óh 
kimondhatatlan Kegyelem! Óh 
kimondhatatlan, legmagasabb, 


legszentebb Kegyelem! Ki mert volna 
közülünk ilyet valaha gondolni?! 

Az Úr Isten, Jehova Zebaoth, aki 
teremtette a Mennyet és a Földet és 
mindent, ami az Égben, az Égen és az 
Ég fölött és a Földben és a Föld felett 
van, igen mindent, ami csak él és 
mozog a Földben, a Földön és a Föld 
fölött és minden vizekben, úgyszintén 
mindent, ami betölti az örök végtelen 
tereket! Ó - a túlontúl szent, 
legszeretőbb mennyei Atya - Ő szállt 
le hozzánk, hasonló emberként 
végtelen magasságból a legmélyebb, 
legalsóbb, sötét földre Hozzánk, 
nyomorúságos embermagzatokhoz. 

Óh Te az Égen fénylő Nap! - Hogyan 
is bírod, hogyan is mered még 
sugaraidat leküldeni a földre, amelyet 
hiszen a te Teremtőd, mindnyájunk 
Atyja szentel meg, áldott, legáldottabb 
lépteivel! Tűnj el a te hozzánk 
hasonlóan legméltatlanabb 
ragyogásoddal! Mert itt egy 
porszemecske, amelyet Ő legszentebb 
lábaival megérint, egy pillanat alatt 
sokkalta jobban felragyog, mint a te 
ragyogásod hosszú örökkévalóságok 
óta együttesen! Azért szégyenkezzél, 
hogy most is még ragyogni nem 
átallasz! 

És te sivár Föld! Te fagyos anyja a 
halálnak! Miként van az, hogy még 
létezhetel? Oldódj fel a 
legünnepélyesebb dicshimnuszba! 

Ti hegyek mind, változzatok át fénylő 
áldozati oltárokká! És ti fák és ti is 
mindenféle füvek segítsetek, segítsetek 
dicsőítenem és magasztalnom a szent 
Atyát! 

Mert egyedül csak Ő méltó minden 
dicsőítésre, minden  magasztalásra, 
minden tiszteletre, minden dicsőségre, 
minden szeretetre, minden köszönetre, 

minden imádásra! 

Szakadjatok le a magas Égből mind, ti 
csillagok - és te Hold sötétülj el és 
zuhanj le a földre és imádjátok, itt 
imádjátok az Istent! Mert Isten, az 
örök szent Isten, az Atya, a 
legszentebb, legszeretőbb mennyei 
Atya az angyaloknak és az 
embereknek, az itt van előttünk! Igen, 
közöttünk van Ő! A földön áll és 
beszél velünk, és minket, a por férgeit 
egyenesen járni tanít! 

Azért imádjátok, imádjátok Őt ti 
örökkévalóságok! És te végtelenség 
légy egy nagy dicsénekké, amely 
méltóbban magasztalja a legszentebb 
Atyát, mint férges nyelvem bágyadt 


dadogása! 

Hol vagytok ti mennydörgések és 
villámok, és ti szelek hol 
késlekedetek? 

Nem teremtett-e titeket is, mint engem, 
a legszentebb, legszeretőbb 


mindenható Atya? Hol késlekedtek 
most, hogy dicsőítsétek Őt! Avagy az 
Őt megillető legmélyebb hódolatotok 
tart most szerényen vissza titeket?! 
Akkor méltányos és helyes, hogy 
megnémultok, mint egér a földben, ha 
macskát szimatol maga fölött. 

Óh én szívem, te nyomorúságos szív! 
Dicsőítenéd és magasztalnád Őt - Őt - 
a Szentet -  Legfenségesebbet, és 
helyed sincs, ahová végnélküli 
mindenható atyai szeretetének 
legkisebb szikráját is magadba fogadd! 
Azért hallgass inkább arról, amit 
kimondanod lehetetlen! 

És te is túlbágyadt férges nyelvem - 
némulj meg, mert szent, szent, szent a 
levegő is, amelyet méltatlan és 
tisztátalan kiabálásom betölt! 

Óh te szent, te végtelenül szent, te 
háromszor végtelenül szent Atyám! 

Légy hozzám, Előtted porban fetrengő 
végtelenül semmis féreghez kegyes és 
irgalmas!" 

És Abedám, a fenséges azonnal 
Uranionhoz lépett, aki még testében 
remegve, arcával a földre borulva 
feküdt, lehajolt hozzá a földre, 
fölemelte őt és aztán így szólt hozzá: 
,Óh hallgass meg most szeretett 
Uranion! Te ugyan a legnagyobb 
dicsőítésben részesítettél Engem, és 
bátran fedted a Napot és az Egekről 
lerántottad a csillagokat; nem kímélted 
a földet sem, és méltóképpen 
megdicsérted és kitüntetted a parányi 


porszemet lábaim alatt; nem 
feledkeztél meg a hegyekről, fákról és 
fűről; - és a  villámokhoz, a 


mennydörgéshez és a szelekhez helyes 
szavakat intéztél és nem kevésbé híven 
és becsületesen megszemlélted a saját 
szívedet! 

Lásd, azért helyes és igaz is volt a te 
nagy dicséreted; de egyet mondok 
neked: A te dicséretednél többet 
tartalmazott az a dicséret, amellyel 
Puriszta és az öregei halmoztak el 
Engem szívük megtört, néma 
csendjében! 

Nézd, aki jelenlétemben még beszélni 
képes, az még ura a szívének; de aki 
Szeretetem jelenlétében már nem 
képes szólni sem, annál Én lettem 
szívének az Ura és eltöltöm azt azután 
szeretetemmel és a belőle eredő örök 
élettel! 

Te azonban most szintén élsz, 
dicséreteddel mindent elvetvén 
magadtól, amid haszontalan volt 
Előttem: 

Elvetetted saját világi napodat, régi 
szeretetbölcsességedet, csillagaidat, 
amelyek a te megismeréseid; holdadat, 
amely az emberiségnek néha növekvő, 

néha csökkenő önszeretete. 
Leküzdötted hegyeidet, földoldottad 
földedet magadban az Én 
dicsőítésemre, és kívánságaidnak 
minden fáját és gerjedelmeidnek 
minden fűszálát Nekem hoztad 
áldozatul; igaz törekvéseidnek szeleit 
ide szólítottad; világi világosságod 
minden  villámát és komolyságod 
mennydörgését Nekem hoztad 
dicséretül; és nem kímélted meg a 
Belőlem való örök szellemedet és 
lelkedet, amely eleven edény a 
Belőlem származó végtelen élet 
számára, és ezzel szabaddá tetted 
szívedet, hogy abban Én legyek az élet 
Ura. 

Lásd most már csak miután te néma 
lettél szívedben, lettem Én Úr abban! 
És így nyerted el valósággal az örök, el 
nem múló életet! És Én ezután nem 
leszek többé neked idegen és 
ismeretlen Atyád; hanem mindenkor 
jól ismert, neked mindig jelenlevő, 
magadban mindig jól észrevehető, 
erős, hatalmas és mindenható Atyád 
leszek, és általad vezetni fogom 
minden gyermekedet. Amilyen 
azonban hozzád leszek és vagyok is 
már, olyan akarok lenni hat fivéredhez 
is, utánuk pedig mindazokhoz, akik 
majd, mint te, minden világi dolognak 
igaz búcsút mondanak! 

Gabrielnél azonban új kunyhót akarok 
Magamnak építeni, ahová majd 
gyakrabban beszólók. Mert tisztább és 
szilárdabb hely a földön számomra 
nincs! 

Gabriel! - Nézd, Én most megáldalak 
téged is és megáldom gyermekedet is. 
Leányod annak idején Tőlem igaz 
férjet kap majd; ettől lesz neki egy 
leánya, ez a leány legyen majd e Föld 
egy új népének az anyja. És Lamek ad 


majd a Földnek egy férfit, aki 
mindenkor Nálam, nagy házamban fog 
lakozni! 

És így hát fogadjátok mindnyájan 
áldásomat és legyetek vidámak és jó 
hangulatban. Amen!" 


22. Fejezet - Az Úr új kunyhója Gabriel családjánál, 
Puriszta az Ur első szakácsnóje, a 3 fazék az új kunyhó 
tűzhelyén 


És ezek hárman, Abedám szent lábai 
elé borultak, és dicsőítették és 
magasztalták Őt szívük néma 
töredelmében. És a helyet, amelyre 
leborultak, öröm- és hálakönnyeik 
öntözték. És Abedám a földre hajolt, 
fölemelte őket, és megerősítette őket, 
bátorságot és állhatatosságot öntve 
szíveikbe. 

Amidőn ezek a hárman ismét képesek 
lettek az Ige átvételére, amely célból 
szívük tüzét maga Abedám kissé 
lelohasztotta,  Abedám szeretettől 
áradó hangon így szólt hozzájuk: 
„Amint ti most Előttem vagytok, és Én 
a szeretet révén tibennetek, és így ti is 
Énbennem, úgy maradjatok ezután is, 
akkor sohasem fogjátok hiányomat 
érezni. Mert amint ti lesztek Nálam és 
Bennem, úgy leszek és maradok Én is 
mellettetek és bennetek mindenkoron 
és békétek és nyugalmatok soha sem 
szűnik meg." 

Én pedig mondtam neked Gabriel, 
emelj kunyhód mellett egy új kunyhót, 
amelyben Én gyakrabban szállást 
vennék; nézz oda, a kunyhó már 
felépült. Szívetekben készítettétek el 
Számomra e lakást; az valósággal új 


kunyhó Számomra, amelyben 
megszállni Nekem egyedül telik 
kedvem. 


Milyen más kunyhót is építhettetek 

volna Számomra? 

Jel gyanánt azonban otthonotokban 
valósággal is találjatok kunyhót, 
amelyet most emeltem nektek. Ebbe a 
férfiak közül senki fedett fővel ne 
lépjen; az asszonyok pedig fedjék be 
arcukat, ha e kunyhóba lépnek. Mert 
ez a kunyhó tiszta és szent, és igen 
szilárd. E kunyhó közepén oltárt 
találtok, amelyen kiolthatatlan tűz 
lobog, nagy fényt áraszt magából 
nappal és éjjel, és a fényes lángokból 
szüntelenül világos felhők szállnak 
majd az ég felé. 

Te pedig, legtisztább Purisztám, 
mindannyiszor, valahányszor hozzátok 
jövök, a szeretet e tűzhelyén pompásan 
illatozó lakomát készíts, és egyedül 
neked van megengedve, hogy ott a 
Nekem szóló tiszta szeretetmunkádat 
nyílt ábrázattal végezzed. 

Ha azonban az Én részemre 
szakácskodol majd, gyűjtsetek előbb 
friss, tiszta fát! És ha Én megjöttem, a 
legkülönbözőbb időkben és a 
legtöbbnyire váratlanul, már 
mindennel kell hogy ellátva legyetek, 
hogy Engem méltóképpen 
megvendégelhessetek. 

Az legyen a jel, hogy majd a lángon 
mindenkor észreveszitek, mennyire 
van rendben szívetek Előttem! 

A tiszta, friss fa, szíveteknek folyton 
megújított és megnövekedett szeretetét 
jelezze és az elkészítendő lakoma az 
Én  akaratomban való alázatos 
megnyugvást és teljes megadást. 
Bizony, ha ezt megtartjátok, nem 
mulasztom majd el, hogy örvendő 
vendégként gyakran ne 
vendégeskedjem nálatok. Ha azonban 
szívetekben a tűz elaludnék vagy 
elalhatnék a tiszta szeretet tűzhelyén, 
és bágyadtabb és bágyadtabb lesz a 

láng, Én ritka vendég leszek nálatok. 
Boldogok vagytok mindnyájan, 
minthogy gyermekekként hálásan 
eszitek a kenyeret kezemből. De 
kimondhatatlanul boldog az, akihez Én 
jövök vendégül, és azért állandóan jól 
elkészített asztalt tart részemre készen, 
és azon jóízű ételt, és azért 
tűzhelyemen a lángot soha kialudni 
nem hagyja, hanem mind jobban 
táplálja azt. És ha Én késlekedném is, 
és nem jönnék olyan hamar, csak annál 
buzgóbban serénykedik a tűzhely körül 
a minden élet kunyhójában. 

Bizony, ha azután váratlanul eljövök 
és hajlékomban tűzhelyem körül 
házigazdámat teljes tevékenységben 
találom - Én mondom, bizony, bizony 
- jutalmának és örömének vége soha 
nem lesz! 

És így megteszlek titeket, hármatokat 
ilyen vendéglőssé és adok nektek 
hozzá szívetek kunyhójából készült 
hajlékot, és egy kész, mindenkor 
gazdag tüzű tűzhelyet, amely 
hasonlatos a Hozzám való 
tántoríthatatlan, szilárd hűséghez, 
éppúgy, mint az oltár lángja hasonlatos 
a szívetekben Irántam érzett tiszta 
szeretet lángjához. 

Maradjatok azonban folyton-folyvást 
hű a Reggel e reátok bízott 
szentségének, akkor nemsokára 
meggyőződtök az áldásnak milyen 
bősége árad majd ki e hajlékból az 
egész Reggelre és a Reggel minden 
szomszédjára. 

És te, kedves, tiszta Purisztám! Te 
szakácsnőm maradsz a Szeretet 
konyhájában és az örök élet tűzhelyén; 
Én pedig a te Vendéged leszek. 
Bárkinek nyújtotok azonban ételt és 
italt az Én nevemben, annak azt úgy 
adjátok, mintha Nekem Magamnak 

készítettétek volna lakomára. 

Én pedig olybá veszem azt, és akként 
áldlak meg érte, mintha Magam 
kötöttem volna el a vendégséget. Aki 
azonban a hajlékból akarja beszerezni 
élelmét, az friss fával megrakva és jól 
ellátva térjen oda be. 

Aki kívül-belül üresen jön, az üresen is 
térjen vissza haza! 

A hajlékban pedig szeretett, tiszta 
Purisztám, kellő mennyiségben tiszta 
edényeket találsz. Ezekben az 
edényekben a megnagyobbított 
kertetekben dúsan termő abból a 
gyümölcsből, mint az volt, amelyet te 
a Reggel ajándékaként Ádámnak 
álmélkodva átnyújtottál, hármat- 
hármat tiszta vízben főzz meg, és 
minden reggel, minden délben, és 
minden este; és szintúgy egy nem 
kevésbé nagyot mindenki részére, aki 
onnan akarja magát élelmezni igaz és 
méltó módön; a magad és az öregeid 
részére azonban vedd a legkisebb 
fazekat és abba a legkisebb 
gyümölcsöt tedd be. 

Ha pedig aztán a gyümölcs elég puhára 
és édesre megfőtt, akkor először is 
vedd az idegen fazekat, és előbb ezt 
tedd félre a tűzről! Azután tedd 
ugyanazt a tiéddel; az  Enyémet 
azonban ne mozdítsd előbb el a tűzről, 
amíg Én vagy Magam el nem jövök, 
vagy valakit el nem küldök a 
Nevemben, aki azután az Én ételemet 
vagy maga költi el, vagy azt köztetek 
mindnyájatok közt elosztja az Én 
nevemben! 

És most újból megáldalak titeket ez új 
foglalkozástokban. Lássátok el ezt 
hűen, akkor mindig titeket áldó 
vendégetek maradok itt, úgy amiként 
egykoron odaát nagy atyai Házamban! 
Amen." 


23. Fejezet - Geméla és Puriszta földöntúli szépsége 


Néhányan azonban az atyák közül 
szívükben megtudni szerették volna 
vajon Abedám két női kedvence közül 
melyik a szebbik. Azért Kénán a dalos, 
Abedámhoz lépett és többek nevében 
meg akarta Őt erre nézve kérdezni. 

De Abedám megelőzte őt, és kérdezte 
tőle; , Kénán! Meg vagy-e elégedve 
szívedben, ha csupán csak neked 
mondom meg?" 

És Kénán válaszolta: „Uram és 
Atyám! Vajon mit válaszoljak Neked?! 
Hiszen Te látod szívemet! Annyit 
tudok, hogy az én és többünk 
kívánsága kétféle. Mi Puriszta arcát is 
szeretnénk látni, amint - bárha csak 
távolról - Gemélát láttuk, amellett 
azonban a Te tetszésnyilvánításodat is 
szeretnénk hallani. Mert különben nem 
tudjuk, hányadán vagyunk - vajon 
mégis melyik a kettő közül nagyobb 
Előtted? 

Nézd, mi ezen már törtük a fejünket és 
szívünket összezúztuk, és nem bírunk 
magunknak helyes ítéletet alkotni! 

Az emberiség üdve persze nem függ 
ettől. De megtudni azt, hogy mi a 
Neked tetszőbb, úgy hiszem, szintén 
nem csekély mellékcélja földi 
életünknek! Ha tehát a Te szent 
akaratod, teljesíthetnéd kegyelmesen e 
kérésünket!” 

És Abedám erre így válaszolt 
Kénánnak: „Hívd hát a kíváncsiakat 
mind ide, és majd meglátjuk, merre dől 
el ítéletük. Amen." 

És Kénán azonnal odahívta a vele 
egykívánságúakat.  Abedám pedig 
magához intette Gemélát és Purisztát, 
és Gemélát bal karjára vette, Purisztát 
pedig jobbjára, és szelíd hangon 
mondta nekik, fedjék fel arcukat az 

atyák előtt. 

Mindketten azonnal elsimították 
gazdag hajukat arcukról, és az atyákra, 
mindnyájukra tiszteletteljes és 
szeretetteljes pillantást vetettek. 
Amidőn azonban a kíváncsi atyák e két 
földöntúli szépséget megpillantották, 
mint villámtól sújtva, a földre buktak; 
és egyikük sem merte többé szemét 
felemelni, hogy a két szépséget még 
egyszer megtekintsék, és maguknak 
ítéletet formáljanak felettük! 

Abedán pedig kérdezte Kénánt: , Nos, 
öreg dalosa dicsőségemnek, mit 
gondolsz vajon most, melyik a kettő 
közül a szebb és melyike van közelebb 
Hozzám? Minthogy mindkettőt láttad, 
most már csak mondasz Nekem ítéletet 
róluk?” 

És Kénán remegve mondta: „Óh Te 
legszentebb Atyánk, Te hatalmas 
Isten! Óh bujtass most engem egy 
szamár bőrébe, a legnagyobb balgát, 
engem, bolondot! Mit tettem és mit 
követtem én el? 

Én, mint vak, esztelen bíró akartam 
lenni, igen, szégyenteljes, 
nyomorúságos bíró két legfényesebb, 
mennyei Nap felett, amelyek közül az 
egyiket Magához éppoly közel és 
dicsően hordozza most karján a 
legszentebb mennyei Atya, mint a 
másikat! 

Akár a baloldali, akár jobboldali, 
reggeli, déli vagy esteli Nap; - vajon 
melyik szebb, melyik inkább Nap? 

Óh esztelenség, óh esztelenség! Vajon 
ki táplált téged olyan soká rejtetten, 
egyébként megvilágosított 
keblemben?! 

Óh te szent Atyám, Te örök Szeretet, 
bocsáss meg nekem nyomorult 
bambának, botornak, bolondnak, 
nekem ökörnek, szamárnak, nekem 

féregnek a porban, nekem vak 
vakondnak! És ne nyilvánítsd ki 
nekünk disznóknak szent  Igédet, 
amelyet Tőled előbb én disznó oly 
botorul kérdeztem, mert nem vagyunk 
méltók, hogy hangot halljunk a 
legszentebb szájból, nem vagyunk 
méltók, hogy halljuk ítéletedet a 
legtisztább egek angyalainak angyalai 
felett! 

Óh mily dicsfény, óh milyen ragyogás! 
Óh Te örök szelídség, Te alázat, Te 
hűség, Te szeretetnek a Szeretete, Te 
szent! Milyen lényeket is alkotsz Te 
magadból, milyen felséges 
gyermekeket?! 

Némulj el te bárgyú nyelvem, te sötét, 
te hideg; mert szent fölöttébb szent Az, 
Aki előtt szabadjára ereszted sületlen 
fecsegésedet, mintha komolyan bírnál, 
vagy tudnál is valami okosat napfényre 
hozni; azért hát csak hallgass, te 
piszkos eszköze az esztelenségnek, a 
badarságnak és a legnagyobb 


botorságnak. 
Óh szent Atyánk, bocsáss meg nekünk 
vakoknak, nekünk nyomorult 


balgáknak. A Te szent akaratod 
történjék, Tied az amen, Tied az amen, 
Tied az amen!” 

És Abedám ismét eltakartatá kettőjük 
arcát az atyák előtt és szólt hozzájuk: 
„Ti mindketten egyenlően kedvesek 
vagytok Nekem, egyik sem kevésbé a 
másiknál, és egyik sem jobban a 
másiknál; azért maradjatok is olyanok, 
amilyenek most vagytok, akkor a 
mindenha is olyan közel lesztek 
Hozzám, mint most vagytok. Amen.” 
E szavak után Abedám fölöttébb 
szelíden ismét a földre tette őket. De a 
kettő azonnal Abedám lábaihoz 
ereszkedett és egybehangzó szívvel a 
következő rövid, benső szavakkal - 

amelyeket alig bírtak kiejteni - kezdték 
Abedámot dicsőíteni, és magasztalni, 
és neki köszönetet mondani: 

, Legszeretőbb szent Atyánk, telve a 
legnagyobb gyöngédséggel, 
szelídséggel, türelemmel és 
könyörületességgel! Mint vagyunk, 
mint lehetünk méltóak olyan nagy 
kegyelemre, legszentebb Atyánk?! 

Te persze méltatsz minket! De vajon e 
méltatásodra méltóak is vagyunk-e?! 

A fennkölt atyák miattunk szégyenbe 
estek Előtted és valamennyi gyermek 
előtt. Arcunk az egyedüli okozója 
ennek, amiért azt szent kegyelmed 
valószínűleg szebbnek alkotta, mint 
más, velünk egyformán gyönge nőét! 
De a Tied legyen, óh fölöttébb szent, 
legjobb, legbölcsebb, legszeretőbb 
Atyánk, minden szeretetünk, 
dicsőítésünk, magasztalásunk és örök 
hálánk mindenért, amiként, és amiért 
Te minden ekként alkottál. Mert hiszen 
minden adomány, amely Tőled ered, 
mindenkor fölöttébb bölcs és fölöttébb 
jó adomány! 

Csak megesik a szívünk a nemes 
atyákon, amiért miattunk itt a földön 
úgy epekednek, szomorkodnak - sőt 
sírnak is! 

Óh Te legkedvesebb, Te általunk 
egyedül legszeretettebb Atyánk! 
Könyörülj meg rajtunk, és erősítsd 
meg ismét őket a Te egyedül 
mindenekfelett szent szereteteddel! De 
bocsáss meg nekünk is, minthogy mi 
bizonyára hibásak vagyunk abban, 
hogy a fennkölt atyák most olyan 
siralmasan jártak Előtted! A Te szent 
akaratod legyen most és mindörökké!” 
És Abedám szólt hozzájuk: , Szeretett 
leánykáim! Ne csináljatok magatoknak 
gondot szükség nélkül! Nézzétek, akik 
Előttem ilyen igaz módon megalázzák 

magukat, azok éppenséggel nincsenek 
olyan siralmas helyzetben, amint 
gondoljátok; sőt éppen ellenkezőleg! 
Mert senki sincs közelebb Hozzám és 
Én sem vagyok soha senkihez olyan 
közel, mint éppen Előttem való 
legnagyobb megalázkodása 
állapotában. De éppen ez az eset áll 
fenn most az atyáknál is, akiket ti 
gyengéd szívetekben megszántatok, és 
önmagatokat okoljátok szükség nélkül 
és a legkisebb hiba nélkül. 

Avagy gondolhatnátok-e, hogy az is 
képes vétkezni, dacára legszabadabb 
akaratának, akit Én karjaimon 
hordozok? 

Azért legyetek csak vígak és derült 
kedélyűek! Mert ezt Én már öröktől 
fogva előre láttam! Ezért ti nem 
vagytok hibásak! Menjetek azonban 
oda az atyákhoz, és mondjátok nekik 
Nevemben, hogy keljenek fel. Amen.” 
És a kettő azonnal ott termett az 
atyáknál és közvetítették az Úr 
akaratát. 

És az atyák azonnal fölkeltek és 
hangos szóval dicsőítették és 
magasztalták Istent. 

Abedám azután előbb a kettőt övéihez 
visszaküldte, majd kérdezte Kénántól: 
„Nos - melyiknek nyújtod hát a 
pálmát?” 

De Kénán kezét szájára tette. 

Abedám pedig így szólt hozzá: , Ha te 
tisztában vagy magadal, akkor Én is, 
mert két legbájosabb közül egyik sem 
bájosabb a másiknál. 

„De azért mégis van különbség 
közöttük. Ám a földnek ilyen 
különbségek meglátására nincs szeme! 
Így most már térjetek vissza előbbi 
helyetekre! Amen!” 


24. Fejezet - Énok félénk tépelődésből nem mer 


beszélni -Istent csak, mint embert szerethetjük 


Miután eként a kissé túlságosan 
kíváncsiak kielégültek, és  Geméla 
ismét Lamek oldalán volt, és Puriszta 
is a nagy örömtől reszkető szülei 
között - a fenséges Abedám Énokot 
hívta Magához és szólt hozzá: 

, Halljad, te legjámborabb, kedves 
Énokom! Félelmet látok szívedben, és 
aggasztó árnyék kísérti - már hosszabb 
idő óta - örökké halhatatlan szívedet 
úgy, amint a ledér, költése idejében 
levő légy az egészséges, friss almát 
körülmássza a fán, és szúró 
fullánkjával vizsgálgatja, hol 
sikerülhetne neki az egészséges 
gyümölcs héját keresztülfúrni, hogy 
ledér nemének egy gonosz utódját a 
gyümölcs húsába tolhassa, hogy az a 


gyümölcs életét majdan 
széjjelrágcsálja, és lehetőleg 
elpusztítsa. 


Lásd, mi haszna majd az ilyen 
gyümölcsnek? Mi célja a szabad 
szívben az ilyen aggódásnak? 

Rólam beszédet kellene mondanod a 
népnek, mint igaz főpapja 
szeretetemnek, könyörületességemnek 
és kegyelmemnek! 

Lásd, ez már sokkal előbb volt jámbor 
kívánsága Ádámnak, mielőtt Én 
Magam lényileg hozzátok jöttem. 

Én ebben most, mint előbb is 
megerősítettelek és tegnap is, ma is 
mondtam neked, hogy ne okozzon 
neked gondot, mit kell beszélned, vagy 
mit kívánnál beszélni, mert azt, hogy 
mit beszélj Én a szükség pillanatában 
szóról-szóra hűségesen megadom majd 
neked - és lásd, mindennek dacára is, 
te mégis félsz! 

Nem látod-e vajon be, hogy milyen 
balga az ilyen félelem? Hiszen az 

lehetetlen, hogy Tőlem még félj - mert 
hiszen tudod és Belőlem is mindenkor 
tudtad, hogy Én maga a legfőbb 
Szeretet vagyok! 

Most pedig azt is tudod, hogy Én 
szívem mélyéből alázatos, felette 
szelíd, gyöngéd, hosszútűrő és fölötte 
türelmes vagyok! 

Mitől félsz hát? - Talán atyáidtól, 
testvéreidtől, vagy gyermekeidtől? - 
Lásd, ez hiú dolog! Titokban tépelődől 
és így szólsz magadban: hogyan állom 
majd meg helyemet, ha a kikötött 
szabbati beszédet a nép előtt talán 
majd mondanom kell, és - halljad! - 
még hozzá Ő, az örökkévalóság 
Urának és a végtelenség mindenható 


Teremtőjének legközvetlenebb 
jelenlétében  - a legszentebb, 
szeretettel, kegyelemmel és 


könyörületességgel teljes Atya legfőbb 
Bölcsességének a legfénylőbb 
jelenlétében?! 

Hogyan fest majd az én szegényes 
szám, mindazok után a legszentebb, 
leglényegesebb, legelevenebb, 
legéletteljesebb Igék után, amelyek 
eddig reánk, a por porában fetrengő 
nyomorúságos férgekre - végtelen 
fényáradathoz hasonlóan - a 
legszentebb ajkakról már áradt?! 

Lám, nem a saját magad álmodozásai- 
e ezek? De vajon mire valók azok? 
Talán az életre? Lásd és értsd meg; az 
életről igazán nem kell többé 
gondoskodnod! Azt hiszed talán, hogy 
Nekem kellemes az, ha te hallgatsz, és 
Én beszélek helyetted? 

Pedig Én mondom neked: az olyan 
alázat nincs ínyemre, ha Előttem 
bátortalan vagy, és félsz füleimtől és 
szorongsz szemeim előtt. 

Ellenben legnagyobb kedvem telik az 
olyan magaviseletben, amely a kis 

gyermekek viselkedéséhez hasonló, 
akik szüleik előtt legkevésbé sem 
aggodalmaskodnak, és nem félnek, 
hanem mindenkor jó  kedélyűek, 
beszélnek és kiabálnak előttük, mintha 
ők lennének az urak a házban. Ha 
azonban éheznek és szomjúhoznak, 
akkor mégis teljes gyermeki szeretettel 
és alázatos tisztelettel szüleikhez 
futnak, és kenyeret kérnek tőlük. És 
miután a kenyeret szüleik kezéből 
megkapták, szüleiknek inkább annak 
vidám, derült kedélyű és jóízű 
elköltésével mondanak köszönetet, 
mint irántuk való túlhajtott tisztelettel 
és tőlük való félelemmel, valamint az 
azzal járó sokszavú, de keveset mondó 
szájköszönettel. 

Avagy nem kedvesebb-e minden 
atyának, és nem kimondhatatlanul 
kellemesebb-e minden atyának, ha a 
gyermekek előttük vígan és derült 
kedélyhangulatban élvezik a nekik 
nyújtott adományt, és amellett 
egészséges színűek és frissek, mint 
üdítő eső után a virágok - mint hogyha 
a szegény gyermekek csupa 
félelemből, aggodalomból és 
mérhetetlen tiszteletből szüleik színe 
előtt reszketnek? - És ha ezek teljes 
szeretettel is nyújtják nekik a kenyeret, 
ők mégsem merik elvenni a kenyeret, 
és még kevésbé merik azt élvezni 
csupán csak a szülők iránti túlhajtott 
tiszteletből?! Amellett meg olyan a 
külsejük, mint az elfonnyadt fűnek, 
amely gyenge gyökerekkel sovány 
kőhasadékból nőtt ki. 

Hát nem balgaság-e ez? A szeretetnek 
és az abból fakadó minden 
bölcsességnek a szabálya azonban ez: 
a korlátolt lény számára mindent 
helyes korlátok között kell tartani; 
mert a korlátlan a korlátolt számára a 

halált jelenti. 

Te Engem nem szerethetsz, mint 
Istent, hanem csak, mint embert. Mert 
vajon melyik véges kebel bírná ki a 
végtelen Istent? Melyik az isteni 
szeretetnek végtelen tűzét? Melyik 
végesnek teremtett szellem az isteni 
bölcsességnek végnélküli teljességét? 
Melyik gyermek képes anyját úgy 
viszontszeretni, amint őt az anyja 
szereti? És ha azt gyenge erejével meg 
bírná tenni, mi lenne akkor csakhamar 
a gyermekből? 

És ez esetben még mindig csak az 
egyik korlátoltságnak a másikkal lenne 
dolga! De mi lehetne még ebből akkor, 
ha a korlátoltság a végtelenséget 
akarná minden tekintetben magába 
zárni?! 

Látod Énok, ezért hát hiú a te félelmed 
és üres a te aggodalmad! Aki Engem 
minden neki megadott erejéből szeret, 
az eleget tesz, mert a neki kiszabott 
mértéket betölti. Ehhez azonban nincs 
szüksége sem félelemre, sem 
aggodalomra. 

A fa, jó fa, ha ágait évente teleaggatják 
édes gyümölccsel. Milyen botorság 
lenne az, ha egy fától azt kívánnánk, 
hogy az egész földet dúsan lássa el 
gyümölcsével?! 

Azért csak légy derült kedélyű és 
teljesítsd akaratomat, akkor aztán 
teljesen meg leszek elégedve veled! 

Ne igyekezz Engem végtelenül 
kielégíteni akarni, ami még magának a 
legmagasabb teremtett szellemnek is 
lehetetlen; hanem csak arra törekedjél, 
hogy erődhöz képest végesen kielégíts, 
hogy a neked adott mérték beteljen. A 
végtelent pedig csak bízd Reám, a te jó 
Atyád gondjaira! 

A kikötött beszéd azonban 
hozzátartozik a mértékhez! Azért csak 


emelkedjék fel bátran és nyisd ki 
ajkaidat a jelenlévők valamennyije 
előtt az Én nevemben. Amen. 


25. Fejezet - Sátán hatalma és Isten mindenhatósága - 
Énok szabbati beszéde 


Abedám e beszéde után  Énok 
bensőjébe tekintett és megerősítve 
találta magában azt, amit fenséges 
Abedám jelzett neki. 

Ő azonban tovább elmélkedett a 
költésre érett légyen, és az egészséges 
almán és aztán kérdezte Abedámot: 
„Legszeretőbb szent Atyám! 
Közeledhetik-e vajon a Sátán 
Szentségedhez is úgy, mint a ledér 
légy az egészséges almához? 

Mert valóban különösnek tetszik 
nekem ilyet tapasztalnom az élet és 
világosság országában; - mi dolga, mi 
tennivalója van itt a sötétség 
szellemének?” 

És Abedám válaszolta neki: „Énok - 
mi gondod rá, hogy az Én szeretetem 
és  könyörületességem nagyobb, 
mintsem te azt örökké valaha is 
felfoghatnád és megérthetnéd? 

Ha pedig szeretetem és 
könyörületességem még a végtelenül 
sötét szellemig is ér, hogyan 
kérdezheted ezt úgy, mintha te az Én 
legközvetlenebb közelemben 
megrövidülhetnél? 

Nézd, a világ napja óriási fénygömb és 
sugarait, mégpedig azoknak is 
legnagyobb részét a végtelenül távoli 
világterekbe árasztja. De vajon azért a 
Föld és annak szomszédai 
fennakadjanak-e azon, hogy az ő 
dúsfényű anyjuk ilyen pazarul bánik 
sugaraival? És ha ilyet tennének, nem 
kérdezhetné-e a ragyogó anyag őket: 
Gyermekek, mi közötök hozzá? 

Kurtábban tartalak-e én azért titeket és 
nincs-e mindegyikőtöknek világossága 
és melegsége kellő, fölös 
mennyiségben? 

Látod, éppen így van ez Nálam is! 
Azért ne törődj az Én nagy, 
kifürkészhetetlen utaimmal! Hanem 
maradj gondtalanul az irántatok való 
szeretetem kicsiny utain, és ne beszélj 
a sötétség nagy birodalmairól! Így 
aztán teljesen meg lehetsz győződve 
arról, hogy a halál még nagyon erős 
fejedelmének teveled és a te szereteted 
fokán álló testvéreiddel nagyonis 
kevés dolga és eligazítani valója lesz! 
Én ugyan azt mondom neked, hogy 
örökkévalóságok nem lennének 
elegendők arra, hogy erejének és 
hatalmának nagyságát kikutassad, 
mindannak dacára azonban ő 
mégiscsak egy  végesen teremtett 
szellem. És ahol az ő hatalma 
mindörökre megszűnik, ott kezdődik 
csak az Enyém, amely végtelen. 

Azért légy gondtalan! Mert ha az Én 
kezemben vagy, már a te leggyengébb 
leheleted is hatalmasabb, mint minden 
ereje és hatalma a sátánnak! 

Hasonlít ő az éhes, ordító oroszlánhoz, 
amely híjával van élelmének. Jaj annak 
az állatnak, amely útjába kerül, vagy 
amelyet éles orra valahol kiszimatolt! 
Mondom neked, még a mamut is 
rosszul járna e küzdelemben! 

De ha az oroszlán bőszült, éhesen ordít 
is, nem hederít a nem ritkán sok 
légyre, amely füle körül zümmög. 
Lásd, abban van a legalázatosabb 
kicsinynek a nagy hatalma: - egy légy 
gyakran egy egész csapat oroszlánnak 
terhére válik, míg ellenben ugyanezt a 
csapat oroszlánt a légy fel sem veszt. 
Te pedig már régen az alázatosság 
szúnyogja vagy, azért hagyd az 


16. 


17. 


18. 


19. 


20. 


21. 


22. 


23. 


oroszlánt, és gondtalanul láss hozzá 
jámbor munkádhoz. Amen." 

És  Énok legbensőbb köszönetet 
rebegett szívében a fenséges 
Abedámnak e nagy felszabadításáért és 
megerősítésért, és mondta: , Amen, 
legyen meg a Te akaratod!" 

Halljátok tehát mindnyájan, ti atyák, 
testvérek és gyermekek, akiknek füle 
már meg van nyitva! 

Az Úr napjának delén mi itt együtt 
vagyunk a magasztos, legszentebb, 
legszeretőbb Atya legmagasabb 
jelenlétében, Ami Maga az Isten, a 
hatalmas erős Isten, a Menny és a Föld 
mindenható Teremtője! 

Mit tegyünk, hogy e végtelen 
kegyelmet, amelyre az egész Föld nem 
méltó, legalább korlátoltságunk 
tekintetébe vételével tőlünk telhetőleg 
méltassuk? 

Ha mi egymásnak kölcsönösen 
szolgálatot teszünk, akkor az, aki a 
szolgálatban részesült, annak, aki neki 
jó szolgálatot tett, ezt értékesebb 
szolgálattal viszonyozhatja. 

Ha engem valaki száz lépésre elkísért, 
azért én őt tovább kísérem kétszáz 
lépéssel; száz lépésre, amiért megtette 
velem az utat, és száz lépésre, amiért 
vezetett engem, és akkor leróttuk 
egymással szemben tartozásunkat. 
Senki sem tartozik a testvérnek végzett 
szolgálatáért többel, mint legfeljebb a 
háromszoros szolgálattal. Ha többet 
akar tenni, akkor az korlátlan 
szabadságában áll; de akkor viszont a 
testvére lett adósává. 

Aki nekem egy darab kenyered ad, 
annak hármat adok vissza; egy darabot 
az egy darabért, egyet jóakaratáért és 
egyet keze fáradtságáért. Mondjátok, 
kérhet-e többet tőlem? 

Igen, amint mondtam: könnyű lenne 


24. 


25. 


26. 


27. 


28. 


nemcsak két vagy háromszorosan, 
hanem ezerszeresen is viszonozni a 
testvér szolgálatát, a testvér 
jótéteményét, ha azon fordulna meg a 
dolog; még hogyha valaki életemet 
mentette volna is meg, hirtelen 
elrántva engem egy sziklafaltól, amely 
már mozogni kezdett és a legközelebbi 
pillanatban fejem fölött összeomlott, 
engem agyonütött és a sziklatömbök 
nagy súlya alatt összezúzott volna - 
hiszen még mindig meghalhatok érte 
és amíg élek, tenyeremen hordozhatom 
őt! 

De vajon mit tehetünk mi ebben az 
esetben? Mit tehetünk mi a mi 
Atyánknak, a mi Teremtőnknek? Neki 
- a minden jó adomány szent 
adományozójának?! Neki, Aki először 
is önmagunkat adta nekünk! Aki a 
gyönyörű nagy földet adta, mint 
mintegy tulajdonunkul ez időre! A 
Napot, ezt a felséges jótevő 
fényforrást! A csillagokat, az éj e 
számtalan lámpását! Éppígy a Holdat 
és ki tudná még mind a kincset 
előszámlálni, amit Ő adott nekünk! 
Mindezeken felül azonban Ő most 
maga is eljött hozzánk, hogy még az 
örök élet végtelen kincseivel is 
gazdagítson mindnyájunkat örökre! 
Hogy gazdagítson minket szeretetével, 
könyörületességével és kegyelmével! 
Gazdagítson legéletteljesebb Igéjével, 
és még jobban gazdagítson a 
legkimondhatatlanabb ígéretekkel! 
Halljátok, halljátok ti atyák, testvérek 
és ti gyermekek mind! Mit tehetünk mi 
ezekért - ennek a Jótevőnek? Mit 
adjunk Neki, amit végtelenül 
sokszorosan előbb Tőle nem kaptunk 
volna? 

Óh atyák, testvérek és gyermekek! Az 
valóban a legnagyobb és legfontosabb 

kérdések egyike! Igen, ez egy nagyon 
nagy kérdés, amelyben olyan végtelen, 
megválaszolni való értelem rejlik, 
hogy az egész örökkévalóság rövid 
lenne arra, hogy e kérdések kérdésének 
csak egy csekély részét is 
megválaszolhatnék. 

Ha valaki azt kérdezné: hány 
homokszem-nagyságú a Föld és hány 
harmatcseppet tartalmaz az egész, 
szinte végtelenül nagy tenger és végül 
hány csillagnap van az egész nagy 
végtelenségben - látjátok, e 
kérdésekre, bármilyen végtelen 
nagyoknak hangzanak is látszólag, már 
egy valamennyire mély értelemmel 


rendelkező Kerub is tudna 
elegendőképpen megfelelni! Sőt 
valószínűleg úgy előszámlálná nekünk 
a Föld homokját, hogy 
mindnyájunknak szemünk-szánk 


elállana; úgy elénk tárná a tenger 
harmatcsöppjeit, hogy csakhamar 
örömest felkiáltanánk: kímélj meg 
nagy válaszodtól, mert egy csöppjétől 
is már elegünk van! 

És valószínűleg éppígy nem 
mulasztaná el, hogy a csillagnapok 
mennyiségét kijelentse nekünk úgy, 
hogy attól az egész Föld annyira 
megremegne, mintha felette szent 
Abedámunk - ha csak egész halkan is - 
jelezné neki: Halljad te hűtelen, holnap 
haragom  tűzében meg akarlak 
tisztítani! 

Óh atyák, testvérek és gyermekek! - 
Nagyok, kibírhatatlanul nagyok 
lennének ugyan e válaszok - de 
mégsem lenne lehetetlenség azokat 
megadni, habár a mi számunkra, 
porban fetrengő férgek számára 
élvezhetetlenek lennének is. 
Mondjátok meg és ítéljetek, ellenben 
melyik legnagyobb és legbölcsebb 


33. 


34. 


35. 


36. 


ősarkangyal merné az e beszédem 
alapját képező legmagasabb főkérdésre 
érvényesen, igen - Isten előtt 
érvényesen válaszolni? 

Látjátok, ez az a legfennköltebb ok! 
Igen - e kérdésben rejlik az, ami fölött 
az egész örökkévalóság és az egész 


végtelenség szakadatlan 
legtiszteletteljesebb hallgatásbab 
merül! 


Igen - itt elnémul a magas, fennkölt 
angyal, és töredelmesen borul le Az 
előtt, Aki őt örökre megalkotta. Mert 
az ő számára nincs más hátra, mint 
csak minden erejéből szeretni és 
imádni a fölötte szent Atyát, aki már 
örökkévalóságokkal előbb szerette őt, 
mielőtt még lényileg létezett volna! 

És mit tesz, vagy mit tehet vajon mind 
az a csillagnap, amelyeket teremtett 
angyalszellem még meg sem számlált, 
és azok valamennyi nagy tűzlakója? - 
Halljátok! - Semmi mást, mint amit a 
legnagyobb ős-arkangyal tesz! 
Magasztos, tisztelettel és alázattal 
teljes csendben végrehajtják a nagy, 
felette jó Atya szent akaratát! És ez az 
egész, amit tehetnek. Dicsőítését 
átsugározzák a Napok a végtelen távoli 
teremtéseknek, és így hirdetik 
egymásnak kölcsönösen csendben, 
messze nyúló sugaraikkal, hogy csak 
egy az Isten, és ez az Isten egy és 
ugyanaz a szent, legszeretőbb Atya, 
aki őket szeretve alkotta a szeretetért, 
hogy a távoli sötét tereket is szeressék, 
és éltessék a szent Atya szeretetével. 

Óh atyák, testvérek és gyermekek! 
Higyjetek nekem, az egész Föld telve 
van a szent Atya szeretetével! Mert ha 
nem így lenne bizony nem lenne 
talajunk, amelyre lábunkat tehetnénk, 
és már régen testeinket is elnyelte 
volna az örök Végtelenség borzalmas 

örvénye! 

Tekintsétek hát a szeretettel telt 
Földet; tekintsétek a Napokat, amelyek 
a szent Atya hatalmas szeretetével 
vannak telve, amiért is messze nyúló 
körökben hordozzák földjeiket, úgy, 
mint a Föld minket és az állandó 
csecsemőt, az idők komoly-kedves 
tanítóját, a nekünk éjjel világító 
Holdat. 

Mi más a Nap éltető melege, mint 
szeretet? Igen, a szent Atyának a 
szeretete az benne! És a fénye, a 
felséges világossága - mi egyéb, mint a 
felette jó, felette szent Atya szent 
szeretetének a felséges lángtündöklése 
benne. 

Óh atyák, testvérek és gyermekek! 
Tekintsétek, tekintsétek meg csak egy 
kissé a nagy Teremtést körülöttünk! 
Mindenütt telve van szeretettel! Igen - 
az élet legmélyebb alapjából mondom 
nektek: nézzetek meg akármit, 
kicsinyt, vagy nagyot, közel vagy 
távollévőt, minden kicsattanásig 
duzzad a szent Atya szeretetétől! 
Minden, minden dicsőíti, szereti és 
imádja Őt szüntelenül! Egy sem kérdi, 
mint mi: Mit tegyünk? Hol kezdjük, és 
hol végezzük a szent Atya dicséretét? 
Hanem csendes, benső gyönyörrel 
teljesítik a szent Atya akaratát! És 
távoli világok tág terei még bőségesen 
telvék a hódolatteljes hallgatag 
szeretetben odaadó Napok szelíd és 
fenségesen csendes működésével és 
egyéb szeretettel telt dolgokkal! 
Egyedül csak mi gyermekek - 


halljátok! - mi ugyanannak a szent 
Atyának a gyermekei - mi, élő 


gyermekek kérdezhetjük még az Atya 
lénybeli színe előtt: Mit tegyünk? 
Olyan kérdés ez, amelyre egyetlen 
angyal sem ad soha választ! 

És mégis kérdezzük - a szeretet 
csodáinak közepette, amelyek merő 
szeretetből szinte szétpattannának - mit 
tegyünk? 

Semmit, semmi mást nem tehetünk, 
mint csak szeretni Őt minden nekünk 
megadott erőnkből, és hálás 
vidámsággal élvezni a Belőle áradó 
örök szeretet minden egyes 
adományát! 

Ennélfogva tehát, szeretett atyák, 
testvérek és gyermekek, minthogy e 
kérdésre teljesen lehetetlen 
megfelelnünk, és minden lehető 
legnagyobb gondolatunk eltörpül 
legszentebb Atyánk előtti és Vele 
szemben való tartozásunk 
nagyságához képest, nem marad 
részünkre egyéb hátra, minthogy 
szívünket amennyire csak lehet 
kitágítsuk, hogy ezt a mi fölötte jó, 
fölötte szerető és fölötte szent 
Atyánkat mindenekfelett szerethessük 
- és ha majd e szeretetünk a 
legmagasabb forrpontot elérte, Előtte 
teljes semmiségünk porába 
leboruljunk, Előtte létünk legutolsó 
parányáig magunkat megalázzuk és 
aztán a teljes töredelmünkben szinte 
néma ajakkal a legtisztább szeretet és 
az abból fakadó miden bölcsesség 
szellemében Őt imádjuk! 

Nem a tűz-áldozatok, nem az állatok 
vére, nem az elégett búza és 
rozskalászok füstje, hanem egyedül 
szívünknek szellemében és igazságban 
teljes, tiszta tűzáldozatai azok, 
amelyekben a felette szent Atya 
tetszését leli. 

Azért itt is, ahol Neki a legjobban 
tetszik, ne holt, hanem élő áldozati 
oltárokat emeljünk Neki, amelyeken 
éppúgy, mint a gyönyörűséges Puriszta 
új hajlékában, szeretetünk tiszta lángja 

soha ki ne aludjon, hanem egyre csak 
hatalmasabban és  hatalmasabban 
fellobogjon, egyedül csak Annak a 
tiszteletére, aki most olyan nagy 
szentségében közöttünk tartózkodik! 
Mindenki cselekedjék erejéhez és 
képességéhez mérten! Mert amiként a 
virágok nem egyfajtájúak, hanem fajuk 
és nemük végtelen sokféle, úgy hogy a 
Föld utolsó lakói sem fogják azokat 
mind ismerni, és amiként ugyanolyan 
végtelen különféle fű, és állat, 
valamint az égen a csillag: úgy 
legszentebb Atyánk Jehova felette 
legbölcsebb rendje szerint az 
emberekben elképzelhetetlenül 
különböző foka van meg a szellemi 
erők minden jó fajának, úgyszintén a 
lélek különféle képességének. 

Ha valakinek erős a szíve, az legyen 
erős a szeretetben is, hogy a szeretet 
minden egyéb erejét is felfokozza az 
élet számára! 

Ha valakinek a látása erős, az vezesse 
látásának gyújtópontjait a szívébe, 
hogy ez által hálaáldozata benne 
eleven lángot fogjon, teljesen elégjen, 
és így szelleme igaz szeretetben 
elevenen megerősödjön az Isten iránt, 
Aki most, mint legszeretőbb, felette 
szent Atyánk itt közöttünk van, és Akit 
mindnyájan láthatunk. 

Akinek erős a hallása, az 
hangtölcséreit szíve fülei felé 
fordíthatja, hogy ez által minden 
meghallott hangzengés a szívében 
igaz, erőteljes, az Atyának tetsző 
dicsénekké egyesüljön, a szeretetnek 
és a belőle sarjadzó igaz életünknek 
elegen áldozati oltára előtt! 

Akinek a gondolkodási képessége 
nagy, az mind a gondolatait szívébe 
irányítsa vissza! Igen, szíve mélyébe 
merítse minden gondolatát, ahol a 

tiszta szeretet áldozati oltára áll. 
Helyezze őket erre a megszentelt 
oltárra és gyújtsa meg azokat mind 
szeretetének egyébként talán gyengébb 
lángjával, hogy ez által e láng folyton 
élénkebb, Istennek tetszőbb és az 
egész lényében mind elevenebb 
legyen! 

Aki erős az érzésben, az ugyancsak 
szívébe, a tiszta szeretet oltárára 
vezesse ezt a gazdag olajforrást, hogy 
a lángnak állandó tápláléka legyen 
bennünk Jehova legnagyobb és 
legszentebb Nevének köteles 
dicsőítésére! 

Aki erős mindennemű észleletekben, 
tudja meg, hogy ez észleletek az a friss 
fa, amelyet áldozati hozzájárulásként 
mindenki, aki az élet táplálékára éhes 
és italára szomjas, Puriszta hajlékához 
vigyen. 

Ebből a fából bőven rakjatok a 
bennünk levő élő szentély oltárára, 
hogy ezáltal a lángok mind jobban 
erősödjenek, dicsőítendők és 
magasztalandók azt, Akinek úgy 
tetszett, hogy szívünkben szent az 
élettel teljes lakást emeljen Magának. 
Aki erős a felebaráti szeretetben, az 
vezesse testvéreit az Úr e tiszta 
hajlékába, és ott dúsan lássa el őket az 
élet eledelével. Valóban, a 
legszeretőbb, legszentebb Atyának az 
a legeslegkedvesebb dicséneke, ha 
szegényebb testvérek minél 
számosabban melegszenek szívükben 
a bennünk levő tiszta szeretet szent 
lángjánál, és örömmel telten, hálás 
szívvel fogyasztanak a gyönyörű 
Puriszta bennünk lévő vendégszerető 
konyhájából. 

Óh atyák, testvérek és gyermekek! 
Bizony, bizony, nem tehetünk 
nagyobbat és a szent Atyának kedvére 

valóbbat, mintha szegényebb 
testvéreinket, még ha a Mélységből is 
jönnének hozzánk, nagy szeretettel, 
szolgálatkészséggel, örömmel és 
bőkezűséggel fogadjuk és részükre a 
miénknél sokkalta nagyobb fazekat 
teszünk a tűzre, és őket előbb elégítjük 
ki étellel és itallal, mint önmagunkat. 
Nagyon jól jegyezzétek meg - 
feltétlenül előbb, mint önmagunkat! 
Mert különben a magas, szent vendég, 
aki most bennünk is mindnyájunkban 
életre hívta Puriszta szent konyháját, 
bizonnyal alig látogat el hozzánk, nem 
veszi magához nálunk a szeretet életét, 
és nem áld meg minket az örök élettel! 
Atyák, testvérek és gyermekek! 
Bármiben is erősnek érezze magát 
tehát valaki, az gondolja, és élő hittel 
higgye, hogy minden erősség, amely 
bennünk van, a fölötte szent Atyának a 
kegyelmi ajándéka! 

Mi lenne ennek folytán az olyan 
ember, akinek volna valamely 
erőssége, és azt úgy használná fel, 
mintha az tisztán a sajátja lenne? 
Mondom nektek, ennél nagyobb 
önszeretet nem is létezhetnék! 

Mert ha valaki testvérétől tulajdonítana 
el valamit, az bizonyára szintén telve 
lenne önszeretettel; de mégis csak 
testvérével lenne dolga, és testvérének 
lenne gonosz tolvaja. 

Jehova adományának eltulajdonítása 
esetében azonban Istennel van dolga, 
Aki mindnyájunk legszeretőbb, 
legszentebb Atyja, Akié egyesegyedül 
minden dolog, minden erő és hatalom! 
Lássátok és halljátok és értsétek meg 
jól; az ilyen önző ember magának 
Istennek tolvajává lesz - ami az 
önszeretetnek a legnagyobb foka. 
Valóban, ebben az esetben az ember 
megszűnik a szent Atya gyermeke 

lenni, mégpedig úgy, hogy ezzel 
önmagát szolgáltatja ki az ítéletnek, és 
már csupán csak  teremtménnyé 
alacsonyodik le. És ha meg nem javul, 
még a kígyó, sőt a halál gyermekévé és 
így a harag és düh gyermekévé is lesz! 
Gyermekévé lesz a pokolnak, ez pedig 
kárhozattal, átokkal és az örök 
elvetemedettség haragbosszús tűzével 
telt örökös sírgödör. 

Azért, amint már mondottam, kedves 
atyák, testvérek és gyermekek, ha 
valaki bárminemű kiválóságot érez 
magában, az nehogy a tulajdonának 
tekintse azt, hanem e legszentebb Atya 
folyton-folyvást új ajándékának - 
menjen vele mihamar saját szívében 
Puriszta hajlékába, tegye e szent 
adományt a saját szentélyében levő 
áldozati oltárra, hordja aztán önmaga 
az igaz benső alázat friss fáját e szent 
tűzhelyhez, helyezze azt a tiszta 
szeretetnek talán már bágyadt lángjára, 
hogy az ismét fényesen fellobogjon és 
az áldozati adományt megragadja és 
eleméssze egyedüli dicséretére, 
dicsőítésére és magasztalására Annak, 
Aki mindeme jó adományoknak 
egyedüli szent adományozója, és 
Akinek a Neve - Jehova, öröktől való 
Isten, végtelen, és mindenekfelett szent 
és mindenható, a mi felette szent 
Atyánk, telve a legnagyobb fokú 
szeretettel, kegyelemmel és minden 
könyörületességgel! 

Mert csak Őt illeti minden szeretet, 
minden dicséret, minden tisztelet, 
minden dicsőség, minden magasztalás 
és minden imádat. 

Mi azonban az Isten iránti igaz, tiszta 
szeretetünk? Teljes életünknek 
legbensőbb egyesítése az Istenben lévő 
minden élet életével, amely életből 
minden élet, minden lét, minden dolog 

keletkezett! 

Egyedül Istent szeretni tehát nem 
egyéb, mint Istenben magában, egy új, 
örökké halhatatlan, el nem múló életet 
kezdeni mégpedig úgy, hogy minden 
erőnket, mint a legszentebb Atyának 
adományait szellemünknek a mi saját, 
Isten által emelt étkezőhajlékában az 
ott lévő oltárra helyezzük, azután a 
szent lángocskát alázatunk friss fájával 
tápláljuk, hogy teljes tűz keletkezzék, 
és ez aztán minden feláldozott erőnket 
megragadja, eleméssze és minket 
világi tekintetben megsemmisítsen. 

De éppen e megsemmisülésből fakad 
még csak aztán egy új élet Istenben, 
mindnyájunk legszeretőbb szent 
Atyjában. 

A derék Puriszta szent hajlékában ez 
az elrendelt legnagyobb ételfazék. Ha 
abban a gyümölcs teljesen puhára főtt, 
a magas, szent Vendég is megjön és ott 
a szent gyermekasztalnál gyermekeivel 
új lakomát tart, mégpedig az örök 
szeretet, kegyelem és könyörületesség, 
sőt az örök élet lakomáját! 

Látjátok, ha így teszünk, akkor az az 
igazi dicséret, az igazi hódolat, az igazi 
dicsőítés, számunkra az igazi jutalom, 
és amidőn a bennünk lévő tiszta 
szeretet szent tüzében végül 
megsemmisülünk, akkor az bennünk 
az egyedül igaz imádás, minthogy 
akkor Isten előtt teljes semmiségünk 
porában leborulva fekszünk és a 
szeretetnek az új áldozati oltáron 
lobogó emésztő lángja által 
szívünkben egyesülünk Istennel, 


mindnyájunk legszeretőbb, 
legszentebb Atyjával. 


Bizony, bizony kedves atyák, testvérek 
és gyermekek, aki a felséges Puriszta 
bennünk levő hajlékának mindnyájunk 
előtt már eléggé ismert oltárán teljesen 

nem áldozza fel magát, és fel nem 
emészti magát porrá, füstté és hamuvá; 
aki tehát nem bír majd megszabadulni; 
és soha sem kap örök életének 
jutalmául egy Gemélát! 

Mindnyájan, akik élünk és lélegzünk 
és érezzük az élet végnélküli 
jótéteményét, és  ízleljük annak 
kimondhatatlan édességét, gondoljuk 
meg jól, hogy ez a földi élet csak 
próba élet és mindenben a szent Atya 
ajándéka. 

Aki azt botorul magának akarja majd 
eltulajdonítani, az azt örökre elveszíti; 
aki ellenben azt mindenben úgy, 
ahogyan azt szent Atyánk most 
elegendőképpen megmutatta, ismét 
nagy, szent Adományozóra - önmagát 
feláldozva - rábízza, az azt teljesen és 
tisztán Istenben, mindnyájunk 
legszeretőbb, legszentebb  Atyjában 
meg is tartja örökre, örökre, örökre! 
Mivel pedig most mindnyájan 
hallottuk, mire van mindegyikünknek 
Isten előtt szükségünk, ne elégedjünk 
meg ennek puszta tudásával, hanem 
legyünk rajta, hogy a hallottakat 
hangos szóval állandóan halljuk 
szívünkben, hogy azok a szívből a 
vérbe, és a vérből lényünk minden 
tagjába menjenek át, és eleven tettekké 
váljanak! Mert ha valaki az igaz élő 
Igét magától Istentől hallotta és az Ige 
megmutatta neki az utat, amely a 
legrövidebb és legbiztosabb út, és nem 
halad azonnal teljesen ezen az úton, az 
csak bizonyára a legnagyobb bolond, a 
legrestebb ökör, és a legostobább 
szamár, minthogy az élő Ige ereje a 
puszta meghallgatás alatt már amúgy 
is erősíti, és legalábbis félig feléleszti 
Őt, és aztán neki már nagyon könnyű 
lenne, hogy saját szabad akarata 
erejével teljesen felébredjen. 

Tehát ne elégedjetek meg a puszta 
meghallgatással, hanem tettekre, élő 
tettekre váltsa mindenki mélyen 
szívében e szavakat, úgy lesz majd 
igazi bölccsé Jehova rendjében, amiért 
kedvesebb Neki szép körben álló ezer 
nyúlánk cédrus-alkotta élő ház, mint 
megbárdolt fenyőből épített holt ház. 
Mert az ácsolt fenyők, bár szintén 
földbe vannak dugva, de minthogy 
holtak, csakhamar el is rothadnak a 
földben, és ha aztán vihar vonul el e 
holt házak felett, nemsokára 
összedőlnek, és lakóikat megölik. 

Az élő cédrusok alkotta ház biztos ház, 
és benne mindenha igaz oltalmat 
találunk. 

Ha azonban elvetjük a magot a földbe, 
hogy abból a lehető legrövidebb idő 
alatt élő házhoz jussunk, mégpedig 
úgy, hogy amely körben a magot 
elvetettük, ugyanabban a körben 
szeretnénk meglátni élő házunkat - 
nem kell-e ennek az élő ház utáni nagy 
vágyakozásunk dacára a szükséges 
türelemmel lennünk, és azalatt szép 
nyugodtan a megácsolt holt kunyhóban 
laknunk, amíg az élő ház teljesen 
megsűrűsödve és éretten készen nem 
áll, hogy aztán abba 
beköltözködhessünk? És ha egyszer 
benne vagyunk, mennyire örülünk, 
hogy olyan erős, élő házunk van, 
amely minket minden vihartól bizton 
megóv! 

De milyen sokszor futkos az ember 
több éven át a víztömlővel a fácskák 
köre körül, és gondosan megöntözi 
mindegyiket, hogy mihamarább 
magasra nyúljanak a föld színe fölé és 
szeretné mihamarább a fatörzseket a 
mirtus-, babér-, és balzsampálmák 
illatos ágaival befonni kezdeni, és a 
hézagokat kitölteni a 

juhnyájmagaslatok dús 
gyökönykéjével és illatos mohával, 
azután meg a középső fő-fától az 
oldalfákig az elpusztíthatatlan 
aranyszalmából jól megfont tetőt 
vonni. 

Látjátok, ezt nevezzük bölcs dolognak! 
És az valóban is bölcsen van 
megcselekedve! De vonatkoztassuk e 
bölcs eljárást saját magunkra is! 

A legegészségesebb mag most, íme 
fölösen el van vetve, élő vizünk 
szintén van igen nagy mennyiségben. 
A nagy, szent, mindenható 
építőmestere minden dolgoknak 
láthatólag közöttünk van. Mi 
mindnyájan életre keltettek és a 
legvilágosabb Nap szent delében 
vagyunk. A havasokról már dúsan árad 
le hozzánk a pompásan illatozó füvek 
illata. Aranyszalma minden helyütt 
fölös mennyiségben termett és 
bőségben van! 

Milyen kevés tehát az, ami még 
hiányzik ahhoz, hogy szellemben az 
élő házak birtokába jussunk! Óh 
gondoljátok meg, milyen kevés az! 


Ragadjuk meg tehát mindannyian eleven tevékenységgel az élő szent Igét, 


amely minden lett, minden hatalom és minden erőnek az Igéje, közvetlenül 
magából Istenből, és Lamek jutalma, a mennyi Geméla vagy a felette szent 
Atyának minden fogalmat meghaladó szelídséggel és lágysággal leereszkedő 
szeretete nem fog nekünk hiányozni. Sőt már nálunk is van, csak eleven 
erővel meg kell azt ragadnunk, akkor elérjük a célt, amit a felette szent Atya 
végtelen jósága és szeretete nekünk kitűzött! Felséges cél! A legtökéletesebb 


örök élet célja! 


84./ Bizony, ha ez a cél nem méltó a mi csekély erőfeszítésünkre, akkor az 
Istenből most szilárdan bennem lakozó erőm és hatalmam mellett, vagy 
inkább annak biztos következményeként, az egész Teremtés a régi semmibe 
merüljön vissza, és mi mint gyermekek vele együtt! 85./ Esküvel fogadom 
nektek! Nagy intő jelt adok Nektek! Mindnyájatoknak Jehovának, ím látható 
jelenlétében, Aki volt, van és örökké lesz az én állandó, hatalmas Tanúm, és 
mondom nektek most az Ő Nevében, amint eddig is minden szót az Ő 
Nevében mondtam. 86./ Bizony, bizony, bizony! Az egész látható Teremtést 
halálra nyomja egy régi, kétszeresen kemény bukás! Mindenki régi bűnnel 


van beszennyezve! Mindnyájunknak a halál lett örökségünk, egyszer 
szellemben, és egyszer testben. 87./ Bár Isten legmagasabb szentsége miatt az 
örök testi életet újból nem adhatja vissza nekünk, mégis végtelen szeretetében 
megkönyörült szellemünkön és szellemben ismét kegyelmének, 
könyörületességének és végtelen szeretetének gyermekeivé fogadott minket, 
hogy ismét részeseivé lehessünk az örök életnek. 88./ Atyák, testvérek és 
gyermekek, most előttünk van az Élet és a Hozzá vezető út: Szeretet az élet, 
Alázat az út! Ragadjuk meg bátran és cselekedjünk aszerint, akkor a minden 
élet nagy ősokának és ősforrásának e nagy közelségében bizonyosan nem a 
halálba megyünk át, hanem csak magába az örök életbe, amely most hozzánk 
jött és bizonnyal örökké is velünk és bennünk marad! Amen, amen, amen! 


26. Fejezet - Az Úr Énokot a szabbat főprédikátorává 
avatjaHoredhez és Naéméhez követeket küld 


1. E Belőlem jött beszéd befejeztével 
Énok haladéktalanul a fenséges 
Abedámhoz ment, és a nagy szabbat- 
beszédnek megfelelően szíve mélyéből 
köszönetet mondott Neki. És a 
magasztos Abedám erre így szólt 
hozzá: 

2. , Lám, most tapasztaltad és nagyon is 
meggyőződtél arról, hogy milyen hiú 
volt előbb a félelmed! 

3: Úgy, mint most tisztán Énbelőlem 
beszéltél, éppúgy beszélsz majd a 
jövőben is az Én nevemben a néphez, 
az atyáidhoz, anyáidhoz, testvéreidhez 
és fiú- és leánygyermekeidhez. 

4. Íme ezentúl minden szabbatnapon ez 
lesz a te főteendőd! És ha Én neked 
jelzem, hogy van valaki, aki Tőlem 
elfordult, és szemét a világiakra 
irányította, akkor menj minden nap 
hozzá, hívd az eltévelyedettet az Én 
nevemben és állítsd lábait ismét a 
megbánás, alázat és szeretet helyes 
útjára Énfelém. 

5. Ha azonban ilyen esetek netán annyira 
megszaporodnának, hogy nem futná 
idődből, válassz  iskoládból egy 
alkalmasat az Én nevemben és küldd 
őt kellően felszerelve oda, és azután ne 

aggódj, mert Én éppúgy leszek vele, 
mint Veled. 

Akire te kezedet az Én nevemben 
felteszed, azt mihamar meg akarom 
telíteni Szellememmel, és az prófétál 
majd hozzád hasonlóan, és az Irántam 
való szeretet buzgóságában lángra 
lobban, amiért is minden fű, bokor, fa, 
hegy, víz, szél, levegő, tűz, föld és 
minden állat meghajlik előtte, mint 
most előtted, mint főpap előtt. 

Aki majd hamarosan visszafordul, 
annak kegyelememmel, szeretetemmel 
és könyörületességemmel előbb, mint 
az út felénél, eléje megyek. 

De aki előttetek szívét és fülét 
bedugja, és szemét lecsukja, azon 
fenyítővesszőm, amely a te kezedben 
van, hétszer suhintson végig! 

Ha arra sem fordul vissza, kergesd ki 
őt a közösségből. És ha aztán 
ordítozva és jajveszékelve, szívében 
megbánással telve ismét vissza akarna 
térni, akkor nézd meg őt, fogd meg a 
kezét, emeld föl őt magadhoz, vezesd 
ide, készíts lakomát és hívj meg 
sokakat arra, hogy atyai szeretetemben 
köztetek nagy legyen az öröm, amiért 
egy elveszett ismét magára talált és 
visszatért szívében Atyjához. 

Bizony mondom neked, ha egy ilyen 
mélyen bukott ismét teljesen megtér, 
jobban örvendezzetek neki, mint 
kilencvenkilenc igaznak, akiknek 
megtérésre nincs szükségük. 

Mert ha valaki elven, és eleven is 
marad, az csak magától értetődő; aki a 
világosságban van, az bizonnyal nem 
egykönnyen tévedhet el. 

Hiszen a gyöngék sorsa, hogy jól 
megvilágított utakon csakis kis terhet 
hordozzanak. 

Ha azonban egy erősnek nagyobb 

terhet adok hordozni éjjel, ő pedig 

eltéveszti az utat, és a kiáltástokat nem 
hallja, és ha soká tévelyeg és célhoz 
nem ér - hacsak a vég és a halál 
közelségét nem veszi észre - és aztán 
mégis magától visszatér a fáradtságos 
úton, és sírva érkezik hozzátok és ti 
eként egy örökre elveszettnek hitt és 
szívből megsiratott testvérre ismét 
rátaláltok, mint Én egy elveszett fiúra - 
mondjátok, nem több-e az, mint ama 
kilencvenkilenc, akik házuk küszöbét - 
bár igaz módon - soha át nem lépték?! 

Azért nagy legyen örömötök egy felett, 
aki elveszett, sőt halott volt és ismét 
feléledt. 

Az igaznak nincs oka sírni, mivel csak 
kis teher nyomja őt; akinek azonban 
nagy terhe van a vállán, elesik terhével 
és aztán a teher alatt sírva fakad, ugyan 
kinek volna akkor olyan kőszíve, és 
meg nem sajnálná a súlyosan elesettet, 
és mindent el nem követne, hogy őt, ha 
csak lehetséges ismét felsegítse! 

És ha ő arra nem képes és elesett 
testvérét legnagyobb fájdalmára látnia 
kell, hogy eleped a teher súlya alatt, 
mit érez szívében a másik akkor?! 

Ha azonban aztán az elesett testvér 
váratlanul mégis csak felegyenesedik, 
ki nem teszi, hogy nagy örömében 
hozzáugorjon, a halottnak hitt testvért 
szívéhez szorítsa, őt nyomban házába 
vezesse, és neki erősítésül nagy 
vendégséget készítsen?! 

Azért mondom pedig nektek 
mindezeket, hogy a  tévelygőket 
nyomatékosan megintsétek; és aki 
szemetek elől eltűnt, azt a bennetek 
levő teljes szeretetem erejével 
keressétek meg. 

De a fenyítővesszőt senki se suhintsa 
előbb testvérére, amíg Én nem 
mondom neki: , most fenyítsd meg őt 
szereteted tűzével!" Engedd ugyan 

távozni a községből, hogy senki sem 
botránkozzék rajta, de szíved a világ 
végéig kísérje őt! 

A te utolsó búcsúpillantásod - éppen 
úgy, mint minden előző - a tévelygő 
testvérnek mindenkor azt mondja, 
hogy ő a te szegény, elnyomott és 
elesett testvéred, és hogy ő ugyanúgy 
az Én Szeretetemnek a fia, bárha beteg 
fia - mint te. 

A haragot ne  ismerjétek, és 
semminemű átkozódás ne jöjjön 
ajkatokra, annál kevésbé szívetekbe! 
De ahogyan kölcsönösen egymás iránt 
viselkedtek majd, úgy fogok Én is 
viselkedni veletek szemben; aki 
vétkezik előttetek, az vétkezik Előttem 
is. 

Ha pedig megítélitek őt, Én is 
megítélem ugyan őt, de hogy hogyan, 
azt Én tudom. 

Ti azonban azért ítéleteiteket nem 
kerülitek el: hogy hogyan szól azonban 
majd az az Ítélet, azt is tudom! 

És most azt mondom neked szeretett 
Énokom, azonnal szerelj fel egy 
követet, és küldd el arra a tájra, amely 
az Éjfél és a Reggel között fekszik, 
mert egy testvér dőzsöl ott egy nővel, 
aki a Mélységből való. A testvér neve 
Hored, a nőé Naéme; Hored testvér 
nem tudja mi van itt, azért üzend meg 
neki, hogy Én hivatom. Azért is jöjjön 
mihamarabb ide. Amen!" 


27. Fejezet - Lamel követ megmenti Horedet és Naémét 


Énok e megbízatásért köszönetet 
mondva a fenséges Abedámnak, 
azonnal Gabrielhez ment és így szólt 
hozzá: 

„Gabriel hívd ide fivéredet Lamelt, az 
Úrnak szüksége van reá!" 

És Gabriel azonnal végrehajtotta, amit 

neki az Úr Énok útján meghagyott. 
Amidőn Lamel siető léptekkel 
odaérkezett, a legnagyobb tisztelettel 
meghajolt Énok előtt és kérdezte őt: 
„Tiszteletreméltó atyánk és tanítónk 
Énok, te bölcs kedvence az Úrnak, a 
szent, legszeretőbb Atyának! Mit 
kívánsz tőlem, bizonyára az Úr 
nevében, hogy megtegyem? Nézd, 
kész vagyok a világ végéig hajszolni a 
szeleket, ha ez lenne az Úr akarata!” 
És Énok válaszolta neki: „Telve vagy 
jóakarattal, azt már előbb tudtam, 
mielőtt hivattalak. Azért vagy te 
kiválasztva, hogy mihamarabb 
odamenj, ahol Hored testvéred 
rejtőzve tartózkodik feleségével 
Naemével, aki a Mélységből való, 
mivel ez a  hanoki királynak, 
Lameknek egyik leánya, akit Ádám 
meg a többi atya még meg nem áldott. 
Mondd meg Horednek: Az Úr üzeni 
neki, jöjjön feleségével együtt azonnal 
ide; ha azonban ellenkeznék, mutasd 
meg neki az ellenséget, amely 
Hanokból jól felfegyverkezve érkezik, 
őt már kinyomozta, és most a kedvező 
alkalmat lesi, hogy őt feleségével 
együtt Lamek legkegyetlenebb 
bosszújának kiszolgáltassa. 

Mondd meg neki, hogy eddig még az 
Úr keze megóvta őt; ha azonban nem 
követ téged, akkor az Úr visszavonja 
kezét, azután lássa ő, hogyan boldogul 
azzal az ezerfőnyi, bosszút lihegő 
ellenséggel, ha az dühöngő oroszlánok, 
tigrisek, és hiénák módjára rátámad! 
Ha ellenben beleegyezik, akkor legott 
segítsd ki őt és feleségét; és az Úr ereje 
- amellyel te most, mialatt kezeimet az 
Úr nevében feletted tartottam, telítve 
lettél - titeket a reátok törő ellenség 
elől nagy gyorsasággal elragad. 

És most indulj el és siess véghezvinni 

az Úrnak, mindnyájunk legszentebb és 
legszeretőbb Atyjának legszentebb 
akaratát. 

Az Úr kegyelme, szeretete és 
könyörületessége legyen veled most és 
örökkön-örökké. Amen." 

Alig hogy Énok utolsó szavait 
kimondta, Lamel fiatal szarvashoz 
hasonlóan máris tovairamodott és a 
most, ím benne levő erőtől vezetve, 
már egynéhány perc alatt egy a 
Reggeltől az Éjfél felé majd egynapi 
útra fekvő nagyon szegényes 
kunyhóhoz érkezett, és ott megtalálta, 
amit keresett. 

Midőn Hored meglátta Lamelt, haragra 
gyúlva hirtelen kiugrott kunyhójából, 
Lamelt kezén nagy erővel megragadta 
és torka szakadtából rákiáltott: 
„Szerencsétlen! Mi hozott téged ide? 
Téged kell-e hogy érjen első átkom, 
téged Lamel, az én egyébként 
legszeretettebb fivéremet?! 

Lásd én feleségemnek szentül 
megesküdtem, hogy az első embert, 
aki ide jön és minket boldog, 
magányos nyugalmunkban megzavar, 
megfojtom, még ha Ádám maga is 
lenne az! 

Azért rejtőztem el a föld legfélreesőbb 
zugába, és ott akartam élni, emberi 
szemtől meg nem lesve, mert 
megtaláltam azt, amit még senki meg 
nem talált és végtelen boldog vagyok 
leletemmel! 

Nyomorult! Ki mutatta meg neked az 
utat a föld legszélsőbb zugához? 
Beszélj - vagy egy pillanat alatt ezer 
darabra téplek és a hollóknak doblak 
eledelül!" 

Lamel azonban a dühöngő Horedre 
erősen ránézett és aztán így szólt 
hozzá, mintegy kérdezve őt: , Hored! 
Így fogadod te a szabadítódat, akit 

maga a mindenható Isten, Aki most 
láthatóan köztünk jár, tanít és működik 
a szent Magalaton, Maga küldött, mint 
olyant hozzád? 

Mielőtt azonban fojtogatni, és 
darabokra szakítani kezdenél, meg kell 
mutatnom neked, hogy először is azok, 
akik az isteni erővel vannak 
felvértezve, nem engedik magukat 
olyan könnyen megfojtani, és azután 
darabokra széttépni - és ha százszor is 
megesküdtél volna feleségednek. 

Hogy pedig lássad, hogy nem játszom 
hatalmasan hangzó szavakkal, mint te, 
hanem hogy az Ő akaratának valóban 
teljes hatalmával rendelkezem, jer ide, 
ide ehhez a férfiasan erős cédrusfához 
és tépd ki azt gyökerestől és hajtsd 
aztán át e hegyen ezen ellenséged 
arcába, akik Hanokból jövet reád 
leselkednek! 

Ha ezt képes vagy megtenni, akkor 
ragadj meg és fojts meg, ha tudsz, és 
kedved van rá! Másodszor pedig nézz 
csak kissé körül ez alkalommal, így 
ide le egy kissé, a puszta 
völgylapályba, és nézd, ki mindenki 
nem közeleg még ma, éppen szabat 
napján kunyhód felé, hogy 
megragadjanak, és aztán feleségeddel 
együtt Lamek legvéresebb bosszújának 
szolgáltassanak ki azért, mert leányát 
Naemét megszöktetted.” 

És Hored, a cédrusfához ugrott és 
nagyon erőlködött mellette, de a 
cédrus nem akart helyéből kimozdulni! 
Minthogy azonban  erőlködésével 
semmire sem ment, Lamelre 
keményen rákiáltott, mondván: 
„Gazfickó! Tépd hát ki te!" 

És Lamel csak megérintette a cédrust 
és a hatalmas fa roncsokban összeesett, 
mintha soha ott sem állott volna! 

Arra aztán Lamel ujjával a völgybe 

mutatott és Horednek egy jól felszerelt 
sereget mutatott, amely Hanokból jött 
és aztán kérdezte Horedet: , Nos hát, 
miért késlekedel fenyegetéseddel? Hát 
nem akarsz engem darabokra tépni? 
És... P” 

Hored azonban kitörő erős hangon 
felkiáltott: , Nagy Isten! Most el 
vagyok vesztve! 

Én ugyan mindig gondoltam, hogy ez 
lesz a vége!” 

És Lamel erre azt mondta Horednek: 
„Ha pedig már rég gondoltad, hogy ez 
fog bekövetkezni, miért nem tértél már 
régen vissza otthonodba, atyáid 
házába, hogy téged is, mint a többit 
mind megáldjanak?! És tégedet 
bizonyára annál is inkább, mivel te 
valóságos követ voltál, és nem tehettél 
róla, hogy Lamek Naémével 
megajándékozott?! De amit neked 
Lamek adott, az amúgyis igaz ajándék 
volt, ami egyedül neked szólt, és senki 
sem vitatta volna el őt tőled, még ha 
százszor is szemünk elé állítottad 
volna mindnyájunknak az ő nagy 
szépségét 

Látod testvérem, nem volt okod, hogy 
menekülj előlünk, és mégis szöktél. 
Hát miért bujdostál el mégis? 

Látod, én megmondom neked: amikor 
Hanokba a Mélységbe mentél, az atyák 
áldásai folytán nagy erővel és 
hatalommal voltál felruházva. Azért is 
aztán, amidőn Hanokba érkeztél, a 
finom Lamek jól látva, hogy nem 
árthat neked és erőszakkal sem 
boldogul veled, azt a ravasz utat 
választotta, hogy Naémét ajándékozta 
oda neked, hogy megszabaduljon 
tőled, és hogy másrészt a kígyó 
leggonoszabb kötelékével fogva is 
tartson téged; mert ő így okoskodott: 
Ha ő (t.i. Hored) igazában valamely 


32. 


33. 


34. 


legfőbb lénynek küldötte, például az 
öreg Istené, akinek hatalmas hangját 
egyszer már magam is hallottam, 
nemsokára az után, hogy mindkét 
fivéremet agyonütöttem - akkor majd 
sohasem fog tőlem valamit elfogadni. 
De éppen, amikor Lamek legkevésbé 
gondolta, tőrbe csalattad magadat 
ravaszságával és Isten 
leggyalázatosabb árulójának a kezéből 
elfogadtad a leggonoszabb mérget! És 
mi volt a méreg következménye? 
Mondom neked, hogy sem több, sem 
kevesebb, minthogy több  hanoki 
fölfegyverzett kémtől üldöztetve 
azonnal idemenekültél anélkül, hogy 
ara gondoltál volna, vajon a tiszta 
Magaslat atyáitól kapott erőd még 
megmaradt-e, vagy sem. 

Lamek és a te üldözőid eddig persze 
még úgy vélekedtek, hogy te most is 
olyan hatalmas vagy, mint akkor - 
persze csak rövid idővel azelőtt voltál; 
de most, hogy Lamek a kígyónak nagy 
áldozatot hozott azáltal, hogy Jehova 
nevét a leggyalázatosabb módon 
megbecstelenítette, sőt végül meg is 
átkozta, a kígyó megmutatta neki a te 
teljes tehetetlenségedet. Azért aztán 
Hanok ezer legerősebb emberéből álló 
jól felfegyverzett sereget küldött ide, 
hogy téged elfogjanak, és legnagyobb 
bosszúszomjának kiszolgáltassanak, 
úgyszintén Naémét is, aki majd együtt 
tartsa az egész országot, mert ő már 
előbb  kénytelen-kelletlen közös 
paráznája volt az ország nagyjainak, 
akik nélküle így elszakadtak volna 
Hanoktól. 

Nézd, te tőlünk, testvéreidtől az 
örömet irigyelve azt hitted, hogy a föld 
legszélső zugába kell elbújnod, hogy 
zavartalanul élvezhesd a gyönyört. Mi 
hittük is, hogy semmiben sem lesz 

hiányod és hozzá még meg is 
áldottunk réged, ahogyan azt csak 
tudtuk és tehettük. 

De a nagy, felette szent tanító és 
mindnyájunk legszeretőbb Atyja, aki 
még közöttünk tartózkodik, nyitotta 
csak fel a szemünket, és világosan 
megmutatta nekünk, hogyan áll a 
dolog veled és feleségeddel. Éppen 
azért elküldött engem hozzád, hogy 
téged és feleségedet megmentselek, és 
titeket Eléje vezesselek, hogy ti se 
maradjatok áldása, szeretete és 
kegyelme nélkül. 

Hored testvérem, ismerd fel az Úr 
akaratát, hívd ki feleségedet a 
kunyhódból és engedd, hogy titeket 
gyorsan karonfogva megsegítselek, és 
hogy az Úr nevében a pusztulástól 
megmenthesselek titeket, mielőtt még 
Lameknek már igen közeledő 
poroszlói menthetetlenül 
megragadnának titeket!" 

És Hored ekkor felkiáltott: „Óh Lamel 
testvérem! Még csak most ismerlek 
meg újra! Ha meg tudsz menteni 
minket, nézd, itt van a karom! És íme, 
lélekszakadva itt jő már a kunyhóból 
kilépve Naéme és nyújtja neked karját, 
amint azt kívántad. És így tehát legyen 
meg az Úr akarata. Amen.” 

És Lamel azonnal megfogta Naéme 
karját is, és alig hogy a kettőt amúgy 
erősen megfogta, minden oldalról és a 
legvadabb kiáltások között az ellenség 
máris Hored kunyhójára vetette magát. 
Naéme ezt látva, rémült kiáltásba tört 
ki, mondván: , A mindenható Istenre, 
el vagyunk veszve! Szegény 
Horedem!" 

És így kiáltott fel Hored is - Lamel 
azonban mindkettőjükhöz így szólt: 
, Nézzetek előbb kissé körül, és 
nézzétek hol vagytok; akkor aztán 


kiáltozzatok, ha még szükség lesz rá." 
Arra mindketten felnyitották 
szemeiket, és nem ámulhattak eléggé, 
minthogy ép-egészségesen máris a 
Magaslaton az Ádám barlangjánál 
voltak, amelynek a Reggel felé eső 
kijáratánál Énok és még Valaki kitárt 
karokkal várakoztak reájuk. 


29. Fejezet - Lamek a Mélység királya, mint 
erdőgyújtogató 


Minthogy Lamel mindjárt észrevette, 
hogy Énok és a mellette haladó 
fenséges Abedám sietve feléjük 
tartanak, eleresztette a kettőt, és a két 
szembejövő előtt  földreborult és 
dicsőítés és magasztalás közben 
köszönetet mondott Abedámnak a 
nagy irgalomért és szeretetért, 
amelyben Hored bátyját és annak 
feleségét Naémét részesítette; de aztán 
a vele szemben tanúsított azért a nagy 
kegyelemért is, hogy mindkettőjük 
kellő hatalommal felruházott 
megmentőjéül őt választotta ki. 
Amidőn a fenséges Abedám Énokkal 
egészen odaérkezett a  háromhoz, 
Lamelt azonnal felhívta, hogy keljen 
fel, és szólt hozzá: 

, Lamel, te ismersz Engem és Énokot! 
A te megmentett fivéred Engem nem 
ismer, csak Énokot; annak felesége 
pedig téged sem ismer Énok, a 
legkevésbé azonban Engem. Azért 
egyelőre hallgassunk magunkról, kik 
és mik vagyunk. Kerüljünk más úton 
Ádám Reggel-magaslatára, és csak ott 
fogjunk hozzá ahhoz, hogy belső 
megismeréshez jussanak. Amen." 
Azonban alig, hogy a fenséges 
Abedám e beszédet befejezte, a Reggel 
és a Dél mögött hatalmas füst szállt 
fel, mintha a földnek majdnem 

negyedrésze lángokban állana. 

Énok titokban rögtön Abedámhoz 
fordult és szólt Hozzá: , Szent Atyám, 
nézd ott! Hatalmas füstgomoly száll 
fel a Mélységből. Mit jelentsem ez?" 
És Abedám válaszolta: , Légy csak 
kissé türelmes, és csakhamar meg 
fogsz győződni Lamek nagy, 
elvetemült gonoszságáról. 

Azért, mert a tegnapi vihar különösen 
nagy pusztítást vitt végbe Lamek 
kertjében és nagy kárt tett nyájában, 
felfegyverzett szolgákat küldött ki, 
azokat égő fáklyákkal látta el, hogy az 
erdőket mind felgyújtsák és a hegyeket 
azok  őslakóival együtt hamuvá 
égessék! Lám, ez rejtőzik a füstgomoly 
mögött. 

Jertek azonban Velem a nagy fehér 
sziklához és a gyújtogatókat még 
tetten érhetjük. Amen." 

És az Abedámmal jelen volt mind az 
öt személy azonnal a nagy fehér 
szilához ment. 

Amidőn nemsokára odaértek, a 
fenséges Abedám Énoknak egy nagy 
és magas kőfalkiszögelésről mindjárt 
meg is mutatta a gyújtogatókat. 

Midőn Énok megpillantotta őket, nagy 
felindultság vett rajta erőt, mégpedig 
úgy, hogy erős hanggal így szólt 
Abedámhoz: 

„Óh Te, Akit csak szívem hív neveden 
- vajon valamennyi villámodat 
használtad-e fel tegnap? Nézd - itt pár 
ezret belőlük kitűnően használhatnánk 
e gonosztevők ellen! 

A féreg az Isten ellen akar fellázadni” 
Óh Uram! Most igazán egy kevéssé 
élni szeretnék a nekem adott erőddel és 
hatalmaddal! 

Óh Nap, te az Úr nagy villámainak 
roppant nagy világító műhelye - most, 
most cikáztass le gyorsan a földre erős 

recsegéssel egynéhány ezret, és 
mindegyikét hallatlan mennydörgés 
kísérje, hogy a Föld alapjában 
megremegjen bele!" 

És a fenséges Abedám megfogta Énok 
kezét és szólt: , Megállj, megállj 
szeretett Énokom! Olyan tüzesen, 
amint ezek itt lent hozzáfogtak, mi 
semmiképpen sem akarunk nekilátni a 
dolgunknak. 

Ez egyszer hagyjuk csak nyugodni a 
villámokat! Mert nézd, hiszen ma a 
szabbatot ünnepeljük és ez nem az 
ítéletnek a napja, hanem a nyugalomé, 
a békéé, és a szereteté, és az abból 
folyó kegyelemé és könyörületességé, 
és Istennek, minden dolgok Urának és 
Teremtőjének és az angyalok és 
emberek Atyjának áldásáé! 

Jaj azonban minden teremtménynek, 
ha a szabbat valaha az átok napja talál 
lenni! 

Azért is engedjük el ma e vak 
gonosztevőknek a  tűzítéletet és 
zúdítsunk jó gazdag esőt a felhőkből a 
vak balgaság és rosszaság e művére. 
És bizonyos lehetsz benne, hogy 
minden egyes csepp az égő fának 
jobban használ majd, mint ezer villám 
minden egyes csepp helyett. 

Lásd, ez idő szerint a tüzet még vízzel 
akarjuk lelohasztani, mert a „tüzet 
tűzzel" ideje még messze van, amikor 
azonban az bekövetkezik, jaj akkor a 
föld hegyeinek, fáinak, bokrainak és 
füveinek! 

De most elég a tűzről. Te azonban 
Énok, terjeszd ki kezeidet az Én 
nevemben, és parancsold meg a 
felhőknek, — húzódzkodjanak össze 
gazdag esőre e már meglehetősen 
kiterjedt erdőégés felett! A Magaslatok 
azonban mára, holnapra és 
holnaputánra mentesek maradjanak az 


esőtől, mert ez mindnyájunk számára 
látható jelenlétemnek a meghatározott 
ideje. És most teljesítsd a benned lévő 
akaratomat. Amen." 


29. Fejezet - Az erdőégést záporeső oltja el - A Sátán 
fennhéjázó fellépte az Ur előtt 


És Énok azonnal köszönetet mondott 
lelke mélyében Abedámnak, és 
kinyújtotta kezeit, és miközben kezeit 
kiterjesztve tartotta, mondotta: 
„Halljad, te derült levegő! Szellemeid 
és szeleid esőtől súlyos felhőket 
gyűjtsenek ide össze, hogy kövér 
cseppek dús szakadásától lohadjon és 
aludjon el a tűz. És amíg az utolsó 
szikra is el nem aludt, ne szűnj meg 
működni! Jehova nevében. Amen!” 

És amint Énok az ament kimondta, 
nehéz felhők tömegei húzódtak oda és 
azonnal hatalmas záporeső szakadt le 
az egész tűzterületre. 

De a felhők felett világos volt, és 
akadálytalanul föléjük lehetett látni, és 
azok felületén rögtön egy nagy kígyó 
gyűrűihez hasonló forgatag volt 
észrevehető. 

De a forgatag mindig közelebb és 
közelebb jött, és ez a forgatag a sátán 
volt. Azonnal fénylő alakot öltött és 
Abedám elé állva kérdezte Őt: 

,Mi dolgod az Én tulajdonomban? 
Nem tudod-e már, milyen határidőt 
adtál volt nekem? 

Azért vonulj el innen és hagyj engem 
zavartalanul dőzsölnöm e 
tulajdonomban. Mert én, nem Te, én 
vagyok e teremtés ura és mestere." 
Abedám azonban mondta neki: , Sátán, 
eddig és ne tovább! Amikor e szent 
válaszfalat, amely Köztem és közted 
van, átléped, akkor ítéletbe is kerülsz, 
és nagyon tudatára jutsz, hogy ki az Úr 

és ki itt az Isten az örökkévalóságok 
örökkévalósága óta! 

Most azonban távozz innen és ismerd 
fel, mi végett adtam neked ezt az időt! 
Amen." 

És a Sátán szörnyet ordított és lángra 
gyúlva a mélységbe zuhant. 

Ezután pedig szólt Abedám: , Nézd, a 
tűz el van oltva, a gonosztevők 
elmenekültek. Menjünk most már 
békében innen. 

De Ádám előtt ezt egyelőre hallgassuk 
el! Amen. 


30. Fejezet - Az öten az alázat szűk ösvényén a 
Magaslatra mennek -Abedám az Ur, fontos kérdést 
intéz Horedhez és Naéméhez 


E kis társaság azután nyomban tovább 
indult egy szűk ösvényen, amely a 
barlang alatt kanyarodott, és amelyet 
egyébként a Reggel gyermekei 
használtak, hogy a főtörzsapákhoz a 
Magaslatra jussanak, Ádám iránti 
tiszteletből elkerülve a barlangot, 
nehogy azt a mindennapi használattal 
mintegy megszentségtelenítsék, mivel 
azt valami szent dolognak tekintették. 
Ez az ösvény eszerint az alázat útja 
volt, amiért is a fenséges Abedám azt 
választotta egyrészt, hogy a két 
újonnan érkezettnek megmutassa, 
melyik úton haladjanak, hogy az élet 
magaslatára érjenek, másrészt hogy 
már e jel által némileg előre 
megmondja nekik, hogy egyedül 
melyik úton ismerhetik meg Őt 
valóban. 

És így vándoroltak a fárasztóbb bár, de 
egyébként sokkal rövidebb úton 
tovább. Naéme szép királyi 
öltözékével a gyakori tövisbokrokon 
többször megakadt és azért elég dolga 
volt ruhája szabaddá tételével. 

Minthogy azonban a Magaslat teteje 
felé az út mindig bozótosabbá lett, 
Naéme is mindig nehezebben 
bontakozott ki ruhájával, úgyannyira, 
hogy aztán már egyáltalában nem bírt 
menni és sírni kezdett és segítségért 
kiáltozott. 

De mivel a folytonos bíbelődés miatt 
meglehetősen visszamaradt, és a négy 
férfi már jóval előtte haladt, kiáltását 
természetesen nem hallották, és vígan 
folytatták útjukat. 

Amidőn azonban a férfiak a szabad 
Magaslatra értek, Abedám megállt, és 
az Őt nem messziről követőkhöz 
visszafordult és úgy tett, mintha látni 
akarná, vajon mindnyájan baj nélkül 
fölértek-e a Magaslatra? És aztán a 
látszat kedvéért történt rövid pihenés 
után meg is kérdezte őket: , Nos hát 
Isten gyermekei, együtt vagyunk-e 
mindnyájan?" 

És Hored, aki csak most jött magához 
a fehér sziklánál észlelt jelenségek 
feletti ámulatából, csakhamar 
észrevette, hogy szeretett felesége 
hiányzik és ezen nagyon megijedt. 
Abedám észrevette nagy zavarát, 
magához hívta őt és mondta neki: 

, Miért most ez a haszontalan gondod 
feleségedre, és nem gondoltál előbb 
reá, amikor királyi öltözetével e szűk 
ösvény töviseibe akadt, és segítségért 
kiáltozott? De te süket voltál hívó 
szavára! 

Balga gondod helyett inkább fordulj 
vissza és segítsd ki őt szükségében, 
mert nincs messze innen, ott, ahol egy 
sűrű tövisbozótban megakadt! 

Azért menj és segíts neki és hozd őt 
mihamarabb baj nélkül ide, és mi 
mindnyájan itt megvárunk! Amen." 
Hored erre még jobban 
megszomorodott, a földre borult és így 

fohászkodott: , Hallgassatok meg, óh 
testvéreim Istenben, hallgassatok meg! 
Vagy ha valaki atyailag érez irántam, 
hallgasson meg az! 

Isten, mindnyájunk fölöttébb szent 
Atyja, Lamel fivérem kijelentése 
szerint most állítólag lényében 
láthatóan, szeretettel és irgalommal 
teljesen a Magaslat atyái között 
tartózkodnék. 

Ha ez való igaz, akkor hát minden 
tisztán áll előttem! 

Hiszen végtelen szentsége sohasem 
engedheti meg azt, hogy minden 
bizonnyal tisztátalan feleségem e szent 
Magaslathoz közeledhessék. 

Mi haszna lesz visszafordulásomnak, 
ha valamelyiktek nem jön velem, és 
nem segít kiszabadítanom feleségemet 
a tövis ezer karmaiból? 

Óh Énok, vagy te fivérem Lamel, 
avagy te idegen, aki bizonnyal szintén 
hatalmas barátunk vagy, ne hagyjatok 
el, és ne engedjétek, hogy szegény 
feleségem elvesszen! 

Óh látom már most, hogy nem lett 
volna szabad titeket idáig követnem, 
minthogy Isten előtt nagy bűnössé 
lettem, és előttetek is, ti Isten szíve 
szerinti férfiak és gyermekek! 

Igen, igen, ebben nagyon hibáztam! 
Vissza akarok menni, igen vissza kell 
mennem! Csak egyiktek jöjjön velem, 
és segítsen szegény feleségemet 
kiszabadítanom! 

Azután pedig mutasson nekem ott a 
fehér szikla közelében bármely helyet, 
és ott akarom nagy vétkemet 
feleségemmel együtt  megsiratni 
élethossziglan! (Csak az egyszer 
hallgassatok meg! Amen. A ti 
akaratotok, amen!” 

Az alatt azonban, amíg Hored a földön 
fekve kesergett, Abedám Lamelt 

küldte Naéméért, hogy azt teljesen 
rendben és sértetlenül idehozza. 

Hored még be sem fejezte kesergését, 
amidőn Naéme teljesen rendben már 
közöttük is volt. 

Amikor aztán kesergése véget ért, 
Abedám kérdezte őt: 

, Hored, hiszen amíg te itt keseregsz, 
addig Naéme teljesen tönkre mehet! 
Mi haszna lenne aztán, ha már nem 
találnánk őt, ahol visszamaradt? 

És minthogy te azt a megjegyzést 
tetted, hogy neki és neked az Ádám 
Magaslatán most láthatólag jelenlévő 
Jehova  szentségéhez közelednetek 
nem szabad, mondd meg nekem, ki 
hatalmazta fel Lamelt, hogy téged 
feleségeddel együtt a te esztelen buja 
rejteked mélyén vesztedből 
kimentsem? 

Nézd, minthogy ezt ugyanaz a szent 
Jehova tette, mi akadályozhatná őt 
most abban, hogy titeket maga elé 
hívjon és megáldjon, ha az áldásra 
méltók vagytok? 

Állj hát most fel, te balga és tanuld 
jobban megismerni a szent Jehovát! 
Amen." 

És Hored erre mondta Abedámnak: 
Hatalmas barátom, vagy testvérem, 
vagy atyám! Amíg közületek 
valamelyik szegény feleségem 
számára a kért segítséget meg nem 
ígéri, nem kelek föl e helyről, még ha 
ezért kígyókkal is fenyítenétek meg. 
Ha feleségemnek botorságom miatt 
tönkre kellett mennie, akkor az ő 
kedvéért én is le akarom itt vezekelni 
hanyag botorságomat Isten és az atyák 
előtt! 

Ekkor Abedám Naémét hívta és intett 
neki, hogy a balga Horedet emelje fel. 
És Naéme azonnal odasietett és 
megfogta Hored kezét, e szavakkal 

szólva hozzá: 

De Hored, miért keseregsz itt miattam? 
Nézd, hiszen én már rég itt vagyok 
teljesen rendben e mennyei 
Magaslaton! E felséges idegen 
barátunk szavára fivéred mentett meg! 
Azért kelj hát fel! Ez a legnemesebb 
barátunk akarata! 

És Hored örömében azonnal felugrott 
és könnyező szemekkel köszönte meg 
Abedámnak, hogy feleségét ilyen 
gyorsan és váratlanul megmentette. 
Abedám pedig mondta neki: , Hored, 
Hored! Te még nagyon ostoba vagy! 
Mondd meg Nekem, hogyan képzeled 
te el magadnak Jehovát? 

Talán erős szélnek, vagy egy fényesen 
felcsapó lángnak, vagy egy Napnak, 
vagy egy nagy cikázó villámnak? 
Mondd meg Nekem, milyennek 
képzeled te Őt? Amen." Hored pedig 
válaszolta: 

, Óh barátom! E felől ugyancsak ne 
kérdezz! Mert ki merné valaha is Istent 
valamilyen, utóvégre is végesen 
otromba alakba szorítani? 

Hiszen Isten örök és végtelen. Milyen 
forma illenék vajon Őhozzá, Őhozzá a 
végtelen Istenhez?” 

És Abedám felelte neki: „Valóban, a te 
még nagyon ostoba alakot bizonnyal 
nem! 

De Naéme, a világ gyermeke, mondja 
meg ő Nekem, mint képzeli el 
magának Jehovát? 

Naéme azonban erre mosolygott és 
végül mondta: , Te mennyei jó, 
felséges barátom, bocsáss meg, hogy 
én sem tudok magamnak erről helyes 
képet alkotni, amely Hozzá méltó 
lenne, de amellett mégsem 
hallgathatom el előtted, hogy nekem Ő 
a Te alakodban lenne a legkedvesebb! 
Bocsáss meg, ha talán most én is 

valami nagyon ostobát mondtam!" 
Abedám azonban mondta neki: 
,, Vigasztalódjál szépasszony! Bizony 
mondom neked, ebben az Én 
alakomban csakhamar meg fogod 
ismerni Jehovát, az örök, végtelenül 
hatalmas Istent és Benne a szent, 
legszeretőbb Atyát. Amen.” 


31. Fejezet - Hored és Naéme az ősapák és a fel nem 
ismert Abedám körében - Hored büntetése, mert 
Abedámra féltékeny volt 


E szavak után a társaság ismét tovább 
ment a felé a hely felé, amelyet már 
ismerünk. 

Amidőn pedig a fenséges Abedám az 
atyákhoz közeledett, ezek a 
legmélyebb szeretettől és tisztelettől 
áthatva leborultak Előtte, és néhányan 
hangosan, mások pedig inkább csak 
halk sóhajokban, szívükben, 
dicsőítették és magasztalták Őt. 

Ez a legtiszteletteljesebb leborulás a 
Magaslaton éppúgy, mint a meglehetős 
nagy körzetben elnyúló hegy körül ez 
alkalommal olyan általános volt, hogy 
a megérkezett ötön kívül senki sem 
maradt állva. 

Énok és Lamel szintén követték volna 
az általános példát, ha Abedám azt 
nekik titokban határozottan nem 
tiltotta volna a két újonnan érkezett 
miatt. 

Az azonban  Horednek is és 
nemkülönben az elámult Naémének is 
felette különösnek tetszett, hogy most 
mindenki a legnagyobb tisztelettel a 
földre arcraborult, ők pedig köröskörül 
a saját társaságukon kívül senkit sem 
láttak, akinek ez a nagy megtiszteltetés 
szóljon. 

Azért aztán  Naéme  Abedámhoz 
közeledett és egészen bizalmasan 
kérdezte őt, mondván: , Halld, csak te 
nagyra becsült hatalmas, jó barátom! 
Nem mondanád meg nekem, hogy 
vajon kit illet ez az általános leborulás 
és ez a halk sóhajtás? 

Talán - nekem láthatatlanul - 
valahonnan a szent, nagy Jehova 
közeleg ide? Vagy mit jelentsen ez? 

Miért ez az általános megalázkodás? 
Igen, igen, bizonyosan a szent, nagy, 
fenséges Jehova miatt! 

Óh kedves barátom, látod, 
gyermekkorom óta élt bennem az a 
titkos vágy, vajha életemben csak 
egyszer megpillanthatnám a felséges, 
szent Jehovát, minthogy anyám egy 
bizonyos Farak tana szerint engem 
egészen titokban oktatott felőle. Farak 
Hanok egyik fivére lett volna és 
Jehovával - amint azt nekem mondták 
- sokat érintkezett volna. 

Látod kedves barátom, az a 
szerencsétlenségem volt, hogy a 
mélység legszebb leánya voltam és 
ezért szerencsétlen atyám engem elég 
gyakran kéjenceknek adott el. 

Telt idomaim miatt azonban, 
amelyekkel Jehova engem 
megajándékozott, szerencsémre két- 
három pillanatnál tovább senki sem 
bírta ki testi érintésemet, még Cilla 
anyámtól származott Tubalkain 
fivérem sem járt jobban, amiért is mint 
férjem, nem volt képes engem 
megtermékenyíteni. 

Egyszóval nem kell többet mondanom, 
minthogy szerencsétlen Lamek atyám 
minden lehető  méltatlansága és 
durvasága sem volt képes engem 
Jehovámtól eltéríteni. 

Hored az én első becsületes 
megmentőm bizonyítani fogja, hogy 
egyedüllétünk egész ideje alatt semmi 
másról, mint csak mindig Jehováról 
akartam vele társalogni, és hogy 
egyszer engedtem őt magamhoz azért, 
mert minket még senki meg nem 
áldott. Pedig többször is kívánt 
hozzám közeledni, amit, mint 
becsületes megmentőm soha sem is 
fog tagadni, és amit neki, az én 
szerencsétlen közelségemben levőnek, 

teljesen meg is kell bocsátani. 

Lásd tehát, te jó, nemes, hatalmas 
barátom, bizonnyal nagy dolog az 
tőlem, a világ és a kígyó gyermekétől, 
hogy azt a keveset, amit Jehováról 
megtudtam, legszerencsétlenebb 
helyzetemben is szívemben megőrizni 
bírtam - hogy dacára a világi 
ostromoknak, amelyekkel körül voltam 
véve és amelyek letörni fenyegettek, 
mégis volt annyi erőm, hogy szívemet 
a (Cilla anyám által egészen titokban) 
velem megismertetett Jehova számára 
mindig lehetőleg tisztán megtartottam. 
Bizonyára elhiheted nekem, hogy 
annak ellenére, hogy valóban szegény, 
szerencsétlen leánya vagyok a 
legszerencsétlenebb atyának, akinek 
tébolya nagyobb, semhogy azt ember 
valaha felfoghatná, szívemben még 
sem szerettem soha mást, mint a 
nekem kijelentett Jehovát, minden 
dolognak állatnak és embernek szent 
Teremtőjét. 

Óh kedves, felséges barátom, 
bizonyára elhiheted nekem, hogy most, 
amidőn e szent Magaslaton először 
élvezem a Jehova leírhatatlan, 
csodálatos műremekeinek nagy és 
kiterjedt látképét és még hozzá 
legalacsonyabb méltatlanságomban, 
most éppenséggel nem bírok 
szívemmel! 

Igen - én most éppenséggel meghalni 
szeretnék e kimondhatatlanul csodás, 
mennyeileg szent Jehovám iránti 
szeretetemből! 

Óh te kedves, felséges barátom nézd, 
valami nagyon okosat szeretnék neked 
mondani arról, mennyire szeretem 
Jehovát, de honnan vegyem azt? 
Hiszen sohasem volt szabad valamit 
tanulnom, hogy attól testem 
szerencsétlen szépsége valahogyan 

csorbát ne szenvedjen. 

Ha Cilla anyám nem lett volna oldalam 
mellett, azt hiszem, atyám még 
beszélni sem engedett volna tanulnom. 
Azért csak légy türelemmel hozzám. 
Ha nem is vagyok már olyan fiatal, 
mint amilyennek külsőm mutat, 
szívem mégis olyan fogékony, mintha 
még alig lennék harminc-egynéhány 
éves. 

Óh kedves, felséges barátom! Ha a 
szent Jehova esetleg valahonnan 
előtűnnék, tedd kérlek, ha megteheted, 
hogy csak egy pillanatra is 
megláthassam Őt! 

Óh, ha e kegyelemre csak a legkevésbé 
is méltó lennék!” 

Többet nem bírt szólni, és nagy 
könnyek gördültek gyönyörű arcán; 
szemeiből pedig a legforróbb szeretet, 
a legélénkebb sóvárgás sugárzott ki. 
Öröm és félelem küzdött erősen 
keblében úgy, hogy egész testében 
remegett. 

Abedám azonban azonnal Horedet 
hívta magához és mondta neki: 
, Hored, te fia a világos Reggelnek, 
nézd, itt egy elhagyott világi gyermek, 
amely a Mélységből való. Ez a 
gyermek Jehova iránti nagy 
szeretetétől, Utána való 
vágyakozásától, félelemtől és örömtől 
remeg, te, pedig mint a Reggel fia, 
még csak meg sem moccantál, hanem 
ahelyett csak néhány féltékeny 
pillantást vetettél Reám! 

Én azonban azért mondom neked, 
hogy Én Úr vagyok, és e nemes női 
palántát tőled most elveszem és más 
kertbe plántálom át, és te többé nem 
fogod őt látni, mivelhogy önző 
féltékenységedben megfeledkeztél 
Rólam, Aki megmentettelek téged, 
mert nem engedtem, hogy 

gyönyörhajhászó nagy botorságodban 
tönkre menj. 

Te ismered az atyák régi törvényét, 
hiszen az atyák téged is tanítóvá tettek 
meg - mondd Nekem: ez e gyümölcse 
hivatalodnak? Milyen mérges féreg 
sebzett meg annyira, hogy szíved 
tigris-szívvé változott? 

Ismersz-e Engem, ismered-e Istent?! 
Nézd, Naéme sejti itt Előttem, kinek a 
közelében van! 

Te azonban itt állsz Istened és 
Teremtőd előtt, és némább vagy a 
fatuskónál! 

Menj oda a barlanghoz és vizsgáld, 
vajon szíved bűnbánat érzésére képes- 
e? Mert Én, Aki most Magam 
mondom ezt neked - Én vagyok maga 
a látható Jehova, az öröktől fogva való 
Isten." 

E szavak után Hored azonnal térdre 
borult, remegett és sírt és végül 
remegő hangon mondotta: 

Naéme azonban azonnal térdre borult, 
remegett és sírt és végül remegő 
hangon mondotta: 

, Óh Jehova! Légy nekem, szegény 
bűnösnek kegyelmes és irgalmas!" 


32. Fejezet - Abedám ember és Isten egyúttal - Naéme 
nagy szeretete Jehova iránt 


És Abedám azonnal Naéméhez fordult 
és szólt hozzá, mintegy kérdezve őt: 
, Naéme, minthogy előbb arra kértél, 
mutatnám meg neked Jehovát, ha 
valahonnan az atyák felé közeledne - 
megvagy-e most teljesen elégedve, 
Önmagamban megmutatván neked 
Jehovát, és hiheted-e, hogy én, mint 
ember egyúttal Jehova, az örök nagy 
Isten is vagyok?" 

E kérdések ugyan eleinte kissé 
különösnek tetszettek Naémének, de 


aztán rögtön rendbe jött és Abedámnak 
a legszelídebb hangon, azon a hangon, 
amely a szeretettől átitatott ájtatosság 
pillanatában csak az igazán 
legnemesebb és leggyengédebb 
nőknek a sajátja, válaszolta: 

„Legfőbb, legfelségesebb, legszentebb 
Isten! Én szegény bűnös elhittem 
volna Neked, ha mondod: nézd Jehova 
éppen ebben a most elsuhanó déli 
szellőben vonul el, de csak kevés 
atyának láthatóan. 

Bizony, szívem teljesen elég mennyei 
vigaszt kapott volna! 

Mennyivel is inkább hihetem Neked 
most, amidőn lényileg és - amint már 
egyszer előbb megjegyeztem - a 
nekem legkellemesebb, legkedvesebb, 
legfelségesebb emberi alakban és 
formában, olyan szerfelett 
gyengédnek, szelídnek és 
leereszkedőnek mutatod Magadat 
nekem, legméltatlanabb nőnek és a 
legirgalmasabb módon nyilatkozol 
meg! 

Óh Te legszentebb, még jól tudom 
Cilla anyámtól, hogy Te minden 
teremtett dolog minden formájában 
egészen egyedül működöl, és nincs 
senkid, aki segíthetne Neked, vagy 
hogy valakinek segítségére 
rászorulnál. Hanem hogy mindenütt a 
legteljesebben elég vagy 
Egymagadnak. 

De éppen anyámtól tudom azt is, hogy 
Te, ami lényiségedet illeti, bizonyára 
csak egy legtökéletesebb embernek 
vagy tekintendő. És minthogy mi, a Te 
teremtményeid, tökéletesebb képzetet 
soha sem fogunk magunknak 
alkothatni, mint amilyen a 
csodálatosan szép ember, minden más 
képzetem, amelyet magamnak Rólad 
alkothatnék, annál méltatlanabb lenne 

Hozzád, minél  eltávolodottabbnak 
tartanám azt az emberi alaktól. 

Óh Te felette szent, még sok egyebet is 
mondhatnék, amiről Téged 
felismerlek, és amiért erősen hiszem, 
hogy senki más csak egyedül Te vagy 
e szent Jehova! 

De nézd, hiszen illetlenül, 
elszólhatnám magam, és az Téged - 
mégis talán titokban - bosszanthatna! 
És nem is lenne illő, ha mindazt, ami 
szívemben Rólad élő bizonyságot tesz, 
Előtted és a bizonnyal legérdemesebb 
atyák előtt megmondanám! 

Aztán Te bizonnyal belátsz a 
szívembe, mégpedig sokkal jobban, 
mint én magam; szívem pedig 
megmondja Neked mindazt, amit 
megmondani amúgyis gyönge 
ajkaimnak lehetetlen lenne. 

Csak e kérelmet ne engedd 
meghallgatatlanul elhangzani: azt, 
hogy a becsületes Horedet ne büntesd 
túlságosan keményen, ha szentséged 
előtt hibázott valamiben, és légy az ő 
és az én kedvemért kegyes és 
könyörületes és ne taszíts el minket 
magadtól egészen és végleg! 

Mert ha hibázott, én voltam 
vétkezésének oka - azért helyette is 
engem büntess; én azonban úgyis az 
éjjelnek és a bűnnek vagyok szomorú 
gyümölcse, és a bűnnek mindenkor 
bizonyos büntetéseként már 
magamban hordozom az örök halált. 
Hogyan lett volna azonban Horednek 
lehetséges, hogy az én nyomorúságos 
sötét oldalam mellett Neked tetszően 
maradjon úgy, mint a többi atya, akik 
Hored megkísértéseit soha meg nem 
ízlelték? 

Azért hát lásd, Te jó, szent Jehova, 
nem én vagyok-e egyedüli oka annak, 
hogy Hored Előtted elbukott? 

Óh azért kegyelmezz és irgalmazz neki 
és nekem, szegény bűnös nőnek. A Te 
szent akaratod. Amen!" 

És Abedám válaszolta neki: , Naémém, 
aki Nekem igen nagyon kedves lettél! 
Ami kérésedet illeti, azt már sokkal 
előbb meghallgattam, mielőtt még azt 
Nekem előadtad! E tekintetben tehát 
szíved teljesen megnyugodhat. 

De te azt mondtad Nekem előbb, hogy 
még egyet-mást közölhetnél Velem, 
amiről még Engem felismersz, és 
amiért most erősen hiszel Bennem, és 
amiért meg vagy győződve, hogy 
Kívülem más Jehova nem létezik. 

Ne okozzon az neked gondot, hogy 
elszólod magad, és ha egész nap, vagy 
egész évig, vagy életeden át, sőt ha 
egy  örökkévalóságon át beszélnél 
Nekem, nem fogok azon 
bosszankodni. És amit te szeretetedben 
beszélsz Hozzám, az mind nagyonis 
illő Előttem, és mind az atyák előtt; 
azért csak mondd meg Nekem nyíltan, 
amit amúgyis csak nagy nehezen bírsz 
elhallgatni! 

Hogy a szíveden teljesen átlátok úgy, 
mint az egész végtelenségen egy 
pillanat alatt a  legkisebbtől a 
legnagyobbig, azt bizonnyal senki sem 
fogja kétségbe vonni, aki Engem 
felismert, különösen a saját szívében; 
de éppen azért tudom is, mi minden 
rejtőzik még a háttérben, és azért az 
atyák kedvéért szeretném, ha azt 
félelem nélkül Nekem saját magad 
kinyilvánítanád! 

Szeretett Naémém, ha igazán szeretsz, 
akkor jer, jer és öntsd ki szívedet 
Előttem, a te szeretett, szent Jehovád 
előtt!" 

És Naéme erre csak úgy ragyogott a 
szépségtől,  bájtól és legtüzesebb 
szeretetétől, és mindent lenyűgöző, 

szeretettől remegő, félénken csengő és 
valósággal szűziesen szemérmes 
hangon kérdezte Abedámot: 

„Óh Te felette szent, legszeretőbb, 
legszelídebb, legnyájasabb, 
legislegédesebb Jehovám! - Szabad-e 
nekem is - szegény bűnösnek - Téged 
szeretnem úgy, amiként itt a Te 
gyermekeid és a Te leányaid 
szerethetnek Téged, óh szabad-e 
nekem azt?! Nekem, a világ 
gyermekének, aki leánya a Te - óh 
nem bírom kimondani! Hogy vajon - 
énnekem is szabadna-e Téged 
szeretnem? Óh én Jehovám!” 

Ekkor összeesett és sírt, amint csak 
bírt, mert szeretetemre nagyon 
méltatlannak érezte magát. 

Abedám azonban azonnal hozzálépett, 
megfogta karját és gyorsan felemelte 
Őt és az összes atyák színe előtt látható 
hévvel keblére szorította, és egy ideig 
így erősen átölelve tartotta őt. És 
miután ismét valamivel gyengébben 
tartva kiengedte, újból kérdezte tőle: 
„Nos hát, legkedvesebb Naémém, 
fogod-e még egyszer kérdezni, hogy 
szabad-e szeretni Engem? 

És Naéme e kérdésre Abedám lábaihoz 
borult és könnyeivel áztatta azokat; 
igen, a szeretet leforróbb könnyeivel 
öntözte Jehova legszentebb lábait. 
Abedám azonban megindultan, erős 
hangon mondotta: , Gyermekeim! Ide 
nézzetek!  Lábaimnál most több 
fekszik, mint amennyit a Nap, a Hold 
és az összes csillagok nyújthatnak! A 
vezeklés, a bűnbánat és a legmagasabb 
szeretet új leánya fekszik itt! 
Könnyebb Engem megtalálni, és 
szeretni az Élet országában, mint a 
halál országában; e gyermek azonban 
már a halálban keresett és szeretett 
Engem! 


28. Ezért azonban olyan viszontszeretetem 
legyen az ő jutalma, amilyent e földön 
emberi érzék még soha nem érzett. 

29. Igen, nagyon szeretett Naémém, 
kezedet magamnak tartom meg, 
minthogy szívedet hűségesen már 
olyan régen Nekem szentelted! 

30. Naéme, te most egyedül az Enyém 
vagy! Lásd, így bosszúlom meg 
Magamat ellenségeimen - ugyanis: 
atyai szeretetemmel!" 


33. Fejezet - Hored magábaszállása, vallomása és 
újbóli eltévelyedése 


1. Hored azonban most felismervén az 
Urat, nála is hajnalodni kezdett, és 
következőleg kezdett gondolkozni 
önmagában: 

2; „Mit tegyek most? Én, a 
nyomorúságos, gyenge, tehetetlen 
féreg a porban, aki most már arra sem 
vagyok képes, hogy egy alig 
karvastagságú fácskával 
megbirkózzam. Ő - az Isten, az örök 
Isten, a végtelen Őserő és Hatalom 
maga - én, a förtelmes bűnös - Ő, a 
legfőbb szentség! 


3. Én, aki nem állok egyébből, mint csak 
haszonlesésből, önszeretetből és 


önszolgálatból: Ő, Aki telve van a 
legmagasabb szeretettel, kegyelemmel 
és könyörületességgel! 


4. Én telve vagyok féltékenységgel, 
haraggal, kajánsággal, irigységgel és 
bosszúvággyal: Ő telve van 
gyengédséggel, szelídséggel, 
elnézéssel, türelemmel és 
bőkezűséggel. 

5. Egyszóval: én tekinthetem magam, 


ahol és ahogyan csak akarom és bírom, 
mindenütt és mindenben csak a 
legnagyobb ellentétben vagyok Vele 
szemben. 

Mit, mit is tegyek csak, mihez kezdjek, 
mihez fogjak, mitévő legyek? 

Ő ugyan a barlanghoz utasított engem, 
hogy ott vizsgáljam meg, vajon szívem 
bűnbánatra képes-e még - de vajon mit 
fog ez nekem használni? 

Nem ismerem talán gonosz szívemet, 
amely a bűnbánatra éppen annyira 
kész, mint a kő a nyomás felvételére, 
amelynek mindaddig ellenáll, amíg 
csak kemény, érzéketlen kő marad? 

Óh Naéme, Naéme! Te ártatlan 
okozója szívem keménységének és 
haszonlesésének, még csak most tiszta 
előttem, hogy büntetlenül senki, 
egyedül csak az Ő, a te Istened és 
Teremtőd közeledhetik hozzád! 

Igen, most egyszerre minden teljesen 
tiszta és világos előttem! Hiszen ő csak 
büntetésemül adatott nekem, amiért a 
szánandó Mélységben feltűnést 
keltettem hatalmammal és erőmmel. 
Igen, igen, úgy van! És a meglehetősen 
hosszú időn át, amelyben e büntetésem 
egyedüli, zavartalan birtokában valék, 
elég vak voltam, hogy nem láttam és 
nem vettem észre, hogy ez édesnek 
látszó viszonyom csak egy szörnyű 
keserű büntetőviszony volt! 

Már kezdettől fogva buja voltam, mint 
a büdös kecskebak és a koslató 
szarvasbika, és sokat tartottam az erős 
és nagy testalkatomra; mi sem volt hát 
természetesebb, minthogy az Úr, Aki 
javíthatatlan botorságomat 
megsokallta, végül jól megérdemelten 
és igazságosan így megbüntetett! 

Nem kellett- epekednem Naéme előtt 
és soha sem akart meghallgatni, ha 
égtem előtte, mint egy érett, nedvtől 
duzzadó olajág? 

És mégis néznem kellett 
kimondhatatlan bájait, úgy hogy nem 
ritkán minden elsötétült szemem előtt. 

Ábrázata a legszebb hajnalpír; két 
szeme - két fölkelő nap; szája - frissen 
kivirágzó rózsa, amikor éppen a telt 
bimbóból gyönyörűségesen kipattan; 
dús, felséges haja - pompázik, mint a 
napsugár ragyogása; karja - fehér, mint 
a hó és olyan gyengéd, lágy és puha, 
mint a fiatal gyapjú; keblei - a 
legfenségesebb és semmivel össze nem 
hasonlítható bájak. Igen, mindezt és 
egész lényét, amelyhez hasonlót 
szemem az egész földön nem talált, 
néznem kellett és nem volt szabad 
semmit sem élveznem, még csak 
megölelnem sem volt szabad őt! És ha 
sírva fetrengem is előtte, mégsem 
hallgatott meg; hanem csak 
tanításokkal és intelmekkel látott el, 
amelyek Kénán vagy Énok ajkára sem 
hoztak volna szégyent. Ezért el sem 
hagyhattam őt, hogy bosszút álljak 
rajta, hanem őt mindig jobban és 
jobban szeretni voltam kénytelen! 

Óh te büntetésnek büntetése! Te 
kemény büntetés! Óh Ádám atyám, 
most tisztán látom magam előtt: azért, 
mert elszakadtál Istentől, Ő is 
kettéválasztott téged; éned felét kivette 
belőled, Évát képezte belőle és aztán 
téged nagyon is büntető élettársadul 
adta Őt melléd, aki aztán előbbi, 
világokat felérő erődet a porban mászó 
féreg gyöngeségévé tette és pórázon, 
legcsekélyebb ellenszegülésed nélkül, 
még a magas paradicsomból is 
kivezetett téged; és te a büntetést nem 
vetted észre, amint én azt most 
észreveszem! 

Óh Isten, óh Te nagy, hatalmas, szent 
Isten! Ki kerülheti ki fenyítővessződ 
suhintásaid?! 

Keményen megfenyítettél és nem 
vettem észre vessződ keménységét; 
könyörületes voltál hozzám, levetetted 

a kemény büntetés nagy terhét rólam, 
és én, mint a legnagyobb botor és 
szamár, búsultam azon! 

Óh csak most látom át botorságom 
egész mélységét, és köszönetet 
mondok Neked magamban, amint még 
egy halandó sem, e rajtam, szegény 
balgán gyakorolt nagy 
könyörületességedért! 

Köszönet, köszönet, köszönet Neked! 
Te szabaddá tettél engem, egyedül TE; 
és én most valóban szabad vagyok és 
ismét egészen egyedül a Tied, és az 
enyém vagyok (magamé vagyok). 

De engedd, hogy e köszönetemhez azt 
a kérésemet fűzzem: kímélnél örökre 
meg a jövőben ilyen büntetésektől! Ha 
már akarsz büntetni, vagy ha kell 
engem büntetned, vagy ha már Rended 
szerint kell, hogy az ember 
büntettessék, büntess minket inkább 
tűzzel, méreggel és skorpiókkal - de 
Naémékkel ne büntess minket többé, 
mert különben lábaink alatt tönkre 
megy a Föld. 

És túl ne terhelj minket, férgeket, és 
elégeld meg már egyszer az örökös 
büntetést! Amen.” 


34. Fejezet - Az igazság szeretet nélkül nem érték az 
élet számára - A nő hivatása 


Bensejében önmagával folytatott e 
beszéde után Hored felegyenesedett és 
bátor léptekkel Abedámhoz ment és az 
atyák előtt hangosan akart kifejezést 
adni köszönetének. Abedám azonban 
megelőzte őt, és mondta neki: 

, Hored, te azt hiszed, hogy Én szíved 
halk beszédét nem hallottam? Azt 
távolról se gondold! 

Nézd, amidőn láttad, hogy Naéme 
rádnézve elveszett, akkor tértél még 
csak magadba és fordultál Felém. 

Te ugyan igaz szívvel fordultál Felém, 
és igazságban tértél meg, de a te 
megtérésed száraz megtérés volt, 
amiért is aztán beszéded végén izgatott 
szívvel arra kértél Engem, hogy ha 
már majd valakit büntetnem kellene, 
inkább tűzzel, méreggel és skorpióval 
büntessem, mint Naémékkel - és hogy 
továbbá, egyszer már mégis elégeljem 
meg a büntetést. 

Nézd, az ilyen kérések mögött még 
nagyon is kevés az Irántam való 
szeretet, úgyszintén a felebaráti 
szeretet! 

Ha gondoltad is magadban a való teljes 
igazságot, annak mégsincs értéke az 
élet számára, ha nem a szeretet a 
hitestársa. 

Én azonban mondom neked: ha 
sirattad volna Naémét, kedvesebb 
lettél volna Előttem, mint így; mert 
akkor azzal azt mutattad volna Nekem, 
hogy szíved telve van szeretettel; 
szeretetednek csak ferde iránya lenne, 
de azon könnyen lehetne segíteni. 

Így azonban nyitott szemeket bár, de 
zárt szívet mutattál Nekem. A szemek 
azonban nem alkalmasak az élet 
felvételére, hanem csak a szív, és lásd, 
éppen az, aminek elevennek kellene 
lennie, az holt benned! 

Gondolatod csak feléig igaz, mert 
nincs benne szeretet, ha azonban 
szeretet lenne benne, akkor bizonyosan 
más végkövetkeztetéshez jutott volna, 
mint ahhoz a helytelenhez, mintha 
Nekem, mint Atyának szinte kedvem 


telnék a büntetésben! - Milyen 
botorság! 

Legmagasabb és legtisztább 
szeretetemnek örök rendjét 


büntetésnek ismered fel és kérsz 
Engem, mondván: elégeld már meg 
egyszer a büntetést! 

Nézd, ha meghallgatnám botor 
kérésedet, mi lenne a 
teremtményekből?! 

Hogy azonban botorságodat teljes 
egészében belásd, amott, azon az öreg, 
hatalmas nagy és erős cédrusfán 
akarom kérésedet meghallgatni. 

Nos mit szólsz hozzá? Hol van most a 
hatalmas fa? Nézd, már a legkisebb 
nyom sincs meg belőle. 

Sejted most már, hogy hová juttatná 
kérésed meghallgatása a lényeket, és 
sejted-e már nagy botorságodat is, és 
hogy mennyi az élet tebenned? 

Inkább tűzzel, méreggel és skorpiókkal 
büntesselek, mondod, mint 
Naémékkel?! Nézd, igaz az, hogy az 
asszonyt azért adtam a férfinek, hogy 
ez utóbbi megalázkodjék, mert már 
öröktől fogva tudtam, hogy hogyan 
érzi magát a férfi, magára hagyott 
szívével. 

Egyedül csak ebben a tekintetben 
lehetne - de csak félig - az asszonyt a 
férfi gőgös szívét illetően egy kis 
büntetésnek tekinteni; ha azonban 
valaki valamivel tovább gondolkozik, 
nem kell-e neki belátnia azt, hogy 
éppen a látszólagos büntetésnek ez az 
eszköze a Bennem való igaz, tökéletes, 
legboldogabb örök Élet elnyerésének 
egy igen nagy eszköze, sőt a 
legfontosabb eszközök egyike? 

Nézd, már ezredszer és annál is 
többször mondom, hogy egyedül csak 
az Irántam való és annál fogva 
egyszersmind a testvérek iránti szeretet 
a feltétele az örök életnek, minthogy 
Bennem, Magamban is a minden 
életnek ős-örök életforrása egész szent, 
végtelen kiterjedésében semmi más, 
mint egyedül csak a tiszta szeretet! 

Ha tehát szereteted nincs, honnan 
legyen akkor életed? 

Mert aki Engem nem fogad szívébe, 
aki egészen egyedül vagyok csak az 
Élet, miképpen és miáltal éljen az? 

Én vagyok azonban maga az örök 
Szeretet, akinek a szíve eszerint 
szeretet híján van, nincs-e az híján 
Előttem az életnek is? 

Most azonban menj vissza, elmélkedj 
és szemlélődj kissé, ki is az, aki 
először tanítja szeretet által szeretetre a 
gyermek szívét, aki először ébreszti a 
szívet szeretetre és életre? 

Ki táplálja a tehetetlen gyermeket saját 
kebléből? Vajon ki adta neked az első 
kosztot, és hordott téged gyengéd, 
puhán párnázott karján a halálból ide 
át az első életbe? Nézd meg az 
anyádat, te balga! 

Amidőn azonban aztán, mint ifjú a 
megérzett, érni kezdő  férfierőben 
büszkén felemelkedni akartál, mintha 
arra lennél hivatva, hogy a Napot, 
Holdat és az összes csillagokat mély 
megvetéssel összemorzsold, és így 
magadat az örök semmibe széjjelszórd, 
akkor vajon ki közeledett feléd - ki 
bilincselte le szívedet a szeretetre és 
életre tebenned - ki vezetett akkor 
újból az anyád által tanított, de 
elfelejtett szeretetre? 

Vajon ki, mondd ki volt az az angyal, 
aki egész testével erősen kiáltott feléd: 
Hored! Szeress, szeress, szeress! Élj! 
De szeress tisztán, szeress Istenben és 
élj Istenben, és élj Nekem, és ne 
zörgess a halál kapuján! 

Nézd itt lábaimnál pihen és szeret ez 
az angyal, akit te tűzzel és méreggel és 
skorpiókkal cserélnél fel; nézd, Naéme 
az! 

Menj hát most oda, szánd és bánd meg 
botorságodat! És ha majd a szeretetet 
fogod érezni szívedben, igen, mondom 
neked, Irántam való hatalmasan erős 


szeretetet - szeretetet a te szent jó, 
legszeretőbb Atyád iránt - akkor aztán 
kelj fel és jöjj ismét, hogy megáldjalak 
az örök élettel! Amen." 


35. Fejezet - Hored csendes magábaszállása és 
önszemlélődése az Ádám barlangban 


Abedám e beszéde után Hored azonnal 
arca borult és bensőségesen kérte 
Abedámot, alakítaná át szívét, 
minthogy most teljesen tehetetlennek 
érzi magát és belátja, hogy önmagából 
semmire sem képes; azért legyen 
hozzá Abedám kegyes és irgalmas! 
Abedám azonban mondta neki: , Tedd, 
amit meghagytam neked, és az majd 
segít rajtad. Mert a megjelölt helyen 
részedre gyógyszert készítettem, és 
azért menj és élj vele gyorsan, ha az 
életnek fontosságot tulajdonítasz, 
nemkülönben kegyelmemnek, 
szeretetemnek és könyörületemnek! 
Amen.” 

És Hored azonnal fölkelt, remegő 
szívvel köszönetet mondott és 
haladéktalanul elindult az innen jó 
kétezer lépésnyire fekvő barlanghoz. 
Amidőn ott megérkezett, egy ideig a 
kőzet nagy színpompáját szemlélte és 
e nagy szentség oka felől kezdett 
magában elmélkedni. De semmi 
kielégítő sem jutott eszébe. 

Végre mégis támadt egy jó gondolata, 
és annak következtében így beszélt 
önmagában: , Ha a Nap erős sugara e 
nemes kőzet formás, sima és 
mindenütt végtelenül különböző színű, 
átlátszó felületein megtörik, akkor 
persze a színek kimondhatatlan 
pompában és nagyszerűségben szinte 
élőkké lángolnak ki belőle. 

De azért a kőzetnek a sajátjai-e azok? 
Ha a Nap a hegy mögé száll, akkor a te 

nagy pompád is a mély éjjelbe vész! 
Mi különbség van akkor közted és a 
legközönségesebb homokkő között, 
amelyen még a hangya is fürgén sietve 
keresztül tipeg, nehogy nagy 
terméketlensége kiszívja és végül még 
a halálát is okozza? 

Nem a világosság szüli-e tehát 
mindenben a pompát? Igen, igen! A 
Világosság! De mi aztán minden 
dolognak csak a világosságban 
felcsillanó pompája? Hazugság, a 
legnyíltabb hazugság! 

Abedám, amint Őt az atyák hívják, 
mondott nekem előbb valamit a 
féligazságról ... Lám - ebből különös 
világosság kezd bennem támadni! 
Igen, igen, valóban komolyan is 
létezhetik féligazság! 

Ki vitathatja a formák nagyszerűségét, 
például a virágoknál, a 
nemesköveknél, a gyümölcsnél, az 
állatoknál, úgyszintén az embereknél 
is, és még számtalan más dolognál? De 
nagyszerűségük csak fél nagyszerűség 
a világosság nélkül! 

Mi azonban a felséges világosság 
önmagában, ha sugarai az üres 
végtelenségbe szóródnának anélkül, 
hogy útjukban formára akadnának, s 
annak nagyszerűségét 
kidomborítanák? 

Avagy a világosság látható formája 
önmagában vagy egymagában talán 
valami igazi jellegzetes szép? 

Ki mondhatná a Napot, a Holdat, vagy 
a csillagokat, vagy a fáklyavilágot 
önmagában szépnek? - Azt igazán nem 
lehet rájuk fogni; hiszen már egy 
egyszerű virágocska is többet mutat, 
mint a Napnak és a Holdnak egész, 
teljesen egyforma kerek látszólagos 
korongja, és még inkább, mint a 
csillagoknak keveset mondó pontjai! 

Igen, igen! Tehát mindenütt csak 
féligazság! Világosság nélkül a 
formának csak fél értéke van, és 
éppúgy a világosságnak is, forma 
nélkül! 

Így, így van az tehát az emberrel is, ha 
szíve szeretete híján, vagy forma 
nélkül üresen ide és oda fordul. 

Az értelem ugyan a Naphoz hasonlóan 
kiárasztja sugarait; de mit használ az 
az ürességnek? Ahol semmi sincs, mi 
hatása lehet a sugárnak, ha az a 
semminek terméketlen felületére esik? 
Igen, valóban, szívemben semmi sincs! 
Éppenséggel semmi sincs benne - sem 
szeretet, sem megbánás, sem 
szomorkodás, sem öröm, sem kedv, sőt 
még vágy sem mozdul meg benne. 
Van talán kedvem az élethez? Óh nem! 
Olyan nekem az élet, mint a kőnek az 
ő tarka csillogása. Talán éhes vagy 
szomjas vagyok? E kettőnek nem 
érzem hiányát! 

Botorságomat bánjam meg! De 
melyiket? Azt, hogy szívem üres és az 
értelem világa hasztalan, mert bennem 
alakra nem talál? 

De hiszen a megbánás a szeretetnek a 
nyomotúságos leánya! Ha azonban az 
anya még valahol távol messze van 
tőlem, honnan vegyem akkor a 
leányát? 

Botor vagyok! Így mondta ezt nekem 
Jehova-Abedám. Erősen hiszem is, 
hogy az vagyok! Mert Ő, az örök 
igazság tett erről tanúságot! Tehát úgy 
is kell lennie, hogy botor vagyok! 

De miért vagyok én botor? - Mert 
szívemben nincs forma, nincs szeretet 
- üres! Ha azonban üres, mivel töltsem 
azt meg? 

Világossággal bizonyára nem, mert 
ahol a sugár semmire sem talál, ott 
keresztülfutja a végtelenséget és soha 

sem tér vissza! 

Hát honnan vegyem és tápláljam a 
semmit? - Mégis! Hallga, hallga! Mi 
ez? Mi hangzik itt olyan hatalmasan- 
fenségesen? Óh Istenem - Te nagy, 
szent Jehovám, most hagyj elvesznem! 
Nem, nem! Most hagyj még csak 
élnem! 

Hangokat hallok, hangokat! Óh, szent 
hangokat. Nem szavak azok, nem 
értem őket, de értelem nélkül is 


fenségesebbek, igen, végtelenül 
fenségesebbek, mint egy legmérhetőbb 
szó! 


Óh Istenem, most már világos lesz 
előttem valami! Az ugyanis, hogy 
nagy bolond vagyok! 

Nem a hangnak a formája-e a szó? És 
mégis - íme, itt a puszta hang 
fenségesebb, mint a formája! 
Bölcsességemnek most végéhez értem! 
Ez a jelenség minden alapelvemet 
lerontotta. 

Uram, itt fekszik a bűnös a porban 
Előtted mezítelenül és nincs több 
mondanivalója, mint: Óh szeretett 
Atyám, légy nekem is, szegény 
bűnösnek kegyelmes és irgalmas! A te 
szent akaratod legyen! Amen.” 


36. Fejezet - A barlang hangcsodája és annak jótékony 
hatása Horedre 


1. E barlangnak azonban különösen a délutáni harmadik órában, amely 


időpont éppen most is volt, az a sajátsága volt, hogy amidőn a szél 
ilyenkor elcsendesedett, és teljesen szélcsend következett be, hangok 
hallatszottak, amelyek egy tisztán hangolt hárfa hangjaihoz 
hasonlítottak. Csakhogy e hangzás sokkal nagyszerűbb és fenségesebb 
volt úgy az erősbödésben, mint a halkulásban, nemkülönben abban is, 
amit ti modulációnak, vagy hangnem átmenetnek neveztek. 


. Ez a csoda természetesen már régebbi volt, de Hored előtt még senki 


sem fedezte ezt fel. Az idő pedig nem szünteti meg a csodát, annál 
kevésbé szünteti meg a hasznosságát. 


3. Hogy a Nap és az egész Teremtés már egy nagyon öreg csoda, azt 

ugyancsak senki sem fogja tagadni; de vajon e csodák korával 
megszűnik-e azok jól rendezetten megszabott hasznossága is talán? 


. Bizonyára nem! Mert a vén Nap ma még éppen úgy világít, mint 


ahogyan Ádám korában világított. 


. És éppígy volt az e hangcsodával is, amely öröktől fogva arra a célra 


volt rendelve, amely most Horednél megnyilvánult. 


. Ezt azonban abból az okból jegyzem meg itt, nehogy valaki azt 


mondja: hiszen ez csak egy egészen természetes jelenség volt. 


. Amely állításból aztán mintegy az a következtetés vonassék le, hogy a 


természetes jelenségek kevésbé csodák, mint hogyha például az 
Égboltozatból rögtön egy világító hegy esnék le! 


. E hangcsoda tehát Horedre olyan jótékonyan hatott, hogy ennek 


befolyása alatt a legkomolyabban magába szállt, és telve megbánással, 
szeretettel és élettel telt ember lett belőle. 


. Miként hozta azonban létre e csoda a másik csodát? Erről azonnal 


szólok. Halljátok tehát: 

Ez a Hored születése óta telve volt szeretettel és a legjobb szellemmel. 
Ezért már, mint fiú köveket vett kezébe és azokat szorította nagy 
hévvel szívére. 

E szeretetből azonban idővel a természet iránti szeretetnek egy 
bizonyos neme fejlődött ki, amely végül erősebb lett az Irántam való 
szeretetnél, úgyszintén az atyák és testvérek iránti szereteténél. A 
szeretet ez eltévelyedésének egyelőre mi kellett legyen a természetes 
következménye? 

Nézzétek meg Horedet, kérdezzétek őt állapota felől, és akkor 
mindenki előtt világos lesz, hogy miként lett végül egészen tisztára 
hideg világbölccsé. 

A természet dolgait akkor aztán élesebb szemmel kezdte szemlélgetni. 
Vizsgálta a növényeket - de ezeknek nem volt számára továbbra életük, 
amelytől még jobban nekimelegedett volna. Boncolta a fákat - de 
azokban sem talált életmelegséget. A vízbe lépett és az hidegnek tűnt. 
Majd vette az agyagot és azt puhának és simulékonynak találta úgy, 
hogy abból mindenfélét formálni tudott. De csakhamar két nagy 
hiányát észlelte - mégpedig, amíg az ilyen formált dolog a benne levő 
nedvesség folytán puha maradt, addig hideg is volt annyira, hogy 
megborzadt tőle; ha azonban azt a napon melegítette, akkor mindig 
szilárdabb és szilárdabb lett ugyan, de ha azt mellére szorította, akkor 
meglehetős fájdalmat okozott neki, úgy hogy a megkeményedett 
tárgyat ellökte magától. 

Majd megint köveket vett kezébe, a köveket egymáshoz ütötte úgy, 
hogy azok sokszor lángocskaszerű szikrákat szórtak. Ezen 
csodálkozott, amiért is aztán az útjába akadt majd minden követ 
széttört, a tüzet keresve bennük, de természetesen hasztalanul. Abból 
azután azt következtette, hogy az egész világ egy éhes tigris, amely 

mindig kész falni, de egy falatot szomszédjainak is meghagyni a 
világért nem akar - hacsak nem egynéhány élvezhetetlen csontot. 
Idővel a természetből sok ilyes, neki nagyon tetsző bölcs tételt vont ki, 
úgy hogy ezek révén végül a Reggel nagy bölcsének tartották, és ez a 
tömjénezés neki nagyon is jól esett. De azért aztán bölcsességével 
annyira is nagyzolt, hogy még a főtörzsatyák sem mertek előtte 
beszélni, ellenben mindnyájan dicsérték őt, és együttes áldásukat adták 
reája. Ezért aztán eléggé meg is erősödött arra, hogy a Mélységbe 
apostoli küldetést vállaljon, amit tenni előtte még senki sem mert. 
Hanokban szavaival és tetteivel Nevemre hivatkozva, nagy tekintélyt 
tudott magának szerezni, és azért bölcsességéért és nem kevésbé 
rettegett hatalmáért jutalmul a legjobbat kapta. E jutalmában teljes 
kárpótlást nyert a néma természetre pazarolt minden szeretetéért. 
Minthogy azonban megtalálta ezt a szeretetet - szertelenül, 
mértéktelenül szeretett, de annak az árán teljesen búcsút mondott a 
bölcsességnek. Tisztán az érzékiségbe csapott át, amiért is most 
Naémében büntetésemet látta, mégpedig már megmentett állapotában, 
amidőn szeretete ismét a bölcsességbe kezdett veszni. 

Sőt előttem ismét az előbbi bölccsé lett, aki volt, hidegséggel teljes. 
Mit volt mit tenni vele? Egy nagyon kiáltó és csattanó csoda megölte 
volna őt! Azért is volt tehát az összhangzatos balzsam a kőbe rejtve az 
ő részére, hogy abból megtapasztalja, hogy az Én szeretetem nemcsak 
az emberi szívet, hanem még a legkeményebb követ is eltölti. 

Hogy azonban milyen hatása volt e gyógyszernek? Ezt 
megmondandók, látogassuk meg őt, magát, és halljunk meg mindent 
őtőle magától, és egyúttal tanuljunk is ott egyet-mást. Amen. 


37. Fejezet - Hored elmélkedése és megbánása 


Hored egy jó óra hosszáig sóhajtozott 
így a barlangnak egy nehezebben 
hozzáférhető zugában, amidőn aztán a 
Reggel felől gyenge szél támadt és 
véget vetett a gyönyörű zenének. 
Amidőn a Hored előtt oly szentnek 
tetsző hangzás elmúlt, ő is csakhamar 
fölemelkedett és következőleg kezdett 
önmagával beszélni, mondván: 

„Óh te felséges, csodálatos teremtése 
Istennek, milyen fenséges és szent is 
vagy te a szeretet szemével tekintve, és 
a szerető szívben mélyen átérezve! 
Igen - olyan szívben, amelyet a 
szeretet csak némiképp is Istennek 

tetszően megtisztított! 

Milyen változást érzek magamban! 
Előbb, alig egy árnyékfordulat előtt 
még minden hideg volt körülöttem, és 
minden holt; igen, maga a szívem is 
hideg volt, és szememnek nem volt 
könnycseppje! Most él minden: a 
kemény kő beszél; a fűszál illatos 
dicséneket küld fel Isten szent 
magasságaiba! 

A pompázó fák rezgő gallyain egy 
szent, tiszta beszéd, egy nagy szó 
suhog keresztül, végig a Föld összes 
erdőin fennen hangzik: Isten a 
legtisztább szeretet! - És szeretet 
minden körülötte, Belőle és Általa! 

Óh milyen fenséges, milyen remek, 
milyen szent, milyen életteljes is most 
minden körülöttem! Milyen 
magasztosak e szent hegyek, és milyen 
kimondhatatlanul fenséges szent most 
Ádámnak az a Magaslata a Reggelen, 
ahol ... ahol ... óh milyen magasztos 
Nagyság! Nem bírom kimondani! 

Óh szívem, szívem! Nyílj meg most, 
amint bírsz! Igen, az egész végtelen 
teremtést fogadd magadba és fogd fel, 
mi van, mi történik most ott, azon a 
szent Magaslaton! 

Fogd fel, értsd meg! - Mert Isten a 
nagy, örök, felette szent Teremtője a 
végtelenségnek - óh szív - értsd meg! - 
A legszeretőbb, a legszentebb Atya - 
igen, Ő mindnyájunk Atyja van ott 
láthatóan az Ő gyermekei között! 

Óh természet, óh ti szellők, te csobogó 
forrás, hallgassatok, hallgassatok el 
most; és ti, a cédruságnak csiripelő 
lakói, és te is ciripelő tücsök, ne 
fékezzétek keblem szent érzését! 

A szent Atya, telve a legfőbb 
szeretettel, gyermekei között ott, azon 
a szent Magaslaton! - Ő, a mindenható 
Teremtő, minden dolgok és lények 

örök, egyedüli Istene és Ura ... mint 


Atya a gyermekei között! ... Óh 
gondolat, óh te legvilágosabb, 
legszentebb igazság — - melyik 


végtelenség bír téged felfogni, melyik 
örökkévalóság megérteni?! 

Igen - szent vagy te is, egyébként 
nyomorúságos keblem, ha csak meg is 
érint e gondolat! Az Atya - az Ő 
gyermekei között! Ó te végtelen nagy 
gondolat! Ki élhet és gondolhat el 
Téged a Te nagyságodban, a Te 
végtelen végtelenségedben?! 

Az Atya gyermekei között! És tanítja 
őket Maga, tanítja őket megismerni Őt 
- a szent Atyát! 

Az én holt fülemhez is hatolt az Ő 
szent atyai hangja! És én azt meg nem 
értettem! És szemeim látták Őt, és nem 
ismerték fel Őt! Ide vezetett engem az 
Ő szava; - az Atya szava vezetett 
engem ide! 

Óh te szent hely, szívem és szellemem 
átszellemülésének a helye! Milyen 
örök emlékművel díszítselek? Milyen 
szent szóval illesselek Téged - te szent 
hely - ahová az Atya szava rendelt?! 
Ah! Mi is az ember, e föld gyenge 
lakója - hogy az örök Isten 
megkönyörül rajta, és őt gyermekké 
fogadja?! 

Talán jó az ember? - Nem! Az 
semmiképpen sem! Talán olyan 
nagyon szép, hogy Isten hozzá jő? - 
Nem, nem az még kevésbé, mert ahol 
az igazi jóság hiányzik, ott az igazi 
szépség sincs meg. 

Talán olyan szeretetreméltó, hogy az 
Úr hozzá leszállt? Óh egyáltalán nem - 
mert hogy szeretetreméltók legyünk, 
előbb szükségszerűen jóknak és 
szépeknek kell lennünk! 

Talán mindenféle olyan dolgokban 
bővelkedik az ember, amelyek Isten 

előtt idegenek és ritkák? - Óh milyen 
kimondhatatlan badarság, milyen 
legsötétebb gondolat, amely még 
mindig nyelvünkre erőszakoltatja 
magát! 

Mije van az embernek, amit előbb nem 
kapott volna? 

Tehát - mi az ember - vajon mije van e 
sovány föld szegényes emberének, 
hogy Isten lejött hozzá, tanítja, vezeti 
és vigasztalja őt? 

Óh te nagy, áttörhetetlen titok! - Hogy 
gyermekének nevezhetjük magunkat, 
az csak az Ő végtelen 
könyörületessége, amely nélkül a 
kőhöz hasonlóan csak puszta 
teremtmények vagyunk, és még hozzá 
nagyon engedetlenek, míg a kő az Úr 
akarata nélkül ezer és ezer esztendőig 
meg sem mozdul a helyről, ahová a 
szent Atya mindenható keze azt 
helyezte. 

Avagy Istenben a szent gondolat, 
amelyből az ember, a hálátlan ember 
létrejött, talán még istenibb volt, mint 
az, amelyből a korábbi, az 
ugyanabban, vagy a későbbi időben 
egy és ugyanabból az Istenből a kő 
keletkezett? 

Igen, igen! Semmi az ember, és 
semmije sincs az embernek Isten előtt 
- hanem mindent csak puszta 
kegyelemként bír Tőle! 

Óh te kimondhatatlan Szeretete, te 
végtelen Könyörületessége az 
Atyának, Aki mindenkoron szent, 
felette szent vagy - miként köszönjük 


meg Neked mindezt - mint 
magasztaljunk és dicsőítsünk Téged, 
milyen szavakkal hirdessük 


méltóképpen az egész Földnek a Te 
végtelen kegyességedet, amelyet 
irántunk, szegény emberek iránt 
tanúsítasz, akik legméltatlanabbul 

nevezzük magunkat gyermekeidnek?! 
Óh Atyám! Engedd most, hogy a 
porba süllyedjek! Mert szemeim arra 
sem méltók, hogy egy tekintetet is 
vessenek oda, ahol Te időzöl még 
gyermekeid között! 

Te - szent Atya - gyermekeid között! 
Ez a gondolat sokkal szentebb, 
semhogy azt én, a föld férge még 
egyszer elgondolja. 

Azért hallgass - csend - minden 
csendesedjék el körülöttem, hogy az 
Atyának felette nagy szentsége előtt én 
is elnémulhassak. 

Mert mit is beszéljen arról a poros 
iszapféreg, amiről az egész 
végtelenség a legmagasztosabban 
tiszteletteljes hallgatásba merül?! 
Tehát hallgass, hallgass - szívem és 
nyelvem! Mert minden körülöttem 
elcsendesedett - csendesen, Istenben 
csendesen! Mert - az Atya a közelben 
van! 


38. Fejezet - Abedám a bűnbánó Horednél a 
barlangban - Hored a szent Atya kebelén 


E szavak után elnémult ugyan Hored 
nyelve, de annál hangosabb lett 


szívében. Mert szíve most 
egyfolytában megfelelő és alkalmas 
köszönőszavakat keresett - és 


szavakat, amelyekkel az embernek 
Isten iránti lehető  leglángolóbb 
szeretetét méltóképpen kifejezze. De 
hiábavaló volt. Minél mélyebben 
mélyedt el szívébe Hored, és minél 
szerényebben kutatta legrejtettebb 
zugait, annál kevésbé bírta megtalálni 
azt, amit találni olyan nagyon szeretett 
volna. 

Ugyanakkor azonban Abedám 
magához hívta Énokot, Lamelt, 
Gabrielt, Purisztával és  Lameket 

Gemélával. 

Amidőn Naéme atyja nevét kiejteni 
hallotta, nagyon megijedt, mert azt 
hitte, hogy bizonyára a fehér hegynél 
lévő merész ködalak vezette őt ide fel, 
e szent helyre. 

De Abedám megnyugtatta őt, szólván 
hozzá: , Naéme! Hogyan félhetsz az 
Én oldalamon? Nem vagyok-e Én Ura 
minden dolgoknak, lényeknek, minden 
végtelenségnek és minden 
örökkévalóságnak?! 

Lásd, hiú tehát a te félelmed! Azon 
felül Lamek között, akit Én 
szólítottam, és a te atyád között nincs 
más közösség, csak a nevük egyezik. 
Mert ennek a Lameknek Tőlem van a 
neve, amely azt mondja: „ez a 
szeretetemé, ez Nekem él, ez 
kincsemet magában bírja!" 

Ami azonban atyád ugyanezen nevét 
illeti, úgy azt neki ugyanabban az 
értelemben a Sátán adta, aki az Én 
legnagyobb ellenségem. 

De ne legyen gondod atyád miatt! 
Mert Én mindenfelett hatalmas Ura 
vagyok annak is, akinek a te atyád hű 
de nagyon szerencsétlen szolgája, és 
annak idején az ő szemeit is fel fogom 
nyitni. 

Azért csak légy most teljesen nyugodt, 
te új leánya az igazi megbánásnak, 
vezeklésnek és szeretetnek - és kövess 
Engem szorosan Hozzám simulva a 
többi hivatottakkal oda arra a helyre, 
ahol Hored most Irántam való túl nagy 
alázatától és szeretetétől nyelve 
mozgását elveszítette! 

És te Sét, te Énos, te Kénán, te 
Mahaláléel, te Járed és te is Matusála, 
menjetek feleségeitekkel és a többi 
gyermekeitekkel haza és 
gondoskodjatok kellő mennyiségű 
élelemről és italról! Mert ma, holnap 


11. 


12. 


13. 


14. 


15. 


16. 


17. 


18. 


19. 


20. 


és holnapután minden gyermek az 
Atya asztalánál étkezzék! 
Hajlékaitokban azonban mindenből 
eleget találtok majd - hozzátok csak az 
alatt ide! 

Mi pedig menjünk oda, ahol egy új, 
nagy és hű testvér várakozik reánk! 
Amen." 

Hored csakhamar észrevette, hogy 
Ádám Reggel Magaslata felől egy 
egész társaság vonul a barlang felé. 
Csak a meglehetős távolság miatt nem 
bírta kivenni, hogy ki mindenki van a 
társaságban. 

Amidőn a társaság mindig közelebb 
jött hozzá, akkor látta csak hányat ütött 
az óra, Ugyanis a társaságban hamar 
ráismert a fenséges Abedámra. 

De most aztán alig bírt magával, nagy 
szeretete kitört és felkiáltott: „Nem... 
nem... az nem lehet. . nem lehet! 

Én... bűnös. . majdnem testvérgyilkos! 
Én, aki a kecskebaknál és a kutyánál is 
bujább és legtisztátalanabb 
gondolatokkal telve voltam! Én... a 
legnagyobb botor... megálljak most 
Annak a színe előtt, Aki engem 
teremtett. . . Isten színe előtt, a 
legszentebb Atya színe előtt? 

Föld! Hát nincs neked valahol tágas 
hasadékot, amely engem befogadna, és 
mindörökre elrejtene legmélyebb 
mélyébe?! 

Avagy ... te magas barlang, nem 
ejthetsz nehéz követ a fejemre, hogy 
semmis porrá zúzzon agyon?! 

Hogyan állok majd meg Őelőtte? Én, 
szívemnek és szellememnek 
legnagyobb elvetemedettségű, 
emberpondrószerű hitványságában? 

Ó, a legfőbb Szentség! ... Óh 
nyelvem, óh szívem! ... Mit teszek 
majd, ha Ő megjő... csakhamar 
megjő? 

Hogyan nézed majd te bűnös szem 
Istent... Istent, az Atyát? A legtisztább 
Szeretetet?! 

Hogyan hallod meg, te gonosz fülem 
az Atya szent hangját? Igen, azt a 
hangot, amelyet előbb félreismerni 
képes voltál! 

De most, szívem... az utolsó 
küzdelemről van szó... és az vagy 
életet, vagy halált hoz. 

Nincs semmim, csak tág szívem, telve 
a legforróbb szeretettel, egyesegyedül 
csak Iránta - Iránta, a legszentebb Atya 
iránt! - Hogy vajon tiszta-e - azt 
Atyám, nem tudom. Mindamellett 
bármit is teszel majd velem - ismét 
Magadhoz fogadsz, vagy Magadtól 
elutasítasz - mégis - csakis a Te szent 
akaratod fog történni; és ez örökké 
mindenkor, mindenfelett jó! Azért hát 
- történjék a Te szent akaratod!" 

Ez utolsó szónál azonban Abedám már 
megfogta kezét és mondta: , Hored, te 
erős, te forró, te sziklája a szeretetnek 
immár, jer most örök, szent Atyádnak 
a kebelére és ízleld meg első ízben, 
mint lehet nyugodni rajta - nyugodni 
az örök élet legtisztább tudatában - 
nyugodni a legszeretőbb, legszentebb 
Atya kebelén! 

Horedem, amikor Én jövök, az mindig 
az életnek szól, de nem a halálnak! 

És azért immár te is már örökre eleven 
vagy! Nézd, itt a hű Naéme is! Most 
vagy még csak az ő számára, és ő a te 
számodra áldott; mert az Én kezem 
számára választottam őt! Azért adom 
őt, azonban most neked, mert te éppen 
most az Én kezemmé lettél! 

Most pedig kövess engem oldalamon a 
többiekkel együtt, az otthon a 
Magaslaton tartandó nagy szabbat- 
lakomához! Amen." 


39. Fejezet - Szabbat-lakoma a Reggel Magaslatán 


És Hored eleinte gyönyörittasan, 
némán lépkedett. Mert az Abedámmal 
való e találkozása reá nézve valami 
sokkal kimondhatatlanul szentebb és 
nagyobb volt, semhogy azt illetőleg 
szívét kiönteni képes lett volna. A 
gyönyörtől szinte halott volt. Csak a 
legmegadandóbb engedelmesség 
éltette tagjait. 

Amidőn az útnak körülbelül felét 
megtették, akkor kezdett még csak 
Hored túlságos  szeretetgyönyörbeli 
némaságából kissé felocsúdni és új 
állapotában komoly, nagy szóra mély 
lélegzetet venni. De Abedám azonnal 
így szólt hozzá: , Kedves Horedem, 
hagyd nyugodni ajkadat: bármennyire 
is bírod nyelvedet szíveddel 
összhangzásba hozni, mégis 
biztosíthatlak, hogy szíved beszéde 
Nekem mindannak dacára sokkal 
kedvesebb és kellemesebb, mint a 
hangos beszéd, amely a nyelv 
természetes érdessége miatt eleven 
bájából sokat veszít, bár az igazság 
érintetlenül hagyásával. Nézd, minden, 
amit csak megtekintesz, állandóan az 
örök igazságot hirdeti neked; de mégis 
csakis a szeretet, a lények legbensőbb, 
legláthatatlanabb élete. 

Azért is tartsd meg, és ne szórd szét 
haszontalanul, amit szíved gyűjtött; de 
megjön majd a te időd, amidőn 
földjeimet megmunkálnod kell. Azért 
a Belőlem való élet pompás magját 
tedd el arra az időre, amidőn e 
munkára elhívlak. 

És így menjünk békén az otthon felé, 
ahol majd még többet tapasztalsz. 
Amen.” 

És így vonult a társaság az Atya 
oldalán a Reggel Magaslata felé. És 

amidőn a Magaslat fennsíkját elérték, 
száz és száz nagy kosárban dúsgazdag 
lakoma volt már előkészítve, amely 
csupa legpompásabb, legnemesebb, 
legfrissebb és legízletesebb ételekből 
állt, mégpedig: gyümölcsből, mézből, 
kenyérből és korsókban a legtisztább 
és legzamatosabb bogyónedvből. 
Miután Abedám látta, hogy minden 
rendben van, megáldotta az ételt és az 
italt, és az atyákhoz, akik az ételt 
beszerezték, szólt: „Hívjátok ide mind 
a gyermekeiteket és mondjátok meg 
nekik, hogy fürgén hordják ki és 
osszák el az ételeket és az italt a 
gyermeknépség számára, és 
valamennyien egyenek és igyanak 
belőle, és legyenek vígak az Én 
nevemben, és szájról-szájra 
valamennyien tudják most meg, hogy 
Én, mindnyájuk Atyja, láthatólag 
közöttük vagyok! 

Három kosár pedig maradjon itt 
számunkra a Magaslat tetején! És most 
menjetek és tegyétek! 

Te Lamel azonban, nézz oda az Est 
felé! Nézd, éppen ott, ahol a domb 
ormán három magas cédrus díszeleg, 
egy szegény apára fogsz lelni, 
feleségestől és hét gyermekestől, 
köztük három fiú és négy leány. Ezt a 
családot még a régi szerfelett 
nyomasztó szolgai tisztelet tartja 
fogva, mégpedig annyira, hogy még 
lábát sem meri odább tenni, ahonnan 
Ádám hajlékát megpillantja. 

Azért menj gyorsan oda, és hozd 
valamennyit ide Hozzám! Menj és 
tégy úgy! 

Te pedig Lamek, vedd ezt a középső 
főkosarat, és vidd oda Ádámhoz. És te 
Gabriel, vedd a másikat a te házad 
számára. A harmadik azonban 
maradjon itt az Én részemre, továbbá 

Énok, Járed, Lamek és annak felesége 
részére, névrokonom részére, Kiséhel 
és Sétlahem és annak többi fivére 
részére, Zuriel és felesége részére, a te 
részedre, Horedem és Naéme részére, 
továbbá Jura, Buzin és Ohorion részére 
és ama család részére, amelyet Lamel 
mindjárt idehoz. 

A többiek vagy Ádám kosara köré 
üljenek, vagy azokkal együtt, akik a 
Reggelről valók, Gabriel kosara köré!" 
Ádámot azonban titokban fájdalmasan 
érintette, hogy Abedám nem az ő 
kosarából akart részesedni. De 
Abedám azonnal így szólt hozzá: 
„Ádám! Hát van különbség a 
kosarakban? - Ne légy hát 
szeretetbecsvágyad miatt szomorú 
azért, mert a gyengéket gyűjtöm 
Magam köré! 

A három kosár azonban amúgyis úgy 
áll egymás mellett, hogy kevés 
közöttük a távolság. Mire való tehát a 
rangsor miatti gondod! 

Nem vagyok-e Én az Atya, és nem 
vagyok-e mindnyájatok között? Azért 
hát légy csak jó kedélyű és ne gondolj 
a kosarak rangszámára, hanem inkább 
általános atyai szeretetemre, akkor 
bizonyára nem lesz különbség abban, 
hogy ugyan melyik kosárba nyúlok Én, 
vagy nyúlsz te! 

Vagy talán azt gondolod, hogy a te 
kosarad azért kevésbé áldott? E 
tévedésekről tégy le. Amen.” 

Erre mindjárt melegebb és világosabb 
lett Ádám  bensejében, és kérte 
Abedámot, bocsásson meg neki. 
Abedám azonban felelte neki: 

„Ádám, hogyan bocsássam vajon meg 
neked az Irántam való szeretetedet, 
mintha az bűn lenne? Azért hát csak 
légy egészen nyugodt, élvezd vidáman 
az ételt. Amen.” 

E szavak után, íme Lamel is hozta már 
nagyon jámbor zsákmányát. 

Abedám elibük ment, mert nagyon 
féltek, és mondta nekik: , Jertek ide 
szeretett gyermekeim, és ne féljetek 
Tőlem, örök, szent és felette jó 
Atyátoktól!" 

És ők csakhamar felismerték Őt, 
leborultak Előtte és nagyhangosan 
dicsőítették és magasztalták Őt. 


40. Fejezet - A szegények az Urat szertelenül kiabálva 
dicsérik - A szeretet és az életfokozatok számtalan 
különbözősége - Ádám asztali imája és Abedám áldása 


És Abedám Magához közel engedte 
őket, és értésükre adta, hagyjanak fel a 
túlságos dicsérettel. De ők csak annál 
jobban kiáltották: , Dicsértessél Te, 
szent Atyánk, dicsértessék legszentebb 
Neved; magasztalva légy Te, 
mindenható nagy Isten, aki öröktől 
fogva vagy és végtelen; Téged egyedül 
illet meg minden szeretet, minden 
imádás és minden tisztelet, minden 
hála, minden dicséret, minden dicsőség 
és legmélyebb alázatunk! Csak Te 
egyedül vagy méltó, hogy mindezt 
tőlünk fogadd!” 

És így kiáltottak szüntelenül, és 
természetes úton nem voltak 
hallgatásra bírhatók. 

Amidőn azért Abedám már 
megelégelte a dicséretet és az atyák 
sem ismerték ki magukat, mi lesz 
ebből, és mi történjék, hogy e 
dicséretet kiabálók végre 
elhallgattassanak, Abedám felemelte a 
kezét, és mutatóujját napfelkeltétől 
naplementéig húzta. És az egész nagy 
Égbolton azonnal egy hallatlan erős 
villám cikázott végig, amelyet egy 
nagyon erős mennydörgés követett, 
hogy majdnem az egész Föld 

megremegett alapjában! 

Ez a jelenség a mi dicséretet 
kiabálóinkat a legalázatosabb 
hallgatásra bírta, és az atyák mellüket 
verték, és azt hitték, hogy a fenséges 
Abedám most nagyon haragos lett. 
Azért Ádám a kilenc kiabálót 
rendreutasítani kezdte, amiért az Úr 
szavával szemben engedetlenek voltak. 
De a fenséges Abedám rögtön 
közbevetette Magát, és szólt 
Ádámhoz: „Ádám! Miért hevülsz fel, 
amíg Én vagyok itt köztetek? 

Bízd csak Rám ezt, mert csak Én 
tudom, mire jó az! Te csak ülj 
kosaradhoz és élvezd az ételt a 
gyermekekkel együtt! 

Úgy azonban, mint ez a kilenc, te még 
nem dicsőítettél Engem, bárha már 
régebb óta ismersz! Miért bántson 
tehát téged az, ha Én nagy 


dicsőítésüket ujjammal, erős 
tűzjelekkel az egész végtelenségre 
feljegyeztem, és nektek 


mindnyájatoknak azzal jeleztem, 
milyen nagy volt az ő dicsőítésük. 

Én azonban mondom neked, aki 
Engem most felette haragvónak 
tartasz: boldog az, akit ilyen haragom 
fog érni, mert az csakhamar az örök 
életre támasztja őt fel! 

Érted-e te atyai szeretetemnek e 
haragját ama kicsiny gyermekeimmel 
szemben, akik csupa szeretetből 
Irántam, Atyjuk iránt nem bírnak 
magukkal, és azért örömük féktelen, 
fülük süket lesz, mert a túlságos nagy 
szeretet a szent mértéktelenségben 
fogva tartja őket?! 

Bizony-bizony mondom nektek 
mindnyájatoknak: aki Irántam való 
szeretetében nem lesz mértéktelen és 
féktelen, annak a nevét nem írom 
akként a csillagok fölé és alá, mint e 

kilencnek a nevét, akik szegényei a 
Földnek, de felette gazdagjai a 
Szeretetnek ! 

Ádám, megérted-e most ezt a jelet és 
ezt az Én haragomat? 

Azért légy nyugodt és költsd el étkedet 
gyermekeiddel. Amen." 

E szavak Ádámnak nagyon szívébe 
hatoltak, amiért is aztán mélyen 
sóhajtva felkiáltott: 

„Óh Atyánk, ha ez így van, ki nyerheti 
el akkor az örök életet?" 

Abedám erre felelte neki:  , Mit 
sóhajtozol hiábavalóan, ha nem érted 
utaimat? 

Vajon ugyan az Ég csillagai és a Föld 
növénye mind egyenlő-e? Ha azonban 
egy csillag felragyog, akár pici akár 
nagy, nem készteti-e szemed világát, 
hogy elevenen visszatükrözze azt? És 
vajon melyik növénynél tapasztaltad 
valaha, hogy az holtan nőtt volna ki a 
földből? 

Ugyanezért a silányabb szívvel szerető 
is élni fog; csakhogy élete olyan lesz, 
mint a szeretete; és azért végtelen nagy 
különbség is lesz élet és élet között! 
Lám a homokpondró is él; de milyen 
különbség van az ő élete és a te életed 
között! 

Azért ne gondolj a szeretet 
gyümölcsével, hanem csupán a 
szeretettel. Mert a gyümölcs olyan 
lesz, amilyen a szeretet; értsd meg jól! 
Amen." 

És Ádám meg volt nyugtatva, és 
szívében  Abedámnak köszönetet 
mondva és Őt dicsőítve, a 
gyermekeket az asztalhoz hívta, és 
Gabrielt is felhívta, hogy az Úr 
nevében hasonlóan cselekedjék. 

És amidőn aztán az  odatartozó 
vendégek a két kosár körül szépen 
összegyülekeztek, Ádám fölemelt 


23. 


24. 


25. 


26. 


27. 


28. 


kezekkel szólt: 

, Gyermekeim! Mielőtt ennénk, 
dicsérjük és magasztaljuk e pompás 
ételek és a pompás ital szent 
Adományozóját és kérjük az Ő 
áldását! 

Óh Abedám-Jehova, szent Atyánk! 
Neked mondunk köszönetet; Téged 
dicsőítünk és magasztalunk; a Tiéd 
legyen minden dicsőség, minden 
tisztelet, minden szeretetünk, minden 
alázatunk, és teljes imádásunk, 
szeretetünk legbensőbb szellemében és 
az abból eredő igazságban! 

Óh szent Atyánk! Áldj meg minket és 
áldd meg ételünket és italunkat 
legszentebb akaratod szerint. Amen.” 
És Abedám odalépett Ádám kosarához 
és megáldotta azt, éppúgy Gabrielét is. 
Aztán ismét visszalépett saját 
kosarához, odahívta a kiválasztottakat 
és a kosár mellé telepedett. Ezt a 
kosarat azonban nem áldotta meg és 
mondta: 

„Ahol Én vagyok, ott a legfőbb áldás 
is! 

Azért egyetek és igyatok gondtalanul! 
Mert hisz Én, a ti Atyátok eszem 
veletek, közöttetek és bennetek. 
Amen.” 


41. Fejezet - A megáldott lakoma - Ádám becsvágyó 
önszeretetét Abedám megrója 


És mindnyájan, akik Abedám kosara 
mellé telepedtek, még egyszer hálát 
adtak az Úrnak, amiért az Ő kosarához 
választattak ki, és ezáltal az a 
megbecsülhetetlen kegyelem jutott 
osztályrészükül, hogy Vele egy 
kosárból ehetik az Atya szeretete 
magasztosságának a gyümölcsét, és 
egy és ugyanabból az edényből ihatják 
az örök élet legédesebb nedűjét. 


Így magasztalták jó ideig Abedámot a 
magas kegyelemért. És míg a 
szomszédos kosarak már majdnem 
egyharmadok felül kiürültek, Abedám 
kosarából még senki sem nyúlt a 
gyümölcshöz. 

Minthogy azonban a dicsőítésnek és 
magasztalásnak nem akart vége lenni, 
Abedám vendégeire nézett és mondta 
nekik: egyenek a gyümölcsből úgy, 
mint azt a többi kosarak vendégei 
teszik. De ők kérték Őt, nyúlna Ő 
előbb a kosárba ... ami azután azonnal 
meg is történt. Arra azután mind 
belenyúlt a kosárba, és örömteljes 
tisztelettel fogyasztották a gyümölcsöt 
és ürítették a nedvvel telt edényeket. 
És az étkezés azonmód egy jó órát 
tartott. De annak ellenére a kosarak és 
az edények nem akartak kiürülni, és a 
később következő gyümölcs mindig 
jobb és jobb ízű, és az edények nedűje 
is mindig finomabb és édesebb lett. 
Azért az étkezés vége teljesen 
hasonlított annak kezdetéhez, amikor 
ugyanis senki se akart elsőnek a 
kosárba nyúlni; éppúgy most is senki 
sem akart első lenni, aki utolsónak 
teszi kezét a kosárba. És minthogy 
látták, hogy Abedám maga is még 
többször nyúl a kosárba, senki sem 
gondolt az abbahagyásra. Csak Ádám 
vette észre, hogy a napnyugta már 
közeledik, és kérdezte Abedámot, mi 
legyen a teendő, és mi történjék, 
mivelhogy a szokásos előzetes tüzelés 
ideje elérkezett. 

A fenséges Abedám azonban viszont 
kérdezte Ádámot mondván: „Ádám! 
Mondd csak egyszer Nekem világosan, 
kit illessen tulajdonképpen az a 
tüzelés? Nekem szól-e az, vagy a kék 
Égnek, és később feltűnő csillagoknak 
és a még látható Napnak és a Holdnak, 

vagy talán éppenséggel a népnek, 
avagy pedig neked egyedül? 

Nézd, alig tudom, milyen értelmet 
adtál valaha, vagy adnál most, vagy 
talán már adsz tényleg is e 
cselekménynek! Szeretnék azért erről 
tőled közelebbit hallani. 

Aligha Énmiattam történik e balga 
gondoskodás, mert ha Én akarnék 
ilyesvalamit, akkor azt már rég 
kívántam volna tőletek. Minthogy 
azonban Én ilyet semmiképpen nem 
akarok, és nem szenvedhetek, és így 
Engem semmiképpen nem illethet, 
mond meg Nekem igazában, hogy kit 
illessen hát valóban az úgynevezett 
előtüzeléssel való megtiszteltetés?" 
Erre Ádám elnémult, úgy hogy egy 
szót sem bírt kimondani. 

Abedám észrevette ezt és mondotta: 
„Ádám, nincs-e úgy, hogy ebben az 
előtüzelésben neked volt a legnagyobb 
örömöd, és úgy, egészen titokban 
magadra vonatkoztattad azt, és azzal 
azt akartad jelezni, hogy csak rajtad 
keresztül vezet az út az élet 
kapujához? Azért is kellett előbb a te 
számodra tüzelni, és te nagyobb súlyt 
helyeztél az előtüzelés pontos 
megtartására, mintsem az utótüzelésre, 
amely az Én tiszteletemre volt szánva! 
Lám, ebből a titkos okból hagytam 
meg, hogy a Nekem szánt áldozati 
tüzet még délelőtt égessék, hogy így az 
a te nagy botorságodtól felszabaduljon. 
Mindannak dacára azonban úgy 
látszik, nincs nagy kedved régi 
ostobaságod elhagyására? 

Nem ér-e többet a Nálam való étkezés, 
mint a neked szóló előtüzelés? Azért 
csak maradjatok a kosarak mellett és 
élvezzétek ameddig birtok, és ameddig 
nektek ízlik. Azt te is teheted Ádám! 
Ha azonban a tüzelés netán még 

kedvesebb lenne neked, mint ez az 
eleven étkezés, akkor azt az örömöt is 
megteheted magadnak; csak nagyon 
kellene vigyáznod, nehogy a tűz 
nagyon elhatalmasodjék, téged aztán 
megragadjon és elemésszen! Érted 
ezeket a szavakat? 

Én azonban mondom neked: értsd meg 
azokat jól, és gondold meg, hogy a 
Föld belül üreges, és a legkeserűbb 
tűzzel van telve! És tégy aztán 
kívánságod szerint, vagy halálodra, 
vagy életedre. Amen." 

Ádám ezeket a szavakat hallván 
Abedámtól, megrémült és félelemmel 
telve, remegve, e szavakat intézte 
Hozzám: 

„Óh Abedám, te szent vagy, jó és 
szeretettel, kegyelemmel, 
könyörületességgel teljes; de jaj annak, 
aki csak egy hajszálnyival is túllépné 
akaratod korlátait, mert akkor már meg 
is érett a halálra, minthogy Nálad 
középút nincs, hanem csak legszélsőbb 
sarkok vannak; ugyanis az életnek a 
sarka, és a halálnak a sarka. 

És ez a természete a Te elven Igédnek 
is, amely nem ismer enyhe dorgálást, 
hanem vagy a mindent felülmúló 
szelídséggel világokat alkot, vagy 
pedig ellenkezőleg, azokat ismét éppen 
olyan hamar le is rombolja. 

Azért kérlek Téged, légy nekem 
gyengének kegyelmes és irgalmas! 
Mert ami egyszer már megtörtént, az 
meg nem történtnek egykönnyen nem 
tekinthető, azért csak légy nyugodt 
velem, és ne kergess még mélyebbre, 
mint amilyen mélyen már amúgy is 
vagyok. A te szent akaratod legyen! 
Amen.” 

És Abedám egészen röviden felelte 
Ádámnak: „Ádám, Ádám, te sokat 
beszélsz a magad érdekében, de Rólam 

teljesen megfeledkeztél! 

Felfogod te, mit jelent az, hogy Én itt 
vagyok, végtelen Teremtésem 
legrosszabb helyén? 

Mit tudsz te Isten örökké végtelen 
szentségéről?! 

Azért térj gyorsan vissza, és ne 
mélyedj el még jobban a halál 
birodalmába, hanem ahelyett inkább az 
Én szeretetembe, és most, íme felette 
nagy kegyelmembe és irgalmamba! 

Ha pedig eddig csak két sarkot fedeztél 
fel Bennem, akkor az csak a te hibád. 
Kérdezd azonban csak ezeket az 
újonnan érkezetteket! — Azok a 
harmadik, középső sarokról nagy 
csodákat fognak mesélni neked! 
Amen.” 


42. Fejezet - Pariholi az Úr megbízásából meginti 
Adámot 


E rövid beszéd után Abedám az Estről 
érkezett kilenc szegény között az 
apához fordult, akit Pariholinak hívtak, 
családját pedig Pariholi Garthillinek 
(azaz magyarán: szegény 
éhenkórászok, akiknek semmijük sincs 
és nem is vágynak semmire, hanem 
boldog megadással, bizakodva a 
madarakhoz hasonlóan Isten 
levegőjéből élnek) és mondotta neki: 
„Halljad csak, te még éppenséggel 
nagyon Szegény Parilolim! Mernéd-e 
te, ha Én akarnám, Ádám apának a 
legszelídebb szavakkal megmondani, 
hogy éppen az a középút, amelyet ő 
Nálam még meg nem talált, az Én örök 
szeretetakaratomnak a legsimább 
útja?” 

És Pariholi a legmélyebb hódolattól át 
meg áthatva, válaszolta: „Óh Tesan 
felette ... felette ... szent Jehova, 
Istene és Teremtője minden dolgoknak 


és Atyja az összes Veled szent 
angyaloknak és némely Neked tetsző 
embereknek! 

Aki Előtted porban fetrengő féreg, mi 
más saját akarata legyen még annak, 
mint egyedül csak az, amely mindenha 
Tőled indul ki? Azért csak nagyonis 
jól cselekszem majd, ha úgy teszek, 
amint azt, és amit a Te legszentebb 
akaratod jónak és bizonyára fölöttébb 
célszerűnek tart! 

De hiszen már az is felfoghatatlan 
leereszkedés Tetőled, és a középutak 
középútja, ha enyhén kérdezel ott, ahol 
hatalmadnál fogva parancsolhatnál! 

És hogy Te mindnyájunknak, akár 
méltók vagyunk rá, akár - és bizonyára 
a legtöbben - méltatlanok, mégis olyan 
atyailag láthatóvá tetted Magadat, 
hogy mindnyájunknak megmutasd a 
minden életnek Belőled nyíló egyedül 
igazi, világossággal teljes középútját, 
amely mindenkit, aki csak jó akaratú - 
óh legszentebb Atyám - a Te szívedhez 
vezet, amely persze az én még gyenge 
megismerésem szerint egyes-egyedül 
most és mindenkoron az örök élet. 
Azért, óh Te fölöttébb szent Atyám, ne 
akarj engem többé kérdezni, 
teljesíteném-e valahol és valamikor 
legszentebb akaratodat, minthogy 
túlságosan és éppenséggel csak 
parancsot adj, és derekam mindenkor 
meghajlik legszentebb akaratod 
szerint.” 

És Abedám erre ezt mondotta 
Pariholinak: , Halljad, minthogy már 
magadból jutsz erre a megismerésre, 
teljesen alkalmas vagy arra is, hogy a 
Belőlem fakadó szeretetnek és életnek 
hírnöke légy. Azért csak menj oda 
Ádámhoz az Én nevemben, és ha 
Ádám kérdezi majd miért jöttél, akkor 
mondd meg neki, amit Tőlem 

magadból tudsz. 

És így tehát elmehetsz! Én azonban az 
alatt családodat támasztom fel, halljad, 
az Örök életre! 

És amikor ismét visszajössz ide, 
gyermekeid már a  legelevenebb 
karokkal fogadnak majd téged! És így 
menj és cselekedj! Amen." 

És Pariholi azonnal felkelt és megtette 
Ádám felé a 30 lépésnyi utat, és 
megállt előtte, mint egy oszlop, főleg 
Ádám iránti nagy tiszteletből, de azért 
is, mert irtózott a szótól, minthogy a 
beszédben ügyetlen volt. 

Nagy félelemmel várta azért Ádám 
ismert kérdését. Amidőn Ádám végül 
ránézett és a tudott kérdést hozzá 
intézte (mert az régi szokása volt 
Ádámnak, hogy ezt a kérdést tegye), 
akkor az előbbi oszlop egy időre szinte 
nád-csemetévé változott, erősen inogni 
kezdett és remegni, és eben az első 
pillanatban egy hangot sem bírt 
magából kiadni. Csak amidőn Ádám 
ugyanezt a kérdést kissé 
gyöngédtelenül másodszor is feléje 
dörögte, akkor ébredt fel szelleme, 
minden előbbi félelmét elveszítette, és 
a következő igen figyelemreméltó 
szavakat intézte Ádám ősapához. 

, Halljad Ádám apó, te a Föld első, 
nem született embere, aki a magunk- 
fajtájúaknál hozzád közelebb álló 
gyermekeid által minket 
mindnyájunkat arra tanítottál, hogy 
Jehova a legszentebb, a mi Istenünk és 
mindnyájunk legszeretőbb Atyja, akit 
egedül illet minden dicséret, minden 
magasztalás, minden tisztelet, minden 
szeretet és minden imádás, és minden 
áldozat is; - hogyan bírtál csak te 
minden általad eként tanított 
gyermekeid színe előtt így elfordulni 
és nekünk mindnyájunknak egészen 

más arcot mutatni, mint amilyet mi 
látni szükségképpen jogosítva lennénk 
a tőled abban az időben nyert kioktatás 
alapján, amidőn Jehovát halandó szem 
még nem látta? 

Most azonban, amidőn Ő, óh csodák 
csodája, határtalan kegyelem, jóság, 
szeretet és könyörületesség, láthatóan 
közöttünk jár, atyai végtelen 
szeretetének folyamányaival minket 
tanít, vezet, táplál és szomjunkat 
oldja... most ... amidőn túlontúli 
irgalmának gyújtópontjában, hozzánk, 
legszegényebb gyermekei közé jött, és 
nekünk halottaknak olyan nagy 
ígéreteket hozott, s ha csak akarjuk, 
hozta magát az örök életet is; most, 
most akarod mutatni nekünk, milyen 
merő üres volt a te tanításod, amelyet 
nekünk adtál, és milyen csekély volt 
Isten iránti tiszteleted, mivelhogy most 
éppen abban ismered félre Őt, ami Őt, 
Önmagát hozzánk vezette? 

Óh Ádám apó, fordulj vissza! Mert 
elfordítottad arcodat Tőle, Aki a 
legfőbb szeretetből és 
könyörületességből jött hozzánk, hogy 
a halál örök éjjeléből kimentsen 
minket. 

Nézd apó, amidőn mi gyengék 
voltunk, te támogattál minket erőddel: 
azért a te gyengeséged ez idejében ne 
vesd meg a mi karjainkat sem, téged 
segítőleg átölelni akarván, hogy az 
Atya szent akarata szerint ismét talpra 
állani segítsünk. 

Azért fordulj is mihamar Ahhoz, Aki 
ítt van közöttünk, de nem valahol 
túlságos messze tőlünk. 

Óh apó! Ő közöttünk van! Azért 
fordulj Hozzá gyorsan, sietve, amen; 
igen, gyorsan, sietve, amen, amen, 
amen!" 


43. Fejezet - Adám önmegismerése, megbánása és 
megtérése 


Csak miután Ádám Pariholi ajkairól e 
szavakat hallotta, kezdett önmagáról 
elmélkedni. Meg is látta aztán teljesen 
a benne rejtőző, Isten előtti bűnének a 
nagyságát, amiért a fenséges Abedám 
nem is akart Ádám kosaránál helyet 
foglalni; és látta a nagy 
kegyelemvesztettséget is, amelybe az 
által döntötte magát, mivel Isten 
mellett, mint nem született embert, 
önmagát is akarta tiszteltetni ! 

Ezt most már belátta. De egyúttal azt is 
kérdezte szívétől: vajon hogyan is 
fogom ezt a legesztelenebb foltot az Úr 
szemei előtt életemből kiirtani? 

Ki fog engem megszabadítani, és ki 
fog engem a leghallatlanabb szégyen 
legmélyebb iszapjában való 
megfulladástól megmenteni - most, 
Istenem és valamennyi gyermekem 
színe előtt? 

E gondolatok után Pariholi küldötthöz 
fordult Ádám, és szólt hozzá: 
, Pariholi, te előbb nagyon helyesen 
mondtad, forduljak gyorsan Hozzá; de 
ha kérdeznélek téged: hogyan 
lehetséges ez olyan könnyen, amint te 
azt tapasztalatlanságodban képzeled, 
annak a számára, aki olyan 
kimondhatatlanul messze elfordult már 
Istentől? 

Milyen kielégítő választ adsz majd 
akkor nekem? De gondold meg jól e 
mostani legszánalmasabb  bukásom 
érthetetlen mélységét! 

Óh te legszerencsétlenebb gondolat és 
leggyalázatosabb gondolat, és 
Istenemhez legméltatlanabb gondolat! 
Óh te legnyomorultabb előtüzelés! Ki 
dugott téged valaha a szívembe, hogy 
azt aztán elrendelnem kellett mostani 

vesztemre?! 

Óh Nap, siettesd járásodat, hogy 
sugaraid nagy gyalázatomat túlságos 
soká már meg ne világítsák az egész 
Föld előtt! 

Óh Pariholi, van-e vigasztaló szavad? 
Mit mondhatsz nekem, ami Isten előtt 
ismét fölemelhetne engem? Hol van 
most már annak a lehetősége, amit te 
hangoztattál, hogy gyorsan sietve 
forduljak Hozzá? Mit mondhatsz most 
nekem, és mit adhatsz, hogy el ne 


süllyedjek szörnyű nagy 
gyalázatomban, amely most 
legnyomorúságosabb életem 
legmélyebb gyökeréig fogva tart 
engem! 


Pariholi óh beszélj, beszélj, beszélj 
most, ha tudsz, ha szabad, és ha 
akarsz! 

Fedezd hangoddal arcomat, hogy ne 
legyen nagyon szeme előtt Annak, Aki 
most közöttünk időzik! 

És Pariholi erre válaszolta Ádámnak: 
„Óh Ádám apó, halljad tehát a te és az 
én Istenemnek, Jehovának a nevében, 
Aki szent, felette szent, és itt van 
közöttünk láthatóan, minden mégolyan 
mosdatlan gyermek szemének is. 
Miként kérdezheted azt te, hogy 
hogyan lenne ez lehetséges, hogy 
gyorsan hozzá fordulj, te, aki első 
szabadon lélegző tanúja voltál végtelen 
könyörületességének és így Jehova 
határtalan szeretetét már több száz 
évvel előbb ismerted, mint én... és 
mégis kérdezheted ezt? 

Lásd, az általad háromszáz év óta 
avégből elrendelt és állandóan 
szokásban volt előtüzelés, hogy mi 
ezzel gyermeki tiszteletünket 
nyilvánítsuk veled szemben, szívednek 
egy még rejtett botorsága volt Isten 
előtt. Ő senyvedni látott téged e teher 

súlyos nyomása alatt, és azért nagyon 
megkönyörült rajtad és 
megszabadította szívedet a nyomasztó 
tehertől és így most teljesen szabaddá 
lett. 

Miként kérdezheted még te, öreg apó, 
aki mindnyájunk ős tanítója voltál, 
most, hogy hogyan lenne az 
lehetséges, hogy gyorsan Őhozzá 
fordulj, amikor már sokkal azelőtt 
térített Magához, mielőtt még te azon 
gondolkoztál, hogy mi minden 
rosszaság rejtőzik a te előtüzelésed 
mögött! 

Miért bosszankodol szívedben azért, 
mert az Úr, a szent Atya egy súlyos, 
rejtett bajt erőszakosan is eltávolít 
szívedből? 

Avagy azt gondolod, hogy megrontani 
akar, amidőn a legkegyelmesebben 
felemel? 

Óh apó! Nézz oda, arra a legszentebb 
helyre! Nézd szemét, száját, nézd atyai 
szeretettel kitárt karjait! Milyen 
legmagasztosabb szeretet sugárzik 
legszentebb arcából ide reád, Ádám 
apó! És mégis kérdezheted, miként 
lenne az lehetséges, hogy sietve Hozzá 
térj?! 

Óh apó! Nem mondhatok többet erről 
Annak a legszentebbnek a 
jelenlétében, Akinek minden hajszála 
hangosan kiált feléd: 

Ádám fiam, miért késlekedel olyan 
sokáig? Miért nem sietsz örök, 
legszentebb Atyád tárt karjaiba, akinek 
végtelen szeretete már 
örökkévalóságokon át foglalkozott 
veled?! 

Óh Ádám apó! Hát talán még nem 
érted ezeket a szavakat?” 

Ádám e szavak után örömittasan 
felugrott és megölelte Pariholit. 
Azután így szólt hozzá: „Óh Pariholi, 

ki adta ajkadra e szavakat, hogy azokat 
kimondd? 

Bizony nem a mély Est érlelte meg 
benned a mennyei gyümölcsöt! 

Azért siessünk mindketten Hozzá, és 
vegyük körül Őt  szeretetünk 
legtisztább lángjával! Mert bizony, 
bizony, most gyújtotta meg szívemben 
az előzetes és az utólagos tüzet! Még 
sohasem éreztem olyan szeretet- 
áramot, mint éppen most! Azért 
siessünk gyorsan Hozzá - Hozzá - a 
leszeretőbb, legszentebb Atyához! 
Amen.” 


44. Fejezet - Abedám beszéde Ádámhoz az „atyáról” és 
a , bíróról?" önmagában 


És Pariholi elkísérte Ádámot a 
fenséges Abedámhoz. Abedám pedig 
Ádámot, aki most nagy bűnbánatot 
érzett, felette nyájasan fogadta és 
mondta neki: „Ádám, mikor jön már 
meg annak az ideje, hogy Engem atyai 
oldalamról fogsz megismerni és nem 
mindig jobban és jobban bírói 
oldalamról?! 

Tegnap a legnagyobb alázat oldaláról 
láttál engem, és csak fokonként 
engedtem meg, hogy felismerj Engem 
te, úgyszintén hogy gyermekeid is 
mind felismerjenek, nehogy valakit 
látható jelenlétem szíve szabadságában 
megzavarjon. 

Miután azonban aztán lassan-lassan 
felismertettem Magamat, mégpedig 
úgy, hogy szabad életszférájában senki 
befolyásolva ne legyen Előttem, 
felismertél ugyan és ajkaiddal szent, 
legszeretőbb Atyának is vallottál 
Engem - de szíved ennek az Atyának 
sohasem adott teljesen helyet, hanem 
az Atya bevonulásával egyidejűleg a 
bíró is bevonult Vele, aki aztán 


kényszerítette szívedet, hogy Engem 
szeressen, de amellett arra is 
kényszerítette azt, hogy háromszorta 
inkább féljen Tőlem, mint szeressen 
Engem. 

És ebben a kettős viszonyban maradtál 
mind e percig, és sohasem bírtál 
Engem szeretettel egészen 
megragadni, minthogy féltél, és e 
félelmedben sohasem tudtad az Atyát, 
hanem mindig csak a Bírót meglátni. 
Most ugyan erősen ébresztettelek, és 
mint szerető fiú jössz Hozzám. De a 
szeretet, amely a te most égő 
szívedben van, az nem a sajátod. Mert 
azt egészen szabadon most Én 
gyújtottam meg benned, hogy teljesen 
felébresszelek. Én mondom neked, az 
Atya és a bíró még nincs 
különválasztva benned! Még csak 
most iparkodjál életed saját erejével 
felfogni az Atyát magadban; igen, 
ragadd meg Őt teljesen, és válaszd el 
Tőle a siralmas bírót, aki még 
mindenkor csak akadályozott abban, 
hogy az Atya végtelen szeretetét a 
legfényesebb világosságban meglásd 
magad előtt, és a tőled származott 
minden gyermek előtt. 

Most lásd meg, hogy Én nem, mint 
bíró jöttem hozzátok, hanem igenis, 
mint legszeretőbb szent Atya, hogy 
minden gyermekemnek saját 
kezemből, már e Földön adjam oda a 
legfelségesebb, legszentebb magot az 
örök élet számára. Akkor majd végre 
mégis tisztán meglátod lángoló 
szívedben, hogy bíró és Atya a 
gyermekek szerető szívében sohasem 
férnek össze. És hogy mindig egyedül 
csak vagy az Atyának, vagy Bírónak 
kell úrrá lennie az életen, az Atyának a 
szeretet szellemében örök életére és a 
bírónak, a szeretet szellemének örök 


10. 


halálára. 

Azért hát nyugodt örömmel válaszd 
már el egyszer magadban a 
legszeretőbb szent Atyát a szeretetlen, 
haragos, legszigorúbb bírótól! Akkor 
majd nem remegsz és reszketsz többé 
Előttem, hanem  Irántam, örök, 
legszeretőbb és legszentebb Atyád 
iránt való félelem nélküli, gyermeki 
szeretetedben és örömödben ujjongsz 
majd és ugrándozol! 

Légy meggyőződve, hogy azok, akik 
Hozzám, mint Atyjukhoz fordulnak, 
sohasem látják meg Bennem a bírót! 
Ellenben azok, akik a legszeretőbb 
Atyát remegő szívükben szigorú, 
félelmetes bírónak vallják, azok aztán 
azt Bennem sajnos meg is találják. 
Igen, nagy szerencsétlenségükre a 
halált adó bírót találják majd ott, ahol a 
szeretet útján egyébként 
hibázhatatlanul és hűségesen a 
legszeretőbb Atyát találták volna. 

Ezt jól jegyezd meg magadnak kedves 
Ádám fiam! Amit keresel, azt is 
találod majd. Vagy a szerető Atyát, a 
szentet, a jót... az örök Szeretetet, és 
Általa és Benne az örök életet, vagy 
amint itt már eléggé bebizonyult: a 
bírót, az örök, kérlelhetetlen, haláltadó 
bíróját a holtaknak, akik ezen az őket 
próbára tevő Földön semmiképp sem 
akartak Irántam való félelemnélküli, 
hű és tiszta szeretetben legszeretőbb 
Atyjukhoz fordulni, hogy teljesen 
megelevenítve a szellem örök életébe 
fogadhattam volna őket. 

Ezt jól jegyezd meg magadnak! Igen, 
szerető szívedben tartsd meg ezt 
eleven, és tartsa meg azt mindenki 
szívében, akkor majd a bíró mihamar 
teljesen eltűnik és helyette szerető 
szívetekben egyedül a legszeretőbb, 
szent Atya készíttet majd magának 

legkedvesebb és legboldogabb lakást! 
Érted-e a szavakat, amelyeket most 
hűen és igazán mondtam? 

Igen, Ádám, értesd meg azokat a 
szeretet, és Belőlem áradó és Bennem 
levő legbensőbb élet szívének a 
legmélyén! Halljad, lásd és érezd azt 
örökké! Amen." 

E szavak után Ádám rögtön Abedám 
keblére borult és legforróbb 
szeretetének nagyon nagy 
gyönyörében sírva fakadt. Mert csak 
most ismerte fel egészen világosan a 
szent Atyát, amiért is a felette nagy 
boldogságtól fogva tartva, beszélni 
sem volt képes. 

Abedám azonban erre úgy keblére 
szorította őt, hogy az ölelkezésből 
mindenkinek látnia és felismernie 
kellett, hogy Jehova igazi és valóságos 
Atyja az embereknek. Erre aztán 
minden bizalmasan Feléje tódult és az 
egész Magaslatot csakhamar a 
legszentebb Atya felé irányuló szeretet 
tiszta, gyengéden melegítő lángjai 
borították be! 

És Abedám e csodásan szent és 
ünnepélyes alkalommal megjegyezte: 
„Ádám lásd, a Földön ez az igazi 
előtüzelés ama nagy utó-, vagy inkább 
főtüzeléshez, amely egykor ez élet 
után, az örök élet országában, azaz az 
Én végnélküli országomban 
bekövetkezik. 

Azért maradjatok is mindig ennél! Ez 
az igazi és a Nekem, az Atyának 
egyedül tetsző! Értsétek meg 
mindnyájan! Amen.” 


45. Fejezet - Az ember legfőbb jutalma: szerethetni az 


Urat 


Azután Abedám Pariholihoz fordult és 
mondta neki: , Pariholi nézd, minden 


becsületes és szorgalmas munkás teljes 
mértékben megérdemli bérét. 

Én ugyan azalatt családodat 
megelevenítettem, amint arról magad 
is meggyőződhettél, minthogy 
feleséged és hét gyermeked kitárt, 
immár halhatatlan karokkal fogadtak, 
amidőn ezzel a  gyermekemmel 
(Ádámmal ugyanis) ide visszaérkeztél; 
azonban, bár ugyan e jutalomnak a 
jótéteménye, nagy az apai szeretet 
érzésérére nézve, de ha az apa saját 
magát illetőleg kérdi: mi hasznom 
tulajdonképpen nekem abból, hogy 
családom halhatatlan lett és halhatatlan 
karokkal ölelt át, ha nekem magamnak 
abból nincs más részem, mint egyedül 
az a nagy atyai örömöm, hogy 
családomat  halhatatlannak tudom, 


mindjárt rá azonban, saját 
halandóságomat minden benső 


részemben és minden tagomban 
világosan és tisztán át- és átérzem? 
Nézd, az egészen méltányos, hogy 
saját érzelmedben ilyen kérdést 
intézel, és e kérdés folytán, amelyet 
ugyan nem te, hanem csak Én tettem 
fel bensődben, történjen veled is az, 
ami családoddal történt, és nálad már 
be is következett, amikor tieid 
karjaikba zártak. És már azzal tettelek 
halhatatlanná, hogy kiszemeltelek arra, 
hogy Igémet vidd oda, ahová 
szeretetem menni késztetett. De 
mindezt nem tekintve, te azért, mert 
akaratomat hűségesen Ádámhoz 
juttattad, külön jutalomra vagy méltó! 
Nézd teljesen legszabadabb akaratodra 
bízom, kérdezd meg szívedet, bármit is 
kívánjon az, azonnal teljesedjék! 
Akarnád, hogy a Nap lábaid előtt 
legyen? Én mondom neked, valóban, 
akaratomnak haladéktalanul alá kell 
vetnie magát. 

Vagy a Holdat akarod? Legcsekélyebb 
intésemre engedelmeskedni fog. 

Vagy mind a csillagokat akarod? 
Biztosítlak, mint a hópelyhek, úgy 
fognak lábaid elé hullani. 

Avagy a Föld belső részeit akarod? 
Elhiheted Nekem, hogy csakhamar, 
mint egy hatalmas nagy kígyó- 
gomolyag fog lábaidhoz feltekergőzni. 
Tehát akármit is kívánsz, az amint már 
előbb mondottam, történjék. Amen.” 
Pariholi azonban azonnal Abedám 
lábai elé borult és sírva esedezett: „Óh 
Te legszeretőbb, legszentebb Atyám, 


Isten, Jehova! Minthogy a 
halhatatlanságot nekem, Előtted 
porban fetrengő féregnek a 


legkegyelmesebben már megadtad, mit 
is kérjen még Tőled szívem nagy 
botorsága? 

Óh Te felette szent, felette jó Atyám, 
már szent adományaid legcsekélyebb 
részéért sem fogok Neked eléggé 
köszönetet mondhatni, amikkel engem, 
méltatlant elhalmoztál. Mert hiszen - 
mást nem is említve - már minden 
egyes lélegzetvétel, amellyel minket, 
embereket megajándékozol, olyan 
végtelen jótétemény, hogy az angyalok 
összes seregei sem képesek érte eléggé 
köszönetet rebegni. 

És én, a legpiszkosabb por utálatos 
férge merészkedjem még - ezt tudva - 
mint forma szerint engem, 
semmirekellőt megillető jutalmamat, 
komolyan kérni dolgokat, amelyeket 
legszentebb ajkad előttem kimondott, 
vagy esetleg még más hallatlanokat?! 
Nem. Nem, Atyám, legszentebb 
Atyám! Inkább tépess engem szét 
szörnyeteget a föld kígyóival és 
viperáival, mielőtt még szívemben a 
leghalkabb gondolata is 
megfogamzana annak, hogy Tőled 

még többet kérjek, mint amennyit 
végtelen atyai szeretetedben örökké 
mérhetetlen mértékben már amúgyis 
adtál nekem, amely kimondhatatlan 
sokból a legcsekélyebbre sem vagyok 
a legkevésbé sem méltó! 

Óh legszentebb Atyám! Hogy oly 
végtelen jótéteményeidért érzett 
gyenge köszönetemet 
legkegyelmesebben valamibe vedd, és 
hogy nekem is megengedd, hogy 
Téged mindenfelett szeresselek - nézd, 
óh legszentebb Atyám ez minden, ami 
után szívem vágyakozik. A te szent 
akaratod történjék!" 

Abedám Pariholi e szavainál kezét 
szemei elé tartotta és a többi atyák 
előtt eltakarta könnyeit. De utána 
azonnal elvette kezét  szemeitől, 
mélyen megilletődött, a még síró 
Pariholihoz lehajolt, gyorsan felemelte 
őt és e szavakat intézte hozzá: 

, Pariholi! Te látszat szerint ugyan a 
legcsekélyebbet kérted magadnak, de 


bizony mondom neked ... az a 
legeslegfőbb. 


Es így legyen tehát a tiéd szeretetem a 
legteljesebb mértékben és legyen a te 
egész kis családodé veled együtt 
nemcsak ideiglenesen, hanem örökké! 
Leányaid szépek legyenek, mint a 
hajnali csillagok, és fiaid szemét 
ékíteni akarom olyan erővel, hogy 
általa meglátják a csillagok írását és 
olvassák annak értelmét. 

Feleséged részese legyen szívemnek, 
amint te a legteljesebben 
szeretetemnek. Én azonban sohasem 
hagylak el többé téged! 

És így most már jertek mindnyájan 
ide, atyai Keblemre! Amen." 


46. Fejezet - Hogyan imádkozzunk - Isten és az élet 
lényegéről 


És a legfőbb szeretettől áthatva 
csakhamar mindnyájan Abedámhoz 
rohantak. Ő pedig átfogta 
valamennyiüket, megáldotta, azután 
keblére szorította őket és szólt 
mindnyájukhoz, akik körülötte 
állottak: „Gyermekeim, nézzetek 
mindnyájan ide, akik itt vagytok úgy, 
amint Ádám és ez a Garthili-család 
keblemen az ő nagy szeretetükben már 
most lélegzenek örök életet nagy 
szeretetük és legnagyobb alázatuk 
szellemében, és amint azt Énok, Járed, 
Lamek, Sét, Matusála, Énos, Kénán, 
Mahaláéel,  Abedám az ismert, 
Sétlahem, Kiséhel és annak fivérei, 
Jura, Buzin, Ohorion, Zuriel, Uranion, 
Gabriel és annak fivérei, Lamel és 
Hored és velük feleségeik és 
gyermekeik is lélegzik az Irántam való 
szeretetben, ugyanúgy lélegzenek 
mindnyájan örök életet a Hozzám való 
szeretet szellemében és az ebből eredő 
minden igazságból egy örök életet! 
Mert bizony mondom nektek 
mindnyájatoknak, nincs itt senki, aki 
részemről ne lenne elhivatva! De 
mégis újból mondom nektek: 
valamennyi hivatott közül ezentúl 
senki sem jut előbb keblemre, amíg 
teljes szeretetben és alázatban 
önmagától nem jő, és Előttem szívében 
be nem ismeri, és meg nem vallja, 
hogy Én vagyok az Atyja! 

Bizony mondom nektek, aki Engem 
szívén át Atyjának nem vall, mégpedig 
egyedüli, igazi Atyjának, az nem jut 
keblemre. 

Ha pedig kiáltjátok: Abba! Akkor 
kiáltsátok azt a szívben, alázatban, 
szeretetben, és a belőle eredő minden 
igazságban. Akkor meghallgatlak 
titeket! 

Aki azonban közületek, gyermekek 

közül folyton-folyvást azt kiáltja majd: 
Uram-Uram, Igazság Istene, kegyelem 
Istene, szeretet és könyörületesség 
Istene, azt ugyan nem taszítom el, és 
meghagyom életét, de nagy nehezen 
jut el valamikor is ide, a legboldogabb 
és legszabadabb élet helyére. 

Mert Istent átkarolni nem lehet, és az 
igazság Ura végtelen, nyílt szentsége 
folytán az ilyen megközelítést soha 
sem engedheti meg, hanem egyedül 
csak az Atya, Aki gyermekei iránti 
végtelen szeretetében mindent Magába 
rejt, hogy - olyan tökéletesen és 
szellemben még sokkal bensőbben, 
mint azt itt láthatjátok - mindnyájan 
közeledhessenek és közeledjenek is 
Hozzá, hogy atyai Kebelén örökké 
élvezhessenek mindent, amije az 
Atyának csak van. 

Azt tehát jegyezzétek meg minden 
időkre, hogy egyedül csak az Atyánál 
van az élet, és csak Ő adja az életet. És 
egyedül az Atya az örök élet Istenben. 
Isten Maga nem az élet. Ő csak az 
Atya világossága, amint egyedül az 
Atya az élet az Ő világosságában. Az 
Úrnak szintén nincs élete, hanem az 
élet egyedül az Atyáé, mert az Úr csak 
az Atyának végtelen hatalma, amely 
örökké egyedül az ő sajátja! 

Aki tehát nem fordul teljesen az 
Atyához, bizony, az nem is jön az 
Atyához. Aki azonban nem jő az 
Atyához, az kevés életet fog magában 
érezni, mert élet és élet között végtelen 
a különbség! 

A kő is él, mert létezik; mert létezés és 
élet egy és ugyanaz. Azért is minden 
adott élet két erőnek a folytonos 


küzdelme, azok egyike a 
megsemmisülést, másik a 
fennmaradást törekszik 


megakadályozni, de egyike sem képes 

valaha másként a kívánt nyugvó 
állapotot elérni, mint egyedül csak 
Bennem, az Atyában. 

És így él a kő is - de milyen, általatok 
elképzelhetetlen különbség van már a 
kő élete és a pondró élete között - és 
még milyen, ha azt a legtökéletesebb 
szeretettel bíró legboldogabb, 
legszabadabb angyalszellem életével 
hasonlítjuk össze! 

Azért ugyan mindenki élni fog 
Istenben és az Úrban is, de az egyedül 
igazi, teljességgel szabad öntudatos 
élet csak az Atyában van, amelyhez 
képest minden más élet kész halál. 

Ezt jól jegyezzétek meg, és azért 
forduljatok az Atyához, ha igazán élni 
akartok. 

Ti mindnyájan hivatva vagytok erre az 
Én életemre, és azért jöjjetek is 
mindnyájan ide, és vegyétek azt 
Tőlem, és engedjétek, hogy 
kiválasszalak titeket, nehogy egykoron 
az mondassék: A hivatottak közül csak 
kevesen lettek a választottak! 

Ezt fogadjátok mindnyájan mélyen, 
még nagyon hideg szívetekbe! Amen." 


47. Fejezet - A kotnyeles küldöncök megalázása és 
zavarba ejtése 


E szavak után a Nap már a hegyek 
mögé bújt és így a szabbat már elmúlt. 
Minthogy pedig mind a nép már a 
reggeli híradásból tudta, hogy ma, 
valamint a jövőben este áldozati tüzet 
nem gyújtanak, de azért aztán azt sem 
tudta mit tegyen, maradjon-e, vagy 
térjen-e haza - minden oldalról 
küldöncöket menesztettek, tudakolnák 
meg a Magaslaton, mi legyen most a 
teendő? 

Amidőn tehát az említett küldöncök a 
Magaslatra értek, és szándékukat 


megvalósítandó Ádámhoz mentek, aki 
ekkor még Abedám keblére volt 
borulva, Abedán azonnal kérdezte 
őket: 

, Gyermekeim, mi az értelme 
szándékotoknak? Miért jöttetek ide?" 
A küldöncök azonban még nem 
ismerték Abedámot, mert a nagy jelek 
azért nem ébresztették őket fel, mert 
előkészítőleg már Énoktól, Járed, 
Kénán, Énos és Séttől is láttak hasonló 
csodákat művelni, és így tehát 
válaszuk természetszerűleg igen 
félszegen és kissé csípősen hangzott, 
és eként szólt: 

„Mit kérdezel Te minket! Hiszen nem 
vagy Te sem Ádám, sem Sét, sem 
Énos, sem egyike az atyák szent 
soraiból! És nem is kérdeztünk előbb 
Téged, már pedig a kérdés sora rajtunk 
van, akiket ideküldtek. 

De hol születtél és nevelkedtél Te, 
hogy az a jó szokás, amely szerint 
nagy hiba és felette illetlen, hogy a 
fennkölt ősapa jelenlétében valaki 
éretlen ajakkal elébe vág, előtted még 
olyan ismeretlen? 

Hogyan szólíthatsz minket 
gyermekeidnek, amikor mi a Te külsőd 
után ítélve egészen szépen a te 
dédapáid lehetnénk? 

És aztán milyen együgyű kérdés: , Mi 
az értelme szándékunknak és miért 
jöttünk ide? Mert hiszen szándékunk 
értelme csak nem lehet más, mint 
hajszálig ugyanaz, mint amiért 
idejöttünk? Látod milyen dőre! 

De ilyen már legtöbbje a fiataloknak, 
hogy szörnyen kotnyelesek és nem 
veszik észre, hogy ostobaság 
ostobaságra hagyja el szájukat. Azért 
légy Te is okosabb a jövőben és fékezd 
szépen a nyelvedet! Ezt jegyezd meg 
magadnak a jövőre nézve!” 

E szavak után pedig tovább mentek és 
keresték Ádámot, de nem találták őt. 
Ebben a pillanatban azonban 
mindnyájan, akik a Magaslaton voltak, 
Abedámtól bensejükben azt az intést 
kapták, hogy Róla hallgassanak, de a 
keresőknek mégis mondják meg, hogy 
hol van Ádám. 

És csakhamar Séthez értek és 
kérdezték őt, hol az ősapa? És Sét 
azonnal ujjával mutatott Ádámra. 
Ekkor nagyon csodálkoztak, hogy 
hogyan mehettek el mellette anélkül, 
hogy a nagyon is felismerhető Ádámot 
észrevehették volna. 

Sét azonban aztán egészen kurtán 
mondta nekik: „Igen, bizony, 
gyermekeim, rémséges nagy vakság 
kell ahhoz, hogy nem vettétek észre, és 
egészen szörnyűséges süketség kell 
ahhoz, hogy nem hallottátok e napnak 
a legéletrekeltőbb, nagy és szent 
suhogását! Azért menjetek oda és 
minden atyák ősatyját bizonnyal ott 
találjátok! Amen." 

Ez a válasz tizenkét küldöncünkre 
nagyon ráijesztett, és mint 
megkövültek álltak egy helyen és nem 
tudták, mihez fogjanak. 

Sét azonban még egy kis 
mennydörgést eresztett meg számukra 
és szólt: „Mit álltok itt, ti szabbat- 
léhűtők? Nem mondtam nektek, hogy 
hol van Ádám? 

Ne várjatok hát addig itt, amíg majd 
talán a föld, amelyen álltok, magától 
tovavisz titeket! Vagy legalább az én 
szemem elől távozzatok el!" 

Amidőn a különcök utólag még ezt az 
ütést kapták, egyszerre eliramodtak, 
mintha tűz égette volna őket és nem 
tudták, hova meneküljenek. Mert nagy 
aggodalom és igen nagy félelem fogta 
el őket, úgyhogy nem volt bátorságuk 

ahhoz, hogy a szigorú Ádámhoz 
közeledjenek, minthogy már a szelíd 
Sét atya is olyan gyöngédtelenül 
fogadta őket. 

És vissza haza sem  bátorkodtak 
határozott válasz nélkül. 

Mit tegyenek már most? Egyikük 
azonban mondta: Mi hasznunk, ha itt 
az  atyáktól alig százlépésnyi 
távolságban hiábavalóan várakozunk? 
Vagy vonuljunk egészen félre az atyák 
szemei elől, vagy menjen egyikünk 
oda, ahol az a férfi azzal a szőke, 
hosszú hajjal először megszólított 
minket és kérdezze meg őt, minthogy 
úgyis elsőnek akarta tudni 
szándékunkat, mitévők legyünk és 
hozza majd meg nekünk a választ. 
Egyáltalában jó lenne azt a kissé 
kotnyeles embert közelebbről 
megismerni! Mert mögötte bizonnyal 
valami különös rejtőzhet, látván, hogy 
Ádám, aki különben olyan nehezen 
megközelíthető, annyira kedveli, hogy 
még átkarolva is tartja őt. 

Ki fog azonban közülünk arra 
vállalkozni, hogy ebbe a savanyú 
almába beleharapjon? 

Az egyik közülük azonnal helyeselte 
az előtte szólónak szavait, és a 
körülállókhoz szólt: Valóban savanyú 
alma! Nem is tudom mit nem tennék 
szívesebben, mint éppen ezt! 

Bizony, megöklözhettek, amíg kék 
nem leszek, mint az Égbolt közepe 
röviddel a Nap lenyugta után és az 
nekem kellemesebb lesz, mintha most 
még egyszer el kellene mennem a 
fennkölt atyákhoz! 

Testvéreim, mégis csak különös, hogy 
mi van velem. Igazán, egészen úgy 
érzem magam, mintha valami bolondot 
követtem volna el, és most, mint 
ostoba gyermekre büntetés lenne 

szabva, amelyet szégyellenem kell. 

És ebben a kedélyhangulatban 
közeledjem vajon az atyákhoz, akik 
szabbat napján még fennköltebb 
benyomást tesznek? 

Nem, az mégis csak legutolsó 
gondolatom legyen egész életemben, 
még ha egy örökkévalóságig is kellene 
a földön élnem és csupán csak savanyú 
almákkal kellene táplálkoznom! 

Én tehát a magam részéről megvárom 
itt, amíg jobban be nem sötétedik, és 
aztán illa berek, lerázom magamról 
ezt a terhes port és otthon is 
észrevétlenné teszem magamat. 

Ez az én igen célirányos tervem. De 
nem akarok ezzel senkinek közületek 
elébe vágni, hanem mindegyiktek 
tegyen úgy, amint azt legjobbnak véli. 
Én azonban egyelőre kimondott 
tervem mellett maradok. Igen, igen, 
szilárdan megmaradok mellette! 

És egy harmadik is csakhamar a 
szónok felé fordult és mondta neki: 
Csakugyan kedves barátom és 
testvérem, eszméd tetszetős és én is 
úgy tennék, mint te - de van a 
dolognak egy bökkenője, és ez az, 
hogy mi lesz az apákkal, testvérekkel 
és gyermekekkel, akik minket 
ideküldtek, és most hiába várakoznak 
válaszra? 

Én azonban azt hiszem, minthogy alig 
akad majd valaki közülünk, aki ilyen 
célból Ádámhoz menni mer, mégis 
csak jobb lesz, ha szép tisztességesen 
az egyenes úton maradva, üres kézzel 
visszatérnénk a mieinkhez és aztán 
nekik minden kerülgetés nélkül 
jelentjük, hogy hogyan jártunk. 
Minthogy a  törzsapák szabbati 
csodálatos fennköltsége mindnyájunk 
előtt ismeretes, senki sem is 
bosszankodik vagy csodálkozik majd 

azon, hogy nem végeztünk semmit és 
üres kézzel tértünk vissza. 

De én sem akarok, éppúgy, mint te 
testvérem, bárkinek valamit előírni, 
hanem mindenkit meghagyok a maga 
jobb véleményében. 

És azonnal egy negyedik is 
jelentkezett, és mintha magával 
beszélgetne, mondta: Ezek az eszmék 
hiszen nem éppen rosszak, de az első 
nekem mégis a legjobban tetszik, 
bárha a legkeserűbb. 

Mi is történhetnék az emberrel, ha 
egészen alázatosan még egyszer 
odamennénk Ádámhoz? Az élettől 
azért mégsem fosztana meg! 

Ha aztán megtudtunk tőle valamit, 
akkor minden rendben és jól van. Ha 
pedig nem végezhettünk semmit, 
akkor legalább nem okolhatnak minket 
azok, akik ideküldtek. Mert hiszen azt 
már egy hét éves gyermeknek is be 
kell látnia, hogy őtőle nem lehet a 
kívánt választ olyankönnyen 
kicsikarni, mint a fáról a laza kérget 
letörni. 

Ha válaszol a kérdése, akkor jó, ha 
pedig nem - nos hát - azért még nagy 
Földanyánk elejétől végéig nem reped 


majd meg. 
Az ember aztán a 
legtiszteletteljesebben meghajtja 


magát, és útjára megy. 

Ami pedig végül azt a fiatal, idegen 
férfit illeti, akit Ádám átkarolva tartott, 
úgy ő sem látszik éppen tigrisnek 
lenni, ámbár sokban hasonlít arra az 
idegenre, akit tegnap - eléggé 
különösnek hangzik - tigrisen 
nyargalni láttam. 

Egyszóval, nem fog életembe kerülni. 
Hogy kissé majd mennydörög rám, 
azzal már számítok; és aztán - mi más 
baj érhetne még? 

Ki ne ismerné Ádámot, amióta csak 
él? Olyan férfi ő, aki dörgő 
komolysággal van tele; és hogy 
különösen a szabbati napon mit lehet 
tőle várni, ha az ember alkalmatlan 
időben zavarja őt valami kívánsággal, 
azt is majdnem mindegyikünk tudja. 
Így hát - tudjátok mit - testvéreim és 
barátaim, én teljesen kész vagyok 
felmenni hozzá, és mindnyájunk 
helyett szerencsét próbálni. Aki pedig 
velem akar tartani, azt bizonnyal nem 
akadályozom meg abban. 

Én azonban azt hiszem, ketten-hárman 
egy olyan Sét féle lökést jobban 
kibírunk majd, mint egy egymagában. 
És így próbáljuk meg még egyszer 
szerencsénket. Ki tudja, mire lesz az 
még jó? 

Hiszen már régen megtanultuk azt, 
hogy minden jónak megvan a rossz és 
minden rossznak a jó oldala; éppúgy 
amint a Nap éjszaka nélkül nem lenne 
Nap, és az éjszaka Nap nélkül nem 
lenne éjszaka. 

Azért ne latolgassunk most már 
feleslegesen soká! És akinek mersze 
van, az jöjjön velem! 

De majdnem mindnyájan fülük tövét 
kezdték vakarni, és egyik a másik után 
megjegyezte: persze, egészen igazad 
van; de - ha tegyük fel - mi, igen, mi 
mindnyájan, nem tekintve azt, amit 
mondottál azt kapjuk, hogy az öreg 
Ádám mindnyájunkat megátkozzon - 
és mi tudjuk, hogy Ádám szava olyan 
mintha magának Jehovának a szava 
lenne - hogyan lesz akkor? Mi lesz 
akkor? 

És az, aki mintegy önmagával beszélt 
előbb, erre azonnal feleszmélt és nagy 
tétovázóan mondotta: Igen, igen, erről 
persze egészen megfeledkeztem! 
Mindenesetre most egészen másként 

fest az ügy! Bizony, ha sehol, de itt 
elkelne a jó tanács! 

De nézzétek csak, ott két férfi jő le a 
dombról, és amint nekem tűnik, éppen 
felénk tartanak. 

Lássuk csak, nem lehetne-e közben 
velük tárgyalni? Engedjetek csak, hadd 
lépjek elő, ha ti netán félnétek. 


48. Fejezet - A félelemmel telt küldöncöket Abedám és 
Adám felbátorítja - Gabriel nagy szeretete Abedám 


iránt 


Alig pár szempillanatnyi igen rövid 
idő múlva főszónokunk kissé elfogult 
hangon ismét szólt a többieknek: 
„Testvéreim és barátaim! Amennyire 
igaz, hogy valamennyien Ádámtól 
származunk - ha szemeim meg nem 
csalnak, hogy egy macskát 
hegydombnak tartok - valóban, ne 
legyen fogam a számban, ha... igen, és 
világos most már - ez a két férfi - 
Ádám és az az idegen! 

Most segítsen nekünk, aki tud és akar! 
Arra, hogy megfutamodjunk, nincs 
már idő, és nekem úgy tetszik, hogy 
nem is lennék arra képes. 

Igazán, ez most különös lesz, ami 
történni fog! Testvéreim, tudjátok mit? 
Boruljunk csak azonnal arcainkra, 
mert máskülönben baj lesz! 

Mert Ádám egy csöppet sem érti a 
tréfát. Ha már más nem, úgy 
bizonyosan teljes, vagy legalábbis tíz 
évre szóló számkivetés lesz a vége! 

És mindegyikünk csak fogja 
könyörgésre, amennyire csak kitelik 
tőle, mert máskülönben mondom 
nektek, teljesen végünk lesz. 

Hát igaz - úgy van - látjátok, 
egyenesen nekünk tartanak, már 
nagyon közel vannak! Most vessük le 
magunkat!" 

És erre valamennyien a földre vetették 
magukat és elkezdték kiabálni: Óh 
legfennköltebb Ádám apó, légy 
nekünk gonosztevőknek kegyes és 


irgalmas! Óh legmagasztosabb 
ősapánk, kímélj meg minket 


haragodtól! Óh te felette hatalmas, 
nem született, első embere a Földnek, 
ne zúdítsd haragodat fejünkre! 

Óh te Isten képmása, Jehova fia, nézd 
el a mi végtelen nagy botorságunkat! 
És így kiabáltak szakadatlanul, amidőn 
a fenséges Abedám és Ádám már 
hosszabb ideje előttük állott. 

Abedám azonban halkan megkérdezte 
Ádámot: „Halld csak, hogy tetszik 
neked ez a kiabálás?" 

És Ádám válaszolta: „Óh Atyám! 
Milyen siralmas óbégatás ez! Ezt a 
nyomorúságot én neveltem beléjük! 
Tegnap délelőtt még nagy kedvem telt 
volna benne, most azonban sírhatnék a 
részvéttől, amelyet irántuk érzek. 

A szegények félnek tőlem és én nem 
tudom, mi mindent nem tennék meg 
nekik irántuk való szeretetből! 

Óh te szent, legszeretőbb Atyám, légy 
itt és megint kegyelmes és 
irgalmassággal teljes, és gyógyítsd 
ismét meg szívem egy botorságát!" 

És Abedám mondta neki: „Lásd és 
hidd el nekem, nem az utolsó botorság 
ez, amelyet te Előttem elkövettél, és 
amelyet Nekem kell jóvátennem. Mert 
önönmagad okozta vakságoddal annyi 
dolgot csináltál Nekem, hogy az idők 
végéig teljesen elég tennivalóm lesz, 
hogy mindent ismét az eredeti rendbe 
hozzak. 

Nézd, úgy amint ezek itt, epekednek és 
senyvednek, úgy még nagyon sokan 
epekednek és senyvednek itt, akik 
körülöttünk letelepedtek. 

A Garthilli család szolgáljon erős 


19. 


20. 


21. 


22. 


23. 


24. 


25. 


26. 


bizonyítékul. Uránion és utódai, 
hogyan jutottak őt a Magaslatra? És 
mégis az ő háza a Reggel legfénylőbb 
háza. 

Mégis, amit tettél, ne terhelje többé 
számládat, mert lásd, azt Én saját 
vállaimra vettem és nagyon jól tudom, 
mit fogok annak okáért örök időkre 
szólólag cselekedni. 

Most azonban még rajtad a sor. 
Szólítsd azt, aki hozzánk legközelebb a 
földön fekszik nevén, és mondd neki 
jó szóval, keljen fel; aztán majd 
meglátjuk, mit tehetünk! Amen." 

És Ádám azonnal lehajolt a 
vezérszónokunkhoz és fővezetőhöz, 
megfogta kezét, és fülébe kiáltotta: 

, Gabriel! Kelj fel! És legyen vége üres 
kiabálásodnak!" 

Gabriel pedig még a földön fekve szólt 
társaihoz: „Testvéreim! Hagyjátok 
most már abba a kiabálást! Már 
semmit sem használ! Hanem keljetek 
velem együtt fel, és legyetek a 
legszigorúbb büntetőítéletre 
elkészülve! Mert hiszen mindnyájan 
tudjátok, hogy ha a legfennköltebb 
Atya a kérelmezőt a bal karján 
megfogja, és azt mondja neki keljen 
fel, ez annyit akar jelenteni, mint: siess 
csak húsz évre messze az Éjfélen túl 
szemeim elől! 

Óh jaj nekünk, jaj nekünk! Így tehát 
még feleségeinket és édes 
gyermekeinket sem vihetjük 
magunkkal! Óh jaj, jaj nekünk 
mindnyájunknak, veszve vagyunk!" 

És Ádám erre mondta Gábrielnek: 
, Gabriel, nagy botorságokat mondasz! 
Ez a dolog örök időkre megszűnt! 

Ne félj! Senki se megy közületek 
többé számkivetésbe! Mert ez a nektek 
még idegenférfi és én, nem azért 
jöttünk most ide, hogy titeket 

elnyomjunk, hanem hogy 
felszabadítsunk, és ha lehetséges lesz, 
teljesen megelevenítsünk! Azért hát 
keljetek fel mind! Amen.! 

Minekutána Gabriel Ádámnak 
egyébként nagyon szigorú ajkairól e 
szavakat hallotta, mint egy szarvasfiók 
rögtön felugrott, és túlságos nagy 
örömében nem tudta mit tegyen. Aztán 
átölelte Ádámot, és hétszer 
megcsókolta mellén, majd a neki még 
idegen férfit is átölelte és mondta: 

, Akárki is légy egyébként - de 
korlátaiból kilépett szeretetemre mégis 
érdemes vagy. Hiszen Jehova még a 
legyeket is szereti, miért lennél 
általánosan fellángolt szeretetemből 
kizárva Te, bár még most nekem 
ismeretlen testvér?!" 

És így Abedám is kapott hét erős 
csókot mellére! 

Miután pedig mindkettőjüket így 
összecsókolta, odakiáltott a 
többiekhez, akik éppen felkelni 
készültek: " Testvérek, ide gyertek! Ah 
Mit éreztem én most ennek az idegen 
férfinek a mellén! 

Erre nincsenek szavak! - Jertek, jertek 
testvérek és próbáljátok meg 
mindnyájan, milyen kitűnő jó érzés az 
Ő közelében lenni! 

Nem, testvéreim, barátaim - szívembe 
akarok harapni, és bőrömet lehúzni 
magamról, ha ez a dicső idegen a 
földön született! 

És ennek a mennyei férfinak adhattunk 
mi előbb olyan választ! 

Nincs-e itt valahol egy éhes tigris, 
amely minket azért felfalna?! 

Óh jertek, jertek és érezzétek azt, ami 
itt van!” 


49. Fejezet - Abedám leleplezi a küldöncök igazi 
szándékát 

És a többi tizenegy azonnal Ádámhoz 
ment, azután az idegenhez is, és habár 
kissé félénken, ugyanazt tették, amit 
Gabriel tett, és ők is tapasztalták azt a 
csodálatos érzést, amelyre őket Gabriel 


figyelmeztette. 
Minekután szíveikben titokban nagyon 
elcsodálkoztak azon, Abedám 


magához hívta Gabrielt és kérdezte őt 
mondván: 

„Gabriel emlékszel-e még arra a 
kérdésre, amelyet föltettem nektek, 
amidőn a Magaslat tetejére 
fölértetek?” 

És Gabriel kissé hüledezve, rövid 
gondolkodás után válaszolta: , Igen, 
igaz, igaz, a Magaslaton egy különös 
kérdést intéztél hozzánk, amire aztán 
mi különös, elég ostoba feleletet is 
adtunk. 

Igen, igen, úgy van - csak nem jő 
rögtön eszembe, hogyan szólt a kérdés. 
A szándékról és az értelemről volt 
valami benne, csak már nem tudom 
bizonyosan, hogy a szándék az 
értelemben, vagy az értelem a 
szándékban volt-e benne? 

A kérdés második részét azonban 
egészen pontosan tudom, t.i. hogy 
miért jöttünk ide? De az első részt már 
nem tudom rendbe hozni. 

Értelem és szándék bizonyosan együtt 
vannak? De hogyan, miképpen? Az az 
én szegényes eszem számára már 
egészen más kérdés! 

De az mégis csak egészen különös, 
éppen előbb még beszéltünk róla - és 
most nem lennék képes rájönni, még 
ha valaki nyakamba is harapna! 

Igazán, ilyen ostoba még egész 
életemben nem voltam! Hogy ebben 
nem tudok többé kiokosodni! 

Kedves, nekem még ismeretlen 
Barátom! Nézd, én egyébként nem 

vagyok olyan nagyon ostoba; de az 
előbbi nagy félelem majdnem a saját 
nevemet is elseperte, és így 
megbocsátható, ha kérdésed első 
részével akaratom ellenére adósodnak 
kell maradnom. 

Te még bizonnyal tudni fogod a 
kérdést; nem lennél szíves azt még 
egyszer elismételni? 

Talán majd most szerényebb feleletet 
találunk rá, mint amilyet határtalan 
felfújt ostobaságunk a Magaslaton 
talált. 

Ha a te akaratod lenne; de azért ne 
neheztelj, és ne légy haragos!” 

És Abedám rögtön teljesítette Gabriel 
kérelmét, és újból feladta neki a teljes 
kérdést. 

Gabriel azonban most örömében 
felugrott, csakhogy megint megvolt a 
kérdése és azonnal ismét beszélni 
kezdett, mondván: , Igen, igen úgy 
volt: Mi a szándékotok értelme; és 
miért jöttetek ide? 

Nos, kedves Barátom, minthogy Te 
kérdezted - a kérdés maga a Te 
segítségeddel már meglenne; mi 
történjék most már vele?" 

És Abedám válaszolta: „Nos, 
minthogy a kérdés megint megvan, adj 
rá választ; látod, az az egész, amiért 
tőled tudni akartam, vajon a kérdés 
még köztetek van-e?!" 

És Gabriel gondolkodni kezdett és 
aztán mondta: „Igen, ami a kérdés 
második részét illeti, azért küldtek 
minket a Magaslatra, hogy itt az egész 
nép számára megtudjuk, vajon az 
éjjelen át, úgy, mint egyébkor, itt 
maradjunk-e vagy sem, mert ma 
minden rendkívülien történt, és este 
áldozati tüzet már nem gyújtanak. 
Látod, ez az oka idejövetelünknek, 
vagyis ez az egész, amiért a 

Magaslatra jöttünk, és alighanem 
bizonyára ez is lesz értelme 
szándékunknak. 

Hogy azonban a szándék értelmének 
még mi más mivoltja van, látod kedves 
Barátom, azt én nem vagyok képes 
fejtegetni. Azért csak légy te olyan 
szíves és add tudtunkra, milyen 
értelmet rejtegetsz Te 
szándékodban?!” 

Abedám pedig válaszolta neki: 
„Halljad hát: Ami végett a Magaslatra 
jöttetek, azt jól megválaszoltad. De 
nem ez volt értelme szándékotoknak, 
hanem az, hogy szívetek titokban 
bosszankodással volt tele, és ti a 
második kérdés leple alatt kinyomozni 
akartátok, hogy a ti tudtotok és 
akaratotok nélkül a szabbat ünnepét 
ma miért forgatták így fel. Nos, nincs- 
e Így? 

Amidőn azután azonnal felismertelek, 
és titeket megelőzve erre nézve előbb 
Én kérdeztelek titeket, szándékotok 
értelmét rögtön azzal árultátok el 
Előttem, hogy nagyon nem szelíd 
szavakkal válaszoltatok Nekem. Nem 
úgy van-e? 

Ti ugyan csak azt akartátok hangosan 
megkérdezni, maradjatok-e, vagy 
menjetek haza; de ami a szándékotok 
értelmét illeti, az iránt csak titkosan, 
fürkészőleg akartatok tudakozódni, és 
azzal aztán kielégíteni titkos 
bosszankodástokat, és kedvező 
alkalom adtán aztán azt kiönteni az 
atyák előtt, mégpedig a legközelebbi 
panasznapon  (Streittag, Dienstag, 
kedd), amelyiken az apák 
panaszaitokat mindenkor szívesen 
meghallgatják! Nincs-e így?!" 

És Gabriel a többiekkel együtt egészen 
magán kívül találva érezte magát, 
egészen megnémult, és nem tudott egy 


szót sem szólni. 

Abedám azonban erre így szólt 
hozzájuk: , Kövessetek most Engem és 
Ádámot a Magaslatra! Ott legelőbb is 
erősítsétek meg magatokat étellel és 
itallal, minthogy ma még semmit sem 
vettetek magatokhoz, azután azonban 
majd váltunk pár szót egymás közt az 
Én szándékom értelméről!” Amen. 


50. Fejezet - Az idegen mindentudása és bölcsessége - 
Az ámuló Gabriel sejtelme 


Gabriel, aki nagyon elcsodálkozott, és 
aki nem volt képes felfogni azt, 
hogyan tudhatta olyan hajszálnyi 
pontossággal mindezt ez az idegen 
ember, ez után a meghívás után tért 
csak ismét magához és bátorkodott 
neki, hogy ismét beszéljen és a 
következő szavakat intézte az 
idegenhez: 

, Halljad Te  mindenfelett becsült 
barátom! Te nagy talány vagy nekem! 
Hogyan tudod Te azt olvasni, ami 
szívünkben a legmélyebben van rejtve; 
hogyan tudod Te egy hajszálig 
meglátni azt, ami szívünkben 
lejátszódik? 

Nem! Én mondom! Ez túlságos sok 
egy magamfajta embernek. 

Nézd! Te, nekem most már 
mindenfelett nagyra becsült barátom, 
már erősen hiszem, hogy Nálad nem 
minden megy természetes úton végbe! 
Mert ennek a legmeggyőzőbb 
bizonyítéka először az a rendkívüli 
érzés, amely előbb kebleden elfogott, 
másodszor és méginkább pedig a Te 
mindent átlátó tekinteted, amely elől 
szívünk  legelrejtettebb zuga sem 
biztos. 

Nem akarom ugyan tagadni, hogy 
felső kegyelem folytán lehetnek igen 

élesen látó emberek, mint pl. Énok, 
Kénán, Járed, Énos és Sét, akik bizony 
már több csodás dolgot műveltek, mint 
a mai villámlást is, feltéve, hogy nem 
Te művelted azt - és Ádám 
barlangjának gyors újbóli felépítését, 
azaz ha netán nem Te vetted ki 
részedet ebben is; és a tegnapi 
viharnak a rögtöni lecsendesítését, ha 
ugyan nem a Te közreműködésedre 
történt ez is. 

Igen, amint mondom, nem tagadható, 
hogy igen istenfélő emberek az Ő 
kegyelméből sokra képesek. 

De az is egészen bizonyos és igaz, 
hogy az én szívem eddig még teljesen 
kikapcsolva maradt és a 
legfennköltebb ősapó sem volt képes 
valaha az élet e legbensőbb redőjébe 
beletekinteni. 

Hogy hogyan vagy Te erre képes, azt 
igazán nem tudom magamnak 
kibogozni. 

Minthogy azonban Te erre képes vagy, 
ki állhat meg Melletted? 

Engem nagy félelem fogott el Előtted 
és azért kérlek, engedd el nekünk a 
legkegyesebb meghívásodat, hogy a 
Magaslatra kövessünk, és bizonyára a 
legméltatlanabbul élvezzük Ádám 
tálából a legnagyobb mértékben meg 
nem érdemelt táplálékot. 

Mert ami titkos szándékunk bosszantó 
értelmét illeti, azzal hiszen már 
tisztában vagyunk; ami azonban a Te 
szándékod értelmét illeti, azt 
gondolom, azt már megadtad nekünk 
azzal, hogy megmutattad nekünk 
mennyiben voltunk mindnyájan 
valóságos gazfickók. De hogy a 
jövőben azok többé nem leszünk, és 
olyanokká nem válunk, arról 
teljességgel meg lehetsz győződve. 
Minthogy azonban Te, amint látszik, a 

Magaslaton a leghatalmasabb vagy, 
amiért is legfennköltebb Ádám 
ősapánk Téged fölöttébb kedvelni 
látszik, adj nekünk Te kegyesen 
választ arra, amiért idejöttünk, hogy a 
kívánt hírt a mieinknek meghozhassuk, 
mielőtt még a napsugarak az 
alkonyatba merülnének. 

Legkedvesebb barátom, csak ne vedd e 
szavaimat valahogy annak, mintha 
akaratunk feltétlen kívánalmával 
ostromolnánk a Te akaratodat, és így 
legfennköltebb Ádám ősapánkét is, 
hanem csak szívünkből jövő 
legalázatosabb és így 
kötelességszerűen szerény kérelemnek 
vedd, mert ha kívánságom Neked 
netán ellenedre lenne, akkor inkább a 
világ végéig akarunk követni Téged, 
mintsem a legcsekélyebb dologban is 
Veled valaha ellenkezni! Azért a Te, 
bizonyára kiválóan hatalmas akaratod 
előtt mindnyájan teljesen meg fogunk 
hajolni. 

És Abedám erre a nagyon beszédes 
Gabrielhez így szólt: „Halljad, Én 
mondom neked, a te nyelved valóságos 
mestermű! Mert vele vakká beszéled 
önmagadat és nem hallod hangos 
követeléseit szívednek, amelynek 
valóban jó az alapja. Nézd - 
mindannak, amit te most mondtál, 
nincs sem feje, sem lába, sem keze, 
sem teste! 

Mert amit most beszéltél, az semmi 
egyéb, mint üres szél, amellyel 
félelmedet akartad testedből 
kibeszélni, kifújni! 

Te azt mondtad: ki állhat meg 
mellettem, minthogy Én az élet 
legtitkosabb redőibe való pillantás 
művészetéhez értek?! 

Azért aztán nagy félelem fog el téged. 
- Nézd, egyedül ez jött szívedből. Én 

azonban mondom neked: Tedd 
nyelvedet fogaid közé és tartsd ott 
szorosan fogva, hogy még egyszer 
meg ne csalja szívedet, s veled 
elhitesse, mintha te és veled együtt a 
többiek is szándékomnak értelmét már 
felismerték volna. 

Nézd, ilyet gondolni igen nagyon hiú 
dolog, mert te és a te testvéreid 
csakhamar felismeritek, hogy veletek, 
mindnyájatokkal való szándékomnak 
teljes értelmét a legfelsőbb Mennynek 
a legfőbb és legtökéletesebb 
angyalszelleme sem fogja soha 
felismerni és felfogni. 

Ami azonban híradó gondodat illeti, 
most már mindnyájan tudják, hogy ma, 
holnap, és holnapután, tehát a 
panasznapig itt kell maradniuk. 

És így eszerint már nincs mentséged 
arra, hogy kimaradj, és ne tégy eleged 
meghívásomnak! 

Minthogy félelmed nyilvánvalóan hiú, 
és a tieid már mind rég jól el vannak 
látva, csak fogsz követhetni Engem?” 
És Gabriel örömkönnyek között 
válaszolta: , Igen, valóban igen, most 
követlek Téged, ahová akarod! 

Mert nagy sejtelem támad fel bennem, 
hallván Tőled, milyen 
kifürkészhetetlen a Te szándékod 
értelme. 

Nem merem ugyan még nyelvemmel 
kimondani, de azért a szívemben annál 
hangosabban mondja ki egy eddig még 
soha nem érzett szeretet, hogy Te az 
Atya vagy! 

És azért követni akarlak örökké, ahová 
akarod, igen örökké, Amen. 


51. Fejezet - Abedám a világosságról - A mindenható 
Isten és a szeretetteljes Atya Abedámban 


És Abedám menni készült és Gabriel 

felé fordulva mondta: , Kövessetek 
tehát! Bizony mondom nektek, aki 
Engem követ, az igaz úton halad, és az 
élet ösvényén nem téveszti el az utat 
az Élethez. 

Ki akarna azonban hosszú erdei úton 
keresztül sötét éjjel világosság nélkül 
járni? 

A világ azonban az erdő, és az ember 
földi élete az út; a testnek életideje 
pedig a sűrű éjjel. 

Akinek nincs világossága, rátalál-e az 
igaz, szűk középútra, amely egyedül 
vezeti a vándort oda, a szent 
szeretetcélhoz, ami az örök élet?! 

Én vagyok azonban a valóságos, 
csalhatatlan világosság, az Út és az 
örök Élet maga. 

Ha tehát Engem követtek, akkor bőven 
lesz világosságtok és örökké lehetetlen 
lesz eltévesztenetek az igazi utat, 
minthogy a világosság az út maga, és 
sohasem is fogjátok eltéveszthetni a 
szent szeretet-célt, ami az örök élet, 
minthogy az út és a világosság a szent 
szeretetcél maga, ami a valóságos örök 
élet. 

Azért is kövessetek mind, és ne 
kérdezzétek, hová. Mert ahol Én 
vagyok, ott mindenütt az igazi hely és 
mindenütt az örök élet. 

Ha azonban valaki éjjel venne 
világosságot és hol hegyre, hol 
völgybe, hol pedig különféle helyekre 
állítaná azt, vajon olybá tűnnék-e 
valahol a világosság, mintha az nem 
lenne odavaló? 

Én mondom nektek: a világosság 
mindenhová való; mert ki állíthatná és 
mondhatná, erre vagy arra a helyre 
nem illik a Nap világossága és nem 
illik oda, ahová a Nap sugarait küldi?! 

Éppen úgy van a szellem 
világosságával! Azért senki ne is 

kérdezze, ha a világosság éri őt, való-e 
neki, vagy sem; vagy méltó-e a 
világosságra, vagy sem? 

Hanem ha a világosság jő, ragadja meg 
azt mindenki sietve és engedje, hogy 
szolgáljon neki. Mert ha a világosság 
itt van, azért van itt, hogy mindenkinek 
szolgáljon; ha azonban már egyszer 
félreállíttatott, vagy lenyugodott, az 
érdemes és az érdemtelen egyaránt 
nagyon szomorúan érzi majd hiányát! 
És felkeltét fogja visszavágyni, de 
felkelésre aztán nagyon késlekedik 
majd, és ez a késlekedés mindenki 
számára mindenkor a botrány köve 
lesz! 

Jaj azonban azoknak, akik nappal 
esnek el, és nem engedik magukat a 
világosságtól felemeltetni, amíg az 
közöttük jár. 

Bizony mondom nektek: nehezen 
kelnek fel, ha az éjszaka éri el őket! 

Ha azonban valaki éjjel esik el, nem 
kell-e annak megbocsátani? 

Igen, Én mondom nektek: az éjjel 
elesettek előbb és könnyebben kelnek 
majd fel, ha a Nap világossága megjő, 
mint azok, akik fényes nappal esnek el 
és tunyák, hogy felemelkedjenek, hogy 
a világosság elvezesse őket a szent 
szeretet-célhoz! 

Azért még egyszer mondom nektek: 
Ragadjátok meg szívetekkel a 
világosságot, amíg az köztetek van! 
Mert a világosság ideje rövid, de a 
sötétség ideje nagyon is hosszú. 

Aki pedig azt most megragadja, annak 
aztán örökké nem lesz hiánya benne. 
Ismerjétek is azonban végre fel, hogy 
Én Magam vagyok az: minden életnek 
a világossága és az ősöröktől fogva 
való egyedüli Élet maga. 

Ha ezt szíveitekben felismertétek, 
akkor a világosságot és az életet már 

teljesen magatokba fogadjátok. 

Mi azonban a világosság és az élet, a 
szent, az örök? 

Isten maga a világosság és az örök 
szeretet a világosságban, az örök élet 
és az Atya, Akit te Gabriel előbb 
vallottál, amidőn nagy sejtelmed 
utolsó szavát kimondtad és vallottad, 
hogy Én... az Atya vagyok! 

Igen, bizony, mondom nektek: Én 
vagyok az egyedül igazi Atya és ti 
mind a gyermekeim, ha Atyátoknak 
elismertek. 

Aki azonban nem akar majd Atyának 
elismerni Engem, mégpedig szívében 
és teljes mértékben, annak az leszek, 
aki vagyok a kőnek, azaz örökké ítélő 
Isten és Teremtő! 

Erőm és hatalmam végtelen, így szól 
Isten Önmagát illetőleg - ki fog és ki 
akar nekem ellentállani? 

Az Atya ellenben a gyermekekhez 
simul és félős szemeik elől elrejti a 
mindenható Istent, hogy szívükben 
mindnyájan megragadják Őt, és igaz 
atyai hívószavát kövessék! 

Látjátok, íme Én Magam vagyok és 
hívlak titeket, hogy kövessetek Engem. 
Azért ne habozzatok édes gyermekeim 
és kövessetek Engem! Mert hiszen 
szent és legszeretőbb Atyátok vagyok! 
Hallgassatok Reám és kövessetek 
Engem. Amen, amen, amen!” 


52. Fejezet - Gabriel szól testvéreihez Abedám 
beszédének isteni-atyai szelleméről 


Amidőn -  Abedám e beszédét 
befejezte, Gabriel és a többiek mind 
arcra borultak, mégpedig közel 
Abedám lábaihoz. 

Gabriel azonban, amint kissé 
összeszedte magát, csakhamar igen 
figyelemreméltó beszédet kezdett 

testvéreihez, és barátaihoz intézni 
annyira, hogy Ádám maga bizonyságot 
adott jelentőségéről és megdicsérte a 
szónokot, mondván: 

, Gabriel, már sok beszédet hallottam 
emberi ajkakról, de ilyen szavak fel 
nem ébresztettől még nem hatoltak 
füleimhez! 

Örülj, mert Abedám már nagyon 
nagyot tett veled! Mi vár reád akkor 
majd, ha szíved a tiszta szeretetben 
teljesen egy lesz vele!" 

Ezt mondta Ádám Gabrielnek, amidőn 
ez beszédét befejezte. Gabriel beszéde 
pedig így hangzott: 

, Barátaim! Testvéreim! Hallottátok, 
megértettétek, felfogtátok? 

Ki képes ilyen szavakat füleinkhez és 
szíveinkhez intézni? 

Avagy  törzsatyánktól kezdve a 
beszélni még nem tudó gyermekeinkig 
hallott-e valaki valaha ilyen szavakat? 
Nem, nem, nem! - kell 
mindnyájatoknak mondanotok! Mert 
azok nem emberi bölcsességből eredő 
szavak; sem legtökéletesebb 
angyalszellemtől származók. 

Mert hol az  örökkévalóságok 
végtelenségében van teremtett lény, 
amely ilyet képes lenne magából 
létrehozni? 

Barátaim és testvéreim, 
gondolkozzatok és fontoljátok meg! Ki 
lehet az, sőt kinek kell annak lennie, 
szükségszerűen örökké lennie, aki 
önmagáról, igen egészen önmagáról 
kijelentheti: Én vagyok a világosság, 
az Út és a szent Cél?! Igen, az öröktől 
fogva való egyedüli Ősélet maga! 
Barátaim! Testvéreim! Tán még 
mindig nem dereng nektek, hogy Ki az 
az idegen? 

Óh, akkor vakoknak kellene lennetek, 
mint a legsötétebb éjfélkor a Föld 

középpontja, és süketeknek, mint a 
tenger legmélyén a legkeményebb kő! 
Bizony valóban, ha valaki közülünk 
önmagáról ilyen szavakat határozottan 
kimondana, meg vagyok győződve, 
nyelve még második szót sem érintené, 
és máris semmi nyoma sem lenne az 
elvetemedettnek! 

Igen, ha a nagy Föld tenné ezt, ha 
ugyan valamilyen legtágabb szájában 
nyelve lenne - valóban, már annak az 
első gondolata, hogy ilyet állítson 
magáról, örökre meg kellene őt 
semmisítenie. 

Igen, a nagy Nap semmivel sem járna 
jobban! 

Avagy nem bírjátok azt felfogni? Ha 
azt nem tehetnétek, akkor csak merjen 
egyiktek vagy másiktok ilyet magáról 
csendben gondolni! Gondolja, hogy ő 
minden életnek legszentebb, igen, 
legszentebb, öröktől fogva való élete, a 
világosság világossága, minden út útja, 
és minden dolgok szent célja. 
Gondolja, hogy minden erők legfőbb 
ereje, minden hatalmak legfőbb 
hatalma, és a képességek legfőbb Ura - 
és amellett maradjon életben, ha képes 
és tud! 

Még sohasem voltam próféta, de most 
az vagyok, és a lehető legnagyobb 
bizonyossággal, és a legteljesebb 
meggyőződéssel jövendölöm, hogy ha 
ezt mondaná: ,Én vagyok minden 
erőnek és hatalomnak az Ura" - 
azonnal képtelen lenne arra, hogy még 
csak a póknak a legfinomabb szövetét 
is széttépje. 

És ha azt mondaná: Én vagyok a 
hatalmak legfőbb hatalma, egy parány 
örökre földre terítené azonnal. 

És ha azt mondaná: Én vagyok minden 
erőnek a legfőbb ereje, csakhamar egy 
szúnyog összetörné csontjait és 

elemésztené izmait. 

És ha azt mondaná: Én vagyok minden 
dolgok szent végcélja - az 
örökkévalóság végtelen örvénye 
haladéktalanul az örök megsemmisülés 
tüzébe sodorná őt. 

És ha mondaná: Én vagyok minden 
útnak az útja, a Föld az ő haragjának 
tüzében azonnal elnyelné őt. 

És ha azt mondaná: Én vagyok minden 
világosságnak a világossága - rögtön a 
legsűrűbb sötétség venné őt körül. 

És végül, ha azt mondaná: Én vagyok 
minden életnek a legszentebb ősörök 
élete maga - ki mérhetné meg akkor a 
legsebesebben tovatűnő szempillantás 
időtartamát, amelyben ilyen szavak 
legbensőbb életében elpusztítanák, és 
örökre úgy megsemmisítenék őt, 
mintha soha nem is létezett volna! 

Óh barátaim és testvéreim, minthogy 
most mindezt értjük és bizonyára 
minden tagunkkal fel is fogjuk és 
látjuk az Idegent - aki mindezt 
szemünk láttára és fülünk hallatára 
elmondta Magáról - teljesen épen és jó 
erőben előttünk állani, és halljuk Őt, 
hogy Ő Magához hív minket, amint 
igaz, egyedül igaz Atya magához hívja 
az ő gyermekeit és szívünk bennünk 
hangosan kiáltja, és mondja: Igen, Te 
egyedül vagy igaz Atya, és jaj annak, 
aki a legszentebb nevet 
megszentségtelenítené és magát még 
, Atyának" hivatná - ki és mi, és 
honnan való tehát ez az Idegen? 
Lássátok, a végtelen Menny telve 
fénylő csodáival, a Föld telve 
csodákkal és szívünk, a legnagyobb 
csoda, nagy hangosan kiáltják és 
mondják nekünk: Jehova, Isten, 
minden dolgok örök Teremtője, a szent 
Atya... időz gyermekeinél a Földön! 
Testvéreim, értitek-e ezt? 


Gabriel e beszéde után azonban 
Abedám mindnyájukat felhívta 
keljenek fel, és mondotta nekik: 
, Gyermekeim, most itt az ideje, hogy 
Engem a Magaslatra kövessetek, hogy 
ott az összes atyák jelenlétében 
bensőleg a veletek való szándékom 
egy másik értelmét mutassam meg 
nektek. 

Mert nézzétek, a Föld egy nagy mező, 
amelyen sokféle fű, mindenféle bokor 
és sokféle fa nő; és amelyen végtelen 
sok féreg mászik, és az erdők 
mindenféle állatokkal vannak 
benépesítve, úgyszintén a vizek és a 
levegő is. 

Ki veszi azt mind tekintetbe? Kinek a 
szívében van meg mindennek a 
rendje? És mégis a szív ebből a 
rendből való. 

Azért kövessetek Engem, hogy 
nyilvánvalóvá váljék a veletek való 
szándékom másik értelme. Amen.” 


53. Fejezet - Mindnyájan követik az Urat - Bezédiel 
csendes elmélkedése a természetről, ésnyilatkozatai az 
Ur emberi lényegéről - Gábriel jó válasza 


És mindnyájan azonnal a 
legtiszteletteljesebben felkeltek és 
egész testükben remegve Abedámot és 
Ádámot követték - részint a túlságos 
nagy gyönyörtől, részint pedig Isten 
szentségétől, hatalmától és erejétől 
való túlságos félelmüktől indíttatva, de 
részben a szent Atya iránt szívükben 
jelentkező mind nagyobb szeretettől is 
kényszerítve, fel a már ismert 
magaslatra. 

Gabriel egy testvére azonban, aki 
mögötte ment, egészen halkan szólt 
Gabrielhez: , Halljad testvérem, ha 
most ezt a megszámlálhatatlan 
csillaggal behintett mennyboltozatot 


nézem, és amint már Séttől, Énostól és 
főleg Énoktól tudjuk, hogy e csillagok 
mind felfoghatatlanul nagy világtestek 
- testvéreim, és ha ez a gondolat 
nekem elém világítva mondja: 
Bezédiel! Nézd, itt elől megy mind e 
számtalan és mérhetetlen nagy 
csodáknak a Teremtője, a mindentudó 
és mindenfelett Szent, és hogy 
egyetlen szent gondolatára a végtelen 
terek üresek lesznek, saját örök 
végtelen éjjeleikbe teremtve; és ismét 
egy szent gondolatára Annak, Aki elől 
megy, a nagy végtelenségben új, dicső 
alkotások ragyognak fel - óh testvérem 
- milyen kimondhatatlan érzés 
hatalmasodik el e gondolatra 
szívemben! 

Te ugyan előbb mondtad, nem sejtjük- 
e, hogy Ki az az idegen? 

Óh én mondom neked, hogy már 
érkezésénél sejtettem, hogy mögötte 
valami kimondhatatlannak kell 
rejtőznie. Mert azt hirdették nekem 
szeme és szája, mielőtt még egy 
mindenfelett szent szót szólt volna 
hozzánk. 

Avagy láttál-e valaha olyan szemet és 
olyan szájat?! 

Milyen méltóság, milyen szentség, 
milyen erő és milyen hatalom az, 
amely arcán a legvilágosabban 
kifejeződik! És ki az, aki szinte el ne 
olvadna a gyönyörtől, ha Ő közelről 
tekint reá! És milyen kimondhatatlanul 
szeretetteljes, megnyerő és vonzó az Ő 
arculata közelből. 

És ha mindjobban eltávolodunk Tőle, 
akkor arcán mindinkább több lesz a 
szent komolyság és az a valami, ami 
leírhatatlan. 

Alig tudom, hogy melyik értést 
támasztja inkább fel a szívemben: a 
szent, legfőbb tiszteletnek az érzését-e, 

vagy a legmélyebb megbánást, és a 
leghőbb vágyat az után, hogy Hozzá 
ismét mindjobban közeledjünk, sőt ha 
lehetséges lenne, Vele teljesen 
egyesüljünk! 

És ha aztán mindinkább közelébe 
jutunk, milyen hamar röppen el a 
távolságnak minden érzete! És egy 
előbb soha nem érzett szent 
szeretetnek a fuvallata éri helyette a 
szívet úgy, hogy az élet és az elmúlás 
egyformán végtelen gyönyört ébreszt e 
szeretetben! 

Óh testvérem, most kérdezlek téged, 
aki nálamnál sokkal bölcsebb vagy, 
nem tapasztaltad-e te is ugyanezt? 
Minthogy már olyan sokat mondtál 
nekem, nem adnád-e azt is értésemre, 
mennyiben bízzam érzéseimben vagy 
mennyiben csúsztak abba bele 
tévedések? Ha valamit tudsz, kérlek, 
tudasd velem!” 

És Gabriel szólt Bezédiel testvéréhez: 
Óh testvérem! Higgy érzésednek; de 
hidd el az is, hogy az az érzés nem 
belőled, hanem szentül Attól árad a 
szívedbe, Aki itt elől, mindnyájunkat a 
szent  Magaslat felé vezet. Igen 
Bezédiel testvérem, egy Magaslat felé, 
amely nem pusztán a Földnek egy 
Magaslata, hanem végtelenül inkább a 
Belőle áradó benső örök életnek a 
Magaslata. Ezt sejtem én. 

Óh testvérem és testvéreim mind, 
nyissátok késedelem nélkül tágra 
szíveteket, és dobjatok ki belőle 
minden haszontalan lim-lomot, hogy 
annál több szabad hely legyen benne 
mindama nagy kincs befogadására, 
amely már eddig is dúsan ömlött 
reánk, és amely reánk bizonyára még 
ezután is ki fog öntetni. 

Hagyd azonban egyelőre kedves 
testvérem nagyon nagy gondolataidat. 

Mert való igaz, és nekem úgy tetszik, 
mintha a végtelenül nagy, 
egyszersmind végtelenül szent is 
lenne, ami még ki nem tisztogatott 
szívünk számára. 

Ha azonban valaki közülünk szívében 
foglalkozik, vagy foglalkozni akar 
valamivel, az legserényebben tisztítsa 
meg azt igaz megbánással, és Az iránti 
szeretettel, Aki minket itt vezet. 

Mert nézzétek: mi mindnyájan közel 
vagyunk a célhoz; az atyák már mind 
arcra borulnak láttára Annak, Aki 
vezet minket! 

Óh nézzétek, nézzétek, szent fény 
veszi őket mind körül az egész 
Magaslat fénybe merül most! 


Oh testvéreim, sírjatok és 
imádkozzatok! Mert szent, szent, szent 
hely ez itt! 


Óh te szegény bűnös szívem, elbírod-e 
majd a bekövetkező megnyilatkozást - 
az örök Isten, a szent Atya 
világosságát?!" 


54. Fejezet - Az atyák fogadják a tizenkettőt - Sét 

beszédhibájának meggyógyítása -A tizenkettő étkezése 


Amiként pedig útközben Gabriel és 
Bezédiel beszélgettek egymással, 
éppúgy beszélgettek a többiek is, és 
így valamennyien Általam vezetve, jól 
előkészített, nagyon emelkedett és 
ájtatos szívvel érkeztek a Magaslat 
tetejére. 

Ott megérkezve Abedám felhívta az 
atyákat, keljenek fel és fogadják a 
tizenkettőt, akiket mi magunk, Én és 
Ádám hoztunk a Magaslatra! 

Amidőn az atyák Abedám e kívánságát 
meghallották, az atyák, asszonyok és 
gyermekek mind, azonnal 
kiterjesztették karjaikat a tizenkettő 
felé; és így a legszeretetteljesebben 

fogadták őket. 

Csak Sét nem mert hozzájuk menni, 
mert most félt azoktól, akikre előbb 
kissé gyöngédtelenül rádörmögött. 
Ádám azonban azonnal magához hívta 
Sétet és kérdezte őt, mondván: , Ábel- 
Sét, miért maradsz te távol, amikor 
minden, ami csak lélegzik itt a 
Magaslaton, az felette szent Atya 
szavának engedelmeskedik? 

Avagy talán megbénultak a karjaid, 
hogy nem akarod őket kinyújtani azok 
felé, akiket Abedám szent Atyánk 
maga hozott ide? Avagy talán nem is 
hallottad felhívását?!" 

Erre Sét azonnal arcra borult Ádám és 
Abedám előtt, és esdve szólt: „Óh 
bocsássátok meg nekem 
meggondolatlan botornak azt, amit 
elkövettem!” 

Abedám itt szavába vágott és mondta: 
„Azt Én tettem és azért az helyesen és 
jól volt téve! 

De hiú a te félelmed, amelynél fogva 
te most nem mered fogadni azokat, 
akiket hiszen Én Magam vezettem ide, 
és aztán mindnyájatokat idehívtam és 
jeleztem nektek, hogy mit tegyetek. 
Tedd azért félre botor félelmedet és 
tégy a többiek példája szerint, akkor 
könnyítesz szíveden, és távol tartod azt 
saját lelkiismereted minden 
szemrehányásától és azt annál inkább, 
mivel olyan férfiként állasz Előttem, 
aki minden vétektől mentes! Értsd meg 
és tégy aszerint. Amen.” 

És Sét azonnal felállt, és a 
legbarátságosabban kitárta karjait a 
tizenkettő fogadására. 

Amidőn pedig ezek észrevették, hogy 
az előbb haragos Sét atya is kinyújtja 
karját utánuk, majdnem mindnyájan 
lábaihoz borultak és bocsánatát kérték, 
amiért - véleményük szerint előbb 

meggondolatlan balgaságukkal minden 
esetre okot adtak neki arra, hogy rajtuk 
bosszankodjék. 

Sét azonban a nagy szeretettől 
megindulva egy szót sem volt képes 
szólni. Ezzel szemben azonban, amit 
nyelve tenni egy ideig nem tudott, azt 
annál tevékenyebben jelezték kezei és 
kebele, egyiket a másik után saját 
kezeivel nagy buzgósággal a földről 
felemelve, szívben őket jelekkel 
felvilágosítva és megvigasztalva, és 
aztán valamennyiüket keblére szorítva. 
Amidőn ilyen módon tettleg 
megmutatta, hogy egyáltalán nem 
haragudott, hanem hogy azt, amit 
előbb velük szemben tett, csak belső 
magasabb késztetésre tette saját 
életüdvük érdekében, amellett azonban 
mégis észrevette, hogy a tizenkettő az 
ő jeleit nem értette meg teljesen, 
rögtön Abedámhoz fordult, és nyelvére 
és keblére mutatott. 

Mert Sétnek születése óta megvolt az a 
hibája, hogy hosszabb ideig gyakran 
egy szót sem bírt kimondani, ha lelkén 
nagy megindulás vett erőt. 

És Abedám azonnal megérintette Sét 
ajkát, és mellét és mondta neki: , Sét 
mondom neked, nyisd meg ajkaidat, és 
nyelved soha többé ne mondja fel 
neked a szolgálatát! És most immár 
könnyíts szíveden! Amen. 

És rögtön folyamként ömlöttek Sétből 
a nagyszerű szavak, amelyek 
következőleg hangzottak: 

„Óh gyermekek, óh gyermekei a szent 
Atya szeretetének! Ha előbb igaz, 
szent, belső ösztönzésből nem lettem 
volna arra kényszerítve, hogy 
erősebben hangzó szavakkal 
elutasítsalak titeket mértéktelenül 
szerető szívemtől, bizonyára barátaim, 
szívem legforróbb szeretetéből 

mindnyájatokat elnyelt volna. 


Gyermekek, barátaim! Amidőn 
azonban szavamra, amellyel titeket 
Adám atyához utasítottalak, 


elhagytatok és a szent Magaslatról 
lementetek, akkor sajnáltalak titeket 
gyermekeim és barátaim, amiért nem 
fordultatok oda, ahová szavam 
utasított és nem kérdeztétek Ádámot 
arra nézve, amiért a dombot olyan 
fáradtsággal és félénken 
megmásztátok! 

Mert nézzétek, amíg a szeretet, a szent 
Atya Ádámtól  kisérve a ti 
csoportotokat el nem érte, addig 
bánkódtam, nagyon is bánkódtam 
szerető szívemben utánatok kedves 
barátaim és gyermekeim! 

De amidőn rövidre rá láttam, hogy a 
szent Atya mindnyájatokat olyan 
szeretetteljesen keblére von és ölel, 
akkor, mint a Föld, oly nehéz kő esett 
le egyszerre még fájó szívemről! Az a 
kő nyomta szívemet, mert előlem, 
szerető atyátok elől futni kellett látnom 
titeket, gyermekeimet. 

De feledjünk most már mindent! 
Hiszen a szent Atya akarta azt úgy! 
Azért legyen Neki örök hála és legyen 
az Övé a legtisztább szeretetünk, 
amelyre szívünk csak képes. 

És most gyermekeim és barátaim, 
amint veszem észre, ti ma étellel és 
itallal még nem erősítettétek 
magatokat. Azért jertek ide a 
kosarakhoz és egyetek és igyatok, amit 
csak találtok bennük; mert az Atya már 
megáldotta egész tartalmukat. 

Óh jertek, óh jertek és vegyétek 
magatokhoz az ételt örök életetekre! 

És utána Abedám is felhívta őket, 
hogy Sétnek engedelmeskedjenek és 
tegyék meg, amit Sét kíván tőlük. 

És Sét felhívásának engedve, Ádám 

kosarához mentek és jóízűen ettek és 
ittak belőle. 


55. Fejezet - Gabriel dicséri a lakomát - Abedán a 
túlzott köszönetről 


Amidőn a tizenkettő a kosarak mellől 
felállt, miután elegendőképpen 
jóllaktak és erősítették magukat, 
azonnal Abedámhoz, Ádámhoz és 
Séthez mentek és a legbensőbben 
megköszönjék a reájuk nézve olyan 
nagy kegyet - amint ők mondták - 
hogy Ádám ételkosarából volt szabad 
jóllakniuk a legjobb ízű ételekből. 

És Gabriel azután hangosan szólt a 
többiekhez: , Testvéreim úgy hiszem, 
mindnyájunknak majdnem egy és 
ugyanolyan ízlésünk van; ha azonban 
éreztétek, úgy amint azt ínyemmel én 
éreztem, akkor mindnyájan velem 
egyértelműen mondani fogjátok: 
Amennyire mi az egyébként bizony 
sovány Földünknek a talaját csak 
ismerjük, az sehol sem terem ilyen 
gyümölcsöt, amely először is 
nagyszerű alakjával minden eddig 
látottat messze felülmúl, úgy, mint a 
Nap világossága a Hold csekély 
fényét, ha világítani kezd, vagy 
világítani megszűnik. 

Ami azonban a kellemes illatot és ízt, 
zamatot illeti, arra nézetem szerint az 
egész Földön nem találni 
összehasonlítható, találó képet, hacsak 
nem hasonlítom össze azoknak a 
szavaknak az értelmét, amelyeket Az 
mond, Aki most köztünk van (a 
legszentebb, legszeretőbb Atya) az én 
üres nyelvkoptatásomnak az 
értelmével, amelykülönbség végtelen 
és minden teremtett ajak számára 
örökké kimondhatatlan. 

Ezek szerint tehát kedves fivéreim és 

barátaim, ha ítéletünk megalkotásánál 
mindezt figyelembe vesszük, e 
gyümölcs bizonyára felfoghatatlanul 
magasabb eredetű, mint amely eredetet 
mi mindnyájan a rendesnek ismerünk. 

Minthogy pedig ez semmiképpen sem 
tagadható, mi hárul ebből örök 
kötelességként reánk? 

Tekintsetek ide reám! Rajta leszek, 
hogy ezért ez a szív, amely itt 
keblemben van, az ilyen adományok 
legfőbb Adományozója iránt örök 
hálaáldozatként a lehető legnagyobb 
szeretettől fellángoljon és amennyire 
csak tehetségemben lesz, a szent Atyát 
dicsőíteni és magasztalni fogom 
napról-napra, óráról-órára és 
pillanatról-pillanatra! 

Mert édesnél édesebb volt a gyümölcs 
és nagyszerűnél nagyszerűbb a pompás 
ízek! Azért dicsőíteni és magasztalni 
akarjuk is a szent atyát, amíg élünk! 
Mert hiszen Ő túlontúl jó és telve van 
a legnagyobb szeretettel, kegyelemmel 
és könyörületességgel. És ez nála 
örökkétartó. Azért örökké is 
dicsőíttessék és magasztaltassék az Úr 
szent Neve! Amen.” 


És mindnyájan egybehangzóan 
mondták: Igen, örökké szívből 
dicsőíttessék és mindenfelett 


magasztaltassék nagy, szent Atyánk 
legszentebb Neve. Amen. 
Csak azután borultak le Abedám előtt 


és dicsőítették és magasztalták Őt a 
legnagyobb mértékben szívük 
legmélyéből. 


A fenséges Abedám azonban mondta 
nekik: keljenek fel és amidőn ismét 
mindnyájan egymás után fölálltak, 
szólt hozzájuk: 

, Gyermekeim! Az Atyának bizonyára 
igen nagy és sok öröme telik hálás 
gyermekeiben, és olyan gyermekeiben, 

akik szívüket mindjobban és jobban 
megtelítik az Atya iránti igaz gyermeki 
szeretettel. 

De mit gondoltok, ha olyan eset adná 
elő magát, hogy egy atya a 
gyermekének egy kis érett almát adna, 
a gyermek azután e kis adományért 
annyira meg lenne hatva, hogy éjjel- 
nappal nem szűnne meg emiatt 
dicsérni az atyát, és ha a jó atya meg is 
akarná nyugtatni őt, a gyermek 
azonban mindamellett is az atyát 
egyfolytában csak dicsérné, amíg csak 
hanggal győzné és a dicséretnek csak a 
teljes tehetetlenség szakítaná végét - 
nos mit gondoltok az ilyen esetről? 
Mennyire nehéz lesz a jó atyának a 
szíve a legközelebbi adománynál, ha 
már előre látni fogja, hogy a 
hálálkodás milyen gyötrelmének teszi 
ki szeretett gyermekét. 

És milyen fájdalmat fog érezni szíve 
még csak akkor, ha arra fog gondolni, 
hogy gyermekének becsesebb 
adományt jutasson, amidőn már egy 
ilyen csekély adomány is csupa 
hálálkodás miatt csaknem életét veszi 
gyermekének?! 

És ha a gyermek idővel tényleg kap 
majd értékesebb adományt, hogyan 
lesz majd képes ezt kellőképpen 
megköszönni, ha már az előbbi, alig 
figyelemreméltó csekélységért 
kimerítette háláját?! 

Ha most már ti egy nektek nyújtott 
szúnyogszárnyért és a testetek egy 
szőrszáláért a nektek lehető 
legnagyobb szeretettel és örök időkig 
akartok Nekem köszönetet mondani, 
akkor aztán mégis csak szeretném 
tőletek tudni, hogyan és mennyi ideig 
hálálkodtok majd Nekem, ha 
mindnyájatokat a legislegfőbb jóval 
ajándékozlak meg, amely nem egyéb, 


18. 


19. 


20. 


21. 


22. 


mint a legboldogabb, a 
leggyönyörteljesebb örök élet? 

Vagy ha már egy dióért akarjátok 
Nekem az egész Földet, a Holdat, a 
Napot és az összes csillagokat 
hálaáldozatul hozni, mivel fogjátok 
majd viszonozni azt, ha egy egész 
Földet kaptok ajándékul? 

Látjátok tehát, igen kedves 
gyermekeim, a  köszönetnek is 
igazságosnak kell lennie, minthogy az 
szeretetteljes elismerése annak, amit 
valaki kapott. 

Ha azonban valaki a kapott 
szalmaszálat úgy köszöni meg, mint 
egy cédrusfát, akkor az vagy botor, 
vagy szívéből hazug elismervényt állít 
ki olyasmiről, amit még sohasem 
kapott meg. 

Azért vessétek ti is végét 
dicsőítésteknek, és ahelyett inkább 
készítsétek elő szíveteket annak 
befogadására az Én kezemből, ami 


végtelenül fenségesebb és 
magasztosabb, mint az összes 
gyümölcs. 


Előbb azonban szálljatok magatokba 
és nézzetek körül szívetekben! Amit 
pedig ott találni fogtok, azt 
mindnyájan egyértelműen tudassátok 
Velem! Amen.” 


56. Fejezet - Énok beszéde: hogyan kell a szívben 
körülnézni -Különbség az értelem világossága és 
a szív világossága között -Ideigvaló szeretet és 
örök szeretet 


Abedám e beszéde után a tizenkettő 
Énok utasítására pár lépéssel hátrább 
állt, Énok szellemben szívükbe kísérte 
őket, náluk maradva és rövid 
beszédben kifejtette, mit tesz az saját 
szívükben körülnézni, és aztán azt 
meglátni, ami abban van, vagy ami 


abban végbemegy. A beszéd így 
hangzott: 

„Halljátok kedves testvéreim! A 
legszentebb, legszeretőbb Atya 
Abedám Jehova Emánuel Abba 
mondta nektek, miután untig 
meghallgatta a ti gyermeteg 
dicsőítésteket: 

Nézzetek körül szívetekben, és amit 
abban találni fogtok azt hűen 
közöljétek Velem! Ez volt felette szent 
beszédének az értelme. 

De a legszentebb Atya látta nagyon jól 
azt is, hogy ezt az értelmet nem 
fogjátok felfogni. Azért engem 
szívemben titkon utasított, hogy 
kísérjelek el szívetekbe és így ez 
utolsó szavainak rejtett értelmébe is, 
amelyeket végül hozzátok intézett. 
Ezen ugyan kissé csodálkoztok, de 
majd mindnyájan csakhamar 
meglátjátok, mennyire nem olyan 
nagyon könnyű az, hogy szemünket 
rögtön szívünkbe irányítsuk, és azt 
egészen megtekintsük. 

Mert nézzétek, mind ez ideig 
mindnyájatoknál főleg csak fejetek 
értelme volt lelketek világa, de az örök 
élő szellem, amely a lélek szívében 
lakik, és amely az egyedül igaz 
legbensőbb eleven világossága az 
életnek, az nálatok még sohasem 
ébresztetett fel. 

Ha pedig ez még nincs felébresztve, 
akkor hasztalan a szívbe néznünk! 
Mert ahol nincs világosság, mit lehetne 
ott látni? Avagy láthat-e valaki csak 
egy arasznyira is maga előtt teljesen 
sötét éjjelen? 

Így van ez azonban szívünkben a 
szellem látásával is, ahol senki semmit 
meg nem láthat mindaddig, amíg 
szelleme életre nem ébresztetett. 

De - fogjátok kérdezni - hogyan és 


10. 


11. 


12. 


13. 


14. 


mivel ébreszthető a szellem? 

Látjátok, éppen azért kaptam az 
utasítást, hogy titeket ide kísérjelek. 
De ha már szerencsésen idáig 
érkeztünk, akkor Annak a segítségével, 
Aki mindnyájunknak ezt a szent 
utasítást adta, oda is el fogunk érkezni, 
ahová a mindenfelett legjobb és 
legtökéletesebb szent akarata szerint 
Annak, Aki nekünk ezt az utasítást 
adta, mindnyájunknak érkeznünk kell. 
Az azonban az út, és az a szellemek 
egyedüli ébresztőeszköze, hogy 
valamennyien szívetekben, azaz a 
legtökéletesebb szeretetben, 
bizalomteljesen és igaz, önzetlen 
hűséggel a legszentebb Atyához 
forduljatok. 

Amidőn pedig észreveszitek, hogy 
szívetekben mind forróbb és forróbb 
lesz, akkor figyeljetek szívetekre, mert 
akkor már elérkezett ideje annak, hogy 
lángra lobbanjon, és világosság 
támadjon benne, és ha aztán így 
szívetek az Isten, a legszentebb és 
legszeretőbb Atya iránti szeretetre 
gyullad, akkor tekintsetek 
önmagatokba, és az örök életnek 
csodáit látjátok majd meg magatokban. 
De azt nagyon jól jegyezzétek meg 
magatoknak, hogy valahogy ne 
egyedül azért kezdjétek szeretni a 
legszentebb Atyát! Mert a legszentebb 
Atya azt akarja, hogy egyedül 
Önmagáért szeressük Őt! És hogy 
szeretetetek ne úgy alakuljon, mintha 
az csak máról holnapra szólna; mert 
hiszen ideigvaló szeretettel még a 
gyönge asszony sincs megelégedve, 
hát még az örök Isten! 

Az élet azonban olyan lesz, amilyen a 
Szeretet. Ha a szeretet ideiglenes, 
akkor az élet is múlandó lesz e 
szeretethez hasonlóan, amely egyedüli 

feltétele az életnek; az ilyen 
szeretetben azonban nincs világosság. 
Ha azonban a szeretet örök időkre 
szól, akkor az élet is vele egyenlő! És 
látjátok, az ilyen örök szeretet még 
csak a tudatos ébredése az örök 
szellemnek, amely maga sem egyéb, 
mint tiszta szeretet. 

Most mindent tudtok! Tegyetek 
aszerint, akkor csakhamar és igazában 
megtekinthetitek bensőleg magatokat! 
Amen.” 

És Bezédiel azonnal megfogta Énok 
kezét és mondta neki: , Mindenfelett 
kedves testvérem! Szívemnek milyen 
ömlengésével köszönjem meg neked 
azt a fenséges szolgálatot, amelyet 
nagyon szegény szívünknek tettél?! 
Lásd, e tekintetben én, legalább ami 
önmagamat illeti, ez időpontig még 
vak voltam. Mert - amint azt legalább 
reám vonatkozólag pontosan eltaláltad 
- eddig egyedül csak értelmemet 
törekedtem művelni, amiért is aztán 
mindent taglalni próbáltam, ami csak 
elém került, mivel azt gondoltam: 
Istennek a tökéletessége a mi 
tökéletlenségünktől csak a 
legtökéletesebb értelemben 
különbözik. Azért mi is csak 
értelmünk lehető kiművelése révén 
jöhetünk közelebb Istenhez. 

Hogy aztán e felette téves elv folytán a 
szívre soha sem voltam tekintettel, azt 
nem kell még külön előtte üres 
szavakkal erősítenem, minthogy előbb 
már úgyis igen jól láttad, hogyan 
állunk szívünkkel. 

De hogy milyen egészen botor és 
teljesen hasztalan volt ez a nemritkán 
szörnyű fáradozásom, azt még csak 
most látom be - mert ugyan mi 
hasznára lehet a végtelen nagy 
tudomány is annak, aki halott? 

Ezer üres lélegzetvétel számára az 
éjszaka kimondhatatlanul jobb lenne, 
az elevennek azonban tudományra 
szüksége nincs. 

Avagy mire való lenne a holt-vaknak a 
világosság? És mire való lenne a 
tudomány az elevennek, akinek 
szelleme a legfényesebb világosság? 
Lásd testvérem, ezt előbb nem tudtam! 
Minthogy azonban te most a 
legszentebb Atya kegyelméből 
keblemen zörgettél, szívem azonnal 
jelentkezett is és mondta: 

Szeretet, szeretet, szeretet.... Ez 
minden létezésnek a nagy szava, az 
alaphangja. Ha ezt bírod Istenben 
örökre, akkor bírod Istenben és 
Istenből a teljes életet is, és mindent, 
ami az Övé. 

Ha azonban szeretet nincs benned, 
akkor nincs semmid és csak a 
valóságos halált hordod magadban. 

Óh testvérem, nézd, most azonban a 
halál eltávozott belőlem. Milyen 
nagyot cselekedtél tehát te velem és 
bizonyára mindnyájunkkal, azzal, 
hogy halálunk főforrását fölfedezted 
előttünk! 

Milyen köszönetet érdemelsz is te 
ezért mindnyájunktól? 

Óh de tudom már, kit illet minden 
hála. Azért hadd siessek csak oda a 
legszentebb Atyához!” 

Énok azonban válaszolta neki: 
„Türtőztesd csak magadat még kissé, 
amíg a többiek is, mint te - te azonban 
teljes mértékben - fénylők lesznek 
szívükben. Amen. 


57. Fejezet - Énok beszéde Gabriel beszélőkészségéről - 
Mit lát Gabriel szívében 


De Gabriel is csakhamar Énokhoz 
lépett és inkább beszélési 


viszketegségből, mint igaz belső 
szükségből, Énokkal beszélni akart. 

De Énok megelőzte őt, és mondta 
neki: , Gabriel, halljad, az Úr és 
mindnyájunk legszeretőbb Atyja üzeni 
neked, hogy hallgass most, ha azt 
akarod, hogy te is felébresztessél! 
Avagy előbb Annak a szent 
utasítására, Aki itt közöttünk jár, a 
nyelv víg  mozgékonyságát is 
ajánlottam nektek ébresztő eszközül? 
Mondom neked: figyelj arra, amit itt 
hallottál, akkor majd megtalálod 
szívedbe az utat, de sohasem a nyelv 
készsége által, amely az örök élethez 
vezető utat előtted inkább elzárni, mint 
megnyitni tudná! 

Nézd, eddig te az első voltál, vagy 
inkább is úgy gondoltad, hogy 
fővezető vagy testvéreid között; ennek 
azonban a minden szentség, szeretet, 
szelídség és türelem Ura előtt a 
legcsekélyebb értéke sincs, hanem 
egyedül csak a szeretettel teljes, 
töredelmes, megtört szívnek. 

Mert mindaz, ami a világban előtérbe 
törtet, az az Istennél a háttérben áll; aki 
azonban itt a Föld észrevétlen, utolsó 
lakója, az ezért [Istennél a 
legtekintélyesebb, a legbecsültebb. 

De azért mégis mindenki óvakodjék 
attól, hogy a saját haszna érdekéből 
akarjon utolsó lenni, hanem egyedül 
csak azért, hogy akkor a legszeretőbb 
Atyát csendes  visszavonultságában 
annál jobban szerethesse és szíve annál 
inkább vágyakozhassék visszatérni az 
örök hazába, ahol a felette szent Atya 
állandóan lakozik, mint minden erőnek 
és hatalomnak az Istene. 

Ha te, kedves Gabriel testvérem, ezt 
esetleg nem tudtad, akkor jegyezd meg 
magadnak ezt most, hogy a közeli 
ébresztésből neked is jusson részed. 

Mert a legszentebb és legszeretőbb 
Atyához nem közeledhetsz előbb, 
amíg szívedben alaposan meg nem 
tekintetted magadat. 

Te azonban éppen olyan jól tudod azt, 
mint én, hogy mi a különbség a korán 
érlelt és a jól megérett gyümölcs 
között! Legyetek rajta, hogy ne a 
korán érlelt gyümölcs közé 
számítsatok. 

Szentül igaz ugyan, hogy a nagy, szent 
Érlelő köztünk lakik, tanít és vezet 
minket; de aki éretlen szívvel jő 
Hozzá, azt megváratja szívének teljes 
megéréséig. Ha pedig ez 
bekövetkezett, a szellemnek a 
megérlelése sem lesz már távol. 

Nem elég azonban az, hogy ha valaki 
csak egy évre, egy napra és egy órára 
ébresztetnék fel; hanem aki 
ébresztetik, az az egész 
örökkévalóságra felébresztetik. 

De nem a nyelvben lakozik a szellem, 
hanem egyedül a szívben. Azért annak, 
akinek felébresztett nyelve van, annak 
még nincs felébresztett szelleme is 
szívében, mert a nyelv a fejnek egy 
része, és annak a lába és karja. 

Amidőn pedig már fel van ébresztve a 
szellem, akkor a fej nyelve inkább 
nyugságban van, mint céltalan 
mozgásban, mert még csak akkor látja 
meg befelé a fej értelme, mint a 
léleknek a természetes világossága, 
hogy milyen végtelen a különbség a 
szellemnek a nyelve és a testnek a 
nyelve között. 

Azért tehát tégy te is, kedves Gabriel 
testvérem a legszentebb Atya utasítása 
szerint, és hallgass a nyelveddel, de 
légy ahelyett szeretettel telve annál 
beszédesebb a szívedben szellemed 
ébresztésére és abból eredőleg és 
azáltal az örök élet biztos elnyerésére. 

Értsd meg ezt és kövesd helyesen! 
Amen." 

Gabriel miután e beszédet hallotta, 
szorongattatást érzett szívében és nem 
tudta mit tegyen, és azért önmagában 
gondolkozni kezdett. Amint pedig 
mindig többet és többet gondolkozott, 
mindig világosabb és fényesebb lett a 
szívében, úgy hogy némán nézte és 
nézte, amint az egyik világosság a 
másik után kezd kibontakozni és 
megnyílni szíve mélyéből, és mint 
kezd szíve kibővülni, kiterjedni olyan 
nagyra, mint egy világ, és e már 
végtelen nagynak látszó világ közepén 
magas oltárt látott és ezen az oltáron 
egy fehér ruhás, erős ifjú állott. 

És ez az ifjú az Ég felé tekintett, 
amelyből végtelen erős világosság 
ömlött reá, és ebből a világosságból 
hangosan hallható szavakként hangzott 
le: 

Gabriel, Gabriel! Nézd meg a szíved 
oldalán levő kezeden látható jeleket, és 
írd e jelekkel a szókat kőtáblákra és 
tanítsd erre testvéreidet is! 

És az ifjú férfi lett, és megnézte kezét 
és huszonöt jelet talált rajta, és 
nevüket, eredetüket és belső 
értelműket is. 

És a többiek mind hasonló jeleket 
vettek észre magukban. 

Énok azonban, miután e belső 
szemlélésben mindnyájan másfél órát 
eltöltöttek, ébresztésükre kapott 
utasítást. 

És  Énok haladéktalanul fel is 
ébresztette és barátságosan 
Abedámhoz kísérte őket. 


58. Fejezet - Vrata látomása az írás lényegéről 


Amidőn ismét Abedámhoz érkeztek és 
Ot dicsőítették, és Neki legbensőbb 


hálájukat kifejezték, Abedám egyiket a 
tizenkettő közül, akit Vratának hívtak, 
azonnal kérdezte, mondván: 

, Nos hát, szeretett Vrata, mondd meg 
nekem röviden, mit láttál szívedben, és 
mit vettél észre?" 

És Vrata túl nagy alázattól, teste és 
lelke egész lényében remegve, rövid 
idő múlva, amelyet arra kellett 
felhasználnia, hogy megnyugodjon, 
válaszolt: 

„Óh te örök, szent, végtelenül 
hatalmas, erős, szelíd, gyengéd, 
türelmes, fenséges, bölcs, irgalmas, 
könyörületességgel és szeretettel teljes 
Atya és Isten, és minden dolgok 
Alkotója, szükséges lesz-e ajkammal 
megmondanom Neked azt, ami Neked 
már öröktől fogva világosabb és 
láthatóbb volt, mint nekem a Nap 
legderültebb és legtisztább időben?” 
És Abedám felelte: „Hogyan 
kérdezhetsz ilyet?!" 

Nem kívántam-e Én azt tőled? Ha 
azonban tudod, hogy azt, amit most te 
láttál és észleltél Én már öröktől fogva 
a legvilágosabban előre láttam, hogyan 
lehet az, hogy nem gondoltál arra, 
hogy azt is öröktől fogva előre kellett 
látnom, amiért Én téged most 
kérdeztelek, habár az végtelenül 
világos és tiszta Előttem, amit te 
magadban láttál és észleltél?! 
Minthogy azonban ezt, legalább most 
be kell látnod, ne kérdezz tovább, 
hanem válaszolj a kérdésre úgy, 
mintha nem tudnám azt, amiért 
kérdezlek. Mert hogy miért kérdezlek 
téged, annak okát Én nagyon jól 
tudom, abban teljesesen bizonyos 
lehetsz; és hogy miért adod meg te 
Nekem a választ, amelyet már öröktől 
fogva jól tudtam, azt is tudom. 

De mindamellett azt akarom, hogy ha 

kérdezlek úgy válaszolj, mintha 
éppenséggel nem tudnám, mit fogsz te 
Nekem válaszolni! 

Ezt pedig mindnyájan jegyezzétek meg 
magatoknak! És ha bárkit közületek 
kérdezni fogok, az mindig válaszoljon! 
Én azonban nem akarok veletek úgy 
beszélni, mint a kövekkel, hanem mind 
Atya az ő eleven és beszélni tudó 
gyermekeivel! 

És így válaszolj csak Vrata előbbi 
kérdésemre! Amen." 

És Vrata azonnal összeszedte magát, 
és szívében telve hálaérzettel beszélni 
kezdte, amit szívében meglátott. 

Így hangzottak pedig a szavak, 
amelyekkel Vrata látomásait előadta: 
„Óh Te, akinek nevét ajkam alig 
merészeli kimondani - ha Te akarod, 
akkor minden más akaratnak el kell 
némulnia, és  legelsőbben is az 
enyémnek. 

Erős világosságot láttam keletkezni a 
szívemben. Az erősebben fénylett, 
mint a Nap a legtündöklőbb közepén. 
És mihelyt ilyen világosságot 
észleltem magamban, kívülem a 
Földön sötét lett úgy, hogy nem 
voltam képes semmit sem 
megkülönböztetni. 

Ez a világosság azonban mindig több 
és több, és végül olyan hatalmas lett, 
hogy önmagamat, minden részemet 
olyan erősen kezdte átvilágítani, hogy 
külső bőrömön úgy tetszett nekem, 
mintha a Nap világossága folyt volna 
körül és bőrömnek e világossága aztán 
a Föld egy nagy részét világítaná meg. 
Amidőn azonban a világosság a földet 
érte, akkor ott a tárgyak nem voltak 
olyanok, mint rendesen a test 
szemeivel tekintve. 

Így például láttam egy falevelet, 
amelyet egy könnyen gyönyörűen 

hangzó légvonat éppen jobb kezembe 
vitt és az tele volt a legkülönösebb 
jelekkel. És a szép jelek feltűntek 
nekem annyira, hogy bal tenyeremre 
tettem a levelet, hogy azt hosszasabban 
megtekinthessem. 

De amint azt úgy  nézetettem, 
egyszerre feltűnt nekem, hogy azon a 
falevélen, mondhatnám majdnem 
hajszálig pontosan ugyanazok a jelek 
voltak, mint amelyeket egyidejűleg 
kezemen felfedeztem; csakhogy 
kezemen a jelek, mégpedig huszonöt 
ilyen jel a  legkülönbözőbben 
egymásba szövődésben társulva 
ismétlődtek. 

És a levél aztán mindig nagyobb és 
nagyobb lett, és úgy tetszett nekem, 
mintha szinte már majdnem az egész 
Föld felett kiterjeszkednék. 

Amint azonban a levél mindjobban és 
jobban kiterjedt, a jelcsoportozatok is 
egyre szaporodtak, olyannyira, hogy 
tiszta lehetetlenség lett volna a 
végtelen soroknak és csoportoknak 
csak a legkisebb részét is áttekinteni. 
Amidőn pedig az olyan nagyszerűen 
csodálatos kép szemléletébe mind 
jobban és jobban elmélyedtem, akkor, 
íme egyszerre kialudt bennem ez az 
égi világosság. A levél a világossággal 
és a levegő édes zengésével együtt 
eltűnt és Énok hangja rövidre reá ide 
Hozzád hívott minket, óh végtelenül 
szent Atyánk. 

Ez minden, amit láttam a Te 
legszentebb akaratod szerint és 
legkegyelmesebb engedelmed folytán. 
Ezért Neked örök hála, köszönet, 
minden dicsőség, tisztelet, szeretet és 
imádás örökké! Amen.” 

És Abedám erre megdicsérte hűségét 
és mondta: , Nézd szeretett Vrata, amit 
te láttál az kegyelmemnek az országa a 

földön. 

Nem maradhatok mindig úgy köztetek, 
amint most láttok Engem, és senkinek 
sem is lenne örök élete javára, ha 
maradnék is, és ha maradhatnék. 

De jeleket akarok nektek visszahagyni, 
amilyeneket te és a többi testvéreid is 
mind láttatok, és amelyek 
felhasználásával szellemem segítsége 
által, még a legkésőbbi utódaitok 
számára is  feljegyezhettek majd 
minden szót, amelyet most ajkaimmal 
hozzátok intéztem, és az ilyen 
feljegyzett szóban Én mindenha 
közöttetek leszek szentül, 
kegyelmesen, erősen és hatalmasan! 
Hogy azonban e jeleket hogyan kell 
majd használni, arra Szellemem 
Gabriel útján fog titeket tanítani. 
Amen.” 


59. Fejezet - A félős Széhel látomása és annak 
megfelelése Noéra és a vízözönre 


És miután Vrata ekként Abedám 
akaratát teljesítette és Abedám a belső 
látképről vigasztaló magyarázatot 
Adott és Vrata ezért Abedámnak szíve 
legmélyéből köszönetet mondott, 
Abedám azonnal egy másikat hívott 
nevén a tizenkettő közül, akinek 
Széhel volt a neve, és ugyanazokkal a 
szavakkal kérdezte őt, mondván: 
„Széhel, mondd meg Nekem te is, 
hogy mit láttál és  észleltél a 
szívedben?” 

Széhel azonban mintha villám ütötte 
volna, amidőn hallotta, hogy neki kell 
a kérdésre válaszolnia és azért egy szót 
sem volt képes ajkára venni, annál 
kevésbé, mivel már természetétől 
fogva kissé keményen hajló nyelve 
volt. De nem talán véletlenül, amint 
azt a mostani időben mondják és hiszik 

felette vak és botor módon, hanem 
azért, mert kemény nyelve ara volt 
hivatva, hogy Nevemet nagy dicsőség 
érje általa. 

Minthogy tehát az öreg Széhel minden 
akarata és erőlködése dacára sem volt 
képes megszólalni és azért félelmében 
és ijedtében lázas lett, Abedám 
hozzálépett és mintegy  kérdőleg 
mondta neki: 

,Széhel hogyan van az, hogy te 
fivéreiddel aggodalom és félelem 
nélkül tudsz beszélni, holott azok 
téged Hozzám viszonyítva 
éppenséggel nem szeretnek? 

Nézd, az Én szeretetem hozzád és 
mindnyájatokhoz olyan nagy, hogy 
annak tüzében a Teremtés végtelen 
terei számtalan Napokkal és 
Naprendszerekkel telehintve, lángra 
lobbannak, és mind a Napok mégis 
csak a legkisebb szikrái az irántatok 
való szeretetemnek, és te Tőlem való 
csupa félelemből és túl nagy 
bátortalanságból nem mered Nekem a 
kívánt választ megadni? Miként van 
ez? 

Mondd meg Nekem szívedben, vajon 
valamelyik testvéred, ha kérdésére 
válaszolnál, téged már szájon ütött-e? 
Látod, szívedben azt mondtad Nekem, 
hogy nem. 

Ha azonban testvéred nem ütött meg 
soha, aki pedig úgy, mint te csak 
gyenge ember, mennyivel kevésbé 
foglak bántani Én, Aki a mindenható 
örök Isten, és a te igaz, szent 
legszeretőbb Atyád Maga vagyok?! 
Azért nyomd el hiú, balga félelmedet 
és teljesen üres aggodalmadat és 
beszélj nyíltan Előttem és az atyák 
előtt! 

De ne keresd soká a legillőbb 
szavakat, amelyekkel Engem 

megszólíts, mert abban éppenséggel 
nem telik kedvem! Hanem amint majd 
szíved sugallja, úgy mondd azokat, és 
Nekem nagy kedvem telik majd szíved 
tiszta, igaz beszédében! Amen." 
Abedám legszentebb ajkairól jött e 
szavak annyira felbátorították Széhelt, 
hogy nemcsak minden aggodalma és 
félelme megszűnt, hanem nyelvének 
máskülönben állandó nehézsége is 
elmúlt, és így, most mondani kezdte, 
mi minden csodálatosat látott magában 
az alatt az idő alatt. 

A következőket látta pedig szívében és 
következőleg adott azoknak kifejezést: 
„Óh Te örök Szeretet, szent Atyám! 
Valóban, valóban nagy botor voltam! 
Olyan tiszta és világos még szemeim 
előtt és minden érzékem előtt. 

Óh Atyám, a Te végtelen szereteted, 
jóságod, irgalmad és kegyelmed - és az 
én balga aggodalmam és félelmem 
Előtted! Óh bocsáss meg nekem Te 
szeretett, szent Atyám! 

Nézd, nemcsak a Te szent, látható jó 
jelenléted volt az, amiért beszélni nem 
voltam képes, hanem az a rendkívül 
csodálatos is, amit láttam magamban, 
az is erősen hatott amúgyis nehéz 
nyelvemre. 

De most a Te mindenható Igéd annyira 
megerősített, hogy semmit nem félek, 
mert most először és legmélyebb 
valójában tapasztaltam, hogy egyedül 
csak Te vagy mindnyájunk szent Atyja 
- azért most már szeretettel el akarom 
mesélni, ami még most is olyan 
csodálatos fenségesen és félelmetesen 
érzékeim előtt lebeg és hangzik. Az 
pedig a következő: 

Mindjárt eleintén szívem izzani 
kezdett olyan pirosan, mint egy szép 
tavaszi rózsa, amikor a hajnalpír első 
sugarai köszöntik őt. De nem maradt 

meg olyannak, hanem pírja mindig 
erősebb és erősebb lett, éppen úgy, 
mint tavaszi reggelen a rózsa a pompás 
Nap teljes fölkeltével. 

És amint azt soha el nem tudtam volna 
gondolni, mindjárt az én szívemben is 
felkelt egy felséges Nap, és nagyon 
erősen világított. 

Szívem azonban olyan nagy lett, hogy 
abban egy egészen újnak tetsző eget 
láttam, számtalan új csillaggal ékítve, 
amelyek nagyszerű csoportokban 
nappal fénylettek. És aztán láttam, 
amint egy új, gyönyörű Föld merül föl 
nagy hullámok közül és békés 
nemzetséget hozott magával egy nagy 
házban, amely a hullámokon állott. 
Igen, ezt láttam saját szívemben, és 
még többet, amint következik. 

És az a békés nemzedék kiszállt a 
hosszú házból és Neked haladéktalanul 
illatos áldozatot hozott. A füst 
azonban, amely az áldozati oltárról 
felszállt, a magasban összegyülemlett 
és nemsokára egy gyönyörűséges nagy 
ívet képezett a messze nyúló, most 
pompában csillogó Föld felett. 

És az ív felől egy hang hallatszott, 
teljesen a Tiedével egyenlő; és a hang 
e nemzedék atyjához szólt és a békét 
ígérte neki, és kijelentette, hogy az az 
ív látható jelként hirdeti, hogy a Földet 
soha többé árvízzel nem bünteti. 

És az a hang még sokat beszélt a 
nemzedék atyjával, de a többi szó 
számomra teljesen érthetetlen volt. 

A házon azonban különös Jelek voltak 
láthatók, és az öreg férfi odament, és 
egy vörös kőtáblára lemásolta a 
jeleket. Amidőn aztán ezzel végzett, 
gyermekeihez lépett, megmutatta 
nekik a táblát és így szólt hozzájuk: 
Gyermekeim, itt fel van jegyezve úgy, 
amint Isten feljegyezte e házra, amely 

minket megoltalmazott: , Ezentúl nem 
akarok többé háborút viselni az 
emberekkel; ez volt az utolsó!" 

Aki azonban közületek hűtelen lesz 
Hozzám, azt ítélet alá akarom helyezni 
az idők nagy idejéig, azért békesség a 
Földnek és lakóinak, akik jószívűek 
most és a jövőben, és akik szívükben 
hűek maradnak Hozzám! Amen." 

Lám, ezt láttam és hallottam, és többet 
nem láttam és nem észleltem. 

, Óh szent Atyám! Vedd kegyesen! A 
Te szent akaratod! Amen." 


És  Abedám szólt:  „Széhel! 
Becsületesen adtad, amit találtál! 
Mindazonáltal e látomásodnak 


közelebbi jelentését majd csak az idő, 
a gonosz leplezze le! 

Én azonban azt szeretném, ha 
elmaradna e háború. De nem, amint azt 
Én szeretném, hanem amint azt az 
emberek akarják majd, úgy fog 
történni. 

A jeleket azonban nemsokára te is 
tanuljad közelebbről megismerni! 
Amen.” 


60. Fejezet - A tudásvágy jogosultsága - Igazság a 
szellem tápláléka, szeretet az igazság alapja 


És Széhel hallván ezeket Abedámtól, 
ami a jeleket illeti, örült, hogy 
nemsokára ő is közelebbről ismeri 
majd meg azokat, ami azonban a 
gonosz idő által leleplezendő háborút 
illeti, azt sehogysem látta be, minthogy 
nem tudta felfogni, hogy a jelek 
felfedezésével egyidejűleg miért nem 
lenne egyszersmind az említett háború 
látomásának a felfedése is megadva? 
Ez a kutatás annyira igénybe vette 
gondolkodását, hogy illő köszönetet 
mondani is elfelejtett. 

A fenséges Abedám azonban néhány 

ilyen néma pillanat után kérdezte őt: 
, Széhel, mi mindenféle 
haszontalanságot vonultatsz át 
szíveden; mire való legyen az? 

Életben gyarapodtál-e azzal, ha 
telhetetlen tudásvágyad kielégíttetnék? 
Ha azonban - minthogy láttál valamit, 
már olyan nagy gondot okoz neked az 
a kevés abból, ami a Földet érheti, mit 
tennél vajon még csak akkor, ha 
Kénán látomásait láttad volna, és láttad 
volna magadban a tíz oszlopot? 

Én azonban mondom neked, menj oda 
Kénánhoz, és mondasd el magadnak a 
tíz oszlopot; de különösen az utolsónál 
figyelj, az sok világosságot fog hozni 
számodra. De a világosság majd 
megszomorít téged, mert akkor az 
Atya, aki neked most ezt mondja, 
kérlelhetetlen bíróvá változik át, és 
akkor a te szemedet hiába fogod 
körüljártatni a nagy sötétségben, 
arcomat hasztalanul fogod keresni. 
Mert bárhová is fordítod majd 
szemedet és füledet, mégsem találsz 
majd semmit, csak egyedül nagy 
haragomat találod. 

Ha tehát ezt közelebbről meg akarod 
tapasztalni, akkor csak menj gyorsan 
Kénánhoz és mondasd el vele, hogy 
mit látott; de értsd meg jól - csak ha 
akarod! Amen." 

E figyelmeztető szavak után Széhel 
Abedám előtt leborult és kiabált, sírt és 
könyörgött, hogy csak kíméljem meg 
őt az ilyen feltárásoktól, mert inkább 
örökkön-örökké megsemmisül, 
semmint hogy csak egy pillanatra is 
nélkülözzön Engem, a legszentebb és 
legszeretőbb Atyát. 

És Én, mint Abedám, erre mondtam 
neki: , Nos látod, kedves Széhelem, 
így hiszen jól van! Ha Én neked 
kedvesebb vagyok, mint a gonosz 

feltárások akkor maradj is Nálam! És 
valóban mondom neked, ne legyen 
szükséged arra, hogy valamikor is a te 
és mindnyájatok legszeretőbb szent 
Atyját keresned kelljen, vagy hogy 
Engem valamikor nélkülözz. 

Ami pedig a tudásvágyadat illeti, nem 
akarom azt méltánytalannak és 
igaztalannak tekinteni; mert azzal 
jelentkezik először minden emberben a 
magasabb szellemi élet. 

Akiben nincs tudásvágy, az még 
fatuskóhoz hasonlít, amelyben már 
nincs más élet, mint csak korhadó élet, 
amely mindent elemészt és végül 
körülötte mindent megsemmisít, 
hasonlóan az alaktalan poliphoz, 
amely a tenger iszapos fenekén él, és 
sok alaktalan karjával, amelyek 
mindegyikének külön szája van, maga 
körül mindent megeszik, amíg halálra 
nem zabálta magát, és maga is iszappá 
nem válik, amely legfeljebb egy 
hasonló, mindent fölfaló lénynek 
szolgál ismét galád talajul. 

Bizony Én mondom most nektek 


mindnyájatoknak: magasabb 
tudásvágy nélkül ember 


tulajdonképpen még nem ember, 
hanem csak állat emberi formában, 
amelynek semmi más érzéke nincs, 
egyedül csak a zabáló érzéke, ha pedig 
telefalta magát és egyébként 
egészséges, legfeljebb még alvó vagy 
párzó érzéke, továbbá az, hogy minden 
természeti érzéke rendben 
elintéződjön, hogy végre jól és puhán 
feküdjön, és alvás közben álmodjon 
vagy a zabálásról, vagy a párzásról. 

Bizony ilyen embernél nem jó lenni, 
mert abban már csak egészen állati 
lélek él, amely előző állapotain nem 
akarja túltenni magát, mivelhogy a 
falás mellett sokkal jobban érezte 

magát, mint amikor halhatatlan 
szellemének egykor való ébresztésén 
munkálkodott. 

Látjátok, ilyen ember a merő világi 
ember, aki előtt semmi sem szent, 
csupán a hasa. 

Habár azonban mindez a tudásvágy 
előnyére szól, mégis más tekintetben 
hatalmas kifogásom van ellene, 
mégpedig a legjobb okból a világon, a 
csillagokon, a Napokon, Holdakon és a 
végnélküli Mennyeken. 

Ennek azonban ez az oka: lásd, ha már 
valakiben tudásvágy van, akkor abban 
a szellem már úgy felébredt, mint 
ahogy felébred egy gyermek, amelyik 
még anyja emlőjén él. Mit akar 
azonban a felébredt gyermek? Mit 
jelent a sírás-rívás? 

Lásd, táplálékot akar, jóllakni akar. 
Ugyanezt akarja a hosszú álomból 
felébredt szellem is - éhsége a 
tudásvágy révén nyilvánul meg. 
Mondd azonban Nekem szívedben és 
válaszolj e kérdésemre: Jóllakik-e 
majd a gyermek azzal, ha az anyja a 
tejjel telt emlők helyett egyik ujját 
dugja a szájába, hogy azt szopja, vagy 
más valamit, ami semmi tápanyagot 
nem tartalmaz? 

Bizony mondom neked, ezer és ezer 
legpuhább ujjat dughat a gyermek 
szájába emlő helyett, a gyermek mégis 
mind a hiábavaló ujjszopogatás mellett 
tönkre megy, minthogy abból sohasem 
lakik jól, amiben semmi sincs, és így 
ilyen álkoszt mellett majd életét 
veszíti. 

Érted-e ezt az igazságot? Vállat vonsz! 
Nos mindjárt rájössz értelmére. 

Nem igazi táplálék-e a tej a gyermek 
számára? Tehát nem teljes igazság-e 
az a gyermek éhes és táplálék után 
sóváran kívánkozó gyomra számára? 

Úgy hiszem, azt senki sem fogja 
kétségbe vonni! 

De nem tartja-e az anya gyermekét 
ugyanazon a keblén, amelyben 
gyermeke iránti határtalan szeretete 
égő lánggal lobog, amely tűzön ez az 
édes táplálék tulajdonképpen készül?! 
Lám, most már otthon vagyunk! A 
szellem tehát szintén igazságot, 
leghűbb, teljes igazságot akar 


táplálékul. 
Ha azonban üres tudományokkal 
akarod szellemedet jóllakatni, 


amelyeken sokszor egy igaz 
harmatcsepp sem csüng, mondd 
Nekem, mi haszna ebből a 
szellemnek? 

Amint pedig az anyánál a szeretet az 
alapja a gyermek igazi táplálékának, 
éppúgy a szellem számára is a szeretet 
az alapja azoknak a végtelen 
igazságoknak, amelyek valódi, jó, örök 
táplálékai a szellemnek. 

Ki azonban és hol van az a szeretet? 
Azért nézz Reám, erre a Kebelre! Lám, 
itt van a tej, végtelen nagy 
mennyiségben! 

Azért maradj te itt! Mert jobb itt 
szívni, mint látomások megfejtését 
hajszolni, amellett azonban szellemben 
éhen halni, és végül a megfejtett 
látomásokkal együtt tönkre menni. 
Érted-e most már az igazi és hamis 
táplálék közötti különbséget és hogy 
mi a tudásvágy? 

Ha most már érted, tégy aszerint és 
örök életed lesz. Amen!” 


61. Fejezet - Széhel Gabriel lábára lép - Abedán nagy 
bizonyságot tesz Széhelről 


Ez Igékkel volt telve Széhel, és ez Igén 
Istenből való erő, szellem és élet 
voltak, és Istenben volt minden Ige a 
szent Atya szájából azért, mert Isten az 
erő a Szeretetben, amely Atyának 
hívatik - éppúgy, amint a Szeretet a 
végtelen hatalom Isten minden 
erejében. 

Ez Igékkel eltelve tehát, amelyek Isten 
szellemének az ereje, maradt Széhel 
Abedámnál, és nem csinált helyet egy 
másiknak, aki szintén odahivatott. 

De Széhel maradásának az oka nem a 
rangkórság, vagy a megtiszteltetés 
utáni sóvárgás volt, hanem egyedül 
csak a gyermeki szeretet tartotta őt 
olyan ellenállhatatlanul szilárdan 
Hozzám kötve. És azért Én, mint 
Abedám éppen csak a külső hely miatt 
így szóltam hozzá: 

, Széhel, nézd, a többieknek is kell 
Hozzám jönniük, éppúgy, mint te is 
Hozzám jöttél, amidőn Én Magamhoz 
hívtalak. Azért tehát megteheted azt, 
hogy kissé oldalra állj, mert nyugodt 
lehetsz afelől, hogy még valaha 
elveszíthetnél Engem. 

Hogy idáig jöttél, örvendj annak, mert 
saját erődből, vagy saját akaratodból 
jöttél; - ameddig eszerint mehettél, 
mentél is egyedül. 

Amidőn pedig közelembe értél, elibéd 
és elibétek siettem. 

Most azonban már teljesen Nálam 
vagy, és minden saját lépést 


mellőzhetsz, s ahelyett a 
legnyugodtabban megmaradhatsz 
Mellettem, vagy tevékenyen 


követhetsz Engem oda, ahová Én 
megyek. 

De mindaz, amit mondottam, egyedül 
csak a szívet és abban a szellemet, és 
annak vonatkozásait illeti, de 
semmiképpen sem a testet! Azért 
testileg bárhol lehetsz, ha azonban a 
szíved, szellemed teljes szeretetben 
Nálam van, akkor mindenütt egyenlő 
közel vagy Hozzám! 

Ha azonban testeddel hátamon ülnél is, 
de szíved a tenger mélyén volna 
elfoglalva, vagy szellemed a 
csillagokat bújná, vagy valahol a Föld 
valamely távoli táján időzne, bizony, 
akkor te is olyan messze lennél Tőlem, 
amilyen távol a szíved lenne és 
szellemed szeretete. 

Azért tehát kedves Széhelem, most 
már test szerint is valamivel távolabb 
állhatsz Tőlem, úgy hogy testeid is 
közeledhessenek test szerint Hozzám 
ugyanabból az okból, amelyből te is 
közeledtél Hozzám test szerint. Érted-e 
ezt kedves Széhelem?” 

És Széhel igent mondott szívében e 
kérdésre és Abedám erre válaszolta 
neki:  , Cselekedjél tehát aszerint! 
Amen." 

És Széhel felette örvendett szívében, 
dicsérte és magasztalta az Atyát 
Abedámban, szellemének minden 
tiszteletével adózva Istennek és oldalra 
lépett. 

Emellett azonban nem vette le szemét 
Abedámról és így történt, hogy 
hátrafelé ment. Minthogy pedig ennél 
fogva nem látta hová teszi lábát, 
történt, hogy sarkával Gabriel lábára 
lépett. 

Gabriel ezért kissé bosszús lett és 
Széhelt rendreutasította, mondván 
ugyanis: 

Ugyan mondd csak nekem - miért nem 
jársz te is úgy, ahogy a lábaid járásra 
alkották? 

Miért mész hátrafelé, és nem tekinted 
testvéreid lábait, mintha utcai vagy 
országúti kövek lennének, amikor 
hiszen térdeid előre és nem hátrafelé 
hajlanak? 

És te egyáltalán, bárhová kerülsz, 
egyhelyen maradsz; azt hiszed te, hogy 
az Úr előtt is állva maradhatsz olyan 
hosszasan, amint gyakran, eléggé 
bosszúságunkra közülünk valamelyik 
előtt?! 

Látod Széhel, milyen ostoba voltál 
megint! Abedámon, Aki szent, szent, 
felette szent és mindnyájunk 
legszeretőbb Atyja, messziről 
megláttam, hogy ostobaságoddal már 
terhére voltál, amit hiszen utolsó 
szavaival elég világosan adott 
értésedre! 

De te nem vetted azt észre, és most is 
csak úgy viselkedel, mintha érzékeid 
nem lennének teljesen rendben. Azért 
is mentél olyan bambán hátrafelé 
anélkül, hogy azt legkevésbé is 
meggondoltad volna, Ki van előttünk, 
s mire lépsz meglehetősen esetlen 
lábaiddal! 

Kérlek Széhel testvérem, szedd már 
egyszer Össze magadat és legalább 
Isten előtt légy már más ember, ha már 
előttünk, testvéreid előtt nem találnád 
érdemesnek olyannak lenni, hogy 
kedvünk teljék benned! Valóban én 
szégyellem magamat tehelyetted!" 

És a szegény Széhel nagy zavarában 
nem tudott magán segíteni, mert e 
pillanatban nem tudta, kit kérleljen 


meg előbb. 
És amikor akart is beszélni, nyelve 
megtagadta szolgálatát. Amidőn 


azonban néhány pillanat múlva ismét 
összeszedte magát, amennyire arra 
képes volt, azonnal Abedám elé vetette 
magát és esdekelve kért Tőle 

bocsánatot, amiért előbb olyan kevéssé 
vette tekintetbe, Ki előtt áll és kinek 
esett unalmassága miatt bizonnyal 
terhére. És még kérte Abedámot, 
gyógyítaná meg megint Gabriel 
testvére lábát, ha ügyetlen lépésével 
azt esetleg fájóssá tette volna. 

Abedám azonban földre hajolt, és a 
szegény Széhelt a földről felemelte, 
keblére szorította őt, és szólt hozzá, 
valamint mindnyájukhoz: 

„Széhel mondom neked, te többé nem 
vagy ember, hanem a legfönségesebb 
Menny tiszta és nagy angyala! 

Igen, Én mondom neked, ami most 
vagy, az már az anyaméhben voltál: 
halhatatlan ģőssarjadék az Egek 
legfőbbjéből, ahol senki sem lakozik, 
miként csak a legártatlanabb szeretete 
a legkisebb szellemeknek, akik 


azonban éppen azért a 
leghatalmasabbak és a legbölcsebbek, 
minthogy szívemnek a 


legislegbensőbb és legszentebb 
mélyében lakoznak! 

Óh Széhel, te nagy kedvencem, 
felismersz-e most, amint már 
örökkévalóságok előtt felismertél, 
hogy Én vagyok a te szeretett, szent 
Atyád?! 

Emlékszel-e arra, amidőn Oldalamon 
lebegtél a végtelen, még egészen üres 
tér hosszában és Én szóltam hozzád: 


Szeretetem hű testvére! Lám, 
megtörtént! Egy testvérünk lebukott a 
végtelen Mélységbe, amelyet 


leghatártalanabb és örökkön örökké 
való Istenségem tüze végtelenül és 
örökké eltölt! 

Itt vessük meg alapját egy első 
Napnak, szemem e könnyéből! És te 
mondtad rá: Legszentebb Atyám, a Te 
szent akaratod történjék! 

És amint Nekem ezt mondtad, 

emlékezzél ismét vissza, a te 
szemedből is lehullott egy könny, és 
Én aztán a könnyedet megáldva, 
mondtam: örök, végtelen Szeretetem 
kedves testvére, nézd, e könnyed 
termékenyítse meg e Napot, az első és 
legnagyobbat, hogy az egész végtelen 
tér egykoron belőle töltessék meg 
hozzád hasonló számtalan gyermekkel 
egészen odáig, ahol Istenségemnek 
örök tüze, örök kezdetét veszi! 

De kedves Széhel testvérem, most már 
ne többet! Azért azonban ne is legyen 
most gondod, mert a mi ismeretségünk 
és szeretetünk már felette nagyon régi! 
Most bizonyára megvilágosodik 
előtted az is, miért mentél előbb 
hátrafelé, és miért nem vehetted le 
szemeidet Rólam?” 

Széhel! Ez volt azonban utolsó 
megpróbáltatásod egy híján, amely 
egykor még rövid időre bekövetkezik, 
és amelyet még egy legutolsó követ, 
amidőn Előttem érkezőnek küldelek 
el! Mostanra azonban tartsd meg 
testedet addig, amíg te azt akarod; de 
az Én Ábrázatom nélkül sohase 
szűkölködjél! 

Szintúgy te is értsd látomásomat, mint 
mindeniktek, de tartsd meg magadnak! 
Amiért azonban Gabriel lábára léptél, 
ő legyen a jelek tanítója és mestere. Az 
azonban nagy megaláztatás legyen az 
ő számára, valamint mindnyájatoknak, 
hogy most megtudta, hogy az, akit ő 
bárgyúnak tartott, örök Szeretetemnek 
egy felette régi testvére, és előbb 
létezett, mint az összes csillagok, 
Napok, Holdak és Földek! De kedves 
testvérem, halljuk most a többieket is, 
mi mindent láttak szíveikben! Amen.” 


62. Fejezet - Széhel átszellemülése és nagyszerű, mély 
bölcsességű beszéde 


E beszéd után Széhel mintegy 
átszellemült és az atyák Ádámmal 
egyetemben hozzásiettek, hogy 
Abedám mellett e magas vendéget 
üdvözöljék. 

Sét is hozzásietett, mint atyja 
Széhelnek, aki legifjabb és legutolsó 
fia volt és megfogta Széhel kezét és 
mondta neki: 

, Széhel fiam, aki még mindeddig 
nőtlen maradtál, és még sohasem háltál 
nővel és nem akartad eleven magodat 
elültetni, és nekünk adni, amiért én 
aztán bosszankodtam reád és téged a 
Délfelé száműztelek, hogyan fogod te 
most nekem megbocsátani ezt a 
vétséget, amit én szegény, vak atya 
veled szemben elkövettem? 

Hozzád, egymagadhoz képest vajon mi 
most Énos és az egész családi ág? 

Óh Jehova, óh Te felette szent 
Abedám, miért hogy csak ilyen későn 
nyitottad meg nekem, szegény atyának 
a szemeim?! 

Igazán most szinte eszemet 
veszíteném, hogy nem ismertelek fel 
előbb téged, Széhel! 

Óh bocsáss, bocsáss meg nekem és térj 
vissza hozzám és engedd meg, hogy 
tested szerint mégis még fiamnak 
nevezhesselek téged; de nem az én 
akaratom, hanem a legfőbb Abedám 
akarata és a tiéd történjék! Amen." 
Amidőn Széhel atyját így keseregni 
hallotta, nagy emlékeiből azonnal 
felocsúdott, összeszedte magát és így 
szólt Sét atyjához: 

„Óh kedves Sét atyám! Emiatt légy te 
egészen nyugodt! Én valóban soha 
nem fogom a legszentebb Atya rendjét 
felforgatni. Az ő legszentebb rendje 
azonban megengedte, hogy ezt az én 
testemet, amelyet most már több száz 
éve hordozok a Földön, te nemzzed. 

Milyen októl ne lehetnél tehát te többé 
annak az atyja? 

Óh maradj te csak mindenha ami 
mindig voltál nekem, kedves atyám! 
Annak a Nevében, Aki minket, 
mindnyájunkat már öröktől fogva 
nemzett, és Akinek mi már akkor 
voltunk az Ő gyermekei, mielőtt még a 
látható dolgok alkottattak volna! 

Mert lásd, mi valamennyien új életet 
kezdünk itt amiatt az Egy miatt, aki 
önakaratúlag bukott! És így tehát 
annak, amik mi szellemünk szerint 
vagyunk, vagy inkább voltunk, annak 
úgy sincs semmiféle vonatkozása e 
földi élet viszonyaira. Így tehát te Sét 
atyám vagy, amint én a te fiad vagyok. 
És énmiattam, ne legyen senkinek 
semmi gondja. 

Ha azonban már az örök, legszentebb 
Atya emberi alakban, testvérként 
mutatja magát nekünk 
mindnyájunknak; velünk eszik és 
iszik, velünk beszél mint egy bölcs 
testvér a másikhoz, és mindnyájunkat 
megtanít a nagy, titkos művészetre, 
hogyan vehetjük át Tőle az örök életet, 
Őhozzá képest mi és az egész végtelen 
teremtés semmik lévén - akkor hogyan 
tehetnénk mi különbséget egymás 
között, amikor az Ő mindenható 
akarata folytán, az Ő szeretetéből 
mindnyájan egyformán jöttünk létre? 
Akár tehát teremtett ősarkangyal- 
szellem vagyok, akár pedig egy 
ugyanabból a szeretetből később 
létrejött szellem, milyen különbséget 
jelenthet ez Isten előtt? 

Minthogy pedig Isten az Ő örök 
rendjéből és legvégtelenebb 
bölcsességéből kifolyólag úgy akarta, 
hogy ne én legyek a te atyád, hanem te 
légy az én atyám, hát én most téged 
lenézzelek azért, mert a legszeretőbb, 

szent Atya tagadhatatlanul dicső 
szellemi ősállapotomat nekem olyan 


gyöngéden és barátságosan 
megmutatta? 

Óh kedves Sét atyám, az nagyon is 
távol legyen tőlem, és 
valamennyiünktől. 


Szent csak Ő egyedül! Mi azonban 
mindnyájan gyermekei vagyunk, 
akiket Ő végtelenül szeret, ha olyanok, 
amilyeneknek lenniük kell. 

Ha azonban eltérnek az ő szent 
útjairól, akkor végtelen és határtalan 
könyörületességével elébük megy. 

És a makacsoknak az Ő ítélete lesz 
osztályrészük, hogy vajon életükre, 
avagy - ki tudja milyen - halálukra, azt 
egyedül csak Ő tudja! 

Minthogy pedig mindnyájan az Ő 
gyermekei vagyunk, maradjunk csak 
az Ő legszentebb Nevében hűségesek 
azokhoz a viszonyokhoz, amelyekbe Ő 
minket arra a három szempillanatra 
erre a Földre helyezett. 

Ha pedig e földi életnek csakhamar 
vége lesz, akkor Ő már rég 
gondoskodott arról, hogy milyen új 
viszonyokba lépjünk majd azután. 

Ami azonban a házadba való ismét 
visszatérést illeti, vagy illetheti, azt, 
valamint minden mást bízzunk Arra, 
Aki szent, felette szent és most 
közöttünk időzik! 

Egyet szabad csak most tőletek, 
mindnyájatoktól szigorúan 
megkívánnom - és ez az, hogy saját 
örök üdvére és életére való tekintettel, 
közületek valamennyiötök közül soha 
senki ne merészeljen nekem bármiféle, 
ha még oly csekély mértékben is 
hódolatot tanúsítani azért, mert a 
legszentebb Atya engem testvérének 
hívott! 

Mert hisz ti mind amúgy is tudjátok, 

egyedül kit illet örökké minden 
hódolat, minden dicséret, minden 
dicsőítés és minden imádás! 

Ránk nézve azonban az legyen a 
legnagyobb megtiszteltetés, hogy a 
mindenfelett szent Atyát legszentebb 
akaratának leghívebb követése által 
dicsőíthetjük ! 

És te is Gabriel testvérem, mondom 
neked Annak a nevében, Aki szorosan 
mellettem áll, hogy azonnal kelj fel a 
földről! Mert én csak ember vagyok, 
hozzád hasonló! Mindkettőnknek Sét 
az Atyja... miért teszed nekem azt, 
ami egyedül csak Istent illeti meg? 
Halljad! Ember ember előtt soha ne 
henteregjen porban, és a leggonoszabb 
vétséget kövesse el ezentúl Isten ellen 
az, aki önző szívvel csak egy pillanatig 
is elviseli azt, hogy testvérét előtte 
porban fekve lássa! 

Nézd kedves testvérem, hiszen te 
sohasem bántottál meg engem; azért 
nincs is, amit megbocsássak, hanem 
csak azt tehetem, hogy őszintén 
szerető testvéri szívemet adjam neked. 
Ha azonban neked nyomja valami 
szívedet, nézd, itt mellettünk áll Az, 
Akinek mindnyájan adósai vagyunk! 
Azért fordulj csak Őhozzá, Ő majd 
leveszi terhedet, és szabaddá teszi 
aggódó szívedet! Amen." 


63. Fejezet - Az alázat az ember legnagyobb dicsősége - 
A szeretettel nyilvánítjuk tiszteletünket - Gábriel 
rangkórsága 


És Abedám is ament mondott Széhel 
ámenjére és szólt: 

„Igen, így igaz, és igaz volt a beszéded 
szeretett Széhelem. Minden gonoszság 
között az önzés a legnagyobb. Az 
embert azonban ʻa legnagyobb 
mértékben, és a legfenségesebben 

dicsőíti a saját alázata, és ami abból 
következik: Az Én Nevemnek 
dicsőítése a világ előtt! 

Akinek pedig nehéz a szíve, az jöjjön 
Hozzám! Mert bizony mondom, amint 
előbb szeretett Széhelem mondta, 
sehol sem talál megkönnyebbülést, 
egyedül csak Nálam! 

És így Gabriel nem hibáztál ugyan, 
hogy nagy testvéredtől bocsánatot 
kértél, és Sét sem hibázott, amiért 
belátta régi tévedését, hogy Széhel 
fiára haragos volt, mivel ez felsőbb, 
benső ösztönzésből nem akart Ádám 
nyomdokaiba lépni, hanem Hozzám 
való titkos nagy szeretetéből élete 
fogytáig szívének égi őstisztaságát 
akarta megőrizni. 

De amint azt Széhel előbb mondta, 
túlzás az, ha testvér testvér előtt 
porban hentereg. 

Mert azt még Én sem kívánom. 
Mennyivel kevésbé kívánatos, hogy ti 
tiszteljétek egymást kölcsönösen úgy, 
mintha egyik testvér Istene lenne a 
másiknak. 

De ezzel egyáltalában nem akarom azt 
mondani, hogy éppenséggel ne 
tiszteljék egymást; csak azt mondom, 
hogy férgekhez hasonlóan ne 
csússzatok-másszatok egymás előtt. 

Ha azonban már tisztelitek egymást, 
akkor tiszteljétek egymást az egyedüli 
szeretet által, hogy senki többnek ne 
tartsa magát a másiknál, hanem 
mindegyiktek szeretetemben igaz 
testvére legyen a másiknak. 

Ilyen tisztelet az igaz tisztelet. Ilyen 
tisztelettel tartoztok egymásnak, ami 
azonban azt meghaladja, az rendem 
ellen is van, és azért azt ne tegyétek. 

A szeretet éreztetésével való tisztelet 
azonban elegendő minden közöttetek 
előforduló viszonylatban, akár mint 

testvér és testvér között, fiú és apa, apa 
és fiú feleség és férj, férj és feleség, 
nővér és nővér, fivér és nővér, nővér és 
fivér, leány és anya, anya és leánya, fiú 
és anya, leány és apa, akár anya és fia 
és apa és leánya között. Egyszóval 
mindenben elég az egyedüli igaz 
szeretet, mégpedig abból a főokból, 
mert hiszen Én Magam sem kívánok 
tőletek, mindnyájatoktól semmi többet, 
mint egyedül csak szereteteteket 
szellemben, és az abból eredő minden 


igazságban. 
Bizony valóban mondom nektek, 
imádkozhattok éjjel-nappal, 


hentereghettek, mint a disznók a 
sárban, és a legpiszkosabb porban, Én 
azonban mégsem hallgatlak meg 
előbb, amíg éppen csak a szívben nem 
fordultok komolyan és igaz szeretettel 
Hozzám, szent legszeretőbb 
Atyátokhoz! 

Ha most már Én magam elfogadom 
igaz, komoly gyermeki szereteteteket 
Nekem egyedül tetsző, legjobb és 
legigazabb tiszteltem gyanánt, Aki 
szent, mindenfelett szent vagyok, mi 
lenne akkor közöttetek az a nagy 
különbség, amiért a porban akartok 
csúszni-mászni egymás előtt? 

Azért még egyszer és utoljára mondom 
nektek: a szeretet elegendő és elég 
legyen mindnyájatoknak! 

Te azonban szeretett Széhelem, te a 
szeretet egyedüli törvényét kőlapokra 
fogod feljegyezni, hogy aztán 
mindenki lássa, mi körül forog 
minden, és mi minden dolgoknak a 
közös középpontja! 

És most már menj, te féltékeny 
Gabriel, és ne törődjél többet azzal, 
hogy nem elsőnek hívatol, hogy 
látomásodat Nekem tudtul add. 

Azt gondolod talán, szándékosan 

teszek olyat, hogy azzal valakivel 
incselkedjem és Előttem való 
semmiségét éreztessem vele, minthogy 
szintén lenni akar valami, aminek 
lennie tulajdonképpen nem lenne 
szabad?! Óh Gabriel, akkor te 
nagyonis tévedsz! 

Én mondom neked, hogy az Én örök 
Rendem, Szeretetem és végtelen 
bölcsességem bizonyára más utakon 
fog haladni, mint amelyek a te 
botorságodnak szembetűnőek! 

Azért alázatos és szabad legyen a te 
szíved, és nem rangkóros! Mert ha 
alázatos leszel, akkor nem ügyelsz 
majd a rendszámokra, és nem vigyázol 
arra, vajon kit is hívok elsőnek, 
másodiknak, harmadiknak stb., hanem 
bármikor is hívlak, neked az 
mindenkor helyes és jó lesz. 

Te azonban lám, rangsóvár voltál; 
azért is fájt neked testvéred lépése, 
amelyet különben alig is vettél volna 
észre. 

Most azonban tisztítsd meg teljesen 
szívedet, és azután jöjj Hozzám, ha 
hívlak! És így menj ismét vissza 
Énokhoz, és mutattasd meg magadnak 
a Hozzám vezető igaz utat! Amen. 

És most, jer te Horidael ide Hozzám, 
és mondd meg Nekem úgy, mint a 
többieknek, mi mindent láttál és 
észleltél híven magadban. Amen.” 


64. Fejezet - Horidael látomása - A benső tanító hang 
az emberben 


Abedám hívása után Horidael azonnal 
előlépett, és mint egy bátor oroszlán, 
kezdett el beszélni. De bátorsága 
korántsem volt önhittség, hanem 
egyedül az Irántam való szeretet adta 
neki azt a bátorságot, úgy amiként az 
anyai szeretet az anyai keblet úgy 


megtölti bátorsággal, hogy a tűzbe 
rohanna, ha gyermekét ott 
életveszélyben látná, vagy az 
fenyegetné őt, csak azzal a 
különbséggel, hogy az anyának ez a 
bátorsága a gyász, a fájdalom, az 
aggodalom és az iszonyat bátorsága, 
míg Horidaelnél nem ez az eset állott 
fenn, minthogy az ő bátorsága csak 
legbensőbb öröméből eredt, csaknem a 
győzelmi mámorban úszó hadvezér 
bátorságához hasonlóan. 

Tehát ilyen szeretetből és örömből 
fakadó bátorságtól tüzelve kezdett el 
Horidael beszélni, amint az itt 
következik: 

„Te szent, legszeretőbb Atya! Engem, 
szegény bűnöst is hívtál, mondanám 
el, amit láttam és észleltem. 

De nagyon jól tudom, hogy minden, 
amit láttam és észleltem, egyes 
egyedül csak Tőled jő! Elmeséljem 
Neked, azt mondjam el Neked, ami 
Előtted már számtalan 
örökkévalóságok előtt felfoghatatlanul 
világosabb volt, mint legtisztább 
délben a Nap? 

Nem, nem, hiszen az más szavakkal 
nem lenne egyéb, mint vagy egy csöpp 
vizet a tengerbe hordani, hogy azt 
azzal nagyobbra csináljuk, vagy a 
legvilágosabb nappal egy szurok- és 
viaszfáklyát meggyújtani, hogy a Nap 
fényét támogassuk! 

Egyedül csak Temiattad tehát 
elmesélem a látomásomat - amennyire 
legalább én megítélni tudom - a 
legnagyobb esztelenség lenne, amit 
csak ember valaha elkövethetne, ha 
ugyanis Előtted akarná kiönteni szívét, 
mintha Te nem tudnád, mi rejlik 
abban! 

Mert Előtted állva úgy, mint én most, 
csak egyre van szükségünk szellemben 

és minden igazságban, és ez az egy az, 
hogy mellünket verjük és mondjuk: 

Óh Te nagy Istenünk, Te szent, 
legszeretőbb Atyánk! Légy irgalmas és 
kegyelmes nekem, szegény bűnösnek! 
Mert minden bűnöm, szívemnek 
minden foltja és minden mocsokja 
nyilvánvaló Előtted, mint a 
legfényesebb Nap - és gondolataimat 
jól ismered és minden vágyamat 
megszámláltad Magad előtt. 

De emellett tudom azt is, hogy Te 
akarod, hogy Előtted mindenki úgy 
beszéljen, mintha Te valóban semmit 
sem tudnál mindarról, ami valakinek a 
szívében végbemegy, vagy végbement; 
és egyáltalában úgy beszéljen Előtted, 
mint igaz gyermek egyedül igaz, szent, 
legszeretőbb Atyja előtt. 

Így hát én is akarom szívem minden 
szeretetében és örömében tudtul adni 
sejtelmes és bizonyára nem kevéssé 
csodálatos látomásomat, valamint azt 
is, amit látomásom közben hallottam. 
Kérek tehát mindenki részéről kegyes 
meghallgattatást! 

Úgy éreztem eleinte, mintha kemény 
ütések érnék mellemet, És ha nem 
tévedek, hét lehetett a számuk. Ezek az 
ütések ugyan nem okoztak nekem 
fájdalmat, de mégis életem legbensőbb 
mélyéig megremegtetett minden egyes 
ütés és azért félelem fogott el, mert 
nem tudtam mire értsem az ütéseket. 
De amint az utolsó ütésnél a félelem 
erőt vett rajtam, és emiatt érzékeim a 
külvilágra nézve megtagadták a rendes 
szolgálatot, szívem egyre jobban 
elevenedni kezdett. 

Eleinte úgy tetszett nekem, mintha 
megszámlálhatatlan sok csillag 
mennydörgő villámként keresztül- 
kasul cikázna, és mindig erősebben és 
sokszorosabban, úgy hogy végül egész 

szívem a villámcikázó anyagba ment 
át és azután úgy világított bennem, 
mintha a villámot maradásra 
kényszeríteni lehetne, és ne aludna 
ismét el oly rövid idő alatt, mint egy 
pillanat. 

Ez a világosság az után olyan hatalmas 
erővel feszegette szívemet, hogy 
majdnem az égbolton túl kezdett 
szétterjeszkedni. 

Amint pedig így feltartóztathatatlanul 
mind jobban terjeszkedett, ez a 
mérhetetlen csillagvillám-fénytömb 
lassanként egyes villámokká s végül 
egyes nyugodtan álló csillagokká 
oldódott fel, amelyek mindegyike 
sokkal fényesebben világított, mint a 
hajnali csillag, ha derült tavaszi 
reggelen legszebb fényében ragyog! 
Amidőn aztán minden elcsendesedett, 
és én már nem voltam képes 
megérezni, vajon szívem még tovább 
is tágul-e, nyugvóponthoz ért, vagy 
összeszorult-e; akkor végre magamra 
találtam. Amikor pedig magamra 
találtam, akkor tökéletes embernek 
találtam magamat, és önmagamat 
kérdezve gondoltam magamban: Hol 
vagyok én most? 

És íme, ekkor széjjelterjeszkedett 
szívem magas egéről a legszebb 
csillagok közül három lecikázott, és e 
három csillag teljesen gömbölyű golyó 
volt, és a Naphoz hasonlóan nagyon 
erősen fénylettek. 

Ekkor ismét kérdeztem magamtól: Mi 
az? Hol vagyok? És mi vagyok? 

De még alig gondoltam ezt végig, ez a 
három golyó egyszeriben 
kiterjeszkedett és a mérhetetlen 
mélységbe lépett vissza úgy, hogy 
végül semmi mást nem láttam magam 
előtt, csak ezt a három végtelen nagy 
golyót. 

A középső azonban felnyílt, a két 
külsőt magába fogadta és azután 
közelebb jött. Közelében aztán erős 
dörgést hallottam, és az úgy hangzott, 
mint érhető szavak, amelyek is 
következőleg hangzottak: 

„Te most szellemi vagy önmagadban! 
Amit látsz, az minden benned van, és 
semmi sincs itt, ami kívüled lenne. 

Ez pedig azt jelenti, hogy ezentúl a 
belső ember jeleit kutasd, s ne törődjél 
a világ dolgainak mocskával. 

Mert mindaz, ami a külső világban 
holt alakban van meg, az 
megszámlálhatatlan sokszorosan 
elevenen van meg benned; azért 
törekedjél a benső életre, akkor 
mindent feltárva látsz majd, ami 
valaha külsőleg érintett, vagy 
legnagyobbrészt nem is érintett téged! 
Lásd, ez a belső világa az Istennek, az 
örök, szent Atyának; ebben a világban 
élhetsz, kell élned és fogsz élni 
örökké! Amen. 

E szavak után a világító golyó, amely 
olyan nagy volt, ismét lehető kicsiny 
lett, és nemsokára rá minden egyébbel 
együtt eltűnt, és én ismét itt láttam 
magamat a földön. És mindenből, amit 
láttam, semmi sem maradt meg nekem, 
csak az eleven visszaemlékezés. 

Óh szeretett szent Atyám, fogadd 
kegyesen e bizonyára nagyon 
tökéletlen elbeszélésemet, és amint 
már eleinte megemlítettem, légy 
nekem szegény bűnösnek irgalmas! 
Mert én bizonnyal nem vagyok tiszta 
Széhel, hanem nagyon tisztátalan 
Horidael! 

Óh Atyám! A Te szent akaratod legyen 
meg. Amen.” 


65. Fejezet - Horidael elhívatása a szabad megfelelési 
jelek megírására 


És Abedám kezét nyújtotta 
Horidáelnek, és felhívta őt, fogja meg 
azt, és Horidáel mindkét kezével 
megfogta Abedám kezét, és 
szeretetének lehető legnagyobb 
erejével keblére szorította azt! 

Erre Abedám azonnal a következő 
szavakat intézte hozzá, mondván: 
, Horidáel, hűen adtad, amit magadban 
találtál, azért is a benső élet elrejtett 
kincseinek keresőjévé akarlak tenni. 

És így te bírjad a megfeleléseknek 
jeleit, és te jelöld meg velük minden 
egyes dolognak benső és legbensőbb 
eleven szellemi értelmét is. 

Látomásod azonban azt jelenti, hogy 
az Irántam való szeretet mindinkább 
megtöltse a szíved és a szellemi 
melegséggel azt ki is tágítsa, mégpedig 
úgy, amint láttad, hogy számtalan 
cikázó csillag lassanként egy közös 
világosságba olvadt egybe, és szívedet 
még csak akkor terjesztették ki 
teljesen, amikor benned eggyé lettek. 
Miután benned ilyen nagy dolog 
végeztetett, bensőd nyugodt lett, és 
ismét láttad a csillagokat, és a 
csillagok megvilágították belső 
világodat, hogy magadban meg tudtad 
találni önmagadat, mint egy tökéletes 
embert; amidőn pedig megtaláltad 
magadat, nem tudtad hol voltál, úgy 
hogy kérdezted azt. 

És saját eged három csillaga szabaddá 
lett és arcod elé lebegett fényesen 
ragyogván, de te még nem értetted e 
jelet és ismét kérdeztél. 

Ekkor a három csillag mélyen hátra 
vonult; a középső megnyílt és elnyelte 
a két külsőt. Még csak aztán hallottál 
erős dörgésszerű hangot magadban, 
amely az első alaptanítást adta neked 
magadról és arról, aminek lenned kell, 
és amit tenned kell. 

Most megint kérdezted magadban: , De 
a csillagok, a csillagok, mik vajon 
bennem a csillagok? Miért cikáztak 
eleinte olyan erősen, miért és hogyan 
lettek egyek és hogyan és miért 
különültek aztán ismét el és 
csöndesedtek el?" 

, Lásd, a csillagok eleinte nem más, 
mint a külső világtól a lélekbe felvett 
ismeretek, vagy a szó szorosabb 
értelmében és jelentésében - az ész! 

A csillagok ide-oda cikázása azonban 
azt jelenti, amidőn a lélek önmagában 
az igazság és az élet utait keresi. 

A csillagok világosságának eggyé 
levése azt jelzi, hogy a lélek minden 
erejéből Engem ragadott meg. 

A csillagoknak aztán bekövetkezett 
különválása és  megnyugvása azt 
mondja, hogy az Irántam való egyedüli 
szeretet által találta meg magát 
ősalapjában az önmagát kereső élet az 
Irántam való szeretet által, Aki 
Végtelen Vagyok, mint a magát 
Bennem újra megtalált élet Bennem és 
Általam! 

Azért akkor felismerted magadat és 
léted alapjából kérdezted: , Hol vagyok 
én?” 

És a három levált csillag megadta 
neked a választ. De te még nem 
értetted azt! A csillagok válaszának 
azonban az az értelme, hogy te most 
saját szereteted közepette magad 
szeretet és élet vagy, a Belőlem eredő 
minden világosság elfogadására 
képessé téve, amit abból tudhattál, 
hogy második kérdezésedkor a 
csillagok végtelenül kiterjedve 
hátráltak előled, amiből is végtelen 
kiterjedésüket megmérni tudtad, és 
azután a középső csillag, amely a 
legtisztább Szeretetet jelképezte, 
magába fogadta a két külsőt, amelyek 

a te hitedet és a te előbbi 
bölcsességedet jelezték. 

Amidőn pedig ezek eggyé lettek, akkor 
hallottad magadban az első nagy, 
eleven Igét. És még csak ez az Ige 
tanította megismerni saját életednek 
nagy látomását önmagadban. 

Ez az Ige pedig az Én Igém volt 
benned, vagyis az a lényegbeli Ige, 
amely által te, valamint minden, 
egykoron lettél; és ez az Ige arra 
tanított téged, hogy megértsd a külső 
világ és a benső, eleven örök világ 
közti nagy, benső megfeleléseket. 
Eszerint tehát te is jelíró légy, de nem 
olyan, mint a többiek, hanem légy az 
emberben levő élet megfelelő jeleinek 
a megírója mindama látható és 
láthatatlan dolgokat illetőleg, amelyek 
a legapróbbaktól a legnagyobbakig 
betöltik az egész Mindenséget! 

Azért aztán más jeleket is adok neked. 
Igen, egészen önálló, szabad jeleid 
legyenek, amelyekkel a mások jelein 
jeleztessék mi bennük a szellemi és így 
a belső örök életé; vagy amit a többiek 
majd feljegyeznek a testi szem és itt- 
ott a lelki szem számára is, de nem a 
szellemi szem számára, abban te a 
belső igazság szelleméről tanúskodjál! 
Tehát te a megfelelésnek szabad 
jegyeit kaptad! Most ugyan még nem 
tudod őket használni, és nem ismered 
még magukat a jegyeket sem. 

De erre nézve ne legyen gondod! 
Nézd, saját szíved iskolájában, amelyet 
ma először megláttál, mindent 
megtalálsz majd; a benned levő 
szeretet szelleme minden titokba 
bevezet és kijelenti neked, ami eddig 
minden szem elől elzárva volt; arról 
légy egészen bizonyos! Amen.” 


66. Fejezet - Abedám beszéde Isten igazi tiszteletéről - 


A helyes ajándékozás evangéliuma 


Abedám e beszéde és szent tanítása 
után Horidael a túlságos nagy 
hálaérzettől meghatva, Abedám előtt a 
földre borult, és nagy szeretetében és 
örömében sírva fakadt. És ekkor senki 
sem volt a Magaslaton, akinek a szíve 
és a szeme e pillanatban száraz maradt 
volna. 

Abedám azonban mindazonáltal 
azonnal szólt Horidaelnek keljen fel, 
mondván: 

„Horidael kelj fel! Ha szíved telve van 
szeretettel és alázatos vagy, akkor a 
hálából elegendő ennyi - a földön 
fekvés teljesen mellőzendő! 

Mert ami a  testmozdulatokban 
kifejeződő viselkedést illeti, az inkább 
utálat Előttem, mintsem tetsző erény. 
Különösen, ha talán valaki azt hinné, 
hogy már a szem könnyei elegendők 
Nekem, amelyeket egy, kissé 
fájdalmas pillanat fakasztott, anélkül, 
hogy a szív előbb foglalkozott volna 
Velem; vagy megelégednék egyéb 
jámbornak tetsző testi taglejtésekkel, 
amelyekről a lélek szívének és abban 
az eleven szellemnek gyakran a 
leghalványabb sejtelme sincs és így 
azokról tudomást sem vesz, és annál 
kevésbé lehet valóban eleven alázatos 
indító oka az ilyen szenteskedő testi 


gesztusoknak! 
En azonban mondom neked és 
mondom mindnek, hogy Én 


legtökéletesebb Szellem vagyok. 

Aki tehát nem szeretetének 
szellemében jő Hozzám és kér Engem, 
és köszön hálásan Nekem a szeretet 
ugyan e szellemében, valóban, arra 
nem tekintek előbb, és azt nem 
hallgatom meg előbb, amíg teljesen 
meg nem tört, és saját belső világába 


10. 


11. 


12. 


13. 


nem vonult, és ott Nekem nem hozta 
meg a tiszta szeretet új, eleven 
áldozatát lelkének a szívében, 
amelyben lakozik az eleven szellem, 
örök Szeretetemnek régi sarjadéka! 
Minthogy azonban nálad nem az az 
eset áll fenn, mintha szellemed 
avatatlan lenne mindabban, ami itt 
történt és még történik, hanem éppen 
ellenkezőleg, te szellemedként most 
teljesen úr vagy házadban (testedben) 
és így Hozzám való szereteted is van 
minden részedben - ami értelme 
legyen tehát a földön való fekvésnek? 
Mondom neked, szeretett Horidáelem, 
hagyd el az ilyen régi, semmitmondó 
szokásokat, amelyek csak le a 
Mélységbe valók, és emelkedjél fel 
szabad emberré! 

Aki azonban Előttem meghajtja térdét, 
az hajtsa meg azt szellemben, és 
minden igazságban, ami a szívnek 
mindenha igaz alázatát jelzi; de nem 
testének a térdeit, amelyeknél keveset 
számít az, hogy vajon egyenesen vagy 
görbén tartjátok-e?! 

Mert hogy testi térdét mindenki 
hajlíthatja, amikor csak akarja, azt a 
járásnál mutatja. Ha tehát a testi térd 
hajlítása Engem kielégítene, akkor 
hiszen nagyonis elég lenne az 
imádságból, ha valaki ide-oda járna 
anélkül, hogy emellett másra is kelljen 


gondolnia. 

De mi értéke legyen Előttem a ti 
térdhajlítástoknak és 
földönfekvésteknek gyermekeim, 


akinek mindnyájatoknak adtam eleven 
szellemet? 

Nézzétek, az állatok is tudják 
lábizületüket hajlítani, és tudnak a 
földre lefeküdni. 

Ha azonban ti azzal akartok Engem 
tisztelni, amiben köztetek és az állatok 

közt különbség nincs, milyen 
különbség van aztán vajon tiközöttetek 
magatok között, és az állatok között? 
Lásd tehát kedves Horidáelem, és 
lássátok mindnyájan, mennyire 
hiúságosan botor az ilyen külső 
szolgálat Nekem, az élő, örök 
Istennek! Holt tisztelet, szeretet és 
imádat Nekem, szent, legszeretőbb 
Atyátoknak! Nekem, aki Magam 
adtam nektek eleven lelket és a lélekbe 
a szeretet és igazság örök szellemét 
Belőlem! 

Azért tehát hagyjátok el a jövőben azt, 
ami semmire sem jó! Használjátok 
bölcsen testeiteket és azok tagjait 
szükségetek szerint, de amikor Rólam 
van szó, akkor hagyjátok nyugodni 
tagjaitokat, mintha tagjaitok 
egyáltalában nem lennének! 
Testetekkel Nekem tetszésemre 
semmit sem tehettek, mert Én Szellem 
vagyok! 

Ha azonban már szellemetekkel együtt 
testeteket is Hozzám fel akarjátok 
emelni, akkor a bennetek levő 
szeretetemből használjátok tagjaitokat 
a Nekem egyedül kedves testvéri 
szolgálatra, és akkor testetek tetteit 
szellemetek szeretetének tetteiként 
fogom tekinteni és megadom értük a 
megérdemelt jutalmat. 

De arról legyetek teljesen 
meggyőződve: tagjaitokkal egyedül, 
mint összevéve semmit sem tehettek, 
ami Nekem kedvemre lenne, hanem 
egyedül csak a szívetekkel és az abban 
levő eleven szellemetekkel. 

Valóban mondom nektek most 
mindnyájatoknak: Aki testvérének ad 
egy darab kenyeret, vagy egy almát, 
körtét, diót, szőlőt, juhot, tehenet, vagy 
birkát, szamarat, vagy ruhát, vagy 
házat, azt azonban nem szívből adja, 

hanem bizonyos szükségszerű 
kötelességből, az az Én szemeim előtt 
testvérének semmit sem adott, és nem 
veszem őt tekintetbe, sem adományát, 
még ha az hegynél nagyobb lenne is. 
Ha azonban valakinek kevese van, de 
azt szeretetének  teljéből szíves 
örömest adja testvérének, mondom 
nektek, és ha csak egy fél dió is lenne 
az, olybá veszem, mintha egy Föld 
lenne. 

Most mindnyájan eléggé tudjátok, 
hogy mit kell tennetek a Nekem 
megadandó tisztelet tekintetében! 
Tartsátok ahhoz magatokat és akkor 
soha sem lesz okotok panaszra, hogy 
valakinek a kérelmét 
meghallgatatlanul hagytam volna! 
Most pedig jöjjön Purhal, hadd haljuk 
tőle mi mindent látott és hallott hűen 
az alatt az idő alatt! Amen." 


67. Fejezet - Purhal belső látomása 


És mindjárt e szavak után Abedám 
Magához hívta Purhalt és mint az 
előbbenieket, kérdezte őt, mondván: 
Purhal, íme most rajtad a sor a nagy 
rend szerint! Add hát te is értésünkre, 
mit láttál, éreztél és hallottál 
magadban. De minden félelem nélkül! 
Mert hiszen nem azért vagyunk itt 
együtt, hogy egymástól kölcsönösen 
féljünk, hanem csakis, hogy egymást 
szeressük. 

Azért tehát mit se félj, és bátran 
meséld el, mi minden esett meg veled 
elmélyedésed rövid ideje alatt! Amen. 
Az egyébként kissé félénk Purhalt ez 
annyira felbátorította, hogy minden 
félelme elmúlt és bensejében olyan 
erőt érzett, hogy még az oroszlánnal, 
tigrissel, hiénával, és leviatánnal is 
felvette volna a küzdelmet, ha ezt 

kívánják tőle. 

De nagyon jól tudta mitévő legyen 
ezzel az erővel és azért mindjárt hozzá 
is látott, hogy mindent hűen 
elmondjon, amit magában talált, látott, 
érzett és nagyon is jól hallott. Ekként 
hangzottak pedig szavai: 

„Óh Te minden-mindenfelett 
magasztos, szent, és a legfőbb, 
végtelen szeretettel teljes Atyám! Te 
mindenható, örök, nagy Isten! Te 
leghatalmasabb Úr és legbölcsebb 
Mester a nagy végtelenség minden 
dolgaiban. 

Nézd, eddig még minden előttem szóló 
valamilyen alázatos mentséggel állott 
elő, amelynél fogva nem mert a 
magában látottakról beszélni, mert jól 
tudta, úgy, mint én is és bizonyára 
mindegyikünk, hogy Előtted 
legtitkosabb gondolataink is olyan 
nyilvánvalóak, mint előttem a 
legfényesebb nappal maga a Nap sem! 
Lásd tehát, Te legszentebb, 
legszeretőbb Atyánk, kivételt akarok 
tenni e tekintetben! Szabadon, nyíltan 
akarok szólni úgy, ahogyan nekem 
általában beszélnem adatott. 

Mert hiszen tudom azt úgy, mint a 
többi is mind, hogy minden, amit 
láttam és hallottam eredetileg csak 
Tetőled ered, és azért azt is tudom, 
hogy a Magad művét bizonnyal kívül- 
belül ismered. 

De vajon az almafa ne teremjen-e 
gyümölcsöt azért, mert Te, sőt én is 
bizonyosan tudom, milyen alakú lesz a 
gyümölcse? 

Úgy hiszem, botorság lenne azt 
kívánni vagy hinni! 

Azért tehát minden félelem nélkül 
akarom a gyümölcsöket átadni, 
amelyeket Te, óh legszentebb, 
legszeretőbb Atyám egyébként 

legszegényebb szívembe olyan 
elevenen belehelyeztél! 

Láttam, éreztem és nagyon jól 
hallottam pedig a következőket: 
Eleintén egyik gondolatból a másikba 
kapaszkodtam, és ide-oda, felfelé- 
lefelé gondoltam: tehát szívedbe kell 
nézned és megfigyelned, mi minden 
van abban és mi minden fog abban 
mutatkozni. 

Jó lenne, ha lehetséges lenne! De 
hogyan? Az egész más kérdés! 

Mégis megint azt gondoltam 
magamban: csak türelem, türelem! 
Mert Az, Aki tőled ezt kívánja, 
bizonyára nyíltan vagy rejtetten, 
szellemben meg is fogja mutatni az 
utat, ha az Ő szent akarata ez. 

Ha azonban nem az az Ő akarata, 
akkor bizonyosan az lesz az Ő akarata, 
hogy maradj az, ami vagy és már 
kezdettől fogva voltál, szegény vak, 
bohó! 

De e keveset mondó gondolataim 
közben egyszerre kimondhatatlanul 
erős durranás hallatszott, és akkor a 
Föld rögtön elenyészett lábaim alatt, és 
én az örök éjszaka közepében 
lebegtem és semmit sem láttam, még 
leghalkabb gondolatomat sem, és alig 
voltam képes magamnak mondani: így 
állok tehát az én szívemmel? 

Óh Te szent Atyám, nézz kegyesen le 
Reám, és hívj ismét vissza engem, 
mert az éjszakában a halál martalékává 
kell lennem! 

De alig fejeződött be ez a gondolatom, 
egy másik hatalmas durranás történt, 
és ebben a pillanatban a mérhetetlen 
mélységekből nagy lángokat láttam 
mindenfelé felcsapni. És e lángok 
fényénél láttam csak, hogy ez az 
előbbi éjszaka saját szívemnek az 
éjszakája volt, és hogy a második 

durranásra feltámadt lángok nem 
voltak semmi más, mint saját, 
mindaddig még mély álomba merült 
szeretetem. 

De most még egyszer durrant, és még 
iszonyúbban, mint az előző kétszer. 
Ekkor a lángok fénye elaludt, mert 
felkelt egy Nap ... ah, egy Nap, 
amelyhez hasonló bizonyára nincs az 
egész végtelenségben. 

Ennek a Napnak a világosságában 
minden lényszerű volt. Szeretetem 
lángjai lényekké lettek és hozzám 
hasonló alakot öltöttek, és 
mennyiségük végtelennek látszott; és 
mind e lények felém közelegtek és 
egyek lettek velem; ebben az egyben 
azonban olyan gyönyörűséget éreztem, 
hogy azt most semmivel nem tudnám 
összehasonlítani. 

De nem soká tartott ez az egy. Mert 
mind e lényekből csakhamar csak én 
maradtam meg, mint egyedüli ember; 
de ahelyett most mintegy magamban 
sok hangot hallottam, és e hangok 
olyan fenségesen hangzottak, mint 
derült kedélyű pásztorok reggeli dalai 
és e hangok úgy is hangzottak, mint 
egy Ige, amely azonban ezt mondta: 
Nézd, Én vagyok minden mindenben, 
és minden Bennem van, és minden 
Belőlem van; - te azonban képmásom 
vagy; azért ismerd fel magadat, hogy 
ki vagy te és ki a te Atyád, Istened és 
Teremtőd! 

E szavak után ismét éjszaka lett 
bennem, és ebből az éjszakából 
csakhamar ismét a Földre jöttem ide 
föl, vagy le. 

Ez minden, amit láttam, éreztem és 
hallottam! Szent Atyám, Neked 
áldozom fel, fogadd kegyesen! A te 
szent akaratod legyen! Amen.” 


68. Fejezet - Abedám kifogásolja és figyelmezteti a nem 
ószinte Purhalt 


Purhal befejezvén ezt az elbeszélést, 
Abedám igen barátságosan nézett 
körül, megnyitotta ajkait, és aztán úgy 
Purhalhoz, mint valamennyiükhöz a 
következő szavakat intézte: 

Valóban minden félelem nélkül 
tálaltad fel mindnyájunknak 
gyümölcsödet és egyetlen egy almát 
sem hagytál függve vissza a belső 
megismerésed fáján. És emellett régi 
szokásodhoz híven bölcsességedet sem 
hagytad figyelmen kívül, eleinte a 
kevésbé érett és kevésbé élvezhető 
gyümölcsöt nyújtván nekünk benső 
megismerésed ama bizonyos fájáról. 
Végül pedig a jól érettet és jól 
élvezhetőt. 

Látod, ezért aztán dicsérlek is, mert 
mint mondtam, teljesen hű voltál 
elbeszélésedben! De egyre mégis 
figyelmeztetni akarlak, így hát lásd: 
Nem volt ugyan vétek tőled, s 
bármelyitektől mástól sem lett volna 
az, ha azt teszi; ugyanis az a 
szóbeszéd, amely nem más, mint üres 
fecsegés egészen közömbös dolgokról, 
amikben sem jó, sem éppen valami 
rossz nincs, mint a rothadt almában. 
De nézd, ki akarja az ama alma rothadt 
részét élvezni, habár ugyan nincs 
benne semmi kimondott rossz! 

Így volt az azonban veled is, majdnem 
kissé túlságos soká tartóztatván minket 
nagy bátorságod előadásával. 

Értesz engem Purhal és tudod, hogy 
mit akartam neked ezzel mondani? 
Válaszolj Nekem szívedben! Tehát 
nem egészen érted; nézd, rá akarlak 
tehát vezetni, hogy megértsd, azért 
figyelj! 

Miután az előtted szólottak alázatos 

mentegetőzéséről tettél említést, 
mondtad, hogy e tekintetben kivételt 
teszel, vagy inkább tenni akarsz. 

Igaz, ebben valóban kellene is 
kivételnek lennie, mert Én nem 
kívánok többet, és még sohasem 
kívántam többet, mint hogy akaratom 
szerint tegyetek, ha az örök életet 
megtalálni akarjátok. 

Ennek dacára néhányan szívük 
túlságos nagy szeretete és hódolata 
folytán nem tudtak magukon segíteni, 
és hosszabb ideig nem tudták ajkaikat 
megnyitni, és így a  kívántat 
elmondani. 

Az előtted szólottak magatartásán te 
megakadtál, azt bárgyúnak tartottad, és 
titkon már fel is tetted magadban, hogy 
arról említést teszel, ha úgy, mint a 
többieket, téged is felhívlak, hogy a 
többiekhez hasonlóan számot adj a 
magadban találtakról. 

Aztán csakhamar fel is hívtalak. De 
majdnem első dolgod volt, hogy 
testvéreid miatt kifogást tettél azét, 
hogy mintegy kissé megszégyenítsd 
őket. 

És - értsd meg - elbeszélésedben aztán 
bátrabban tüntetted fel magadat, 
mintsem igazában voltál. 

Nézd, most már egyrészt azt mondtad 
magadról, hogy épp olyan jól tudod, 
mint a többiek, hogy Én mindent 
tudok, és azért nem szükséges, hogy - 
ha valakitől kívánom, mondja meg 
Nekem azt, amit Én beléje helyeztem - 
ne féljen azért, amiért Én már sokkal 
előbb tudom olyan világosan, mint a 
Nap, mit helyeztem beléje - és ezt 
hatásos hasonlattal is megerősítetted. 
Hogy van az azonban, hogy ezt tudni 
vélvén, másrészt mégsem tudtad, hogy 
az sem marad titok Előttem, hogy 
Nekem nem tetsző ferdeséget rejtesz 

szívedben? 

Lásd, e részben nagyon nagy 
tévedésben voltál. 

De azért, amint azt már eleinte 
megjegyeztem, e hibád ez egyszer ne 
számítson bűnödül. A jövőben 
azonban vigyázz, hogy szívedet ilyen 
kétértelmű érzés ne kerítse hálójába! 
Mert különben szíved nagy éjszakáját 
a szeretetnek abba hatoló lángjai majd 
még soká nem világítják be, és még 
tovább késik majd a felséges reggeli 
Nap, amelyet felkelni láttál magadban! 
Íme tehát, kedves Purhalom, Előttem 
semmi sincs rejtve, azért neked már 
éppenséggel nem tanácsos kétszínű 
játékot űznöd! 

Ez szolgáljon a jövőben 
zsinórmértékedül; így aztán további 
földi vándorlásod könnyű lesz! 
Látomásod pedig azt jelenti, amint az 
elejétől végéig mindenkor erősen 
figyelmeztető jel is legyen számodra, 
hogy először is  Irántam való, 
úgyszintén testvéreid iránti szereteted 
még nem tiszta, és így még nem teljes. 
Mert a szíved éjjeléből számtalan 
oldalról előtörő lángok bizonyítják azt 
és erős durranással mintegy 
megrázkódtatva téged, mondja Neked: 
Nézd, milyen széjjelszaggatott még a 
te szereteted, és így a te életed is! 

És amidőn aztán a Napot engedtem 
felkelni számodra, azaz kegyelemnek 
szent Napját, észrevetted, hogy e 
fénynélküli lángok nem voltak 
egyebek, mint a te végtelen 
sokszorosan szétszakadozott saját 
„Éned”, amelyet te magad szaggattál 
így széjjel a te korábbi 
legkülönbözőbb vágyaid és 
szenvedéseid által! 

Miként válhatik azonban ez az annyira 
széjjelszaggatott lény ismét egy 


lénnyé? 

Azt is láttad! Akkor, amikor láttad, 
hogy szeretet-kegyelmemnek 
világosságában a hozzád hasonló 
lények mind miként tódultak hozzád és 
lettek veled nemsokára eggyé és te 
csak aztán, ez újbóli egyesülés után 
voltál képes ily módon tökéletessé vált 
emberként Szellememnek atyai 
hangját ismét magadban meghallani, 
amely értésedre adta, Ki vagyon Én, 
hol vagyok Én, hol és honnan való 
minden dolog és végül mi vagy 
magad, vagy minek kellene lenned. 
Minthogy azonban ezt mind elevenen 
tapasztaltad, gyűjtsd össze magadban 
az Irántam való igaz, tiszta, önzetlen 
szeretetet és akkor élni fogsz és a 
magadban meglátott nagy jelnek a 
valóságban magad fogsz megfelelni, 
ami által aztán szeretetből majd magad 
leszel eleven jelkutató és jelmagyarázó 
testvéreid szívében. Amen." 


69. Fejezet - A Purhalhoz intézett e feddés hatása a 
jelenlevőkre - Abedám a gyötrő kedélyeket 
megvigasztalja 


Amidőn azonban Purhal és mind a 
többiek Abedámtól e szavakat 
hallották, majdnem megnémultak, 
úgyannyira, hogy Énokon és Ádámon 
kívül alig akadt, aki merészelt volna 
Abedámnak egy szóval is válaszolni, 


bárha Abedám valamennyi 
gyermekére, mint egyedül igaz, jó és 
legszeretőbb Atya, nagyon 


barátságosan nézett. 

Mert majd mindenki ezt gondolta 
magában: az mindenesetre bizonyos, 
hogy kimondhatatlan jóság van 
tekintetében, de bízni benne azért 
mégsem lehet. Mert mielőtt még 
észrevennék, és csak egyet fordulnánk, 

már az élet legtitkosabb redőinél fogva 
megragadott minket! És az mind 
ugyan teljesen igaz, de mit használ ez 
nekünk? Ki tud Előle kitérni? 

Ő persze mindenkinek csak a legjobbat 
akarja, azonban csak ne követelné 
mindig a legtisztábbat, akkor még csak 
hagyján lenne, de a tisztaság, a 
tisztaság, az valami borzasztó ! 

És ha ez nincs meg, t.i. a szó 
legteljesebb értelmében, és a tisztaság 


fogalmának legtökéletesebb 
megfelelésében, akkor 
tisztességérzettel már nem 


közeledhetünk Hozzá! Mert ő a 
szívnek még csak a legeslegcsekélyebb 
hibáját sem nézi el! 

De hát mit tegyünk? Őt senki meg nem 
változtathatja. Örökké ugyanaz marad, 
tehát tiszta és szent, amilyen most! 
Nem marad tehát más hátra, mint 
alkalmazkodni. 

Abedán pedig, aki nagyon jól látta 
gyermekeinek e gondolatait, Purhalhoz 
fordult és kérdezte őt: 

„Purhal mondd meg Nekem, hogy 
vajon fejedet szakítottam-e le azzal, 
hogy a legszelídebb szavakkal 
oktattalak téged, és a leggondosabban 
megtisztítottalak, hogy te, úgyszintén a 
többiek is, mihamarabb befogadóképes 
légy a Belőlem fakadó, örök, 
legszabadabb szeretet-élet számára?! 
Mondd meg Nekem, testednek az atyja 
bánt-e valaha veled olyan elnézően, 
mint Én most? 

Mutasd meg Nekem közületek azt az 
atyát, aki gyermekeivel szemben nagy 
serényen nem használta volna a néha 
nagyon érezhető fenyítővesszőt? 

Lám, nem ismersz egyet sem! Mert te 
magad jó régen vagy már apa, és 
nagyon jól tudod, hogyan nevelted 
gyermekeidet! 

Most azonban mondd, milyen 
fenyítővesszővel jöttem Én hozzátok? 
Ki roskadt már le az Én ütésem alatt? 
Nézd, semmivel mással, mint csak 
legfőbb, legigazabb atyai 
szeretetemmel nevellek, tanítlak és 
teszlek szabaddá titeket, és ti 
szívetekben, magatokban azt 
mondjátok, hogy Bennem bízni nem 
lehet! 

Óh ti még nagyon vakok! Ha tehát 
Bennem nem lehet bízni, aki 
mindnyájatok legigazibb, leghűbb, 
legszeretőbb atyja vagyok, kiben 
tudtok és akartok vajon akkor bízni? 
Ha Nálam, legtisztább és legszentebb 
Atyátoknál félelem és aggodalom 
lopódzik szívetekbe, aki pedig örökké 
legönzetlenebb szeretetemből a 
legjobb és legteljesebben legigazabb, 
és a  legatyaibban legőszintébb 
szándékkal vagyok eltelve irántatok, 
milyen érzések kell, hogy erőt 
vegyenek rajtatok egymással szemben, 
akik Hozzám képest szívetekben 
valamennyien gonoszsággal és 
álnoksággal vagytok telve - ha Purhal 
szívében egy hibát helyreállítva, 
Velem szemben ilyen bátortalanokká 
lesztek? 

Óh ti vakok! Előttem, az örökké 
egyedül eleven Atya előtt remegtek, és 
elteltek aggodalommal, ha Magamhoz, 
tehát a halálból az örök életbe emellek 
titeket! 

De a világ előtt, amely pedig magában 
véve nem egyéb, mint legmerőbb 
halál, - nem férkőzik félelem a 
szívetekbe? 

Óh látjátok, milyen fordított érzés 
lakozik még bennetek! 

Ki nemzett titeket úgy, hogy Attól 
féltek, Akit mindenekfelett szeretnetek 
kellene? És amit ellenben minden 

erőtökből kerülnötök kellene, azzal 
kényelmesen telerakjátok szíveteket! 
Purhal, mondd meg Nekem, mi rosszat 
tettem neked azzal, hogy Irántad való 
nagy Szeretetem folytán 
megtisztítottalak téged? 

Tudod-e te, mi az élet és milyen 
legyen az, hogy az örök és végtelen 
tartamra alkalmas legyen? 

Látod, azt teremtett szellem nem tudja, 
hanem egyedül csak Én, minden 
életnek végtelen örök mestere! Ha 
azonban Én, mint szent, legszeretőbb 
Atyátok, most Magam tökéletesítelek 
titeket a Bennem levő, nektek 
megfejthetetlen élet számára és 
kiűzök, kiragadok mindent belőletek, 
ami a halálé, mond Purhal, miként 
juthat neked és a többieknek csak 
távolról is eszetekbe, mintha Bennem 
bízni nem lehetne? 

Mondd meg Nekem, ha Én nem 
segítenélek titeket, vajon ki segíthetne 
titeket a halálból az életbe? 

Hogy azonban megsegíthesselek 
titeket, nem helyes-e az, hogy Előttem 
legtitkosabb gondolataitok, és 
vágyaitok világosan és tisztán 
nyilvánvalóak és feltétlenül szükséges 
is, hogy nyilvánvalóak legyenek, hogy 
mindnyájatoknak segítségére jöhessek, 
ha bármikor is halálos veszedelem 
fenyegetne? 

Mondd Nekem Purhal, ezért tehát ne 
lehessen bízni Bennem?” 

E kérdés után mindenki zokogni és 
sírni kezdett és maga Ádám hangosan 
sírt, mint gyermek, és nagy atyai 
szeretetemtől át- meg áthatva mondta 
ezután: 

„Óh Te szent, kedves Atya Te, még 
csak most látom teljesen, milyen 
végtelenül jó vagy Te! 

Hol van az, aki Téged minden-minden- 


mindenfelett ne szerethessen? 

28. Óh bocsásd meg nekünk vakoknak ezt 
a nagy sérelmet, amelyet most mi 
mindnyájan Rajtad elkövettünk! 

29. Abedám erre mondotta: „Óh 
gyermekeim, legyetek nyugodtak, és 
ne legyen gondotok, mert közületek, 
akik most itt vagytok az Én ölemben, 
egyiktek sem fog elveszni! Mert 
hiszen Én az örök élet maga, 
közöttetek vagyok, és a halál minden 
veszélyét eltávolítom tőletek. 

30. Ha azonban ismét valakinek épülésére 
leszek, Purhalhoz hasonlóan, akkor ne 
veszítsétek el többé Hozzám való 
bizalmatokat, hanem e helyett azt 
gondoljátok szívetekben, hogy hiszen 
Én, mindnyájatok jó, szent Atyja 
vagyok az, aki ezt teszi! 

31. Gyermekeim, értsétek meg ezt jól 
minden elkövetkező időre és 
örökkévalóságra! Amen." 


70. Fejezet - Juribáel beszéde az embernek, mint Isten 
gyermekének nagyságáról és méltóságáról -Juribáel 
látomása: az egy és ugyanannak az életkörnek 
számtalan, végtelenül növekvő gyűrűi 


1. E szavak után Abedám Magához hívta 
Juribáélt és úgy, mint a többit, 
megkérdezte őt, mondván: 

2. , Juribáel! Amint a többiek tették, úgy 
tedd te is, és mondd meg nekünk 
mindnyájunknak, amit magadban 
hallottál, láttál és éreztél! 

3. És Juribáel testvérei köréből 
tiszteletteljesen Abedám elé lépett, és 
Irántam való igaz szeretetének gazdag 
ömlésében csakhamar megszólalt: 

4. Óh Te szent, legszeretőbb, 
kimondhatatlanul legjobb Atya! Nézd, 
én semmis féreg Előtted, szívem 
legnagyobb hódolatában és 
legbensőbb, megtört alázatában 

fekszem itt Előtted, óh szent Atyám! 
Te most álomból az életre hívtál 
engem, igen, végtelen atyai szereteted 
igaz, éber, szabad életébe hívtál, és a 
halállal behintett Föld bágyadt, vak 
férgéből szabad embert csináltál, aki 
szemeivel a messze 
örökkévalóságokba tekint, mint a 
halhatatlanság számtalan köreinek 
végtelen sorába, és ez örökkévaló 
körök mindegyikében dicsőbbnek és 
Hozzád, óh szent Atyám hasonlóbbnak 
és közelebblévőnek látja magát. 

De nemcsak halhatatlan emberré, 
hanem még többé, a halhatatlan 
embernél végtelenül többé tetted a 
Földnek, poranyánknak poros férgét. 
Ah! Ki képes felfogni atyai 
szeretetednek végtelen nagyságát? 
Mert hiszen a porféreg, a gyenge 
bűnös ember „szeretett Atyjának” 
hívhat Téged, Te örök, szent Isten! 

Óh Atyánk,  gyermekeiddé tettél 
minket! 

Szent Atyám, imádhatlak, dicsérhetlek, 
dicsőíthetlek és magasztalhatlak egész 
életemen át minden Tőled nyert 
erőmből; áldozatot gyújthatok Neked, 
bármerre is fordítsam szemem; 
tiszteletet és hódolatot tanúsíthatok 
Neked olyan mértékben, hogy 
szellemem a lehető legnagyobb 
alázatában a legutolsó, legalsóbb és 
legcsekélyebb teremtmények között 
elrejtőzhet; szerethetlek szeretetem 
minden bennem lévő erejével; igen ezt 
mind megtehetem Neked és Veled 
mindenható Teremtőm, szent, nagy 
Istenem. 

Mert amíg Te csak Teremtőm és örök 
végtelen Isten vagy számomra, addig 
Közötted és közöttem nincs más 
viszony, mint az én részemről a 
legteljesebb semmiség Hozzád képest, 

és a Te isteni lényed 
mindenhatóságában a Te végtelen 
mindenségeddel szemben - amint már 
mondottam - az én legteljesebb 
semmiségem! 

De ha Atyának nevezlek Téged, óh Te 
szent Atyám, akkor mind az előbbi 
viszony megszűnik! Akkor gyönyör 
sugározza körül szívemet, és 
szellemem kimondhatatlanul nagy 
sejtéstől áthatva megremeg, és aztán 
csak egy hatalmas érzésem marad, és 
az a szeretet, az egyedül tiszta, a 
Tebenned, óh Atyám megszentelt 
Szeretet! Igen, a szent szeretet, mert 
semmi mást, csak Téged, Te szent 
Atyám, Téged egyedül tud szeretni. 

Ez azonban aztán minden is, amit 
Neked adni tudok; ebben a 
szeretetemben megfeledkezem még 
arról is, hogy imádjalak, hálálkodjam 
Neked, dicsérjelek, áldozathozatallal 
tiszteljelek, ami pedig Téged, mint 
örök Istent megillet, és hogy végtelen 
dicsőségedet dicsőítsem és 
magasztaljam! Valóban, akkor semmi 
sincs előttem, csak egyedül Te, óh 
szent Atyám! Nem szólók mást, csak 
Atyám! Nem gondolok másra, csak 
Reád, szent Atyám! 

Azért bocsásd meg nekem most is, 
szeretett szent Atyám, hogy nem tudok 
Neked köszönni, nem tudlak dicsérni 
és magasztalni! Mert szívem nagyon- 
nagyon telve van az Irántad való 
leghatalmasabb szeretettel! Azért nem 
is vagyok most már másra képes, mint 
Téged egyedül mindenfelett szeretni! 
Óh Atyám, minthogy azonban 
szívemnek Irántad való túl nagy 
szeretetében nyelvem képtelen 
mozogni akár avégből, hogy 
imádjalak, akár avégből, hogy Nevedet 

dicsőítsem, minden erőm szívemben 

az Irántad való szeretetben egyesülvén, 
már előre is bocsáss meg nekem, mert 
elbeszélésem bizonyára szörnyen 
darabos lesz. 

Most teljesen tehetetlen nyelvem 
legnagyobb szerencséjére a legtöbbet 
már e halvány beismerésben adtam 
tudtul abból, amit éreztem, és még 
érzek, és örökké érezni fogok, és még 
csak a látomást fogom hozzáfűzni, 
amely a következő volt: 

Amikor arról gondolkoztam, hogy Te 
mindnyájunk legszentebb Atyja vagy, 
és gyermekeid iránti határtalan 
szeretetedből alkottál meg minket, 
íme, akkor egyszerre nagyon világos 
lett bennem, mégpedig úgy, hogy 
belsőleg úgy tekinthettem magamat, 
amint megtekinthetjük a nyugodt, 
tiszta víznek a fenekét. 

De a megszemlélés nem tartott soká, 
mert csakhamar megtaláltam szívemet 
és a szív közepében egy erősen 
világító gyűrűt, és e gyűrű vagy kör, 
állandóan forgott. Ekkor gondoltam 
magamban: mit jelentsen ez? 

Alig gondoltam el ezt, a gyűrű, úgy, 
mint a körök a vízben, egyszerre 
terjeszkedni kezdett és messze 
lényemen kívül, végtelen nagy 
gyűrűvé terjeszkedett, amelynek 
közepében én magam voltan egészen 
egyedül. 

De ez a látomás sem tartott soká! Mert 
a nagy gyűrű csakhamar végtelen sok 
kis gyűrűre oszlott, amelyek 
szakadatlanul egymás után sorakoztak 
és egyre nagyobbak és fénylőbbek 
lettek. És minden kör közepén 
önmagamat mindig ragyogóbbnak, 
fénylőbbnek, nagyobbnak és 
erősebbnek láttam, és egy végtelenül 
mély mélységben - minthogy a mindig 
nagyobbodó és végtelenül 

megnövekvő köröknek nem akart 
végük lenni - egy mérhetetlen nagy és 
erős világosságot láttam; és amint 
mindig erősebben a világosságra 
meresztettem szemeimet, akkor 
egyszerre észrevettem, hogy Te, óh 
szent Atya a világosságban Magad 
voltál a Világosság. 

És e végtelen sok gyűrűn keresztül 
aztán lágy fuvallatot hallottam és e 
fuvallat Tőled indult ki. 

Én azonban megértettem a fuvallatot! 
A fuvallat pedig, mint jól hallható szó 
nyilatkozott meg bennem, és azért 
értettem meg a fuvallatot. A fuvallat 
pedig mondotta: 

Lásd, ez a szeretet útja az örök életbe, 
és ez által Hozzám, örök szent 
Istenedhez és legszeretőbb Atyádhoz!" 
Arra azután azonban egyszerre minden 
elnémult, és látomásomnak vége volt. 
És így én is végzek, mert ez minden, 
amit láttam, éreztem és hallottam. 

Óh Atyám, Te szeretett szent Atyám, 
vedd ezt kegyesen tőlem, és ne taszítsd 
el Magadtól a Téged bizonnyal csak 
nagyon tökéletlenül szerető szívemet, 
hanem adj nekem erőt, hogy mindig 
bensőbben és tökéletesebben tudjalak 
szeretni Téged örökké, örökké! 
Amen.” 


71. Fejezet - A fenséges Abedám megmagyarázta 
Juribáél látomását -Az Isten iránti alázat és szeretet 
élet-titka 


E szavak után Juribáel hatalmas 
szeretetétől hajtva Abedám lábaihoz 
borult és ekként nyitott utat hatalmas 
szeretetének. 

És így feküdt a forrón szerető 
szívének egész alázatában és 
legmélyebb hálájában, Istenének, 
Teremtőjének és Atyájának lábainál. 


De az Atya csakhamar lehajolt hozzá 
és felemelte őt szent keblére, hogy 
magába szívja az örök életet, minden 
életnek ugyanama ősforrásából, 
amelyből a végtelen örökkévalóságok 
létüket és életüket magukba szívták, és 
örökké is szívni fogják. 

Erre a szent kebelre szorította tehát a 
szent, legszeretőbb Atya Juribáelt, 
azért teste is megtelt a szent, 
legszeretőbb Atya iránti szeretettel. 

Az örök szent Atya örök és végtelen 
atyai szeretetének karjaival ekként 
átölve tartván őt, a következő szavakat 
intézte hozzá, szólván: 

, Juribáel lásd, most élsz te csak 
valósággal és ezt az életet sohasem 
lehet elvenni tőled! Mert most adtam 
azt Én neked, és te azt most 
valósággal vetted Belőlem, örök, 
szent, legszeretőbb Atyádból! 

Nézd, ez azonban a szívedben az örök 
fénylő gyűrű, hogy a benned lévő 
szeretettemből élsz most. Mert 
szeretetem gyermekeim szívében kör, 
amely sokszorosodik és nagyobbodik 
a végtelenbe. És ezek a körök, 
amelyek az egy körnek az örökös 
megsokszorozásából keletkeztek, 
egymáson függnek, mint a 
láncszemek, vagy mint a csigamenet, 
amely mindig nagyobb, tágabb és 
szabadabb lesz, és mindegyik 
közelebb és közelebb jő az örök 
végtelen tér nagy torkolatához, amely 
végtelen tér szellemben legfőbb és 
legteljesebb élvezete örök, határtalan 
atyai Szeretetemnek és az abból folyó 
minden kegyelemnek és 
bölcsességnek. 

És ez a legfőbb és legteljesebb élvezet 
a legtulajdonképpenibb örök élet, a 
Belőlem való  ősörök bölcsesség 
szerint teljes szabadsággal élve a 

kegyelemmel; és e bölcsesség 
mindenkinek tulajdona lesz, aki 
szeretetemnek igaz gyermeke lett az ő 
szeretete által, amely alapjában véve 
az Én szeretetem Benne és 
szeretetemnek a gyermekévé teszi őt a 
benne lévő e szeretetem által. 

Lásd hát szeretett Juribáelem, ezt 
jelenti a te látomásod, amely 
megmutatta neked a Hozzám, a te és 
mindnyájatok legszentebb Atyjához 
vezető igaz utat. Ezen az úton járjanak 
valamennyien és akkor a veletek és 
bennetek való szándékomnak magas 
értelme előttetek csakhamar fényes 
világosan lelepleztetnék, és nem 
kérdeznétek: hol, honnét, hogyan? 
Hanem mindenki önmagában találná 
meg valamint a szeretetet, úgy a 
szellemet is, amely a szeretetnek a 
hordozója és az örök életet, amely a 
szeretet és ilyképpen szándékomnak 
magas értelmét is, ami mind az örök 
legteljesebb szabadság örök és 
véghetetlen bölcsességem folytán, 
amely minden dolognak és minden 
létnek az ősörök rendje. 

Ha azonban valaki nem járja ezt az 
utat, bizony mondom nektek, az holtra 
keresi magát, és mégsem fogja 
sohasem az igaz és legrövidebb utat 
megtalálni! Azért, mert ez a 
szeretetnek és minden abból áradó 
életnek az útja; de nem útja a 
legsötétebb makacsságnak, amiben 
szeretetemnek a leghalványabb 
szikrája sincs. 

És ha már van is benne valamelyes 
szeretet, akkor az mégis csak rabolt 
szeretet, amelyet valamely tolvaj tett 
sajátjává, és aztán ebből a rabolt 
szeretetből él, amely merő önszeretet. 
De az ilyen szeretetnek az élete nem 
tart örökké, hanem csak igen rövid 

ideig, amely idő alatt az ilyen szeretet 
önmagát emészti fel, minthogy atyai 
szeretetemtől elvált, és így az éltető 
forrástól megfosztotta magát. 

Igen, az ilyen  önszeretettel úgy 
vagyunk, mint az olajvilágítással. Ha 
ugyanis edénybe olajat teszünk, amely 
a sovány föld gyógyító trágyázása 
végett a hegyek különböző pontjain 
kis forrásokból felbuggyan, és azt 
meggyújtjuk, azonnal meg fog ugyan 
gyulladni, de ha az égés által 
felemésztette magát, vajon az üres 
edény fog-e tovább égni, ha új olajat 
nem öntünk bele? 

Bizonnyal nem! Hanem az olajjal a 
láng is megszűnik és kialszik, és az 
edényben sötét lesz és hideg és holt. 
Ha azonban a forrásnál gyújtod meg 
az olajat, és azt a helyet, ahol az 
olajforrás lánggal lobog, szélvészektől 
és vízártól megóvod, akkor majd 
sohasem alszik el a láng, hanem csak 
mindjobban fellobog, mivel a láng 
maga körül mindinkább átmelegíti a 
helyet, és így mindig több és több 
olajat is csal ki a benső őskútforrásból. 
Látod tehát kedves Juribáelem, aki 
szeretetét szívében Felém fordítja és 
Engem e szeretetében örökre 
megragad, az életének az olaját a 
forrásnál gyújtotta meg! És ez a láng 
sohasem alszik majd el, hanem örök, 
eleven világossággá lesz. 

Te pedig most életed olaját a forrásnál 
gyújtottad meg; azért örvendj! Mert 
ebben a világosságban az Atyát ősörök 
világosságként találtad meg. 

És most már kérdezzük meg Oalimot 
is és halljuk tőle, mi volt az ő 
látomása. Amen." 


72. Fejezet - Oalim látomása: a három egymásba 
helyezett szív 


És erre Abedám Oalimot hívta 
magához, mégpedig a következő 
szavakkal: , Oalim, aki Irántam és 
atyai Szeretetem iránt való nagy 
hálaérzettől nem bírsz magaddal, jer 
ide Hozzám, és az előbbeniekhez 
hasonlóan mondd meg nekünk, mi 
mindent láttál, éreztél és hallottál 
magadban. De félelem és aggodalom 
nélkül beszélj, hogy semmi se 
maradjon rejtve, mert minden 
nagyjelentőségű reád nézve, és 
testvéreidre nézve is. És így hát 
nyíljanak meg ajkaid! Amen." 

És Oalim azonnal odalépett, szíve 
legmélyéből köszönetet mondott a 
nagy kegyelemért, hogy testvéreihez 
hasonlóan ő is meghívatott, és a 
következő bizonnyal minden ember 
számára felette figyelemreméltó 
látomást kezdte fennszóval elmondani. 
Elbeszélése pedig így szólt: 

„Szent, legszeretőbb, egyedül igaz és 
jó Atyám! És ti is mind kedves 
testvéreim, testi atyáim, anyáim és 
gyermekeim! Látjátok a legmagasabb, 
legkegyelmesebben felhívott hogy 
Előtte és mindnyájatok előtt beszéljek. 
De bizony-bizony nehéz visszaadni 
anyagi szavakkal azt, amihez hasonlót 
legalább korlátolt tudásom szerint az 
egész Föld fel nem mutathat. 

De én nyugodt vagyok, mert Aki 
nekem ilyet látnom, éreznem és 
hallanom adatott, az megadja 
egyébként bágyadt nyelvemnek is azt a 
kellő hajlékonyságot, hogy képes 
leszek a kimondhatatlant annyira 
amennyire az lehetséges, nektek 
mindnyájatoknak érthetően kimondani. 
Igen - bizony, bizony, soha se legyen 
vége Irántad, Te felettébb szent, 
legszeretőbb Atyám iránt érzett 
hálámnak! Mert íme, most teljesen 

feloldódott a nyelvem általad. 

Óh halljátok tehát mindnyájan kedves 
testvéreim, testi atyáim, anyáim és 
gyermekeim, és örvendezzetek velem! 
Mert a mi Urunk, a mi nagy Istenünk 
és legszentebb, legszeretőbb Atyánk 
minden képzeletünket meghaladóan, 
jó, szelíd és nagytürelmű, amiért 
megoldotta nyelvemet, és ajkaimról 
akarja ismét hallani azt, amit előbb 
amúgyis csak Ő ébresztett szívemben. 
Minthogy tehát a Te szent akaratod, 
hogy beszéljek, én is a legörvendezőbb 
szívvel akarom tenni azt, ami Neked 
Te szent, legszeretőbb Atya, 
tetszésedre van! 

Ezután halljátok most már 
mindnyájan, amit én magamban a 
legcsodálatosabb módon láttam, és 
hűen és tisztán hallottam: 

Eleinte igen különösnek tetszett, hogy 
szívembe nézzek, hiszen teljesen 
lehetetlennek találtam, hogy fejemet, 
amelyben szemeim vannak, valahol 
testembe dugjam, és így szívemet 
megtekintsem. 

De amint így a szemeknek a testbe 
való helyezése lehetőségén vagy 
lehetetlenségén gondolkoztam, 
egyszerre rögtön elvesztettem 
szemeim világosságát. De majdnem 
ugyanabban a pillanatban bennem 
egyszerre megvilágosodott miden és 
bensőleg láttam magamat úgy, amint 
egyébként külsőleg látom magamat a 
Nap fényénél. 

Nem tudtam felfogni, hogyan 
lehetséges ez, minthogy előbb még 
sohasem tapasztaltam azt. És amíg így 
gondolkoztam, szívem teljesen 
átlátszóvá kezdett lenni, és csakhamar 
három szívet láttam úgy egymásba 
helyezve, mint a tüskés, édes 
gesztenyében a három mag. Mégpedig 

hús-mag, és ebben a hús-magban még 
csak a kis csíra-mag, amelyben az élet 
van bezárva, és ebben az életben 
magának a gesztenyének végtelen 
különfélesége és határtalan sokasága. 
A külső szív azonban csakhamar 
szétrepedt, levált, és a végnélküli 
mélységbe esett, ahol teljesen 
megsemmisült. És ez volt a testnek 
külső hús-szíve. 

A belsőbb, a szubsztanciális szív 
azonban megmaradt, és szüntelenül 
tágult, amire a legbensőbb, nagyon 
erősen világító csira-szív 
kényszerítette azt, amely maga is 
folyton folyvást nőtt és mindig 
nagyobb és nagyobb lett, úgy amint a 
földbe helyezett magnak a csírája 
folyton terjeszkedik, nyúlik, mégpedig 
mindaddig, amíg hatalmas fává nem 
nőtt. 

Így történt ez azzal a csiraszívemmel 
is. Eleinte csak úgy látszott, mintha 
szív lenne, amint azonban aztán 
mindig nagyobb és nagyobb lett, 
mindinkább emberi alakot öltött. És 
csakhamar magamra ismertem ez új 
emberben, aki az egykori legbensőbb 
világos csíraszívemből létesült. 

Ezt az embert látva azonban 
gondoltam magamban: vajon 
ugyanennek a bennem lévő szív- 
embernek külön szíve is van-e még? 
És íme, azonnal láttam, hogy ebben az 
új emberben még szív is volt. 

Ez a szív azonban olyan volt, mint egy 
Nap, és annak fénye erősebb volt, mint 
az ezerszeres napfény. 

Amint pedig ezt a napszívet mind 
jobban és jobban néztem, figyeltem, e 
napszív közepében egyszerre egy kis, 
Hozzád, óh szent Atyám teljesen 
hasonló, eleven képmást fedeztem fel. 
De nem tudtam, hogyan lehetséges ez. 

Amíg pedig ezen gondolkoztam, 
egyszerre kimondhatatlan gyönyör 
fogott el és a Te eleven képed 
megnyítá száját és a bennem lévő új 
ember napszívéből a következő 
szavakat intézte hozzám: 

„Tekints most fel, és mindjárt 
meglátod, honnan és miként lakozom 
Én most benned elevenen.” 

És én azonnal feltekintettem és a 
végtelenség mélységeinek egy 
végnélküli mélységében rögtön szintén 
egy mérhetetlenül nagy Napot láttam, 
e Nap közepében azonban csakhamar 
Téged Magadat, óh szent Atyám! 
Belőled pedig végtelenül sok fényesnél 
fényesebb sugár lövellt ki, és e sugarak 
egyike a bennem lévő új ember 
napszívébe is hatolt és így képzett 
Téged Magadat bennem, elevenen. 
Nemsokára rá azonban a csíraszív- 
ember kiterjesztette karjait és engem, 
külső embert átfogni akart. 

Én azonban erre megijedtem és ez az 
ijedtség régi házamba vetett vissza. 

Az előbb eltávozott hús-szív a 
mélységből ismét felszállt és azonnal 
ismét megszállta a két belső szívet, 
ennek megtörténtével a külső világ 
ismét láthatóvá lett előttem és mindaz, 
ami belső volt, eltűnt. 

Ez, íme egyszersmind mindaz, amit 
magamban láttam, éreztem és 
hallottam. 

Óh szent, Atyám, fogadd kegyesen e 


bizonyára legtökéletlenebb 
elbeszélésemet, és szent akaratod 
szerint egészítsd ki annak 


tökéletlenségét. A Te akaratod! 
Amen." 


73. Fejezet - A szellemi egyéniségek határtalan 
különfélesége - Az élet a szellemvilágban 


Oalim látomásának elbeszélését ezzel 
befejezvén, az atyák felettébb 
csodálkozni kezdtek és egyik a 
másikhoz szólt: Nem, már alig lehet 
kibírni! A magas, szellemileg csodás, 
felülmúlja minden elgondolható 


fogalmunkat. 

Azt lehetne gondolni, hogy 
önmagában mindenki 
természetszerűleg csak egy és 
ugyanazt találja - pedig milyen 
végtelen különféleség rejlik a 
jelenségekben. 


A másik Abedám azonban titokban 
Énokhoz sompolygott és mondta neki, 
mintegy kérdezvén őt: 

, Halljad csak, kedves Énok testvérem, 
dacára ébresztett és hivatott 
voltomnak, előttem most már minden 
homályosodni kezd. 

Mondd csak nekem, hogy kiismered-e 
te magadat? Én szinte a földbe 
süllyedni szeretnék! Most e 
tudakozódók közül hatan, akik mind 
Séttől származnak, elmondták belső 
látomásaikat, és milyen egészen mást 
talált mindegyik magában! 

Milyen akkor a szellemi élet a 
szellemvilágban? 

Nem élnek-e a szellem-emberek is úgy 
közösségben egymással, és egymás 
között, mint mi itt a földön? 

Mert ha mindenki önmagában hordja 
és rejti a saját maga és egész 
sajátságos világát, akkor kérdés: vajon 
minden embernek e saját külön 
világában van-e hely például a 
testvérei számára, vagy saját külön 
végtelen világaikkal vajon fognak-e 
közeledni egymáshoz? 

Vagy talán ezt a csak saját maguk által 
látható, külön világukat az esetben, ha 
valakihez közeledni akarnak, 
önmagukba húzzák majd be, úgy 

körülbelül, mint a csiga a szarvait 
behúzza, ha azokat valamilyen idegen 
tárgy megérinti? 

Látod kedves Énok testvérem, ezek 
olyan dolgok és viszonyok, amelyek 
bennem még kevésbé akarnak rendbe 
jönni, mint egy javában lángoló, 
villámló és dörgő égő hegy, és mint 
egy megsavanyodott tejjel telt edény. 
Meg kell vallanom, minél többet 
gondolkozom erről, annál zavartabb és 
amint ez már régóta úgy van nálam, 
annál ostobább is leszek. 

Ha ilyen tisztán szellemi dolgokban 
esetleg valamelyes világosságod van, 
akkor juttass abból nekem is egy 
szikrányit! Mert Hozzá nem merek 
most menni, minthogy olyan buzgón 
foglalkozik a tizenkettővel. 

Ugyan nagyon vonzódom Hozzá - de 
tudod - mégis csak kissé kockázatos 
dolog! Hatalmas pirongatás nélkül 
ostobaságommal aligha szabadulnék - 
és hidd nekem, nagyon különös érzés 
az, ha Ő pirongat. 

Azért csak legalább három szót mondj, 
hogy ne álljak itt nagyon ostobán és 
vakon hallgassam, amit itt tárgyalnak; 
mindamellett, amint azt Te akarod! 
Amen." 

Azonban alig hogy az ismert Abedám 
az utolsó szót kimondta, a fenséges 
Abedám máris az ismert Abedám és 
Énok között termett és kérdezte 
Énokot: 

, Szeretet Énokom, milyen választ 
akarsz vajon névrokonom e nyomós 
kérdésére adni?" 

És Énok felelte: , Szent Atyám! Azt 
hiszem, ahol nincs fa, ott nem is lesz, 
amit a szél kitépjen. 

Abedám kérdései az én nézetem 
szerint nagyon szeleburdiak és 
olyanok, ahogy Kívüled Te szent, 

kedves Atyám bizonyára alig talál 
valaki rá választ." 

Az ismert Abedám azonban most a 
fenséges Abedám elé borult és esdve 
szólt: 

„Óh Te szeretett szent Atyánk! 
Bocsáss meg nekem, szegény balgának 
nemcsak Előtted, hanem valamennyi 
atyák, anyák, testvérek és gyermekek 
előtt; mert ezekkel a külön 
rendkívülien időelőtti kérdéseimmel 
bizonyára mérhetetlen nagy 
ostobaságot követtem el. 

De mi mást tehetek, amidőn végtelen 
jóságod, szereteted és kegyelmed 
révén olyan felfoghatatlan, hallatlan 
csodás jelenségek történnek?!” 

A fenséges  Abedám azonban 
megnyugtatólag mondta neki: 
„Abedám kelj fel és nyugodjál meg! 
Kérdéseid ugyan az anyagi világban 
termett merő gyom, de a tüskebokrot 
és a bogáncsot is Én teremtettem, hogy 
töviseikkel felébresszenek titeket, ha 
erre-arra vakon rohantok, és nem 
tudjátok hová mentek, miért mentek és 
mit akartok. 

Látod, olyanok kérdéseid is. Ne 
gondold azonban, hogy azok a te 
földeden termettek. Én Magam 
növesztettem őket benned, hogy régi, 


folyton ismétlő álmodból 
felébresszelek, és legalább 


önmagadban megérezzed szükségét 
annak, hogy a belső ember benned 
felébredjen, és ősvilágosságával végre 
hatalmába vegyen téged a te éjeddel 
együtt. 

Hogy azonban kérdésednek nagy 
ostobaságát teljesen belásd, mégpedig 
egy csapásra, mondd meg nekem 
önmagadból: mik valójában a teremtett 
dolgok?" 

Az ismert Abedám erre meghökkent, 

és végül mondta: , Igen, - amennyire 
azt Tőled tudom, Te szeretett szent 
Atyám, azok nem egyebek, mint 
csupán a Te fogvatartott gondolataid!" 
És a fenséges Abedám válaszolta: , Jól 
feleltél! Mondd azonban még Nekem 
azokat, úgy, mint a csiga a szarvait be 
kell-e vonnom, ha hozzátok, 
gyermekeimhez, mint éppen most 
közeledni és szemeitek elé állani 
akarok?" 

Az ismert Abedám erre még inkább 
meghökkent és hallgatásba merült. 

A fenséges Abedám még egyszer 
kérdezte őt: „És ha itt is, ott is vannak 
gondolataid, és e gondolataidból 
eredőleg mindenféle vágyaid - mondd, 
akadályoztak-e ezek téged már 
valamikor abban, hogy valakihez 
közeledhess?! Márpedig éppen ezek a 
te belső gondolataid, a belső 
szellemvilágod maga; és ha valakire 
gondolsz, szellemben az már nálad is 
van!” 

És az ismert Abedám esdőleg 
válaszolt: „Óh szent Atyám, bocsáss 
meg nekem, szegény embernek, mert 
az ostobaságom valóban nagy! Most 
már minden tiszta lesz előttem!” 

A fenséges Abedám azonban erre 
mondta neki: 

„Akkor hát menj előbbi helyedre és 
figyelj a még következendőkre; akkor 
majd nem kell ki többé a botor 
kérdéseknek olyan gyenge gyomja 
benned! 

Mert hiszen éppen azért mondatom el 
a tizenkettő látomásait, hogy a jövőben 
minden kételytől mentve legyetek és 
maradjatok most és mindörökké. 
Amen. 

Értsd meg ezt jól. Amen.” 


74. Fejezet - Fontos, hogy az ember szívében lakozó 

szellem igazolja az isteni tant 


Az ismert Abedám ez után a kapott 
lecke után teljesen meg volt elégedve, 
a fenséges Abedámnak lábaihoz 
borult, szíve legmélyebb érzésével 
hálát adott Neki, azután ismét felkelt 
és előbbi helyére ment. 

A fenséges Abedám erre mindjárt 
ismét Oalimra irányította tekintetét és 
szólt hozzá és így az atyákhoz is: 
„Halljad szeretett Oalimom, és 
mindenki jól vegye figyelmébe azt, 
amit nektek mondani fogok. 

Mert igen-nagyon fontos, hogy azt jól 
megragadjátok szívetekben! 

Habár ti, akik Engem szemeitekkel 
láttok és füleitekkel hallotok, már arra 
nem szorultok rá, mégis nagyon sokan 
következnek majd utánatok, akiknek 
felettébb szükségük lesz rá, ha majd 
Engem ismerni és szívükben elevenen, 
hittel megtartani akarnak. 

Akik azonban e tanításomat 
elhanyagolják, azok minden belső 
érzésükből elveszítenek majd 
Engemet, és ahelyett a goromba 
anyagból ál-isteneket készítenek, és 
Helyettem azokat fogják imádni; 
egyesek azonban úgy tesznek majd, 
amint már most tesz Lamek a 
Mélységben. 

Azért tehát figyeljétek jól meg, és 
jegyezzétek jól meg magatoknak a 
következő nagy, szent tanítást! 

Ezt a tanítást akarom pedig nektek 
adni Oalim látomásáról: 

Lásd, és lássátok; halljad és halljátok! 
Az az ember, aki Engem nem látott és 
nem hallott úgy, mint ti most, az 
Rólam nem tudhat semmi mást, csak 
azt, amit közvetlen elődeitől hallott. 
Így volt az veletek is mostanig, 
minthogy Ádámon és Éván kívül senki 

sem látott és nem hallott Engem, 
hacsak nem Ádám és Éva ajka által, 
akik Engem láttak és hallottak, 
úgyszintén Ábel egynéhány kevés 
kortársa révén, akik hangomat 
kiküldött angyalom által hallották. 
Amint ez azonban veletek történt 
ezideig, úgy lesz ez utódaitokkal is, 
akik csak a ti ajkaitok által fognak 
tanulni megismerni, tulajdonképpen 
azonban főleg csak szívetek által 
kellene, hogy megismerni tanuljanak. 
Milyen bizonyítékokat adhattok 
azonban létemről gyermekeiteknek, ha 
nekik is nem mutathatom és nem is 
szabad megmutatnom Magamat, mint 
most nektek? 

Nem tehettek egyebet, mint csak 
gyakran és sokszor mondhatjátok, 
hogy ugyan mindenütt jelen Vagyok 
láthatatlanul, de tulajdonképpen mégis 
csak lakozom valahol túl a 
csillagokon, a magasságok végtelen 
magasságában, vagy a mélységek 
mélységében, és hogy ti Engem 
lényileg láttatok. 

De vajon gyermekeitek is adhatnak-e 
majd ilyen tanítást Rólam, tekintve azt, 
hogy láthatóságomnak tanúi nem 
voltak? 

Látjátok, ha tanúként tanítanának, 
szégyenpírnak kellene kiülnie arcukra, 
és gyermekeik csakhamar 
észrevennék, hogy szüleik nekik 
igaztalanságot mondottak. 

Azért tehát minden bizonnyal titeket 
kénytelenek tanúként elibük állítani 
létezésem bizonyságául, és így tovább, 
nemzedékről-nemzedékre, unokáról- 
unokára. 

Ha azonban ekként a tanúk 
mindinkább megöregszenek és már 
régen-régen nem élnek a Földön, és a 
késő utódok még az egykori tanúk 

létezését is kétségbe vonják majd, 
mondjátok, mi lesz akkor az Én 
tanításommal? 

Nem vonják-e majd annak valódiságát 
és a ti létezésteket is kétségbe? 

És mit tesznek majd ezek az emberek 
azután, ha a jelen tanításom 
valódiságára nézve már senki sem lesz 
képes érvényes és helytálló 
bizonyságot felmutatni? 

Mondom nektek, akkor majd minden 
csak valamennyire hatalmasabb ember 
természetes [Istent csinál majd 
magának, és fő szenvedélyeivel tiszteli 
majd azt, és végül testvéreit erőszakkal 
kényszeríti, hogy ez istenének ők is 
hódoljanak és áldozzanak. 

Amikor azonban ez bekövetkezik, 
akkor e bálványimádás folytán minden 
romlás és az örök halál legsötétebb 
éjjelébe merül. És Én aztán a halálba 
merült világot tüzes karddal és lángoló 
vesszőkkel leszek kénytelen ítélni, 
hogy ismét annyira megelevenítsem, 
hogy alkalmas legyen más ítéletre. És 
akkor ezer közül alig egy éri majd el a 
szabadságot, vagy - ami ugyanazt 
jelenti - ezer alig bírja majd egynek a 
szabad életét, és lakóhelyük neve lesz - 
az anyag! 

Úgy hiszem, most már eléggé világos 
előttetek, hogy belássátok, hogy a 
szájról-szájra és éppúgy a szívből- 
szívbe továbbított tanításnak nincs 
haszna, ha azt benső, szent 
tanúságtétel a legelevenebben nem 
bizonyítja. 

Bizony valóban mondom nektek, a tan 
önmagában véve mégoly igaz, jó és 
szép is lehet, ha azonban egyedül csak 
a hitre támaszkodik, amelynek 
kizárólag csak a fonák hagyomány az 
alapja és a tan valódiságát csak a szív 
vakságával tudja bizonyítani, akkor a 

tan mindamellett mitsem használ. 

És már ti is nagyon gyengék lettetek, 
holott őstanítóitok még életben 
vannak! Mi lesz majd még azokkal, 
akik még a ti egykori létezéstek felett 
is majd harcba keverednek? 

Azért még egyszer mondom nektek, 
hogy nincs haszna semmilyen tannak, 
ha annak a tételeit minden ember 
szívében az én eleven bizonyságom 
meg nem erősíti! 

Oalimban ezt az eleven bizonyságot 
teljességgel láttátok. Azért a jövőben 
úgy tegyetek, hogy tanítjátok ugyan 
gyermekeiteket az Én Nevemre, 
ősörök kegyelemre, szentségemre és 
legszeretőbb lényiségemre úgy, amint 
azt nektek már eléggé mutattam, de ne 
szorítkozzatok csupán a tanra, hanem 
igen serényen gondoskodjatok arról is, 
hogy ez a tan mihamar teljes eleven 
tetté is váljon, és akkor biztosítlak, 
hogy mindenki, aki e tant komolyan 
tevékenykedve fogja magába fogadni 
és magán működtetni, az csakhamar 
megtalálja magában Oalim nagy, 
eleven, szent bizonyságát, amely 
fényesen tanúskodik e hozzátok 
mindnyájatokhoz intézett Igém eleven, 
igaz voltáról! 

Látjátok, Oalim a harmadik 
csiraszívben, miután az emberré 
képződött, még egy napszívet talált és 
ebben végül Engem, Magamat, 
amiként ti a Nap melegítő képét 
minden harmatcseppben megtaláljátok 
talált meg, és ez a benne volt Én 
képem úgy beszélt benne, mint Én és 
annak a Szava az örök szent Atyának 
mutatott neki Engem, végtelen szent 
Istenségem magasságában. 

Oalimnak ez a belső embere már 
eggyé akart lenni a külsőbb állagi 
(szubszantciális) és részben az egészen 


külső anyagi emberrel is; de erre 
Oalim még nem volt érett. 

29. Ti azonban mindent majd csak teljes 
érettségtekben tapasztaljátok, de aztán 
maradandóan, örökké. 

30. Úgy tegyetek, és aszerint tanítsátok ti 
is utódaitokat, akkor a tanom 
valódiságáról maradandó bizonyságot 
hagytok rájuk és e bizonyíték jutalom 
lesz az ő számukra, amiért e szavakat 
cselekvően szívükre vették örök 
időkre. 

31. Aki pedig ezt a bizonyságot megtalálja 
önmagában, az már az örök életet is 
magába fogadta Énbelőlem, amely 
soha el nem vétetik tőle. 

32. Látjátok, mindezt jelenti (Oalim 
látomása. Amit azonban még 
folytatólag kell tudnotok, és 
mindenesetre követnetek is, azt a még 
következők látomása adja nektek 
tudtul, és azért halljuk avégből 
Tuarimot. Amen.” 


75. Fejezet - Tuarim látomása - Szeretettűz-próbája 


1. És a fenséges Abedám azonnal 
Magához hívta Tuarimot, és szólt 
hozzá: , Tuarim, elhívtalak! Többet 
nem kell, hogy mondjak neked; azért 
aggódás és félelem nélkül tedd 
akaratomat! Amen." 

2. Tuarim  szepegő szívvel ment 
Abedámhoz, hálát adott Neki lelke 
mélyéből, és aztán rögtön hozzáfogott 
a beszédéhez és Előttem és az atyák 
előtt elmondta látomását. 


3. Ez volt azonban a látomás és így 
mondta azt el Tuarim: 

4. „Óh szent Atyánk, Aki telve van 
szeretettel és könyörületességgel, az 
kemény megpróbáltatás volt 


számomra, aki szegény, vak bűnös 
vagyok Előtted, óh Jehova. 

Te tudod, hogyan jártam e pár pillanat 
alatt. De az atyák nem tudják, s azért 
szent akaratodnak megfelelően 
tudtukra akarom adni azt, ami e kevés 
pillanat alatt kínzott engem, látszólag 
azonban olyan elviselhetetlenül hosszú 
ideig, mintha már a végtelenség zárt 
volna végtelen karjaiba engem! 

Ilyen volt azonban az én iszonyatos 
állapotom, amikor titokban kissé 
bosszankodva a felett gondolkoztam, 
mintegy önmagammal beszélve: 
hogyan értsem azt - önmagamba 
tekinteni?! Nem hangzik az merő 
esztelenségnek? Ha Teremtőnk vagy, 
akkor csak kell tudnod, miért adtad 
nekünk a szemeket?! 

Eddig még mindenki kifelé használta 
azokat - hogyan csináljam azt, hogy 
most egyszerre teljesen kifordítsam 
azokat, ami merő lehetetlenség nekem 
és önmagamba tekintsek és lássam, 
milyen a testem belseje?! 

Arra egy ideig csakugyan 
megkíséreltem a szemeket, amennyire 
csak lehetséges volt kifordítani, úgy 
hogy attól valóságos  tűzlángok 
kezdtek kitörni szemeimből, tüzes 
karikákhoz hasonlóan és én nagyon 
megijedtem. De mindez mégis csak 
hasztalan erőlködés volt, mert mihelyt 
szemeimet a rendes nyugalomba 
hoztam, mégsem láttam mást, csak azt, 
ami kívül körülöttem létezett. 

Néztem is hol az egyik, hogy a másik 
testvéremre, de egyiken sem 
fedezhettem fel semmit, ami 
különösnek tűnhetett volna fel nekem. 
Minthogy ekként semmit sem 
fedezhettem fel, kétszeresen 
bosszankodtam, és ismét ezt 
gondoltam: ez bizonyára semmi más, 
mint merő megkísértése értelmemnek. 
De olyan ostoba mégsem vagyok, 

amilyennek talán tartanak. 

Azért is én, mint nyilvánvalóan az 
okosabb, engedek, és átengedem a 
többieket háborítatlanul 
ostobaságaiknak, ha az örömet okoz 
nekik. Én azonban régi jó rendem 
mellett maradok! 

Tekintsen önmagába aki akar, bír és 
tud! Én azonban szempáromat inkább 
arra használom, amire azokat a 
Teremtő nekem ajándékozta! 

És ezzel bosszankodásom ismét elült, 
és nyugodt lettem. 

De vélt nyugalmam nem tartott sokáig, 
mert a Föld lábaim alatt csakhamar 
olyan laza lett, mint könnyű, száraz 
homok, vagy mint frissen esett hó. És 
mielőtt még feleszmélhettem volna, 
már a föld legmélyebb örvényébe 
voltam temetve. 

Körülöttem koromsötét volt, és 
kezemmel alig bírtam annyi helyet 
csinálni szám előtt, hogy 
nagytakarékosan lélegzetet vehettem. 
E legnagyobb szükségemben mégis 
Reád gondoltam, óh szent Atyám, és 
segítségért és szabadulásért esdettem 
Hozzád. 

De könyörgésem a minden oldalról 
körülvett végtelen homokba veszett, és 
ahelyett hogy szabadulást éreztem 
volna, mindig mélyebben és 
mélyebben süllyedtem a föld 
feneketlen homokjába. És amint így 
egészen kétségbeesetten süllyedtem és 
süllyedtem, egyszerre utálatos bűz 
csapott meg, és az borzasztóbb és 
kimondhatatlanul utálatosabb volt, mit 
minden földi bűn, amelyet orrom 
valaha érzett! 

És íme, ekkor a homoknak is 
csakhamar vége volt. Ennek örültem, 
mert azt gondoltam magamban: 
bizonyára ütött szabadulásom órája! 


20. 

23. 


24. 

26. 

De milyen kimondhatatlanul 
szörnyűségesen csalódtam ez 
örvendetes várakozásomban! 

Mert még csak most kezdődött a 
nyomorúság, amelynek ecsetelésére 
valóban nem találok szavakat. 

Csak annyit mondhatok, hogy ott, ahol 
a homok végződött, rövidesen forró 
iszapba merültem, amely mind forróbb 
és büdösebb volt, minél mélyebbre 
süllyedtem. 

Óh szent Atyám! Hogy milyen 
szörnyű szükséget és aggodalmat 
álltam ki, látva, hogy a süllyedés nem 
akar véget érni és, hogy az iszap izzó 
hamuvá kezd átváltozni, és ez maga 
ismét fehér izzó káosszá (láva), 
hasonlóvá ahhoz, ami az égő 
hegyekből kiömlik, azt szóval nem 
lennék képes megmondani. 

Ez az izzóan folyó anyag a 
legkiálhatatlanabb, legégőbb fájdalmat 
okozta nekem, és kimondhatatlan 
kínomat végtelenül fokozta, minthogy 
ez az örök parázs mégsem emésztett 
fel engem és egyetlen hajszálamat sem 
akarta, vagy nem bírta elpusztítani! 
Ekkor már nem bírtam többé kérni és 
imádkozni, hanem egész lényem átok 
volt arra, ami ilyen nyomorúságos 
létbe juttatott! 

De minél bosszúsabb lettem, annál 
mélyebbre süllyedtem le a mindig 
forróbb izzó tengerben! 

Amidőn így mindig iszonyúbb és 
iszonyúbb lett a helyzetem, 
legrettentőbb és legszörnyűbb 
kétségbeesésemben felkiáltottam: 
Isten, te borzasztó kegyetlen szörny, 
ha létezel valahol, akkor semmisíts 
meg engem! Mert ezért a létért még 
csak nem is átkozhatlak, annál kevésbé 
hálálkodhatom érte Neked! 

Óh te nyomorult, legszánalmasabb 

33. 

Isten! Milyen gyönyörűség lenne az a 
Te számodra, hogy ilyen kínokra 
teremtettél engem? 

És íme, amikor ilyen szörnyen 
kiáltottam, egyszerre erős 
mennydörgést hallottam és e 
mennydörgés szólt és beszélt hozzám: 
, Nyomorult, tehetetlen! Miért átkozol 
Engem, Atyádat?! 

Nézd, végtelen szeretetem tüzében 
örökké halhatatlan lénnyé nemzlek 
most téged, amely teljesen hasonló 
legyen Hozzám, és Atyai Kezemen 
vezetlek téged, hogy fejed egyetlen 
hajszála se pusztuljon el, és a szeretet 
tűzpróbáját földi számítás szerint csak 
három pillanat tartamára szabtam, és 
máris a legiszonyúbb átkot mondtad 
Reám! Mit tegyek hát most veled?” 

És én válaszoltam: Óh Te felette szent 
Atyám! Semmisíts meg! Mert most 
már nem vagyok méltó arra, hogy 
létezzem, minthogy Téged átkoztalak! 
Ekkor a parázstenger egyszerre szelíd 
világossággá változott, és ebből a 
világosságból ismét hallottam 
szavakat, amelyek így szóltak: 

„Íme, Én a te Atyád, nem átkozódom, 
és felejteni akarom, amit Velem tettél! 
Mert amit most láttál, az a Hozzám 
való földi viszonyodat jelképezte; de 
ismerd fel most már, hogy Én vagyok 
a te Atyád, és hogy életszámításod 
homokján és bölcsességed iszapján 
keresztül az öröklétre, és gonoszságod 
parazsán át atyai szeretetem tisztító 
tűzébe, és végül ezen keresztül a 
Bennem való örök szeretetélet 
legtisztább világosságába vonszollak 
téged. 

És így most már e tudattal térj ismét 
vissza a Földre, ahol várakozom reád! 
Amen.” 

És egyszerre ismét itt voltam! 


38. Óh Te szent Atyám! Itt vagyok ugyan, 
de hogyan állok Előtted? 

39. Óh ha csak még lehetséges lenne, hogy 
megbocsásd nekem azt a legnagyobb 
sérelmet, amit Rajtad elkövettem, 
akkor hiszen kész lennék ezer évig a 
legnagyobb tűzkínt kiállni! 

40. Óh bocsáss meg nekem, legnagyobb 
bűnösnek! Óh, de mit is kérek! Hisz 
örökké nem vagyok többé Reád 
méltó!" 


76. Fejezet - Tuarim szörnyű látomásának a 
magyarázata: nagy harc a fej és a szív között 


1. Ez elbeszélés befejezte után, minthogy 
Tuarim a vélt nagy sérelem miatt, 
amelyet Rajtam elkövetett volna, sírni 
kezdett, Én, mint a fenséges Abedám 
megfogtam a kezét és szóltam hozzá: 

2. , Halld és értsd meg Tuarim: amit te 
látomásodban tettél, az neked éppen 
olyan kevéssé számít bűnnek, mint 
ahogyan a hegyről lezuhanó kőnek 
sem róható fel büntetendő véteknek, ha 
szörnyű esése szerencsétlenséget 
okozna. 

3 Azért te nyugodt lehetsz, mert nem 
ilyen az értelme a te látomásodnak! És 
azok a szavak, amelyeket magadban 
hallottál, nem egyedül téged illetnek, 
hanem mindennek általános értelme 
van, és azok a szavak mindenkinek 
szólnak. 

4. Te azonban csak hivatva voltál 
Általam arra, hogy azt magadban 
szellemben meglásd. De nem mintha 
azért vétkezned kellett volna Ellenem. 

5. De hogy e látomást az utókor számára 
haszon nélkül ne lásd, hallgasd és értsd 
meg, úgyszintén ti is mindnyájan, mit 
jelent az. Ez pedig az értelme: 

6. A te külsőleges kísérleted, hogy testi 
szemeiddel akarj magadba tekinteni - a 


10. 


11. 


világi értelemnek a botor fáradozását 
jelképezi, amennyiben szellemi 
viszonyokba akar behatolni, holott 
önmaga pusztán csak anyagi 
fogalmakból van összeállítva, azaz 
semmi más, mint csak a léleknek egy 
felvevő szerve, amelynek a segélyével 
az a külső világ szemléletéhez jut. 

Ha pedig csak ez és nem több, hogyan 
láthatna akkor szellemit, és hogyan 
foghatná azt föl, mi az? 

A tüzes körök azonban, amelyeket 
szemforgatásod hozott létre, a világi 
észnek úgynevezett életszikráit 
jelképezik, amelyek azonban a 
szellemi látás tekintetében éppen 
annyit használnak neki, mint a tüzes 
körök a természetes szemeknek, azaz 
azoktól éppen olyan kevéssé lesz 
élesebb és egészségesebb, mint a 
természetes szem ilyen erőlködésektől 
és nyomásoktól. 

Lásd, ez kezdete látomásodnak, és ez 
nem téged illet ebben a te benső 
állapotodban, hanem illeti az egész 
világot, amiért is téged most prófétává 
teszlek olyképpen, amint azt magadon 
és magadban tapasztaltad. 

Te azonban amellett bosszús voltál, 
mégpedig egyszer azonnal, amidőn 
meghagytam nektek, hogy a 
bensőtökbe tekintsetek, és azután, 
amikor kísérleteztél, és semmire sem 
mentél. 

Lám ez a bosszúság sem volt már 
természetes bosszúság, hanem az azért 
kapott el téged, hogy azzal a világi ész 
gőgje jeleztessék, amely sohasem akar 
fogva lenni az igazságban, hanem bár 
a világosságnak híján van, de szabad 
és uralkodó akar lenni, és csak akkor 
érzi magát boldognak, ha 
ostobaságának mindenki meghódol, és 
nyugodtnak akkor, ha leereszkedőleg 

13. 


14. 


15. 


16. 


17. 


18. 


19. 


20. 

gúnyt és csúfot űzve, testvéreinek 
fejére mászhat! 

Íme ez sem illet téged - mert hiszen 
azért tettelek prófétává, mert nem volt 
bűn szívedben! 

Ezt jelenti tehát látomásod mindaddig, 
amíg süllyedni nem kezdtél a 
homokba. Mit jelent azonban az az 
állapot, amidőn a homok éjjele 
eltemetett és aztán mind mélyebbre 
süllyedtél, és alig vehettél lélegzetet, 
és segítségért kiáltottál, de segítség 
nem jött? 

Látod, itt már belső magyarázatod 
kezd működni, és világítani! 

A homok a tudálékosságokat jelenti, 
amidőn azok kezdik a lélek szívét 
teljesen rabul ejteni, aminek folytán 
aztán az - a nagy nyomástól és az 
éjszakától, amit mindent az ész a 
szegény szívre rázúdít - aggodalmas és 
zavarodott lesz. 

Ekkor a szív is védekezik lehetőség 
szerint és a homokot a szájtól eltolja, 
kis üres tért csinál magának, és 
megmentéséért esedezik. 

De a roppant gazdag világi ész, 
amelynek soha sincs túlságos kevese, 
már nem engedi jogát, és még jobban 
és jobban elhomályosítja a szíveket. 
Minthogy pedig aztán a szív 
türelmetlen lesz és kezd kétségbeesni, 
és az ész látja, hogy lehetetlen lesz 
felette győzedelmeskednie, akkor 
végül süllyedni engedi azt azoknak a 
vágyaknak az iszapjában, amelyeket 
már sokkal előbb valamikor az ész 
maga csempészett be a szívbe. 

Itt tudja aztán még csak meg a szív az 
ürességét, és az aljasságát mindannak, 
amivel a világi ész gazdagította őt. 

A szív ekkor felháborodik az ámító ész 
ellen, és haragra gyúl magában! 

Nézd az izzó káosz-pocsolyát! 


22. 

Minthogy azonban ez az elválasztó 
pillanat valamint a szív számára, úgy 
világi ész számára is nagyon keserves, 
a szívet ezért a legnagyobb téboly 
fogja el, mivelhogy most 
világosságától fosztatik meg, éppúgy, 
amint az ész is a szív nélkül, a 
melegség és gyújtóanyagnak van híján 
csalóka világossága számára. 

Látod, ekkor kezdtél szívedben 
Ellenem támadni, és eszedben átkozni! 
Én azonban mondom neked, hogy 
sohasem nézem az ész műveit, ha a 
szív búcsút mondott neki. 

A szív fölé azonban aztán csakhamar 
szétárasztom szeretetem gyógyító 
világosságát, hogy a sebes, Hozzám 
hazatérő szív mihamar meggyógyuljon 
az örök élet számára, amint azt a belső 
hang által tisztán hallottad! 

De mindez sem illet téged! Mert e 
látomásod folytán prófétává teszlek 
téged, hogy annak alapján ezentúl a 
világ és annak bölcsessége ellen 
tanúskodjál! Azért légy nyugodt, és ne 
félj! Mert Én idéztem elő benned 
mindazt, hogy Énbelőlem tanúskodjál 
mindenkor a világ botorságai ellen! 
Amen." 


77. Fejezet - Vezérfonal az eleven Ige megtalálásához - 
Példázat a hajadonról és szerelmeséről 


Abedámnak e tanítása után Tuarim 
módfelett örvendezett szívében és 
csupa szeretetből nem tudott hová 
lenni, úgy hogy Abedám kezét nem 
akarta kiengedni. 

Abedám azonban a szeretettől elválni 
nem tudó Tuarimhoz szólott: , Tuarim! 
Te valóban nagy erővel ragadtál meg 
Engem szíveddel és karjaiddal, és 
azáltal már ismét új prófétává 
emeltettél! 


Mert bizony-bizony mondom neked, 
és nektek itt mindnyájatoknak: aki 
ezután hozzád hasonlóan nem ragad 
meg Engem, az Igének a hangját alig 
fogja valaha hallani szívében. 

Aki azonban e földi áloméletében 
legalább egyszer nem hallja azt meg, 
abba az élet még nem költözött be, és 
az még nagyon ingadozik az élet és a 
halál között! 

És eként a te Irántam való e szereteted 
az igazi, cselekvő, eleven szeretetet 
jelenti. Aki tehát testvéreivel végzett 
jó, Nekem tetsző  szeretetmunkák 
révén szívével és így kezével meg nem 
ragadott Engem, annak a szeretete még 
éretlen gyümölcshöz hasonlít, amelyet 
a szélroham még könnyen előbb 
lerázhat az élet fájáról, mielőtt még 
érett lesz és az élet csírája benne 
megérik! 

Aki azonban a tevékeny szeretetben él, 
az már érett az örök életre! Mert az 
valósággal megtalálta magában 
szándékomnak eleven értelmét, ami 
nem egyéb, mint az Én örökké élő 
Igém; márpedig ez az Ige a benne lévő 
örök életnek csírája! 

Ha azonban valaki hajadont választott 
volna magának, hogy felesége legyen, 
és szeretné ugyan őt titkon szívében, 
és azért hébe-korba mosolyogna is reá, 
de azt, hogy neki kezét nyújtsa, mindig 
halogatná - mondjátok Nekem, hinni 
fogja-e neki a hajadon, hogy szeretete 
komoly? 

Óh mondom nektek, ezt nem fogja 
tenni! Mert azt fogja mondani 
magában: ha komolyan volnék valakid 
és szeretnél, akkor bizonyára nem 
hordanád kezeidet hátadon, amikor 
hozzám jössz, hanem tárt karokkal 
sietnél felém! 

Én azonban ismerem a te 

15. 

langyosságodat és rejtett csalfaságodat, 
hogy hozzám hasonlónak többnek 
hízelegsz és közülünk egyet, ki akarsz 
keresni magadnak,  ínyednek és 
szereteted langyosságának 
megfelelően; azért csak maradj távol 
tőlem, mert szívem még sohasem 
ismert meg téged! 

Látjátok, ez a hajadon egészen 
igazságos ítéletet mondott e lanyha 
háztűznéző fölött! - Én azonban 
mondom nektek, ha testetek halála 
után erről a Földről már ismét a nagy 
szellemországba költöztetek, Én sem 
fogok egy hajszálnyival sem másként 
ítélkezni az Irántam való 
szeretetetekről, mint ahogyan e 
hajadon ítélt lanyha kedvese fölött! 
Arról biztosítlak titeket! 

Bizony mondom azonban nektek, ha e 
hajadonhoz egy másik udvarló jő, 
akire bár előbb még sohasem is 
gondolt, de látni fogja, hogy tárt 
karokkal siet felé, üdvözli, élénk nagy 
mohósággal megragadja, keblére 
szorítja, tüzesen homlokon csókolja őt, 
és aztán elfogódott szívvel mondja 
neki: 

Forrón szeretett kedvesem! Mit 
kívánsz tőlem, hogy tegyek, hogy lásd, 
milyen nagyon-nagyon nagy az irántad 
való szeretetem?! 

Mit gondoltok, ugyanúgy fog-e 
elbánni a hajadon ezzel a kérővel is, 
mint az előbbi lanyhával?! 

Ób, legkevésbé sem, mondom Én 
nektek. Hanem meg fogja őt tartani 
szíve szeretetének egész melegében! 
Látjátok, éppen így fogok bizony Én is 
cselekedni. 

Aki Engem megragad szívével és 
kezével, azt Én is megragadom 
szeretetem egész erejével és bizonyára 
örökké nem engedem őt ki. 

Aki azonban úgy tesz Velem, mint a 
lanyha háztűznéző, bizony egy 
szemernyivel sem jár másképp Velem, 
mint az a hajadonnal járt. 

És így vagy te, kedves Tuarimom, a 
szeretetnek új prófétája, és annál fogva 
tanúskodni fogsz Felőlem, milyennek 
kell az eleven szeretetnek lennie, ha 
valaki általa Hozzám jutni akar. 

Ha pedig valaki a te eme nyilvánvaló 
tanúságod folytán szellemben és 
minden igazságban csakhamar el is jut 
oda, ahol most arról prófétailag 
tanúskodva te vagy. 

Aki pedig ott lesz, az szándékomnak 
értelmét elevenen önönmagában 
megtalálja. 

Ez az értelem pedig a Belőlem való és 
Bennem lévő legsajátosabb örök élet! 
Te azonban önmagadat illetőleg most 
már abban az értelemben benne vagy, 
amelyről most külsőleg is tanúskodol, 
és Így a nagy rendeltetés megtörtént és 
véghezvitetett. 

De még nagy dolgok vannak rejtve! 
Azért halljuk Rudomint, és jól vegyük 
figyelembe, mi mindent látott és hallott 
ő magában! Amen.” 


78. Fejezet - Az óriás Rudomin látomása. Az ember 
nagyság, mint Istengyermek 


E szavak után Abedám elengedé 
Tuarimot külsőleg, de nem úgy 
bensőleg is, és Tuarim, szeretettől és 
hálától szinte  olvadozva, szintén 
elengedé ugyan külsőleg Abedám 
kezét, de annál görcsösebben 
kapaszkodott szívében beléje, és aztán 
ilyen élénk kedélyállapotban pár lépést 
hátrált, mégpedig úgy, mint Séhel, 
hátrafelé menve, hogy valahogy el ne 
fordítsa szemét Attól, Akit szíve most 
megismert, hogy szent, szent, szent és 


telve van a legmagasztosabb atyai 
szeretettel. 

Amidőn ismét előbbi helyére ért 
testvérei között, Abedám Rudomint 
hívta, mondván: , Rudomin, jer és 
beszélj és tanúskodjál magadból! 
Amen." 

És testvérei köréből azonnal kilépett a 
nagytermetű  Rudomin és égi 
oszlophoz hasonlóan állt ott a fenséges 


Abedám iránti alázatosságtól, 
szeretetettől és tisztelettől egészen 
megmerevedve. 


Ez elfogultsága ellenére azonban 
testének minden része igaz, férfias 
nyugalmat és szerény fenséget Fejezet 
- t ki, amely senki másnál olyan 
erővel, azaz olyan szembeötlően meg 
nem nyilvánult, mint éppen 
Rudominnál, aki a testi nagyságot 
illetően a többi gyermeket Ádámmal 
együtt messze felülmúlta, 16 arasznyi 
magas óriás lévén, és egyébként is 
nagyon erős izmú, és idegzetű. 
Amidőn azonban ez az óriás szólni 
soká késett, és mind aggodalmasabban 
és legtiszteletteljesebben fontolgatta 
Ki az, Aki előtt most áll, és Aki előtt 
most beszélnie kellene - Abedám nagy 
szeretettel és nyájassággal nézett rá és 
kérdezte őt: 

, Rudomin miért tétovázol Előttem, 
Atyád és Istened előtt? 

Mi tartja még fogva szívedet és kötve 
nyelvedet? 

Hagyd azt, ami mostanra nem való! 
Bátorodj meg szívedben és beszélj! 
Amen." 

Ezek a bátorító szavak éteri 
életbalzsamként hatották át Rudomin 
egész valóját. Szíve felszabadult az 
elfogódottságtól és nyelve könnyű lett, 
mint a pehely. És így csakhamar 
hatalmas, óriás hangon beszélni is 

kezdett, mégpedig olyan hangosan, 
hogy szavai a legközelebbi hegyek 
falain törtek meg, és hangzottak el. 
Ekként szóltak pedig azok: „Isten, 
Atyánk, Te örök, legtisztább szeretet, 
Aki szent, szent, szent vagy! Ki képes 
Téged szeretni, dicsérni és magasztalni 
érdem szerint úgy amint az Téged 
megillet? Mert túlságos csodálatosan 
nagy és szent minden, amit Te, óh 
szent Atyánk, nekünk adsz. 

Mi hát mégis az ember egész 
csekélységében és egész 
semmiségében, hogy Te, óh nagy, 
örök, mindenható Isten gondolsz vele, 
és olyan hatalmasan érezteted vele 
végtelen kegyelmed, szereteted és 
könyörületességed kiáradását?! 

Igen, még csak most látom tisztán és 
világosan, hogy Te, óh Isten valóságos 
Atya vagy, és mi a Te gyermekeid 
vagyunk! Mert mi más lehetnél Te, és 
mi más lehetnénk mi, amikor mégis 
csak a Te szent akaratod hozott létre 
minket végtelen szeretetedből!" 
Igen-igen, Te valósággal mindnyájunk 
Atyja vagy, és mi valósággal a Te 
gyermekeid, és végtelenül nagyok 
vagyunk Teáltalad, és fenségesek és 
hatalmasak; de kicsinyek és semmisek, 
sőt éppenséggel semmik 
önmagunkból, minthogy nem mi, 
hanem Te hoztál létre minket örök 
végtelen szeretetedből! 

Magunkra hagyva, valósággal semmik 
vagyunk! De a Te atyai szíveden 
nagyok vagyunk, kimondhatatlan 
nagyok, erősek és igen hatalmasak - 
úgy, hogy leghalkabb leheletünktől a 
világok, Napok és Holdak 
milliárdszámra futnak előlünk, mint a 
legkönnyebb porszem, amelyet 
nyugalmából a napsugárnak már a 
legcsekélyebb rezgése kizavar! 

Bizony nem mondanám ezt, ha 
látomásomban nem láttam, és nem 
éreztem volna azt. 

Én azonban láttam azt, és hatalmasan 
éreztem! És ennek az igazságnak 
következtében, amelyet szent Atyánk 
kegyelméből magamban találtam és 
világosan, tisztán és hatalmasan 
éreztem, beszélek is. 

Mert nagyon rövidre a szent felszólítás 
után, hogy bensőnkbe tekintsünk eltűnt 
a Föld, és az egész látható Égbolt és én 
egyedül lebegtem a végtelen, örök tér 
közepében. Szemeim soká meredtek az 


örökkévalóságok végtelen 
mélységeiben, de hasztalan volt e hiú 
fáradozás, mert még minden 


porszemecske is alámerült a 
végtelenség valamelyik örvényébe. 
Csak én egyedül lebegtem ott a 
végtelenség örök tér szent 
sötétségében anélkül, hogy alattam 
valamely világtest talapzata lett volna. 
De egyszerre nagy gondolat jött a 
mélységemből, és e gondolat egy szent 
Ige volt, az Ige pedig így szólt: 

„Kezed legkisebb ujjával töröld le 
egyik lábad legkisebb ujját! Egy 
porszemecske tapad majd rá; ezt a 
porszemecskét tekintsd meg!” 

És én azonnal az Ige szerint 
cselekedtem. Amidőn azonban úgy 
cselekedtem, ím a  porszemecske 
legkisebb ujjamon csakhamar terjedni 
kezdett és számtalan porszem-atomra 
oszlott; az atomok pedig azonnal 
napokká,  világokká és  holdakká 
növekedtek, és kezemről a mélységek 
végtelen mélységeibe cikáztak ki, és 
világossággal és lényekkel töltötték 
meg a végtelen, előbb üres tereket! 
Ekkor saját nagyságomtól életem 
mélyéig megrendültem, és gondoltam: 
- mit - az mind lábujjamra tapadt 

anélkül, hogy még csak éreztem volna 
is?! 

De egy másik Ige éledt fel bennem, 
amelyik mondta: , Hát azt gondolod te, 
hogy Isten gyermekei porban mászó 
bogarak? 

Nézd növekedésedet és hasonlítsd 
össze magadat mindazzal, ami a 
porszemecskéből előtted lett, és meg 
fogod érteni mi vagy, és mik azok a 
dolgok, amelyek lábujjadra tapadtak!" 
És felemelkedtem. Mindama dolgok, 
mint csillogó homok lebegtek szemeim 
előtt; belőlem azonban azonnal 
hatalmas világosság áradt ki, és az 
eltöltötte a végtelen teret. 

És még csak eben a világosságban 
láttam meg Isten gyermekeinek a 
nagyságát - mind a többi dolognak 
pedig a semmiségét hozzájuk képest; - 
és hogy miért jött hozzánk a szent 
Atya, és miért tanít Ő maga minket a 
végtelenség útjaira. 

Így beszéltem pedig, mert így láttam 
és így éreztem! 

Egyebet azonban semmit sem láttam, 
mint ezt! Azért a Tiéd legyen Istenünk, 
Atyánk minden dicséret, minden 
tisztelet, minden szeretet és minden 
hála örökké, amen." 


79. Fejezet - Rudomin titkon prófétává neveltetett - A 
szelleminek a nagysága az emberben 


Rudominnak e szabatos elbeszélése 
után azonban azonnal Énok lépett 
bensőleg ösztönözve Abedámhoz, és 
egészen titokban kérdezte Őt: 

, Óh Te kedves Abedám-Atyánk, nézd, 
Rudomin ugyan jó hangosan adta elő 
az embernek önmagában meglátott 
nagyságát - de vajon nem vetette-e el 
netán ez alkalommal a sulykot? 

Csak arról van szó, hogy hű maradt-e? 


Ez a tulajdonsága sohasem volt meg 
teljesen, és azért mindent túlzásba vitt, 
akármit is mesélt. 

Egy homokszemből gyakran egy egész 
világot csinált, és  szúnyogból 
elefántot, vagy éppenséggel mamutot! 
Azért testvéreivel alig is fért össze, 
minthogy óriási kiabálásával mindig 
biztos hallgatásra kényszerítette őket, 
ami aztán idővel oka is volt annak, 
hogy én, mint atyja, kértem őt, vegye 
ki tőlem örökségét és költözzön Délre. 
Ezt csakhamar meg is tette az után 
látván, hogy a béke és a nyugodt 
házirend érdekében nagy súlyt 
helyezek arra. Megnősült ugyan, de 
ami utódjait illeti, 80 év alatt nem 
nemzett többet, mint három 
gyermeket! 

Így tehát ő teljességgel kissé különös 
ember, bárha általam nemzetett. Ezért 
is idegenül érintett nagyzó elbeszélése 
és szokatlanul ösztönözve voltam, 
hogy előzően Hozzád jöjjek, óh 
szeretett Atyám és bocsánatodat 
kérjen, ha a fiam előtted netán 
illetlenséget követett volna el!" 
Abedám azonban hallva Énok szavait, 
azonnal feléje fordult és válaszolta: 
„Kedves Énokom nézd, neked nem 
volt egyéb világi gondod, mint csak ez, 
és te igazságosan gondoskodtál, 
minthogy mindenkor Irántam való 
szeretetből gondoskodtál. De most 
mondom neked, hogy gondoskodásod 
már régóta hasztalan volt fiadnak 
néhanapján való hűtlensége miatt 
gondot okozván magadnak. 

Mert lásd. Én voltam nevelője már 
anyja méhében is, és teljesen arra 
neveltem őt, ami most, amint itt 
előttünk áll. 

Minden esetre te is nevelted őt az Én 
számomra, de Én mondom neked, 

nagyon kedves  Énokom: a te 
nevelésed mégsem volt olyan jó, mint 
az Enyém, amelyet egészen titokban 
Tőlem kapott, anélkül hogy arról neki 
vagy neked sejtelmed lett volna. 

E nevelés erejénél fogva áll ő most itt 
és mindnyájatok előtt most igen hű 
próbáját adta annak, hogy éppenséggel 
nem került ki üresen ebből az Én 
iskolámból. 

Azért hát csak légy egészen nyugodt! 
Mert nézd, hazugokat Én, örök 
szeretetemmel és bölcsességem 
szavával hívva őket, sohasem teszek 
igazsághirdetőkké a nép előtt, hanem 
csak azokat, akik hozzád hasonlóan 
szeretett Énokom, egészen 
tisztaszívűek. 

Minthogy azonban Én választottam 
fiadat, egészen nyugodt lehetsz netáni 
illetlensége miatt, mert mindaz csak az 
Én művem volt! Értesz Engem, 
szeretett Énokom? 

Lásd te, és lássátok ti mindnyájan! 
Rudomint naggyá engedtem lenni még 
testileg is! Ebből az Én iskolámból 
mondta és tanította ő már mindenkor, 
hogy az ember több mint egy féreg a 
föld porában. 

Erős hangja ugyanabból az iskolából 
neki adva, mutatja nektek, hogy 
először: a mellben több az erő mint a 
fejben; és másodszor értéstekre adta 
nektek a pontos mértéket, mennyivel 
hatalmasabb a szeretet, vagy 
legalábbis mennyivel hatalmasabbnak 
kellene lennie, mint az ész; és 
harmadszor: ez iskolám révén mutatta 
nektek hangja hatalmával, minthogy 
kellett, hogy annak fivérei és nővérei 
engedelmeskedjenek, hogy a fejnek 
érzékeivel és számításaival engednie 
kell, ha a szív lép fel, mint nyilván 
jobb tanító! Érted ezt, szeretett 

Énokom? 

Aztán iskolám folytán egy 
homokszemből egy egész világot 
csinált, amint most látomásában egy 
parányi porszemecskéből az egész 
Teremtést. Lásd, ezzel arra tanított, 
hogy mely szellemnek a gyermekei az 
emberek, és hogy a szívben lakozik az 
embernek Istenhez való hasonlósága, 
amelynél fogva az ember többre és 
nagyobbra képes, mint csak 
megbámulni a dolgokat, és ha azután 
már eléggé elbámészkodott rajtuk, 
végül kinyögni és mondani: ez mégis 
szép és csodás! És azzal már vége is 
érzelmi nagyságának. 

Bizony mondom nektek 
mindnyájatoknak: nektek is kellene 
szúnyogból elefántot és mamutot 
csinálni szíveitekben; sőt a ti gyakran 
alig szúnyognagyságú lelki szíveiteket 
csupa elefántokká és  mamutokká 
kellene átalakítani! A sokszor 
hegynagyságú észt azonban a helyett 
csupa szúnyoggá változtatni; így aztán 
könnyű lenne számotokra, hogy 
Rudominban levő, iskolámból való 
dolgokat hűen felfogjátok. 

Minthogy azonban sokaknál közületek 
még éppen az ellenkező eset áll fenn, 
azért még nagyobbrészt homályos 
nektek, miért és mire hívtam meg 
Rudomint! 

Ti azonban kérdezitek most: mi már 
megint az a benső iskola? Hogyan 
értsük ezt? 

Én azonban erre mondom nektek: ha 
jelenségeket láttok az Égen, akkor 
összedugjátok fejeteket, és éveken át 
tépelődtök, és végül mondjátok ezt, ez 
a dolog volna maga után, ennél fogva 
ezt kellett, hogy jelentse! 

Ti megfigyeltétek a csillagok 
csillogását, a szelek irányát, a madarak 

és egyéb állatok kiáltását, a tenger 
mormolását és zúgását, és mindebből 
bekövetkező nagy dolgokat 
okoskodtatok ki. 

Mondjátok meg, miért nem vettétek 
magán az emberen lévő halhatatlan 
jeleket asztrológiai vizsgálat alá, miért 
nem vettétek közelebbi vizsgálat alá 
ennek az élő mennyboltnak 
csillagzatait? 

A tücsök ciripelése csodálatosabb volt 
nektek, mint örök atyai Szeretetem 
fenséges képmásának, az embernek a 
halhatatlan Testvérnek a beszéde! 

Óh ti még nagyon vakok! Mi hát több - 
egy gyermeknek a cselekedete és 
izgése-mozgása, vagy millió villám 
előidézte összeomlása egy hegynek? 
Látjátok, ez az örök iskolája az 
életnek! Az több mint a világokat 
jelentő porszemecske Rudomin 
lábujján, végtelenül több mint a 
teremtettség végtelen kiterjedésének 
egész térbeli nagysága! 

Az emberben és az ő jelein tanuljátok 
az embert megismerni! A jeleket a 
szeretet és az abból fakadó teljes 
igazság szellemében  értelmezzétek! 
Úgy fogjátok majd csak bölcsen 
megtudni, mi a legnagyobb, és mit 
tanít az Én iskolám és miként 
ismerhető meg ez az iskola az 
emberen, az ő eleven jeleiből! 

Bizony mondom azonban nektek: Az 
alig megszületett gyermeknek a 
könnyei is már nagyobbat rejt 
magában egy központi Napnál! 

Ebben is van Rudomin látomásának 
egész értelme. Ezt értsétek meg és 
cselekedjétek és akkor mindnyájan 
könnyen megtaláljátok az örök életet! 
Amen.” 


80. Fejezet - Az emberek, mint Isten gyermekei, mint 


Istenek 


E szavak után Énok szívének teljes 
szeretetében és alázatában köszönetet 
mondott Abedámnak a fontos, nagy és 
szent tanításért és a többi atyák és 
gyermekek követték példáját. 

E legbensőbb hálaima után Énok ismét 
előbbi helyére, Gabrielhez tért vissza. 
Abedám pedig Rudomin felé fordult és 
a következő szavakat intézte hozzá, 
mondván: 

Így most már lásd te is, szeretett 
Rudominom és hallgasd és értsd meg 
jól, mit vall és mond rólatok, 
mindnyájatokról a te látomásod 
különösen. 

Ti immár tudjátok mind, akik itt a 
Magaslaton körülöttem vagytok, hogy 
Én vagyok az Isten, az egyedüli, az 
Egy, az Örök! És most, mint Atya, 
szemeitek előtt láthatóan beszélek 
veletek, és tanítlak titeket. 

Ha azonban az Atya egy Isten, akkor 
gyermekei nem lesznek kutyák, 
macskák, ökrök, tehenek, borjak, 
szamarak és hasonló egyebek - hanem 
azok, ami az Atyjuk; és ott lesznek, és 
ott fognak működni, ahol Ő van és 
működik. 

Látjátok, az az Én örök Rendem, hogy 
mindenütt és mindennél, minden 
dolognál és minden teremtménynél a 
gyermekeknek olyan tökéleteseknek 
kell lenniük, amily tökéletes az 
Atyjuk. 

Ez okból minden gyümölcsben meg 
van már a csira, amely alapját foglalja 
magában az Atya minden 
tökéletességének. 

És ezért kell, hogy a vetőmag a földbe 
téve ugyanazzá a fűvé, ugyanazzá a 
növénnyé, ugyanazzá a bokorrá és 
ugyanazzá a fává fejlődjék, amilyenből 

vagy amilyen maga is vetőmaggá lett. 
Avagy másképpen van ez talán az 
állatoknál? Úgy vélem, hogy itt is az 
oroszlánnak az atyja vagy nemzője 
mindenkor maga is oroszlán volt, 
amint a madáré szintén csak madár és 
így tovább föl az emberig, ahol az 
atyának a fia szintén az atyához 
hasonlóan ember lesz, telve 
képességekkel és hajlamokkal; és a 
leány, az anyjához és az atyjához 
hasonlóan egy megszentelt szántóföld 
az örök élet számára való gyümölcsök 
elvetésére, mi több ... a Belőlem való 
gyümölcs elvetésére. 

Ha azonban ez már teljesen így van a 
természeti és testi világban, akkor ez a 
szellemben végtelenszer inkább kell, 
hogy úgy legyen. 

Ha tehát Én nektek mondom, tanítom 
és kiáltom, hogy ti az Én gyermekeim 
vagytok: mondjátok szeretett, kedves 
gyermekeim, mit jelent az? 

Mi végből és miért hívtok ti Engem 
Atyátoknak, és mivégből és miért 
hívlak Én titeket gyermekeimnek? 
Mivégből és miért akarom Én joggal 
és méltán, hogy senkit, egyedül csak 
Engem  valljatok egyedül igaz 
Atyátoknak, Engem egyedül 
szeressetek, tiszteljetek, dicsérjetek és 
magasztaljatok, Engem egyedül 
kövessetek és mindenben Nekem 


egyedül tökéletesen 
engedelmeskedjetek? - Nem értitek 
még meg? 


Mi és Ki vagyok azonban még Én, 
mint a ti egyedüli igaz Atyátok? 
Valójában - Én az egyedüli, örök, 
végtelen, mindenfelett hatalmas, igaz - 
Isten - is vagyok. 

Ha azonban Én, mint egyedüli igaz 
Atyátok örökkön örökké 
legvalóságosabb Isten vagyok - mik 

vagytok akkor hát ti, mint az Én 
gyermekeim?! 

Igen, bizony mondom nektek: Ti 
szintén Istenek vagytok, úgy amint Én 
a ti Atyátok, Isten vagyok; csak azzal a 
különbséggel, amely már a Földön is, 
legalább testileg véve változhatatlan 
marad, hogy az atya a fiúnak a 
megnyilvánulás szerint mindig és 
örökké atya marad, és azért a fiú az 
atyának sohasem lesz őse, és sohasem 
fogja az atyának mondhatni: ,én 
nemzettelek"! 

Éppen olyan kevéssé, amint biztosra 
vehetitek, hogy a vetőmagból sem fog 
megint az a fa kinőni, amely előbb 
éppen azt a magot teremtette. 

Azért az atya mindig atya marad és a 
fiú mindig a fiú; ez megmásíthatatlan 
viszony. 

Az is eszerint Köztem és köztetek a 
nagy távolság és különbség, hogy Én 
egyedül vagyok az Atya, ti pedig 
semmiképpen nem más, mint örökké 
az Én szeretett gyermekeim, akikre az 
Atya nagy házában nagy örökség vár! 
Immár lásd most, szeretett 
Rudominom, mindezt jelenti fenséges 
nagy látomásod, neked és általad a 
többieknek is a legvilágosabb 
bizonyságot tükrözve gyermekeim 
tulajdonképpeni lényegéről és szólva 
hozzátok: 

Ember, gondold meg jól, és mélyen 
fontold meg szívedben kihez, és miért 
szólsz, mondván: szent Atyám! 

De tedd is magadat erre méltóvá azzal, 
amit ugyanaz a szent Atya kíván is 
tőled e földön, hogy igaz és teljesen 
valóságos kedves gyermeke légy - 
tökéletes, mint Ő Maga! 

Mert hiszen az a legfőbb, hogy az Én 
gyermekeim vagytok és Én a ti 
Atyátok! 

Hogy pedig ezt a legnagyobb és 
legszentebb igazságot az igazságok 
között még mélyebben meglássátok, 


Horedont fogjuk evégből 
haladéktalanul kikérdezni, és 


figyelemmel hallgatni, és meglátjuk, 


hogy vajon mit látott és hallott ő 
magában. Amen." 


81. Fejezet - Horedon látomása 


Miután Rudomin mindezt hallotta és 
minden szót mélyen szívébe vésett, 
szíve mélyéből köszönetet mondott 
Abedámnak, hogy testével földig 
hajolt és azután Abedám szeretetteljes 
intésére azonnal előbbi helyére tért 
vissza, de szintén csak hátrafelé, 
nehogy a szent Atyát szem elől 
tévessze. Mert látomásának 
elbeszélése közben már meglehetős 
sötét lett; először az est beköszönte 
miatt, és másodszor méginkább azért, 
mert az Égbolt hírtelen felhőterhes lett, 
ami ilyen hegyeken megszokott dolog 
volt, és senkinek sem volt feltűnő. 
Mert ha itt köröskörül a tűzhányó 
hegyek szorgalmasan működtek, akkor 
nagy ritkán volt szó derült éjszakáról. 
És így most nem volt már más 
természetes világosság, mint néhány a 
mesze távolban égő hegynek a halvány 
visszfénye. 

Amidőn azonban erre való tekintet 
nélkül Abedám Horedont magához 
hívta, mégpedig e szavakkal: 
„Horedon, amennyiben szemeid most 
már nem sokat lehetnének 
szolgálatodra, egyedül hangomat 
kövesd és tárd fel magad nekünk! Mert 
a jövőben mindenkor egyedül a hangot 
kellend követned, minthogy Engem 
még jó sokszor fogsz magadban 
hallani, de e földön e mostani 

jelenlétem idejének elmúltával többé 
látni nem fogsz!  Horedon ugyan 
azonnal elhagyta helyét és Abedám 
felé tartott, de minthogy Abedám 
hangja folytonosan nem hallatszott, 
egy ideig az atyák között tévelygett és 
nem tudott arra a helyre eljutni, ahol 
Abedám volt. 

De mindjárt rá Abedám Horedont 
hívta, ismét hallatta hangját és az 
egész más irányban haladó Horedon 
mindjárt ismét visszafordult és nem 
kevéssé megijedt, észrevevén, hogy az 
utat elhibázta. 

Most már mohón arra felé tartott, 
amelyről a hangot hallotta. Minthogy 
azonban hol itt, hol ott valakibe 
beleütközött, és kitérnie kellett, hogy 
előbbre juthasson, ilyen koromsötét 
éjszakán ismét könnyen megtörtént, 
hogy újra elveszítette az egyenes 
irányt, és megint egészen más helyre 
ért, mint ahol Abedám volt; így 
csakhamar újból szólította őt Abedám. 
Horedon pedig azonnal jelentkezett 
egy egészen ellenkező pontról és sírva 
mondta: 

„Óh te szent, kedves Atyám! Ha te 
nem jössz hozzám ilyen sötét éjjel, 
akkor bizonnyal elveszek; mert a 
kitérés miatt mindig elveszítem az 
irányt, és azért nem tudok Hozzád 
eljutni! 

És Abedám újból kiáltott: , Horedon 
ide, ide, amerre mögöttem a 
messzeségben egy tüzes hegyet látsz!” 
És Horedon ismét azonnal as hang 
után indult. Minthogy azonban megint 
nem tudott egyenesen menni, hanem 
majd az egyik, majd a másik 
csoportnak kellett kitérnie, az égő hegy 
felé való nézés sem használt neki 
semmit és megint csak nem érkezett 
célhoz. 

Amidőn aztán  Abedám ismét 
jelentkezett mondván: ,Horedon! 
Meddig kell még várakoznom reád?” 
Horedon szomorú lett és megátkozta 
az éjszakát, mondván: 

„Átkozott legyen a sötétség, amiért 
akadályoz utamban a szent cél felé és 
elfedi Azt, Akit szívem mindenfelett 
szeretve keres, csakhogy Hozzá ne 
juthassak! 

Óh Atyánk, teremts világosságot, és 
űzd el kegyesen ezt az éjt, hogy 
meglássalak, és aztán Hozzád siessek, 
ó szent, édes Atyám! 

Avagy jöjj Te hozzám ide, ahol 
vágyódva és olyan gonosz éjszakán 
szomorkodva, most nyugodtan várlak. 
Szent akaratod szerint történjék! 
Abedám azonban aztán így szólt 
Horedonhoz: , Minthogy már 
éppenséggel nem tudsz megtalálni, 
mondd szívedben, az Én nevemben: 
„Te hegy ott a határon, ahol a Reggel 
gyermekei laknak, gyulladj ki és 
világítsd meg ezt a helyet! 

És ha bízol és hiszel Belőlem való 
szavadban, akkor mihamar meg is 
történik, amint azt  Nevemben 
hangosan kimondtad. Amen.” 

Horedon ekkor szívében eltelve 
Abedám iránt való szeretet tüzével, 
hitbeli nagy szilárdsággal kimondta a 
neki bemondott szavakat. 

Ekkor szörnyen megremegett a talaj, 
és hallatlanul heves robajjal azonnal 
lángok törtek elő a hegy magas 
ormából és nappali világossággal 
árasztották el messze körös-körül a 
tájékot. 

Horedon pedig azonnal meglátta 
mellette állva Abedámot, szíve egész 
szeretetével köszönetet mondott neki 
és aztán szólt: 

„Óh te szent, szeretett Atyám, milyen 


végtelenül hatalmas is vagy Te, és 
milyen jó! Mert még csak most látom 
be, hogy Te ezzel az én 


bolyongásommal a beszélés 
fáradalmától akartál engem 
megkímélni! 

21. Mert úgy, amint most történt velem 


első hívásodtól kezdve mostanig, 
éppúgy történt velem előbb 
önmagamban. 

22. És így hiszen minden a legszebben fel 
van tárva, amit láttam, hallottam, 
éreztem és cselekedtem magamban! 

23. Tiéd legyen, óh szent Atyám minden 
dicséret, minden szeretet, minden hála 
és köszönet érte örökké! Ámen.” 


82. Fejezet - Az Istengyermekség méltósága és 
nagysága 


1. Horedon látomásának e tényleges 
lejátszódása és Horedonnak erről ejtett 
kevés szava után Abedám azonnal 
kérdezte Horedont mondván ugyanis: 

2: „Horedon, miután belső látomásod 
ekként valóságosan teljesen fel van 
tárva, kérdezlek téged és 
mindegyiteket is, mit jelent e látomás, 
mi annak az értelme? 

3: Nagy részben KRudomin már 
jelentékenyen rávilágított, így tehát 
nem lehet többé nehéz feladat 
számotokra a  bensőtökben nyert 
világosságból még pótló fényt vetni rá. 
Akinek tehát van bátorsága és 
bölcsessége, álljon elő és beszéljen! 


4. De Abedám e felhívását hallva - 
mindnyájan kérni kezdték a fenséges 
Abedámot, hogy nagy 


könyörületességből mégis csak O 
tegye azt, amit tőlük kívánt. Mert 
habár jól tudjuk, hogy senki, aki az Ő 
nevében nyitná ki a száját, nem lenne 
képes valótlanságot mondani, mégis az 


10. 


11. 


a szó, amelyek egy második, méltatlan 
szájból jönne, nem lenne többé olyan 
erőteljes, hatalmas és eleven, mintha 
ugyanaz a szó olyan igen 
szeretetteljesen magának az Atyának 
szent szájából folyik! 

E kérésre azonnal ismét Abedám vette 
át a szót, és eként kezdett beszélni: ,, 
Óh gyermekek! Mennyi dőreség 
rejtőzik még szívetekben! Hiszen mit 
is tett éppen előbb Horedon az Én 
őbeléje helyezett szavammal, amidőn 
az éj és annak különösen sűrű 
sötétsége miatt Engem megtalálni nem 
tudott? 

Lássátok, az Igét, amelyet Én hozzá 
intéztem, ő Bennem teljesen bízva, 
kimondotta és a fehér hegynek a 
magas csúcsa szétszakadt, és az e hegy 
bensejében már régóta zárva volt 
parázs megtágult szakadékokon és 


hasadékokon keresztül, lobogó 
lángokkal azonnal égni kezdett. 
Minthogy tehát ezzel a 


H 


legszembetűnőbb bizonyítékotok van 
az Én Szavam erejéről és hatalmáról, 
ha azt bár egy gyermeknek a szája is 
kimondja - mondjátok, milyen okból 
állíthatjátok, hogy az Én Szavam 
tehetetlenebb, mihelyt azt ti mondjátok 
ki?! 

És vajon mikor inkább Atya az Atya, 
ha Ő maga mondja magát annak, vagy 
ha gyermekei hívják Őt annak? 

Avagy, ha valaki önmagáról mondaná: 
atya vagyok, de nem lennének 
gyermekei, akik őt annak elismernék 
és hívnák, vagy valaki, aki haza jönne 
és a gyermekek eléje szaladnának és 
hívnák őt, és mondanák: óh atyám, 
atyánk, atyánk, óh te édes atyánk! 
Mondjátok meg Nekem, melyik e két 
atya közül inkább atya? 

Ti szívetekben válaszoljátok: az, akit 

gyermekei úgy hívnak! 

Látjátok tehát, ti még nagyon dőrék, ha 
az atya, akit gyermekei mondanak 
annak, inkább atya, mint az, aki csak 
önmaga mondja magát annak 
önmagában, akkor hiszen ez a szó: 
atya, a gyermekek szájából nagyobb 
értékű, nagyobb erejű és hatalmú, mint 
magának az atyának a szájából! 

Avagy mikor épületesebb és 
örömteljesebb nektek e szó, ha 
önmagatok mondjátok magatokat 
gyermekeitek előtt atyának, vagy ha 
gyermekeitek hívnak titeket úgy, telve 
vidámsággal és gyengéd szeretettel, és 
telve a legnagyobb bizalommal? 

Ha pedig már ti találtok abban nagy 
különbséget, mit gondoltok vajon, Én 
talán kevésbé vagyok atya, mint ti? 

Óh ti még nagyon dőrék, nem látjátok- 
e még be, hogy Én mindenkor csak a 
legerőteljesebbet és a 
legtökéletesebbet, legjobbat akarom és 
kívánom a nektek minden időtlen 
időkre adott szabadságból kifolyólag? 
Minthogy azonban ezt lehetetlen, hogy 
szívetekben valaha is tagadhatnátok, 
mi célra való legyen tehát a ti 
mentegetőzéstek? 

Azért tehát te Horedon, röviden 
legalább nyilvánítsd ki azt, amire 
mindnyájatokat felhívtam! Ti többiek 
azonban mind, véssétek mélyen 
szívetekbe a következő szavakat! 
Amen.” 

És Horedon azonnal a következő, igen 
megfigyelendő beszédet intézte 
Nevemben mindnyájukhoz. A beszéd 
így hangzott: 

„Kedves atyák, testvérek és 
gyermekek! Kiejteni, milyen végtelen 
nagy dolog rejtőzik amögött: a nagy 
mindenható, örök Isten gyermekeinek 
lenni, mégpedig Rudomin látomásából 

és a magaméból következtetve, és 
amellett azonban saját, önmagából 
eredő semmiségünket is a 
legtisztábban meglátni, ez tehát a 
megoldandó feladat. 

De én úgy hiszem, hogy már meg van 
oldva mindnyájunk előtt, és így megint 
csak nincs más dolgom, minthogy 
önmagamat és titeket csupán csak arra 
figyelmeztesselek, amit éppen előbb a 
legszentebb Atya Maga kimondott: 
tudniillik, hogy az Atya a gyermekek 
ajkán inkább Atya, mint a saját ajkán! 

Látjátok, abban rejlik gyermekvoltunk 
legmagasabb méltósága és nagysága, 
hogy a végtelen, örök Isten még csak 
mibennünk nevezi Atyának Önmagát, 
és csak aztán válik legfőbb 
szeretetében valóságos Atyánkká, ha 
mi ismerjük meg Őt annak szívünkben, 
és nagy szeretetünkben mi úgy is 
hívjuk Őt! 

Ha azonban a végtelen Isten még csak 
bennünk akar teljesen megnyilvánulni 
Atyának, mondjátok, mi nagyobbat, 
főbbet lehet még ennél elgondolni? 

Mi értéke lenne annak, ha 
legparányibb leheletünkkel az egész 
teremtést is  elfújhatnánk és egy 
gondolatunkkal minden hegyet is 
lángra lobbanthatnánk! Valóban, mind 
semmi ahhoz képest, hogy teljes 
szeretettel és igazsággal szólhatunk 
Hozzá: édes szent Atyánk! 

Mert Ő, aki Önmagában Isten, öröktől 
fogva végtelen, végtelen szeretete 
folytán Atya mibennünk, amint mi 
gyermekek vagyunk Őbenne! 

Ő ugyanis Önmagától az, ami - mi 
azonban örökké semmik vagyunk 
önmagunkból, de minden Őbelőle és 
Őáltala! 

Az tehát a mi végtelen nagyságunk, 
hogy az Ő gyermekei vagyunk és Ő 


mindnyájunk Atyja! 
Es ez is tökéletesen az értelme 
látomásomnak az O nevében! Amen.” 


83. Fejezet - További megvilágítása az Istengyermekség 
nagyságának 


Horedon fölöttébb figyelemreméltó 
szavainak végeztével, amelyeket 
Belőlem mondott, Én, mint a fenséges 
Abedám, megdicsértem a derék 
Horedont, mondván: 

„Horedon, valóban Én mondom neked, 
te Nekem derakas eszközöm lettél! 
Nézd, amit már nagyon sokan 
kerestek, de mégsem találták, azt te 
most Belőlem mindenki előtt hangosan 
hirdetted, olyan hűen és teljesen 
igazán, amint Én, minden hűség és 
minden igazság ősforrása, azt neked 
hűen és igazán adtam. 

Azért dicsérlek Én téged és mondom 
neked, hogy te ezt az igaz 
gyermekséget, amelyet te Belőlem 
továbbadtál mindnek, akik azt ebben a 
gyökerében már hosszú idők óta nem 
ismerték többé, és önmagukból azt 
sohasem is ismerhették és találhatták 
volna meg - magadra nézve most 
időtlen időkre megszerezted, és semmi 
földi hatalom azt többé el nem veheti 
tőled, mert az a hatalom, amely az igaz 
gyermekekben lakozik, nagyobb a 
világ és a világok, és az azokon lévő 
dolgok és lények minden hatalmánál. 
Amint pedig most Horedon megkapta 
a gyermekséget, úgy adom azt nektek 
mindnyájatoknak is. Mert valóban, 
sem a Mennyekben, sem a földön 
nincs semmi, ami nagyobb, 
hatalmasabb és fenségesebb lenne - 
gyermekeimnél! Akinek tehát a 
gyermeksége megvan, annak többje 
van, mint amennyit a mennyek 

magukba zárnak; bizony mondom, 
annak végtelenül többje van! 

Mert az Engem bír, Istent - az 
Örökkévalót, a Végtelent, a végtelenül 
mindenfelett álló Istent, erővel, 
hatalommal és szentséggel teljesen, 
mint legszeretőbb és csak egyedül igaz 
Atyát bírja magában, és így tehát 
teljesen Bennem van, azaz minden 
tökéletességemben, amely az Én 
végtelen Szeretetem, kegyelmem, 
bölcsességem és erőm! 

Látjátok: ez tehát a gyermekség és ezt 
a gyermekséget adom most nektek! 

Óh gyermekeim! Képesek lennétek-e 
most még nagyobbat is átvenni 
Tőlem? 

Óh bizony, Én mondom nektek, nem 
tudtok! Mert az Én gyermekeim 
többek, mint az egek angyalai! 

„Óh gyermekeim! Ha testvéreim 
lennétek, sokkal csekélyebbek 
lennétek, mint kedves gyermekeimként 
vagyok! Mert hiszen melyik atya látja 
szívesebben fivérét maga körül, mint 
fiát? 

Avagy kap-e örökséget a testvér a 
testvérétől, ha megnősül? 

Ha azonban már ti nagyobbra 
becsülitek gyermekeiteket, mint 
testvéreiteket, csak Én is, mint a 
legvalóságosabb és legtökéletesebb 
Atya, tudni fogom, mennyit érnek a 
gyermekeim? 

Ti gyermekeiteknek csak kezeitek 
fáradságát adjátok kelengyćül. Én 
azonban mindenemet adom, még pedig 
szeretetemet, vagyis legsajátlagosabb 
öröktől fogva való életemet, magát, 
teljes mértékben! 

Most tudjátok ugyan már jól, mik az 
Én gyermekeim; egyest azonban még 
nem tudtok és ez az egy, az hogy 
megtudjátok - kik - azok, akik Tőlem 

és Belőlem a gyermekséget 
megkapják. 

Lássátok, azt megtudni, szintén 
nagyon fontos. Mert valóban, nem 
mind még az Én gyermekeim azok, 
akik Hozzám kiáltanak és mondják: 
„Édes, szent Atyánk, hallgass meg 
minket, gyermekeidet” szívük azonban 
amellett hideg marad, mintha a 
legközönyösebb tárgyat nevezték 
volna meg és bizalmuk sem különb 
szívüknél. 

E fajtája a gyermekeknek, akiknek 
kellene, hogy azok legyenek, de azok 
lenni nem akarnak és valóban nem is 
azok, csak hatalmamat és erőmet 
akarnák, hogy annak birtokában 
mindenféle nagyhatalmi játékkal 
szórakozzanak, nem tekintve azt, hogy 
gonosz játékuk árt-e vagy használ. 

Én azonban mondom nektek: az ilyen 
gyermekek még olyan messze vannak 
az igaz gyermekségtől, amilyen 
messze a mennyország egyik vége a 
másiktól! Bizony közöttük és igaz 
gyermekeim között még végtelen űr 
van! 

Ismét mások a gyermekség fogalmát 
annyira kiterjesztik, hogy önmagukat 
és minden teremtményt is 
gyermekeimnek tekintenek. 

Hogy ezek még nagyobbat hibáznak, 
mint az előbb említettek, felesleges 
lenne, hogy nektek fejtegessem, 
minthogy most már tudjátok, kik az Én 
gyermekeim - a szeretet és a belőle 
eredő minden igazság szellemében. 

De nektek, mint igaz gyermekeknek 
csak azt kell elismernetek, hogy nagy 
különbség van azok között, akik egy 
Istent és Teremtőt elismernek és azok 
között, akik szíveikkel Istent azonnal 
forrón szeretve megragadják és őt 
többé el nem engedik és aztán mással 

nem is törődnek, csak azzal, hogy 
hogyan ragadhatnánk meg Istent 
mindig fokozottabb szeretettel. 

Az elsők Istent megismerve mondani 
fogják: Isten, Te Mindenható, Te nagy, 
Te szent, Te felséges Teremtő, milyen 
nagyok és dicsők a Te műveid, azért is 
mindenkor dicsérni, dicsőíteni, és 
mindenekfelett magasztalni akarunk 
Téged! 

A másodsorban említettek azonban 
mondják: Óh Istenünk, milyen 
szeretetteljesnek kell lenned, hogy 
nem tehetünk az ellen, hogy dacára 


végtelen fenségességednek és 
szentségednek, mégis mindenfelett 
szeretnünk kell Téged. 


Óh milyen jónak kell lenned, hogy a 
szeretet oly hatalmasan vonz minket 
Hozzád! 

Látjátok, az elsők csodálják megismert 
Istenüket, az utóbbiak azonban 
szeretettől könnybelábadnak, ha csak 
bármi is emlékezteti őket Reám, 
minthogy jó Istenük mögött már 
szeretetteljes Atyát sejtenek! 
Észreveszitek-e itt a hatalmas 
különbséget? 

Látjátok, az elsők fajtája csak szolgák, 
akik bérért dolgoznak, a második fajta 
azonban gyermekek, akik semmit sem 
akarnak, egyedül csak az Atyát! 
Látjátok, ez az óriási különbség, és ez 
mutatja nektek, mint kell az igaz 
gyermekeknek kitűnniük és miben áll 
tehát az igaz gyermekség, és ki nyeri 
azt el! 

Hogy azonban ezt még alaposabban 
felfoghassátok, épp e célból hallgassuk 
meg még Joriást, mi mindent látott e 
tekintetben magában, és csak azután 
gyújtok fénylőbb világosságot 
szívetekben, e legfontosabb dologban. 
És így tehát, jöjj ide Hozzám és tégy 


eleget szent és legszeretőbb Atyád 
akaratának. Amen!" 


84. Fejezet - Joriásnak a tizedik látónak a látomása - 
Az igaz bölcsességnek a legfőbb tana: a szeretet, mint a 
szellemet egyedül jóllakató kenyér 


És azonnal odalépett Abedámhoz 
Jóriás és kérdezte Őt, mondván: 

, Szeretett szent Atyám, lásd, ha úgy 
állíthatnám magamat, hogy bensőm 
kifelé lenne fordítva és mindenki 
velem együtt — nézhetné amidőn 
látomásomat elbeszélem, akkor talán 
még csak találkozhatnék egy-két hívő 
szívvel, amely magába fogadna ilyen 
kifürkészhetetlen titkokat. 

Ha azonban a hallgatók az elbeszélés 
alatt a mondottakat velem együtt nem 
szemlélhetik, fogják-e vajon azok azt 
magukba fogadni, és fogják-e azt 
elhinni? 

És ha aztán azt nem fogadják 
magukba, és fel nem fogják, nem lesz- 
e elbeszélésem hasonló a hazugsághoz, 
amelyet szintén nem hisz el senki, 
akinek van bölcsessége, mert 
hazugság; és alapja igazság nélkül van. 
Minthogy azonban látomásomnak 
olyan hihetetlen dolog az alapja, és az 
atyák esetleg bosszankodni fognak 
ezen, ha azt elmesélem; - lásd azért 
kedves, szent Atyám, 
megtörténhetnék, hogy legalább is úgy 
járnék, amint előttem Horedon járt, aki 
a Te jóságodból mégis bizonnyal 
elmondott minden elbeszélendőt. 

Mert beszélni úgyis rosszul tudok, s 
még hozzá, ha olyan hihetetlen 
dolgokat kell elbeszélnem - különösen 
rosszul! Azért... 

Abedám itt szavába vágott, és kissé 
komoly hangon mondá: , Igen éppen 
azért most rögtön  megkezded 

elbeszélésedet, vagy meghalsz 
szellemben örökre!  Megérted-e e 
szavakat? 

Lám, az Atyának a szavaira nem 
akarsz hallgatni; azért talán hallgatni 
fogsz az Úr szavaira, ha nem elégedsz 
meg az Atya szavaival; ha azonban 
netán még az Úr is kevés neked, akkor 
Isten fogja kezeit rád tenni! 

De Én mondom neked, most még az 
Atya beszél hozzád, ha azonban az Úr 
szól lusta szolgáihoz, akkor azok 
rettenetes szavak! 

Istennek a szavai azonban az ítélet 
mennydörgése! Azért 
engedelmeskedjék az Atya szavainak, 
nehogy áldozata légy a szolgaságnak 
és az ítéletnek! 

Beszéld el és mondd el mind, amit 
láttál magadban, ez az Én akaratom; 
értsd meg jól. Amen!" 

Erre Jóriás mint egy álomból ismét 
felébredt, és Abedámtól sírva 
bocsánatot kért botorságáért, hogy 
annyira megfeledkezett magáról, és 
szívében azonnal meg nem fontolta Ki 
az, Aki őt kegyesen erre felhívta. 

És minthogy Abedám arra azonnal azt 
a nagyon vigasztaló biztosítást adta 
neki, hogy az Atyának tulajdonképpen 
nincs megbocsátani valója, minthogy a 
gyermeknek nem ró fel semmit, hanem 
az elesettet mindenkor csak felsegíti, 
és az elveszettet serényen keresi 
mindaddig, amíg meg nem találja, és 
aztán szeretőleg szent vállaira teszi, és 
nagy örömmel hazaviszi - mindjárt 
szólni kezdett, amint itt következik: 
Világos felhőn állottam. Úgy láttam 
magamat, amidőn testi szemem világát 
a földet illetően elveszítettem és egy 
másik, világosabb szem nyílott meg 
bennem. 

Ez volt azonban egyúttal minden, amit 


16. 


17. 


18. 


19. 


20. 


21. 
22. 


23. 


24. 


a messze végtelenségben magam körül 
láttam: - fölöttem nem volt semmi, 
alattam a felhő alatt, amelyen álltam, 
szintén nem volt semmi és oldalt tőlem 
sem volt semmi! 

Hogy vajon a felhő szállt e velem 
végtelen messzeségeken át, avagy 
nyugodtan állt-e azt nem bírtam 
megítélni, mert hiszen ott sehol nem 
volt semmi, amiben mozgásomat vagy 
nyugvásomat mérhettem volna. 

Sokáig álltam már, úgy tetszett nekem; 
igen, olyan sokáig, mintha ebben az 
állapotban már majdnem egy 
örökkévalóságot töltöttem volna el. 

Ez az elviselhetetlen egyformaság 
végre azt a gondolatot adta, hogy 
önmagamhoz beszéljek és így szóltam 
önmagamban: 

Mi legyen ez? Miért állok én itt ezen a 
párás párnán? Már igen nagyon 
éhezem és szomjazom! 

Mit haraphatok vajon le ebből a 
sovány alátétből? Teljes 
agyonéhezésre szintén nem vagyok 
alkalmas, mert azt már az is bizonyítja, 
hogy ebben a különös és 
nyomorúságos állapotban már végtelen 
hosszú ideig leledzem! 

Miért vagyok itt, mit tegyek? 

És így beszéltem még tovább 
magammal, amint itt következik: Mi 
lenne, ha leugrani próbálnék erről az 
unalmas, éhséggel és szomjúsággal telt 
felhőről? 

Hogyan? Ide le, ebbe a végnélküli 
mélységbe? Hiszen az csak mindegy 
lesz, akár itt megyek tönkre e felhőn, 
akár pedig a végtelenség mélységeinek 
mélységeibe való esésem közben 
szűnök meg létezni! 

E szavak után összeszedtem minden 
erőmet, a felhő szélére vonszoltam 
magam,  lecsuktam szememet és 

ze 


leugrottam a felhőről. 

Vélt esésem után meglehetősen hosszú 
idő múlva lassacskán megint 
kinyitottam szememet, egyiket a másik 
után; és hol voltam? Éhesen és 
szomjan, úgy, mint előbb a felhőmön. 
Mert ettől éppen olyan kevéssé tudtam 
eltávolodni, amily kevéssé valaki a 
földről a világoknak és napoknak 
végtelen tereibe távolodhatik! 
Minthogy azonban így fogva láttam 
magamat, nagy gondolat támadt 
bennem és e gondolat Isten volt; és 
Isten e gondolatban volt; igen, Isten, 
Te vagy az magad! 

Így szóltam: Ki gondolhatna Téged, óh 
Végtelen, ahol Te nem léteznél? Én, 
azonban íme most gondollak, azért 
számomra itt is vagy, ahol gondollak 
és csakis ott, ahol gondollak; mert 
hiszen a gondolat a Te Igéd bennem; 
ahol azonban a Te Igéd van, ott hiszen 
Te is vagy! 

Előbb nem gondoltam Reád, hol voltál 
Te akkor? Igen, szintén itt voltál; csak 
nem akartál szólni, minthogy azonban 
a Reád való gondolásom által, amely 
gondolat bennem felébredt, most 
szóltál hozzám, lényileg is itt vagy 
nálam és bennem. 

Amidőn pedig ilyen magas 
gondolatokba merültem, egyszerre 
álom fogott el. Alvás közben pedig 
álmodtam, hogy a lábaimmal látott 
földet énségemben, mint egy földiepret 
lenyeltem, éppen úgy a Holdat is, és a 
Napot is, és végül az egész csillagos 
mennyboltot minden szabad vizével; 
de mégsem laktam jól! 

Ekkor ismét megkérdeztem magamat: 
Hogyan van az, hogy még éhezem? 
Nincs-e Isten bennem, s nincs-e most 
Istennek egész Teremtése 
gyomromban? 

Erre a világos felhőből, amely engem 
hordott, egyszerre a következő 
szavakat hallottam: 

Ha a  végtelenséget és az 
örökkévalóságot is még elnyelnéd 
ahhoz, amit már elnyeltél, de ha nincs 
szereteted, mégis éhezni és 
szomjúhozni fogsz örökké: mert 
egedül csak a szeretet az igazi 
megelégítő kenyér, és az üdítően 
eleven víz az egész örökkévalóság és 
végtelenség számára! 

Mi hasznod Istenből szeretet nélkül? 
És az egész mennyországból anélkül? 
Látod, azért a gyermek a bölcsőben 
nagyobb náladnál, bárha te az egész 
Mennyországot elnyelted; mert a 
gyermeknek van szeretete. 

Azért fordítsd szívedet a szeretet felé, 
és a szeretetnek egy parányában is már 
végtelenül többet fogsz találni, mint 
amennyit most neked régi 
bölcsességed adott!” 

E szavak után csakhamar felébredtem 
és megint itt voltam az atyák, testvérek 
és gyermekek között, és Előtted is, 
szent, legszeretőbb Atyánk! Ez az 
egész, amit láttam, éreztem és 
hallottam. Eddig még nagyon keveset 
értek belőle, de azt gondolom, Aki 
nekem e látomást adta, Az 
mindnyájunk számára a világosságot is 
hozzáadja majd! 

Örök hálám és minden szeretetem 
Neked azért! A Te akaratod! Amen.” 


85. Fejezet - Az új szövetség, az Atya a gyermekek 
között - A bölcsesség útja és a szeretet útja 


Miután Jóriás látomását híven előadta, 
ismét azonnal a fenséges Abedám 
vette át a szót, és világosságot árasztó 
beszédet mondott arról 
mindnyájunkhoz. 


E beszéd azonban a következőleg 
hangzott: „Lássátok és halljátok 
szeretett gyermekeim! Ti valójában 
gyermekeim vagytok, minthogy most 
Én Magam nemzettelek titeket 
valóságos gyermekeimmé a szeretet 
szellemében. 

Azelőtt, azaz hozzátok való e 
lejövetelem előtt ugyan szintén 
gyermekeimnek hívtátok magatokat és 
Engem Atyátoknak, és ezt jól tettétek; 
mert ez vonzott le Engem hozzátok, 
hogy most mindnyájatokat a szeretet 


szellemében újból nemzzelek 
valóságos gyermekeimmé - felette 


nagy, ritka példa ez a végtelenségben! 
(Óh Föld, te erőt vettél Rajtam!...) 

De azért, bár némileg önhatalmúlag 
használtátok e nevet, és Engem is 
azonképpen Atyátoknak hívtatok, még 
sohasem voltatok valóságosan igazi 
gyermekeim; csak szógyermekek 
voltatok, amint Én csak a ti ajkatokon 
voltam Atya. 

Minthogy azonban azért mégis 
eljöttem hozzátok, bár vétkeztetek, 
miután úgy neveztetek Engem, most 
valóságos gyermekeimmé nemzlek 
titeket szellemben és szívetekben. És 
ekként ezentúl ne hívjatok többé csak 
ajkatokkal Atyátoknak, hanem szent, 
eleven joggal és szívetekben Irántam 
való teljes szeretettel szóljatok 
Hozzám: „édes Atyánk, egyedül igaz 
Atyánk!” 

Ezelőtt önmagatok tettétek magatokat 
gyermekeimmé, és így istenekké is - és 
nem voltatok azok. Mert akkor csak 
gőg volt tőletek, mint a hegyek 
lakóitól, hogy Engem úgy hívtatok, 
mert célotok az volt, hogy 
szembetűnően  megkülönböztessétek 
magatokat Káin utódaitól. 

Minthogy azonban voltak közöttetek 

egyesek, akik az alázat és a Hozzám 
vezető egyedül igaz szeretet útját 
felismerték, mint  Káinita jöttem 
hozzátok. 

Minthogy pedig a szeretet nem 
átallotta a Káinitát befogadni és őt a 
főtörzs körében megtartani, a Káinita 
nálatok is maradt, még nálatok van, és 
ha akarjátok, sohasem is fog eltávozni 
helyéről, amely eleven hely a ti 
szívetekben! 

És ez a Káinita Én vagyok, most 
elevenen láthatóan közöttetek! Én 
vagyok az, akit ti azelőtt jogtalanul 
Atyátoknak hívtatok! És Én, a Káinita 
most megadom nektek azt az eleven 
jogot, hogy igazi gyermekeim legyetek 
és Én a ti egyedül igaz Atyátok. 

Most hívhattok még csak teljes joggal 


Atyátoknak Engem, szívetek 
alázatában és szeretetében, amint En 
mondom nektek: , szeretett 


gyermekeim!" Mert most valóban 
Atyátok vagyok, és ti valóban 
gyermekeim vagytok. 

Ez tehát íme egy szövetség közöttünk, 
amelyet veletek most örök időkre 
kötök! 

Aki e szövetségben megmarad, annak 
Én Atyja leszek, és ő Nekem gyermek! 
És mindenki, aki e szövetségbe lép, 
azonnal megkapja az igazi 
gyermekséget is. 

Aki azonban e szövetségtől elszakad, 
az Tőlem is elszakad, és mindaddig 
elveszti a gyermekséget, ameddig e 
szent szövetségtől elszakadva marad. 
De bizony, bizony mondom, aki újból 
akar majd e szövetségbe lépni, annak 
sok erőszakot kell majd kifejtenie. 

De mégis sokkal könnyebb lesz neki a 
szövetségbe lépnie, mint - ha abba már 
felvétetett - attól magát ismét 
elszakítania, mert akit Én e szövetség 

folytán egyszer Magamhoz ragadok, 
azt egykönnyen sohasem engedem ki! 
Hiszen Jóriás látomása ezt jelzi nektek, 
amennyiben a  felhőről, amely 
szeretetének az alázata volt, ő is 
eltávozni akart, amikor önmagát 
megvakítva arról leugrott, amidőn 
azonban újra felébredt, vajon hol volt 
akkor: 

Látjátok, a szeretet tehát erősebb 
kötelék, semmint azt gondoljátok. A 
szeretet azonban a most kötött 
szövetség köteléke közöttem és 
közöttetek; gondoljátok talán, hogy e 
kötelék olyan könnyen szétszakítható? 
Óh nem! Mondom nektek! Nyújtható 
ugyan, amennyire akarjátok, de 
egykönnyen nem szakítható ismét szét, 
ha egyszer valakit hozzákötött a 
szeretethez, amely az igaz 
gyermekség. 

Aki azonban a szeretetet kapta, az 
megkapta a gyermekséget is, lévén a 
szeretet és a gyermekség egy és 
ugyanaz. 

Lám, ezelőtt valamennyien a 
bölcsességre törekedtetek, a szeretetet 
azonban lábbal tiportátok! E 
bölcsességben éhesek és szomjasok 
voltatok. Tudás- és 
bölcsességvágyatok már az egész 
látható teremtést elnyelte, és amint ezt 
nektek a ti bölcsességtek sugallta, 
olyan Isten is volt számotokra az Isten 
és nem is volt szabad másnak lennie, 
és nem is lehetett más, mint az, és 
olyan, amint a bölcsességteknek 
megfelelt. És így áldoztatok is Neki, 
amint az nektek tetszett, mert a ti 
bölcsességteknek az Istene kellett, 
hogy megelégedjék azzal, minthogy 
neki annak kellett lennie, amivé ti Őt 
csináltátok, és amint Ő számotokra a 
legkényelmesebb és leghasznosabb 

volt. 
Ez Isten alatt, Aki nem volt Atyátok, 
erősen éheztetek, és gyermekeitek 


elepedtek Bölcsesség-Istenetek 
hatalmas nyomása alatt. 
Es mit csináltatok ti e 


magasságtokban, amelyre Bölcsesség- 
Istenetek helyezett titeket, de ami 
mellett titeket módfelett éhezni és 
szomjazni hagyott? 

Látjátok, még csak akkor fordítottátok 
fületeket és aztán szíveteket is Énok 
szeretet-Igéje felé! És ő volt a Belőlem 
való szeretet hangja, amely Jóriás öreg 
felhőjéről hozzátok kiáltott, hogy a ti 
Istenetek szeretet nélkül semmire sem 
való, egyedül csak a Szeretet az Élet 
maga! 

Észreveszitek-e most, hová céloz 
Jóriás látomása? 

Látjátok, még csak most ismertek 
szeretetetek révén Engem, az egyedül 
igaz Istent, aki igaz Atyátok, minthogy 
most gyermekeivé nemzett 
mindnyájatokat. 

Még csak most kaptátok meg az igazi 
világosságot, amely által látjátok, hogy 
közöttem és előbbi Bölcsesség- 
Istenetek között végtelen különbség 
van, egyedül Én lévén csak Az, ő 
azonban örökké semmi nélkülem! 

És ebben van annak is a végtelen 
nagysága, hogy most az igazi 
gyermekséget megkaptátok. És így 
most már tartsátok is meg azt, amit 
kaptatok és maradjatok Bennem, mint 
gyermekek, amint Én bennetek, mint 
Atyátok, örökkön-örökké!” 


86. Fejezet - A szeretettűzben fénylő Jóriás - A 
bölcsesség, a szeretetszülte világosság - A mindenség az 
emberben 


E nagy világosságú beszéd után Jóriás 


azonnal Abedám elé borult és dicsérte 
Őt szeretete nagy tűzében és hálát 
rebegett Neki szíve lángolásában. És 
szeretete mindig nagyobb és 
hatalmasabb lett, úgy hogy test szerint 
úgy látszott, mintha fehéren izzó 
ércből lenne alkotva! 

Amidőn pedig az atyák ezt észrevették, 
elcsodálkoztak azon és nem tudták, 
mire magyarázzák ezt, és hogyan 
fogják fel e jelenséget. 

Mivel pedig a fenséges Abedám látta 
az atyák általános zavarát, megnyítá 
száját és szólt hozzájuk: Mit 
csodálkoztok Jóriás nagy szeretetén? 
Aki úgy szeret, mint ő, az szintén 
megtapasztalja azt, amit most ő 
tapasztal! Ha azonban valakinél a 
szeretet mind erősebb és hatalmasabb 
lesz, akkor az áthevíti egész lényét, 
minthogy a szeretet a tulajdonképpeni, 
legigazabb tűz. Aki pedig úgy át van 
tüzesedve, az szeretettűzének 
mértékéhez képest fénylik is, mert 
sehol sincs más világosság, csak az, 
amely a tűzből keletkezik. Azért az 
igaz szeretet, igaz világosság, 
minthogy igaz, eleven tűz. 

De mindnyájatoknak mondom: Kinek 
amilyen lesz Irántam való szeretete, 
olyan lesz világossága és ennek 
következtében bölcsessége is. Ti pedig 
mindnyájan jól felszerelve indultatok 
el Tőlem! Mindenki azt hordja 
magában, ami Bennem van, amiért is 
tökéletes Atyja vagyok neki, amint 
kell, hogy ő teljesen Hozzám hasonló 
gyermekem legyen. 

Mint hogy pedig ez így van, milyen 
botor az, aki Tőlem ezt hallva, 
mégsem száll magába, és nem gyűjt 
szívében azonnal nagy szeretet-tüzet, 
hogy haladéktalanul áthevítse egész 
lényét, és teljesen megvilágítsa azt, 

hogy aztán meglássa, milyen végtelen 
kincseket helyeztem beléje. 

Nézzetek ide! Jóriás áthevült külső 
bőréig! Ő most már nézi és élvezi a 
Belőlem való mérhetetlen kincseket. 
Kincsek, amelyek örökké 
kiapadhatatlanok és kimeríthetetlenek, 
mivel ugyanúgy szaporodnak és 
szaporodnak végtelenül, mint a 
búzaszem szaporodik a földön, csak 
azzal a különbséggel, hogy a szeretet 
elfogyasztott kincsek felségesebben és 
végtelenül megszaporodva  újulnak 
meg, míg azonban a búzaszem, ha a 
földbe vettetik, csak önmagát hozza 
legfeljebb százszorosan újból létre. 
Bizony, bizony mondom nektek: 
minden, minden tibennetek van! Ez a 
Föld és minden ami rajta, benne és 
fölötte van, a Nap és minden, ami 
rajta, benne és fölötte van; mind a 
nagy csillag számtalan világseregével, 
világosságukkal és mindennel, ami 
rajtuk, bennük és fölöttük van, és ami 
létezett és lesz, el nem gondolható 
időtlen idők után, és az egész 
Mennyország teljes végtelenségében, 
az angyalseregek számtalan milliárdja 
minden dicsőségükkel, de sőt Én 
Magam is bennetek vagyok! 

Mennyire botor tehát az, aki itt egy 
darabka földért tülekedik, amint az 
köztetek már gyakrabban előfordult, 
holott hiszen ő egy egész, valóban 
eleven földet rejt és hordoz magában, 
amely az ő számára soha el nem múlik 
és örökké el nem múlhat, hanem 
tetszése és szabad akarata szerint csak 
mindig megnövekedhet, 
megsokszorozódik és dicsőbb lesz. És 
éppúgy magában rejti és hordja 
mindazt is, amit előzőleg felsoroltam. 
Mert ha nem úgy lenne, akkor 
senkiben sem bírna egyetlen gondolat 

sem megfogalmazódni. Minden 
azonban, amit valaki gondolni tud és 
bír, bármely sokszoros és soknemű 
legyen is az, őbenne, magában kell, 
hogy lényegileg meglegyen amint a 
vetőmagban is már megvan 
önmagának a végtelen sokasága az 
ugyanazt létrehozó növényi 
alkatrészekkel együtt, amely 
tulajdonság nélkül a végtelenbe való 
tovább elszaporodás nem lenne 
elképzelhető. 

Ha azonban gondolataitok eként 
megtanítanak titeket arra, hogy mi 
mindent rejtetek és hordoztok 
végtelenül sokszorosan lényegileg 
magatokban és mint mindannak 
Teremtője, és mint a ti igaz Atyátok 
ezt most mind leleplezve nektek 
mondom és ha nektek semmi egyébre 
nincs szükségetek, csak az igaz 
szeretetre, hogy mindeme végtelen 
kincs teljes birtokába jussatok - 
mondjátok, milyen nagy botor tehát az, 
akinek a szorgoskodása és 
gondoskodása e semmis Föld 
maroknyi porára irányul, amely Föld 
csak egy vizsgahelyül rendelt csalóka 
kép, vagy egy puszta látszatvilág, 
holott hiszen önmaga a Napoknak 
megszámlálhatatlan seregét rejti 
magában, amelyek pedig valódiak és 
nem múlók! 

Azért nézzétek Jóriást! Ő mutatja íme 
nektek, mire képes a szeretet, és mi 
mindenhez juttathat egyedül az titeket. 
Azért ne legyetek a jövőben botorok 
többé és kerüljétek a világot és 
keressétek önmagatokat és Engem 
magatokban. 

Ha aztán szeretetek világosságával 
mindent megtaláltatok, be fogjátok 
látni mennyit ér az egész Föld a 
Belőlem való élet legcsekélyebb benső 

kincsével szemben. 

Aki pedig a szeretetben megizzik, mint 
Jóriás, az meg is találja azt, amit most 
ő megtalált. 

Te azonban, szeretett Jóriásom, kelj 
most fel, és mutasd meg a többieknek 
a legcsekélyebb részét annak, amit 
izzó szereteted révén Belőlem 
magadban találtál! Amen.” 


87. Fejezet - Jóriás beszéde a szeretetről 


És azonnal felemelkedett az izzó Jóriás 
és a következő szavakat intézte 
Abedám akaratára a jelenlévő 
Atyákhoz, hűségesen elébük tárva a 
most önmagában talált végtelen kincs 
legcsekélyebb részét. A szavak 
azonban, amelyeket hozzájuk szólott, a 
következőképpen hangzottak: 

Atyák és Testvérek, Gyermekek, 
Atyák, Asszonyok és  Leányok 
halljátok! Bizony, bizony, bizony 
lelkünk külső érzéke soha nem 
foghatja fel azt, amit Isten - a mi 
legszentebb, legszeretőbb Atyánk 
készen tart azok számára, akik Őt 
egyedül mindenekfelett szeretik és 
szívüket soha Tőle el nem fordítják... 
és senki fiának a nyelve azt soha 
szavakban kifejezni nem fogja tudni! 
Óh, miként is lenne az lehetséges 
akkor, amikor a szavak elhagynak 
minket és bizonnyal senki nem talál, és 
nem találhat többé szót magában, 
amellyel képes lenne soha nem sejtett, 
annál kevésbé még látott dolgokat 
felfoghatóan megjelölni. És ha valaki 
képezne is új szókat, ki értené meg 
azokat, és ki jegyezné meg magának 
aztán azt a végtelen sok új szót. 

Azért csakis a legkisebb résznek a 
legkisebb részét adhatom gyenge 
megértéstekre itt tudtul! Nem hiába 

mondom, kedves atyák, testvérek és 
gyermekek, gyenge  megértéstekre, 
mert hiszen a földi szó alig legkülsőbb 
kérge egy több száz éves öreg fának. 
Ki ismerheti azonban meg abból a fa 
legbelsőbb, csodás életét; ki magában 
a fában a nagyerejű csirát és abban 
végtelen sokaságát annak, ami még 
rejtve van, és szemünknek láthatóan 
csak valamikor jön majd napfényre? 
És ki ismerné meg végül a kéreg 
legkülsejéből mindazt a szellemi 
csodát, amelyet a fának a legkisebb 
rostja is magában rejt? 

Amint a lombot, a virágot, a 
gyümölcsöt minden azt körülvevő és 
azt áthatoló alkatrészével sok ezer 
szellemkéz előkészíti, azokat aztán a 
maga idejében mind a számtalan pici 
csatornán át az ágacskák 
kitorkolásaihoz vezeti, és a 
meghatározott forma szerint, és az 
általunk érezhető és észlelhető minden 
lehető tulajdonságának megfelelően 
végtelen csodás módon még csak ott 
alakítja, képezi?! 

Amilyen kevéssé azonban mindezt és 
még számtalan más egyebet nem 
vehetünk észre, a fa kérgén, még 
sokkal kevésbé fejezheti ki szavakkal 
valaki legkisebb részecskéjét annak, 
amit ez a mi legszentebb, legszeretőbb 
Atyánk azok szívében előkészített, 
akik Őt mindenfelett szeretik! 

Óh szeretet, szeretet, szeretet, te nagy, 
szent szeretet, az életnek és a 
világosságnak milyen teljességét és 
mélységét foglalod te magadban?! 
Isten, maga az Isten, a legtisztább 
Szeretet, és ez a Szeretet van itt 
mindnyájunk előtt! Ez a Szeretet, a mi 
mindnyájunk szent, legszeretőbb 
Atyja, itt ... közöttünk, itt 
szíveinkben! 

A testnek és még a léleknek a szeme 
előtt is rejtve van, de nincs rejtve 
annak a szellemnek a szeme előtt, 
amelyben a szeretet lakozik, s amely 
szinte önmaga szeretet, szent Atyánk 
végtelen szeretetéből! 

A szellemnek egy homokszemecske 
több mint a testi szemnek ez az egész 
Föld, és az egész csillagos Mennybolt, 
még ha azt teljes külső pompájával 
egész közelről láthatná is, úgy, mint 
azt a helyet látja, amelyet tapos. 

Óh homokszemecske, te nagy 
csodamű, mi vagy te, milyen nagy és 
fenséges vagy! Ki sejti vajon 
kimondhatatlan fenségét annak, ami 
lába talpán észrevétlen ragadva marad? 
Hiszen csak egy picike porszemecske! 
Óh Atyánk! Ne higyjétek azt! Nem 
porszemecske az! Egy világ, egy 
mérhetetlen nagy világ az! Kiterjedt 
űrjeiben világosság és élet uralkodik. 
Nagy folyamok húzódnak végig 
kiterjedt kristály völgyein, igen nagy 
hegyeiken ezer és ezer Nap ég és telve 
minden színű gyönyörű fénnyel és 
soha nem sejtett legcsodálatosabb 
alakú számtalan lény él e nagy 
világban. Világosság és melegség a 
táplálékuk. Mozgásuk olyan 
vándorhoz hasonlít, aki elé magas úti 
cél van kitűzve. 

Óh te szemecske, te szemecske, hiszen 
te egyesegyedül elég lennél nekem az 
egész örökkévalóságra! 

Óh atyák, testvérek, és gyermekek! 
Nem bírok most már többet beszélni, 
mert mind nagyobb és fenségesebb 
lesz már ez a porszemecske is. 

Mi lesz akkor még az egész Föld és 
annak mind nagyszerűbb 
megsokszorosodása az egészben, 
valamint minden megszámlálhatatlan 
részecskéjében?! 


19. Mi aztán még egy Nap? Mi a látható 
csillagos Ég? Mi aztán még a 
szellemek és angyalok Mennyországa? 
Mik lesznek ők - mik leszünk mi - és 
még mi Isten szeretete mibennünk? 

20. Azért szeressétek, szeressétek, 
szeressétek Őt! A szeretetében 
tapasztaljátok majd még csak meg, 
hogy mi a szeretet, és milyen 
kimondhatatlanul jó a mi szent 
Atyánk! 

21. Óh szeretet, te szent szeretet! Te 
egyedül vagy minden mindenben! Óh 
Atyánk, Te szent Atyánk, hiszen Te 
Magad vagy ez a szent nagy Szeretet! 

22. Azért szeressétek, szeressétek atyák, 
testvérek és gyermekek, szeressétek a 
Szeretet, szeressétek mindenfelett a 
szent Atyát! 

23. Mert egyedül Ő a Szeretet, az örök, a 
végtelen! Azért Neki egyedül minden 
szeretetünk, örökké! Amen.” 


88. Fejezet - Jóriást az Úr Bezélával, Pariholi 
leányával összeházasítja 


1. Mihelyt Jóriás e lángoló beszédet 
befejezte, a fenséges Abedám azonnal 
megfogta, egészen szent keblére vonta 
őt, megáldotta és aztán így szólt hozzá: 

2. „Szeretett Jóriásom, te hűen és jól, sőt 
akaratom szerint teljesen jól mondtad 
azt, amint kívántam tőled, amiért is 
teljesen át voltál és még át vagy 
hevítve Irántam való szeretetből, és 
még csak Belőlem az atyák, testvérek, 
gyermekek, anyák, asszonyok és 
leányok iránti szeretettől! 

3: De szellemed szerint még nem vagy 
elég érett arra, hogy már állandóan 
megmaradj ebben az izzásban, mert 
lásd, azért mert Én most köztetek 
járok, ti szellemeitek szerint csak 
koraérlelt gyümölcsök vagytok az élet 


fáján, amiért is mindnyájatoknak még 
erős utánérést kell majd kiállnotok, 
mert különben mindegyikőtök 
csakhamar felemésztené, és tönkre 
szeretné magát, és aztán meghalna 
örökre. 

Hogy azonban ez a tüzed kissé 
csillapuljon, asszonyt akarok adni 
neked, nőtlen lévén még, és alig 
néhány évvel több száznál, az 
asszonyon fogod magad majd csak 
lassan-lassan kipróbálni és erősíteni az 
Irántam való leghatalmasabb szeretet 
ilyen maradandó tüzében! Mert most 
még nem jött meg az ideje annak, hogy 
az emberek asszony nélkül is a 
legtökéletesebb házasságra lépjenek 
Velem; és így most azért szükséges 
még, hogy mindenki megnősüljön, 
hogy az asszony által, aki által 
önmagától és így Tőlem is el lett 
szakítva, ismét teljesen egy legyen 
Előttem. 

Mert amiként Éva Ádámból lett, úgy 
kell a nőnek minden férfi feleségeként 
ismét teljesen eggyé lennie a férfivel, 
és minden férfinek önmagában eggyé, 
a nővel való újbóli egyesülés által. 

Ha tehát a férfi ismét egy emberként 
áll Előttem, akkor lehet megint teljesen 
egy Velem: de amíg még el van 
szakadva, addig nincs állandóan 
képesítve Belőlem való és ismét 
Irántam való legfőbb szeretetre! 
Hiszen már a ti bölcsességtek is 
tanítja, hogy ellentét nélkül semmi sem 
lehetséges; lásd, ez helyes! 

Az asszony azonban ellentétül adatott 
a férfinek: ha tehát a férfi előbb egy 
nem lesz ellentétével, akkor hiszen 
önmagában Velem szemben sem 
képezhet ellentétet. 

Ameddig azonban nem lesz az, addig ő 
Velem teljesen összhangzó; ha 

azonban az, akkor nem elfogadóképes, 
hanem Hozzám hasonlóan mindig csak 
önmagát adó. 

Hiszen abban van a nagy különbség 
Atya és gyermek között, hogy az Atya 
kioszt, a gyermekek pedig átvesznek, 
és éppen ezáltal egyek az Atyával, 
hogy ellentétük Neki. 

Ha azonban a gyermekek semmit sem 
akarnának elfogadni, hanem csak 
melléje egy sorba állnának az atyával, 
hogy Hozzá hasonlóan csak 
kiosszanak, mond Nekem: ki lesz 
akkor az elfogadó ellentét? 

Ha pedig ez az elfogadó ellentét nincs 
meg, mi lesz akkor idővel a 
gyermekekkel? Én mondom neked, 
tönkre elosztogatnák magukat létük 
utolsó  cseppjéig, és az atyának 
mindenkorra el kellene tennie 
mindenét, és ezáltal Önmagában az 
ellentétet képeznie, hogy 
megmaradjon, ami Önmagában volt 
öröktől fogva: egy Önönmagának 
tökéletesen elég, örök hatalmas Isten! 
Te azonban most Velem egy és 
ugyanazon a vonalon állsz, és nem 
vagy ellentétem, hanem egy sorban 
álló Velem, amiért is feleségre van 
szükséged, hogy tökéletes 
ellentétemmé légy, és Én az által 
neked tökéletes Atya! 

Te most kérdezed szívedben: hol van 
hát az a nő, akit feleségül vegyek? 
Tekints ide, itt van már! Neve Bezéla 
és a szegény Pariholi az ő atyja. Nézd, 
ezt szántam feleségedül! 

És te, Bezéla, jöjj közelebb Hozzám, 
és ne félj attól a férfitől, akit most adok 
neked! Mert a tenyerén fog hordozni 
téged, és a te örökké maradandó 
lakásod az ő szíve lesz számodra; és 
amiként egy leszel ővele, úgy leszel 
egy Velem is őbenne és őáltala. 

Amen." 

E szavaknál a fenséges Abedám 
Bezélához hajolt, bal karjára vette, 
keblére szorította, megáldotta őt és 
szólt hozzá: 

„Nos, te szellemben és testben nagyon 
szép Bezéla, fedd fel magadat az előtt, 
akié ezentúl vagy, hogy lássa, milyen 
feleséget szántam neki Irántam való 
nagy szeretetéért. 

És a harminc évnél alig valamivel 
idősebb Bezéla azonnal oldalt simította 
kissé sötétszőke haját, és Jóriás szemei 
akkor valami olyan szépet láttak, hogy 
felkiáltott: 

,Óh Föld, óh ti Egek, milyen 
szegények vagytok most előttem. Mert 
valami fenségesebbet - Istenen kívül - 
nem rejtettek még egyet magatokban! 
Óh te szegény Nap, mi lesz veled 
holnap, vagy akkor, amidőn ez a Nap 
leleplezi magát előtted?! 

Nem, nem te kedves szent Atya, ilyen 
adományra mégsem vagyok érdemes!" 
A fenséges — Abedám azonban 
válaszolta neki: , Ha Én érdemesnek 
tartalak, akkor az is vagy. Azért vedd 
ezt az adományt a kezemből, és menj 
oda vele Ádámhoz és Évához, és 
Áldasd meg magadat tőlük is, és aztán 
Járed atyádtól is, valamint Bezéla 
atyjától és aztán, jer megint Hozzám, 
hogy szellemben felszenteljelek az 
egek csillagainak prófétájává! Amen." 


89. Fejezet - Az Úr miheztartási szabályai az új 
házasok részére Az isteni akarat igazi szabad 
követéséről 


Minekutána azonban mindez 
megtörtént, és az atyák és anyák 
megáldották az új házaspárt, Jóriás 
fiatal és igen szép feleségével ismét 
Abedámhoz ment, amint azt neki 


Abedám előbb meghagyta. 

Amint ismét a fenséges Abedám előtt 
állt - a Szent azonnal előbb Jóriásra, 
aztán pedig Bezélára is tette kezét, 
megérintette a főt és a szívet, azaz a 
mell bal oldalát, és amellett a 
következő szavakat mondta: 

Vegyétek áldásomat az örök életre. 
Nemzzétek magatokból igaz élő 
gyümölcseit a tiszta szeretetnek! Távol 
legyen testetektől néma kielégítése 
annak, amin a hús és a bűn is csüng, 
így aztán mindig igaz és hű lesz utatok 
Énelőttem! Aki azonban húsának 
kedvez, azt a helyes mértéken túl 
táplálja, és aztán azt kéjelgéssel 
gyönyörködteti, az a saját bűnét 
táplálja, és a hús kéje révén maga felett 
minden hatalmat az örök halálnak 
enged át. 

Azért fékezzétek meg mindenkor 
vágyaitokat, ha nincs az ideje annak, 
hogy Nekem eleven gyümölcsöt 
nemzzetek! Amikor azonban itt annak 
az ideje, akkor hívjatok Engem, hogy 
megtartsalak titeket, ha áldozatot 
hoztok a bűnnek, és azért el ne 
bukjatok, hanem kegyelmemben 
megmaradjatok. 

Mert aki ebben bukik, az nehezen kel 
fel és a szellemét minden ilyen 
bukásnál új halálbörtön veszi körül. 

Ha aztán börtönéből, a húsból, amely a 
régi bűn és a szellem régi halála, 
szabadulni akarna, mi lesz vele akkor, 
ha egy kéreg helyett több százat kell 
majd áttörnie, amelyek egymás között 
mindig makacsabbak és keményebbek 
lesznek? 

Azért csak arra legyen gondotok, ami a 
szellemé; a húst azonban adjátok át 
Nekem és tegyétek abban az Én 
akaratomat, hogy erőtlenné váljon! Így 
aztán szellemben mindenkor olyan 

mértékben növekedtek és gyarapodtok, 
amilyenben halálotok - ami a bűn, 
vagy a hús - megfogyatkozik! 

Azért mégegyszer mondom nektek: ne 
tápláljatok, ne  erősítsétek, és ne 
gyönyörködtessétek húsotokat, mert 
azzal — tápláljátok, erősítitek és 
gyönyörködtetitek saját halálotokat, 
amely most utolsó börtönként veszi 
körül szellemeteket, annak a teljes 
örök életre Belőlem, és Bennem 
történő újbóli megszabadulása, és 
újbóli feltámadása előtt! 

Te, szeretett Jóriásom, láttad nagyságát 
annak, ami az Én szeretetemnek a 
gyermeke! Te atyai szeretetem 
izzásának teljét érezted! Azért hát 
maradj hű akaratomhoz, maradj hű 
Hozzám, Istenedhez! Igen, maradj hű 
Hozzám, szent, legszeretőbb 
Atyádhoz! 

Valahányszor a hús illetéktelen 
kívánságot gerjeszt szívedben, tekints 
az Ég csillagaira, és Én a csillagokból 
szólni fogok hozzád, és megmondom 
neked, mit kelljen tenned. 

Ha azonban letérnél erről az Én 
utamról, amelyet most eléd szabtam, 
akkor az Ég is sűrű felhőkbe burkolja 
magát szemeid elől, és azután 
mindaddig nem látod meg a beszélő 
csillagokat, amíg bűnbánattal telve 
erre az Én utamra vissza nem térsz! 

Ha azonban önként hű maradsz 
akaratomhoz, csakhamar észlelni 
kezded magadban annak a nagy 
hatalmát. Mert éppen azzal, hogy 
cselekszed akaratomat, befogadod 
magadba, és a tiedévé teszed azt. 

Ha pedig az Én mindenható akaratom 
rendeddé lesz, amint az öröktől fogva 
az Enyém: mondd nekem, a halálnak 
melyik hatalma győzedelmeskednék 
még rajtad? 

Azért adok azonban neked és 
mindenkinek ilyen parancsolatot, hogy 
annak a követésével mindenki 
sajátjává tegye az Én akaratomat, 
amely által mindenek lettek, és amely 
előtt mindenek megremegnek! 

Amíg azonban valaki nem tette 
sajátjává az Én akaratomat, addig a 
halál foglya marad, és szolgálja a 
bűnnek, amely a régi halál. 

Aki azonban sajátjává tette az Én 
akaratomat, az tökéletes lett, amint Én, 
az ő Atyja vagyok; és az életnek 
ugyanazokat a cselekedeteit fogja 
elvégezni, mint amelyeket Én 


elvégzek! 
Aki pedig ily módon akaratom 
birtokosa lett, az az igazi 


gyermekséget is megszerezte. 

Ki az azonban, akinek teljesen 
sajátjává vált az Én akaratom? Én 
mondom neked és mindnyájatoknak: 
Az az, Aki Engem szeret! 

Ki szeret azonban Engem? Az, aki 
cselekszi az Én akaratomat! Aki pedig 
cselekszik az Én akaratom szerint, az 
magáévá tette akaratomat. 

Az azonban éppen az igazi 
gyermekség, hogy az Én akaratomban 
van és az Én akaratom Őbenne; és az a 
tiszta szeretetnek igaz, élő gyümölcse, 
és az örök élet! 

Ezt a gyümölcsöt nemzzed 
mindenekelőtt feleségeddel! Ha ilyen 
gyümölcsöt nemzettél, akkor azután 
gyermekeket is fogsz nemzeni, akik az 
Én akaratomból jönnek létre, és 
teljesen hasonlók lesznek ahhoz, aki 
nemzette őket! 

Az azonban az Én áldásom, hogy 
ilyképpen az Én akaratom a tieddé 
legyen, és abban élj örökké! Amen. 
Most pedig menj szeretett Járedemhez, 
és Gabriel és Bezédiel jöjjenek most 


ide e helyre! Amen." 


90. Fejezet - A nagyravágyó Gabriel megalázása. Éjjeli 
pihenő a szabadban az Urral 


És Gabriel és Bezédiel, minekutána 
Jóriástól értesültek, hogy a fenséges 
Abedám magához hívatta őket, bátor 
és szilárd léptekkel azonnal a fenséges 
Abedámhoz mentek. 

Amidőn azonban (természetesen már 
néhány lépés után Nála megérkeztek, 
Gabriel azonnal előtérbe helyezkedett, 
és (persze rendkívül előre hajolva, 
mintha mázsányi alázat ülne a nyakán) 
szólt a fenséges Abedámhoz: 

, Kedves, szent Atya! Én kezdjem-e 
vagy Bezédiel kezdje-e el elmondani 
látomását? 

Én, az én részemről azon a 
véleményen lennék, hogy előbb 
Bezédiel és csak aztán egészen végül, 
én meséljem el látomásomat." 

Ezt azonban azért mondta, mert nem őt 
hívta elsőnek, és a  hívottak 
sorrendjében bizonyos emelkedést vett 
észre; így remélte, hogy ha egészen 
utolsónak mondaná el látomását, akkor 
mégis legfölül állana és mindnyájuk 
közül kitűnne. 

A fenséges Abedám azonban e 
kotnyeles indítványára ezt mondta 
Gábrielnek: , Gabriel, látod, Én pedig a 
Magam részéről éppenséggel nem 
vagyok ezen a véleményen - hanem 
ellenkezőleg, Én azt tartom, hogy se 
te, sem Bezédiel nem fogjátok tudtul 
adni látomásaitokat, minthogy nincs 
általános értékük, hanem csak egyelőre 
egyedül reátok vonatkozó, amelynek 
gyakorlati alkalmazása iránt még csak 
holnap adok nektek utasításokat. 

Ez lenne tehát egy rész, amelyre nézve 
Én részemről változhatatlan vagyok, 

azután meg ismét egy másik részről, 
amely azonban mégis az Enyém, azon 
a véleményen vagyok, hogy ha valakit 
hívok, az mégis csak várjon, mit 
kívánok majd tőle, és csak akkor 
beszéljen, ha azt kívánom tőle; de 
kotnyeleskedve ne akarja mintegy 
Nekem előírni, hogy mit tegyek. 

Nézd, az ilyen elsőségre szomjazó 
előzékenykedéseket Én a magam 
részéről megint éppen nem helyeslem! 
De annál inkább helyeslem ismét más 
részről, de mégis az Én részemről azt, 
ha valaki úgy alázza meg magát, hogy 
inkább az utolsó akar lenni, mint az 
első; inkább szolga, mint úr, inkább a 
legkisebb, mint a legnagyobb; inkább 
félreértett, mint túlbecsült; és inkább 
utolsó szolga, mint első parancsoló. 
Látod, ezt megint a Magam részéről 
nagyon helyeslem. 

És ismét másrészt az Én részemről 
helyeslem azt, hogy mindenki igaz 
szeretetben, igaz testvére legyen a 
másiknak! Mert amíg nem az, addig 
hiszen Én a Magam részéről nem is 
lehetek Atyja neki; ha azonban Én 
vagyok az egyedül igaz Atya, akkor, 
mint a legfőbb Bölcsesség a Magam 
részéről ismét valóban nem látom be, 
hogy milyen különbség is legyen 
gyermekeimben egymás között? 
Avagy vannak-e különbségek a tiszta 
szeretetben, amikor az teljesen 
Belőlem való? 

Igen, valóban van egy, és hatalmasabb; 
de ezek a különbségek olyan 
természetűek, hogy azoknál fogva a 
testvérek tisztelik egymást; és minél 
több valamelyikben a szeretet, annál 
alázatosabb is, és annál inkább is akar 
mindnyájának szolgája lenni. 

Lásd, ennél fogva Én az Én részemről 
a te számodra szintén azon a nézeten 

lennék, — aláznád meg magadat, 
tévedésedet vallanád be, azt magadban 
bánnád meg, és szívedet előbb 
telítenéd meg Irántam, az Atya iránt 
való és éppen így a testvérek, atyák, 
gyermekek és asszonyok iránti igaz 
szeretettel; mert másként te a magad 
részéről nem sokat fogsz elnyerni az 
örök életből! 

Te is Bezédiel hasonlóképpen tehetsz! 
Te pedig szeretett Széhelem, mutasd 
meg nekik az igaz utat! Amen. 

Holnap azonban mindenkinek 
megadom az utasítást; azt tehát a kettő 
is várja el Tőlem, Amen." 

E szavak után a fenséges Abedám 
Ádámhoz fordult és így szólt: 

, Ádám, íme, így most a szabbatot 
kellőképpen lezártuk volna, mert az 
éjfél elérkezett. — Mondd azért 
mindnyájának, hogy a pihenésre 
mindnyájuknak szükségük van, amiért 
is térjenek nyugalomra, hogy holnap 
megerősödve ismét felébredhessenek!" 
És Ádám azonnal végrehajtotta az Úr 
akaratát, és Sét gyermekei által 
mindnyájuknak kihirdette a nyugvást. 
Miután ez megtörtént, reá azonnal sok 
ezrek dicséneke hangzott fel, 
amelynek befejeztével Abedám 
mindnyájukat a nyugalomra 
megáldotta és így szólt Ádámhoz: 
„Minthogy most mindenki nyugalomra 
tért, mi sem teszünk kivételt, hanem 
tesszük, amit a többiek tesznek!" 
Ádám erre kérdezte az Urat, mondván: 
, Szent Atyánk hol akarod azonban, 
hogy veled nyugodjunk, itt-e, vagy 
hajlékomba menjünk-e?" 

A fenséges Abedám erre válaszolta: 
, Ádám, lásd, már nagyon sok 
örökkévalóságot töltöttem szabad 
Egem alatt, töltsük hát ma is itt a 
szabad Ég alatt! Minthogy a 

Mennybolt kiderült, nem várakozik 
reánk vihar; azért maradjunk, ahol 
vagyunk, és ahogyan vagyunk; és így 
hát menjetek mindnyájan nyugalomra! 
Amen." 

És ezzel lezáródott az áldásdús szabbat 
és ünnepélyes szent nyugalomra terült 
el Isten gyermekeinek szent 
fennsíkján. 


91. Fejezet - A reggeli álnap, Ádám bosszankodása és 
átkozódása Az isteni türelem és nyugalom 


Jó egy órával napfelkelte előtt Ádám 
atyán kívül senki sem volt még talpon. 
Igen, Ádám szeretett volna itt-ott 
dorgálni valakit, ha mert volna, és ha 
már valakit ébren talált volna. De 
miért is éppen most a legfőbb alkalom 
adtán aludták át a reggelt úgy, hogy 
egyetlen egy csillagot sem látott már, 
amikor felébredt? 

Mindazonáltal, amidőn a másik 
Abedám és Énok között a fenséges 
Abedámot is a földön nyugodni látta, 
nem mert egy szót sem szólni, hanem 
türelemben és megadásban 
megnyugodott. 

De már minden oldalról reggeli énekek 
hangzottak fel, és nagy dicsőítés és 
magasztalás volt hallható 
mindenünnen. De a tulajdonképpeni 
Magaslaton még csend uralkodott. 

Ez már megint új ütközőpont volt 
Ádám számára. Nagyon szeretett volna 
a kiválasztottak lanyhasága miatt 
haragra gyúlni, ha a fenséges Abedám 
csak a legcsekélyebb jelét is adja erre. 
Abedám azonban még mindig 
nyugodott az említett két kedvenc 
között és éppen nem látszott rajta, 
hogy nemsokára felkelni készülne. 
Ádám ugyan erősen vakarta fültövét, 
de mindannak dacára hősiesen 


hallgatott. 
Magában azonban persze mondogatta: 
szégyen-gyalázat reánk 


kiválasztottakra, hogy a minket 
környező gyermekek mindenben 
megelőznek minket és jó példával 
előttünk járnak, holott ez mégis csak a 
mi dolgunk lenne! De mit lehet itt 
tenni? Ő Maga is még fekszik! 

Ha csak a kedves napocska nem dugná 
ki előbb a fejét, mint mielőtt mi a 
reggeli énekhez hozzáfogunk! 

Máskor már reggelizünk jóval a 
napfelkelte előtt; ma azonban azzal 
fenyeget minket a Nap, hogy még 
fekve, vagy legalábbis a földön 
nyugodva talál! 

De mi itt a teendő? Felkelteni mégsem 
kelthetem Őt fel! 

Mert hiszen mindenkor csak Őneki 
szólt minden reggeli dicsőítés! 

Ő azonban még nyugszik és bizonyára 
nagyon illetlen dolog lenne, ha most 
valamit tennék és zavarnņám őt 
nyugalmában. 

De mégis csak bosszantó, hogy rajtam 
és Évámon kívül senki sem akar még 
felállni a földről! 

Ha csak a Nap késlekednék még, 
akkor még tűrhető lenne; de ha így 
bukkan reánk, mit gondolnak majd 
akkor rólunk a többi gyermekek?! 
Nem, ilyet látni szörnyűséges lenne 
nekem! Azért késsél te igyekvő Nap! 
Amidőn pedig Ádám még egy ideig 
ilyen szörnyű eszmék után kullogott, 
íme akkor a láthatár mögött egyszerre 
kikacsintott a Nap. 

Most megszakadt Ádám türelme, úgy 
hogy a mellette fekvő Sétet meglökte, 
és az azonnal kissé ijedten felugrott és 
halkan mindjárt kérdezte Ádámot, 
mondván: 

Kedves Atyám! Kívánsz valamit? Ha 
igen, parancsolj velem, hogy azonnal 
megtegyem akaratod és a szükségesség 
szerint! 

Ádám azonban ujjával Sétnek azonnal 
megmutatta a Napot és szólt: tekints 
csak oda és nézd a Napot, milyen 
magasan áll már és halljad, mint 
hangzanak már minden oldalról a 
reggeli énekek és a Nap üdvözlete. 

Mi azonban több mint félig alszunk! 
Hallatlan szégyen ez reánk nézve, akik 
azon felül még választottak is 
vagyunk! 

Nem, nem, nem tudom mit tegyek, mit 
csináljak? 

Erre Sét a már meglehetősen magasan 
álló Nap felé tekintett és mindjárt 
észrevette, hogy először is csak 
nagyon bágyadt a fénye és másodszor, 
hogy szép kerek korongalak helyett 
csak formátlan tömeget képez. 

E nagyon gyanús jelenség folytán Sét 
mindjárt így szólt Ádámhoz: 

, Halljad kedves Atyám! Ha nem 
csalódom, talán már valóban nincs 
nagyon messze az igazi Napfelkelte. 
Ami azonban ezt a kísértetnapot illeti, 
nézz csak pontosabban oda, s hamar 
meg fogsz győződni, hogyan állunk 
idő tekintetében ezzel a Nappal és 
honnan ered ez a kissé idegenül 
hangzó reggeli ének! 

Ekkor kezdte csak Ádám jobban 
szemügyre venni a Napot, és mindjárt 
meglátta tévedését. 

És amidőn a még folyton hangzó 
reggeli éneket figyelmesebb füllel 
hallgatta, a következő rövid 
versszakokat értette meg: 

, Picsőítve légy te nagy Isten itt lenn a 
Mélységben; dicsérünk nagy Lamek 
téged és a te bölcsességfurfangodat. 

Te keltetted fel nekünk az igazi Napot 
hatalmaddal és azért a tiéd és erődé 
mind ez a nagy mű! 

Óh Lamek, nagy Isten, te megtöltöd 
most az Egeket, miután a régi gyenge 
Istent megbuktattad! 

Most alszik Ő, fáradtan és bágyadtan a 
földön és övéihez hasonlóan csendben 
sütteti magát a te Napoddal! 

E szavaknál Ádám olyan nagyon 
megijedt, hogy így kiáltott fel: ,A 

mindenható Istenért, milyen átkozott 
Nap ez vajon ma, milyen átkozott Nap 
az Égen, és milyen átkozott ének?" 
Ádám e szavainál a fenséges Abedám 
kissé felemelkedett a földről és 
kérdezte Ádámot: , Ádám, mi bajod 
van, hogy átkozódol?” 

Ádám pedig remegve mondta! ,Ó 
Abedám, nézd meg ezt a hamis Napot, 
a sátán műve ez!" 

Abedám azonban válaszolta rá: 
, Ádám, miért vetetted azt ítélet alá? 
Lásd, azért nem lesz a földön ez az 
utolsó; ez a mai nap meg fog 
sokasodni a földön, mint a gaz; és ezt a 
gazt nem lehet majd kiirtani az idők 
végezetéig!" 

Ádám erre felkiáltott: „Óh szent 
Atyám! Hát semmisítsd azt meg 
örökre! 

A fenséges Abedám azonban felelte 
neki: , Nézd, ennek a Napnak a 
szerzője is szabad, amint te, és 
Belőlem él! Hagyjuk meg tehát neki az 
idejét! Csak odázza el, nyújtsa ki azt, 
ameddig akarja. 

Ha azonban aztán örökkévalóságom 
utoléri őt, akkor majd nagy botorsága 
nyilvánvaló lesz! 

Azért légy nyugodt addig az időig, 
amikor az igazi Nap napjának reggelén 
felkeltlek titeket. 

És azért csak feküdjél le most a földre! 
Ha azonban majd Én felkelek, akkor 
keljetek fel mindnyájan, mert Én az 
igaz napon, azaz az igazi Nap 
felkeltekor fogok felkelni, és 
ébresztgetlek fel titeket Szellemem 
által. 

Addig azonban csak hagyjuk, hadd 
játsszék a sátán, Lamek 
iszapmélységében! Amen.” 

Ezek a szavak megnyugtatták Ádámot, 
Abedám azonban megint azonnal a 


földre feküdt; és Ádám és Sét és Éva 
követték példáját, és nem törődtek 
többé a Mélységből való Lameknek 
Napjával. 


92. Fejezet - Reggeli vihar a Magaslaton - Az Úr 
reggeli áldása 


Körülbelül félóráig nyugodtak még az 
atyák és Ádám olyan erősen zárta le 
szemét, ahogyan csak bírta, csakhogy 
a hamis Napnak több sugara ne érje 
szemét. 

Amidőn ez a félóra letelt, egyszerre 
rendkívül erős vihar kerekedett; 
szélforgatagok a legvastagabb és 
legerősebb fákat gyökerestől kitépték; 
a levegőt ezer és ezer villám cikázta át, 
és a szomszédos hegyeken hatalmas 
tűzoszlopok nagy sziklatömböket 
oldottak el alapzatukról és 
széjjelporlasztották, mint a könnyű 
pelyvát! 

A villámok szüntelen robaja Ádámot 
igen nagy félelemmel töltötte el, és 
azért nagy aggodalmában halkan ezt 
gondolta magában: Én Istenem és 
Uram és szeretett szent Atyám! 
Hogyha talán Leviatánnak, a Te nagy 
ellenségednek, a romlás e hatalmas 
kígyójának mégis sikerült volna Téged 
rászedni és mialatt Te most itt alvólag 
közöttünk tartózkodol, örök 
Szentséged trónját elfoglalni, óh mihez 
fogjunk mi azután? 

Mi lesz akkor a Te szent ígéreteiddel? 
Ha Te, óh szent, szeretett Atyánk, a 
sátán által hatalmadtól meg vagy 
fosztva, mi lesz akkor belőlünk? 

Az elemek e tombolása ellenünk, 
bizonyára jele annak, hogy sikerült a 
sátánnak az ő féktelen nagy 
gonoszsága! 

Óh Atyánk, Atyánk! Mi lesz 

belőlünk?! 

Lám, ilyen gondolatokba temetkezett 
Ádám, és minthogy Én még nyugodtan 
feküdtem, már egészen valószínűnek 
tetszett neki, hogy Én, vele és az 
összes gyermekekkel együtt biztosan a 
sátán foglya lettem, amiért is szemeit 
végre ismét felnyitotta és roppant 
aggodalmas arccal nézett Felém, itt 
vagyok-e még és a gyermekek is még 
sértetlenül megvannak-e. 

Amint azonban így szemeit felnyitotta, 
még jobban megijedt a pusztító tűz- és 
viharjelenettől. Mert úgy tűnt fel neki, 
mintha feldúlt, égő hegyek repülnének 
a levegőn keresztül és itt-ott egy még 
égő darab nagy robajjal a földre 
zuhanna! 

Ilyet látva mindjárt hívott Engem és 
nagyon hangosan felkiáltott: , Abedám, 
Abedám, Te szent Atyám, ha van még 
valamelyes hatalmad, támadj fel a Te 
és a mi leggonoszabb ellenségünk 
ellen, és kergesd őt nyugalomra, és 


Előtted való gyengeségének 
beismerésére, mert különben 


mindnyájan elveszünk!" 

Ádám e kiáltására a gyermekek mind 
felemelkedtek a rémjelenet láttára és 
Ádám félelmetes szavaira 
mindnyájukat - kivéve Énokot, Járedet, 
Lameket és feleségét Gemélát, 
Horedet, Naemét, Uraniont, Gabrielt 
és feleségét Aorát és leányát Purisztát, 
Lamelt, Pariholit és annak családját, 
Széhelt, Jóriást és feleségét Bezélát - 
nagyon nagy félelem és aggodalom 
fogta el, és Ádámtól mintegy 
megfertőzve, az ő gondolatai is 
hatalmukba ejtették őket, és 
félelmükben Ádámhoz hasonlóan 
nyilatkoztak ugyanazokkal a 
szavakkal. 

Amidőn Hored minden oldal felől 

ilyen nyilatkozatokat hallott, felizgult, 
felugrott a földről és hangosan szólt 
mindnyájukhoz, akiket Ádám félelme 
fogva tartott. 

„Atyák, testvérek, anyák és nővérek!" 
Milyen botornál botorabb félelem 
tartja fogva szíveket és milyen még 
sokkal botorabb, valóságosan káromló 
szavakat mond ki nyelvetek! 

Soha nem volt közületek senki olyan 
közel, mint én a veszélyhez, hogy a 
sátán elnyeljen! 

Ki ragadott azonban ki engem olyan 
rohamos gyorsan a szörny torkából?! 
Nem Az volt-e az, - aki még most is 
olyan szeretettel teljesen és áldólag 
közöttünk tartózkodik? Nem ő volt-e a 
mindenható nagy Isten, Aki végtelen 
szeretetében nekünk mindnyájunknak 
meghozta és megadta az igazi 
gyermekséget, amint azt a küldöttek 
csodálatos látomásaiból bizonnyal 
mindenki világosan kivehette? 

Ő - a mindenható, örök, végtelen, 
szent Isten egy nyomorult 
teremtménytől legyőzeti, és végül 
megrontja és megsemmisítteti Magát? 
Óh Föld - hol van még egy olyan 
zugod, ahol valami esztelenebb 
kicsírázhatna, mint ezek a gondolatok 
itt? 

Halljátok, én csak gyenge ember 
vagyok hozzátok hasonló, minthogy 
azonban hozzátok hasonlóan Őtőle 
Magától kaptam a hathatós áldást, 
bevallom és mondom: 

Bizony, bizony Ő a tanúm rá! Az Ő 
áldásának ezzel a bennem lévő 
hatalmával, amely az Ő leghalkabb 
leheletéhez képest annyi, mint 
éppenséggel semmi, ezzel, halljátok 
egyes egyedül felveszem a küzdelmet 
százszor százezer ilyen időjárást 
csináló sátánnal szemben és ha 

mindegyik annyival is hatalmasabb 
lenne, mint amennyivel az általam 
kimondott szám az egységet 
meghaladja! 

Ha pedig már én, az egyedüli bűnös 
közöttetek, merem ezt mondani, és 
nagyon meg is tehetem, mondjátok 
önmagatoknak: mi az hát, ami 
szíveteket az ilyen legesztelenebb 
félelemmel eltölti? Óh ti 
gyengeszívűek! 

Hogy azonban lássátok, milyen 
szörnyű hiú és botor a ti félelmetek, 
parancsolom ennek a félelmes 
ellenségnek, hogy a  Mélységnek 
valamilyen iszapmocsarába hordja el 
magát, és ott rejtőzzék el! 

Íme, áldásos csend fuvall már 
mindenütt! Hol vannak hát a villámok, 
hol a repülő hegyek, hol a szél és 
tűzforgatagok, hol a fekete felhőzet? 
De oda nézzetek - most oda, milyen 
felségesen közeledik már az igazi Nap 
derűs felkeltéhez! 

E szavaknál Abedám is felemelkedett. 
És Hored nagy, nagy szeretetéből 
azonnal lábaihoz borult és köszönetet 
mondott Neki a hatalmas áldásért. 

Az atyák azonban mintegy 
megkövülten majd Horedre, majd 
megint Abedámra meresztették 
szemeiket és egyikük sem tudta mit 
tegyen. 

A fenséges  Abedám azonban 
megdicsérte Horedet és aztán 
mindnyájukhoz szólt: , Béke legyen 
veletek, és szeretetem legyen áldásom 
tibennetek és rajtatok! 

Emelkedjetek fel mindnyájan Hozzám 
a szeretetben! És te Sét, menj és 
gondoskodjál bőséges reggeliről! Ti 
mind azonban gondoljátok meg az 
alatt, ki Az, Aki Általam közöttetek 
van és távolítsatok el magatoktól 


minden félelmet. Az étkezés után 
akarom azonban csak megmutatni 
nektek, milyen hiú volt félelmetek! 
Amen." 


93. Fejezet - Sét gondoskodik a reggeliről - Abedám 
beszéde a felebaráti szeretet gyakorlásáról. Az Ur 
emberré levésének ígérete Sét törzsében 


1. Sét azonnal összehívta övéit, és velük 
lakásába ment, és itt a legjobb fajta 
gyümölcsből öt kosarat telerakott és 
ahhoz kellő mennyiségű kenyeret tett, 
és kellőmennyiségű mézet, és kellő 
mennyiségű tejet. 

2. Amidőn a hordozók így jól fel voltak 
szerelve étellel és itallal, köszönetet 
mondott Nekem a kegyelemért, hogy 


őt arra méltattam, hogy a 
Magaslatiaknak mindnyájának 


szolgálhat mindazzal, azután szolgái 
egy részének megparancsolta, hogy e 
jelen volt népnél nézzenek utána és 
fürkésszék ki, van-e enni és 
innivalójuk. És bárki is jönne, azonnal 
adjanak neki ételt és italt. 
3. E kedves parancs után azonnal 
felemeltette a telt kosarakat, és a 
Magaslatra vitette, ő maga is nagy 
edényt vitt, a legtisztább mézzel telit. 
4./ Ő azonban alig tett pár lépést, máris jött elébe a fenséges Abedám és a 
szeretettől, legnagyobb tisztelettől és megindultságtól majdnem összeroskadt 
Séthez szólt: 5./ , Sét, te nagy kedvence atyai Szívemnek! Légy áldva Általam, 
és a te egész házad, amiért olyan sok éhezőről és szomjúhozóról gondoskodtál 
a nép minden rétegéből! 6./ Bizony mondom neked: az a legnagyobb, amit 
valaki tehet, hogy ellátja a szegény fivért és a szegény nővért, és támogatja az 
öregséget, és szeretetteljesen gondjába veszi a kicsinyeket. 7./ Aki ezt teszi 
Irántam való tiszta szeretetből, és e szeretetből folyólag hozzád hasonlóan a 
testvérek iránti szeretetből - bizony mondom neked, szeretett Sét testvérem, 
annak a bűnei meg lesznek bocsátva és ha annyi lenne is, mint homok a 
tengerben és fű a földön. 8./ Abban a pillanatban pedig, amelyben valaki így 
tenne és megnyitná szívét testvérei számára, Én nála leszek, és az örök életet 
adom neki; és minden, ami az Enyém, az neki is szolgálatára álljon, amiként 
Nekem is szolgálatomra áll! 9./ Sét testvérem, most adom neked az örök 


életet! Mert most a legnagyobb tettet követted el, minthogy többet tettél, mint 
amennyit Én mondtam neked - igen, mondom neked, ez a legnagyobb és 
legtökéletesebb cselekedet, amely e magaslaton eddig végbevitetett. 10./ Aki 
itt azt teszi, amit Én meghagyok neki, az hű szolgála; aki szívével mindig 
Felém van fordulva, az az Én igaz gyermekem, igaz fiam, és igaz leányom; 
aki szelleméből cselekszik, a világtól irtózik, és minden érzékét állandóan 
Felém irányítja, az angyal és az igazság szellemében testvérem, mint a te 
Széheled. 11./ Aki azonban úgy cselekszik, mint most te tettél, bizony-bizony 
az több valamennyinél, mert ő testvérem a szeretetben. És ez a legtöbb! 

12./ Azért is szeretett testvérem Sét, légy mindnyájunk felett áldott és a te 
egész törzsed. 13./ És ez a hely az idők végéig maradjon meg és ne 
szentségteleníttessék meg egy méltatlan nép lábától. 14./ És az a hely, ahová 
te lábadat teszed, dúsan csepegjen az áldástól; leheleted az Ég mannájává 
legyen és minden szavad az örök élet legédesebb mézévé! 15./ Ezen a helyen 
legyen áldva egykor Lamek felesége egy megmentővel, aki törzsedet az idők 
végéig fenn fogja tartani! 16./ Igen, mondom neked, legszeretettebb 
testvérem, annyira tetszel Nekem, hogy nagy ígéretemet bizton megtartom, és 
Magam fogok annak idején belőled és a törzsedből húst és vért ölteni, és az 
által hozzád hasonló ember leszek, habár mindenható ember. És ha az isteni 
teljes mindenhatóságot nem is bírod elhordozni, de a szeretet hatalmát azt 
bírjad mindig Velem, mindig Bennem és mindig Belőlem, mint igazi testvér, 
teljesen egyenlő részekben! 17./ Óh te kedves testvérem te! Jer ide keblemre 
és engedd magad megragadnom életem minden hatalmával és erejével! 

18./ Óh milyen rég vágyódtam már testvér után, de senki nem akart az lenni 
szeretetemben, önszántából. 19./ Te azonban most azzá lettél, ami után szívem 
olyan sok örökkévalóságon át hasztalan vágyódott. 20./ Azért hadd örüljek 
most kebleden! Mert most nem vagyok többé egyedül a nagy Végtelenségben! 
Nem hiába töltöttem meg a végtelen űrt mindenfajta számtalan lénnyel egy 
testvér kedvéért, és nem hiába hívtam életre magamból számtalan 
szellemsereget! 21./ Mert hiszen benned, szeretett Sétem, most testvérre 
találtam! Igen, te visszaadtad Nekem most azt a testvért, aki Engem 
megvetve, Nekem egykoron minden Szellemek Szellemeként elveszett! 

22./ Óh Föld, milyen gazdag vagy te most, hogy Nekem testvért adtál! Azért 
tudjad meg Tőlem, amit az egész Mindenség soha meg nem fog tudni: 

23./ Gyermekeidet gyermekeimmé akarom fogadni, és atyáid testvéreimmé 
legyenek! 24./ Most, legszeretettebb testvérem, menjünk a Magaslatokra, és 
ott gyermekeinkkel költsük el a reggelit és mindnyájunknak hangosan, tudtul 
adom, hogy igaz testvért találtam! És Ég és Föld hangosan ujjongjon afölött, 
hogy igaz testvért találtam! Amen. 25./ Óh te, forrón szeretett testvérem, te!!" 


94. Fejezet - Sét alázatos köszönete - Sét mint az Úr 
testvére 


1. Sét Abedám e felette nagy nyájasságán 


10. 


annyira meghatódott, hogy nem bírt 
tovább menni, hanem azonnal térdre 
esett előtte és mondta: 

„Óh Te mindenfelett, jó, szent, 
legszeretőbb Atyánk! Hiszen én, 
gyenge ember, nem vagyok méltó, 
hogy lábadat betedd hajlékomba és 
méltatlan vagyok, hogy csak meg is 
nézz engem! 

És Te engem, Előtted szegény bűnöst, 
testvéreddé, méghozzá szeretett 
testvéreddé teszel! 

Óh Te jó, szent, legszeretőbb Atyánk, 
vedd ki ismét ezt a gondolatot 
nyomorúságos keblemből; mert túl 
fenséges, szent és túl végtelenül nagy; 
nem is bírom elgondolni anélkül, hogy 
egész testemben meg ne borzadjak! 
Én... Neked... testvéred?! Óh Te 
nagy, szent Isten, Atya és Teremtő az 
örökkévalóságokon keresztül, és 
egyedüli betöltője a Végtelenségnek! 
Én, egy parányi bogárka a föld 
fövenyén mászó... Neked testvér... a 
szeretetben! Nem, nem, lehetetlen, 
hogy ezt elbírjam gondolni! 

Atyám, kedves, szent Atyám! Vedd 
ismét vissza a testvért, és engedd, hogy 
a legkisebb legyek azok közül, akiknek 
gyermekeidnek szabad mondaniuk 
magukat! 

Óh Te kedves, szent Atyám, hiszen 
még egész testemben remegek. 

Ezt a  gyengeségemet annak a 
gondolatnak a túlságos nagysága 
idézte elő, hogy szeretett testvérnek 
neveztél engem. 

Azért vedd ismét kegyesen el tőlem ezt 
a túlságos nagy és szent terhet, 
amelyre örökké nem leszek méltó, 
hogy ismét szabad lehessek Előtted. 
Ádám és Éva előtt, fivéreim és 
nővéreim előtt és minden gyermekem 
előtt, akiket most végtelen irgalmadból 

15. 


16. 


17. 

és szeretetedből kegyesen 
gyermekeiddé akartál fogadni! 

Óh Te kedves, szent Atyám, hallgasd 
meg, hallgasd meg kegyesen ezt a 
félénk kérelmemet; - de most is mint 
mindenha, csak a Te szent akaratod 
történjék. Amen!" 

A fenséges Abedám azonban azonnal 
Séthez hajolt, igen nagyon gyorsan 
felemelte, szent keblére szorította, és 
homlokon csókolta őt, és aztán a 
legszeretetteljesebben szólt hozzá: 
„Sét, legszeretettebb testvérem! Lám, 
most vagy még csak igazán teljesen a 
testvérem, visszaadva Nekem őt! 

Nézd, szíved nagy, legönzetlenebb 
szeretete folytán, amelyet a te Belőlem 
való fivéreidnek és nővéreidnek és a te 
és azok gyermekeidnek tanúsítottál 
azzal, hogy megnyitottad előttük 
éléstársaidat, amelyekben 
szorgalmaddal kellő mennyiségű 
kenyeret és eltehető gyümölcsöt őriztél 
meg, és nem zártad el a bejáratot tej és 
mézkamráidba, hanem meghívtad oda 
a nélkülözőket, hogy  éhségüket 
csillapítsák, ennek a szeretetednek 
folytán előbb benned szeretett 
testvéremet ismét megtaláltam ugyan. 
Most azonban, amidőn szereteted a 
lehető legnagyobb alázattal is egyesült, 
igazságban és valóságban teljesen 
igaz, kedves testvére vagy 
szeretetemnek! 

Hogy pedig lásd, miként lehetséges ez, 
halld meg akarom neked világítani: 
Nézd: a szeretet a legsajátabban 
legbensőbb ősalaplényem, ebből a 
lényből jő még csak létre az Istenség, 
vagyis a minden Végtelenségen 
keresztülműködő erő, amely az Én 
végtelen Szellemem teljes 
szentségében. 

Ez az ősalaplény azonban Én Magam 

vagyok, úgy ahogyan most előtted 
állok: és innen, ebből a kebelből van 
megtöltve az egész végtelenség 
szellememmel, amely az Én hosszú, 
leghatalmasabb karom, és amely 
mindenkor úgy hat a végtelenségek 
végtelenségében, amint azt ebben a 
keblemben Én akarom. 

Íme, ennél fogva ezzel az Én 
Szellememmel mindenütt teljesen 
jelen is vagyok, és mindenütt 
alkothatok, teremthetek és 
rendezhetek. 

Mert az Én gondolataim állandóan 
betöltik a végtelen teret, amely örökké 
Belőlem van; de láthatólag csak ott és 
akkor jelennek meg, ahol, és amikor 
azokat akaratommal megragadom, és 
aztán fogva tartom. 

Lásd, most már; éppen ugyanebből az 
Én ősalaplényemből azonban téged is 
alkottalak, aki tehát egy második 
öntudatos, szabadon cselekvő szeretet 
vagy Belőlem; nemcsak egyedüli 
gondolat, hanem szabad szeretet 
Belőlem. 

Ha eként, Velem egy és ugyanaz a 
Szeretet vagy, miként ne lennél tehát 
az Én testvérem, lévén a te szereteted 
egyenlő az enyémmel? 

Azért tehát ne félj és légy mindig igaz 
testvérem! És Én mondom neked, te is 
fogsz működni szabadon a szellemben, 
amint Én működöm szabadon, betöltve 
a végtelenségeket. 

Ha azonban egy követ elhajítsz, máris 
látod, hogy testi erőd karja hosszabb, 
mint testi karok maga; mennyivel 
hosszabb lesz még majd szellemednek 
a karja?! 

Azért, ha szeretetemben vagy igaz 
testvérem, akkor az erő szellemében is 
az vagy Nekem! A következmény 
mutatja azonban még csak majd meg 


neked kedves Sét szeretett testvérem, 
hogy a benned levő szeretetem nagyon 
is méltó arra, hogy testvérem légy, 
mert hiszen Én Magam vagyok ez a 
szabad Szeretet benned! 

Azért kövess csak bátran testvérként a 
Magaslatra, mert hiszen Én mondom 
neked, hogy most igaz testvérem vagy 
és maradsz örökké. Amen." 


95. Fejezet - Nap felkelte a Magaslat tetején - Ádám 
botor kívánsága, hogy a napot üdvözöljék - Az Ur 
feddése 


Abedámnak e nagyon vigasztalólag 
oktató beszéde után Sét nagyon 
megerősödve érezte magát, és élete 
minden rostjából köszönetet mondott 
Abedámnak e kimondhatatlan 
kegyelméért. 

A hála és köszönet ilyen dicséretes 
érzelmeivel telten mászta meg a 
fenséges Abedám oldalán a Magaslat 
tetejét. 

Amidőn a csúcsot elérték, a felkelő 
Nap már első sugarait ontotta a hegyek 
tetőire, és így a mi megszentelt 
Magaslatunkra is. 

Ádám azonban mindjárt készen volt, 
és azonnal kérdezte a fenséges 
Abedámot: , Szent Atyánk! Nézd, ne 
énekeljük-e az egyébkor szokásos 
reggeli üdvözletet a sugarait árasztó 
Naphoz, amely engem már oly régóta 
és oly felemelően felüdített minden 
derült reggelen?" 

A fenséges Abedám azonban erre 
mindjárt kérdezte Ádámot, mondván 
ugyanis: , Ádám, nem ismersz-e még 
Engem? Mond csak, kit akarsz tisztelni 
reggeli üdvözleteddel? 

Engem bizonyára nem, mert ha azt 
szándékoznád, mire való lenne akkor a 
botor reggeli üdvözlet, amidőn Én még 

11. 
12. 

láthatólag közöttetek időzöm és 
senkitől sem kívánom, hogy reggeli 
üdvözletet csacsogjon el Előttem. 
Amit azonban Én kívánok, azt már 
mindnyájan tudjátok. 

Ha azonban már a Napot látható 
jelenlétemben bálványozni akarod, 
akkor hiszen azt is teheted, ha az 
neked többnek látszik lenni, mint Én, 
csakhogy akkor megint kérdezlek: 

Ha te ezt már az Én eme látható 
jelenlétemben megtennéd, sőt 
megtenni akarod, milyen szellem fog 
akkor vajon átöröklődni belőled a te 
késői utódaidra? 

Nem elég-e az, hogy általad mind a 
test halálát kapta meg maradandóan? 
Hozzátársítandó ehhez még a 
szellemnek a maradandó halálát is? 
Lásd, te öreg botor, nem vagyok-e Én 
több a Napnál, amelyet leghalkabb 
leheletemmel megsemmisíthetek, 
amikor akarom, és helyébe ezer mást 
teremthetek egy szempillantás alatt? 
Mit akarsz tehát régi botorságoddal? 
Hogy azonban megcsontosodott 
botorságod dacára mégis egyszer 
belásd, milyen nagy a te botorságod, 
tekints most fel te öreg botor, és a sok 
ezer Nap közül, amelyek most a 
Mennybolton vannak, keresd ki 
Nekem azt, amelynek tiszteletére 
valamit elcsacsogni akartál!" 

Erre Ádám és mind a gyermekek 
elszörnyülködtek, mert e pillanatban a 
Mennybolt ezerszer ezer Nappal volt 
telehintve, amelyek mind teljesen 
egyenlőek voltak. 

A gyermekek azonban a túlerős 
fénytől elkábítva, azonnal mind a 
földre rogytak és kérték Abedámot, 
hogy tüntesse ismét kegyesen el azt a 
sok Napot, mivel olyan tömeg fény 
alatt senki sem bírna megélni. 

Ádám is belátta most nagy botorságát, 
és egészen elkábultan és félig vakon 
szintén a földre rogyott és bűnbánóan 
bocsánatot kért Tőlem nagy 
botorságáért. 

A fenséges Abedám erre felhívta 
mindnyájukat, hogy keljenek megint 
fel és aztán szólt Ádámhoz: , Kelj fel 
és lakolj botorságodért azzal, hogy 
maradandó legyen gyenge látásod 
egész életeden át!" 

Te azonban kedves, szeretet-testvérem 
Sét, mondd a Napoknak, múljanak el, 
egynek kivételével, amely régi 
rendjében megmaradjon. Amen." 

És Sét Engem dicsőítve azonnal 
felemelte kezeit, és mindnyájuk színe 
előtt szólt: , Annak a Nevében, Aki itt 
közöttünk jár, és minden dolgok és 
teremtmények Ura, mondom nektek: 
Ó, Zebaoth, az Úr Isten akarja, hogy 
elmúljatok egynek kivételével, 
amelyik a régi, és mindenkoron 
világított a Földnek!" 

Amint Sét ezeket kimondotta, rögtön 
kialudt mind az a sok Nap, a régi 
kivételével. És mindenki dicsérte az 
Urat e kegyelemért és irgalomért. 
Ádám azonban amidőn észrevette, 
hogy a távolban már semmit jól ki nem 
vehet, hanem csak a közelben, e fölött 
elszomorodott és elkezdett sírni, 
minthogy nem bírta többé gyermekeit 
mind áttekinteni. 

Abedám erre így szólt hozzá: ,Ne 
csüggedj túlságosan a hús 
világosságán és a világ világosságán, 
mert a hús és a világ túlságos 
világossága vakká teszi a szellemet! 
Jobb azonban, ha a hús vak, mintha a 
szellem vak. 

Láss azonban hozzá szívedben, hogy 
szellemed látóvá legyen az igaz 
szeretet és alázatosság révén, akkor a 

hús világossága nélkül könnyen el 
leszel. 

Mert ezt most nagy szeretetből tettem 
neked, hogy gyakorold magad a 
türelemben, nehogy zsákmánya légy 
annak, aki téged ma legelőbb felkeltett 
gonosz napjával! 

De jobb is a gyermekeket a közelből 
megtekinteni, mint a távolból. Evégre 
azonban még eléggé világít neked 
húsod szeme, és így hát meg lehetsz 
elégedve! Amen.” 

És most mind ti gyermekek erősítsétek 
magatokat étellel és itallal! Már 
mindent megáldottam! 

Te pedig, leszeretettebb testvérem Sét, 
lásd el öreg nemződet. 

Abban a rendben azonban, amelyben 
tegnap a vacsorát magunkhoz vettük, 
vegyük ezt a reggelit is magunkhoz!” 


96. Fejezet - Borzasztó jelenségek a reggelinél - Ádám 
izgulása és félelme 


Miután Abedám szavára mindenki a 
földre heveredett és evett és ivott, 
Ádámot sem véve ki, habár 
rövidlátóságát még meg nem szokta, és 
maga a fenséges Abedám is velük 
evett és ivott, egyszerre a Reggel 
tájéka felől sok embernek az erős 
ordítását hallották és a Mélységből 
egyik füstoszlopnak a másik után való 
felszállását látták. 

Ettől az oly rögtön beállott jelenségtől 
a gyermekek majd mind meghőköltek 
és senki sem tudta igazában, még Sét 
és  Énok sem, mi legyen az 
tulajdonképpen. 

Ádám pedig megrémülve Abedámhoz 
sietett és kérdezte Őt mondván: 
„Legszeretőbb szent Atyánk, mi ez 
már megint?! 

Alig nyugtattam meg kedélyemet a 

felett, ami minden már ma velem 
történt, máris valami más jelentkezik, 
ami még fenyegetőbb minden 
előbbinél. 

Óh szent, kedves Atyánk nyugtass 
meg, óh nyugtass meg minket, 
mindnyájunkat és jelezd nekünk 
kegyesen, hogy mi az és honnan ered 
az, és ki ennek az üvöltésnek az 
okozója? Mi lesz ebből, és milyen 
következményei lesznek annak? 

Óh Te kedves, szent Atyánk, nyugtasd, 
nyugtasd meg kedélyeinket, ha az a Te 
szent akaratod is!” 

A fenséges Abedám pedig még az 
ételkosáron ülve azt felelte: , Halljad 
és mondd Nekem: mit csinálsz majd 
aztán, ha hajszálra meg is mondom 
neked, hogy mi az az üvöltés, honnan 
ered, és mi lesz a következménye, és 
azt is, hogy miért engedem azt meg? 
Mondd Nekem, mit fogsz azután 
csinálni? 

Én mondom neked, semmi mást, mint 
amit most csinálsz! 

Ha azonban némi belátásod lenne, 
minden aggodalom nélkül azt tennéd, 
amit ez alkalommal Én Magam is 
teszek, azaz nyugodt lennél és ennél és 
innál, és szívedben szeretnél Engem! 
Aki azonban az Én oldalamon 
gondokkal és aggodalmakkal 
viaskodik, azon nem esik 
igazságtalanság, ha bensejében 
pusztító viharok kezdenek dúlni, és a 
végtelen hatalmamban és 
szeretetemben való bizakodás egyik 
hegyét a másik után elporlasztják 
szívében. 

És így veled sem esik igazságtalanság, 
hogy kedélyed nyugtalan, amiért még 
nem hiszed teljesen, hogy egyedül 
Nekem van alárendelve a Mindenség. 
Vajon mi baj ért már téged, vagy 

valaki mást azoknál a nagy 
jelenségeknél, amelyek e látható 
köztetek-létem alatt itt a Magaslaton 
az elő-szabbat óta történtek? 

Ha pedig eddig még mindig teljesen ép 
bőrrel menekültetek, miért félsz akkor 
most? 

Azért menj aggodalom nélkül előbbi 
helyedre és egyél és igyál! Amikor 
pedig engem látsz, hogy felkelek a 
földről, akkor te is teheted azt. 
Amen!". 

Erre Ádám ismét előbbeni helyére 
ment, evett és ivott ugyan, de úgy, 
mint akinek valahogyan nem akar 
ízleni. Szívében azonban következőleg 
beszélt önmagával: 

Én Istenem - és én Uram! Hiszen 
mindenben teljesen igazad van. Hát 
persze, magam vagyok az oka 
gondjaimnak, és azt is biztosan tudom, 
hogy bármi is történnék, Ő megsegített 
minket mindenkor, és most sem enged 
semmi szín alatt elvesznünk - az igaz 
és bizonyos. 

De mindennek dacára nekem és sok 
másnak mégis mindenkor nagyon nagy 
aggodalmakat kell kiállnunk. Mire jó 
esz? 

Miért kell félnem semmiért és 
mégegyszer semmiért? 

Mire jó az ilyen üres félelem? 

Mire, ha semmi olyan nem követi, ami 
félelemre és aggodalomra érdemes? 
De mindannak dacára mégis kell 
félnem és most is félek, holott jól 
tudom, hogy nem görbül meg a hajunk 
szála egyikünknek sem! 

Avagy azért félek, mert szívem 
félelmétől félek? De hogyan lehet csak 
félni a félelem félelmétől? 

Mert ha félek, akkor hiszen a félelem 
már itt van és ez akkor nem kétszeres, 
hanem csak egyszeres baj. 

Ha azonban az Úr minket mindenkor 
megment attól, amitől félünk, miért 
engedi, hogy elfogjon a félelem, amely 
szintén csak nagy baj? 

Avagy nem lenne-e magában véve 
jobb az a tényleg elkövetkezendő baj, 
az azt megelőző félelem nélkül, mint 
maga a nagyonis rossz félelem a 
bajtól? 

Röviden, akárhogyan forgatom a 
dolgot, nem látom be, mire lehet jó a 
valamely bajt megelőző félelem? 

Azért nagy megmentőnk, aki minket 
minden bajtól megszabadít, az üres 
félelemtől is megszabadíthatna minket, 
avagy legalább megmutathatná 
nekünk, hogy mi a félelem, és mire jó 
az? 

Alig hogy Ádám mindezt elgondolta, 
máris felkelt a fenséges Abedám - 
Sétet és Énokot magához hívta, és 
titkos szavakat váltott velük. 

Ez Ádámot még inkább piszkálta. 
Amikor pedig mindjárt rá Sét és Énok 
a Reggel felé elindultak, Ádám 
egészen kijött sodrából. 

Nem mert ugyan hangos lenni, de 
annál inkább zavargott a szíve a 
félelemtől és a kíváncsiságtól. 

Abedám azonban úgy tett, mintha 
mindezt nem venné észre, és mindjárt 
Gabrielt és Besédielt hívta Magához. 


97. Fejezet - Gabrielt és Besédielt az Úr elhívja 
történetíróknak - A két könyv: , Jehova harca, haragja 
és háborúja? és „Jehova a nagy Isten szeretete és 
bölcsessége? 


A két hívott hallva Abedám hívó 
szavát, azonnal örömmel ahhoz siettek, 
Aki hívta őket. 

Habár a Reggel felől való emberek 
folyton erősbödő üvöltése miatt ők is 
aggodalmaskodtak, Abedám oldalán 


azonban most minden félelem és 
aggódás eltűnt szíveikből; és így 
teljesen képesek voltak akár beszélni 
Abedám kívánságára, akár hallgatni. 
Minthogy pedig a fenséges Abedám 
látta, hogy szívük teljesen kész, és 
szellemük fülei kellő mértékben 
nyitva, azonnal a következő magas 
értelmű és benső élettel teljes szavakat 
intézte hozzájuk, mondván ugyanis: 

, Halljátok hát ti ketten: az a sok jellel 
jelölt lap, és az ugyane jelekkel jelölt, 
a vízen úszó nagy szekrény azt 
jelentik, hogy ti ketten és még néhány 
veletek együtt kijelölt, kőtáblákra, 
vagy a Piar-cserjék ama nagy leveleire, 
hegyes eszközzel, amelyet Lamek 
testvérei ércből készítenek majd, 
hasonló jeleket fogtok jegyezni, 
amelyek a szóknak és tárgyaknak, 
továbbá cselekményeknek fognak 
megfelelni! Ezután ezeket a jeleket a 
gyermekeknek, testvéreknek és 
atyáknak megmagyarázzátok, a 
feljegyzetteket a gyermekeknek és 
testvéreknek és atyáknak 
felolvassátok; és ha majd ezeket a 
jeleket mindnyájan hamarosan és 
könnyen felfogják, és jól megértik, a 
feljegyzetteket mindnyájukkal 
olvastatjátok, és amellett a kevésbé 
értelmesekkel szemben a legnagyobb 
türelmet tanúsítjátok! 

Szellemetek azonban megtanít arra, 
hogyan képezzetek a jelből szót. Mert 
minden szónak több megfelelő jelből 
kell állnia, amelyeket a jobb oldalról a 
baloldal felé akként kell elhelyezni, 
amint azt magának a szónak a rendje 
megkívánja. 

Ha azonban már egy szó képeztetett, 
akkor azt nem szabad többé 
megváltoztatni, hogy a későbbi utódok 
azt szintén úgy, mint ti, olvashassák, 

kimondhassák és megérthessék. 

Én azonban ezzel parancsot adok 
nektek, amelynek folytán az egyes 
szóknak a jeleit szenteknek kell 
tekinteni. 

Aki magukon a jeleken változtatást 
tenne, vagy azon a módozaton, amint 
azokból szavakat képeztétek, arra 
haragos szemekkel akarok tekinteni! 
Most jön azonban az e tekintetben 
legfontosabb kérdés, és ez így hangzik: 
Mit jegyezzünk tulajdonképpen fel, 
valamint a mi számunkra, úgy 
különösképpen a későbbi utódok 
számára? 

Látjátok, ez tulajdonképpen a 


legfontosabb és ezt annál 
lelkiismeretesebb pontossággal is kell 
szem előtt tartani, és a 


leghűségesebben követni. 

Egyidejűleg azonban az is a kérdés, 
hogy mikor jegyezzetek valamit fel? 
Ez a pont is elengedhetetlenül nagyon 
fontos! 

Ami most már a fő kérdést illeti, te 
Gabriel jegyezd fel a Szellemek 
ősteremtésének egész történetét, 
azután a látható dolgok teremtését, és 
az emellett tanúsított 
szeretetvégzéseimet és nagy 
könyörületességemet, egészen az Én 
jelenlegi köztetek létem utolsó 
időpontjáig. 

És azt mindenkor írd és jegyezd, 
amikor szellemedben arra felhívlak. 
Amellett azonban aggodalmaskodva 
ne csinálj magadnak gondokat, és ne 
mondd: honnan vegyen én mindezt? 
Mert lásd, Én, aki most neked ezt 
meghagyom, fogom azt neked töviről- 
hegyire megmondani, és kezedet 
vezetni, nehogy egyetlen vonással, 
egyetlen vesszővel és egyetlen ponttal 
is többet vagy kevesebbet csinálj. 

Amint azonban téged hangosan 
hallhatóan bármikor hívlak, rögtön 
készen kell állnod a jegyzésre, 
akaratom és bemondásom szerint; és 
semmi mást ne jegyezz fel, mint, csak 
amit neked bemondok! 

Ha azonban szívedben nem hívlak, 
akkor ne is csinálj jegyeket, hanem 
ebben a szabad idődben gyermekeket, 
testvéreket és atyákat, nemkülönben a 
női nemet is oktasd; de inkább az 
olvasásban, mint a jegyzésben, és 
aztán azonban a  másolókat is 
megfigyeld vajon azt, amit Belőlem 
feljegyeztél, igazán, hűen, jól és 
helyesen másolják-e! 

Mert amit Én tudatok veled 
egyszeresen, azt jegyzőtársaid 
ezerszeresen megsokszorosítják, hogy 
minden egyes törzsházban egy és 
ugyanaz a jegyrajz teljesen meglegyen 
a maga számára, a gyermekek számára 
és minden későbbi utódok számára. 
Amit azonban most  Gabrielnek 
felfedtem, azt Bezédiel neked is kell a 
legpontosabban tekintetbe venned arra 
nézve, hogy mit írj. 

Amint pedig Gabriel a nagy múltat 
meg fogja írni, úgy fogod te Énok 
vezetése alatt megírni a nagy jövőt. 
Gabriel közvetlenül Belőlem fogja 
kapni; mert a múlt mindenki szeme 
előtt tárva legyen. 

Te azonban kapni fogod közvetve 
Énoktól, jeléül annak, hogy a jövő 
mindenkor elfedettebb maradjon, mint 
a múlt. 

És így létesüljön egy könyv, a múltak 
könyve, e néven: ,Jehova harca, 
haragja és háborúja" és egy könyv, a 
jövő könyve e néven: , Jehova, a nagy 
Isten Szeretete és Bölcsessége!" 
Vegyétek most már áldásomat és 
vegyétek a képességet arra, amire 


titeket most elhívtalak! Amen." 

26. E szavak után a kettő azonnal Abedám 
elé borult és köszönetet mondtak Neki 
a nagy kegyelemért. 


27. Abedám azonban mindjárt felemelte 
őket. 
28. De alighogy szeretettől  olvadóan 


felkeltek, máris Sét és Énok sietve 
jöttek, hogy a kíváncsiságtól égő 
Ádámnak a hírt hozzák, mit művel a 
Reggel táján a Mélység. 

29. Mert azért küldte őket oda Abedám, 
hogy Ádám új lökést kapjon az életre, 
úgyszintén a gyermekei is. 


98. Fejezet - Énoknak és Sétnek, a két küldöncnek 
jelentése a Reggel táján történt borzalmakról, 
amelyeket a Mélység gyermekei követtek el 


1. Nem sok időbe tellett, és a két küldönc 
immár ismét a Magaslatra ért és 
Abedám előző titkos meghagyására 
meglehetősen képükből kikelten, 
azonnal a már nagyon aggodalmasan 


kíváncsi Ádám elé állottak. 


2. Ő pedig rögtön meg is kérdezte őket, 
hogy mit fedeztek fel? 

3. És — Énok is válasz helyett 
szeretetteljesen azonnal 
viszontkérdezte, mondván: 

4. „Nagyon szeretett Ádám atyám. Nézd, 


mivel én és Sét pont ugyanazt láttam 
és hallottam, mindegyikünk csak egy 
és ugyanazt adhatja tudtul. 

5: Minthogy pedig ketten egyidejűleg 
nem beszélhetünk, kell, hogy azt a 
kérdést feltegyem, hogy vajon 
melyikünk beszélje el neked a látott 
borzalmas jelentet, és aztán a hallott 
legszörnyűbb káromlásokat ellened és 
Isten ellen?” 

6. Ez ellenkérdésnél Ádám 
visszatántorodott és szörnyűködésében 
meglehetős soká egy szót sem bírt 

kiszabadítani szájából, mígnem Énok 
mégegyszer megkérdezte őt, hogy 
beszélhetnek-e vagy sem. 

Erre Ádám nagyon indulatosan 
mondta: Igen! Nem! Igen-igen, te, te 
Énok,... Sét, ... nem, nem Sét, hanem 
te, te Énok beszéld el! 

És Énok azonnal a következőket 
kezdte el mesélni, mondván ugyanis: 

, Halljad tehát szeretett Ádám atyám, 
mit merénylettek az iszap mélységei 
ellened, ellenünk és ugyancsak Isten 
ellen is. 

Tudod, hogy Lamek már a tegnapi 
szabbaton megkísérelt egy tüzes 
támadást, hogy Magaslatainkat 
megostromolja és megkússza. 

Tudod azt is azonban, mint verte őt 
vissza a mi felséges szent Atyánk. 
Minthogy azonban a gonosz kígyó 
nem nyugodott, és nem maradt 
békében, a  Fehér-hegy lángjaitól 
messze széltében jól megvilágított 
egész éjszakát felhasználta és 


mindenfelől meggyújtatta az 
erdőségeket. Ezzel mind a vadállatok, 
mind Magaslataink hű őrei 


elriasztattak, és megszámlálhatatlan 
sokaságú feketehajú és majdnem 
meztelen testű jól felfegyverzett 
kicsiny ember megkúszta a Reggel 
Magaslatait, és most ott táboroznak, és 
mindent elkoboznak, amit csak 
találnak, mint: gyümölcsöt, állatot és 
mindenféle háziszerszámot, és mint 
valóságos tulajdonosok járnak-kelnek 
be és ki a Reggel gyermekeinek 
lakásaiban. 

Nagyon sok nő és gyermek is velük 
van. 

Éppen akkor pedig, amikor mi ketten a 
közbenső Magaslatról a Reggel 
tájékára letekintettünk, vezetőjük 
kémlelőket küldött szét, előbb a 

következő hangos parancsot adván 
nekik: 

Menjetek és kutassatok ki minden 
szögletet, ahol találhatjátok annak a 
szörnyetegnek, akinek Ádám lenne a 
neve, elfajult ivadékait és hogy ő, a 
szörnyeteg maga nem található-e 
valahol élve az ő tigris és hiéna- 
kölykei között! 

Halljátok, bárkit találtok, azt azonnal 
öljétek meg, messétek le aztán fejéről 
a fülét, és hozzátok el azt nekem ide, 
hűséges tettetek bizonyságául. 

Ha azonban valahol az állítólag még 
élő vén Ádám szörnyeteget találnátok, 
azt ne öljétek meg, hanem hurcoljátok 
ide hozzám, hogy beleiben 
sajátkezűleg hűsíthessem bosszúmat 
azért az átokért, amelyet Káinra, a mi 
ősapánkra kimondott! 

És förtelmes ivadéka között most 
állítólag a Lamek szellemétől teljesen 
legyőzött előbbi Isten, Jehova is ott 
van. 

Aki közületek, Azt elfogja, és nekem 
idehozza, az Farak alkirálya legyen, és 
azon felül még a legszebb nők közül 
ezret kapjon ráadásul. 

Mert ezt a Jehovát én magam akarom 
megkötözni, és őt aztán a nagy 
Lameknek átszolgáltatni, hogy tegyen 
vele igazsága szerint, amint ezt 
nevével már megcselekedte! 

Ha valahol megtalálnátok Naémét, 
nagy istenünknek Lameknek leányát, 
úgyszintén két feleségét, hozzátok őket 
mind sértetlenül ide, férjeiket azonban 
azonnal a legiszonyatosabban fojtsátok 
meg, messétek le aztán fejeiket és 
azokat bizonyságul hozzátok el 
nekem! 

Ha netán a nagy Istenünktől Lamektől 
elszöktetett harminc ágyasnőre 
bukkannátok, akiket még csak néhány 

napja raboltak el tőle, úgy jó 
zsákmányként hozzátok őket szintén 
ide, béreteket értük nem fogom szűkre 
szabni! 

Jaj azonban nektek, ha üres kézzel 
tértek vissza! 

Láttátok ma, amint Lamek az egész 
Eget egy szempillantás alatt 
megtöltötte napokkal, és aztán megint 
eltüntette őket. 

Azért jól gondoljátok meg, kinek a 
szolgái vagytok! 

És így most már menjetek és hajtsátok 
végre ezt a parancsomat. Amen!" 

Íme, legszeretőbb Ádám atyám, ezeket 
láttuk és hallottuk és így állanak az 
ügyek itt lenn! 

Közöttünk azonban Abedámban a 
szent, legszeretőbb Atya van, azért 
távol legyen szívünkből minden 
félelem, és aggodalom. Amen.” 

E hangos elbeszélés alatt Ádám olyan 
lázas lett, hogy sem ülni, sem állni 
nem bírt. 

Végül azonban annyira feldühödött 
szívében a Mélységre, hogy felugrott 
és már a legszörnyűbb átkot akarta rá 
kimondani; de a fenséges Abedám 
útjába állott és nagyon szelíd- 
komolyan szólt hozzá. 

„Ádám, Ádám, miért akarsz már 
megint átkozódni?! 

Nézd, hiszen Én vagyok az Úr! Ha 
pedig Én nem teszem azt, miért tennéd 
azt te? 

Ha azonban az ár már idáig nőtt, 
legyünk jó halászok és lássuk, nem 
foghatjuk-e meg ezeket a szegényeket 
az élet hálóiba! 

Ez Lamekre nézve rosszabb lesz, mint 
ezer átkod, amelyektől még csak egy 
veréb sem riad fel. 

Bizony mondom neked: ma még 
mindnyájukat megáldani fogod, akiket 


most megátkozni akartál. 
Azért menj csak most megint a 


helyedre. 
Te azonban Kiséhel és te Setlahem, 
menjetek minden hatalommal 


felruházva rögtön Lamek vezéréhez és 
intézzétek hozzá akaratomnak szavait. 
Amen." 


99. Fejezet - Kiséhel, Sétlahem és a Mélység 
gyermekeinek serege 


A két megbízott szeretettel eltelt 
szívből köszönetet mondott 
Abedámnak e magas megbízatásért és 
azonnal elindultak rendeltetésük 
helyére. 

Utjukat Ádám barlangján keresztül 
vették, hogy annál hamarabb 
odaérjenek, ahová küldve lettek. 
Amint úgy túl a barlangon már az út 
felében álltak, megpillantották a 
Lamek vezére által felállított kémeket 
és ezek a hozzájuk legközelebbi 
előőrsöknek azonnal odakiáltottak: 
„Értesítsétek gyorsan Lamek nagy 
istenünk akarathordozóját, hogy épp 
most közeledik táborunkhoz a 
Magaslat két rendkívül nagy férfija! 
Nem tudjuk mit cselekedjünk. 
Merészeljük-e hogy velük 
szembeszálljunk, avagy engedjük őket 
akadálytalanul előrenyomulni? 
Rendkívül erőseknek látszanak lenni, 
mert minden lépésük alatt megremeg a 
föld addig, ahol mi állunk és minél 
közelebb jönnek, annál erősebben 
érezzük meg minden léptüket." 

Amint azonban ez a hír a vezérhez 
eljutott, nagyon megijedt, és nem tudta 
mit tegyen e pillanatban. 

Mihelyt valamennyire magához tért, a 
kémeket és előőrsöket utasította, hogy 
engedjék a kettőt akadálytalanul 

előrejutni, azután gyorsan fogják őket 
közre, és így elfogva hozzák őket 
hozzá! 

E kényszerparancsot gyorsan 
továbbították a kémekhez, és mielőtt 
még a két követ a Reggel határát 
átlépte volna, máris hosszú nyársakkal 
felfegyverzett ezer mélységbeli 
embertől körülkerítve voltak, akik 
látva, hogy e két nagy férfi, bárha 
léptük alatt a föld erősen megremeg, 
éppenséggel nem szabódnak 
fegyvereik közepette fogolyként 
tovalépkedni, a két küldöttel évődni 
kezdtek, mégpedig mindenféle 
csúfolódó és gyalázkodó beszéddel és 
a — Mélységben szokásos volt 
bátorságszegő vigaszokkal, amelyek 
körülbelül így hangzottak: 

„Halljátok ti két nagy gyáva hús- 
zsákok! Mit csinál vajon a ti Ádám- 
szörnyetek és mit a ti férges 
Jehovátok? 

Hány ilyen hús-zsák van ezen a 
világos Magaslaton: 

Miért féltek olyan nagyon tőlünk, 
sokkal kisebbektől, de ahelyett igaz 
emberektől, hogy remegő hús- 
zsákotok félelmét még a földdel is 
éreztetitek? 

Óh ne féljetek ti két nagy hús-zsákok; 
mert hiszen nem esik nagyobb bajotok, 
mint csak, hogy előbb egyik ujjatokat 
a másik után ütik le testetekről; azután 
kezeteket, és aztán lábaitokat! Utána 
csak szakítják ki nyelveteket, majd 
orrotokat, aztán fületeket meg 
szemeteket, és végül még csak 
fűrészelik lassan le fejeteket a többi 
hús-zsákotokról. 

Látjátok, ez minden, ami egészen 
bizonyosan megtörténik veletek, azért 
hát, hiszen ne féljetek olyan igen 
nagyon. 

Mert hisz ezt mind csak puszta 
kíméletből fogják rajtatok nagyon 
lassan véghezvinni, hogy az egyik és a 
másik fájdalom között  ráérjetek 
kipihenni magatokat és előkészülni a 
következő még nagyobb fájdalomra. 
Látjátok, milyen jó szándékaink 
vannak veletek, és még úgy látszik, 
hogy nagyon féltek tőlünk. 
Gondoljatok csak arra, hogy kínotok 
kevéssel tart tovább három napnál és 
félelmetek mindjárt megszűnik! 

E szavaknál a fővigasztalók egyike a 
nyárssal kísérletet tett Kiséhel ellen, 
hogy erősen karjába szúrva a 
rákövetkező fájdalom következtében 
őt még nagyobb félelemmel töltse el 
vigasztaló beszédét illetőleg. 

Amidőn azonban ez a vigasztaló még 
alig érintette nyársával Kiséhel karját, 
hirtelen tűz csapott ki Kiséhel karjából, 
amely egy pillanat alatt elemésztette az 
egész nyársat, megragadta végül magát 
a vigasztalót is és hamuvá égette őt. 

Ez a jelenség olyan nagy hatást tett 
fegyveres legénységükre, hogy 
valamennyien, akiknek két követünket 
fogolyként a vezérhez kellett volna 
bekísérniük, sietve minden irányban 
elmenekültek és rögtön magába a 
Mélységbe is leszaladtak volna, ha 
néhány jószándékú óriás tigris útjukat 
nem állta volna. 

Az első három hordavezető azonban 
gyorsan odaszaladt a vezérhez és egész 
testükben remegve elbeszélték neki, 
ami itt történt és tanácsolták neki, 
nehogy erőszakos csínyt alkalmazzon 
ellenük és semmiféleképpen meg ne 
érintse őket; mert telve vannak a 
legpusztítóbb tűzzel, amely ki nem 
oltható: ahol valamihez hozzáér, ott el 
is pusztítja azt azonnal gyökeréig. 

Ez az elbeszélés a vezérben is olyan 

tekintélyt ébresztett a tőlük már nem 
messze állott két követ iránt, hogy 
közeledésükkor azonnal a földre 
borult, és már távolról a következő 
szavakkal kezdte őket üdvözölni, és jó 
szívvel fogadni, mondván ugyanis: 
„Óh ti nagy, tűzzel teljes, szent követei 
valamely bizonyára még nagyobb 
Istennek, mint amilyen a mi 
nyomorúságos Lamek istenünk a 
Mélységben, legyetek annyiszor 
szívesen üdvözölve, amennyi a fű a 
földön és a homok a föld felületének 
minden nagyobb és kisebb vizében! 
Nem lennétek szívesek velem tudatni - 
egy bizonyos távolságról azonban - ha 
féregszerű csekélységemnek meg van 
engedve tüzes felségtekhez eziránt 
esedezni - milye magas szent akarat 
indított titeket arra, hogy szent 
lábaitokkal fertelmességemhez 
vitettétek magatokat? 

Kiséhel azonban ahelyett, hogy erre az 
ostoba kérdésre válaszolt volna, 
azonnal nevén hívta a vezért, mondván 
, Horadal! Az Úr akarja, hogy felkelj, 
minket kísérj, és egész seregeddel 
kövess fel a szent Magaslatra, hogy ott 
gonosztettedet beismerd az élő, örök, 
látható Isten előtt, Aki egyedüli 
Teremtője és fenntartója minden 
dolgoknak; és Ádám előtt, aki e föld 
első embere a mindenható Isten 
kezéből!” 

És a meghívás Horadalt majdnem 
kétségbeesésbe döntötte, úgy hogy 
szinte eszméletlenül állt ott, és egy 
szót sem bírt szólni. 

Setlahem azonban hozzálépett, 
megfogta kezét és kissé szelídebben 
szólt hozzá: , Horadal, miért félsz 
elevenné lenni, holott már oly soká 
jártál félelem nélkül a halál közepette? 
Én azonban mondom neked Annak a 


Nevében, Aki minket ideküldött, hogy 
az Ő szeretete nagyobb, mint Lamek 
haragja; ezért tedd, amit fivérem tőled 
kíván!" 

E szavak után jött még csak megint 
magához Horadal és azonnal tette, 
amit Kiséhel kívánt és mindenestül 
rögtön követte Kiséhelt és Setlahemet! 


100. Fejezet - Isten szeretetének és kegyelmének 
hatalma Horadalon, a Mélység seregének 
parancsnokán 


Amidőn a két küldött, s közöttük 
Horadal, a Magaslatra felértek, a 
fenséges Abedám azonnal magához 
hívta Ádámot, Sétet és Énokot, és így 
szólt hozzájuk: , Halljátok! Kiséhelünk 
és Sétlahemünk kivetett hálójukat már 
megtöltötték mindenfajta ehető hallal, 
és még azokat sem hagyták vissza, 
akikhez a vezér azt az általatok is 
hallott gonosz parancsot intézte. 

Mert amikor ezek gonosz útjukra 
indultak és a Dél tája felé akartak 
menni, azonnal néhány általatok már 
ismert Magaslatőrt küldtem eléjük, 
akik a gonosz paranccsal ellátottakat 
rögön visszavonulásra kényszerítették; 
és ezek éppen akkor csatlakoztak ismét 
észrevétlenül és félelemmel telten a 
Reggel főcsapatához, amidőn két 
küldöttem a vezért már közrefogta. 
Minthogy eszerint tehát a fogás 
tökéletes, menjünk eléjük és fogadjuk 
őket az élet fogadásával. Amen.” 

És Ádám, Sét és Énok azonnal 
felkeltek és Abedám oldalán a 
Mélységből közeledő sereg elé siettek. 
Minthogy pedig Horadal észrevette, 
hogy négy nagy férfi sietve közeleg 
feléje, félve kérdezte Sétlahemet: 
„Magas, hatalmas követe valamely 
nagy Istennek, vagy egy túlhatalmas 


királynak! Kik ezek, akik olyan sietve 


elénk jönnek? 

7. Bizonyára valami magas 
személyiségek; mert külsejük egészen 
olyan. 

8. Közeledtükre egészen különösen 
kezdem magamat Érezni!” 

9. Sétlahem felelte a kérdezőnek: , légy 


csak türelemmel, amíg mi őket és ők 
minket elérnek; akkor majd csakhamar 
egy újonnan felkelő Nap felfedi, kik 
ezek a felénk siető, minden tekintetben 
legnagyobb négyek. 
10./ Azért csak türtőztesd magadat! Mert nézd, mintegy száz lépés még, és 
találkozunk." 11./ És úgy is volt. Egy egyszeri körülnézésre a négy máris a 
vezér előtt állott és a fenséges Abedám rögtön jelezte mindenható kezével az 
egész seregnek, hogy álljon meg és ne közeledjék! 12./ És az egész sereg 
azonnal megállt. Kiséhel és Sétlahem pedig rögtön a fenséges Abedám elé 
borultak és megköszönték Neki azt a magas kegyét, amelyben őket azzal 
részesítette, hogy annak segedelmével olyan szerencsésen hajthatták végre a 
magas és legszentebb szándékot, az Ő akarata szerint. 13./ A fenséges 
Abedám azonnal intett, keljenek fel a földről és így szólt hozzájuk: 
14./ , Győzedelmeskedjetek mindenkor az én Én Nevemben! Mert annak 
vannak Menny és Föld és minden dolgok benne és rajta örökké alárendelve. 
15./ Aki ebben az Én Nevemben él, az minden hatalomban és erőben él. És 
amint Kívülem senki sincs, aki Velem egyenlő lene, úgy az Én nevemnek a 
hatalmán és erején kívül nincs más, amely azzal egyenlő lenne! 
16./ Maradjatok azért ebben az Én Nevemben, és akkor megmaradtok 
elevenen örökké e hatalomban és erőben! Amen." 17./ E szavak után azonban 
Horadal vezér is elborult a négy előtt, mégpedig a legfőbb tisztelettől 
áthatottan, mert Abedám e pár szava olyan hatalmas benyomást tett reá, hogy 
így gondolkodott: 18./ A két követnek a hatalmát megtapasztaltam, minthogy 
lépéseik alatt a föld megremegett és az egyikük kezéből emésztő tűz lángolt 
ki; ezek azonban Amaz előtt borulnak le, és Neki hálálkodnak azért a 
hatalomért. 19./ Milyen erősnek és hatalmasnak kell tehát még csak Őneki 
lennie, amikor - amint hallottam - már egyedül Nevének is alá van rendelve a 
Menny és Föld mindenestül! 20./ Aki előtt azonban ilyen hatalmasok 
leborulnak, Az előtt olyan sínylődőnek és gyengének, mint én vagyok, nem 
lesz tanácsos állva maradni, és így hát én is meg akarom alázni magamat a 
legkisebb lábujjam legvégsőbb hegyéig. 21./ De rögtön rá Abedám lépett 
hozzá és így szólt hozzá: , Horadal! Kelj fel és nézd meg az öreg Ádám- 
szörnyet, aki e Földnek egyedül első embere és ekként atyja Káinnak, és az 
általa agyonütött fivérének, akinek Ábel a neve - és aki közvetlenül az Én 
kezemből jött létre. 22./ És aztán nézz meg Engem is, Aki Én Magam vagyok 


a te öreg, gyenge, bátortalan és teljesen legyőzött és férges Istened!" 23./ Ezek 
a szavak Horadal egész valóját áthatották. És még a földön fektében kiáltott 
seregéhez: 24./ Boruljatok mindnyájan arcotokra! Mert mi mind az egyedül 
igaz Isten előtt állunk, Aki az uralomra vágyó Lamekig a bölcs Farak útján 
hozzánk jött, és Akihez mi még, mint gyermekek szóltunk és szólhattunk. 

25./ Azért boruljatok le mindnyájan Előtte, mert Őt egyedül illet minden 
tisztelet, dicsőítés, magasztalás és minden dicsőség most és örökké! Óh te 
nyomorult Lamek! 26./ És én magam, az ő nyomorult napszámosa, 
tanácsadója, az ő első teljhatalmúja - én, az ő első hadseregparancsnoka, én, 
aki tiszta gazságból istenítettem őt - én, aki tanácsommal minden 
gyalázatosságra és szörnyűségre biztattam őt, és azokban a legtevékenyebb 
segítségére voltam, és most éppen trónjáról letaszítani és minden hatalmat 
magamhoz ragadni szándékoztam - én, én, minden szörnyetegek szörnyetege, 
most az igaz Isten előtt állok! 27./ Óh Istenem, Te Mindenható! Pusztítsd el 
ezt a szörnyeteget teljességgel e földről! Mert az, amely most Téged Magadat 
hordoz, túlságos szent ahhoz, hogy ilyen szörnyeteget, amilyen most én 
vagyok, tovább hordozzon magán! Amiért semmisíts meg örökre engem! 
Amen." 


101 Fejezet - Énok beszéde Horadalhoz és seregéhez 


1. A fenséges Abedám azonban azonnal 
Magához hívta Énokot, és így szólt 
hozzá: , Énok, nézd, ezek az 
elvakítottak nem képesek az Én 
számból jövő Igéket meghallgatni, és 
életükbe fogadni, minthogy már egész 
szellemük a kígyó szelleme. 

2. Az Én Igéim, amelyek az Én számból 
jönnek, halálosak az olyanok részére, 
akik már csak a kígyó szelleméből 
élnek. 

3. Azért nyisd meg te a szádat az Én 
Nevemben és tudasd velük akaratomat 
úgy, amint azt magadban megtalálod. 

4. Azután csak akarok Én három szót 
mondani e nemzetségnek, életükre, 
vagy halálukra! Amen." 

5: Amint pedig Énok ezt az utasításomat 
meghallotta, Irántam való szeretetének 
egész teljével köszönetet mondott 
Nekem, dicsőített és magasztalt 
Engem a Mélység minden fülének 
hallatára, és eztán ezeket a szavakat 

intézte Horadalhoz mondván ugyanis: 
, Horadal, halld és értsd meg jól, és 
vésd legmélyebben figyelmedbe 
szívedben, amit most az én számból 
hallani fogsz! Mert a szent Szavak, 
Aki itt közöttünk van és füled hallatára 
elhívott engem, hogy tudassam veled 
az Ő legszentebb akaratát, mivelhogy 
élve el nem bírnád az Ő szájának a 
hangját. 

Mert a te jelenlegi életed a 
hazugságnak és az abból eredő minden 
gonoszságnak az élete, amely 
gonoszság a régi gőgős, makacs, 
bukott szelem, amely sohasem akar 
megtérni Ahhoz, Aki létre hívta őt, 
hanem a helyett inkább önmagát csalja 
meg akként, mintha minden szellemek 
leghatalmasabb szelleme lenne, holott 
gyengébb a légynél, és nincs semmi 
ereje, csupán csak a hazugságban, 
aminek a nagymestere ő. 

Ilyen élet azonban nem élet, hanem 
merő halál! A halál azonban meg nem 
állhat, ha Istennek legéletteljesebb 
hangja ragadja meg, hanem teljesen 
tönkremegy, úgy, mint a hazugság az 
igazság fényében. 

Amíg azonban a hazugság fel nem 
deríttetik, álļjelenségeiben olyannak 
látszik, mintha lenne valami; de az 
igazságfényében rögtön megszűnik 
létezni, úgy mintha sohasem létezett 
volna. 

Isten Szava azonban az Ő szájából a 
legfőbb világosság! Ha egész teljében 
érne téged, aki merő hazugság vagy, 
ugyan mi lenne akkor belőled?! 

Hogy azonban mégis meglásd, milyen 
nagy Jehova szeretete, elhívott engem, 
hogy beszéljek veled az Ő Nevében. 
Olyan nagy pedig az Ő Szeretete, hogy 
még magát a hazugságot is megkíméli, 
és mindenható világosságát 

visszavonja és csak takarékosan engedi 
azt visszasugározni, hogy maga a 
hazugság is, ha önként elfogadni kész 
világosságának a szikrácskáit, 
átmehessen a valóságos életbe, amely 
aztán lassanként mindinkább képes 
lesz arra, hogy végül az Isteni 
világosság teljében is megálljon, és 
aztán ebben a világosságban és ebből a 
világosságból átmenjen az Ő végtelen 
Szeretetébe, és ebben új teremtménnyé 
váljon, a szeretet teremtményévé, hogy 
e szeretetben megkapja a Mennyország 
gyermekségét, és ebből végül magát az 
istengyermekséget is! 

Lásd ezek a szavak az én számból 
éppen ilyen visszatérő szikrácskák! Ha 
magadba fogadni akarod azokat, akkor 
hiszen veled is úgy történhetik, amint 
azt éppen jeleztem. 

Ha azonban megmaradsz 
hazugságodban, akkor Annak a 
Nevében, Aki most igaz, legszeretőbb 
szent Atya közöttünk, mondom neked: 
Nézd! Ő a Menny és Föld Ura, Ő a 
mindenható Isten örökkön örökké! Jön 
és jönni fog szentjei sokaságával, hogy 
világosságával ítéletet tartson minden 
hazugság felett, és megbüntesse a 
hazugság istentelenjeit, istentelen 
tetteik és istentelen életük miatt, 
amelynek folytán istentelenek voltak, 
és minden keménységük és temérdek 
káromlásuk miatt, amelyeket ez 
istentelen vétkezők Ő ellene 
kimondottak! 

Ki azonban istentelen, ki van Isten 
nélkül? Lásd az, aki hozzád hasonlóan, 
a hazugságnak az élete, amelyhez már 
semmi igazság nem tapad. 

Az igazság azonban az isteni 
világosság, amely nincs otthon a 
hazugságban. Aki azonban a 
hazugságból áll, amely számára 

minden igazság halálos ítélet, az 
bizonyára istentelen, hozzád és minden 
cinkosodhoz hasonlóan. 

Ezeket azonban Isten most az 
elmaradhatatlan ítélettel fenyegette 
meg mert nem mindig fogja végtelen 
világosságát visszatartani a vétkesek 
iránti kíméletből. 

Ha azonban jönni fog az Ő 
világosságával - mondd, hogyan áll 
meg akkor Előtte a bűnös, akinek 
egész lénye semmi egyéb, mint puszta 
hazugság?! 

Kelj fel most és szedd össze magadat 
és hazug népedet és szedd össze 
magadban és népedben ezeket a 
szikrácskákat is! 

Dobjátok el magatoktól a hazugság 
fegyvereit és öltsétek fel a bűnbánat és 
az igaz alázat ruháját, hogy 
megtapasztaljátok mi mindent 
cselekszik előbb a nagy Istennek a 
Szeretete, mielőtt kibocsátja Magából 
a végtelen világosságot, amelyben 
minden gondolat nyilvánvaló lesz. 
Vonuljatok éjfél felé, és senki 
közületek, ne kívánja látni többé 
Hanok városát; mert az Úr már 
valamennyiötök részére előkészített 
egy földrészt; azon lakjatok ezen túl, 
és éljétek az Istenhez való igaz 
visszatérés életét! 

Menj most, és teljesítsd első ízben az 
igaz Isten akaratát, azután Ádám meg 
fog áldani titeket, hogy aztán szabadon 
elvonuljatok a nektek most megjelölt 
földre. 

Az Úr akarata legyen veled. Amen 


p 


102. Fejezet - A Mélység gyermekei mint az isteni 
kegyelem és könyörület foglyai - Ádám atyai áldása 


Énoknak e beszéde után kelt még csak 
fel Horadal, a legnagyobb tisztelettől 


áthatva majdnem földig meghajolt, és 
aztán seregéhez ment, hangosan 
megmondta nekik, Ki Az, Aki előtt ő 
és a legtöbben közülük a földre 
borultak és mi az Ő akarata. 

Amidőn az egész nép, azaz a fegyveres 
férfiak és feleségeik és gyermekeik ezt 
az egyébként oly zsarnokian 
kérlelhetetlen vezérük szájából 
hallották, túl nagy örömükben 
ujjongani és sírni kezdtek, és dicsérték 
és magasztalták egész erejükből Azt, 
Aki Horadalt így megszelídítette, és 
olyan jó, szelíd és gyengéd parancsot 
adott neki! 

Csak egynéhány kevesen, akik a 
Mélységben visszahagyták 
feleségeiket és gyermekeiket, nem 
tudták mit tegyenek most. 

Ezért Horadalhoz fordultak és 
kérdezték őt, mit tegyenek? 

Horadal pedig nagy komolysággal 
válaszolt nekik: , Most mindnyájan a 
mindenható Istennek a kezében 
vagyunk, Akinek mi sem könnyebb, 
mint minket, mindnyájunkat szájának 
leghalkabb leheletével szétszórni, mint 
a polyvát; ezért most semmire se 
legyen gondunk, mint egyedül csak 
arra, hogyan teljesítsük be az Úr 
mindenható, egyedül istenien igaz, 
szent akaratát! Minden egyébre 
azonban a legcsekélyebb mértékben se 
legyen többé gondunk. Mert Ő az 
egyedül igaz, örök, végtelenül 
hatalmas Isten végtelenül előbbre való, 
mint feleségeink és gyermekeink. 
Minthogy azonban már Lamek akarata 
tudott titeket rávenni arra, hogy 
mindent elhagyjatok, és a Magaslatok 
hatalmas lakóival való bizonytalan és 
felette veszélyes harcnak vessétek alá 
magatokat, annál inkább kell, amint az 
remélhető, hogy most itt megadjátok 

magatokat egy mindenható akaratnak; 
annak az akaratnak mondom, amely 
mindent, ami létezik, megteremtett! 
Értsétek meg és fogjátok fel ezt! A 
fegyvert, amelyet használni többé nem 
fogunk, mind tegyétek le, és 
kövessétek az én példámat. 

Aki azonban mindenáron le akar 
menni, annak ez teljesen 
szabadságában áll; de akkor az ő dolga 
lesz, hogy ép bőrrel jusson le. 

Ha a hegyi őrök bántatlanul engednék 
őt keresztül, akkor a felbőszült 
Lamektől nagy bizonyossággal 
remélheti, hogy bizonyára ezerszerte 
gonoszabbul bánik el vele, mint 
bármelyik mégoly dühödt tigris ! 

Aki tehát vissza akar fordulni, az tegye 
azt azonnal! A másként gondolkozók 
azonban kövessenek engem ahhoz a 
négy nagyhoz, akik mögött most az a 
kettő áll, akik minket idevontak és 
idevezettek nagy hatalommal. 

Így történjék tehát Annak a 
legszentebb akarata szerint, Aki 
mindnyájunknak ezt a parancsolatot 
adta. Amen.” 

Amidőn ez a felhívás szájról-szájra 
minden egyesnek tudomására jutott, 
nem akadt senki az egész nép közül, 
aki mást akart volna, mint azt, amit 
Horadal mindnyájuk előtt hangosan 
kijelentett. 

Akkor azonban, amikor Horadal az Én 
akaratomat tudatta népével, szóltam 
Én, mint a fenséges Abedám, 
Énokhoz: , Énok, íme, az Éjszaka népe 
megragadta ajkadnak szavát, s a kígyó 
egy zord szolgája prédikálja most a 
kígyófajzatnak az Én akaratomat. 
Nézd, ez a csoda nagyobb, mint mind, 
amit tettünk a Magaslaton és alatta és 
körülötte! Azért most Én is akarok egy 
csodát tenni, és azt ahhoz 

hozzátoldani; és ez a csoda legyen 
háromszoros, úgy hogy először is a 
gonosz fajzat gyermekeit szintén úgy 
akarom Magamhoz fogadni, mintha 
saját, igen, teljesen az Én saját 
gyermekeim lennének; az után, hogy 
azoknak, akik feleségeiket és 
gyermekeiket még a Mélységben 
visszahagyták, ezek abban az 
országban, amelybe vonulni fognak, 
már elébük menjenek. Lamek azonban 
már értesülve van, és már cselekszik. 
A te szavad azonban, onnan kezdve, 
ahol az eljövendő ítéletről beszélsz, 
egészen odáig, ahol kérdezed 
magadban , ki az istentelen" 
származzék át szóról szóra minden 
népekre az idők végéig, és a te nevedet 
a föld utolsó gyermekei még úgy 
fogják nevezni, amint azt most nevezik 
atyáid, testvéreid és gyermekeid. 

Mert íme most nagy örömet szereztél 
Nekem. Bizony mondom, ezt az 
örömet az időkön és 
örökkévalóságokon át  számtalanul 
sokszorosan viszonozni akarom neked. 
Amen!" 

Ekkor aztán Ádámhoz fordult a 
fenséges Abedám és így szólt hozzá: 
„Ádám! Nézd, Káin gyermekei 
előttünk már teljesen elkészültek arra, 
hogy áldásodat átvegyék; azért 
menjünk hozzájuk és adjuk meg nekik, 
amire várakoznak. Amen." 

És Ádám Abedám akarata szerint 
azonnal előlépett és a három előtt 
odament, ahol Horadal a legmélyebb 
tisztelettel már várakozott rá. 

Amikor odaérkezett, azonnal kiosztotta 
mindnyájuknak atyai áldását, és aztán 
szívében köszönetet mondott 
Abedámnak azért a neki megadott 
erőért. 

Abedám pedig mondta erre: , Ádám 


most helyesen cselekedtél, mert 
mondom neked és mindenkinek: 
áldjatok mindenkor, amikor átkozni 
akarnátok; így azután mindenkor 
győzők lesztek azok felett, akik titeket 
üldöznek vagy elveszíteni akarnak! 

Soha gonoszért  gonosszal ne 
fizessetek, akkor igazán gyermekeim 
lesztek; mert Én napomat sütni 
hagyom igazakra és igaztalanokra! 

Te Horadal azonban tartózkodjál itt 
délutánig, és ha mindnyájan 
megerősítették magukat, akkor vonulj 
még csak a kijelölt földre, miután 
előbb három szót adok veled a te 
számodra és néped számára, 
halálotokra és életetekre. Amen!” 


103. Fejezet - A szegények élelmezése - Sét másod-énje 
- Abedám megáldja Káin gyermekeinek életét - 
Horadal köszönete 


E beszéd után azonban a fenséges 
Abedám Séthez fordult és mondta 
neki: , Testvér, hozass gyermekeiddel 
ételt és italt e háromszoros 
szegényeknek és épp annyiszorosan 
éhesek és szomjasok részére, hogy a 
részükre kijelölt földre való 


továbbvonulásukhoz kellően 
megerősödjenek. 


Mert lásd, a vezér cinkosain és azok 
feleségein és gyermekein kívül a 
többiek - pár ezeren szám szerint - 
három nap óta nem ettek mást, mind 
egy kevés savanyú füvet, és néhány 
keserű, vad erdei gyökeret. 

Sajnálom ezt a népet; azért jóllakatjuk 
őket! 

Te gondoskodol az ételről és az italról, 
és tíz kosarat telíts meg azokkal; a 
kellő áldásról azonban aztán már Én 
fogok gondoskodni! Úgy legyen 
tehát!” 

A legmeghatottabb szívvel köszönte 
meg Sét Abedámnak ezt a megbízatást 
és aztán azonnal elment, hogy 
megtegye a fenséges Abedámnak 
akaratát. 

Mint elámult azonban, amidőn alig pár 
lépést tett a Magaslaton túl lefelé, és 
gyermekei már eléje siettek tíz telt 
kosárral! 

Itt állva maradt, és túl nagy örömében 
sírva, kezeit keresztbe tette mellén és 
ebben a helyzetben várta be 
gyermekeit. 

Amidőn azonban ezek egészen 
hozzáérkeztek, szívében szeretettel és 
örömmel telve kérdezte őket: 

, Kedves gyermekeim! Valóban 
örömömnek mennyei teljessége 
folytán nincs már határa, hogy 
megelőztetek abban, amiért engem a 
legszentebb Atya ideküldött. 

De azt mondjátok meg, az Ég melyik 
angyala mondta nektek, hogy tegyétek 
azt, amit tenni a Legszentebbnek az 
akarata volt, amelyet veletek előbb 
tudatni akartam? 

És a kosárvivők felelték: , Halljad 
atyánk! Hogyan kérdezhetsz ilyet te 
mitőlünk, amikor te magad voltál az, 
aki utasított minket, hogy azt tegyük? 
Miután azonban te ezt nekünk 
megparancsoltad, előttünk jöttél ide, 
ahol reánk várakoztál, amint te azt 
nekünk pontosan jelezted." 

E válaszra a jámbor Sét igen nagy 
örömében kezeit összecsapta feje fölött 
és hangos, mélyen meghatott szóval 
mondta: 

„Óh Te szent Atyám Abedám Jehova, 
Te legeslegfőbb! Még milyen dolgok 
és jelenségek lehetségesek Neked a 
legnagyobb könnyűséggel?! 

Te még az embert is képes vagy 
megosztani úgy, hogy egyik - szintén 

egészen teljes - rész sem tud semmit a 
másikról, és az úgy megosztott részek 
mégis egy és ugyanabban a szellemben 
cselekszenek! 

Gyermekek! Látjátok! Az már megint 
egy új csodatétele a legfőbb, 
legszentebb és legszeretőbb Atyának! 
Azért dicsérjétek, szeressétek, és 
magasztaljátok Őt egész erőtökből; 
mert jóságának nincs határa és 
könyörületességének nincs vége! 
Menny és Föld telve vannak áldásával 
és kegyelmével; azért fennen 
dicsértessék az Ő legszentebb Neve! 
Óh Atyánk, Atyánk, milyen végtelenül 
jó vagy Te!” 

Amidőn Sét így felkiáltott, máris nála 
termett a fenséges Abedám és 
meghatóan szelíd hangon szólt hozzá: 
„Szeretett Sét testvérem, nézd, a 
szegények már várják adományunkat, 
siessünk hát oda. 

Hogy te most teljesen helyesen 
szeretsz Engem, arról légy 
meggyőződve; mert hiszen Én adom 
neked ezt a bizonyítványt! 

És így hát te teljesen szívem szerinti 
férfi vagy; végezzük tehát most 
egyelőre szeretetmunkánkat. 

Ha ezt rendben elvégeztük, akkor 
aztán tegyünk még csak egymásnak 
teljesen elven szeretetvallomást! 
Amen.” 

És a kosárvivőkkel együtt 
haladéktalanul a Mélység 
gyermekeihez mentek. 

Ide megérkezve, Abedám Horadal elé 
tétette a kosarakat és megáldotta 
azokat. 

E művelet után azonban neki adta a 
kosarakat és mondta neki - Horadalnak 
ugyanis: 

„Vegyétek ezt az ételt, és ezt az italt, 
és egyetek és igyatok mindnyájan 

belőle; amit nem lesztek képesek 
elkölteni, azt vigyétek magatokkal, 
hogy mára ellátva legyetek. 

Holnapra és az eljövendő időkre 
azonban a föld fog titeket ellátni az Én 
nagy készletemből, amely benne van - 
mindaddig, amíg megmaradtok 
parancsolatomban, amelyet nektek új 
lakóhelyetekre veletek adok; egyetek 
és igyatok tehát most! Amen." 

Horadal azonban ilyen nagy 
barátságosságot fedezve fel Jehován, 
lábai eléborult és kiáltott: 

„Óh Isten, Te nagy Isten! Milyen 
egészen más vagy Te, mint 
amilyennek annyi sok kemény és 
szörnyűséges lecke által kellett, hogy 
megismerni tanuljalak! 

A zsarnokok legkérlelhetetlenebb 
zsarnokának kellett, hogy lássalak, úgy 
hogy minden egyes rostomnak az 
érzése fellázadt Ellened, és én 
káromoltam ezt az Istent magamban, 
ahelyett, hogy szerettem volna Őt - 
azért magam is zsarnokká lettem! 

De milyen egészen más vagy Te! 
Ahelyett hogy engem, aki Téged olyan 
gyakran káromoltalak, seregemmel 
együtt megsemmisítenél, megáldott 
italt és ételt nyújtasz nekünk. 

Óh milyen egészen más vagy Te, mint 
amilyennek kellett hogy megismerni 
tanuljalak! 

Óh Isten, Te örök Szeretet! Milyen 
szelíd ítéletet tartasz a mi gonosz 
elvetemültségünkön!" 

Abedám azonban aztán szólt hozzá: 
, Horadal, most egyél és igyál, étkezés 
után majd beszélünk! Amen." 


104. Fejezet - Csodás áldás az étkezésnél - Horadal 


köszönő és szeretetbeszéde az Urhoz - Szeretni annyi, 
mint a szellemben élni 


Arra —— Horadal azonnal felkelt, 
mégegyszer köszönetet mondott az 
Úrnak nagy kegyelméért, és 
irgalmáért, és végül népéhez fordult és 
így szólt: 

„Testvérek! Köszönettel és örömmel 
telt szívvel vegyétek ezt az ételt és 
italt, és kellő és igazságos széjjelosztás 
után egyetek és igyatok mindnyájan. 
Én magam azonban csak majd akkor 
nyúlok a kosárba valami maradék után, 
ha már mindnyájan elegendőképpen 
jóllaktatok! 

És most teljesítsétek a legnagyobb 
hálával telt szívvel legszentebb 
akaratát a nagy, egyedül igaz Istennek, 
Aki itt most láthatóan, mindnyájunk 
szeme előtt megáldotta ezt az ételt 
számunkra. Amen!” 

Ez utasítás után a tíz felsőbbek fogták 
a kosarakat, és miután a nép soronként 
a földre telepedett, mégpedig éppen tíz 
sorba, kiosztották az ételt, mégpedig 
úgy, hogy mindegyik egy sort szolgált 
ki kosarával, egyidejűleg e sor 
elsőjének átadva az edényt az itallal, és 
az edényt a legtisztább mézzel, hogy 
az, ha már maga a szükséghez mérten 
élvezett belőlük, szomszédjának 
továbbítsa és így tovább a sor végéig. 
Miután azonban étellel és itallal már 
mindenki kellőképpen el volt látva, 
akkor még csak nézte meg a tíz 
ételosztó a maga kosarát; és mennyire 
elámultak, amikor látták, hogy kosaruk 
még csak félig sem ürült ki! 

Azért hátulról kezdve az elosztást, 
mégegyszer akarták végigjárni a sort, 
de amidőn észrevették, hogy még 
mindegyik bőségesen el volt látva 
mindennel, mélyen meghatott szívvel 
köszönetet mondtak az Úrnak, és a 
még jól megrakott kosarakat ismét 
Horadalhoz vitték vissza, aki aközben 

az elosztók mindegyikét szemével 
követte, hogy lássa, becsületesen 
teljesíti-e mindegyik tisztjét. 

Amidőn most a kosarak megint itt 
állottak és Horadal látta, hogy azok 
még felükön túl telvék, elég komolyan 
kérdezte az elosztókat: 

, Hogyan végeztétek az elosztást? A 
kosarak ugyan nagyobb méretűek, de a 
nép tízezer főnél nagyobb számban 
van itt. 

Mennyit adtatok egynek-egynek? 
Jóllakhatik-e a kapottal amint ezt a 
legfőbb Úr akarja?” 

A tíz közül egy azonban nagy 
tisztelettel válaszolta: , Ha minden 
csodák csodáját meg akarod nézni, 
tekintsd meg, mennyire bőségesen el 
van látva mindennel minden sor, és 
bizonyára velünk együtt fel fogsz 
kiáltani: „Ilyen dolgok csak Istennek 
lehetségesek!” Őneki legyen azért 
egyedül minden hódolatunk, 
dicsőítésünk, magasztalásunk, 
imádásunk, minden köszönetünk és 
minden szeretetünk örökké. Amen!" 
Arra Horadal szemével végigfutott a 
sorokon és látva, hogy nincs egy sem, 
aki valamiben szűkölködnék, az Úrhoz 
fordult, és szólt: „Óh Te, Akinek 
Nevét kimondani nyelvem nem méltó, 
miként mondjak Neked köszönetet, 
miként magasztaljalak, dicsőítselek, 
hogy ez tetszésedre legyen?! 

Óh Urunk, Te végtelen Szent, nézd, 
ami nekem legdrágább, amim van, ez 
az én, bárha Előtted egészen értéktelen 
életem; de mégsincs más valamim, ami 
által tudatosan valami lennék, vagy 
valamit tehetnék. Ha azonban Neked 
tetszenék, feláldoznám Neked, 
köszönetül e szegény népért." 

E szavak után ismét azonnal Abedám 
lábai elé borult, és mély hálaérzetében 


15. 


16. 


17. 


18. 


19. 


20. 


21. 


22. 


23. 


24. 


sírva fakadt. 

Horadal e szavainál azonban a 
fenséges Abedám egyik kezét szemei 
elé tartotta, és nagy könyörületének 
könnyeit takarta. Csak kis idő vártatva 
hajolt le a földre, megérintette a még 
síró Horadalt, és mondta neki: 
„Horadal kelj fel, mert most minden 
vétkedet megbocsátottam!" 

És Horadal felkelt és megindultságtól 
soká képtelen volt egy szót is szólni. 
Rövid idő múlva azonban ismét 
összeszedte magát és egy hosszú 
lélegzetvétel után végre megkérdezte 
az Urat, mondván ugyanis: 

„Uram, nézz kegyesen reám, szegény 
bűnösre és ne haragudjál meg, ha most 
egy kérdéssel, amelyre persze a 
legkevésbé sem vagyok méltó, 
szorongatott szívemen kissé 
könnyítek." 

És Abedám mondta neki: , Öntsd ki 
tehát szívedet Nekem!" 

Erre Horadal kezeit mellére fonta és 
szólt: „Óh Uram, Te legszentebb! 
Szabad lenne nekem is szegény 
bűnösnek, és az én szegény népemnek 
szeretni Téged életünk teljes erejéből?! 
Bocsásd meg ezt a rád nézve szent 
kérdést! Értelmem ugyan azt mondja 
nekem: Istent csak tiszta szívek 
szerethetik, és csak azoknak szabad 
Istent szeretniük - az én szívem 
azonban erősen ellene szegzi magát az 
ész e beadásának. 

Óh mond meg nekem, hogy tehetem-e 
és szabad-e tennem azt, ami után 
szívem olyan hatalmasan epekedik?" 
Abedám pedig válaszolta neki: 
, Horadal, amit te kérdezel, azt hiszem 
már teszed is, és légy áldott azért! 

Én azonban azért megmondom neked 
a megígért három szót és ezek a 
következők: 


Szeress, szeress, szeress! Így fogsz 
élni örökké szellemben, de meghalni a 
világnak! Most azonban már meghaltál 
a világnak: azért szeress, szeress, 
szeres Engem, a te szent Atyádat 
örökké. Amen!" 


105. Fejezet - Ádám beszéde Sátán lényéről és az 
asszonyszeretetről 


Abedám beszéde után az Ő titkos 
akarata szerint Ádám is Horadalhoz 
lépett és mondta neki: , Horadal, 
Jehova akaratából kelj fel és hallgass 
engem!" 

És Horadal felemelkedett. Ádám pedig 
folytatta beszédét mondván ugyanis: 

, Nézd, a te ereidben és a neked 
alárendelt nép ereiben éppúgy a 
Magaslatokon lakó mindeme 
gyermekeim ereiben nem lüktet más, 
csak az én vérem, minthogy Isten 
engem tett a Föld első emberévé és a 
belőlem létrejött feleségemet, a most 
élő összes emberiség első anyjává. 
Csak egy atyjuk és csak egy anyjuk 
legyen az embereknek testileg, úgy 
amint csak egy Istene, egy Teremtője 
és egy végtelen, örök, szent Atyja van 
a szellemnek. 

Minthogy pedig eként én tétettem az 
első emberré, és így az egész 
emberiség atyjává is testileg, 
elgondolhatod milyen durva volt a te 
káromlásod, amidőn engem 
szörnyetegnek mondtál. 

És amidőn Istent - a mi legszentebb, 
legszeretőbb Atyánkat, minden dolgok 
mindenha Teremtőjét öreg, gyenge, 
férges Istennek mondottad! 

Hogyan van az azonban, hogy Káin 
utódai ilyen vakságba és végül ilyen 
gonoszságba estek? 

Nézd, halld és értsd meg! Amidőn 

Káin az én legelső szülött fiam nagy 
irigységből Ábel öccsét agyonütötte - 
amely cselekedetre őt a gonosz kígyó, 
azaz a sátán, vagy az elbukott 
csábította el, aki minden ember 
húsában és minden anyagban lakozik - 
akkor Isten ítélete érte őt, s nem volt 
nyugta se, nappal se éjjel. A Föld 
kicsiny lett számára és a Menny 
boltozata alacsony, mégpedig annyira, 
hogy alig bírt szabadon lélegezni. 
Sóhajtozott és sírt nagyon és felbőszült 
a kígyóra olyan nagyon, hogy örök 
ellenségeskedést esküdött neki. 

A kígyó azonban erre megkísértette őt, 
és serényen fáradozott azon, hogy 
ismét megnyerje őt a maga számára. 
Káin azonban látta, hogy a kígyónak 
mesterévé lett, amiért is az testvére 
alakjában sem férkőzhetett hozzá. 
Minthogy azonban a kígyó már rég 
elleste Káintól, hogy nagyon gyenge a 
húsban, azonnal ingerlően szép nő 
alakját vette fel, és így szűzi 
bátortalansággal közeledett hozzá, a 
gyengéhez, úgy hogy nem volt ereje 
parancsolni szemének, hogy ne 
gyönyörködjön csalékony lénye 
csábító formáiban. 

Későn ismerte csak fel, milyen 
kelepcét vetett neki ezzel a kígyó, és 
hogy saját szájával adta neki az 
utódaiban még ma is fennmaradt 
bizonyságot, amely szerint minden 
gyermeke fölött és idővel Isten 
gyermekei fölött is győzedelmeskedni 
fog. 

Érted már most, hol tartasz 
szellemben? 

Látod, ez az a szörnyű szikla, 
amelynek valamennyien nekiütődtetek. 
E bizonyságtétel folytán ti mindnyájan 
a hús szolgáivá lettetek, és miként a 
hús Káint belőlem magamból tőrbe 

kerítette, éppúgy megcsalt az titeket 
mindnyájatokat! 

A kígyó leányaitokat a legszebb testtel 
díszítette fel és senki sem bír ennek 
ellentállani; ezért a soknejűséget 
léptettétek életbe ellentétben az isteni 
renddel, amely szerint hiszen én csak 
mint egy férfi és Éva mint egy nő 
kapott létet Annak a végtelen szeretet- 
erejéből, Aki még közöttünk 
tartózkodik, és Aki csak éppen most 
kötötte szívedre háromszor a szeretetet 
azért, hogy a hússzeretet teljesen 
átmenjen a lélek életébe, azután a lélek 
egész élete a szellembe és aztán úgy a 
húsból, mint a lélekből eredt, és a 
szellemben lévő egész szeretetélet, a 
szellemből Istenbe! 

Hogyan tehetitek azonban azt a 
soknejűségtek mellett? 

Ha pedig így megmaradtok a hús 
hatalmában, nem maradtok-e meg 
valósággal minden káromlásban is, 
úgy amint ilyen szavakkal jöttetek e 
megszentelt tiszta Magaslatokra? 

Mert ha az isteni Rend csak egy 
feleséget adott a férfinak, hogy 
küzdelme egyszerű legyen, és annál 
könnyebben akartok valaha teljesen 
győzedelmeskedni a leggonoszabb 
ellenség felett, ha olyan készséges 
örömmel kövér karjaiba dobjátok 
magatokat?! 

Azért szakadjatok el a soknejűségtől és 
térjetek vissza Isten régi rendjébe, úgy 
fogtok még csak tejesen 
győzedelmeskedhetni a halál felett, 
amely legmérgesebb kígyóként székel 
húsotokban a régi sátánként, aki nem 
akart visszatérni hozzám, hanem a 
húsban elszakadt tőlem, és most 
önmagát éli a húsban, mint régi 
fejedelme a hazugságnak. 

Horadal, vedd nagyon tekintetbe ezt, 

ha győztesként az igaz élethez akarsz 
jutni. 

Vidd ezért ezt a leleplezésemet is 
áldásommal magaddal arra a földre, 
amelyet az Úr részedre kiszemelt: így 
majd az a három legszentebb szó életet 
ád, máskülönben azonban örök halált 
hoz! Értsd meg jól. Amen." 


106. Fejezet - A többnejűség megengedésének kivételes 


esete 


E beszéd után azonban Énok belső 
indításra azonnal Horadalhoz lépett és 
szólt hozzá: 

, Horadal, az Úr akarja, hogy te és a te 
10 társad is étkezzetek, azért hát tedd 
meg ezt Annak az akarata szerint, Aki 
engem emiatt hozzád küldött. 

Ha pedig majd  megerősítettétek 
magatokat, akkor keljetek fel és 
induljatok útnak. 

Ahová titeket e két erős vezető kísérni 
fog, oda kövessétek őket; ahol pedig 
meg fogják jelölni nektek a helyet, 
hogy maradjatok, ott telepedjetek is 
azonnal le. 

Abból ismeritek azonban majd meg 
legkönnyebben hol lesz maradandó 
helyetek, ha látni fogjátok, hogy 
Hanokban visszahagyott feleségeitek 
és gyermekeitek, különösen a tiéteket 
értve alattok, akik a fők vagytok, 


minthogy nektek hűségtek 
bizonyságául azokat Lameknek 
nagyrészt túszul kellett 


visszahagynotok, hogy tehát 
feleségeitek és gyermekeitek ott már 
várakoznak rátok. 

Ezt adom most nektek tudtul az Úr 
akaratából, amiért is derült kedéllyel 
erősíthetitek magatokat és vidáman, és 
gondtalanul vonulhattok azután oda, 


ahol az Ur számotokra maradandó 

lakóhelyet készített. 

Minthogy most már tudjátok ezt, 
egyetek és igyatok az Úr Nevében, 
most és mindenkor. Amen." 

És Horadal azonnal köszönetet 
mondott ez ígéretért, és e felette 
örvendetes értesítésért, úgyszintén a tíz 
is, és azután velük együtt evett és ivott. 
Amíg azonban ezek étkeztek, a 
fenséges Abedám Ádám felé fordult és 
így szólt hozzá: 

„A te igaz atyai tanításod, amelyet e 
szegényeknek adtál, magában véve 
ugyan jó volt; de egyet mégis 
helyesbíteni kell benne, mégpedig azt, 
ami a soknejűséget illeti. 

Nézd, teljesen igazad van, amidőn a 
soknejűséget úgy állítottad oda, mint 
ami az Én rendemmel teljesen 
ellenkezik, és éppoly helyesen 
megmutattad nekik a kígyó és a halál 
mindenkori lakását is. 

De most gondold csak meg, mi jobb 
ezek számára, miután már - 
nevezetesen a vezetőemberek - 
mindegyikük legalább tíz feleséggel 
rendelkezik, elválasztani őket és csak 
egy feleséget meghagyni 
mindegyiküknek, vagy úgy hagyni 
őket, amint van? 

Ha egyikük tíz felesége közül kilencet 
elhagy és csak egyet tart meg, mit 
tegyen aztán az a kilenc az ő 
gyermekeivel, és milyen érzelmek 
támadnak majd az ő szíveikben? 

Vagy - ha mind megtartja őket és mind 
a tíz felesége gyermekeinek szívéről 
gondoskodik, az asszonyok pedig, ha 
férjük útján minket megismerni 
tanulnak, és látják, hogy az egyedül 
igaz rend dacára, mint hagytuk meg 
őket mégis abban az állapotban, 
amelybe törvényeik vasköteléke 
folytán jutottak, és akkor minket 

szíveikben dicsérni és magasztalni 


fognak. 
És abból gyermekeik is meglátják 
nagy könyörületességünket és 


szeretetünket, akik ellenkező esetben 
minket szíveikben elátkoznának. 
Miként vélekedel tehát, mi lenne jobb 
legalább ezekre nézve, akik ebben a 
persze magában véve sajnálatos, és 
rendetlen állapotban már egyszer 
benne vannak? 

Én azonban mondom neked: a világ 
gyermekei számára, ha igen nagyon 
vonzza őket a hús, jobb a soknejűség, 
mint a legrendellenesebb 
paráználkodás és  önfertőzés, vagy 
éppen fiúfertőzés. 

Sőt mondom neked: jobb a soknejűség 
az egy nővel való rendellenes hálásnál 
is, amelynek célja nem a nemzés, 
hanem pusztán csak az ösztönnek 
néma kielégítése; és ez különösen 
akkor az eset, amikor az asszony már 
láthatóan a terhesség állapotában van. 
Mert akinek 10 vagy több felesége 
van, az majdnem mindenkor nemz, 
ahányszor egyikével hál; ha azonban 
valaki csak egy asszonnyal 
rendellenesen többször hál, az 
előszöris nemcsak nem nemz 
gyümölcsöt minden velehálással, 
hanem gyakran a már nemzettet is 
megrontja, és azon felül végül még 
feleségét is teljesen magtalanná teszi. 
Ha azonban ilyen, amint te azt tudod, 
már a Magaslat gyermekeinél is 
előfordult, akik kegyelemből és 
áldásomból származtak, mennyivel 
gyakoribb lesz ez sokaknál, akik 
ítéletemből származtak. 

Azért ítéld meg most magad, mi lenne 
jobb a jelen pillanatban, nevezetesen a 
Mélység gyermekei számára?! 

Habár Én ezáltal azonban éppenséggel 


nem akarom a soknejűséget 
életbeléptetni és nálatok már 
különösen nem, mégis menj oda és 
tudasd ezt a Mélység gyermekeivel; 
csak hozzáteheted, hogy azért 
gyermekeiket mégse neveljék a 
soknejűségre, hanem amint ez a te 
beszéded szerint az Én igaz Rendem 
megkívánja! Amen.” 


107. Fejezet - Horadal titka - Hanokban Lamek 
udvarán töltött múltjáról beszél 


Mihelyt pedig Horadal tíz társával az 
ételekkel, amelyek nekik nagyon is 
ízlettek, jóllakott és az édes bogyók 
nedvével szomját oltotta és e jóllakás 
után az Úrnak mint, minden jó 
adomány adójának a megillető 
köszönetet is mondta, Ádám mindjárt 
Horadalhoz lépett és tudatta vele az Úr 
akaratát, úgy amint az Úr azt vele 
közölte a soknejűséget illetőleg. 
Horadal ezt Ádám szájából hallva, 
nagyon örvendezett szívében, ismét 
köszönetet mondott az Úrnak teljes 
erejéből e  megengedésért, végül 
felemelkedett, és aztán kérte a 
fenséges Abedámot engedné meg, 
hogy Ádám előtt vallomást tehessen. 
És a fenséges Abedám ezt a következő 
szavakkal engedte meg neki: , Horadal, 
mondom neked, ez az a hely, ahol 
mindenki megmondhatja, ami nyelvén 
van. 

Azért ha beszélni akarsz, beszélj 
nyíltan és ne hallgass el semmit. 
Amen." 

Horadal legbensőbben köszönetet 
mondott ez engedélyért a fenséges 
Abedámnak és a következő szavakat 
intézte Ádámhoz, mondván ugyanis: 
„Nagyon tiszteletreméltó agg atya, a 
földnek legtiszteltebb első embere és 

nagyrabecsülendő nemzője a most élő 
összes emberi nemzedéknek! Hallgasd 
meg szívesen Káin fiad egy utódjának 
a szavát, és figyelj arra, amit én most 
neked tudomásodra hozok. 

Mert amilyen igaz az, hogy Isten, a 
végtelen, örök, szent, mindenható 
Teremtő most köztünk időzik, olyan 
igaz volt az is, amit most fel fogok 
tárni előtted, egy legmélyebb titkát 
szívemnek; és ha nem így lenne Ádám 
atya, elhiheted nekem - nem ismertem 
volna olyan hamar fel Istent és téged; 
és Ő, maga az örök, végtelen szeretet 
és irgalom, bizonyára soha nem 
engedte volna meg, hogy lábaim 
valamikor is érintsék a hegyek e szent 
talaját, ha nem úgy lenne, amint azt 
neked most röviden el akarom 
mondani. 

Azért halld ezt most az én számból, 
ami olyan mélyen volt elrejtve 
bennem, hogy még az általad jól 
ismert ravasz kígyó sem volt képest ezt 
a legmélyebb titkomat még csak 
sejteni is, annál kevésbé meglátni. 
Most azonban megjött az ideje és így 
nyíltan tudomásodra is akarom hozni. 
Ez pedig abból áll, és így szól: Ím 
annak idején, még Hanok idejében 
tetszett a mindenható Isten végtelen 
Szeretetének, hogy egy férfit, sőt 
Hanoknak egy testvérét, szellemben 
felébresszen, hogy minden népnek 
hirdesse az egyedül igaz Istent 
Magasztos tana egészen Lamekig 
sértetlenül fennmaradt. 

Én és még néhányan e tant az ő dicső 
testvérei útján jól ismertük. 

Amidőn azonban Lamek a kígyóval 
szövetséget kötött és Tatahár erős 
kezével agyonütötte két, Istentől 
megvilágosodott fivérét, nemsokára az 
Isten által felébresztett Faraknak a 

magasztos tana is agyonüttetett! 
Minthogy azonban mindig barátja 
voltam Lameknek már kora ifjúságától 
kezdve, így történt, hogy mihelyt 
nagyonis iszonyatos uralkodását 
átvette, engem tanácsosává tett, de 
mégis úgy, hogy rólam senkinek sem 
volt szabad semmit tudnia! Én tehát 
csak az ő legtitkosabb tanácsadója 
voltam. 

Eleinte megkíséreltem, hogy Farak 
tanát felébresszem benne, de egészen 
hiábavaló volt, hogy vele e részben 
valamit elérjek. 

Mert annyira a kígyó hatalmának 
engedte át magát, hogy maguk az 
Istennek nagy szavai, amelyeket 
nemsokára azután hallott, amikor 
fivéreit agyonütötte - sem voltak rá 
hatással. 

Amikor azonban azt nekem titokban 
mégis megmondta, éltem az 
alkalommal, és komolyan intettem őt, 
hogy azért mégis gyorsan ismét térjen 
vissza Istenhez, amiért olyan kegyes 
volt hozzá! 

De ahelyett, hogy engem 
meghallgatott volna, egészen 
elkeseredett komolysággal kijelentette 
nekem: Horadal! Eddig még barátom 
vagy, de most királyként és istenként 
utoljára figyelmeztetlek teljes 
komolysággal, hogy örökre hallgass el 
a te Isteneddel. 

Ha ezt a parancsot megszeged, akkor 
történjék veled, ami fivéreimmel 
történt, akik szintén a te Istenedet 
prédikálták, és nem akarták figyelembe 
venni, hogy én magam vagyok az a 
mindenható Isten! 

Menj, pedig ki és az én és a te 
igazolásodra tagadd meg az egész nép 
előtt Farak öreg, nevetséges Istenét és 
tanítsd, hogy engem ismerjen meg az 

egyedül igaz, igazságos, nagyon 
szigorú, kérlelhetetlen és 
mindenhatóan erős istennek! 

Esküszöm neked istenségemre, hogy 
ha ezt meg nem teszed, akkor az egész 
nép előtt legkisebb  darabkákra 


tépetlek! 

Ezt értsd meg, menj és hajtsd végre 
akaratomat! 

Én mentem, Farak tanítását 


legbensőmben elrejtettem, és a 
Lameken is túltevő kegyetlenség 
alakját magamra öltve, tanítottam a 
népet, ismerje meg Lamek akaratát. 
Minthogy pedig Lamek látta, hogy 
bennem hű szolgája van, csakhamar 
minden királyi hatalmat is 
rámruházott; ő azonban az én 
számomra, s a nép számára isten 
maradt! 

Mivel pedig a kígyó is látta, milyen hű 
szolgája vagyok Lameknek és nem 
vehette észre, mit tartok rejtve 
szívemben, egy legbájosabb asszony 
képében velem is szövetséget kötött, és 
én szívem felszínéből Lamek istenre 
megesküdtem, hogy mindent 
megteszek, ami neki és Lameknek 
kedves lesz. 

A kígyó ezzel teljesen meg volt 
elégedve, és ezért nagy ígéreteket tett 
nekem. 

Amikor azonban elhagyott, akkor 
szívem mélyén esküdtem és szóltam: 
Óh kígyó, te legravaszabb sátán - 
bármiként ravaszkodol is, mégis 
csakhamar meg fogod tapasztalni, mit 
tud az, Akit most rejtve kell tartanom. 
Ezt esküszöm neked egyedül igaz 
Istenemre! 

Ezután azonban kértem elrejtett 
Istenemet, hogy ez a legtitkosabb 
szándékomat még a legfenségesebb 
angyalával se tudassa. És Isten 

meghallgatta kérésemet, és aztán 
mindig sugalmazta nekem, hogy 
királyi hivatalom minden egyes 
helyzetében mit kelljen tennem. 

Így voltam aztán kegyetlen bírói 
eszköz Isten kezében, és aztán látszatra 
minden kigondolható 
kegyetlenkedéseket hajtottam végre 
Lamek állítólagos hatalmával; de nem 
így a valóságban. 

Eként én voltam az, aki Lameknek azt 
az elkeseredett tanácsot adtam, hogy 
amikor Meduhed, igaz testvérem, egy 
nagy népet elszöktetett, az öreg 
Istennek formális hadat üzenjen, és a 
gonosz Tatahár vezetésével az erdőket 
tűzzel pusztítsa el, ha az öreg Isten 
netán mégis megszöktette volna 
Meduhed népét. Miért tettem azonban 
ezt? 

Hiszen rejtett mélységekből tudtam, 
milyen sors várakozik ott a gonosz 
Tatahárra! 

És ismét én voltam az, aki a kevés 
visszatértnek Lamek szájából újból 
megparancsoltam, hogy az igaz, régi 
Istenen másodszor álljanak bosszút. 
Mert hiszen tudtam, mi célja van 
ezekkel az Úrnak. 

Lameknek azt a tanácsot adtam, hogy 
a közönséges népnek mindnek a 
beszédet halálbüntetés mellett tiltsa, és 
hogy egyikük se merészelje egész 
életében  Lamek-isten felette szent 
nevét kiejteni, sőt még gondolni sem. 
Miért tettem pedig ezt? Nehogy az 
ártatlanok még tisztább szívét Lamek 
legnagyobb gonosztette 
megszentségtelenítse; mert a némának 
semmit sem lehet prédikálni. 

Sokakat kivégeztettem, de miért? Mert 
rejtett Tanácsadóm jelezte nekem, 
mindenkor mondván: „íme, ezek a 
kígyó torkában vannak! 

Érzéketlenekké tettem őket, azért 
vagdaltasd össze testüket, nehogy a 
kígyó téged gyanúba fogjon!” 

Én tízszerte gonoszabbul káromoltam 
Istent, mint maga Lamek és 
tanácsoltam neki, temesse el Jehova 
nevét a legalsóbb nép piszkába. 

Miért tettem azonban ezt? Hogy 
megmentsem e Nevet! Mert hiszen 
jobb volt teljesen eltemetni e 
legszentebb Nevet a szegénység piszka 
közé, amely egyedül még a legtisztább 
a Mélységben, mint azt még tovább a 
leggyalázatosabb káromlások 
prédájául adva látni! 

És így cselekedtem az egyiket a másik 
után ez okból. 

És amint az ideje elkövetkezett, a 
hatalmat, amint azt itt látod, 
magamhoz vettem, és így Lamek 
kérlelhetetlen teljhatalmazottjaként 
majdnem az egész szegénységet 
idevezettem, és e pillanatig Istenen 
kívül senki sem tudta, milyen szándék 
vezetett mindenüvé és így ide is. 

Most azonban tetszett az Úrnak, hogy 
letegyem kemény álarcomat, és így 
most úgy állok előtted legbensőbb 
hűségemben kitárva, amint bensőmben 
mélyen elrejtőzve mindenkor voltam. 
Így káromoltalak még vak népem előtt 
is téged és Istent. Minthogy azonban 
most tudod, miként és miért tettem 
mindezt, bizonyára meg is fogsz tudni 
bocsátani nekem, minthogy semmi 
mást nem tettem, mint csak 
legtitkosabb akaratát Annak, Aki itt 
van! 

Azért ne aggályoskodjál a 
soknejűséget illetőleg sem, mert mi 
Isten akaratát mindenkor teljesen 
követni fogjuk. Amen.” 


108. Fejezet - Az Úr beszéde az átok és a harag 


áldatlan voltáról 


Amidőn azonban Ádám ezt 
meghallotta Horadaltól, úgy 
meghatódott és nagy örömében 
annyira sírt, hogy az egész testében 
remegett és nem volt képes - amit 
éppen most olyan nagyon szeretett 
volna - még csak egy legrövidebb és 
legegyszerűbb szót sem ajkára venni. 
Abedám azonban látta, mi történik 
Ádám szívében, azért is mindjárt 
hozzálépett és szólt: Ádám, átkoznád-e 
még e káromlókat? 

Lásd, azért az ember semmivel se 
takarékoskodjék annyira, mint a 
bíráskodó, különösképpen pedig az 
atyai átkozódással! 

Mert ki pillanthat be az Én utaimba, és 
ki fürkészheti ki végzéseimet? 

Ha azonban valaki jelenségeket átkoz, 
amelyek okát ő nem ismeri, történhet-e 
valami könnyebben, mint az, hogy 
nagy szeretetemet, irgalmamat, 
hosszútűrésemet, jóságomat, 
kegyelmemet, szelídségemet és így 
ezekből  folyólag minden isteni 
rendemet átkozza? 

Ha pedig valaki ezt a rendet 
megátkozta, milyen áldás származik 
ebből egykoron szelleme számára? 

Ha valaki átokkal így elitélte 


szeretetemet, irgalmamat, 
hosszútűrésemet, jóságomat, 


kegyelmemet és szelídségemet, nem 
saját magára vetette-e azt az ítéletet, 
minthogy hiszen maga ítélte előbb azt, 
ami által egyedül kaphatja csak 
Belőlem az örök életet. 

Mije van vajon az embernek, amit 
előbb szeretetemből és irgalmamból 
nem kapott volna? És honnan akar 
vajon valamit venni, ha nem 
szeretetemből, irgalmamból és 

kegyelmemből? 

Ha azonban előbb ítélet alá vetette 
szeretetemet, és átokkal azt 
mindenkorra száműzte magától, 
hogyan, mondd meg nekem, Ádám - 
hogyan merítsen vajon aztán vizet a 
kútból, amelyet előbb erőszakosan 
teledobált földdel, kövekkel, homokkal 
és mindenféle kaviccsal? 

Azért soha testvér testvére felett ne 
ítélkezzék, hacsak Én Magam nem 
adtam neki erre határozott parancsot! 
Aki azonban önhatalmúlag ítél, az 
saját maga fölött mondta ki a halálos 
ítéletet, minthogy minden élet életét 
száműzte önmagából! 

Ha azonban valaki olyan nagyon 
megharagudott volna testvérére, hogy 
éjjel fel akarná gyújtani annak házát - 
de amikor gonosz tervét végrehajtani 
kezdi, megtörténik, hogy égő 
fáklyájáról egy szikra a saját házára 
hull, és azt előbb gyújtja fel mintsem a 
haragvó a szegény testvér lakását 
elérte volna fáklyájával, kit fog vajon 
akkor a gonoszat tenni akaró okolhatni 
azért, hogy most a gonosz tűz minden 
vagyonától, minden élelmiszerétől és 
lakásától megfosztotta őt? 

Óh lásd, amit itt e képben mutattam 
neked, az történik meg minden 
haragvóval a saját házában 
szellemileg! Mert mielőtt még 
testvérét a bíráskodó átok pusztító 
tűzével illetni akarja már sokkal előbb 
felgyújtja saját házában a mindent 
tönkretevő tüzet, amely őbenne 
mindent megemészt és elpusztít, 
amivel Én az ő bensejét szépen 
berendeztem az örök élet számára! 
Azért senki ne átkozza, káromolja a 
másikat valamely bűn miatt, amelyet 
egyik testvér a másikon esetleg 
elkövetett. 

Hanem ahol átkozni kívánna, ott 
mindenkor áldjon, így aztán testvére és 
önmaga fölött is mindenkor igaz 
módon fog ítéletet mondani, de nem 
vesztére, hanem az örök életre. 

Ha azonban mindeneket a romlásra, 
tönkretevés és végleges 
megsemmisülés célzatából teremtettem 
volna, vajon akkor Én, mint az örökké 
szent és végtelenül bölcs Isten, bölcsen 
cselekedtem volna-e, ha valamikor 
valamit is teremtettem volna? 

Én azt gondolom, hogy ilyen tettre 
maga a legvastagabb és a 
leggonoszabb botorság is alig lenne 
képes, annál kevésbé Én, Aki szent, 
örök, végtelen bölcs és legszeretőbb 
Istene és Atyja vagyok minden 


gyermekemnek. 
Minthogy pedig ekként mindent csak 
az örökkévalóság tartamára 


teremtettem, mégpedig úgy, hogy még 
a leghalkabb gondolat, amelyet a 
legcsekélyebb ember a 
legfutólagosabban gondolt, se menjen 
tönkre, mi okból ítéljétek akkor ti 
egymást, kölcsönösen megrontani 
akarva egymást? 

Azért jegyezd meg magadnak, te 
Ádám azt, hogy Én egyedül vagyok az 
igaz bíró! Te azonban légy igaz fiam, 
aki mindenkor úgy ítél, amint Én ítélek 
mindeneket, ugyanis: 

Nem átokkal, hanem szeretetemmel, 


irgalmammal, türelmemmel, 
hosszútűrésemmel, jóságommal, 


kegyelmemmel és szelídségemmel. 
Cselekedjél te és mindeniktek 
hasonlóképpen és akkor tied lesz 
mindenkor az örök élet Belőlem! 
Amen.” 


109. Fejezet - Horadalt az Úr igaz vezérévé teszi népe 
fölött és Horadal iránti kegyelmének három jele 


E beszéd után a fenséges Abedám 
Horadalhoz fordulva szólt: „Te 
azonban Horadal, aki Farak szent 
szikrácskáját a kígyó és a belőle való 
világ kísértéseinek minden viharán 
keresztül olyan hűségesen megőrizted 
szívedben, nézd, itt előtted most több 
van, mint Farak szikrácskája; egy 
végtelen Nap, Én Magam vagyok itt, 
Akiről Farak bizonyságot tett; Én, az 
örök, végtelen, mindenható Isten, nagy 
Teremtője mindeneknek, amik a 
Mennyeket és a végnélküli világtereket 
a legkisebbtől a legnagyobbig betöltik; 
Én, a legszentebb, legnagyobb, 
legtisztább örök Szeretet; Én, a te és 
Ádám minden gyermekének egyedül 
igaz Atyja, Akié egyedül az élet, és 
Aki ezt az életet adom Magamból, Én - 
Én vagyok most előtted! 

Minthogy pedig Farak szikrácskáját 
olyan hűségesen megőrizted szívedben 
és hittél Abban, Akit nem láttál, és 
hittél benső titkos szózatodnak, és nem 
kételkedtél, hogy e titkos halk 
szózatban akaratomat adtam értésedre, 
és azt magadban felismerve, rögtön 
szigorúan aszerint cselekedtél is, 
röviden mondom neked, hogy mivel te 
kicsiben igazán hű maradtál Hozzám 
és ezentúl is bizonyára annál 
hűségesebb maradsz, mivel íme , Azt" 
hallod most, Akiről Farak Hanokban a 
népnek prédikált és jövendölt - 
népednél is nagyobb állást fogsz 
betölteni Faraknál! 

Horadal! E szavakkal nagyot bízok 
rád, amiért kicsiben hű maradtál 
Hozzám, és ezzel népednek igaz 
tanítójává és vezérévé teszlek téged! 
Nézd, még sok a vak közöttük; ezzel 
az Én élő Igémmel azonban 
mindnyájukat látóvá és élővé teszed! 
Ezen túl pedig nem fogod többé 

mindenkori akaratomat olyan halkan 
meghallani magadban, amint azt a 
Mélységben meghallottad, hanem úgy, 
amint most hallasz Engem, és így 
halljad azt, t.i. akaratomat, mindenkor 
magadban kívüled és feletted; ha nem 
is fogsz látni Engem, mint most, mégis 
mindenkor hallani fogsz Engem, mint 
most. 

Horadal, mondom neked, nagy a te 
hited! Mert jel nélkül - két 
küldöncömön kívül - hitted, hogy 
valójában Én vagyok Az, Aki neked 
azt mondja. 

Valóban, temiattad a második kis jel 
az ételnek és az italnak a megáldása 
néped számára, nem lett volna 
szükséges, minthogy te szívedben már 
sokkal előbb csüngtél erősen Rajtam, 
mielőtt még szemeid lényemet látták 
és füleid ajakamnak atyai hangját 
meghallották. 

Miután azonban most Engem, 
Istenedet és Atyádat láttad és hallottad, 
és erősen hiszed, hogy Én vagyok az, 
Aki ezeket neked mondja, és te Engem 
kértél arra, hogy szerethess Engem, 
amiért már előbb három nagy szót 
adtam neked; most három nagy jelet is 
akarok neked adni jutalmul azért, hogy 
olyan szilárdan hitted, hogy valójában 
Én vagyok az az egyedül igaz, örök, 
végtelen, mindenható Isten, 
mindeneknek Teremtője, Fenntartója 
és Kormányzója, és az egyedül igaz, 
leszeretőbb Atyja az embereknek és az 
angyaloknak. 

A három nagy jel pedig az lesz, hogy 
először is az Általam részedre és néped 
részére újonnan jól előkészített földön 
mindazt azonnal csodásan és jó 
állapotban fogod feltalálni, amit előbb 
ígértem neked. 

Másodszor azonban az Én Igém 

szerinti akaratodból jövő erejében, 
mindenkor meg fogod tudni, milyen 
hatalma van Annak, Aki most neked 
ezt kinyilatkoztatja, ígéri, és valóban 
megadja. 

És harmadik jelként megmarad neked 
mindenkor élő Igém, és abból eredőleg 
az örök élet! 

E három nagy jelből fogod még csak 
teljesen megismerni irántad, és néped 
iránti végtelen szeretetemet és milyen 
felette jó vagyok Én, a te szent Atyád 
mindenkoron. 

Vedd most már teljes áldásomat, és 
aztán indulj utadra! 

Két küldöncöm pedig elkísér téged a 
Reggel és Éjfél között innen nem 
messze fekvő földre. 

Fegyvereidet azonban hagyd itt 
Ádámnak, jeléül annak, hogy atyai 
szeretetem erősebb, mint a kígyó 
minden hatalma! 

Most pedig áldásommal induljatok el 
az Én Nevemben. Amen! 


110. Fejezet - Horadal és övéinek búcsúja - Az Úr 
búcsúszava és emlékeztetése a szeretetre 


Abedám e beszéde után végül az egész 
nép Horadal parancsára útra kelt. 
Maga Horadal azonban az Úrnak 
mindenben megszeghetetlen hűséget 
fogadott és 10 vezérével együtt szíve 
legmélyéből köszönetet mondott Neki. 
Miután pedig megköszönte az Úrnak a 
sok kegyelmet, szeretetet és irgalmat, 
kérdezte mindjárt a jó adományok 
szent, jó adományozóját, hogy a nép 
számára is emeljen-e jelet, látható 
jelet, megemlékezésül a kegyelem és 
irgalom e nagy napjára, hogy az az 
emlékmű láttán mindenkor hálásan 
megemlékezzék arról, milyen nagyot 
művelt vele és vezetésének 


engedelmeskedő összes népével nagy 
dicsőségesen és atyai  szeretetétől 
eltelve. 

És Abedám arra a következő tanítással 
válaszolt, mondván ugyanis: , Horadal 
halljad! Dicsérlek azért, hogy helyes 
kívánságod van, amely alkalmas arra, 
hogy Nevemet állandóan dicsőítse 
népednél; mégis azonban mondom 
neked, ha a nép helyesen ki van 
oktatva, akkor nagy Teremtésemben a 
legdicsőbb és önmaguktól a 
legmaradandóbb emlékeztető jeleket 
találja a legbőségesebb mennyiségben. 
Ha azonban a nép buta, hogy nem 
veszi figyelembe a jeleket, amelyeket 
napról-napra csodálatosan művelek 
szeme láttára, bizony elhiheted, mert 
Én mondom neked, akkor valamilyen 
holt emberkéz emelte jelre sem lesz 
figyelmes. 

Ha azonban az élő jeleket figyelembe 
veszi, mondd Nekem, mire valók 
legyenek akkor neki a holt jelek? 
Hiszen amúgyis adok neked egy nagy 
emlékeztető jelet az által, és abban a te 
számodra, és egész néped számára, 
hogy élő Igémet bírod magadban teljes 
erejével és hatalmával az Én 
Nevemben, és részesítheted abban 
mindazokat, akik teljes komolysággal 
akarják felébreszteni szellemüket és 
akarják a szellemből eredőleg az örök, 
múlhatatlan életet. 

Mi nagyobbat adhatnék neked, mint 
adtam a három szóban, és mi 
magasabbat, dicsőbbet és jobbat 
emelhetnél te Nekem emlékeztető 
jelül, mint az igaz szeretetnek a szent, 
eleven jelét minden ember szívében? 
Azért tehát maradj csak mindenkor 
ennél a jelnél! Ameddig azonban 
megmaradsz ennél a jelnél, ebben a 
jelben és ez a jel megmarad benned, 

mindaddig Én mindenkor hatalmas és 
erős leszek köztetek a legtökéletesebb 
emlékeztető jelként Önmagamra és így 
szeretetcselekedeteim mindegyikére is, 
amelyeket a te javadra és néped javára 
cselekedtem. 

Amikor azonban az Irántam való igaz 
és eleven szeretetnek nagy és Előttem 
egyedül érvényes jelét szívetekben 
veszni indulni engednétek, akkor a 
nagy emlékeztető jel is el fog tűnni 
körötökből. 

Ha pedig ez megtörténnék, akkor a 
többi semmitmondó jel is csak annyit 
használna nektek, mint azok a földi 
szelek, amelyek más égitesteken 
jótékonyan fújnak, a Föld azonban 
semmit sem érez belőlük. 

Azért maradjatok meg egyedül a 
szeretet jelénél. Mert ez a legjobb és 
mindenkor legbiztosabb emlékeztető 
arra a tárgyra, amelyet igazán 
szeretünk. Ha azonban meghidegült a 
szeretet, akkor az előzőleg szeretett, de 
a szív mindent elfelejtő hidegségében 
többé nem szeretett tárgy, Napokat 
gyújthat emlékeztető jelként a 
meghidegült számára, fáradtsága 
mégis hasztalan lesz, mert mielőtt a 
jeget felmelegíthetnénk, elenyészik. 
Amint azonban a tűz minden anyagnak 
a halálát hozza, úgy a szeretetnek a 
tüze is a halál azok számára, akik a 
szeretetet elveszítették és aztán az 
ismét szívüket éri, mert jéggé hűltek és 
merevedtek. 

Aki azonban a szeretet szent, nagy 
jelét gondosan megőrizte szívében 
időtlen-időkre, az megmarad az élet 
tűzében is örökké elmúlhatatlanul úgy, 
amint megmarad a tűz a tűzben, lévén 
a tűz élete a tűznek. 

Erre jól figyelj magadban, és a 
népednél ébreszd fel ezt, akkor élni 

fogsz és néped benned és veled, és 
ezáltal Bennem is és Én benne. 

Ne gondold, hogy erre az egyik nap 
alkalmasabb, mint a másik, vagy 
bizonyos napon Nekem előbb 
valamilyen áldozatot kell hozni, 
mielőtt valaki szívében Hozzám 
közeledhetik. 

Óh Horadal, ezt éppenséggel ne 
gondold! Mert amint a szerető ember 
menyasszonyának, vagy szeretett 
nejének már nálatok sem szabja meg a 
napot és órákat, amikor a férfi a nőt, és 
a nő a férfit szeresse, úgy van az 
Nálam is; bármikor emeli fel szívét 
Hozzám valaki, teljesen kedvemre van. 
Azért is legyen a szabbat csak az 
általános tanítás napja, mert 
szeretetemnek minden nap egyenlően 
kedvez. 

Szeressetek azért mindenkor, a 
szabbatot pedig tartsátok meg a 
szeretetemre-oktatás napjának, akkor 
örök életetek lesz. 

Így most már útnak indulhattok 
Nevemben. Amen!” 


111. Fejezet - Lamel az Úr futárának a mentő tette - A 
megmentett leánynak jelentése a Hanokban történő 
kegyetlenségekról 


E szavak után  Horadal újból 
köszönetet mondott a fenséges 
Abedámnak, aztán - miután köszönetét 
elmondta, a tíz vezérhez fordult, 
szólván hozzájuk: 

Menjetek hát oda az Úr Nevében, és 
mondjátok a népnek, mondjon 
köszönetet az Úrnak, és aztán 
készüljön fel az útra, hogy még 
naplemente előtt indulhassunk Urunk 
és nagy Istenünk Nevében, Aki igaz, 
szent, legszeretőbb Atyánk. Amen!” 
És a tíz vezér rögtön odament a néphez 

és úgy tettek, amint azt nekik Horadal 
az Úr akarata szerint megparancsolta. 
Egy perc alatt minden útra készen volt. 
Amidőn azonban Abedám Kiséhelt és 
Sétlahemet elhívta, hogy vezessék 
immár a népet a kiszemelt földre, íme 
gyorsan repülő madárhoz hasonlóan 
Lamel is sietve érkezett egy leánnyal, 
akit erős karjain hordott. 

Amidőn pedig Abedámhoz érkezett, 
azonnal térdre esett Előtte, a leányt 
letette a földre, és aztán a legnagyobb 
szeretettel és alázatossággal beszélni 
kezdett, miután előbb megtört szívvel 
köszönetet mondott szívében 
Abedámnak e nagyon nehéz feladat 
szerencsés végrehajtásáért. 

Így hangzottak pedig szavai: 
„Legszentebb, legszeretőbb Atyánk! A 
Te mindenható, szent segítségeddel 
szerencsésen véghezvittem azt a 
feladatot, amelyet Te nekem 
szívemben megparancsoltál. 
Egyetlenegy fő sem maradt vissza 
mindazok közül, akiket - hogy a Te 
legszentebb Nevedben megmentsek - 
szívemben jelezted nekem. 

Óh, te szent, legszeretőbb Atyám! 
Nézd ezt a leánykát, ugyan szívemben 
nem találtam, de egy széles patak 
partján egymagában sírva leltem rá! 
Amidőn pedig e szomorú helyzetben 
kérdeztem őt: szegény gyermekem, mi 
bajod van, hogy olyan keservesen 
sírsz, és mintegy kétségbeesetten téped 
a hajadat? 

Ekkor a szegény teremtés mélyen 
felsóhajtott és rövid idő múlva, 
amelyre szüksége volt, hogy 
összeszedje magát, a következőket 
kezdte mesélni: 

Nagy férfi! Én a föld legszegényebb 
gyermeke, kérlek téged a nagy Isten 
nevére, Akit még a legkegyetlenebb 

Lamek által agyonütött fenséges 
fivérei hirdettek szüleimnek - hallgass 
meg engem! 

Ha azonban legiszonyatosabb bajomat 
egészen rövid elmondva már 
meghallottad, akkor könyörülj meg 
még fiatal életemen és ölj meg engem! 
Halljad hát, ez az én legszomorúbb 
életemnek a története: az én szüleim az 
összes zsarnokok legnagyobbjának 
legszörnyűbb tilalma dacára titokban 
mégis mindig hű hívei voltak nagy 
Faraknak és hittek az általa hirdetett 
nagy, mindenható Istenben. 

Valami gonosz szellem azonban ezt 
Lameknek elárulhatta, ez rögtön 
kegyetlen poroszlókat küldött édes 
szüleimért, csak engem, egyetlen 
gyermeket hagyott meg a házban. 

Nem tartott soká, és e poroszlók 
szegény szüleimet ismét visszahozták 
a házba; itt azonnal le kellett 
vetkőzniük; amidőn mindketten 
egészen meztelenül ott állottak, 
halványan és egész testükben remegve, 
a poroszlók előbb szegény anyámat 
vették elő, lefektették őt a padlóra, 
aztán megragadták gyönge kezeit, 
feszesen kifeszítették őket a padlón, és 
a tenyerén erős, hegyes szögeket 
vertek át. 

Ugyanezt tették a lábakkal is; - a 
fájdalmas nagy jajkiáltás 
meghallgatatlanul ment el az 
embertelenek füle mellett. 

Amit pedig szegény anyámmal tettek, 
ugyanazt tették haladéktalanul 
atyámmal is, mihelyt anyámmal 
elkészültek. 

E legborzalmasabb tett után, és miután 
még előbb anyám háta alá durva 
köveket helyeztek, úgy hogy ettől úgy 
ki volt feszítve, mint a húr az 
agyagdeszkán, aztán a poroszlók 

mindegyike még valósággal sátáni 
kéjvágyát elégítette ki. 

Ez iszonyatos förtelem elkövetése után 
metszették még csak fel mindkettőjük 
hasát, aztán engem vettek maguk közé 
és kényszerítettek, hogy Lamek isten 
állandó dicsőítése mellett szüleim 
szemét szúrjam ki. 

Ekkor eszméletlenül összeestem, és 
aztán idehoztak, és amint látod erre a 
cölöpre kötöttek, hogy éhségtől 
elvesszek. 

Hogy mi történt azonban még aztán 
szegény legszerencsétlenebb 
szüleimmel, már nem tudom, de annyi 
bizonyos, hogy még tovább is kínozták 
és végül házukkal együtt elégették 
őket. 

Most már mindent tudsz, és tehetsz 
velem, amit akarsz, csak itt életben ne 
hagyj! 

Nézd Te szent Atyám! Ez a történet 
volt az oka, amiért egy gyermekkel 
többet hoztam ide, mint amennyi 
szívemben számon tartva volt. 

Mert soha sem éreztem magamban oly 
nagy részvétet valaki iránt, mint e 
szegény gyermek iránt. 

Azért hiszem, Te meg fogsz bocsátani 
nekem, hogy  parancsodon túl 
cselekedtem; mert hiszen amit a biztos 
pusztulástól megmentettem, azt 
áldozatként hűségesen Neked ide is 
hoztam. 

Óh Atyám, fogadd kegyesen!” A 
fenséges Abedám pedig azonnal 
Lamelhez hajolt, felemelte őt a földről 
és mondta neki. 

„Lamel mondom neked, azzal, hogy 
ezt tetted, íme többet tettél, mint 
amennyit valamikor is tettél egész 
életedben. 

De hadd vonuljon el előbb az egész 
nép a számára rendelt földre, aztán 


akarok még csak e szegény 
gyermekhez fordulni: azért előbb csak 
térjen magához. Én azonban majd 
aztán azt teszem, ami az ő számára és 
a te számodra is a legjobb lesz. 
Amen.” 


112. Fejezet - Az Úr utasítja Kiséhelt és Sétlahemet, 
vezessék Horadal népét új helyükre - Az átok és az 
áldás hatásáról 


Lamel e rövid megnyugtatása után a 
fenséges Abedám azonnal Kiséhelhez 
és Sétlahemhez fordult és mondta 
nekik: 

„Halljátok! Amint Horadal népét 
idevezettétek, úgy menjetek most oda, 
és vezessétek őket arra a földre, 
amelyet már a Föld létezése óta e nép 
számára készen tartottam! Mert már 
rég tudtam, sőt már örökkévalóságok 
óta tudtam, és mindenkor tudom, amit 
tenni akarok, és amit tenni fogok és 
Nálam kívül senki sem tudja, mi 
szándékaim vannak örökkévalóságok 
óta. 

Azért menjetek oda és vezessétek a 
népet, ahová Én azt rendeltem! 

A bennetek levő Szellem pontosan 
meg fogja jelölni nektek a helyet, 
ameddig a népet kísérnetek kell. 

Ha azonban csakhamar eléritek azt a 
helyet, akkor áldjátok meg Nevemben 
ezt a népet és áldjátok meg földjüket 
is, és új lakásaikat, amelyek olyanok, 
amilyenek itt a Magaslat lakóhelyei. 
Ha ezt mind elvégeztétek, akkor 
gyorsan térjetek ismét ide vissza, 
mégpedig úgy, hogy a vacsorát el ne 
késsétek; most tehát induljatok! 
Amen.” 

E meghagyásra mindketten köszönetet 
mondtak Abedámnak kegyelmééért, és 
azonnal hozzáláttak munkájukhoz. 

És Horadal a legnagyobb hálaérzettől 
szinte olvadozva, már indulásra készen 
is volt népével. 

Amidőn aztán a kettő - természetesen 
nem sok lépés után - őt már elérte, 
nem tartottak többé pihenőt, hanem az 
egész nép derült kedéllyel követte a 
vezéreket. 

E nép elvonulásakor Ádám sírt és 
áldást áldásra küldött majdnem minden 
lépésük után. 

A fenséges Abedám ezt látva, 
megdicsérte őt és mondta neki: 
, Ádám, ha a Mélységre mondott sok 
átok helyett mindig így cselekedtél 
volna, amint most cselekedtél 
szeretetem és könyörületem 
szellemében, bizony a Föld lapályai és 
mély völgytájai nem váltak volna 
pokollá! 

Minthogy azonban te mindig több 
önigazolást találtál az átokban, mint a 
szeretetben, azért jutott annyira, hogy 
az emberek a  Mélységben úgy 
cselekszenek, amint előbb ismét új 
bizonyságát hallottad Lamel szájából, 
amely bizonyság annak benső 
igazolásául elevenen is itt van 
lábaimnál. 

Óh Ádám, mi mindentől meg nem 
kíméltettél volna Engem és egész 
Teremtésemet! 

Minthogy azonban mindig inkább 
ínyedre volt az átkozás, mint az áldás, 
íme előtted és Előttem vannak a 
következmények, s azok rajta ragadva 
maradnak a földön fennállásának 
végéig. 

Bizony mondom neked: bármilyen 
nagy és kemény is volt első főhibád, 
amiért parancsomról megfeledkeztél, 
és megrészegítetted magadat, és 
legdurvábban megcsalattad magad 
saját kígyód által, úgy hogy ettől a 

Mennyek és a Föld sarkaiból 
kiemeltettek: azt mind mégis 
hamarabb és könnyebben lehetett 
volna kiegyenlíteni, mint azt, hogy 
Káin gonosztette miatt olyan nagyon is 
sokszor átkot szórtál a nyomorúságos 
Mélységre! 

Én azonban mondom neked: Káin tette 
ugyan nagyon gonosz volt, de mégis 
alig volt mint egy harmatcsepp a 
tengerhez képest ahhoz viszonyítva, 
amit te mindjárt kezdetben Ellenem 
elkövettél Fölöttem való őrként, a Fej 
fölé akarva emelkedni. 

Teheted-e azonban Nekem valaha azt a 
szemrehányást, hogy azért Téged 
megátkoztalak volna?! 

Érinthetetlen Szentségem, amelyet oly 
durván megsértettél megátkozta ugyan 
a Föld talaját, hogy csak bogáncsot és 
tövist teremjen neked. 

Irántad való nagy szeretetem azonban 
csakhamar ismét eltörölte az átkot a 
föld talajáról, hogy amint azt 
mindenütt már rég észrevetted, ismét 
új kerteddé nyíljon. 

Miután pedig az átkot a földről 
kiirtottam, lám akkor éppen a 
legszorgalmasabban igyekeztél te 
megátkozni a síkságot és a völgyeket, 
és azok valamennyi lakóit is, és 
annyira vitted, hogy már most, még a 
te életedben, ilyen gyümölcsök 
sarjadzanak ki az általad megátkozott 
talajból, amilyenekről új bizonyságot 
itt látsz lábaim előtt. 

Én a Mélység számára Farak 
személyében egy Általam megáldott 
angyalt küldtem vezetőül:  átkod 
helyett nem tehetted volna-e vajon 
ugyanezt az Én Nevemben? 

És akkor a Mélység most szebben 
virágoznék, mint mind e Magaslat. 

Óh Ádám, Ádám! Nézd meg jól ezt a 

leányt, aki itt lábaimnál fekszik, és 
tisztább szívében, mint a déli Nap! 
Ami, ím történt az öregeivel a te átkod 
következtében, lásd az fog egykoron 
történni ugyanannak a következtében 
egy szűz fiával, amely szüzet az itt 
lábaimnál fekvőnek a szellemével Én 
fogom életre hívni. 

Óh gondold meg, hogy mit műveltél te 
itt a te átkoddal! De most már 
megtörtént! Azért gondoskodjunk a 
jövőről és amennyire lehetséges, 
felejtsük a múlt iszonyait! 

Ádám vond vissza mind a te átkaidat 
és helyettük oszd ki áldásodat! Az Én 
áldásomat oszd ki helyettük! Mert hisz 
minden gonoszság a te műved volt 
kezdettől! Azért ne átkozz többé 
azután, hanem mindent áldj meg! 
Amen." 


113. Fejezet - Az Úr intőbeszéde a botorság miatt 
kétségbeeső Ádámhoz 


Ádám mindezt hallva Abedámtól 
szomorú lett és nem tudta mit mondjon 
rá, vagy mit tegyen. 

Magában mindent megforgatott, 
kereste a végül mindent kiegyenlítő 
nagy, döntő... miért?-et. De minden 
fáradtsága kárba veszett. Nem találta 
meg a nagy „miért”-et, és így már 
ismét azon volt, hogy mindent 
elvessen magától, és önmagát 
elátkozza, mivel hogy most minden 
rossz, gonosz és hamis egyedüli 
okának tekintette magát. 

A fenséges Abedám azonban megfogta 
kezét, erősen a szemébe nézett és 
kisvártatva szólt hozzá: 

„Ádám! Milyen ember vagy te? Kővé 
akarsz-e lenni? Igazán olyan 
megvetendő-e életed, hogy azt 
önmagában megátkozni akarod, és 


tetőtől-talpig megölni akarod magadat 
az által szellemben és testben és 
mindazokban a gyermekekben, akiket 
belőled származtattam?! 

Sokévi földi életedet majdnem a jelen 
pillanatig a te éles igazságodhoz 
mérten átkozással töltötted el és meg 
voltál elégedve amellett, mindig abban 
a hiszemben lévén, hogy bírói 
kérlelhetetlen szigorodban kedvem 
telik, úgyszintén atyai átkodban is, 
azok ellen a gyermekeid ellen, akik 
elég gyengék voltak, hogy valamiképp 
elővigyázatlanul akaratod ellen 
vétettek! 

Most azonban, amikor megtisztítani 
akarlak, egyesegyedül csak azért 
mutatom meg minden hibádat és 
teszem azt a te és minden gyermeked 
szeme előtt, hogy teljes mértékben 
képessé tegyelek a Belőlem való élet 
teljes felvételére; most tehát, amikor 
megtudod azt is, hogy az átkozódásban 
éppenséggel nem telik kedvem és az 
ítélkezésben sem, hanem csupán csak 
az egyedül eleven szeretetben, most 
nagyon bosszankodol szívedben és 
életunt vagy. 

Még csak most, miután előbb merő 
igazságosságból majd minden 
porszemecskét elítéltél, készülsz 
önmagadat megátkozni, hogy azzal 
Rajtam mintegy bosszút állj azért, mert 
nagy szeretetemmel, irgalmammal és 
türelmemmel ellene vagyok régi bírói 
rendednek. 

Ádám, Ádám, mondom neked: 
kemény próbára teszed szeretetemet és 
türelmemet! 

Gondold meg, milyen régóta van már 
türelmem veled! Gondold meg, hogy 
amikor az egész végtelenségben még 
nem sütött Nap és a Földet még 
Magam is alig gondoltam el, akkor 

csinált már hajthatatlanságával 
kemény gondokat Nekem, és kezdette 
hosszúra, túlságosan hosszúra nyújtani 
türelmemet szellemed, amelyet a 
legtisztább szeretet számára 
teremtettem, és amelyet szabaddá, 
önálló lénnyé akartam tenni Magam 
előtt és a Magam tetszésére. 

Milyen örökhosszú idősorozatok 
múltak el azóta, hogy létbe hívtalak. 

És milyen majdnem végtelen hosszúra 
nyúlt a türelmem az örökkévalóságok 
e sorozatán át ... miattad! 

Nézd meg mind ezt a számtalan 
csillagot! Számláld meg őket, ezeket a 
végtelen sok nagy és kemény világ 
tömegeket, amelyek majdnem az egész 
látható külső Végtelenséget betöltik! 
Mik azok? 

Ádám, tudod-e, hogy mik azok? - Óh 
Ádám, Ádám, lásd és halljad! 
Mindegyik homokszemecske, amiből e 
Világtestek állanak, az idők tűnésével 
mérve, magában véve több mint 
ezerévi kemény próbája az Én 
türelmemnek, amely próbára te 
állítottál Engem. 

Számláld meg most a végtelen sok 
világokat a végtelen térségekben, aztán 
számláld meg mind a 
homokszemecskéket, amelyek 
végtelen sokaságából azok állnak, mint 
szorosan egymáshoz sorakoztatott 
atomokból, és aztán gondold el 
szeretetem veled való isteni 
türelmének ezer-ezer esztendejét 
minden egyes atom után. 

Ha ezt jól megfontoltad magadban, 
akkor aztán mondd meg Nekem, 
mennyi ideig tűrjelek még, amíg 
teljesen az irántadi örök Szeretetem 
szerinti lénnyé leszel és minden 
határidőt el akarok fogadni tőled! 

Jaj azonban tenéked, ha önmagadnak 


18. 


19. 


20. 


21. 


öngyilkosává lennél! Mondom neked: 
nincs olyan gyors szempillanat, mint 
amilyen gyorsan haragom tűzének 
martalékául adnálak téged az egész 
Teremtéssel együtt a hűen maradt 
kevesek kivételével! 

Valóban! Inkább akarok minden bűnös 
iránt örök türelmet gyakorolni, mint 
csak egy szempillanatig is öngyilkos 
iránt! 

Azért térj meg már egyszer egészen és 
lásd be, mit tettem már érted, mit 
teszek most, és mit fogok még tenni 
gyermekeidért, és akkor feléd akarok 
fordulni, s hosszú vakságod 
mocsarából Magamhoz akarlak 
emelni, és megadni akarom neked az 
életet! 

De ezentúl ne átkozz többé, mert a 
Föld részedről már most gazdagom el 
van látva százezer esztendőre 
ítéleteddel! 

Értesd meg már ezt végre és fordulj 
teljesen Felém, Amen!" 


114. Fejezet - Ádám látomása: az asszony a Napon a 
kígyó fejét tiporva 


Amidőn Ádám e második beszédet 
meghallotta, ismét megbánással telt el 
szíve és csak most látta, milyen volt ő 
és az ő rendje, és tulajdonképpen 
milyen egészen más Jehova rendje, 
Aki most Abedámban íme láthatóan 
értésére adta neki az Ő örök rendjét. 
Ezt meglátva, azonnal arcra borult 
Abedám előtt, és a következő szavakat 
hozta legbensőbb mélyéből esdőleg 
felszínre, mondván ugyanis: 

Óh Jehova, te legszentebb Atyám, Aki 
itt előttem Abedámban látható vagy, 
nézd, két Ádám fekszik itt Előtted 
egész semmisége porában: az egyik 
egy általános, a másik pedig csak egy 

különleges, egyedül önmagáért egészet 
képező Ádám. 

Óh Jehova, Te legszentebb Atyánk! 
Vedd el kegyesen tőlem az általánosat 
és engedd a még hátralevő időmet 
önmagamnak úgy élnem, hogy Neked 
kedved teljék bennem! 

Mert most látom csak be világosan, 
hogy merőben lehetetlen lenne nekem 
az általános Ádámot ismét örökké 
szent rended útjára visszavezetni, 
habár csak én egyedül térítettem is őt 
le a romlás és a pusztulás útjára. 

Légy kegyelmes hozzám, abban az 
egyszerű személyben, amely egész 
semmiségének porában itt Előtted 
fekszik és emeld fel azt a 
világossághoz és azzal a Veled való 
egységhez. 

Ami azonban egykori 
általánosságomat illeti, vedd el tőlem 
legkegyelmesebben ezt a végtelen 
terhet és tégy a Te tetszésed szerint 
ezzel az én általánosságommal! 

Óh Jehova! Ha Te azt a Te vállaidra 
vennéd! 

A Te szent akaratod történjék 
mindenkor és mindörökké! Amen." 
Ádám e szavainál a természetes Nap 
ugyan leszállt, de Abedám Ádámmal 
bensejében egy más Nap felkeltét 
láttatta, és láttatott vele egy ragyogó 
asszonyt, aki a Napon áll, amint egy az 
egész Napot körültekerő kígyó fejét 
lábai alatt eltiporja. 

Abedám azonban aztán Ádámhoz 
hajolt, megérintette őt, és szólt neki, 
keljen fel; és amidőn Ádám végre 
felegyenesedett, Abedám ismét 
kezénél fogta őt, és mondta neki: 
„Ádám mit láttál most?" - És Ádám 
válaszolta: 

„Óh Jehova! Új Napot láttam felkelni 
magamban. Mennyei szépsége dacára 

azonban mégis erőteljes kígyó volt 
rajta, majd mindenütt körültekerve. 

De nemsokára egy nagy fényes 
asszonyt láttam jönni e Napra; ez az 
asszony pedig nem félt a kígyótól és 
azért mindjárt teljes erővel a fejére 
tiport. 

Minthogy azonban a kígyó legyőzni 
igyekezett az erős asszonyt, és a 
sarkába akart harapni, íme az asszony 
egy almát hajított a kígyó fejére, a 
kígyó pedig az alma után kapott és 
abba feledkezett." 

Erre Ádám hallgatásba merült, és 
háromszor erősen mellét verte és 
mondta: 

„Óh Jehova, az én nagy vétkem volt 
Előtted!” 

Abedám azonban válaszolta neki, 
mondván: „Ádám, amit előbb kértél 
Tőlem, azt már megtettem, mégpedig 
úgy, amint azt magadban láttad. 

Íme, most már teljesen el van véve 
tőled az általános Ádám, és egyenlő 
vagy a belőled származott minden 
gyermekeddel. 

Azért csak léted ez utolsó maradékáról 
gondoskodjál és élj kis életet az Én 
rendemben és atyai szeretetemben. 
Ami azonban az általános Ádámot 
illeti, azt Én, mint minden Mennyek, 
Napok és Világok Napja Magamra 
vállaltam, amint azt láttad a képben, 
ahol a kígyó körülfogta Napomat. 

Itt ez a leányka azonban, aki a 
Mélységből való, az az asszony, akit 
láttál állni a Napon és eltiporni a kígyó 
fejét! 

De ne a testét, hanem a lelkét és a 
szellemét tekintsd! 

Ez a leányka a Mélységben többet 
szenvedett, mint bárki más! Azért 
azonban egykoron olyan kárpótlás 
legyen részesévé, amelynek 


nagyságától az egész Mindenség 
hódoló tisztelettel vissza fog borzadni! 

25. Jól értsd meg Ádám, - most egyszerű, 
mert ez meg fog történni valóban. 
Értsd meg! Amen." 


115. Fejezet - Ádám fenhangú beszéde Isten 
könyörületességéről és Abedámban emberré levésről 


1. Abedám e beszéde után Ádám és, 
mindnyájan akik itt jelen voltak, 
annyira meg voltak hatva, hogy a 
legbensőbb szeretettől és a legmélyebb 
igaz hálával eltelve zokogni kezdtek és 
Ádám végül hangosan felkiáltott: 

2. „Óh ember, óh ember! Mije lehetnél te 
az örökké szent Atya szeretetének, ha 
saját szabad akaratod meg nem 
szentségtelenített volna Előtte?! 

3: Milyen végtelenül jó vagy Te, óh szent 
Atya, és milyen mélyen is buktunk 
Előtted, hogy örök szereteted csak 
végtelen nagy könyörületességével 
kénytelen és bír megmenteni minket! 

4. Igen - még csak most, most, most 
látom be, mit tettél Te miértünk, óh 
legszentebb Atyánk, mit teszel most, 
és mit fogsz tenni örökké! 

5. A világba kiáltani akarok most, hogy 
hangomat a világ minden sarka 
meghallja; hirdetni akarom, mint a 
világok dörgése, olyan erővel akarom 
hirdetni minden teremtménynek, 
minden világoknak és minden 
Mennyeknek, milyen végtelen nagyot 
cselekedett velünk, végtelenül nagyot, 
bukott bűnösökkel az Úr! 

6. Halljátok meg ti összes Mennyek, te 
Nap, te Hold, te Föld! Halljátok meg 
az én számból! 

T Isten, az örök, a végtelen, a szent, e 
mindenható Isten, ... óh szív, te 
szívem, csak most ne fojtsd el nyelvem 
hangját! Most engedd, hogy egész 


erőmből kiálthassak! ... Ő... Ő, Aki 
előtt ezerszer ezer esztendő annyi, 
mint egy röpke pillanat... Ő, Akinek 
leheletére minden végtelen terek 
megremegnek és az örökkévalóságok a 
nagy hódolattól vissza a semmiségbe 
merülnek... Ő, Aki egyetlen 
pillantásával ezerszer ezer Napot 
hívhat a létbe, és tüntethet el... Ő,. .. Ő 
közvetlenül Ő Önmaga tekinthet reánk 


egyesegyedül legméltatlanabb 
teremtményeire legszentségesebb 
mélységéből, nem gondolva 


szentségére, és mivel legnagyobb 
önkéntes gonoszságunk folytán oly 
legmélyebbre buktunk Tőle és Előtte, 
irántunk való nagy könyörületességét 
üdvünkre fordítandó, az egész 
Mindenséget számtalan lépcsőfokkal 
töltötte meg, hogy ismét Hozzá 
feljuthassunk. 

Végtelen szeretetének és irgalmának 
azonban a bukottak ez útja túlságos 
nehéznek tetszett, még jobban 
eltekintett végtelen szentségétől, 
mindenhatósága bő szárnyain Ő maga 
szállt le mind e végeláthatatlan 
lépcsőfokon keresztül mihozzánk, úgy 
amint itt előttünk van, színre és alakra 
hozzánk hasonlóan ember, hogy 
először is megtakarítsa nekünk ezt a 
teljesen soha meg nem tehető utat és 
aztán, hogy a mi számunkra, minden 
teremtményei közül a legutolsók 
számára, akik  önszántunkból a 
leggonoszabbul elfordultunk Tőle, az 
egyedül legmélyebben bukottak 
számára a legfőbb, a 
legelgondolhatatlanabb legyen. 
Halljátok mind ti, a Belőle kiöntött 
életnek az Eonjai... hogy legyen 
számunkra... óh Istenem, óh Istenem, 
óh Istenem, Te nagy, szent Isten, 
bágyadt, — halandó nyelvem alig 

merészeli kimondani, hogy a mi 
számunkra, a bűnösök bűnösei 


számára - az egyedül igaz, 
legszeretőbb, legirgalmasabb, szent 
Atya legyen! 


De nem elég úgy, amint most van 
előttünk, mint Atya, hanem amint azt 
szellemem érzi, úgy hogy hozzánk 
Legalacsonyabbak iránt való túlságos 
nagy szeretetéből egykoron Önmaga 
Magára öltse testünknek aztán örökké 
megmaradó bűnös alakját, amelyben 
elbuktunk előtte, az örökké Szent előtt, 
hogy még közelebb vonjon minket 
Magához, hogy a mi Megmentőnk, 
Vezetőnk, legbölcsebb Testvérünk 
legyen! 

Nem, nem, nem! Az túlságos sok! 
Abedám, Abedám, Abedám! Te 
végtelenül szent, legszeretőbb Atya! 
Kik és Mik vagyunk mi vajon, hogy 
hozzánk, akik hiszen a 
legértéktelenebbek vagyunk, Előtted 
az egész végtelenségben, olyan 
felfoghatatlanul kegyes vagy?!" 

Itt a fenséges Abedám félbeszakította 
Ádámot és szólt hozzá: , Halljad 
Ádám, végre belátod, hogy ki vagyok 
Én, és mit cselekszem! 

Mondom azonban neked, amilyen 
vagy, olyan maradj a jövőben is, és 
akkor máris megvan magadban az 
örök élet. 

Nagyságodban egykor ugyanarra 
voltál hivatva, hogy szívemnek kedves 
testvére légy, játszótársam és örök 
végtelen tökéletességeimnek benső 
társbirtokosa. 

Minthogy azonban mint a szellemi 
Ádám, a Belőlem sarjadt lényed nagy 
egyszerűségében az lenni nem akartál, 
mégis azzá kell, hogy légy Nekem 
minden gyermekedben, ami végett is 
Szívem egykor magából olyan forrón 


vágyólag fenségesen létbe hívott 
téged! 

16. Érted-e ezt? ... Látod ez az, amiért 
mindezt teszem, és szívemmel, mint 
egykor a legnagyobb felé, most már 
örökre a legkisebb felé fordultam, 
hogy azt emeljem minden fölé! De 
most már ne többet erről! 

17. Az este elközelegvén, gondoljunk 
most már arra, hogy haza érkezzünk 
azokhoz, akik már várva várnak 
bennünket. 

18. Te azonban Lamel, vedd a leányt és 
nagy győzelmi jelként vidd Előttem az 
úton! Amen." 


116. Fejezet - Pura a Mélység leánya Abedán kilétét 
kérdezi 


1. Ádám és a többi jelenlevő hallva, amit 
a fenséges Abedám a leányról 
mondott, dicsőíteni és magasztalni 


kezdte Őt. 

2. Lamel azonban a leányt azonnal 
karjára vette, és az utasítás szerint 
Abedám elé állt. 

3. Minthogy azonban a leány Abedám jól 
értett szavaiból úgyszintén Ádám 
beszédeiből és a hangos 


magasztalásból, amelyekkel most az 
összes jelenlevők illették Abedámot, 
titkon kivette, hogy Abedám mögött 
valami egészen rendkívülinek kell 
lappangania, veleszületett kíváncsisága 
már nem engedte nyugodni többé. 

4. Hogy azonban teljességgel megtudja, 
mi van tulajdonképpen ezzel a férfival, 
száját kissé félénken Lamel füléhez 
érintette, és halkan remegő hanggal 
szólt hozzá: 

5. „Kedves nagy, és nagyon erős 
barátom! "Nem  mondanád-e meg 
nekem, ki tulajdonképpen ez a férfi, 
akit amint azt én kivettem és 

megértettem, Abedámnak hívtok? 
Mert nézd, azért kérdezlek téged, mert 
nagyon meglep, hogy bárha olyan a 
külseje, mint akármelyiketeké, szavai 
mégis nemcsak látszólag, hanem 
valóságosan is, mint a Menny és Föld 
úgy különböznek minden többi még 
oly fennkölten hangzó szavaktól, 
amelyek mások szájából jönnek; sőt 
úgy tűnnek föl nekem, mintha minden 
Mennyet és Földet áthatnának azok. 
Ami azonban legjobban gondolkodóba 
ejt, az hogy minden aggodalmam és 
szomorúságom azonnal teljesen 
elhagyott, amint megláttam Őt, úgy 
hogy most éppenséggel lehetetlen 
lenne szomorkodnom és sírnom az 
olyan nyomorultan kivégzett 
szüleimen. 

Azért kedves, nagy és igen erős 
barátom, kérlek téged, adj nekem 
valami közelebbi felvilágosítást erről a 
nagyon csodálatos emberről, akinek 
már a tekintetében is sokkal nagyobb 
erő rejlik, mint a mégoly erős 
valamennyi ember karjaiban. 

Lamel azonban nem tudta mit tegyen 
most és azért olyan arcot csinált, mint 
aki mélyen elgondolkozik. 

De mivel ez az üres képmutatása 
nagyon is soká tartott, e kibúvó a leány 
türelmét csakhamar túllépte, és azért 
kevés idő múlva kissé megütközve 
ismét kérdezte őt: 

Halljad kedves, nagy és igen erős 
barátom, aki most engem karjaidban 
hordozol Annak az akaratából, Aki 
felől kérdeztelek, miért teszel úgy, 
mintha akarnál választ adni, de 
mindannak dacára néma maradsz, 
mintha nyelved szádban megkövült 
volna? 

Avagy talán hibát követtem el azzal, 
hogy kérdeztelek, ami pedig talán a 

Mélységből való gyermekhez nem 
illik? 

Óh kérlek téged, mondd meg már 
nekem, vagy az egyiket, vagy a 
másikat! 

Ekkor a fenséges Abedám szólt 
Lamelhez: ,Lamel!  Parancsoltam-e 
neked, hogy ne szólj? 

Nem tudok róla, hogy Én, vagy 
Nevemben más neked ilyen parancsot 
adott volna, azért hát bátran 
megmondhatod, ami helyes és való! 
De látom már, hogy erre magadból 
nincs bátorságod, azért add ide a 
gyermeket, hogy útközben az Én 
karomon megtudja, ami után eped. Te 
azonban menj mögöttem! Amen.” 

Erre a fenséges Abedám a leánykát 
azonnal karjára vette, amin az nagyon 
megörült, úgy hogy csakhamar 
ugyanazzal a kérdéssel Hozzá 
magához fordult és a kérdést még igen 
vígan ezzel toldotta meg: 

„Te kedves, nekem szentnek lenni 
látszó férfi, te bizonnyal nem leszel 
szintén olyan rátarti, mint a mögöttünk 
levő férfi, aki engem, szegény leánykát 
majdnem szóra sem látszott méltatni, 
néma maradván afelett, ami felől 
kérdeztem őt - és válaszolni fogsz 
kérdésemre?!” 

Ekkor Abedám a leánykát szent 
keblére szorította és szólt hozzá: 
„Kedves Purám, mindent meg fogsz 
tudni, ami után csak epekedel!" 

A leányka most nagyon 
elcsodálkozott, hogy a neki még 
idegen férfi őt saját nevén szólította. 
Abedám azonban így beszélt tovább 
vele Önmagáról: „Te csodálkozol 
azon, hogy ismerem nevedet; ha 
azonban mindjobban meg fogsz 
ismerni Engem, éppenséggel nem 
fogsz ilyenen csodálkozni, hanem 

egészen más dolgokon fogsz 
álmélkodni! 

Ha azonban készséges a füled, halljad, 
nézd, hiszen te magad mondottad, 
hogy az Én szavaim sokkal 
fennköltebbek, mint minden többi 
férfié és e szavak egeket és földeket 
látszanak áthatni, és az Én 
tekintetemben számodra több az erő, 
mint a mégoly erős emberi karokban 
összevéve! Minden félelem és 
szomorúság is elhagyott, amikor 
Engem megláttál! 

Nos hát, kedves Purám, ha már 
mindezt tapasztaltad Nálam, mi van 
még hátra ahhoz, hogy bensőbben 
megismerj Engem? 

Megmondhatnám neked egy 
szempillantás alatt, és 
megmutathatnám neked szóval és 
tettel, hogy ki vagyok Én 
tulajdonképpen, de azt nem bírnád el; 
megölne, és teljesen megsemmisítene 
téged. 

Azért a teljes válasz helyett az a 
tanácsot adom neked, és mondom: 
Szeress Engem szívedben 
mindenfelett, akkor abban csakhamar 
meg fogod tudni Ki vagyok Én 
tulajdonképpen. 

Ne kérdezz azonban, szabad-e azt 
tenned, mert hiszen Én Magam 
mondom neked ezt; azért csak nyíltan, 
rejtegetetlenül szeress Engem 
mindenfölött. Amen." 


117. Fejezet - Pura Abedám karján keresi a legfőbbet 


Pura Abedámtól ezt hallva, majdnem a 
gyermeki vásottságig örvendező, 
derült és vidám lett, gyöngéd kezeit 
azonnal legfennköltebb Hordozójának 
nyaka köré fonta és fejét egészen 
szeretet-ittasan szent keblére hajtotta. 


Ilyen szerető helyzetben megmaradt 
mindaddig, amíg mind valamennyien a 
Magaslat tetejére értek; itt a nagy 
sóvárogva várakozó gyermekeknél 
megérkezve, ébredt még csak fel 
Puránk szeretetmámorából, a 
gyermekek általános, hangos 
örömnyilvánításától felébresztve. 
Amidőn itt az alkonyatban a sok 
embert meglátta, akik a fenséges 
Abedám  megpillantásakor nevét 
dicsőítve és magasztalva földre 
borultak Előtte, egész halkan kérdezte 
Abedámot, mondván: 

„Te kimondhatatlanul kedves férfi, 
akin most egész életem csüng, nem 
mondanád meg nekem, hogy mit 
jelent, és kire vonatkozik 
tulajdonképpen ez a legfőbb hódolat, 
amelyet most ezek a jóknak látszó 
emberek tanúsítanak? Egyedül csak 
Reád vonatkozik, avagy talán van itt 
mégy egyvalaki, aki Feletted áll? Óh 
mondd meg nekem!” 

És Abedám szólt Hozzá: „Nézz csak 
kissé körül, Aki most fennen áll, az a 
Legfőbb nemcsak az emberek között, 
hanem az összes Mennyekben is! 
Azért hát nézz csak jó szorgosan körül 
és az egyedüli fennen állót csakhamar 
és könnyen meg fogod találni!" 

Erre a szegény, de most már túlontúl 
gazdag Pura, nagy fekete szemeivel 
1de-oda cikázni kezdett, és az egész 
tömeget keresztül-kasul végig kereste. 
Minthogy azonban maga Ádám, Sét, 
Lamel, Énok és Sét tíz szolgája is, 
mihelyt a magaslatra felérkeztek, 
hódolatteljesen és hálatelten arcukra 
borultak, minden fáradozása hasztalan 
volt, mert senkit sem látott fennen 
állva. 

Ettől kissé megszeppenve, lassan- 
lassan szabaddá igyekezett magát tenni 

hordozójától, és kissé csodálkozva 
kérdő hangon szólt: 

, Halljad Te igen nagyon kedves és 
szintén igen erős férfi! Én hiába 
keresek! Hiszen sehol egyetlen-egy 
emberi lélek sem áll fennen! Hogyan 
értsem tehát én azt, amit imént nekem 
mondtál:" 

És a fenséges Abedám szent keblére 
szorította, aztán gyöngéden a földre 
állította őt, és aztán ismét szólt hozzá: 
„Te igen nagyon kedves Purám, nézz 
csak kissé körül, és mégis csak fogsz 
valahol csakhamar egy fennen álló 
férfit felfedezni!" 

És Pura újból kezdte vizsgáltatni a 
nagy tömeget, de ekkor sem tűnt fel 
neki senki, aki állott volna. 

A fenséges Abedám azonban látta 
nagy zavarát, azért megint lehajolt, 
felvette őt, Purát tudniillik, felette 
szent karjaira, keblére szorította őt, és 
aztán szólt hozzá: 

, Lásd, te legkedvesebb Purám, aki 
szemeivel a messze távolban keresgél, 
és nem nézi azt, ami hozzá 
legközelebb van, az nehezen fog 
valaha valamit találni és legkevésbé 
azt, amit találni szeretne, és amit 
találnia kellene is. 

Hogy te mindeddig még semmit sem 
találtál, amit pedig olyan nagyon is 
szeretnél megtalálni, szintén csupán 
csak onnan van, mert a közel lévőt 
figyelmen kívül hagytad, mégpedig a 
te jelenleg legnagyobb, téged hordozó 
Közel-lévődet! 

Pura tekints meg Engem és mondd 
aztán fekszem-e, avagy fennen állok- 
e? 

Ha erre rájöttél, akkor csakhamar 
tudatára ébredsz annak is, ki itt a 
legfőbb, és kit illet most itt ez a 

dicsőítés!" 

Ekkor a most leggazdagabb Pura 
hófehér lett, leggyöngédebb karjait 
feje fölött összecsapta, és hangosan 
felkiáltott: , Az egyetlenegy igaz Isten 
szerelméért, mit tettem én vak, mit?! 
Óh Te, Aki bizonnyal királya vagy e 
népnek, felette hatalmas szóban és 
minden tettben, Te nekem, vak 
botornak, meg fogod bocsáthatni ezt a 
nekem felfoghatatlan, legnagyobb 
tévedésemet? 

Nem, nem, én most képes lennék 
önmagam kikaparni utálatos 
szemeimet, amiért hogy Téged, az 
egyedül fennen állót észre nem 
vettelek!" 

Abedám azonban vigasztalta őt és 
szólt: „Légy csak nyugodt, te 
legszeretettebb Purám, mert hiszen 
most már félig megtaláltál Engem, a 
másik felét azonban szíved most már 
úgyis szintén sejti, és így aztán nem 
tart soká és teljesen megismersz 
Engem! 

Minthogy azonban a nép már megint 
felkel a földről, egyelőre hallgassunk 
arról, amíg nem itt lesz az ideje, hogy 
mindent megtudj. Ha azonban a 
síkságon észrevetted volna, mit 
cselekedtem Én a Mélység népeinek, 
akkor már tudnád, ki vagyok Én úgy 
igazában! A te gyöngeséged számára 
azonban még nem volt itt az ideje; 
azért feküdtél szinte süketen 
lábaimnál. 

De most gazdag lettél! Azért 
csakhamar közelebbről is megismersz 
Engem! 

Lám, itt jő már Sét felém, azért 
hallgassunk és hallgassuk meg, mit 
akar ő! Amen.” 


118. Fejezet - Sét kéri Abedámot, hogy házigazda 
lehessen - Az üres éléskamrák - A köszönet áldása 


Amidőn pedig Sét  Abedámhoz 
érkezett, azonnal földre borult Előtte, 
és kérdezte Őt: Óh Abba-Emánuel- 
Jehova, szabad-e az ember Sétnek 
téged arra kérni, hogy engedjed meg 
neki úgy, mint tegnap, a Magaslatot 
ismét ellátni étellel és itallal? 

Jól tudom ugyan, hogy az részemről 
hiúságosan botor kérdés, mert hiszen 
ki éheznék, ki éhezhetne a Te 
jelenlétedben? 

Mégis, minthogy tegnap majdnem 
ugyanabban az időben Te Magad 
kértél legkegyelmesebben ételt és italt, 
azt gondoltam magamban, hogy az 
maradjon-e meg szabálynak a jövőre 
nézve is, vagy maradjunk a régi 
rendnél - avagy egyedül csak a gyomor 
rendjénél: 

Óh Abedám-Jehova ne vedd zokon ezt 
az én talán  hiúságosan botor 
kérdésemet! A Te mindenkor túlontúl 
szent akaratod történjék most és 
örökké. Amen.” 

Miután Sét ekként készen volt a 
kérdésével, Abedám gyorsan a földre 
hajolt és felemelte Sétet, kézen fogva 
őt és szólt hozzá: 

, Halljad kedves Sét testvérem, a te 
kérdésed, amely a Nekem mindig 
kedves, nemes szándékokból eredt, 
egészen és teljesen jó és helyes lenne; 
és mindenkor jobb a rendes időben 
venni magához ételt és italt, mint 
rendetlenül a gyomor kívánsága 
szerint. 

De most halljad és lássad! Te ma 
szolgáidnak azt a legszeretőbb 
parancsot adtad, hogy minden éhezőt 
meghívjanak éléskamráidba, és azt ők 
leghívebben teljesítették is. 

Minthogy pedig meghívásodra rögtön 
nagyon sok éhező és szomjúhozó 
jelentkezett, megtörtént, hogy egész 

készletedet kevés szempillantás alatt 
elfogyasztották. 

A kérdés tehát most ez: honnan fogsz 
te, kedves Sét testvérem most ételt és 
italt előteremteni, miután minden 
éléskamrád teljesen kiürült, sőt 
kertedben a gyümölcs sem kíméltetett 
meg?!” 

Ennek tudtul adásán Sét eleinte kissé 
meghökkent. De nem talán irigységből 
azokkal szemben, akik éléskamráit 
kiürítették, vagy, mert kissé 
bosszankodott volna azért, hogy a 
meghívott vendégek éppen ez 
alkalommal oly kevéssé voltak 
tekintettel arra ki is az a Sét, és miként 
kell mindenkinek viselkednie az ő 
lakásában, akit abba beenged, hanem 
csak azért hűlt el egy kissé, mert e 
pillanatban nem tudta honnan kerítsem 
most majd ételt és italt! 

De nem soká tartott és Sét feleszmélt, 
nagyon derült kedélyű lett és szólt: 
„Óh Jehova, Te mindenfelett szent és 
legszeretőbb Atya, kinek a szeretete 
oly nagy, mint a Tiéd? 

Nézd, az Én éléskamráim telve voltak 
azzal, amit Te adtál nekem az én 
számomra, és minden testvérem 
számára. A Te szereteted, nem pedig 
talán az én szeretetem nyitotta meg a 
szűkölködőknek a telt kamrákat; 
ezeket ők a Te mindenkor legszentebb 
akaratod szerint ürítették ki. 

Amint azonban szakadatlanul 
megtöltöd a Napot új, elmúlhatatlan 
világossággal és az egész földet 
mindenütt könyörületes szeretetednek 
folytonos új, nemző erejével és nem 
engeded, hogy a tenger megfogyjon 
még csak egy cseppel sem, és azt mind 
megtenned Neked végtelenül 
könnyebb, mint nekem egy szúnyogot 
fölemelnem: ugyanúgy erősen is meg 

vagyok győződve, hogy Te óh kedves 
Atyám üres éléstáraimat már sokkal 
előbb ismét a  leggazdagabban 
megtöltötted mindazzal, amire nekünk 
mindnyájunknak a Te szereteted 
szerint szükségünk van! 

Azért csak menjetek ti tíz kosarasak 
sietve le éléskamráimba, töltsétek meg 
a kosarakat és hozzátok őket 
haladéktalanul ide vissza, Aki azonban 
ott jő, és enni-inni kér, annak azonnal 
nyújtsátok azt, amit enni és inni kíván! 
De emellett emlékeztessetek mindenkit 
Arra, Aki itt van és minden jónak az 
egyedüli Adományozója! Így legyen!” 
Erre Abedám megölelte Sétet, és szólt 


hozzá: „Sét! Még csak most 
cselekedtél meg mindent tökéletesen. 
Nézd, azelőtt ugyan szintén 


megnyitottad éléskamráidat a nép 
előtt, de akkor elfelejtetted, hogy az 
egyedüli Adományozó iránti hálára 
emlékeztessék azt; ezért is 
megtörténhetett, hogy a kamrák 
kiürültek, de most a népet illetőleg is 
megemlékeztél az Adományozóról, 
azért is történjék a te minden egyes 
szavad szerint! 

Ezentúl soha ki ne ürüljenek a te 
éléskamráid! Amen.” 


119. Fejezet - A teli éléstárak, mint Sét bizalmának 
gyümölcse - A házőrzők és kosarasok az Urról - Az Úr 
megismerteti Magát. 


Erre a tíz veszi a kosarat, és sietve 
lemegy Sét házába, és megtöltik a 


kosarakat a legfelségesebb 
gyümölccsel, ami az éléstárat majd 
kinyomta. 


A kosarasok csodálkoztak ezen és 
dicsőítették Jehovát. 
Amikor azonban a házőrzők hozzájuk 


jöttek, a kosarasok kérdezték őket, 

vajon sokan éltek-e már Sét házigazda 
engedélyével? 

Az őrök pedig válaszoltak: Bizony, 
elhihetitek, megszámlálhatatlan sokan 
vannak, akik ma már jóllaktak Sét 
gyümölcskamráiból! De ennek dacára 
a tárak nem akarnak kiürülni. Előbb 
ugyan az emberek nagy tömege az 
egész készletet elfogyasztotta, amint 
az előbb már kétszer megtörtént, 
amiért is aztán az éhezők maguknak a 
gyümölcsös kerteknek estek neki, de a 
táak nem maradtak soká üresen; 
csodálatosképpen a késztermékkamrák 
összes tárai nemsokára ismét 
megteltek, amint azt éppen most 
látjátok. 

Nem tudtok-e nekünk valami 
magyarázatot adni arra, hogy hogyan 
történt ez?! 

A tíz kosaras egyike azonban, aki a 
fenséges Abedám minden tettét, 
mozdulatát és beszédét megfigyelte, 
egészen röviden így szólt erre a 
kosarasokhoz: 

„Testvérek, higyjétek erősen, ti 
láttátok azt az idegen férfit, aki már 
tegnapelőtt jött Éjfél felől Ádámmal és 
a többiekkel, akik Vele voltak és a 
négy táj gyermekeit meghívták, és Aki 
tegnap az egész szabbaton át velük 
volt, és a legnagyobb csodákat 
cselekedte és még ma is köztük van, 
és ugyanazt cselekszi. 

Látjátok, így aztán nem nehéz 
eltalálni, honnan telítődnek újból a 
kosarak! 

De tudjátok-e ti, hogy ki 
tulajdonképpen az az idegen férfi? 
, Kérdezték az őrök a kosarastól, aki 
vitte a szót. 

És ez röviden válaszolt nekik: , Hogy 
Ő nem a Földön született, az több mint 
bizonyos; és az abból is kitűnik, mert 

az egyébként nagyon hozzáférhetetlen 
atyák olyan nagyonis rendkívül erősen 
hajolnak meg Előtte! 

De hogy honnan való Ő, ki és mi Ő 
tulajdonképpen valójában, azt nem 
tudjuk! Mert hiszen jól tudjátok, ha a 
fennkölt nagyatyáknak valami titkuk 
van, akkor igen kíváncsi füleinket 
szépen távol kell tartanunk tőlük. 

Így aztán most is, és mindenkor is 
kissé nehéz ilyféle jelenségeknél 
kiokosodni. 

Én ugyan végtelenül szeretném 
közelebbről megismerni az idegent, de 
hiszen tudjátok, hogyan vagyunk 
ezzel! 

Azért tartsunk csak ki és maradjunk 
amilyenek vagyunk, jócskán buták, 
Jehova nevében! Hiszen örökké nem 
fog tartani! 

Nos és most végezzük, mint mindig 
megbízatásunkat! 

Azt hagyta meg ugyanis nekünk Sét 
nagyatyánk, mondjuk meg nektek, 
hogy ti mindazokat, akik itt 
jóllakatnak, mindenkor az Isten iránt 
való hálára emlékeztessétek, az Ő 
akarata szerint. Amen." 

Ezután a kosarasok elhagyták a 
kunyhókat és kisiettek a kamrákból. 
Alig értek azonban az ajtóhoz, már 
Abedám is, karján még a leánnyal, 
eléjük jött és kérdezte a kissé ijedt 
kosarasokat: , Hol maradtok ezúttal 
olyan soká a gyümölccsel?" 

A kosarasok pedig nem tudtak mit 
válaszolni e kérdésre. 

És Abedám újból kérdezte őket, 
mondván: ,Nem találtatok-e elég 
gyümölcsre?" 

És megint nem tudtak választ adni a 
kérdezettek. 

Amidőn azonban Abedám harmadszor 
kérdezte őket , Nos, mondjátok hát 

meg Nekem, miért nem jöttetek meg 
időre ezúttal?" 

Ekkor eszmélt még csak fel az, aki 
már előbb is vitte a szót az őrökkel, és 
szólt: 

, Halljad Te kedves, jó, idegen férfi! 
Mi semmi  igazságtanságot nem 
cselekedtünk, éppen csak hogy a 
meghatározott időt kissé túlléptük, 
mert az őrök kérdezték tőlünk, hogy ki 
telíti meg minduntalan Sét üres 
kamráit? 

És mi úgy találgattunk, hogy Te vagy 
az, mivelhogy tanúi vagyunk akaratod 
nem egy nagy csodatettének, amikben 
szinte Istenhez hasonlóan hatalmasnak 
látszol lenni! 

Lásd, ez az egész, amiért valamivel 
tovább kimaradtunk; hiszen csak meg 
fogjátok ezt nekünk bocsátani, Te és a 
nagyapa?!” 

Abedám pedig válaszolta neki: 
„Halljad, nemcsak megbocsátani 
akarunk, hanem ezeknél fenségesebb 
és életteljesebb gyümölcsök 
kosarasaivá akarlak most tenni titeket 
az egész örökkévalóság számára. 
Hogy azonban azonnal megtudjátok, 
hogy ezt tennem hatalmam és jogom 
van, tudjátok meg, hogy Én Jehova, 
Maga Isten, a Legfőbb vagyok, amint 
Engem most itt láttok! Azért legyetek 
nyugodtak és kövessetek Engem! 
Amen.” 


120. Fejezet - A kosarasok félelme - Pura zavara 
Abedám szentsége előtt - Abedám megnyugtató szavai - 
Az Ur mint Isten és Atya 


Amidőn pedig a kosarasok magának 
Abedámnak a szájából hallották e 
bizonyságot, úgyszintén egészen 
világosan Pura is, a kosarasok azonnal 
földre borultak, mégpedig olyan 


ijedten, mintha már az örök halál és a 
mindent megsemmisítő ítélet érte 
volna utol őket. 

Mert több apróbb véteknek tudatában 
voltak, s minthogy Ádám, Sét és Énos 
nem egy szigorú tanításából tudták, 
hogy a mindenható legszentebb 
Jehova valamikor bizonyára jönni fog, 
és akkor majd nagyon szigorú ítéletet 
tart, és végtelen haragjának legerősebb 


és legégetőbb tűzében az 
engedetleneket elveszti és 


megsemmisíti - egészen oda voltak. 
Mert önönmagának ez a hírtelen 
kinyilatkoztatása bennük más 
gondolatnak nem adott helyet, mint 
csak hogy most Én azért jöttem, hogy 
ezt a szörnyű ítéletet megtartsam. 

És minthogy amint mondtam, több 
kisebb mulasztásban és hibában 
vétkesnek tudták magukat, nem is 
gondoltak másra, mint egész testükben 
remegve csak arra, hogyan fogja őket 
bizonyára már nemsokára az ítéletnek 
rémségesen forró haragtüze 
megragadni és a legfájdalmasabban 
örökre megemészteni. 

Nem tartott soká és valóságosan 
üvölteni és jajveszékelni kezdtek - és 
csak az előbb szóló volt képes 
dadogva szólani: 

, Óh, milyen jó... mennyivel jobb... 
lenne ... nekünk...ha soha nem 
születtünk volna!!! 

Aztán ő is elnémult és várta a 
többiekkel együtt a bírói ítéletdörgést. 
Ennek a tíz kosarasnak a viselkedése 
azonban az egyébiránt állhatatos és 
Irántam való szeretetétől majd elepedő 
Purát is nem csekély zavarba hozta, 
amiért is félénken Hozzám fordult és 
kérdőleg szólt: 

„Óh Te, ha Atya vagy, akinek már Sét 
üdvözölt Téged a legnagyobb 

hódolattal a Magaslaton, és Akinek 
most a tíz kosaras előtt Te Magad 
hangosan és legvilágosabban 
kinyilatkoztattad Magadat, úgy hogy 
semmi aggályom sincs már aziránt, 
hogy teljesen elismerjelek Annak, 
Akinek Te most előttem, szegény 
leány előtt és e tíz kosaras előtt 
kinyilatkoztattad Magadat, akkor a Te 
végtelen szentséged miatt kérlek 
Téged, hogy bocsáss el engem 
Magadtól, mert hiszen én nagyon is 
méltatlan vagyok arra, hogy felette 
szent karjaidon nyugodjam. 

Mert hiszen most erősen hiszem 
magamban, hogy Te vagy Az, Akinek 
Nevét kiejteni senki sem méltó, habár 
Rólad táplált előbbi fogalmaim Farak 
tanítása szerint egészen másként 
alakultak volt, amennyiben láthatatlan, 
végnélküli tűznek képzeltelek Téged. 

Azért légy most kegyelmes és 
irgalmas irántam, és ne engedd 
tovább, hogy még ezután is 
megszentségtelenítsem a Te kezeidet! 

Történjék azonban a Te legszentebb 
akaratod most és mindenkor!” 

E szavak után szólt Abedám Purához: 
„Nos, Te, Én választottam, éppen 
most akarsz kevésbé szeretni Engem, 
amikor felismertél - mint azelőtt, 
amikor még nem ismertél fel Engem? 

Megváltoztam-e Én veled szemben 
azért, mert felismertettem Magamat 
veled? 

Nem vetted-e még észre zivatar 
alkalmával, hogy nem egy vészfelhő a 
távolban egészen rémesen 
fenyegetőnek látszik, ha azonban 
közel jő, távolból oly felette fenyegető 
arcával, csak áldásos esőt hoz, amely a 
Nap bölcsességsugaraitól kiszikkadt 
Földet és a majdnem egészen elégett 
füvet megtermékenyíti és felüdíti? 

Látod, ugyanez az eset áll most is fenn 
itt. Te eddig Engem mindig csak 
messze távolból sejtve láttál, 
mégpedig a legártóbb ítélet tüzében, 
de a legszeretőbb Atyának még 
sohasem  sejtettél Engem, annál 
kevésbé gondoltál Annak, azért is 
vagy most a tíz kosarassal együtt 


olyan telve félelemmel és 
aggodalommal! 

Ha azonban olyan lennék, aminőnek 
Farak tanából - amely ma a 


Mélységben már nagyon el van 
éktelenítve és elferdítve - te Engem 
eddig ismertél, mondd, hordoználak-e 
akkor egész atyai Szeretetemmel 
karjaimon? 

Azért hát tudd meg most szívedben azt 
is, hogy Én nemcsak Jehova vagyok, a 
mindenható Isten és mindenek 
Teremtője, hanem hozzátok 
viszonyítva sokkal inkább az egyedül 
igaz, szent, legszeretőbb Atya, Aki 
senkit nem akar örökre elkárhoztatni, 
hanem mint egyedül igaz Atya, 
mindenkit csak az örök életre vezetni! 
Nézd, ha ítélni akarnék, nem lenne 
szükségem arra, hogy lábaimmal 
láthatólag érintsem a Föld göröngyeit, 
hanem a legcsekélyebb gondolatom is 
elegendő lenne arra, hogy egy 
szempillantás alatt megsemmisítsem 
az egész Végtelenség összes műveit! 
Minthogy azonban láthatólag jöttem 
hozzátok, csak azért jöttem, hogy az 
elveszettet megkeressem, és a holtat 
megelevenítsem! 

Szeress tehát most még jobban 
Engem, ahelyett, hogy kevésbé 
szeretnél, annak okáért, hogy most 
megismertél Engem, és tudod azt, 
hogy egyedül Én vagyok a 
legszeretőbb Atya! 

Azért ne legyen különbség közöttünk, 

hanem legyünk egyek a szeretetben 
mindörökké! 

És azért emelkedjetek ki ti is régi 
botorságotokból, és kövessetek 
Engem! Amen." 

Erre a tíz ismét magához tért, vették a 
kosarakat és követték Őt a Magaslatra, 
és szégyellték magukat nagy 
botorságuk miatt és kérték Abedámot, 
bocsássa meg nekik nagy 
botorságukat. 

Pura pedig most annál szeretőbben 
simult a most felismert felette jó Atya 
legszentebb keblére. 


121. Fejezet - Az étrend és a vacsora - Az Úr beszéde az 
akadályokról és a korlátokról, mint az élet feltételeiről 


A Magaslatra felérkezve, a fenséges 
Abedám megáldotta a telt kosarakat. 
Hét kosarat aztán azonnal elosztatott a 
nép között, hármat pedig a Magaslat 
számára tartott fenn, Mégpedig az 
elsőt a Maga, és legközelebbi már 
ismert barátai számára, akik közé most 
már Pura is számított, Sétet is 
odavonva kosarához; a másodikat 
Ádámnak és gyermekeinek adta, és 
meghagyta, hogy a már ismert tizenkét 
hírnök is részt vegyen benne, és a 
harmadikat a Reggel összes, már 
ismert gyermekeinek nyújtotta át. 
Miután ekként minden a maga rendje 
és módja szerint el volt osztva, 
mindnyájan köszönetet mondtak a 
fenséges Adományozónak a pompás 
adományokért, letelepedtek a 
kosarasokhoz és ettek és ittak. És 
amikor már mindnyájan teljesen 
jóllaktak, és szívükben az Úrnak 
köszönetüket kifejezték, a fenséges 
Abedám az összes jelenlévőhöz így 
szólt: 

„Gyermekek, aki közületek fáradt, az 
térjen nyugovóra! Aki azonban Velem 
virraszthat és akar, az tegye meg! Aki 
még valamit tudni akar, az kérdezzen, 
akár férfi, akár nő legyen az illető, 
válaszolok neki.” 

E szavak után mindenki Abedám köré 
tolongott, és csak egy hang volt 
hallható, és az így szólt: 

„Óh Atyánk, ki is tudna aludni, amíg 
Te virrasztasz, és ajkaidról az örök 
élet szavai áradnak? Azért engedd 
csak meg mindnyájunknak, hogy 
virrasszunk és ne vígy az alvás 
kísértésébe! A Te szent akaratod, 

Amen." 

És Abedám válaszolt: , Akkor hát 
virrasszatok az Én nevemben! Amen.” 
Pura, aki még szorosan Abedámnál ült 
és pihent, szeretve-féltően kérdezte 
Őt. „Óh Jehova, szabad lenne nekem 
is valamit kérdeznem és kérnem, hogy 
nekem és így mindnyájunknak is 
felvilágosítást adnál arról, amiről 
kérdeznélek?” 

És Abedám válaszolta neki: „Nézd, Én 
kiválasztott Purám, régi szabály még 
ma is, még a Mélységben is, amely 
mondja: A Királyt és az idegent előny 
illeti! 

Te is még idegen vagy itt! Így téged is 
megillet, hogy megkérdezhesd, amire 
nézve világos választ kívánnál! Így hát 
csak bátran kérdezz és röviden 
mindent fel akarok fedni előtted, 
amire nézve világosságot óhajtanál. 
Amen.” 

És Pura azonnal kész volt a kérdéssel, 
amely így szólt: „Jehova, Te minden 
látható és láthatatlan dolgok 
mindenható Teremtője - Te tudod, 
hiszen milyen gonoszságok történnek 
ott lenn, bizonyára a Te akaratod 
ellenére. 

Hiszen Te most is még éppen olyan 
mindenható vagy, mint akkor voltál, 
amikor a Mennyet és a Földet létbe 
hívtad! Nem lenne-e Neked 
lehetséges, hogy a Mélységet egy 
szempillantás alatt megjavítsd és 
teljesen kívánságod szerint átalakítsd? 
Mert hiszen a Mélységben Rólad már 
semmit sem tudnak, s másrészt nem is 
akarnak tudni, amint azt Te bizonnyal 
nagyon jól tudod! Óh Jehova! Nem 
lenne-e ez lehetséges?” 

És Abedám erre mondta Purának: 
„Halljad, te kiszemelt Purám, nem te 
találtad ki e kérdést, hanem az közös 

az egész öntudatos végtelenséggel! 

De mondom is neked, hogy csak 
neked, és a jelenlevő gyermekeknek, 
barátoknak és testvéreknek akarok 
arról közelebbit tudtul adni, de 
különben az egész Végtelenségnek 
nem - és ha az örökkévalóságok 
sorozatán át kérdené is. 

Halljad hát te, és halljátok 
mindnyájan! Minden lételnek és 
fennmaradásnak az akadályokban van 
az alap oka! Amennyiben valamely 
dolog létezik, az csak a neki sajátlagos 
korlátozottsága által létezik, amely az 
illető dolog számára nyilvánvaló 
akadály. 

Nézd meg a Napot! Ha nem lenne 
akként korlátozva akaratom által, és 
ha ez nem képezne örök akadályt 
számára, bizony egy Nap sem állana 
az Égen, és így tehát ez Föld sem a 
nagy Mindenségben! 

Nézz meg egy követ, milyen 
korlátozott miden oldalról, és milyen 
sok akadályt foglal magában! Sőt, 
minél korlátozottabb, és minél több 
benne az akadály, annál tartósabb, 
tisztább, szilárdabb és nemesebb is. 
Így nő a fű is, a növény, és a fák, a 
korlátozottság törvénye szerint, és 
sokszoros belső akadályok 
következtében, amelyek minden egyes 
részüknek kölcsönös állandó harcban 
jutnak kifejezésre. 

Ekként az akadályok és a 
korlátozottságok maguknak, a 
dolgoknak a tulajdonképpeni 
lényegük, amelyek nélkül azonnal 
megszűnnek létezni. És így tehát az 
egész végtelen Teremtés csupa 
akadályokból és korlátozottságokból 
van összetéve. 

Csak egyedül Én Magam vagyok és 
kell, hogy legyek egészen szabad és 

korlátozatlan, hogy Általam minden 
megkapja a létéhez megkívánható 


kellő akadályt és teljes 
korlátozottságát. 


Amiként azonban az a dolgoknál van, 
úgy kell annak lennie mindazzal is, 
ami szellemi. 

Ha az elven szellem semmire sem 
akadna, amibe beleütközik, nem lenne 
öntudata és így élete sem. 

Minthogy azonban Én megengedem, 
hogy maga a szellem számára egy 
sereg ellentét létezzék mindenütt és 
mindenkor, jó és rossz: rossz a jók 
számára, és a jók a rosszak számra, e 
szellemek kölcsönösen lökődnek 
egymáshoz és kölcsönösen életre 
ébresztik egymást. 

A jók az által mindig elevenebbek 
lesznek, és a rosszak végül a jók által 
szintén felébresztetnek és más irányba 
térnek, és az igaz életbe mennek át, és 
aztán mindig szabadabbak lesznek 
egy-egy akadálytól, s egymásba, az 
igaz életbe mennek át. 

Látod kiválasztott Purám, így 
kezdődik az Én Rendem, és annak 
soha sincs vége! Azért ne gondolj 
többé a Mélységgel, hanem hidd el 
Nekem, hogy Én azt mind már öröktől 
fogva előre láttam, és hogy minden, 
ami van, és ami történik, az Én örök 
Végzésem szerint történik! 

A Mélység megváltozik aszerint, 
amint a Magaslat meg fog változni, 
végül azonban mégis csak úgy történik 
majd, hogy lesz egy Pásztor és egy 
Nyáj! 

Mindez a rend azonban a szeretetben 
van! Azért légy nyugodt, mert Én 
tudom a legjobban, mi történik, és 
miért történik így. 

A tiszta azonban azt mind 
tisztaságában fogja látni. Amen.” 


122. Fejezet - Pura nagy, példaképi szeretete az Úr 
iránt - Az Ur ígéretet tesz Purának 


Pura e szavakat hallva, gyöngéd kezeit 
feje fölé emelte, összekulcsolta, és 
egészen elragadtatva így szólt: 

„Óh te örök, végtelen Szeretet és 
Bölcsesség, milyen végtelenül mély 
értelem van e szavaid mindegyikében! 
Óh Te szent élete minden életnek, Te 
végtelenül szent Ősoka minden létnek, 
ki bírná felfogni bölcsességednek 
mélységét, és ki bírná kifürkészni 
Szereteted végzését?! 

Óh Istenem! Istenem! Milyen nagy és 
fenséges is vagy Te! 

Jehova Te, Aki a gyenge embertől 
még Atyának is hivatod Magadat, de 
sőt nemcsak nevezteted Magadat 
annak, hanem azt akarod, hogy 
minden ember teljes gyermeki 
szeretet-komolysággal szívében, hűen 
és valóságosan annak valljon is Téged 
- hogyan dicsőítselek és 
magasztaljalak én Téged és adjak hálát 
Neked e nagy könyörületedért, és 
kegyelmedért én, aki a merő semmi 
vagyok Előtted? 

Mert világosság-áradathoz hasonlóan 
olyan vigaszt öntöttél most szívembe, 
hogy mennyei elragadtatásomban nem 
tudom hová legyek! 

Óh ti, e határtalanul szent és jó 
Atyának nagyobb barátai, segítsetek 
hát, segítsetek nekem gyengének, 
elviselnem nagy boldogságom terhét, 
és egyértelemben dicsőítsétek Azt, 
Aki oly szent, oly jó, oly 
szeretetteljesen kegyes és irgalmas és 
most itt közöttünk időz! 

Óh Te én Jehovám! Milyen boldogság 
Melletted lenni! Milyen elven táplálék 
az a gyenge, szeretetre éhező szív 
számára, ha éhségét a Te atyai 

végtelen szelídséged csillapítja! 

Óh engedd, hogy szeresselek, engedd, 
hogy Irántad való  szeretetemben 
meghaljak! 

Óh milyen édesnek kell lennie a 
halálnak, Irántad való szeretetből 
meghalni. 

Jehova, Istenünk! Atyánk! Eddig a 
Tőled való túlságos nagy, szent 
félelem miatt féken tartottam 
szívemet, de most már nem bírok 
magammal! 

Azért engedd Magadat átkarolni, és 
olyan forrón szeretni, hogy az Irántad 
való szeretetem tüze feloldjon és 
elemésszen, mint a száraz 
szalmaszálat! Mert íme, most minden 
félelmem elhagyott engem, nem 
akadályoskodom és nem borzadok, 
mert hiszen Irántad való szeretetemből 
meghalni akarok! Óh Te 
kimondhatatlanul szeretett édes 
Jehovám!" 

Ekkor karjait nagy hévvel Abedám 
köré fonta, minden erejével szinte 
egész lényéhez szorította Őt, és egyik 
kezét gyakran szíve oldalához 
mozgatta, mintha testéből kiszakítani, 
és a Legfőbbnek keblére szorítani 
akarná azt! 

E nagy szeretetéből azonban 
csakhamar egész lénye olyan 
kedvesen fénylő lett, mint a Nap 
világossága, ha egy gyönyörűséges 
rózsalevelet gyöngéden átvilágol! 
Amikor pedig az Atyák és a többiek 
ezt észrevették, mellüket kezdték verni 
és Énok sóhajtva szólt: „Óh Te szent 
Atyánk! Mi a Magaslat gyermekei 
vagyunk, ez pedig a Mélység 
iszapjának a  csecsemője; mégis 
milyen különbség van közte és 
köztünk! 

Ő egymagában jobban szeret Téged, 

mint az egész Magaslat együttvéve, és 
szívében már jobban ért meg Téged, 
mint mi mindnyájan, akik pedig már 
gyermekkorunktól kezdve kutatunk és 
cselekedtünk szeretetedben és 
kegyelmedben. 

Óh nézzétek, nézzétek mind, ti Atyák, 
milyen mennyei szépségtől, milyen 
dicsfénytől sugárzik a Mélység e 
gyermeke! 

Óh Ádám, óh Sét, óh ti mindnyájan, 
atyák, testvérek és gyermekek, hol az 
a szem, amely valaha is szebbet, 
felségesebbet, kimondhatatlanul 
elragadóbbat látott, mint a Mélységből 
való ez az alig húsz tavaszt ért 
leányka, a nekünk mindnyájunknak 
felfoghatatlanul hatalmas szeretetének 
erejében! 

Milyen mennyei báj és legfelségesebb 
szépség sugárzik ki formáiból! Milyen 
lágyság, milyen gyöngédség ül 
minden tagján, milyen végtelen finom 
testének minden része, és mégis, 
éterikusan gyöngéd kebelében a 
szeretetnek milyen nagy hatalma 
honol. 

Igen, igen bizony! Lássuk hatalmas 
tanítónkat benne! Mert még csak most 
ismertük meg a szeretet mértékét, 
amellyel szívünk roskadó gyengeségét 
nagyon is jól megmérhetjük. 

Óh Jehova-Abedám, egyedül Te légy 
örökkön-örökké dicsőítve, 
magasztalva és szeretve, amiért a 
Mélység egy gyermekét állítottad 
elénk, hogy azt vegyük szereteted 
szent mértékéül! 

Óh szent Atyánk, szent Atyánk, 
milyen végtelen jó, szeretettel és 
könyörülettel teljes vagy Te! 

Erre aztán Énok is némán elhallgatott. 
És Abedám szólt hozzá: , Énok, hidd 
el, hogy úgy van és úgy lesz örökké, 

hogy a világnak és a bűnnek gyermeke 
kedvesebb lesz Nekem 
kilencvenkilenc igaznak születettnél, 
ha az Engem annyira meg fog ragadni 
szeretetével, mint ez a leányka itt! 

Te gyermekem azonban többé el nem 
szakadsz keblemtől! Te egyedül fogsz 
Engem egész életeden át mindenkor 
látni és bírni, mint most. 

Nem leszel előbb férfi felesége, mint 
csak az idők idejében, amikor is 
végtelen szellemem hatalmának és 
szeretetének egész teljességével meg 
fogsz telni! Amen." 


123. Fejezet - A végtelen Isten emberré levésének a 
csodája - Mária, mint Pura szellem szerint 


E szavak után a fenséges Abedám 
Séthez fordult és így szólt: , Testvére a 
szeretetnek, te tudod, milyen kedves 
és drága vagy te Nekem; azért is 
éppenséggel nem kellene 
aggályoskodnod a felől, intézzed-e 
Hozzám azt a kérdést, amelyet 
szívedben rejtesz. 

Mert ha a világ gyermekeit 
gyermekeimmé fogadom és teljesítem, 
amit Tőlem kérnek, mennyivel inkább 
fogom azt aztán megtenni neked, 
lévén te igaz testvére az Én 
Szeretetemnek! Azért hát csak adj 
hangot annak, ami szívednek nem 
hagy nyugtot!” 

E kegyes biztatásra Sét közelebb 
került, és így szólt: „Óh Te legjobb, 
legszentebb Atyám, minden erőmből 
köszönöm Neked, hogy most 
könnyítettél szívemen. Mert valóban, 
ide-oda bolyongtam, tévelyegtem, és 
nem tudtam, hogyan találjam meg a 
sűrűségtől a kiutat. 

De most már minden világosodik és a 
legfelségesebb kiútnak Te ragyogsz 

előttem! 

Így hát nagy örömmel nyitom meg 
szívemet és adom számmal tudtul ez 
órában, mit kezdtem nyomasztó 
teherként magammal hordani 
majdnem azóta, hogy először beszéltél 
a felséges Purával. 

Ez pedig sötét terhe szívemnek: Te 
ennek a gyermeknek ígéretet tettél, 
amelynek alapján nem gondolhatok 
mást, akármennyire is meghányok- 
vetek mindent, mint hogy: 

Te egykoron végtelen szentségedtől 
mintegy elvonultan, szereteted 
mindenhatósága által ugyanennek a 
leánynak a testében Önmagadat 
akarod gyermekké - tehát hús és 
vérből való emberré nemzeni. 

Azért zavar az engem, mert egyrészt 
legszentebb szavaidnak más értelmét 
kihámozni nem bírom, másrészt 
azonban megint megborzadok attól a 
gondolattól, minthogy nem tudok 
magamnak nagyobb lehetetlenséget 
elképzelni, mint amilyen éppen ez! 
Mert hiszen természetesen 
gondolkozva a legmerőbb botorság, ha 
lehetségesnek gondolnánk, hogy a 
cédrust egy szalmaszálba dugjuk, vagy 
a hegyet egy poszáta tojásba toljuk, 
avagy éppen az egész tengert egy üres 
mogyoróhéjba felfogjuk, és több más 
ilyen. 

A Te szavaid szerint azonban az 
történnék, hogy ez a leányka egykoron 
Téged, a végtelen Istent fogadna 
magába, hogy Te aztán Magadat 
benne húsba és vérbe öltöztesd! 

Te, aki végtelen szellemeddel hordod 
és vezeted az egész végtelenséget, 
szellemeddel elférnél egy olyan 
gyermek testében?! 

Nem, nem valóban - csak mesebeszéd! 
Előbb bírnám felfogni, ha valaki 

mondaná: egy parány az egész Földet 
zárhatja magába, mint azt, hogy egy 
ilyen leánykának a teste Téged, 
végtelen Szellemet egész 
teljességében magába foglalhasson! 
Kérlek azért legbensőbben mondd 
meg nekem és nekünk 
mindnyájunknak, hogyan értsük ezt. A 
Te akaratod mindenkor és örökké. 
Amen." 

Ekkor a fenséges Abedám rögtön 
megfogta Sét kezét, és ezt válaszolta 
neki: 

„Sét, milyen kicsinyesen gondolkozol 
Felőlem! Nézd, ha az úgy lenne, 
ahogyan te azt gondolod, hogyan 
lehetett volna végtelen Szellememnek 
lehetséges az, hogy valami végest 
teremtsen, és a végesbe, mégis az 
egész végtelenséget rejtse?! 
Emlékezzél a tizenkét követ 
látomására és gondold meg, mi 
mindent találtak és láttak 
önmagukban. 

Gondold meg, hogyan van rejtve a 
cédrus legkisebb magjában nemcsak a 
fa, amely előtted elterül, hanem a fák 
végtelen mennyisége; egy 
mogyoróban annyi mogyoró, hogyha 
megint oszlásnak nem indulnának, 
kétezer év múlva már nagyobb térre 
lenne szükségük, mint maga az egész 
Föld. 

Lásd, ha azonban ez lehetséges 
Nekem, és még számtalan sok más, 
ami neked még kimondhatatlanul 
felfoghatatlanabb lenne, mint ez, ha 
tudnád: akkor bizonnyal az is 
lehetséges lesz Nekem, ami neked 
most olyan nagyon is lehetetlennek 
látszik! 

Azt azonban tudd meg te és tudjátok 
meg ti mindnyájan, hogy adott 
ígéretem alatt nem azt kell érteni, 


hogy egykoron majd éppen ugyane 
leánykának kellene ismét a 
mennyekből a földre jönnie, hogy 
Engem itt húsban és vérben magába 
fogadjon, hanem találtatik evégből egy 
másik szűz, de abban a szeretetnek és 
a hitnek teljesen ugyanaz a szelleme 
fog lakozni, mint ebben a leánykában. 

20. És így nem lesz szükséges, hogy ez a 
leányka ismét lejöjjön a földre, hanem 
egy másik szűznek fog egy éppen 
ilyen szellem adatni. 


21. Ezt így értések meg tehát te és 
mindnyájan! 
22. Mert nézd, Nálam nagyon is sok dolog 


lehetséges, ami nektek embereknek 
még elgondolni is lehetetlen! 

23. Azért higgy szilárdan szavaimnak, 
mert amint Én azt neked mondom, 
múlhatatlanul úgy is fog az 
megtörténni! Amen." 


124. Fejezet - A szív dicsérete és a száj dicsérete - A 
természet országában végbemenő folytonos 
megsemmisülés és keletkezés talánya - Az örök Szeretet 
vigaszt adó megfejtése 


1. Sét ezeket hallva, nagyon örült és 
minden erejével dicsérte és 
magasztalta az Urat, és köszönetet 
mondott Neki. 

2. Abedám azonban szólt hozzá: , Sét, 
szívem szeretetének kedves testvére 
te, Én csak szívedet tekintem; és az 
teljesen elég Nekem, arról meg lehetsz 
győződve, és annak felette örülhetsz. 

3; De ami a te, most szavakkal hangosan 
kifejezett dicséretedet illeti, azt bátran 
elhagyhatod, mert elhiheted Nekem, 
ha mondom: jobban megértem a szív 
dicséretét, mint a szájét! 

4. Ha azonban a szív imádkozik, akkor a 
száj ne avatkozzék bele, nehogy az 
zavarossá tegye azt, ami mintegy 

tiszta forrásból, a szívből jő! 

A száj dicsérete a világ előtt hangzik 
el, de a szív dicsérete szívem fülébe 
hatol el. 

Azért most megtakaríthatod szádnak 
az üres munkát, mert hiszen hallom 
szívednek minden hangját. 

Aki a szájat használja, az használja azt 
a világ előtt és testvére előtt. Előttem 
azonban senki se használjon mást, 
csakis egyedül a szívét! Amen." 
Ezután pedig Énokhoz fordult és így 
szólt hozzá, mintegy kérdezve őt: 
, Énok! Mindent tudsz-e már és nem 
találsz-e magadban már semmit, 
amiről Tőlem felvilágosításra van 


szükséged? 
Mert En látok valamit, amin szíved, 
mint számodra még 


megemészthetetlen kérődzik. Mi az 
vajon? Miért nem mered azt Velem a 
testvérek kedvéért száddal tudatni? 

Én mondom neked, ne tarts vissza 
semmit magadban, hanem add ki, add 
vissza, ami szellemed étkéül még nem 
érett. És Én atyai szeretetem nagy 
tűzhelyén teljesen éltre akarom azt 
főzni, hogy nagyon is tápláló étkévé 
váljék a te szellemed és minden más 
éhező szellem számára! Amen.” 

Ekkor közelebb férkőzött Énok is, és 
meghatottan mondta: „Óh Te legjobb, 
legszentebb, legszeretőbb Atyánk! 
Igaz, szellemem világosságot keres 
magában az Általad említett 
akadályokat illetőleg, szemlélve a 
természet kérődző szörnyét, de nem 
tudok semmiben tisztába jönni. 

Mert bár most már egészen tisztán 
látom, hogy létét itt minden csak 
csupa akadályok által, és az azok 
okozta korlátozottságok által tengeti, 
mégsem látom azonban be, hogy a lét 
kedvéért miért kell majdnem 

mindennek a halállal találkoznia? 
Miért van a szüntelen dörzsölődés, 
rombolás és pusztítás? 

Ha azzal valami új is hozatik létre, 
mégis azt is megint el kell pusztítani a 
hozzá hasonló utód kedvéért. 

Nézd, itt a hézag a szívemben, és az 
még teljesen világosság nélkül való. 
Óh Atyánk! Világítd meg azt 
kegyelmeddel, szereteteddel és 
irgalmaddal, a Te szent akaratod. 
Amen.” 

És a fenséges Abedám megnyítá 
száját, és így szólt Énokhoz: „Igen 
Énok, te azt mondod: úgy van, 
mivelhogy minden elmúlik, minden a 
vihar sebességével elszáguld, létének 
delelő erejét csak ritkán éri meg 
valami, hanem legtöbbnyire a pusztító 
ár elsodorja, alámerül, a szirteken 
szétzúzódik, s végül a nagy örvény a 
megsemmisülés feneketlen 
mélységébe nyeli el. 

Te továbbá mondod magadban: nincs 
pillanat, amely szüntelen önmagát 
meg ne eméssze, és mindent, ami 
körülötted van. Nincs pillanat, 
amelyen magad pusztító ne lennél, sőt 
nyilvánvalóan lenned kell. 

A leggyanútlanabb, legártatlanabb, 
vígan tovahaladó lépés már talán 
ezernél több szegény féregnek életébe 
kerül. 

Milyen gyakran rombolta már szét 
sarkam a hangyák  fáradtsággal 
elkészített lakását, és tapostam így 
csúfos sírba egy kis világot! 

Milyen gyakran morzsoltam már szét 
fogaimmal a legszebb gyümölcsöt, 
amely mint Égen a szivárvány 
díszelgett a Nap fényében a fenséges 
fán függve; mennyi gyönyörűséges 
virágocskát taposott már szét lábam - 
nem élednek fel többé, más hangyák is 


22. 


23. 


24. 


25. 


26. 


27. 


28. 


29. 


építenek maguknak fáradtságos házat - 
de ugyanazok soha-soha, amelyeknek 
lépésem örök sírjukat készítette. Hová, 
hová lettek vajon ezek?! 

Szelíd szelecske suhan át a fák levelei 
között, megmozdulnak, mintha derűs- 
vígak lennének, de az öröm közepette 
száz meg száz hulladoz le az ágakról. 
Hová-hová? Kérdem - hallgatnak a 
lehullottak, mert máris a 
megsemmisülés örvényébe vesztek! 
Továbbá mondod azután: Nem a 
dolgoknak ez a nyomorúsága, nem a 
sziklákat alámosó hullámok, nem a 
hegyeket porrá rázó földrengések 
hatnak meg engem, hanem saját 
szívem és aláz engem egy mindent 
felemésztő hatalommal, amely 
mindenütt rejtve van a dolgok 
mindenségében és semmit nem hív 
életbe, ami ismét el nem pusztítaná 
szomszédságát, vagy önmagát! 

És ilyen gondolatokkal támolyogsz 
aztán aggodalmasan és kering 
körülötted a Menny és a Föld, és ez 
aggódásodban felkiáltasz: 
Körülnézhetek, amint akarok, sehol 
nem látok mást a természet dolgaiban, 
mint egy önönmagát és mindent 
elnyelő, és azután egy és ugyanazt 
örökké kérődző szörnyeteget. 

Igaz, nem mondhatom azért neked: 
Énok! Igazságtalanságot követsz el 
Ellenem gondolataiddal, mert a szem 
számára és az ész számára az úgy van, 
de lásd a szív számára az másként 
van! 

„Mik a dolgok?” Nagy 
gondolataimnak a  nyugvópontjai 
azok! Az Én eleven akaratom az, ami 
gátlólag útjukba áll; ezáltal az akadály 
által lépnek még csak a szemléltető 
létbe. 

Ha azonban azután szeretetem társul 

akaratomhoz, akkor az annyi, mint: ne 
korlátozd legszabadabb 
gondolataidnak nagy röptét, hanem 
engedd, hogy ismét szabadon 
szárnyaljanak örök életed nagy 
köreiben a Belőlem való legelevenebb 
erejük legteljesebb öntudatában. 
Látod, akkor gondolataimat ismét 
szabadjukra engedem, előbb enyhítvén 
akaratom akadályát, és akkor te a 
dolgokat elmúlni látod, de nem kilépni 
a létből, hanem csak visszatérni az 
alaplétbe, az igaz létbe. 

Aztán sok kis gondolatból ismét egy 
nagyot támasztok, egy elevent, 
szabadot, amelynek aztán Hozzám kell 
hasonlónak lenni, amiért is megint 
olyanná lesz, amilyen volt eredetileg 
Bennem és kívülem. 

Azért ne gondolj a jövőben a külső 
múlandósággal, hanem gondold: 
minden, ami a létből kilép, mindenkor 
tökéletesebb létbe visszatér, fel 
egészen az emberig, és attól ismét 
vissza Énhozzám. 

És így semmi sem fog veszendőbe 
menni, még a te leghalkabb 
gondolatod sem! 

Ezt tehát fogjátok fel jól mindnyájan, 
és legyetek Bennem mindenkor derült 
kedélyűek. Amen!” 


2 d 


125. Fejezet - Énok köszönő és magasztaló beszéde - 
Örüljünk hálatelt szívvel az életnek 


Abedám e szavai után csakhamar 
Énok kelt fel, és erős hangon kiáltott. 
„Halljátok, halljátok ti holtak mind, 
mindnyájan, akik a föld 
szakadékaiban, örvényeiben és 
mélységeiben valahol netán még 
léteztek! Igen, az egész Mindenség 
halottjaik, jertek ide! 

És ti mindnyájan, akik ereiben már 


csak gyenge, lanyha élet kering - ti is, 
akik súlyosan megterhelve vagytok, és 
halvány éltetek nehéz terhének nem 
egy nyomása alatt megfáradtatok! Ide, 
jertek mindnyájan! Itt fogjátok a 
legfőbb élet legvégtelenebb teljességét 
meglelni! 

Óh Szavak! Szavak! Milyenek azok a 
Szavak! Milyenek voltak azok a 
Szavak! 

Óh Abedám, Te legszentebb Isten és 
Atya! Most soha ki nem aludható 
életet adtál a Föld középpontjának is, 
és a hegyeknek, a tengereknek és 
mindennek, ami csak élettelenül 
létezett! 

Mi is maradhatna még meg a halálban, 
amikor minden életnek legszentebb 
ősörök Élete éppen ennek az életnek 
ilyen szavait kimondja! 

Atyánk, Te legszentebb Atya, egyedül 
Teneked szóljon örökké minden 
köszönetünk, minden hódolatunk, 
imádásunk, dicséretünk, minden 
szeretetünk, minden magasztalásunk 
és dicsőítésünk, és az egész 
Végtelenség részéről a legpontosabb 
engedelmesség hűséges szeretetben; 
mert Te örökké csak Te, egyedül vagy 
méltó, hogy ezeket az érzelmeket 
tőlünk és az egész Mindenségtől 
fogadd! 

Óh milyen életteljesen világos lett 
most szívem minden részében, és 
milyen  éterikusan könnyűnek és 
kellemesnek érzem egész bensőmet! 
Óh Te! Minden életnek élete! Milyen 
édes vagy Te! Milyen boldogság 
Téged érezni, hatalmad és erőd egész 
teljességében! 

Óh testvérek, óh atyák, óh gyermekek! 
Az élet gyönyöre nagy, ha a Szent él 
bennünk szabad életet! Aki azonban 
saját életét éli, annak minden idegében 

és rostjában sötét, annak az egy nagy, 
elviselhetetlen teher. 

Azért éljen mindenki tökéletesen igaz 
szeretetéletet, hogy ízlelje az Istenből 
való igaz életnek végtelen teljességét. 
Mert nagyszerűbb nincs, mint az az 
élet, és semmi sincs, ami 
csodálatosabb és istenien fenségesebb 
lenne, mint az élet. 

Azért örüljünk mindnyájan hálatelten 
az életnek; mi, akik nem léteztünk és 
most, mégis szemtől-szembe vagyunk 
Azzal, Aki örökké volt, most itt van, 
és örökké lesz, és nekünk életet adott, 
és nekünk most adta az igaz, való 
életet, igen - azt az életet, amelyet 
önmagában és önmagából, isteni 
szentségében és végtelen teljességében 
és tökéletességében önmaga élt 
örökkévalóságokon át! 

Azért örüljetek ennek az életnek, 
amelyet most Ő adott nekünk! 

Mire való lenne a Nap, ha Rajta kívül 
nem lenne élet, amely azt lássa, érezze 
és sugarainak felséges kiáradását 
élvezze? 

Mire való lenne a Föld mindazzal, ami 
rajta és benne van; mire való lenne az 
egész Menny fénylő csillagvilágaival, 
sőt maga az egész Végtelenség, ha 
rajta kívül nem lenne élet, amely 
megismerné Azt, Aki mindazt 
Önmagából szabad létre kihelyezte és 
élvezné mindazt, amit Ő eme élet 
számára megteremtett! 

Azért örülj az életnek, te Végtelenség, 
amint én most örülök neki, mert 
hiszen  Őtőle, Őtőle kaptuk azt 
mindnyájan, nem tehernek, hanem a 
boldogság legcsodálatosabb 
boldogságaként! Mert mi lenne 
minden boldogság enélkül, ki 
élvezhetné azt enélkül?! 

Ezt a legnagyobbat adta azonban Ő 


nekünk! Azért az életen való nagy 
örömünket legméltóbb hálánk jeléül 
ajánljuk fel Neki, Aki ezt nekünk adta, 
most és mindörökké. Amen!" 


126. Fejezet - Abedám Énost egykedvűségéből felrázza 
- Az emberi lét célja 


Énok e hála és dicsőítő beszéde után a 
fenséges Abedám magához hívta 
Énost, és mondta neki: „Énos, amidőn 
most kedves Énokom magasztaló 
szavait hallottad, amelyek az első 
betűtől az utolsóig teljesen helyesek és 
igazak, mondd meg nekem, nem 
ébresztettek-e azok benned magasabb 
életszükségletet, mint csak azt, hogy 
folyton hallgass, mint a hegy ormának 
a köve a Hold csendes fényénél? 
Nézd, itt majdnem senki sincs, aki 
életszférájában olyan gondtalanul 
élne, mint te, és az Én e látható 
jelenlétemben nem találna semmit, 
amire nézve magasabb világosságra 
lenne szüksége! 

De mondom most neked: Nézd, most 
lakást alapítok Magamnak a Földön. 
Kövekből és vakolatból készüljön az a 
Magaslaton örök időkre. 

Aki most kap hivatalt, annak az 
megmarad továbbra is itt és ott; aki 
azonban most egészen olyan 
gondtalanul jár-kel ott, ahol az élet 
fuvall, amellett az élet is elsurran és 
akkor annak az életszellemei is 
elbágyadnak. 

Azért kelj fel most, és kérdezz e 
lanyha helyzetedből, hogy neked is 
megadjam a választ, amelyre e földön 
szükséged van. De azért ne vedd e 
szót olyannak, mintha kényszeríteni 
akarna téged életlendületre! A kérdést 
szívedben kell megtalálnod és azt 
aztán önként Elém tárnod. De ha 

inkább akarsz néma maradni, és az 
időt elaludni, tedd meg, amint neked 
jól esik, s akkor kérdezned 
felesleges!" 

Ezen a kissé különös felhíváson Énos 
erősen meghökkent, és hamarjában 
nem tudta, mit válaszoljon. 

Ugyan azonnal közelebb lépett 
Abedámhoz, de minél inkább törte 
magát, annál zavartabb lett 
önmagában, s azért nem tudott tárgyat 
találni, amelyről méltó kérdést 
feltehetett volna. 

Minthogy pedig egy ideig így némán 
állt, és nem tudott szólani, a fenséges 
Abedám ismét felállt, Énoshoz ment, 
és kérdezte őt: 

„Énos, hát csakugyan nem látod az 
erdőtől a fát? Én helyezzek hát 
szívedbe, sőt végül még ajkadra 
kérdést. 

Halljad, megteszem... és mondom 
neked: Kérdezz, miért vagy itt, és Én 
megfelelek neked. Amen!" 

Ekkor eszmélt csak fel Énos és teljes 
komolysággal kérdezte, mondván: 
„Óh Te legmagasságosabb, milyen 
jobb kérdést találhattam volna is én 
szegény ember, mint éppen ezt, 
amelyet te velem tudattál! És így 
akaratod szerint kérdezlek is: Miért is 
vagyok Én itt? 

Óh Te legmagasságosabb! Te szent 
Atya, ha legszentebb akaratoddal 
megegyeznék, kijelenthetnéd azt 
nekem! 

És Abedám így válaszolt: „Igen, 
valóban, fontosabb kérdést nem 
találhattál volna ki! Mert így, amint te 
most kérdeztél, egykoron milliói a 
vakságban élőknek is fognak kérdezni, 
de akkor azonban sokkal bajosabb lesz 
erre a kérdésre válaszolni, mint amily 
bajjal te keresésedben a kellő kérdést 

megtaláltad. 

Mert ők mind össze-vissza kérdezni 
fogják: Miért is vagyunk mi itt, mi is 
lesz belőlünk, hová is kerülünk majd, 
mit tegyünk, miért? Kik és mik is 
vagyunk mi? És több ilyenfélét. 

De akkor nem kapnak választ, mint te 
most kapsz. A válasz azonban, 
amelyet te most kapsz Tőlem, 
nemsokára igen hosszú időre el fog 
veszni! 

Még csak majd a világ gonosz 
uralmának a végén akarom azt a 
jólelkű gyermekek szegénységével és 
szűkösségével, egyszerűségével és 
kiskorúságával tudatni! 

Így szól pedig egészen röviden a 
válasz: Az ember az élet miatt van itt, 
de nem netán az élet őmiatta. 

Azért úgy is teremtettem az embert, 
hogy az életet magába fogadja, de nem 
hogy az élet őt fogadja magába. 

Nem teremtetett az élet teljében - 
hanem csak képesítettnek arra, hogy 
ezt a teljességet lassan-lassan magába 
fogadja. 

Azért senki sem is tudhatja előbb 
tökéletesen, hogy mi az élet, amíg azt 
egész teljességgel magába nem 
fogadta. 

Senki sem bizonyíthatja tehát be 
másnak az életet, akármilyen 
ékesszóló is lesz. Akinek azonban 
megvan az élete, annál az egész 
teljességében, önmagától bizonyul be, 
amiért is aztán többé nincs szüksége 
más bizonyítékra, minthogy akkor 
önmában hordja magát az életet egész 
teljében, s ez az életre nézve az 
egyedüli felfogható és érvényes 
bizonyíték. 

Ha azonban valakinek nincs meg az 
élete, mivel fogja fel vajon az életet? 
Az életet tehát csak az élet foghatja 


fel, nem pedig a halott is. És az éppen 
csak éltetett lelke által lassan-lassan 
átmehet ugyan lelkével az életbe, ha 
akar, de felfogni mégsem fogja az 
életet, amíg azt teljességében magába 
nem fogadta. 

Látod tehát, ezért is vagy te itt! 
Fogadd magadba az életet, amelyért itt 
vagy! Akkor majd felfogod az életet, 
úgy, mint azt Énok felfogja, és amiért 
is egész lénye telve van nagy 
örvendezéssel. 

Menj pedig most el, nyisd meg 
szívedet, hogy bevárd az életet; de 
aztán jöjj ismét vissza, hogy a 
Belőlem való élet teljességét fogadd! 
Amen." 


127. Fejezet - Énos mint élettagadó a nemlétet 
magasztalja 


E szavak tüzes nyilakként hatottak 
Énos és többek szívébe. És ő, és 
mindenikük is magában komoly 
fontolgatásokba kezdett felettük. 
Visszament ugyan előbbi helyére, de 
szívében erős gerjedések mozdultak 
meg. Lelke mélyéből tűzmeteorként 
ezer gondolat és eszme bukkant fel, 
villámként keresztül-kasul cikázták 
azt, és éppen azt a hatást idézték elő 
benne, mint amikor az a tájat éjszaka 
pillanatokra megvilágítja, de amikor a 
villám kialudt, akkor aztán az éjszaka 
mindjárt tízszeresen rosszabb lesz, 
mint a villámlás előtt volt. 

De dacára e fénymeteoroknak, csak 
nem akart benne állandó világosság 
alakulni, amiért is aztán Énosunk 
csupa ellentmondásokra talált, 
minthogy az a rövid fénylés a szívet 
majd itt, majd ott, tehát annak mindig 
más tájékát világította meg és ő ez 
által önmagában mindig más, és más 

eszméket látott meg. 

Amidőn azonban a sok ezer gondolat 
és eszme, egy jó óra hosszat tartó 
hajszája őt már jól kifárasztotta, akkor 
végül felkiáltott magában: 

„Óh nyugalom, te fenséges nyugalom! 
Milyen boldog voltam mindig a te 
karjaidban! Milyen boldognak kellett 
lennem, amikor nem voltam és még 
mennyivel boldogabb volnék most, ha 
lehetséges lenne megint a teljes 
semmibe térnem! 

Nem boldogabb-e már az ember háza 
falain belül, ha kint az elemek vihara 
és harca közepette van? És még 
boldogabb akkor, ha alszik, amikor 
kint az elemek a földet elpusztítással 
fenyegetik! 

Milyen végtelen különbség is van 
ebben köztem és a kő között! 

Nekem gondolkodnom kell, vagy 
legalább álmodnom; nekem az érzés 
kiirthatatlanul a sajátom, és annak 
folytán az éhség, szomjúság, hőség, 
fázás, éjszaka, nappal, fájdalom és 
szenvedés. Ha csak kissé is átléptem a 


kiszabott rendet, rögtön 
rendreutasíttatom, mégpedig 
mindenkor gyengébben vagy 
erősebben hangzó fenyegető 


szavakkal, amelyek aztán mindenha 
megbánást sajtolnak ki szívemből. 

Ha gyakrabban tévedek, mindig 
fenyítés ér, és ez azért van, mert a 
szerencsétlen élet és vele az érzés a 
sajátom. Óh ti nyomorúságos előnyei 
az életnek a halállal szemben! 

Te boldog kő! Te szilárd és ellenálló 
vagy, nincs életed, sem érzésed és 
egész jól megvagy étel és ital nélkül. 
Téged nem hajszolnak agyon 
gondolatok és eszmék, nem ismersz 
törvényt, csak egyedül, némán a 
legboldogabb zavartalan nyugalomét. 

Örökké ismeretlen előtted az éhség, 
szomjúság, hőség és hidegség; a te 
minden érzéstől mentes léted nem érez 
semmi csapást, fájdalmat. 

Szenvedést és gyászt nem ismersz, 
nem öregszel, a szerelem nem tépi 
széjjel szívedet, mert neked 
boldognak, szíved nincsen! 

Óh te nagyon irigylésre méltó kő, ha 
hozzád hasonló lehetnék, valóban, ha 
ezer legtökéletesebb életet is bírnék 
magamban, mind odaadnám 
legboldogabb lényed egy atomjáért, 
föltéve, hogy csakugyan olyan 
élettelen és érzéstelen vagy, 
amilyennek lenni látszol. 

Óh nagy, felséges Teremtője a 
mindenségnek! Most egészen más 
kérdésem lenne, ennek 
megválaszolása bizonyára nehezebb 
lesz, mint az előbbié. 

Az élet teljességét akarod adni nekem, 
hogy boldoggá tégy? ... Óh, te 
legszerencsétlenebb boldogság! 

Adj inkább teljes nem-létet, akkor 
valóban boldoggá teszel engem! 
Milyen vaknak kell annak lennie és 
milyen nagyon dőrének, aki az 
állandóan hajszolt életet boldognak 
mondja, azt az életet, amely minél 
tökéletesebb, annál hajszoltabb, 
boldogtalanabb kell, hogy legyen. 
Azért én Tőled, aki miden életnek 
élete vagy, nem az életet, hanem 
mindig csak a legtökéletesebb halált 
fogom kérni. 

Mert, amikor nem léteztem, akkor 
boldog voltam, és ha megint nem 
fogok létezni, ismét boldog leszek! 

Óh Uram! Tartsd meg 
életteljességedet, ezt a legnagyobb 
szerencsétlenséget, minden lény 
számára; nekem azonban add a halál 
tejességét, a nem-lét teljességét add 


nekem! Akkor engem valóban 
boldoggá, örökké boldoggá teszel! 

21. Kővé, élettelen és érzéknélküli kővé 
tégy engem, akkor néma létemmel 
dicsőíteni és magasztalni foglak érte 
örökké. Amen." 


128. Fejezet - A másik Abedám csodálkozik az 
élettagadó Enoson - Az Ur megnyugtató szavai 


1. Többen hallották  Énos esztelen 
siralmát, és nem tudták, mitévők 
legyenek vele. 


2. Maga Ádám is nagyon csodálkozott 
unokája ilyen értelmén. 
3; A másik Abedám, aki még mindig az 


Úr közelében tartózkodott, azonban 
gyorsan, mintegy ijedten Hozzá lépett 
és kérdezte őt: 

4. „Óh Te legszentebb és legszeretőbb 
Atyánk! Milyen jelenség vajon ez? 
Nos - igazán, minden más gondolatot 
inkább kerestem volna - legalább az 
emberben, mint ezt: 

5. Hogy valaki a saját és testvérei életét 
kárhoztatná és helyette Tőled a teljes 
örök halált kérje a maga számára. 


6. Nem! Az még álomnak is sok lenne! 
És ő meri azt nyíltan kimondani?! 
7. Ahelyett, hogy Neked örökké hálás 


lenne az életért, kegyelmed és 
irgalmad e végtelen csodakincséért, 
megveti azt olyan módon, amely eddig 
páratlanul áll. 

8. Nem vak! Mert ha az lenne, akkor 
hogyan tudta volna ilyen állapotban az 
élet hajszáit olyan szemléltetően 
feltárni?! 

9. Botor sem! Mert a botor sohasem lesz 
képes a nemlét előnyeit az élet 
hátrányaival olyan szemléltetően 
szembeállítani! 

10. És éppenséggel sem gonosz! Mert 
senkit meg nem átkoz, még 

legnagyobb ellenségeit, azaz az életet 
sem, csak szabadulni szeretne tőle, ha 
lehetséges lenne! 

Talán szívét valami felbosszantotta? 
Úgy tetszik, az sem történt! Mert 
hiszen mindenkinek csak azt kívánja, 
amit a maga számára a legjobbnak és 
legboldogítóbbnak felismer, és csak 
azt nevezi vaknak és botornak, aki az 
életet kívánja magának, amiben ő a 
maga számára a legnagyobb 
szerencsétlenséget látja. 

Így most már fogja fel az, aki akarja! 
De én előbb fognám fel azt, ha valaki 
mondaná: az egész föld csupa 
csigákból áll, és a Nap világító 
bogarakból és purhás fából, mint azt, 
amit Énos ennek előtte magáról 
hallatott! 

Valóban bizony legszentebb Urunk és 
Atyánk! Ha a Te helyedben lennék - 
bocsásd meg régtől rajtam tapadó 
ostobaságomat - ilyen emberrel 
egyáltalán nem tudnám, mit tegyek. 
Mert ha kívánságában meghagynám, 
és óhaját teljesíteném - hiszen akkor 
mind a szeretetem, kegyelmem és 
irgalmam éppen semmire se való, mert 
annak a számára, aki nincs, minden 
szeretet, kegyelem és irgalom annyi, 
mint semmi. 

Ha azonban megtartom őt, akkor az 
nem történhetik másként, mint csak az 
ítélet révén; mi azonban akkor az ítélt 
szellem, mi az ő élete? 

Egy szükségszerűen éltetett 
substanciákból (állagokból) álló gép, 
amely minden szabadság híján, 
önmagával állandóan ellentmondásban 
van, lét... lét nélkül és élet... élet 
nélkül! 

Valóban, ha itt nem lenne sokat érő a 
jó tanács, akkor soha sehol! 

De hogyan is lehetséges az, hogy az 

ember ilyen gondolatra képes?! 

Nem - az életet a legnagyobb 
szerencsétlenségnek, a teljes halált 
azonban a legnagyobb boldogságnak 
tekinteni - az sok egyszerre szegény 
lelkemnek! 

Uram, Atyám, Abedám! Csak két szót 
adj megnyugtatásomra! 

Mert úgy még semmi sem hajszolt, és 
nyomott, mint Énosnak ez az esztelen 
- eszes beismerése; azért segíts ki 
engem ebből a sűrűségből szent 
akaratod szerint!" 

És a fenséges Abedám szólt aztán a 
másik Abedámhoz: , Mondom neked, 
hagyd csak ezt a dolgot egyelőre 
nyugton, majd még minden rendben 
lesz, és majd te is és a többiek is a 
kellő időben megkapjátok az igaz 
világosságot! 

Csak azt kell most mindjárt tudtotokra 
adnom, hogy ha az Én helyemen 
lennél - ha az lehetséges lenne - akkor 
az ilyen halálsóvárgóknak a te nagyon 
kiváló bölcsességed mellett nagyon 
rosszul és veszélyesen állana az 
ügyük! 

Az Én bölcsességem azonban itt 
megint sokkal közömbösebb, és nem 
veszi fel olyan súlyosan és pontosan a 
dolgokat, mint a tied! 

Azért Én sokkal könnyebben is fogok 
megfelelő ellenszert találni, ami Énost 
helyrehozza, mint te. 

Azért csak légy te ez ügyben teljesen 
gondtalan és nyugodt: mert hiszen 
nem olyan nagy dolog az, ha az álmos 
inkább aludni akarna, mint virrasztani. 
Ha azonban teljesen kialudta magát és 
felébredt, akkor aztán kérdezd meg, 
mit kíván inkább, aludni, vagy ébren 
lenni? 

Azért csak légy te nyugodt! Ha 
azonban itt az Én bölcsességem 


elégtelennek bizonyulna, akkor aztán 
majd hozzád jövök tanácsért! 

29. Addig azonban csak légy - mint 
mondom - nyugodt! Amen." 


129. Fejezet - Kénánnak, a dalosnak az éneke - az 
életről 


1. Ez a rövid biztatás teljesen elég volt 
arra, hogy nemcsak a másik Abedám, 
hanem mind a többiek felizgult 
kedélyét is ismét előbbi nyugalmukba 
és rendjükbe hozza. 

2. Miután így ismét minden 
megnyugodott, a fenséges Abedám 
Kénánt hívta magához és így szólt 
hozzá: 

3. , Kénán, te fegyelmezett dalosa 
napjaimnak, már hosszabb ideje igaz 
dalt pillantok meg lelkedben és látom, 
mint ösztönöz téged, hogy kiadd 
magadból az Én korlátlan 
magasztalásomra. Lám, most itt az 
ideje, így hát engedd útjára 
magadból!” Amen.” 

4. Ez a felhívás Kénánnak többet ért, 
mintha azonnal Mennyeim első 
fényangyalává emeltem volna őt, és 
így aztán rögtön hozzá is fogott a már 
soká benne nyugvó dicsénekhez, 
amely így hangzott: 

5. „Szent Atyánk, te örök Szeretet, Te 
végnélkül való Isten, Te Ura minden 
hatalomnak és erőnek, a legtisztább 
Szeretet életének, milyen teljessége is 
vagy Te! 

6. Óh Te szent Élet, Te legtisztább 
gyönyörűsége a lényeknek, az 
embereknek és angyaloknak! Te 
sokkal magasztosabb, dicsőbb és 
üdvösségesebb vagy, nemhogy emberi 
nyelv Téged magasztalhatna és 
nyikorgó emberi szó Téged méltóan 
dicsőíthetne! 

Azért fogadd ezt az én dicsénekemet 
is úgy, amint van hasonlóan ahhoz, aki 
azt a Te dicséretedre és 
magasztalásodra semmiségében 
megszólaltatja! 

Az élet, az élet! - Milyen édes is az 
élet! Milyen csodálatosan felséges az 
annak, aki azt méltóan és hálatelten 
élvezi úgy, amint azt a te végtelen 
nagy szereteted, óh szent Atyánk neki 
hűségesen adtad. 

Milyen végtelen szabadság! És 
mindennemű kényszertől és nyomástól 
mentes, milyen teljesség a szellem 
minden gondolatában, érzésében és 
fordulatában! 

Hol van vajon a végtelen térben olyan 
hely, sőt valamilyen pont is, amely 
szellememnek idegennek kell 
maradjon, amely nem azért létezne, 
hogy meglássuk, és minden részében 
megértsük és felfogjuk! 

Hol fénylik olyan Nap, hol csillog 
végtelen távolságokban világító 
létének egy leghalványabb sugara, 
amelyet szellemem csak hosszú 
időszakok múlva érhetné el?! 

Óh emberek, óh testvérek, atyák és 
gyermekek! Próbáljátok meg egyszer! 
Ott hátul, messze az Égbolt végének 
mélyében, ott villog egész szerényen 
egy picike csillagocska. 

Kíséreljétek meg azt szellemetekkel 
elérni és vizsgáljátok aztán meg 
szellemi fáradozástok idejét! Én azt 
mondom: hogy egyszeribe eléritek, és 
meglátjátok a kedves fény 
legfenségesebb belső csodáit! 

A testi szemnek az a pontocskája - 
milyen nagy az a szellemnek, az 
Istenből való életnek! Egy hatalmas 
Nap, telis de teli a szent Atya szeretet- 
életének a csodáival! 

Óh látjátok hát, milyen szabadon és 

könnyen győzte le mind a végtelen 
tereket szívünknek örök szelleme, ez a 
csodálatos élet mibennünk! Itt állott ő, 
szörnyű mélységben, a hatalmas hős, 
és szent borzadállyal látta, amint a 
csillanó pontocska a szent Atya 
szeretet-életének a csodáival telt 
kimondhatatlanul felséges Nappá nőtt! 
Óh mi is az élet? Te isteni Élet, de 
látod, elgondolod és érzed az isteni 
szelídség csodáit és itt, a csodák 
végtelen teljességében és özönében 
éppen magad vagy a csodák 
legnagyobbja, és látod és érzed, és 
szereted az Atyát, az örökké végtelen 
mindenható Teremtőt magad előtt, és 
önmagadban. 

Óh te dicső élet! Milyen szent 
ajándéka vagy te annak, ami nem 
létezett és most létezik, és 
gyönyörteljesen örvend létének, sőt 
öröklétének Annak színe előtt, Aki azt 
kimondhatatlan szeretettel Önmagából 
örök időkre a létbe helyezte. 

Óh Atyánk, testvérek és gyermekek, 
itt van Ő, az Atya, az Élet szent 
Adományozója! Itt boruljunk térdre 
Előtte, a Teremtő, a szent Atya előtt, 
és szívünk legtisztább szeretetében 
mondjunk köszönetet Neki, és 
dicsérjük Őt, mivel olyan 
szeretetteljesen adta Ő minekünk a 
szeretetnek való felséges szent életét! 

Mondjatok ament velem mindnyájan, 
ti atyák, testvérek és gyermekek! 

És Te - óh szent Atyám! Fogadd 
kegyesen olyannak ezt a szegényes 
dalocskámat, mintha érne valamit 
Előtted, és engedd, hogy mindenkor 
dicsőítsem és  magasztaljam a 
szeretetnek Benned való fenséges 
életét. 

Óh, Te szent Atyánk! Téged dicsérünk 
és magasztaljuk örökké. Amen!” 

130. Fejezet - Az Úr Kénánnak énekéért jutalmul a 
halhatatlanságot adja - Az élet és a halál lényege 


Kénán ekként dalát elénekelvén, 
Abedám kezét nyújtotta neki és szólt: 
, Kénán, íme, ez hűségem záloga, - a 
Kezem! Bennem lévő szeretetemnek 
örökké végtelen ága, erős ága az, 
vagyis maga a fáradhatatlanul 
cselekvő szeretet. 

Íme nyújtom neked azt, s vele minden 
életnek életét - vedd és élj örökké! 
Még csak most lettél ura testednek, és 
most már ebben a földi házadban be- 
és kijárhatsz tetszésed szerint. 

Ha Irántam és a tieid iránt való 
szeretetedből még tovább akarsz 
időzni benne, mondom neked, 
szabadságodban áll. 

Ha azonban inkább kilépni akarsz 
testedből akár mindenkorra, akár 
közben csak ideiglenesen, az is 
teljesen szabadságodban áll; mert 
bizony mondom neked: 

Ezentúl a halált nem fogod többé látni, 
sem érezni, sem ízlelni - mert az élet 
ura a halálnak, de nem megfordítva. 
Hogyan lehetne valaha is a halál az 
élet mesterévé, nem lévén semmi 
szabadsága és így ő maga is csak egy, 
a szabad élet által foglyul ejtett élet, 
lévén a legszorosabban megbilincselve 
lénye minden részében. 

A testnek az élete azonban éppen a 
halál, vagyis a bilincsbe vert és 
minden igaz szabadságtól megfosztott 
élet. 

Aki ennél fogva, mint te most, 
testében győzött teste felett, és azt 
minden részében kamatozójává tette, 
nem lett-e vajon az teljesen úrrá 
minden halál felett? 

Ha azonban eként úrrá lett a halál 

felett, mégpedig teljesen tetőtől-talpig, 
miként ízlelhetné, érezhetné és 
láthatná az többé a halált? 


En mondom neked és 
mindnyájatoknak: Akinek a szemei 
annyira megerősíttetnek, hogy 


leplezetlenül tekintheti mindazokat a 
dolgokat, amelyek a haláltól 
végtelenül távol állanak, és bágyadt 
szemének sejtelme sincs arról, mik 
azok és milyenek valójában, az már 
teljesen a saját életéből eredőleg és 
tulajdonképpen magában a saját 
életében tekinti mindazokat. 

Aki azonban ezt tenni képes 
önmagában és önmagából, az 
bizonnyal nem a halálból, hanem 
csakis az életéből képes tenni azt. 
Annak aztán bizonyára élete is van, 
minthogy azáltal magává az életté is 
vált. 

Eként légy te is szeretett Kénánom, 
teljesen bizonyos az élet felől, amellyé 
Irántam és így az egyedül igaz Élet 
iránt való szereteted által most magad 
lettél. 

Mert ettől fogva az idők végtelensége 
sem veheti el tőled azt, minthogy 
most, amint mondtam, te magad lettél 
önmagadban Belőlem való élet. 

Amint azonban Én Úr vagyok minden 
élet fölött és így annál inkább minden 
halál felett, úgy vagy te is, és minden 
hozzád hasonló Belőlem, legteljesebb 
úr saját életed, következésképp annál 
inkább még maga a halál felett is. 

Ki látta azonban valaha azt, hogy az 
úton és a mezőkön heverő por szelet 
idézett volna elő? 

Ha tehetné azt, akkor jól elzárt 
helyiségeitekben, ahol nem ritkán 
jósok por van, már ti is gyakran 
észleltétek volna azt. 

Ha azonban jő a szabad szél, akkor az 

emeli fel a port az utakról és a 
mezőkről, és hordja, magával viszi azt 
sodorva, forgatva, ahová ő vonul, és 
menni akar; azért szabad erő a szél, és 
a por az ő útját el nem torlaszolhatja, s 
annál kevésbé állíthatja meg azt. 
Viszont azonban a szél leejtheti a port, 
ahol és amikor akarja. 

Látod, éppen úgy van az az élettel, 
szabadon vonul ide-oda, és ahol 
elvonul, mindenütt és minden 
részecskéjében a legteljesebben 
uralkodik a halál felett. 

A halált az együttélésre serkentheti, ha 
azonban elejteni akarja azt, úgy azt 
éppen olyan szabadon megteheti, mint 
ahogyan együttélésre serkentheti. 

És így tehát, te ily módon is úr vagy 
tested felett. 

Ameddig azt az együttélésre 
serkenteni akarod, addig fog is veled 
élni. 

Ha azonban időlegesen vagy örökre 
elejteni akarod azt, szabadságodban áll 
az is, minthogy most teljességgel élet 
lettél, és az maradsz mindig 
tökéletesebben! Amen.” 


131. Fejezet - Énos megbánása. Az élettagadók 
halálfélelme. A szellem teljesen érett gyümölcséről és a 
test éretlen gyümölcséről 


Az igazi életet megmagyarázó és adó 
e tanítás után Kénán és vele sokan 
mások, nagyon örültek, és mindnyájan 
szívük mélyéből köszönetet mondtak e 
nagy kijelentésért, amelyből 
hiánytalanul megtudták, mi az igaz 
élet, miként alakul az és milyen 
határozottan különbözik a test látszat 
életétől, vagyis inkább a haláltól. 

Minekutána pedig mindnyájan így 
köszönetet mondtak a fenséges 
Abedámnak és dicsérték és 

magasztalták őt, Énos is könnyekig 
meg volt hatva - megfordult és 
megtört szívvel az Atyához ment. 
Amidőn lassú és félénk léptekkel 
odaért, Abedám mindjárt kezét 
nyújtotta és így szólt hozzá: 

„Nos Énos, mondd meg Nekem, mire 
határoztad el magadat? Az életre, vagy 
a teljes megsemmisülésre? 

Hidd el Nekem, nincs ami Nekem 
lehetetlen lenne, mert nézd, Én a te 
kedvedért most azt mondom annak a 
hegynek, amely ott Keleten még 
hatalmasan gőzölög, ég és tüzet hány: 
Semmisülj meg! 

És íme, nézz oda! Látod-e még 
nyomát annak a hegynek, amely már 
annyi sok évezredekkel dacolt? 
Holnap azon a helyen, amelyet előbb a 
nagy, magas hegy elfoglalt, és amely 
most egy tízezer férfihossz hosszú és 
hétezer férfihossz széles sík helyet tesz 
ki, már dúsan kinőtt füvet és számos 
nemes gyümölcsfát fogsz látni az új 
talajból kiemelkedve. 

Ebből most már láthatod, hogy Nekem 
semmi sem lehetetlen és így hát most 
mondd meg Nekem, amire nézve 
éppen előbb kérdeztelek!” 

Énos azonban a többiekkel együtt 
majdnem magán kívül e rögtönös, 
egészen váratlan és csodálatosan 
világos éjszaka folytán mindenki által 
jól megfigyelt jelenség feletti 
ijedségtől és lélegzetelállító 
csodálkozástól alig volt képes egy szót 
is száján kiengedni, hanem a minden 
hatalom Ura előtt csakhamar leborult 
és szívében könyörgött Hozzá, hogy 
tartaná meg őt, és bocsátaná meg 
nagyvétkű balgaságát. 

Abedám azonnal megerősítette, 
felemelte őt a földről és így szólt 
azután hozzá: 

, Énos lásd, milyen mivoltú minden 
halott, mint te, ha nem is beszél úgy, 
mint te előbb beszéltél, mégis úgy 
tesz, mintha a halál nyilvánvalóan 
kedvesebb lenne neki a legteljesebb 
életnél. 

Ha azonban az így cselekvő közeledni 
látja a test halálát, akkor megijed és 
szepegni, és kétségbeesni kezd. 

Én azonban kérdezem: miért nem 
maradt hát állhatatos az a balga? 

Miért fél akkor a megsemmisüléstől, 
ha egész életén át olyan eltökélten 
dolgozott annak érdekében? 

Én azonban helyetted válaszolok itt és 
mondom: 

Amíg a halott az élet erejét még érezte 
magában, úgy volt, mint aki úr a halál 
felett és nem nagyon félt tőle, 
minthogy mint élő, a körülötte lévő 
dolgokat szabadon szemlélvén, nem 
tudhatja, hogy nem lesz számukra 
érzéke a halálban és a 
megsemmisülésben. 

Amikor azonban észreveszi, hogy 
látszatéletének ereje fogy, érzékei 
gyengülnek, és ennél fogva körülötte a 
tárgyak is eltünedezni kezdenek, és 
így érezni kezdi a halál hatalmát és a 
nemlevés borzasztóságát is és a 
megsemmisülés nyomását: akkor 
aztán veszi észre még csak a halál és 
az élet közötti nagy különbséget! 
Akkor mindent meg fog kísérelni és 
megtenni, ami életét visszahozhatná! 
De - erre én is mondom: végül nagyon 
sokak részére késő lesz! 

Mert az igaz, el nem múló, uralkodó 
szabad élet, teljesen megérett 
gyümölcshöz hasonlít, a természeti - 
vagy testi élet azonban az éretlenhez. 
Az érett gyümölcsnek a magja szabad 
és szilárd lett, és így az előbb a magot 
tápláló külső húsburok a magtól 

eltávolítható, anélkül, hogy a teljesen 
eleven mag a legcsekélyebb hátrányt 
is szenvedné, mert akkor a mag már 
minden életet magába fogadott, nem 
érez többé halált, hanem csak egy 
lezárt teljes életet önmagában, amely a 
külső hústömeggel már sehol sincs 
valamelyes szükségszerű 
összeköttetésben, amiért is - amint azt 
már mondtam - ez a külső hústömeg a 
mag gyümölcsének a legcsekélyebb 
kárvallása nélkül lehullhat. 

De milyen egészen más az éretlen 
gyümölcsnél, amelynél a külső tömeg 
a maggal még egy halvány - életet él, 
minthogy a mag elhal, ha a külső 
anyagtömeget nagyon megsértjük. 
Azért gondoskodjék mindenki 
szellemének a teljes érettségéről, 
amely akkor következik be, ha a 
szellem a test minden vágyszálától és 
rostjától már elszakadt és azok 
kötelékéből kiszabadította magát. 

Ha valaki azt elérte, akkor azzal ura is 
lett az életnek. 

Amint azonban a gyümölcs csak a 
Napon, annak melegétől érik, úgy 
lesztek ti is, csak a bennetek lévő, 
Irántam való Szeretetem melegében és 
melegétől élet-érettekké. 

És így légy te is Énos egykor teljesen 
élet-érett itt e keblen, amely oly 
végtelenül telis-tele az egyedül igaz, 
örök, leggazdagabb, leghatalmasabb 
és legboldogítóbb élettel! 

Értsd meg jól és élj így valóságosan 
mindenkor és örökké! Amen." 


132. Fejezet - A dolgok mulandósága - tévedés! 


Abedámnak e szent szavai Énost 
ugyan teljesen magához térítették, de 
ha Észak felé tekintett és nem látta 
többé a régtől megszokott hegyet még 


egész valójában megborzadt, és az 
egészen megváltozott tájékba nem 
tudta beletalálni magát, és így nem 
tudta magát amúgy igazában 
megérteni. 

De nem egyedül a tájéknak ez a 
szokatlan ábrázata volt az, amitől 
megborzadt, hanem az e jelenség által 
mind elevenebbé vált az a gondolata 
is, hogy minden dolog mulandó. 

Ez tehát Énosunk részére még erős 
kőszirt volt a vihartól hullámzó élet 
tengerében. 

Minthogy azonban ez a fenséges 
Abedám előtt természetesen nem 
maradhatott rejtve, Ő azonnal így szólt 
hozzá: 

„Énos! Mi rágódik lelkeden? - Nézd, 
Én még itt vagyok és szám nincs 
zárva, nem tudod-e még, hogy 
egyedül csak Én adhatok és akarok 
adni minden kérdésre elevenen igaz 
választ annak, aki Engem kérdez? 
Mégis - ismerem lelkületedet, azért el 
is akarom engedni neked a kérdést, és 
helyes választ akarok adni neked arra, 
ami szívedben időnként már régóta 
gondot okoz és most annál többet 
okoz, mivel a szemed előtt lévő 
jelenség téged abban meggyőzően 
még jobban, — és elevenebben 
megerősített. 

Lám, téged a teremtett dolgok 
mulandósága aggaszt, nyom, amiért is 
folyton tépelődve kérdezed: , Mi lesz 
vajon a testből, ha én, szellem és lélek, 
azt egykor szükségképpen levetem? 
Megszépülve, megdicsőülve, és egész 
valójában elevenen miért nem 
maradhat a test, miért nem szabad 
maradnia a testnek állandóan, örökre 
egyesülten a szellemmel?” 

S minthogy most a hegy hirtelen 
megsemmisülése a holt bizonyos 

mulandóságot még jobban szemed elé 
állítva, téged éppen ebben a te régi 
tépelődő kérdésedben megerősített, 
most mindjobban megborzadsz, minél 
gyakrabban nézel arra a helyre, 
annyival is inkább, mivel Ádám még 
csak tegnapelőtt reggel abban a 
prófétai véleményben volt, hogy 
éppen ez előtt a hegy előtt, amely előtt 
ő mint a Föld első embere most 
mélyen sóhajtozva szomorkodik és sír, 
egykoron a Föld utolsó lakója is 
szomorkodni és elmúlni fog. 
Minthogy azonban Én minden 
végtelen bölcsességem legfőbb 
teljében jobb próféta vagyok, mint az 
akkor egészen hiába és egészen balgán 
szomorkodó Ádám, előszöris 
mondhatom neked, hogy Ádám akkori 
jövendölése teljesen légből kapott és 
főleg ebből az okból is vetettem véget 
ez alkalommal ennek a végzetes 
hegynek, és így Ádám még 
végzetesebb jövendölésének is. 

Ami pedig a te lelkületedben felmerült 
kérdéseket illeti, mondom neked 
másodszor, hogy azok még sokkal 
üresebbek, mint Ádám jövendölései. 
Hogyan juthat azonban még csak 
álmodban is eszedbe olyan, hogy a 
dolgok elmúlhatnának? 

Azt gondolod-e te, hogy valami 
elmúlik azért, mert az testi szemed 
legcsalékonyabb láthatóságából kilép? 
Óh te gyenge gondolkodó és látó! 
Nem egyebek, mind a dolgok, mint 
csakis a szeretet által fogvatartott 
gondolataim? 

És a szellemek pedig szeretetemnek 
kihelyezett szabd eszméi, amiért is 
mindenkinek van szabad akarata és 
önmagában lezárt szabad élete! 

Ha már most egy fogvatartott 
gondolatot szabadon engedek 

Magamtól - mondd... valóban elmúlt- 
e az vajon azért, mert azt a szeretet 
fogvatartó kötelékeitől 
megszabadítottam és az ismét 
szellemeimnek nagy körébe szál fel, 
akik formált tűzlángokhoz hasonlóan 
az egész végtelenséget betöltik? 

Óh - Én mondom neked: még az az 
első mohanövényke is, amely a Föld 
első tengerszirtjéből kisarjadt, létezik 
és él ebben a nagy körömben - és a 
Föld utolsó e növénye egykoron az ő 
elő-ükősnagyatyját is tervérként élve 
fogja találni! 

Így ez a hegy is csak fel van bontva, 
de nincs megsemmisítve. 

És annál kevésbé semmisül meg majd 
ez a te tested, amely szellemednek a 
háza. 

De úgy amint van, hosszú időkig nem 
maradhat meg, hanem tisztultan 
lassan-lassan visszakapja azt a 
tökéletes szellem, ha nem is ebben a 
formában többé, de mégis soha el nem 
pusztítható szellemi ruhaként. 

Azért is senki gonoszat ne kövessen 
el, és ne vétkezzék testével, mert aki 
azt teszi, annak egykoron szakadt 
ruhákkal kell majd szellemként járnia! 
És így hát jegyezd meg! Semmi sem 
múlik el, csak felbomlik. 

Ezt értsd meg és légy nyugodt! 
Amen!" 


133. Fejezet - A háromszoros nemzés lényegéről - A 
helyes testi nemzés 


E magyarázat az Atyákat mind, 
Ádámot sem kivéve kielégítette. 
Miután Abedám benső késztetésére 
aztán azok természetesen a 
leghálásabb szívvel ismét előbbi 
helyeikre visszatértek, a fenséges 
Abedám Mahaláléelt hívta magához és 


így szólt hozzá: 

Mahaláléel, tudsz-e te most már 
mindent, ami neked és utódaidnak is 
javára lenne? 

Ha már nincs, amit ne tudnál, akkor 
hiszen új kérdéssel nem kell 
előhozakodnod, de ha rejtegetsz még 
valami homályosat, akkor csak hozd 
elő azt a világosságra, mert kívánom, 
hogy ne maradjon vissza szívetekben 
egyetlen sötét hézag sem. 

Ha tehát valamit tudsz és találsz, ami 
téged nyom, úgy, mint már mondtam, 
ne zárd azt magadba. Amen." 
Mahaláléel egy ideig gondolkodott, 
mert volt ugyan jó kérdése, de nem 
mert vele előállni. 

Minthogy pedig  Abedám látta 
őszinteségét, amennyiben ugyanis 
Mahaláléel senkinek kellemetlenkedni 
nem akart, legkevésbé pedig a bájos 
fiatal  Purának, aki még mindig 
szorosan Abedámnál volt, mondta 
neki: 

, Mahaláléel, látom szíved becsületes 
szándékát, azért is elengedem neked a 
teendő kérdést, és azonnal választ 
adok kedélyed néma kérdésére; halljad 
tehát és ti mindnyájan: 

Ami a természetes nemzést illeti, 
amely nagyrészt az  állatokéval 
egyezik, az nem változtatható meg 
általánosságban, kivéve egyes 
különleges esetekben szellemi 
okokból. Mert a testi nemzés által, úgy 
amint az fennáll, sem a szellem, sem 
pedig a lélek nem nemzetik, hanem 
csakis a  hústest, amelynek az 
anyaméhben előbb teljesen ki kell 
fejlődnie, (mielőtt) a lélek magába 
fogadására, a lélek aztán a szellem 
befogadására képesítve lesz, és így 
mindennek megvan a maga jó oka és 
rendje. 

A test nemzi a testet, a lélek a lelket és 
a szellem a szellemet! 

Miképpen azonban és miért úgy, értsd 
meg és halljad: 

Ti tudjátok azt, hogy minden, ami 
szellemi - amiben egyedül van erő, és 
ami tulajdonképpen a szubsztanciális 
lényegszerű csak a megfelelő ellentét 
révén léphet jelenségbe. Ez az ellentét 
a tulajdonképpeni főerőnek az a 
fáradozása, hogy önmagát 
feltartóztassa és kényszerítse, hogy ez 
által megnyilvánuljon. 

Most képzeld el a saját magad 
szellemét! Miáltal nyilvánul az meg? 
Lám, azáltal, hogy megragadja 
önönmagát, amely a szeretet a 
legtisztább értelmében, vagyis az 
Irántam való szeretet. Enélkül az 
önmegragadás nélkül a szellem soha 
nem ismeri fel magát önállóságában, 
hanem mindig csak az Én végtelen, 
általános Szellemem egy öntudatlan 
része marad. 

Ugyanez az eset áll fenn a lélekkel is, 
amely általános értelemben az egész 
természeti világnak a tenyészélete. 
Általánosságban megragadja magát, 
vagy számtalan pontokon 
megragadhatja magát, ahol aztán a 
dolgok láthatókká is kezdenek lenni a 
szerint a rend szerint, amelyet az 
általános lélekbe helyeztem. 

Ez azonban mégis csak néma, 
öntudatlan kényszerülés, vagy nemzés 
a lélek részéről a benne lévő, Belőlem 
való rend által. 

Öntudatos csak akkor lesz a nemzés, 
ha valahol az általános lélek összes 
részei megragadják és kényszerítik 
egymást, amikor is aztán már 
közelednek egymáshoz, végül 
szoronganak, tolonganak és 
feltüzesednek. 

Minthogy akkor világos lesz 
közepettük, megismerik és teljesen 
külön egésszé ragadják meg egymást. 
A lelki nemzés művelete az által 
történik, amit itt felebaráti szeretet 
alatt értünk. Így ismeri meg aztán 
ember az embert, folytonosan a 
felebaráti szeretet által; akinek ez 
idegen, annak idegen marad az ő 
testvére is. 

Lásd már most, ez után a két benső 
előnemzés után aztán a test is 
megragadhatja magát ellentétjében, 
kényszerítheti magát és szoronghat. 

E kényszerítés által aztán az egyik 
ellentét a másikba megy át, itt 
megragadja magát, és így képeztetik 
két külső ellentét között egy 
önmagában fennálló médium, 
amelynek a szerint amint az aktusnál 
az egyik, vagy a másik ellentéthez 
közeledett, vagy az egyiknek, vagy a 
másiknak kell tulajdonsági 
megalkotottságában megfelelnie 
rendem szerint a testben is, amely 
rendem: a helyes, méltányos, 
megengedett ön- vagy testi szeretet. 
Látod, ezért tehát a testi szeretet és a 
neki megfelelő testi nemzés is épp 
olyan törvényszerű, mint a szellemé és 
a léleké, ha az a megszabott örök 
rendem szerint történik. 

Ha azonban a rendemmel ellentétes, 
akkor az az élet helyett a halál 
nemzése, és azért durva bűn, mert az a 
lélek és a szellem életét aláássa, sőt 
szétzavarja. 

Ezt is értsétek meg tehát jól, és 
cselekedjétek aszerint, és akkor 
minden nemzéstek törvényes és 
Nekem kedves lesz. Amen.” 


134. Fejezet - A bőbeszédűségről és a finomkodó 
beszédről 


Ekkor aztán nyithatta még csak meg 
száját  Mahaláléel és szólhatott 
következőleg: 

„Óh Te szent nagy Igazság, Te örök 
Világossága minden Világosságnak; a 
szent Rendnek milyen mélysége, 
milyen teljessége van Benned, Te 
legszeretőbb Atya! 

Óh ha csak mindezt úgy valójában fel 
is foghatnám! 

De - óh legszeretőbb szent Atyám! A 
lelkem még nagyon laza! 

A szellem nemzi a szellemet, a lélek a 
lelket és a test megint a testet! 

És mindezt úgy, hogy egyik megvan a 
másikban, és így hát egymás által is, 
mégpedig úgy, hogy egyik a másikból 
ered, egyik feltételezi a másikat, és az 
egyik a másikért van. 

A dolgok mindenségéből van az 
ember tökéletességében, és a 
tökéletesség minden teremtett 
dolgoknak a végcélja! 

Óh Atyánk! Milyen végtelen nagy a 
Te bölcsességed! Soha egy szót nem 
mondasz hiábavalóan, és ajkad 
minden szava legfőbb teljességében 
lényegileg igaz valóság. 

Mindezt jól tudom magamban és sokat 
be is látok, de mindannak dacára 
sajnos mégis azt a szomorú 
bizonyítványt kell kiállítanom 
magamról, hogy előbbi kegyelmedből 
sok, nem akarom éppen mondani 
teljesen - de mégis majdnem, 
legnagyobbrészt - nem éppen 
érthetetlen, de mégis úgy - 
némiképpen homályos volt, azaz ami a 
szót magát illeti, egyedül, mindegyiket 
ugyan nagyon pontosan megértettem, 
de csak a mi a szó mögött van - itt 
tulajdonképpen mondani akarom azt, 
amit Te bizonnyal azzal jelezni 
akartál, vagy méginkább a benső 

értelmét illetőleg - látod, óh 
legszeretőbb szent Atya, ez az, amiben 
nem tudok teljesen eligazodni. 

Nagyon is jól tudom, hogy 
egyesegyedül teljesen én magam 
vagyok annak az oka - de ezzel a kissé 
szomorú tudással még nincs segítve, 
minthogy azért a szónak belső termeit 
még nem tudom megtekinteni. 

Ezért Téged, óh legszeretőbb Atyánk, 
kérni akartalak, hogyha Neked 
tetszenék, e legszentebb szavaid 
mögött is gyújtanál nekem csak egy 
ici-pici kis világosságot! Különben e 
dolgot az éjjel sötétségében nézem. 

De csak - amint már mondtam - ha 
Neked tetszenék. Amen." 

Abedám azonban azonnal válaszolt 
neki: , Mahaláléel, miért használsz 
vajon olyan sok szót ahhoz, amit igen 
könnyen eggyel mondhatnál meg, 
mégpedig ekként: 

„Vak vagyok Atyám, tégy látóvá!" 
Látod, ez elég lenne; mire való az a 
sok, a saját vakságot inkább mentő, 
mint vádoló üres fecsegés? 

Én azonban mondom neked, hogy 
éppen ez a te finomkodó fecsegésed 
oka annak, hogy szavaim hátsó 
terében nem bírsz világosságot 
megpillantani. 

Hagyd el ezt a hibádat, légy egyenes, 
nyílt ember, és nem hajlongó, akkor 
mindjárt egész Nap-seregeket fogsz 
meglátni szavaim mögött, amelyek 
szavaim belső termeit nagyon is jól 
meg fogják világítani. 

Mert minden finomkodó beszéd illatos 
áldozati füst a saját maga szíve 
számára. Ha azonban a szív így, 
köddel van körülvéve, kinek a hibája 
aztán, ha a legfényesebb 
világosságnak a sugarai is csak 
halványan csillogva érik a szívet, és 

alig vetnek kis fényt a szív külsejére, 
belsejét pedig egészen 
megvilágítatlanul hagyják? 

Tehát amint mondtam, félre a 
finomkodó beszéddel! Akkor majd 
mindjárt kellő világos lesz a 
szívedben! 

Menj azonban az egyikhez, vagy a 
másikhoz és nem találsz senkit, aki 
szavam homályos volta miatt 
panaszkodna. Sőt még a Mélységből 
való ezt a szegény leányt is 
kérdezheted, és kevés szóval meg 
fogja mondani neked, nem talált-e 
világosságot szavaim hátterében? 

Úgy hiszem elegendő lesz az Én 
bizonyságom és nem lesz szükséges 
külön arról tudakozódni, megértették- 
e szavamat azok, akikről Én magam 
állítom, hogy megértettek! 

Ha pedig szakítasz a finomkodó 
beszéddel, akkor mindazokat is meg 
fogod látni szellemben, akik szavam 
hátterében jó sok világosságot találtak. 
Ha azonban saját szavad szerint úgy 
érted, hogy az egyiknemzés a másikat 
feltételezi, és hogy minden egymásban 
és egymás által keletkezik és fennáll, 
és végül hogy a tökéletes ember a 
dolgok eleven végcélja, ami mind 
egészen helyes - akkor csak még tégy 
hozzá kellő adag tiszta szeretetet, és 
csakhamar és könnyen meglátod, mi 
minden van még szavam benső 
termeiben elrejtve. 

Mert a szeretet az a kulcs, amellyel 
szavam Zárt termeit mindenki 
kinyithatja. 

Tedd tehát azt, és mindjárt nem is lesz 
okod, hogy a szavam termeiben 
uralkodó éjjeli sötétség miatt olyan 
finomkodóan panaszkodjál. 

Ezt fogd fel és cselekedjél aszerint. 
Amen." 


135. Fejezet - A rendes és rendetlen nemzésről 


Mahaláléel a fenséges Abedámtól 
kapott ezzel az oktatással teljesen ki 
volt elégítve, megindult szívvel 
mondott köszönetet és távozni akart, 
de Abedám szólt hozzá: 

, Mahaláléel, Én mondom neked, 
maradj még, mert szíved még nem 
világosodott meg egészen afelől, 
amire nézve kérdést intéztél. Olyan 
állapotodban azonban, amilyenben 
vagy, magadtól még több tévedésbe 
esnél bele, azért még több 
világosságot adok neked. 

Nézd, te ugyan mindennel egyetértesz, 
amit kérdéseidet illetően tudattam 
veled, csak önmagadban nem látod 
még meg igaz okát annak, amiért a 
vak vagy rendetlen nemzést bűnösnek 
jeleztem, azért ezt az okot is meg 
akarom mutatni neked: 

Halljad! Mindaz, ami a lélek 
elnevezés alá tartozik, és szabad, tehát 
kötetlen állapotban az egész végtelen 
teret betölti és a szellemországban a 
mindennemű és rangú angyalok és 
szellemek számtalan sokasága 
számára lakható aljzatot képez, az Én 
szabad, és még meg nem szilárdított 
gondolatom. Ezek az Én mindenkori 
eleven gondolataim azonban nemcsak 
betöltik mindazt az előbb mondott, 
hanem ők a Belőlem való lények 
életének az élő edényei vagy hordozói 
is. 

Most már jól figyelj! Ha gondolataim 
valamelyikét megragadni és aztán 
fogva tartani akarom, akkor azt 
szeretetemmel veszem körül; ha ez 
megtörtént, akkor ez a szeretetemmel 
megragadott gondolat már nem lendíti 
fel magát tulajdonképpeni isteni létem 
és működésem végtelen köreiben úgy, 

mint a még meg nem ragadott 
számtalan többi, hanem akkor már, 
mint egy állandó forma elevenen, 
mintegy Előttem marad. Ha pedig azt 
akarom, hogy azután ez a forma 
Előttem öntudatra ébredjen, akkor ezt 
az így alkotott formát szeretetemmel 
nemcsak körülveszem, hanem azt vele 
teljesen át is hatom. 

Ezáltal aztán szorongás és súrlódás jő 
létre a forma és a szeretet között. Mi 
azonban a legtermészetesebb 
következménye ennek az unszolásnak, 
zaklatásnak? 

Semmi más, mint hogy a szeretettől 
mindenfelől és minden részében 
késztetett, unszolt, zaklatott forma 
ellenállást kezd kifejteni, ha azt a 
szeretet túlságosan lefoglalja. 

Mivel továbbá minden 
szorongattatásnál és kényszer 
kifejtésénél a legszorongatottabb hely 
a tökéletes forma központja, így 
bizonyára ez a hely fejti ki a 
leghevesebb ellenállást. 

Ahol pedig a leghevesebb az 
ellenállás, ott a legnagyobb a 
tevékenység. 

Azt pedig már saját tapasztalatotokból 
valamennyien tudjátok, hogy minden 
túlságosan heves szorongattatás hőt 
vált ki, és gyulladást okoz; így 
például, ha valaki két darab fát erősen 
egymáshoz dörzsöl, akkor csakhamar 
meggyullad a fa, vagy két kő is. 

Vagy pedig ha közületek valakit 
valami nagyon erősen megragad, 
például vagy egy másiknak a 
csökönyössége, vagy pedig egy 
számára szerfelett kellemes látvány, 
avagy valami nagyon gonosz 
dolognak a tudomásulvétele, vagy 
valami nagyon kedvező hír; ilyen 
alkalommal bizonyára kénytelen 

kelletlen mindenkinek éreznie kell azt 
a bizonyos melegséget szíve körül. 
Lásd, most már elérkeztünk a dolog 
nyitjához! Mivel az ilyen melegség 
mindig egy világító lánggal áll 
kapcsolatban, amely magával az Én 
örök szeretetem életével egy és 
ugyanaz, a szeretet által megragadott 
és szorongatott forma szükségszerűen 
keresztül lesz világítva, végül aztán 
minden részével önmaga a központban 
fellobogó láng mozgásába megy át, és 
ezáltal elevenné válik és a saját 
világosságában önmagának szabad 
öntudatára ébred. 

Ha azután akarom is azt, hogy az így 
megragadott gondolat továbbra is 
fennmaradjon, akkor az azonnal 
megszilárdul is, és aztán állandóan 
szintén Előttem marad. 

Ha pedig ezt nem akarom, akkor 
megint kivonom szeretetemet a 
formából, erre ez felszabadul, és 
persze csak az Én számomra 
láthatóan, tudatosan felszáll - akárcsak 
neked tudatosan a te saját gondolatod - 
Istenségem végnélküli köreibe. 

Lásd, ez az Én Rendem, amelyből 
minden dolog létrejött. Ha most már te 
e rendemből kifolyólag nemzesz 
hozzád hasonlót, úgy amiként abból 
folyólag téged is teremtettelek, sőt 
bizonyos tekintetben  nemzettelek, 
akkor e nemzésed törvényes is lesz, 
mert Rendem szerint való, amelyben 
Én Magam is benne vagyok. 

Ha azonban vakon, vagy süketen 
nemzesz, akkor nem nemzesz, hanem 
csak szétrombolod azt, amit Én 
Magam az örökké szabad lét számára 
alkottam és nemzettem. És ez aztán 
természetesen ellentétben van az Én 
akaratommal, amely hiszen - amint 
előbb említettem - csak egyedül 

tulajdonképpeni határozott léte 
minden Általam alkotott és nemzett 
lénynek. 

Ennek az Én akaratomnak ellene 
cselekedni azonban a bűne, vagy 
halála az Általam nemzett lénynek. 

A nemzésnek azért teljesen rendem 
szerint kell történnie! 

Most van még csak világosságod és 
mehetsz helyedre. Amen." 


136. Fejezet - Köszönet a kapott világosságért - Isten 
szeretete főbb, mint Isten félelme és az örömkönnyek 
kedvesebbek, mint a bánat könnyei 


Csak erre nyíltak meg Mahaláléel 
szemei, azért hála töltötte el lelkét és 
annyira örvendezett, hogy felfogta az 
isteni szavak kegyelmi értelmét, hogy 
valósággal ugrándozni kezdett. 
Egyesek elcsodálkoztak ezen és így 
kérdezgették egymást: vajon miért 
örvend annyira Mahaláléel atya? 
Abedám szavai ugyan mindenkor és 
mindörökre magasztosan és 
szentségesek, abban azonban 
kételkedünk, hogy ilyen túlságosan 
kitörő vidámságra késztessenek 
valakit. 

Mi már azzal is meg vagyunk 
elégedve, ha a Legfőbb ajkáról 
elhangzott e magasztos szavak titkos 
értelmét csak egy kevéssé is 


megérthettük. 
Hogy azonban akkor, amidőn az 
embernek a legmélységesebb 


hódolattól eltelten saját semmiségének 
tudatában a porba kellene hullania, 
ilyen mértéktelen ujjongást és 
örvendezést vigyen véghez - azt értse 
meg aki tudja és akarja. Mi 
mindenesetre fennkölt  hódolatunk 
mellett maradunk! 

De hát  Mahaláléel mindenkor 

kétértelmű különc volt, miért is ne 
lenne most is az? De nem ...nézzétek 
csak, agg atyánk úgy ugrándozik, mint 
egy szavas! 

Abedám azonban megengedte, hogy 
Mahaláléel arca úgy világítson, mint a 
felkelő Nap sugarai által megvilágított 
felhők a hajnali Égen. 

Mihelyt a bírálgatók és csodálkozók 
ezt észrevették, nagyon megijedtek és 
nagy zavarba jöttek, mert azt hitték, 
hogy megjegyzéseikkel bűnt követtek 
el. 

A fenséges Abedám azonban most 
felemelkedett és a következő szavakat 
intézte hozzájuk: 

Dél gyermekei! Miért remegtek 
valamennyien itt egy örvendezőnek a 
láttán, akinek szíve örömmel telt el, 
mert kegyelmemet megértette és 
befogadta? 

Kedélyeteket - úgy látszik - nem 
nyugtatták meg évődő szavaitok, azért 
ingadozik és remeg most úgy, mintha 
minden bűnök és éjszakák sötétségébe 
és mocsaraiba volna most eltemetve? 
Óh milyen balgák is vagytok még! 
Vajon mi jobb, a Tőlem való félelem- 
e, vagy az örvendezés Előttem? 
Valóban, valóban, az aki még 
félelemmel teljes hódolattal áll 
Előttem, az még nem tiszta, mert 
csakis az ingadozó és tisztátalan és 
éppen azért az Én akaratommal még 
eggyé nem vált gyenge szív fél Tőlem, 
a mindenhatóan erős, örök Istentől. 

Az olyan szív azonban, amely a 
mindenhatóan erős, örök Istenben, 
szeretetének minden hevével a 
legszeretetteljesebb Atyát, és nagy 
kegyelmét híven felismerte, 
elfeledkezik a nagy félelemről Azzal 
szemben, Akit csak mindenfelett 
szeretnie kell, és úgy cselekszik, amint 

most Mahaláléel cselekedett. 
Mondjátok meg ti magatok, mi 
értékesebb Előttem: a szorongó, vagy 
az Én nevemben az örömtől túláradó 
szív? 

Mondom nektek: ha már a bűnbánat 
könnyei igazak Előttem és kedvesek 
Nekem, akkor bizonnyal annyival 
értékesebbek Előttem az atyai 
Nevemnek örvendező boldogság 
örömkönnyei, mint amennyivel a déli 
Nap felette áll a Földnek. 

A bűnbánat könnyei ugyanis azt 
jelentik, hogy valaki érezte, hogy 
szeretetében és hűségében nagyon 
eltávolodott Tőlem és aztán az a 
vágyakozás tölti el, hogy Hozzám, az 
Atyához ismét visszatérjen. 

Az örömkönnyek ellenben bizonyára 
annak a jelei, hogy valaki újra teljesen 
megtalált Engem, s így aztán a fiú 
örvend azon, hogy megtalálta atyját, 
az atya pedig azért örvend, mert ismét 
megtalálta fiát. 

Nyissátok azért meg ti is szíveteket és 
örvendjetek, hogy az Atya eljött 
hozzátok, s hogy ti Őt megtaláltátok. S 
a jövőben ne nagyon csodálkozzatok, 
ha ismét egy Nevemben örvendezőre 
találtok. Hiszen most már Tőlem, 
Magamtól hallottátok, hogy az 
örvendező, jó okokból sokkalta 
kedvesebb Nekem, mint az, aki 
aggodalmaskodva szomorkodik, még 
ha jó oka is van rá. 

Azért mindenkor törekedjetek 
vigasztalni a megszomorodottakat, az 
örvendezőkkel pedig teljes szívvel 
örvendjetek. Amen." 


137. Fejezet - Az Úr a szeretetre és a vidámságra int - 
A megváltás és a nagy idők idejének ígérete - A szeretet 
szabadít meg a hús és a halál jármából 


E beszéd hatása alatt a kevés számú 
bírálgató és okoskodó megindultan 
borult le Abedám előtt és bocsánatát 
kérte. 

Abedám pedig felszólította őket, hogy 
azonnal keljenek fel és szellemükben 
is teljesen emelkedjenek fel. 

Erre mindnyájan felkeltek a földről és 
nagy kegyeleméért és jóságáért, 
amelynek most újabb tanújelét adta, 
dicsőítették és magasztalták őt. 
Abedám hozzájuk fordulva mondta: 
„Szeretetem legyen veletek és 
bennetek. Szeressétek egymást az Én 
szeretetemben, és legyetek egymás 
között vidámak és örvendezők. 
Legyetek szívesek és szolgálatkészek 
egymás iránt mindenkor, ezzel 
tanúsítjátok majd, hogy az Én kedves 
gyermekecskéim vagytok, akikben 
öröme telik, és mindenkor öröme is 
telhetik az Atyának, mert a nagy 
Megváltás napja közeledőben van! 

Ha Ádám még hétszer annyi ideig élne 
a Földön, mint amennyi ideig már élt 
és még élni fog, akkor a megváltás 
még testi szemei előtt történne meg. 
Cselekedjetek azért akaratom szerint, 
nehogy az eljövendő Nap 
készületlenül találjon titeket! 

Ezt megelőzően azonban ,az idők 
nagy ideje" fog elérkezni. Aki abba 
felvétetik, annak a számára az ő 
idejében a megváltás napja is kivirrad, 
aki azonban nem vétetik fel, annak a 
számára a megváltás napja az ítélet 
napja lesz, mégpedig olyan ítéleté, 
amely tűzzel, haragom tűzében fog 
végbemenni. 

Ezt azonban azok fogják életük 
mélyén megérteni, akik teljesen az Én 
szeretetem szellemében, s így a belőle 
eredő bölcsességben is lesznek. 
Örvendezzetek azért ti is, mert most 

már tudjátok, hogy egykoron minden 
kemény kötelék feloldatik! 

De vajon mit adna azért az ember, ha 
életének urává válhatna? 

Én azonban most mindnyájatoknak 
megmutattam, miként lehettek a 
legteljesebb mértékben azzá! Tehát 
azért vidámak is legyetek, hiszen azért 
mutattam meg nektek a tiszta szeretet 
útját, amely mindenkit elvezet az 
életnek e gyönyörűségéhez. 

Ha pedig valaki még azt mondaná: 
miként vagyok én életem ura, ha 
mindig csak úgy kell élnem, mint egy 
engedelmes szolga? 

Akkor ezt felelem nektek: mindaddig, 
amíg testetek és a világ szolgái 
vagytok, a szolgai engedelmesség 
igájába vagytok fogva! Mihelyt 
azonban szeretetem szolgái lesztek, 
minden igából is felszabadultok, s 
éppen ez által lesztek tökéletes urai 
saját életeteknek. Mert egyedül csak a 
szeretet szabadíthat fel teljesen titeket. 
Hogyan is ne tehetné meg ezt a 
szeretet, amikor az a saját akaratnak az 
elven és legfelségesebb fűszere! 

Mire való lenne akkor annak még 
valamely parancs, amelynek 
engedelmeskedjen, amikor szeretete 
van, amely magában egyesíti az összes 
parancsokat, és amely minden 
törvénynek a mestere! 

Avagy szükséges-e, hogy valakit 
olyan cselekedetre nógassunk, amelyet 
önként egész szívéből örömest 
megtesz? 

Így tehát a szeretet, mivel minden 
parancs és törvény felett áll, mint 
maga az élet, tökéletes ura is a saját 
életének! Mondjátok, nem így van-e? 

Minthogy pedig ez így van, 
örvendezzetek teljes szívetekből, mert 
hiszen Én, a ti szentséges Atyátok, 

most a szeretetet, igen magát a Magam 
szeretetét, és azzal együtt az élet 
minden gyönyörűségét adtam meg 
nektek! 

Azért hát ne ragaszkodjatok a 
világhoz, és a testhez, és ne ezt a 
szolgai eszközt válasszátok célotokul. 
Mert mindaz nem az Én szeretetemből 
eredt, hanem bölcsességemből, amely 
Istenségem végtelen fényköreiből áll, 
és Irántam való szeretetetek 
megpróbáltatására alapul szolgál. 

Ne mondjátok tehát egymás között: ez 
a földdarab az enyém, ez a fa az én 
tulajdonom, testemmel azt tehetem, 
ami nekem tetszik. Az ilyesmi 
mindinkább eltávolít titeket az Én 
szeretetemtől, s így aztán a világ, s 
ennél fogva a halál szolgáivá lesztek, 
és csak nagy nehézségek és 
erőfeszítések árán tudtok majd a 
világtól elszakadni és egykoron sok 
tűzre lesz szükség, hogy a halál 
vasbilincsei rólatok leolvadjanak! 
Azért azonban örvendezzetek is teljes 
szívetekből, hogy felismertétek, hogy 
csakis egy Isten, egy Úr, egy 
Tulajdonosa van minden dolognak, és 
mindnyájatoknak egy szentséges Atyja 
van. Ti pedig valamennyien az ő 
gyermekei, egymással szemben meg 
fivérek és nővérek vagytok, akiknek 
mindezt egyenlő részben adtam. 
Ezáltal tudjátok most, hogy nem a 
világhoz, hanem szeretetem és nagy 
kegyelmem egész teljességében - 
Hozzám, az Atyához tartoztok! 
Mindenekelőtt ezt tartsátok tehát 
szemeitek előtt, és legyetek szeretettel 
teljesek Irántam, valamint egymás 
iránt is. Akkor csakhamar részesei 
lesztek az élet gyönyörűségeinek is, 
amelyeket vidám lélekkel mindörökre 
élvezni fogtok. 


Most pedig jöjjön Hozzám az Én 
Járedem, mert fontos dolgot akarok 
vele megbeszélni, Járed, azt mondom 
neked, jöjj Hozzám! Amen." 


138. Fejezet - Az ember örök időkig közeledhetik az 
Urhoz - Ellentmondás Isten végtelensége és aközött, 
hogy az Ur Abedámban véges, határolt alakban van 


Midőn Járed Abedámnak élőszóval 
elhangzott hívó szavát meghallotta, 
rögtön hozzásietett, már t.i. inkább 
csak szellemileg, mint testileg. Mert 
testi értelemben úgysem állt messze 
Abedámtól. Ami azonban a szellemet 
illeti, örök időkig mindig nagyobb 
közeledés lehetséges Hozzám, 
mégpedig olyan értelemben, hogy még 
a legtökéletesebb szellem is eléggé 
távol áll Tőlem ahhoz, hogy örökké 
közeledhessen Hozzám anélkül, hogy 
a valóságban csak egy hajszálnyival is 
közelebb jutna. 

E kijelentés testi értelemben nem 
lenne helytálló, szellemi értelemben 
azonban fennáll ez az eset, mégpedig 
olyan módon, mintha valaki 
természetes úton-módon akarná a 
Végtelenség sehol nem létező határát 
megközelíteni. Ha pillanatok alatt a 
gondolat sebességével repülne is át 
végtelen térségeket, és ha ezt 
örökkévalóságokon át folytatná is, 
vajon mennyivel jutott volna közelebb 
a végtelenség nem létező határaihoz? 
Ugyanígy van az a Hozzám való 
szellemi közeledéssel is. Bár minden 
egyes szellem tökéletesedhetik, s mind 
hasonlóbbá válhat Hozzám, de mivel 
sohasem érheti el az Én, minden 
irányban végtelen tökéletességemet, 
vajon ki fog akkor ahhoz valaha is 
közelebb jutni? 

Én ellenben mindenkihez 

közeledhetek, s olyan helyzetbe is 
hozhatom Magamat, hogy mindenki 
közeledhetik Hozzám. 

Járed is azért sietett rögtön Hozzám, 
mihelyt hívásomat szellemileg 
meghallotta. Nektek pedig azért 
magyaráztam meg mindezt, hogy a 
dolgok mikéntjébe egy kissé 
beletekinthessetek! 

De hogy miért, milyen fontos ügy 
miatt hívtam Magamhoz Járedet? 

Jól figyeljetek hát, mert e hívás nélkül 
nem juthattok el a világosság 
templomába! 

Midőn immár Járed egészen Abedám 
közelébe ért, Ő megragadta kezét, és 
így szólt hozzá: , Halljad szeretett 
Járedem! Ismerem, amit Rólam 
tanítasz, és azt mondom neked, hogy 
minden gyermekedet helyesen 
tanítottad. Igen, teljesen az Én 
akaratom szerint tanítottad őket! 

De mivel te azt mondottad: Isten 
egyáltalában végtelen: lényében, 


szeretetében, szentségében, 
kegyelmében, irgalmában, 
hatalmában, erejében, létének 


tartamában, valamint jóságában, 
igazságosságában és bölcsességében, 
most azt szeretném tudni, hogy 
szívedben, mint egyezteted össze 
Lényiségem végtelen voltának 
fogalmát, a jelenleg hozzád hasonló, 
látható lényiségemmel? 

Én ugyan úgy vélem: amint a véges, 
térbelileg elhatárolt, sohasem töltheti 
be a végtelen térséget, bár örökké is 
terjeszkedjék ki minden oldal felé - 
ugyanúgy van ez bizonnyal 
megfordítva is. 

Mert miként és hol kezdjen 
összehúzódni a Végtelenség véges 
lénnyé?! Hol kezdje el, ha nincsenek 
határai és miként határok nélkül?! 

Mivel pedig ez tanításod szerint így 
van, mondd meg Nekem: miként 
lettem Én, a végtelen Isten most 
előtted és a többiek előtt is egy 
látható, testben alakilag elhatárolt 
Istenné? 

És azt is mondd meg Nekem 
lelkiismeretesen, vajon tényleg Én 
vagyok-e az, vagy sem! 

Tanításod értelmében lehetetlen, hogy 
Én lennék az; szereteted és hited 
szerint azonban mégis csak megint az 
Vagyok! 

Magyarázd meg tehát ezt 
mindnyájunknak! Mert a világosság e 
kérdésben már azért is a legfőbb 
fontosságú, mert Istennek a 
véghetetlen lénye éppenséggel 
elképzelhetetlen a véges lények 
számára, s így tehát annyi, mintha 
nem léteznék, és ennél fogva tehát 
annyi is, mintha nem is lenne Isten. 
Egy véges Isten azonban már a 
végesség fogalmával kizár minden 
Istenséget! 

Nyisd meg tehát szívedet, s 
magyarázd meg nekünk ezt az 
ellentmondást, s egyúttal azt is, hogy 
Én Isten vagyok-e vagy sem?” 

E kérdés hallatára Járed és a többiek is 
mellüket verték, és egyik kétely a 
másik után kezdte foglyul ejteni 
szívüket. Némi gondolkodás után így 
szólt Járed: , Szeretettel teljes és 
szentséges Uram és Atyám! Ezt a 
kérdést ugyan a legnagyobb és 
legmélyebb értelemmel bíró kerub 
sem tudja megválaszolni, amint én 
sem, de mivel már ezt a kérdést 
feltetted, annyit mondhatok: ha nem 
Te lennél az igaz Isten, akkor fel sem 
tehetted volna e kérdést, mivelhogy az 
Hozzád hasonlóan minden pontjában 
valamint összességében is szintén 

végtelen! 

Mindazonáltal Istenséged tekintetében 
a szívem - úgy, mint másoknál is a 
saját szívük - a mértékem, mert az 
úgy, mint Téged, senkit sem tud 
szeretni. 

Minden egyéb mellékes nekem. Azt, 
hogy Te végtelen Isten létedre miként 
mutathatod Magadat nekünk - akik 
Előtted a semmiség porában fetrengő 
véges férgek vagyunk - a forma 
szerint véges Isten emberi alakban, azt 
értesse meg, aki tudja és akarja, de én, 
valamint a Mennyek, Napok, Világok 
és emberek nem értjük, és bizonyára 
soha sem fogjuk megérteni! 

De most azt is őszintén bevallom, 
hogy csak ebben az alakodban tudlak 
Téged valóban szeretni, mert honnét 
vegye a határolt szív azt a szeretetet, 
amellyel Istent az Ő határtalanságában 
szerethesse! 

Azért így végtelenül kedvesebb is 
vagy nekem, mint a nekem 
elképzelhetetlen isteni 
végtelenségében. 

Ha Istent félem és szeretem, úgy 
csakis ebben a Te alakodban félem és 
szeretem Őt! 

Lásd, ez minden, amit erről mondani 
tudok, bár tetszésedre lenne!” 

Abedám erre kebelére ölelte Járedet, 
és mondta: ,Járed! Te tökéletes 
választ adtál nekem! Minden pontosan 
úgy van, ahogyan megmondottad! 
Egyedül csak a szeretet az Én isteni 
voltom mértéke; egyetlen más 
mértékkel sem vagyok mérhető, mert 
valóban végtelen Isten vagyok! Ami 
azonban térbeli végtelenségemet illeti, 
ez csupán az időhöz kötött jelenség - 
szellemben azonban ez csak akaratom, 
szeretetem és bölcsességem 
teljhatalma. Külső alaki Lényem pedig 


ugyanaz, mint amely szerint titeket, 
mindnyájatokat alkottalak 
lényegetekben az Én képmásommá! 
Maradj meg tehát kedves Járedem 
olyannak, amilyen voltál és hidd el 
Nekem: soha senki sem fog Engem 
más lakban látni, mint amilyenben ti 
most szellemben láttok. Amen." 


139. Fejezet - A tépelődők kételyei Isten végtelen és 
véges lényét illetőleg - Abedám világos magyarázatot 
ad 


E felvilágosítás után Járeddel együtt 
sokan nagyon örvendeztek, néhányan 
azonban ennek ellenére nem tudtak 
megnyugodni, és rágódni kezdtek 
Isten kettős lényiségén, t.i. részben a 
végtelen, részben az előttük látható 
alaki lényiségben. 

Az egyik, így bizonykodott a 
többieknek: , Igen-igen, a végtelen 
éppen úgy nem léphet sehol a 
végesség korlátai közé, amint a véges 
sem töltheti be sohasem - a 
végtelenséget!" 

Egy másik azt mondotta: „Ilyen 
módon tehát netán két Istent kellene 
elfogadnunk; egy véges Istent, azaz 
egy lényszerű alakút, és egy végtelent, 
azaz lényszerű alak nélkülit.” 

A harmadik megjegyezte: Én azonban 
így gondolom: , Minthogy mi Istent 
szükségszerűen minden tekintetben 
végtelen tökéletességűnek képzeljük 
el, Ő csakis egyetlenegy lehet, vagyis 
egy minden tekintetben végtelen. Mert 
hiszen a formához kötött lényiség 
szükségszerűen egyéb korlátozásokat 
is von maga után, ezek pedig aztán 
miként egyeztethetők össze a végtelen 
tökéletességekkel?” 

A negyedik pedig ezt a megjegyzést 
tette: „Gondolataimat bármerre 

fordíthatom és kiterjeszthetem, amint 
csak bírom és akarom, mégis 
egyszerűen lehetetlen, hogy a tér 
végtelenségét vagy az 
örökkévalóságot elképzelhessem. 

Mert ha el is képzelem, hogy a 
térséget a végtelen messzeségben egy 
végtelen hosszúságú fal határolja el, 
szellemem e határfalon áthatolva 
ismét csak a végtelen térség folytatását 
pillantja meg, amely minden oldalra 
végtelen mélységekben terjeszkedik 
tovább. 

Ezt aztán tovább követem végtelen 
messzeségekben és valahol újra egy 
határfalat képzelek el. De hát ezzel 
vége van-e a végtelen térségnek? 
Semmiképpen sem! 

Szellemem ezen a falon is 
keresztülhatol, ha előzőleg szinte 
végtelenül vastagnak képzelte is el, és 
vajon mire bukkan majd aztán e fal 
mögött? 

Semmi egyébre, mint a végtelen térség 
további folytatására, még végtelenebb 
mélységekben. 

E szemlélődések mellett azonban 
szükségszerűen ez a kérdés merül fel: 
e végtelen és örökkétartó térség-e 
Isten lényege, avagy Ő tölti-e be a 
végtelen térséget? 

Ha pedig okvetlenül ez az eset, akkor 
Járednek helyes útmutatása alapján 
kérdezze meg mindenki magát, mi is ő 
képi alakjában? 

A véges és végtelen között ugyanis 
sohasem állhat fenn más viszony, 
minthogy a véges a végtelenben 
teljesen megsemmisül. 

És így, ebben az esetben valóban 
nincsen Istenünk, mivelhogy Hozzá 
képest mi valósággal semmik 
vagyunk! 

Ha pedig Istennek hozzánk hasonlóan 

alakja van, és amellett mégis 
örökkévaló, a végtelen térben tehát az 
Ő  mindenfelett erős akaratának 
hatalmával működik, akkor megint azt 
kell kérdeznünk: vajon eme bár 
örökkévalóságok óta Belőle kiinduló 
akaratával már az örök térség egész 
végtelenségét betöltötte-e?” 

Ezt elképzelhetetlennek tartom, 
minthogy a végtelenséget 
örökkévalóságokon át nem lehet 
betölteni! 

Ha pedig Isten, mindezt figyelmen 
kívül hagyva, alakszerű lényegében 
létezik, akkor az az újabb kérdés 
vetődik fel: nem létezik-e valahol a 
térségek véghetetlen messzeségében 
egy másik, ugyancsak alaki lényiségű, 
ugyanolyan hatalmas istenség, és 
esetleg egy harmadik is, és így tovább 
a végtelenségig, amely istenségekhez 
aztán nekünk ugyan már semmi 
közünk sincsen!” 

E töprengések után egyesek ismét 
mellüket verve kiáltoztak: Tribihal, 
Tribihal, miket beszéltél te! 

Ha ez így van, akkor minő 
küzdelmeknek néznek az istenségek 
egykoron elébe, ha a megmérhetetlen 
térségek végtelen mélységeiben 
akarat-hatalmasságaikkal 
összetalálkoznak! 

Ekkor Abedám fölemelkedett, 
magához szólította a töprengőket és 
mondta nekik: „Óh ti bolondok, miféle 
ostobaságot eszeltetek ki? Nem is 
akarom azt megismételni, de másoktól 
sem akarom még egyszer hallani! 
Hogy azonban végtelen ostoba 
álmodozásaitokból mégis 
felébredjetek, megkönyörülök 
balgaságtokon és sötét szíveteket igazi 
világossággal töltöm el. Halljátok 
tehát: amit ti végtelen térségnek 


neveztek, az az Én akaratom szelleme, 
amely e végtelen térséget 
örökkévalóságok óta létesített és 
mindenféle lénnyel betöltött. E 
szellemnek azonban lény-alakú 
központja van, amelyben ennek a 
végtelen szellemnek minden hatalmas 


összepontosítva van egységes 
működésre, és e végtelen 


Istenszellem-lénynek ez a hatalmi 
Központja a Szeretet, mint élete ennek 
a Szellemnek és ez a Szeretet Én 
Vagyok öröktől fogva. 

Bár Isten Szelleme  működőleg 
mindenütt megnyilvánulhat, a szeretet 
nélkül mégsem nyilvánulhat meg 
lényszerűen alakilag. Ahol tehát Isten 
alakilag nyilvánul meg, ott véges 
lényeknek, mint ti vagytok - szeretete 
által megnyilvánulhat, mely Szeretet 
Isten tulajdonképpeni alaplénye, és 
végtelen Szelleme hatalmának, 


erejének és szentségének a 
gyűjtőpontja. 

Lássátok, ez Isten igaz való lényisége 
és, amit csakis szíveitekkel 
foghatjátok föl  -  értelmetekkel 
sohasem! 


Fogadjátok mindezt szívetekbe, és 
akkor nem téveszt majd meg titeket 
többé a végtelen térség, és az Istennek 
eljövendő harcai agyatokból el fognak 
tűnni! Amen. 


140. Fejezet - A Szeretettel imádjuk Istent igazán - 
Pura szeretetpróbája és aranyszavai az igaz Atyától 


Csak most kezdett mindnyájuk szeme 
felnyílni, és csak most értette meg 
mindenki, miként lehet Isten végtelen, 
és amellett mégis látható Atyjuk is. 

Járed, akinek szíve túláradó 
hálaérzéssel telt el, Abedám előtt le 
akart borulni és Őt szellemének teljes 


erejéből imádni, de Abedám így szólt 
hozzá: 

, Járed, mondom neked, hogy arra, 
amit most cselekedni akarsz, 
közöttünk semmi szükség sincsen! 
Hiszen jól tudod, hogy a testmozgatás 
és az ajakima mit sem számít Nálam, 
hanem csupán csak a szívbeli 
szeretetből eredő ima. Azért hagyd el, 
amit nem szenvedhetek. 

Aki Engem szívében mindenfelett 
szeret és e szeretetből kifolyólag 
fivéreit és nővéreit is jobban szereti, 
mint önmagát, az mindenkor 
állandóan és szüntelenül igazán imád 
Engem is szellemében és minden 
igazságban. Lásd, nálad ez hiszen már 
régóta így van, miért imádnál hát 
Engem most még ajkaddal és 
testmozgatással is? 

Nem ugyanaz lenne-e az, mintha te 
ezer kosár legszebb és legnemesebb 
gyümölcsöt adnál valakinek, de hogy 
véleményed szerint az ajándék 
tökéletes legyen, bizonyos szokásos 
szertartás szerint még egy száraz 
falevelet is hozzátennél? 

Mondd meg Nekem - mire való ez a 


száraz levél hozzá? A 
megajándékozott ezzel nem lesz 
gazdagabb - az ilyen ráadást 


együgyűségnek nyilvánítja, s a 
gyümölccsel együtt nem fogyasztja el 
azt is, hanem mint teljesen 
hasznavehetetlen dolgot, eldobja. Mert 
aminek önmagában nincs semmiféle 
élete, vajon milyen értéke legyen 
annak akkor a valódi ajándék mellett?! 
Légy tehát teljesen megnyugodva, 
mert Én nem várom el tőled azt, hogy 
midőn szellemben és igazságban úgyis 
állandóan imádkozol Hozzám, még 
egy elszáradt levelet is hozzá tégy. 
Neked és mindannyiatoknak mondom: 

maradj csak meg az imánál, és ennek 
mindig megnyitom fülemet és 
szívemet! 

Most azonban kedves Járedem, 
hallgass meg egy egészen más dolgot! 
Nézd, ez a leány itt, amint már 
hallottad földi vonatkozásban apátlan- 
anyátlan, és az egész Földön 
nincsenek közelebbi rokonai, kivéve a 
Tőlem és Ádámtól származott 
fivéreket, nővéreket, atyákat és 
anyákat. Most azonban teljesen 
leányommá fogadtam és így házamba 
is akarom őt venni. 

Nézd azonban - a te házad az Enyém 
is, azért tehát éppen ebbe a házba 
vegyük őt be, és szívét úgy ékesítsük 
fel, hogy annak a legfőbb és 
legtisztább | Mennynek tökéletes 
hasonmásává váljon, ahol Én, 
legtökéletesebb angyalaimmal lakozni 
szoktam. 

Így tehát neked adom őt át! Fogadd el 
te is szíved leányának, és amiként az 
valójában és híven megígértem, fogok 
is lakozni a te és így mindenkor az Én 
házamban is. Amen!” 

E szavak után megfogta Pura kezét és 
mondta: , Kedves leányom! Nézd e 
férfiút itt - nézd, ő teljesen az Én 
szívem szerinti férfi! Egész lénye az 
Én Szeretetem benne. A Földön ő a te 
igazi atyád, éppen úgy, amint Én is a 
te szerető és egyedüli igaz Atyád 
vagyok. Engedelmeskedj tehát neki, s 
ő gondoskodni fog egész földi 
életedről ugyanúgy, ahogyan majd Én 
örök életedről gondoskodom! Amen!” 
E szavak után megáldotta a leányt és 
átadta őt az örömében sírva fakadt 
Járednek. 

Járed pedig e gyermeket a legnagyobb 
gyengédséggel, hálával és szeretettel 
fogadta, s így szólt hozzá: , Jöjj, jöjj 

te, a legszeretetteljesebb és 
mindenfelett szent Atyának legtisztább 
leánykája! Nálam majd mindent- 
mindent megtalálsz, aminek az 
elvesztét e Földön valaha 
szomorkodva megsirattál.” 

Lásd, amiként most magad hallottad, 
az én házam tulajdonképpen csak a 
legszentségesebb Atya háza, Aki, íme 
látható alakban előttünk áll. 

Ahol azonban Neki háza van, ott Ő a 
legszeretetteljesebb házigazda és 
minden csodálatos módon Vele van, 
amit csak alkotott. Légy tehát vidám 
és hálás, és jöjj hozzám, mert 
elhiheted, hogy úgy, mint rólad, még 
egyetlen földi emberről sem 
gondoskodtak!” 

Amikor Pura ezt meghallotta, gyorsan 
Abedámhoz fordult, és kérdezte Őt: 
„Óh legszeretetteljesebb, szent 
Atyám! Vétkeztem netán Előtted én 
szegény bűnös, hogy el akarsz 
távolítani Magadtól? 

Nem, nem - bár Jared szíved szerint 
való férfiú, és valóban igaz atya, amit 
éppen most saját szájából hallottam - 
mert hiszen ilyen szavakat senki sem 
ejthetne ki a Te színed előtt, ha nem 
lennének igazak és hívek - de ő 
mégsem Te és sohasem is lesz az! 
Azért hát nem tágítok Tőled, mert 
szívem azt súgja, hogy csakis Te vagy 
az igaz Atya, és kívüled nincs is más 
igaz Atya, és vétket követ el az, aki a 
Te legszentségesebb nevedet ruházza 
magára, és magát atyának nevezi. 
Nem, nem, engem soha semmi sem 
választ el többé Tőled kedves, szent 
Atyám!" 

Járed ekkor olyan zavarba jött, hogy 
nem tudta mit szóljon, vagy tegyen. 
Abedám azonban így szólt hozzá: 
, Látod Járedem, ilyennek kell lennie 


minden igazi szeretetnek! Most még 
csak maradjon ez az Én igazi 
leánykám Közöttem és közötted, és 
holnap is így vonuljon be az Én és a te 
házadba! 

Mert ezt az ő, és mindnyájatok 
próbájául cselekedtem. Légy hát csak 
teljesen nyugodt kedves Járedem, mert 
előre meghatározott rendem ellenére 
mi sem történhet. 

Purának az igaz atyáról mondott 
szavai pedig alapos tanításul 
szolgáljanak mindenkinek, hogy 
teljesen tisztában legyen azzal, 
egyedül kit illet meg e név! És így hát 
maradj te is Mellettem a holnapi 
napig, azután pedig mindörökre! 
Amen.” 


141. Fejezet - Pura és Járed - Pura odaadása és 
alázata - Az Atya pihenni küldi gyermekeit 


A fenséges Abedám erre Purához 
fordult és kérdezte tőle: , Nos kedves 
leánykám, meg vagy-e most elégedve 
rendelkezésemmel?" 

És Pura a legnagyobb örömmel 
eltelten felelte: „Óh, mindenfelett 
szent Atyám! Hogyne lennék most 
megelégedve? 

Hiszen most már Nálad, az egyedüli 
igaz és  legjóságosabb Atyánál 
maradhatok! Miért lennék tehát 
elégedetlen? 

Hogy a kedves Járed is itt marad, 
annak is nagyon örülök, mert ő 
bizonyára igen jó ember, ha Te, 
kedves szent Atyám, annyira szereted 
őt, és azt mondod róla, hogy ő teljesen 
a Te szíved szerinti férfiú! 

Óh Járed, Járed, milyen 
kimondhatatlanul boldognak kell most 
magadban lenned, hogy a mindenható 
nagy Istennek, a mi legszentebb 

Atyánknak szentséges ajkáról 
hallottad azt a nyilatkozatot, hogy 
teljesen szíve szerinti férfiú vagy! 

Óh bizonyság - óh te eleven 
bizonyság! Isten szájából hangzott ez 
el, egy emberről, a legszentebb 
Atyának ölében kiteljesedett örök és 
legboldogabb életről. 

Óh igen, Járedem, most már én is 
nagyon szeretlek, mert a szent Atya is 
annyira szeret téged; jöjj, jöjj ide, ülj 
mellém és örvendezz velem együtt. 
Szerencsésebb és boldogabb bizonnyal 
még egyetlen teremtett lény sem volt, 
mint most mi vagyunk, hiszen 
közöttünk van a legszentségesebb 
Atya és mi szívünk vágya szerint 
szerethetjük Őt. 

Jöjj, Jöjj tehát, a legszentségesebb 
Atyának szíve szerint való férfiú, mert 
én is nagyon szeretlek téged!" 

Járed azonban mozdulni sem bírt a 
nagy gyönyörtől, sőt ajkai is 
elnémultak, Pura azért Abedámhoz 
fordult, és mondta Neki: , Látod 
kedves, szent Atyám, a jámbor Járed 
nem teljesíti kérésemet! 

Talán néha úgy megkeményedik a 
szíve, hogy nem hajlik a kérelemre?" 
És Abedám így felelte: , Nem, 
szeretett leányom! Az első pillanatban 
annyira erőt vett rajta a gyönyör 
érzése, hogy alig tud mozdulni; menj 
azért te oda hozzá és vezesd őt oda, 
ahová kívánod őt!" 

Pura kicsit meghökkenve, így 
válaszolt  Abedámnak: „Óh Te 
legszeretetteljesebb, legszentségesebb 
Atyám, megint tetszett Néked, hogy 
engem kis próbára tégy! 

Óh lásd, azt nagyon jól tudom, hogy 
az semmiképpen sem illenék, ha én 
gyenge leány létemre egy férfiút 
vezessek, méghozzá a Te szíved 

szerint való Járedet. Hiszen ez azt a 
látszatot keltené, mintha uralkodni 
akarnék felette! 

Távol legyen ez Tőlem! A nőnek szíve 
mélyéből mindenkor azt kell 
elismernie urának, akit Te kifejezetten 
és nyilvánvalóan urává tettél. Így hát ő 
vezethet, irányíthat engem ha akar, de 
nem én őt. 

Nem így van ez? Ha azonban Te 
intenél neki, akkor bizonyára rögtön 
idejönne oldalamra!" 

És Abedám erre így szólt Purához: 
„Még csak kost lettél egészen 
tökéletes leánnyá, mivel nagy 
szereteteddel az igazi nőies megadást 
és alázatot is egyesítetted. Szólítsd 
csak még egyszer Járedet és ő azonnal 
teljesíti kérésedet!” 

És Pura azonnal engedelmeskedett 
Abedám szavának, és így szólt 
Járedhez: ,„Járed, még mindig nem 
hallgatod meg kérésemet? 

Nézd, hiszen már a legszebb helyet 
készítettem el számodra; jöjj hát ide, 
hogy úgy legyek közötted és a 
legszentségesebb Atya között, 
ahogyan Ő azt előbb megígérte 
nekem! Hiszen téged is nagyon 
szeretlek - ezt elhiheted nekem!” 

Csak most engedelmeskedett a túl 
boldog Járed Pura hívásának, melléje 
ült és szívében Engem dicsőített e 
nagy kegyelemért. 

Pura is teljesen meg volt elégedve 
most, és hangosan hálálkodott, hogy 
szíve vágyát teljesítettem! 

Abedám azután így szólt 
mindnyájukhoz: , Gyermekeim! 
Tagjaitok fáradtak, térjetek nyugovóra 
és aludjatok, szellemben azonban 
mindig ébren maradjatok! 

És te leányom, pihenj te is le a földön 
és éber szellemmel aludjál! 


Én valamennyietek felett virrasztani 
fogok és reggel a kellő időben majd 
felébresztelek. Amen." 

Így legyen most és mindörökkön! 
Áldásom mindnyájatokra! Amen.” 


142. Fejezet - A hétfői reggeli - Az Úr a tizenkét 
hírnököt az írásra és olvasásra tanítja - Lamek fivéreit 
pedig a fém feldolgozására, Énokot az Úr főpappá 
avatja - Az Úr figyelmeztetései - Áldását osztja és 
elbúcsúzik a Magaslat gyermekeitől 


Úgy, mint szombaton és vasárnap - 
hétfőn is megáldotta Abedám a reggeli 
étkezést, amelyről ismét Sét 
gondoskodott. 

A reggeli étkezés után Abedám 
Magához hívta a már ismert tizenkét 
hírnököt és tanította őket a kimondott 
szót kihegyezett palavesszőkkel, 
megfelelő írásjelekkel kőtáblára 
jegyezni és egyben a jeleket ismét 
leolvasni is. Egyúttal meghagyta 
nekik, hogy erre minden fivérüket is 
tanítsák meg, ha nem is az írásra, de 
legalább az olvasásra. 

Azután megparancsolta nekik, hogy 
szellemi sugalmazás révén írjanak le 
minden szót, amit Ő mondott, 
valamint mindazt, amit az Ő 
jelenlétében az egyik, vagy a másik 
beszélt. Mindazt aztán gyűjtsék össze, 
és a későbbi időkre a főtörzsatyák 
őrizzék azt meg. És mindez aztán a 
főtörzsatyáknál megőrzendő a késői 
időkre. 

E gyűjtemény aztán , A szent könyv" 
vagy , Jehova háborúi" címet viseljék; 
a háborúk azonban az utolsó részt 
képezzék. 

A tizenkét hírnök így rövid idő alatt el 
lett intézve, azután felhívta Járedet, 
hogy keljen fel és vele együtt kísérje a 
leányt a házába. A többi atyát is 

felhívta, hogy kövessék Őt a házba, 
részben pedig Járed házához. 
Mindenki felemelkedett és követte Őt. 
Járed házában aztán így szólt Purához: 
, Lásd kedves leánykám, jó itt lenni! 
Ez az Én házam, tehát a legtisztább 
szeretet háza, amely szeretett 
Járedben, Énokban, Matusálemben és 
Lamekemben is lakozik, akinek saját 
kezemből adtam feleségül egyik 
kedves leányomat, amiként adtam 
Lamek fivéreinek is, akik ama leány 
szűzies nővéreinek a férjei. 

Te is itt maradsz közöttük szellemed 
teljes érettségéig, akkor majd 
elszólítalak a Földről és az igazi örök 
élet országába mégy be!" 

Ezután Járedhez fordulva így szólt 
hozzá: , Amilyen bölcs atyja vagy 
Énoknak, Matusálemnek és 
Lameknek, ugyanaz légy e 
gyermeknek is, akit közvetlenül az Én 
kezemből kaptál. Amit tehát az Én 
Nevemben cselekszel e gyermekkel, 
az tökéletes is lesz. Férfihez azonban 
mindaddig ne közeledjen, amíg azt 
kifejezetten tudtodra nem adom. 
Amen." 

Erre Lamek fivéreit szólította és az Ő 
mindenható akarata szerint csodásan 
létesített műhelyeikbe vezette őket. 
Ott megmutatta nekik a hegyek valódi 
ércét, s rövid szavak kíséretében 
megtanította őket arra, miként kell azt 
szénparázsban megtisztítani, s azután 
ebből a különböző szükséges 
eszközöket kovácsolni és megáldotta a 
hegyeteket, valamint kezeik munkáját 
is! 

Ezek után ismét Járed házába ment és 
a két visszatért hírnököt, Sétlahemet 
és Kiséhelt fogadta, akik Horadalt 
kísérték el vasárnap a számára és népe 
számára a Reggel és Éjfél között 


12. 


13. 


14. 


15. 


16. 


17. 


kijelölt országba. Azután, ezeknek 
fivéreit is elhívatta, felruházta őket 
szeretete erejével, és a Mélységbe, 
Hanok felé küldte el őket. 

Azután a négy tájék főpatriarcháit 
hívta Magához, és legmagasabb atyai 
Szeretetével mindnyájuknak szívére 
kötötte, hogy a most nyert tanításokat 
elsősorban ők maguk szívükben híven 
megőrizzék, és amellett gyermekeiket 
is e tanokban tevékenyen oktassák. 
Majd Énokot is hívta és szeretetének, 
kegyelmének és irgalmának igaz 
főpapjává avatta őt, s ezt 
mindnyájukkal tudatta is azzal, hogy 
ezentúl minden dologban Énokhoz 
forduljanak, ha saját szellemük és a 
nekik kölcsönzött erejük nem 
bizonyulna elégségesnek. 

Végül óva intette valamennyiüket a 
Mélységtől és az annak leányaival 
való összeköttetéstől. Ezeket az 
intelmeket azonban nem parancsként 
adta, hanem mindazt szabad 
akaratukra bízta. 

Estefelé azután valamennyiüket a már 
ismert Magaslatra vezette, még 
egyszer lelkükre kötötte a szeretet 
törvényét, megáldotta mindnyájukat, s 
aztán az egész egybegyűlt népet 
elbocsátotta, hogy hazatérjen. 
Purisztát is figyelmeztette, hogy híven 
végezze szolgálatát, és őt is 
elbocsátotta. 

Végül a törzsatyákat és a másik 
Abedámot hívta Magához és mondta 
nekik:  , Szeretetem gyermekei és 
fivérei! Szeretetem maradjon veletek! 
Ez Atyátok maradandó áldása, és Ő 
legyen mindig nálatok! 

Te azonban Abedám jöjj Velem oda, 
ahol a szombatot megelőző estén, 
ebben az időben találkoztam veled. Ti 
többiek pedig vonuljatok 

hajlékaitokba! Amen." 

És ekkor mindenki sírni kezdett, a 
fenséges Abedám pedig hírtelen eltűnt 
előlük, és az előbbi helyen az ismert 
Abedámnak nyoma sem volt látható. 
Ez azonnal vissza is tért és az 
atyáknak elmondta, miként tűnt el 
szemei elől a Legfenségesebb. 

Ádám meghívta Abedámot hajlékába, 
és Abedám még három napig Ádám, 
Sét és Járed házában maradt, majd 
pedig gondolataiba mélyedve hazájába 
vonult. 


143. Fejezet - Kedden, vagyis a vitázó napon - A másik 
Abedám beszéde a tanítói hivatal terhéről 


Az atyák már kora reggel a Magaslatra 
mentek és dicsérték és dicsőítették 
Istent, a mindenfelett szentséges 
Atyát, Aki olyan rövid idő alatt 
annyira gazdaggá tette őket. Ádám 
sem hiányzott közülük, sőt az ismert 
Abedámmal és Évával együtt az elsők 
egyike volt a  Magaslaton, ahol 
köröskörül minden ivadékát 
megáldotta. 

A dicsőítés és magasztalás befejezte 
után Ádám kérdezte gyermekeitől, 
szólva hozzájuk: , Ma van a vitanap. 
Mit gondoltok vajon megjelennek-e 
ma a délvidéki bölcs vitatkozók, a 
nyugati  töprengők és az északi 
kétkedők? 

Eddig legalább még sehonnét sem 
látok senkit sem, aki lakóhelyeink fölé 
közeledne. 

Valóban, ha ma senki sem jelenne 
meg, akkor azt nagy csodának 
tartanám, mint amely  Jehovának 
legszentségesebb, látható jelenléte 
nyomán ért bennünket." 

Az ismert Abedám azonban rögtön 
válaszolt Ádám kérdésére, mondván: 

, Halljad, tiszteletreméltó Atya, a nap 
még alig kezdődött, ne ujjongj hát 
előre. 

Lásd, gondolataink, szavaink nem 
maradnak rejtve, hiszen az én nagy 
Névrokonom most is éppen úgy 
köztünk lehet láthatatlanul, mint 
ahogyan tegnap még látható módón 
járt-kelt közöttünk. 

Ha aztán netán valami világias 
előnynek örvendeztek, akkor ő rögtön 
kéznél van, és mindent megsemmisít, 
aminek világias módon 
örvendeznétek. 

Azért tehát én úgy vélem, nem szabad 
túl korán ujjongani, mert különben 
éppen ma annyi vitatkozót küld 
nyakadra, hogy a mai napon készen 
sem lesztek velük, s még olyan 
vitatkozókat, akik a legfurfangosabb 
fajtából valók, akik semmit meg nem 
értenek, semmit be nem látnak, s ezért 
minden  kijelentésükkel maguknak 
igénylik az igazságot. 

Hogy milyen kellemes dolog azonban 
olyan atyafiakkal beszélgetni, akiknek 
kőkemény a fejük és hajthatatlanok, 
óh atyák, azt sajnos már gyakran 
tapasztaltam. 

Azért én úgy vélem, ne ujjongjatok túl 
korán, hanem kérjétek a minden 
viszályok urát, hogy tartsa távol 
tőletek a jövőben a teljesen 
jelentéktelen civakodásokat, és adjon 
valamennyiünknek igaz világosságot, 
hogy minden vitatkozás végre 
megszűnjön. 

Lássátok kedves atyák, ez az én 
véleményem, amelyet azonban senkire 
sem akarnék ráerőszakolni, a 
legkevésbé pedig éppen reátok, a 
főközpont atyáira. 

Mivel már benne vagyok a beszédben, 
azt mondom nektek: Senki se 

dicsekedjen oktatói hivatásával, és ne 
ujjongjon magában azért, hogy az Úr 
tanítóvá, vagy profétává tette őt. A 
tanítókat és prófétákat ugyanis nem 
szeretik, hanem legfeljebb csak 
tisztelik őket és félnek tőlük. 

Én pedig azt mondom, Abedám nem 
kér ebből a kitüntetésből, ha annak 
folytán nélkülöznie kell a szeretetet. 
Azért szívesen vagyok ugyan 
tevékeny tanítója a szeretetnek, de a 
bölcsességi vitákból hagyjatok ki 
engem! És ha szellemi úton meg is 
tudnám, hogy az Úr holnap az egész 
Földdel ugyanúgy cselekszik, mint 
tegnapelőtt cselekedett Keleten azzal a 
heggyel, akkor arra kérném Őt, 
mentsen fel az alól, hogy azt én adjam 
az emberek tudtára, mert azáltal csak 
félelmet és nem szeretetet ébresztenék 
magam iránt! Én úgy vélem, hogy ez 
is bölcsesség! 

Énok testvér mondom neked, hogy 
bizony te a legnehezebb hivatalt 
kaptad. 

Valóban, a te helyedben én háromszor, 
sőt hétszer is az Úr lábai elé helyeztem 
volna, mielőtt elfogadtam volna. 

Hidd el nekem kedves Énok testvér, ez 
a hivatal még sok dolgot ad majd 
neked. Te magad egészen szeretetből 
vagy megalkotva és csakis szeretetet 
fogsz hirdetni, de éppen azért neked 
lesz a legkevesebb szeretetben részed 
életed folyamán. 

Mert nincs semmi különbség abban, 
hogy a bölcsesség vagy a szeretet 
tanítója-e az ember, mert hiszen a 
szeretetben éppen a legfőbb 
bölcsesség rejlik. 

Így aztán tehát a legnagyobb 
tiszteletben lesz részed, de nagyon 
kevés testvér fog szeretettel 
megölelni! 

Nekem azonban többet ér egy testvér 
ölelése, mint az egész világ 
legnagyobb tiszteletadása." 

Abedám ekkor elhallgatott és 
mindnyájan elcsodálkoztak 
bölcsességén. Énok pedig hozzásietett 
és mondá: 

„Testvér! Beszéded igaz és tökéletes 
volt! Amit mondottál, azt elevenen 
érzem magamban. De hogyan lehetne 
most már ezen változtatni?" 

És Abedám így felelt: , Hidd el testvér, 
Ő közöttünk van, akkor pedig 
mindenen könnyű segíteni! Lásd, 
hiszen nekünk az Ő számára élő és 
nyitott szemünk van - a szívünk! 
Vigyük tehát élő hittel Ő elébe 
szívünkben azt, ami minket nyom, és 
Ő itt lesz, és enyhíteni fogja azt, ami 
szívünket nyomja. 

Én így vélem, s azt hiszem az helyes 
is! 

Vagy más véleményen vagy?” 


144. Fejezet - Énok méltatja a nagyon fáradtságos 
tanítói és prófétai hivatást 


Énok rövid ideig gondolataiba merült, 
majd így szólt Abedámhoz: , Testvér, 
teljesen igazad van, de én mégis úgy 
vélem a magam részéről, hogy itt e 
földön tulajdonképpen nem azon 
múlik, hogy milyen kényelmet jelent 
valamely hivatal, hanem csakis az Úr 
akaratán és szívünk igazi alázatán. 
Mert igaz ugyan, hogy a tanítót és a 
prófétát inkább tisztelik, mint szeretik, 
de másrészt megint az is igaz, hogy ők 
azáltal sokkalta inkább az alázat 
korlátai között tartatnak, mint bárki 
más. 

Mert az bizonyos, hogy alapjában 
véve a szeretet a legfőbb fokú 
tisztelete annak, amit szeretünk, s az 


úgynevezett hivatali tekintély ennek a 
tiszteletnek csak szikrája. 

Mert amit igazán szeretünk, azért 
tűzbe is megyünk. Amit azonban csak 
hivatalosan tisztelünk, amögött csak 
védelmet szoktunk keresni akkor, ha 
például veszedelem fenyegetne. 
Részemről tehát úgy vélem, ha a 
legszeretetteljesebb szentséges Atya 
egyedül csak a kényelem számára 
akart volna a létbe helyezni, akkor 
mindenhatóságánál fogva nem is lett 
volna egyébre szükség, minthogy 
valamennyiünket állatokká 
változtasson, s a legteljesebb 
kényelem célját számunkra ezzel egy 
csapásra elérte volna. Neki azonban, 
mint a legtökéletesebb szeretetnek és 
bölcsességnek, velünk, amint azt Ő 
maga jelezte nekünk - magasabb célja 
van, mint éppen csak a néma 
kényelmetlenség. 

Azért is közölte velünk akaratát és 
mindenkinek megadta a szeretet 
tisztségét, a gyengébbeknek pedig 
azon kívül még a bölcsesség 
tisztségéből is juttatott valamit. 

Ha tehát mint olyanok, nem is 
várhatnánk el testvéreiktől olyan fokú 
szeretetet, mint ők egymás között, az 
még nem jelent számunkra 
szerencsétlenséget, mert hiszen ebben 
az esetben pompás alkalmunk nyílik 
arra, hogy jobban szeressük, és jobban 
becsüljük őket, mint ők minket - és 
hiszen ez éppen az Úr akarata is. 

Mert mi jobb, boldoggá tenni, vagy 
boldogíttatni magát, azaz adni vagy 
kapni? 

Én tehát azt gondolom, minden csak 
tőlünk függ, hogy szívünkben miként 
fogjuk fel e dolgot, vagy Isten előtt 
fivéreink iránt érzett igaz 
szeretetünkből, vagy pedig a bírói 

hivatali kényszerből, amiben egykoron 
mindnyájunknak részünk volt - és 
akkor az után mindnyájan meg 
lehetünk győződve arról, hogy a 
végtelen jóságú Atya, mireánk, 
gyermekeire nem rakott kemény igát. 
Azért maradjunk csak alázatos és 
hálás szívvel azoknak, amiknek Ő 
minket elhívott! Mert afölött 
mindnyájan bizonyosak lehetünk, 
hogy Ő, a legtisztább Szeretet és a 
legnagyobb bölcsesség nem 
romlásunkra, hanem atyáink, anyáink 
és testvéreink örök javára adta 
hivatalainkat. Őt illeti tehát minden 
szeretetünk, dicsőítésünk és 
magasztalásunk. 

Lásd testvérem, ez az én véleményem. 
Minthogy azonban ma vitanap van, és 
eddig még egyetlen vitatkozó nem 
mutatkozott, vitatkozzál tehát te 
velem, mert nem akarok csalhatatlan 
főpap lenni, hanem bármely fivérem 
minden egyes szavát is figyelembe 
veszem és szembeállítom a 
magaméval. Kivéve természetesen, ha 
az Úr Szelleme szólna belőlem, 
amellyel szemben aztán a mi szavaink 
persze csak üres fecsegés lennének. 
Azért hát csak add elő ellenvetéseidet 
ha vannak, mert azok, amiket 
mondottam csupán az én szavaim 
voltak." 

Énok e beszédén Abedám 
meghökkent, Énokot megölelte és 
mondtat neki: „Igen-igen kedves 
testvérem, egyedül neked van teljesen 
igazad, az Úr tökéletesen veled van. 
De én mindenkor szörnyű ostoba 
vagyok! Óh hogy szeretném széttépni 
magamat bosszankodásból, makacs 
ostobaságomért! 

Vajon sohasem fog-e szívemben 
teljesen megvilágosodni? Csak ezt 

mondd meg nekem most kedves 
testvérem! 

Nem, nem, megfoghatatlan, milyen 
nyugalommal tártam fel előbb az én 
ostobaságomat, és akarlak téged 
némileg balgaságomba belerántani és 
kioktatni! 

Ón, óh, én nagy tökfilkó! Én akartam 
Énokot kioktatni! Testvér bocsáss meg 
nekem, szegény ostoba bárgyúnak! 
Gondold csak azt, hogy úgy 
beszéltem, ahogyan értettem!" 

És Énok így válaszolt: „Óh testvér, 
nyugodj meg, a te szavaidnak is jó 
alakja van, és az enyém is abból 
sarjadtak. Azért fenn is fognak 
maradni, úgy amint az én szavaim és 
megőrizve maradnak az idők 
végeztéig. Légy tehát nyugodt, mert a 
tanítókat és prófétákat is szeretik, ha 
az Úr, az Atya akarata szerint valók. 
Megérted ezt?” 


145. Fejezet - Két küldönc jő - Ádám és az ismert 
Abedám zavara 


És Abedám erre így felelt: „Óh igen, 
kedves Énok testvérem, de még 
mennyire megértem most! 

Csak ami előbbi beszédemnek az idők 
végeztéig való megőrzését illeti, abban 
ugyan igazad lehet annyiban, hogy 
Isten minden gondolatunkat megőrzi 
Magában és bizonyára az én előbbi 
beszédemet is, még akkor is, ha 
mégegyszer olyan üres lett volna is, 
amilyen már amúgy is volt. De hogy 
netán még  kőlapokra vésve is 
megörökítsék azt, az már mégis csak 
sok lenne! 

Azt még mindig nem tudom, hogy 
valójában mit is akartál ezzel 
mondani, s azért jól tennéd, ha néhány 
szóval megmagyaráznád.” 

És Énok így válaszolt: ,Az Úr 
nevében mondom neked: nemcsak 
előbbi, hanem minden mostani 
szavadat is kőlapokra vésve fogják 
megőrizni. Megérted-e most?” 

És Abedám felelte: „Igen, most már 
teljesen világos előttem! De most már 
nem is akarok többet beszélni, nehogy 
ajkaim üres fecsegéséből még több is 
megörökíttessék a kőlapokon. 

De nézd csak, Nyugat felől két férfiút 
látok sietve közeledni felénk. Most 
majd bizonnyal pihenőhöz jut 
nyelvem, de annál nagyobb 
tevékenységhez füleim. 

Némi titkos öröm tölt el azonban 
azért, mert jóslatomban mégis volt 
valami találó is, mégpedig az, hogy 
nem kell túl korán ujjongani azért, 
mert vitatkozók kora reggel nem 
jelentkeztek. Ezek most bizonyára a 
tüzeskedők közül való egy pár, mert 
ugyancsak szaporán emelgetik 
lábaikat. 

De most már egy szót se többet, mert 
már úgyszólván itt is vannak.” 

A két férfiú pedig sietve közeledett a 
Magalaton elhelyezkedett atyákhoz, és 
mély tisztelettel üdvözölték őket. 
Ádám az ő megszokott patriarkálisan 
ítélkező módján azonnal ellépett és 
kérdezte őket, mint közönségesen 
szokta volt: , Miféle vita hozott ide 
titeket?” 

A két férfiú egyike erre így felelt: 
„Ádám atyánk! Ezúttal alig kapsz 
kérdésedre szívünkből eredő feleletet. 
És így ez egyszer valami más kérdést 
kell hozzánk intézned, mert ma 
egyáltalában nem vitás dologban 
jöttünk ide.” 

Ezt hallva, Abedám is találva érezte 
magát, és így szólt magában 
önmagához: „Úgy látszik én is 

elsiettem némileg jóslatomat! Óh 
Uram Bocsásd meg az én mindenkor 
nagy botorságomat!” 

Ádám azonban az idegen e 
kijelentésére rögtön kiesett szerepéből 
és nem tudta, mit is kérdezzen, vagy 
mit is kezdjen velük. Ezért Énokot 
hívta magához, és őt kérdezte meg, mi 
legyen most a teendő? 

Énok pedig mondta: „Semmi egyebet 
nem kell tenni, csak várni kell; ha a 
kettőjüknek különösebb okuk volt 
arra, hogy hozzánk jöjjenek, úgy azt 
majd idejében közölni fogják velünk. 
Ha pedig csak azért jöttek, hogy 
minket lássanak, akkor majd szépen 
visszafordulnak, ha már megelégelték 
látásunkat. 

Soha se törjük tehát fejünket, hogy 
miért van ez vagy amaz! Ellenben 
minden gondunk egyedül csak ara 
irányuljon, Aki még tegnap 
legszentségesebb színében közöttünk 
időzött. 

Lásd, egyedül erre van 
mindnyájunknak szükségünk, minden 
egyébről majd már maga a 
legszeretetteljesebb, szentséges Atya 
fog gondoskodni. 

Azért tehát légy teljesen nyugodt 
Ádám atyánk, és hagyd el a régi 
semmitmondó hivatalos formákat. 
Mert hiszen Ő egy egészen új formát 
adott nekünk: a szeretet 
leggyönyörűségesebb formáját, és mi 
ebben maradunk meg és akarjunk is 
megmaradni most és örökké. Amen. 


146. Fejezet - Az idegen férfiú mély bölcsességű 
jövetele céljáról - Enok sejtelme 


Énok e szavaira Ádám újra 
megnyugodott. Az előbb szóló idegen 
azonban ekkor Énokhoz lépett és így 


szólt hozzá: 

, Énok, szavaid tetszenek Nekem! Te 
igazi tanító és próféta vagy, mert te a 
szeretetet hirdeted. 

Éppen ez a szeretet az oka annak, 
hogy én és amint látod, még egy 
testvérem idejöttünk. 

Mert mi nem vitatkozni akarunk 
előttetek - akik a szeretet szellemétől 
vagytok eltelve, hanem éppen a 
szeretet szellemét akarjuk kifürkészni 
bennetek úgy, mintha az nekünk 
idegen lenne. Ha pedig felfedeztük 
bennetek, akkor nem akarjuk azt 
elvenni tőletek, hanem egész 
teljességében, amint az bennetek van, 
meghagyni. 

Lásd, ez az az ok, amiért idejöttünk! 
Hiszen a Nap is felkel és lenyugszik és 
így váltakozik az által az éjszaka és a 
nappal a Földön, de magában a 
Napban, amely a Földnél jóval 
nagyobb világ, nincsen éjszaka, mivel 
a Nap csupa fényesség. 

Ugyanígy van az emberrel is, ha 
szeretete nincs teljesen átkutatva; 
ugyanis egy bolygóhoz hasonlít, 
amelyen hol éjszaka, hol nappal van. 
Ha azonban átkutatják szívében, 
azután a szív Nappá változik, és többé 
nem lesz éjszaka a lelkében. 

Hiszen így kutatja a vőlegény a 
menyasszonyát is, és a menyasszony 
is a vőlegényét. Szerelmük ezáltal 
mind világítóbbá lesz, amiért is jobban 
megismerik egymást, és így aztán 
annál bensőségesebben is szeretik 
egymást. 

És amikor azután szerelmük már teljes 
lánggal lobog, megragadják egymást 
örökre, át és átvilágítva, minthogy 
megismerik egymást, és e megismerés 
folytán bizonnyal teljesen tetszenek 
egymásnak. 

Kutassuk azért mi is kölcsönösen 
egymást, hogy szeretetünk tökéletessé 
váljon. 

Abedám ekkor megcsipkedte Énokot 
és mondta: , Testvér, miféle tanító is 
leszek én majd hazámban, ha ott ilyen 
rendkívül b9ölcs férfiak léteznek? 
Mert engedd meg, Azzal szemben mi 
mindketten ismét csak alul maradunk! 
Nem - előttem megfoghatatlan, honnét 
szedték ezek ezt a bölcsességüket?!" 
Énok azonban mondta: , Abedám, légy 
csak nyugodt! Itt majd valami mg 
megfoghatatlanabb fog kiderülni. Mert 
e férfiak módfelett tetszenek nekem! 
Megérted ezt?" 


147. Fejezet - A vitás kérdés a megítélt és a szabad 
ember létéről - Enok zavarba jön 


Abedám és Énok e kölcsönös 
megjegyzése után az idegen újra 
Énokhoz fordult és így szólt: 

, Halljad kedves Énok, aki az Úr 
főszolgájának jelöltettél ki - én és e 
testvérem itt mellettem nem vagyunk 
egyek egy dologban, azaz nemhogy 
talán szíveinkben nem vagyunk egyek, 
hanem csak a világosságban egy 
kevéssé. Minthogy pedig te, mint az 
Úr főszolgája nagyrészt a legtöbb 
világosságban részesültél az Iránta 
érzett és abból kifolyólag a minden 
testvéred iránt érzett szereteted folytán 
- világítsd meg nekünk azt, amire 
nézve nem tudunk megegyezni. 

Ami pedig minket, a világosságot 
illetőleg elválaszt, az a következő: Én 
azt mondom magamban, hogy az ítélt 
ember is él, de kényszerített életet él, 
míg ellenben a nem ítélt, szabad 
ember abszolút életet él. 

Az ítélt élet tehát a bűn élete, a nem 
ítélt élet pedig a szeretet élete. És így 

tehát nincsen is halál, hanem csupán 
az élet tekintetében van különbség. 
Lásd, ezt én mondom magamban. 
Testvérem azonban azt mondja: 

Az ítélt élet, már éppenséggel nem 
élet, hanem merő kész halál. Az ítélt 
élet ugyanis egy elhajított kőhöz 
hasonlít, amely ugyan szintén repül a 
levegőben, mint egy madár, de csupán 
csak addig, amíg a hajító erő tart 
benne. Ha ez megszűnik, akkor rögtön 
ismét élettelenül esik a földre. A 
madár azonban szabadon repülhet 
minden irányban. 

Igen, ő még hozzáfűzi: tegyük fel, 
hogy a kő olyan hatalmas erővel 
hajíttatott el, hogy a végtelen 
térségben örök tovamozgásra 
kényszerülne, és akkor az a kérdés 
merül fel - él-e vajon ez a kő a 
folytonos tovamozgás következtében, 
vagy önmagában mégis csak teljesen 
élettelen-e? 

Lásd kedves Énok, ebben térünk el 
egymástól a világosságot illetőleg, s 
ezt kellene helyrehoznod, mégpedig 
úgy, hogy az, amit e felől mondasz, 
mindkettőnk számára teljesen világos 
legyen.” 

Énok erre szívében gondolkodni 
kezdett és hosszabb keresés után sem 
talált feleletet. Mert ha az egyik 
állítást megvizsgálta, úgy megint az 
volt kifogástalanul helyes, így aztán 
minden latolgatás és összehasonlítás 
ellenére sem talált választ. 

És amidőn azután - amint azt ilyen 
alkalommal tenni szokta - szíve 
szeretetében Jehovához fordult, 
szívében ugyanúgy hangzott, hogy 
egyik állítás éppen olyan helyes, mint 
a másik. 

Azért aztán Énok nagy zavarba jött és 
nem tudott határozni mit válaszoljon. 

Az idegen nyugodtan várt a feleletre, 
amely csak nem akart megszületni. 
Abedám azonban magához vonta 
Énokot, és halkan így szólt hozzá: 
, Énok testvér! Ha a fenséges Abedám 
közöttünk időzésének tartama alatt a 
reánk ruházott tisztségekkel nem akart 
kissé felültetni, akkor ne legyek én az 
ostoba Abedám. 

Képzeld el csak most ezt a két férfit, 
akik hozzá még Északról valók, és 
közöttük meg engem, mint akinek a 
legvilágosultabb vezetőjüknek kellene 
lennem. 

Minden úgynevezett 
megvilágosodottságom mellett egy 
ilyen kérdésnek már a fele is több mint 
elegendő arra, hogy az én 
kétségbeesett bölcsességemet örök 
időkre elhallgattassa! 

Tegyük fel, hogy ők ezzel az 
eldöntendő kérdéssel hozzám 
fordultak volna - óh Uram - mi lett 
volna akkor belőlem egy csapásra? 
Valóban úgy megsemmisültem volna, 
mint a Nap tüzébe hulló szegényes 
vízcsepp! 

Én - amint magad is hallottad - 
engemet tett meg ezeknek az északi 
testvéreimnek a vezetőjévé. 

Testvér, ha ez nem felültetés, akkor - 
szegény lelkemre mondom - nem 
tudom, miként lehetne valakit még 
jobban felültetni. 

Hiszen több ízben megmondta 
nekünk: minden a szeretettől függ, 
mindent csak a szeretetből merítsünk! 
Testvér, én mindenkor és minden 
erőmből szerettem és szeretem Istent, 
csupa szeretetből minden emberbe 
szinte beleharapni szeretnék - és mégis 
amellett olyan ostoba vagyok, amilyen 
ostoba valaki csak lehet. 

Mit szólsz ehhez? Magamban titokban 

148. Fejezet - A makacs idegen, Énok helyes kitérő 
válasza - Az idegen új kérdése és Enok újbóli zavara 


azt gondolom, Jehova új 
próbakövünkül küldte közénk 
Abedámot, Akin szilárdságunkat 
kipróbáljuk, mert különösen az én 
állandó ostobaságom az én hivatásom 
mellett még megérthetetlenebb lenne, 
mint egy csillag, amely még nem tűnt 
fel az Égbolton. Mit gondolsz e 
tekintetben, kedves testvérem?” 

Énok még jobban meg volt akadva, és 
végül nem tudott egyebet mondani, 
mint e néhány szót: 

„Testvér, hidd el nekem, 
együgyűségedben boldogabb vagy, 
mint én képzelt bölcsességemmel! 
Azért csupán csak a szeretetet akarom 
hirdetni, az ilyenféle fogas bölcsességi 
kérdéseknek azonban mindenkor ki 
fogok térni. 

E két állításban alapjában véve 
ugyanis mindkettőnek igaza lenne, és 
mégis jelentékeny különbség van 
közöttük. Más kérdés azonban az, 
miként lehet a különbséget 
kidomborítani. 

Vajon mi is az a kényszer alatti élet, és 
mi azzal ellentétben a halál? 

Ennek eldöntését halasszuk jobb 
időkre! Azért e két férfiút ennek a 
kijelentésével intézzük el. Mert amit 
nem értek, arról nem is tudok beszélni. 
Megértesz, ugye?” 


2. 22 


Amidőn azonban az idegen már jó 
ideje várt anélkül, hogy választ kapott 
volna, megint Énokhoz fordult, és 
kérdezte őt: , Énok nem tartsz 
érdemesnek feleletre, mert hallgatsz és 
sem igent, sem nemet nem mondasz? 
Avagy talán még mindig nem találtad 
meg magadban a megoldást? 


Kérlek téged, vagy adj választ, vagy 
pedig küldj engemet máshoz, mert 
ragaszkodom ahhoz, hogy közöttem és 
e testvérem között világosság 
támadjon.” 

Énok most már nem soká 
gondolkozott, hanem szólt az 
idegenhez: , Halljad kedves testvérem! 
Testvéred és a te kérdésed olyan 
természetű, hogy tulajdonképpen nem 
is igen lehet róla beszélni, mert a te 
állításod alapjában véve éppen olyan 
helyes, mint testvéredé. Alapjában 
véve mindegyik ugyanazt mondja, 
csak más szavakkal. Lásd ez az én 
véleményem. Mivel azonban te 
jelentékeny különbséget látsz a két 
állítás között, lehetetlen nekem, hogy 
e különbségből a világosság 
középútját megtaláljam, mert én 
semmiféle különbséget sem találok. 
Hiszen a  kényszerélet csupán 
látszólagos élet, és vajon mi a 
látszólagos élet? Semmiképpen sem 
egyéb, mint látszólagos mozgás, 
amely pedig annyi, mintha nem is 
lenne mozgás. 

Ha például éjjelembe a Hold mögött 
szakadozott felhők vonulnak el, a 
szemnek úgy látszik, mintha a Hold 
vonulna el a felhők felett. De vajon 
valódi mozgás-e ez a látszólagos 
mozgás? 

Óh semmi esetre sem! E tekintetben a 
Hold élettelen, mert nem mozog, 
hanem a felhők mozognak. 

Amint azonban az ilyen mozgás nem 
mozgás, hanem csak nyugalmi állapot, 
éppen úgy az ítélt, vagyis kényszer- 
élet sem élet, hanem a tulajdonképpeni 
élethez viszonyítva merő halál. 

Mert ha valami élettelen dolgot egy 
másik élő dolog csak, mint elevent 
magával ragad, ahogyan például én 

hordom eleven testemen a ruhát, azért 
az a dolog mégsem él, hanem 
életemhez viszonyítva teljesen 
élettelen, ha kell is legyen benne annyi 
erő, hogy ne essen széjjel, vagy ne 
semmisüljön meg, s ezáltal 
alkalmatlanná legyen arra, hogy 
ruhának használhassam. 

Lásd, ez aztán minden is, amit 
kérdésedre felelhetek. 

Ha azonban minden áron világos 
különbséget akarsz megtudni, akkor 
nem marad egyéb hátra, minthogy 
másvalakihez fordulj, vagy pedig jobb 
időpontot bevárj, amikor esetleg több 
világosságom lesz ebben az ügyben, 
mint éppen most! 

Egyébként azonban meg kell 
jegyeznem, hogy sokkalta jobb Istent 
minden erőnkből, testvéreinket pedig 
önmagunknál is jobban szeretni, mint 
ilyen fogas bölcselkedéssel 
foglalkozni. 

Ha ezt cselekszitek, alig törődtök majd 
azzal, hogy mi különbség van a bán 
kényszer-élete és a halál között. Mert 
valóban csak akkor lesztek élők, ha 
így cselekesztek. 

Aki pedig él, az oktalanul cselekszik, 
ha azzal törődik, ami a halálé! 
Cselekedjetek most már amit akartok, 
de ezt ne hagyjátok figyelmen kívül!” 
Az idegen erre így válaszolt Énoknak: 
„Kedves Énokom! Egy tekintetben 
ugyan igazad van, de azt is mondottad: 
az élő ne törődjön a halállal! Most már 
azt szeretném tőled megtudni, miként 
értetted ezt? 

Mert lásd, Isten bizonyára tökéletesen 
élő, az emberek ellenben holtak Hozzá 
képest. Ha most már Ő, mint az 
egyedüli élő, az Ő nagy szeretetében, 
irgalmában és bölcsességében nem 
törődne az önmagukban holt 

emberekkel, tehát az általános halállal, 
akkor mi lenne az emberek életre 
keltésével? 

Minthogy azonban mi Isten képmásai 
vagyunk, a te valóban helyes tanításod 
szerint ebben az esetben komolyan 
nem tudom, hogyan tartsam magamat 
Isten hasonmásának? Hiszen nem az 
életnek, hanem a halálnak van 
szüksége Megváltóra! 

Látod, itt már megint ellentét van 
közöttünk! 

Simítsd ezt el, és én mindennel meg 
leszek elégedve!" 

Énok erre nagyot nézett, Abedám 
azonban így szólt: 

, Mindjobban kiderül, hogy mi fel 
vagyunk ültetve, semmi más! Már 
ujjongani akartam bölcs tanításodon, 
íme hogyan állunk megint?! 

Milyen ellenvetés! Mintha egy egész 
hegy szakadna egy hangyabolyra, s 
mindent megsemmisítene! 

Ebbe az ellenvetésbe bizony még egy 
arkangyal is belebetegedne! 

Testvér, tudod mit? - Isten és a világ 
előtt mondjunk szépen le 
tisztségünkről, s akkor rögtön jobban 
érezzük majd magunkat. Mert még 
egy ilyen ellenvetés és vége kicsi 
életünknek! Igen, igen, ezt tegyük!" 


149. Fejezet - A tisztséget az Úr azért adta, hogy 
megalázkodjunk Előtte és a világ előtt - Énok beszéde 
az Istenben levő és az emberben levő élet 
különbségéről - Az idegen kérdezi mi a különbség a 
teremtmény és az Istengyermek között 


Énok erre így szólt Abedámhoz: 
„Kedves testvérem! Mindinkább 
tapasztalom, hogy a mai, Ádám 
atyánkhoz és hozzám intézett 
beszédedben némi igazad volt. 

Tisztségükről való lemondásunk 


azonban korántsem olyan egyszerű 
dolog, amint te azt elképzeled. Mert 
ha atyáink bíztak volna meg 
tisztségünkkel, akkor minden további 
nélkül le is mondhatnánk róluk. 

Mivel azonban minket maga a 
Mindenható, szentséges Akarat hívott 
el Annak a révén, akinek tetszett, hogy 
a te nevedet viselje - azért nem olyan 
könnyű lemondanunk. tisztségünkről, 
mint ahogyan te azt hiszed! Mert 
mindaddig, amíg el kell ismernünk, 
hogy a fenséges Abedám maga a 
Zebaoth Úr Isten volt, mindaddig 
minden körülmények között 
szeretetteljes készséggel kell 
hordoznunk a tisztség terhét, amelyet 
Ő rakott vállunkra. 

Mert bizonyára nem világi 
dicsőségünkre adta nekünk a 
tisztséget, hanem azért, hogy 
megalázkodjunk Előtte, és a világ 
előtt. 

Ha felismernénk, vagy inkább ha 
felismerhetnénk, hogy a fenséges 
Abedám nem az volt, akinek szavai, és 
cselekedetei révén felismertette magát, 
akkor én lennék az első, aki tanácsodat 
követni fogja. 

Nem hiszem azonban, az már aligha 
lesz lehetséges. Mert ugyan ki tud úgy 
beszélni, amint Ő beszélt, és ki tud 
olyan cselekedeteket véghezvinni, 
amilyeneket Ó szemünk előtt 
véghezvitt? Ki tudott olyan szeretetet 
ébreszteni az emberben, mint Ő, és ki 
más közelében töltött el már minket 
olyan gyönyörűség, mint amilyent az 
Ő közelében éreztünk? 


Látod, ilyen döntő erejű 
bizonyítékokkal szemben 


semmiképpen nem  kételkedhetünk 
abban, hogy Ő tényleg Az, Akinek 
előttünk hűségesen  felismertette 

magát. 

Minthogy pedig ebben feltétlenül 
hinnünk kell, azért az Általa reánk 
ruházott tisztséget és annak terhét 
szeretettel, hálával, türelemmel, 
szelídséggel és mély alázattal kell 
elhordoznunk! 

Arról pedig mindketten meg lehetünk 
győződve, hogy ezt nem romlásunkra 
tette velünk! 

Azért hát azt se gondold, hogy 
felültetett minket, hanem hogy azt Ő 
így karja, és azért úgy van helyesen, 
éppen, mert Ő így akarja. 
Hátrányunkra nem lesz, hanem 
bizonnyal csakis előnyünkre. Azért az 
Ő legszentségesebb nevében 
maradjunk is meg abban a tisztségben, 
amelyre Ő hívott el minket. Amen!" 
Énok e beszédjét Abedám nagy 
helyesléssel fogadta, és mondá: , Igen, 
igen kedves testvérem, én nézhetek, 
gondolkodhatok és beszélhetek, 
ahogyan csak akarok, de végül 
mégsem marad egyéb hátra, minthogy 
úgy viselkedjek, ahogyan most 
elmondottad, mert ennél okosabbat 
egész életemben sem lennék képes 
mondani. 

Most arról is meg vagyok győződve, 
hogy akinek Ő tisztséget adott, attól az 
értelmet sem fogja megvonni, vagy 
megtagadni! 

De nézd, az idegenek válaszodra 
várnak. Intézd most már el őket és 
beszélj nekik, ami csak eszedbe jut. 
Beszéld tele a fejüket, hogy 
megelégeljék a beszédet, és minél 
előbb elhagyjanak minket, mert ezek 
mindketten olyan igazi kötekedők! 
Láss tehát hozzá, hogy mielőbb 
megszabaduljunk tőlük!" 

Énok erre rögtön az idegenekhez 
fordult és mondta: , Halljad kedves 

testvérem! Ellenvetésed olyan helyes, 
jó és igaz, hogy semmit sem lehet 
ellene szegezni, csak úgy tetszik, nem 
egészen illik ide! Mert hiszen az 
Istenben levő élet, és a mi életünk 
között bizonyára végtelen nagy 
különbség van! 

A mi életünk még a legtökéletesebb 
állapotában is csak feltételes marad - 
míg az Istenben levő legszentségesebb 
és legtökéletesebb élet a legszabadabb 
és minden kötöttség és feltétel nélkül 
való. Isten számára nincsen halál, 
hanem Őelőtte minden az Ő akaratától 
függ, az élet éppen úgy, mint a mi 
látkörünk szerinti ítélet vagy halál. 
Isten előtt minden él, Isten előtt nem 
létezhet ítélet, csupán az Ő örök 
rendje, amely Ő Önmaga, Önmagából 
szabadon eredve. 

Minden teremtmény azonban e szabad 
rendje folytán Őbenne létezik, éppen e 
szabad rend körülményei által 
feltételezetten és kötötten. 

Ennél fogva tehát mi, mint az Ő 
teremtményei, nem ruházhatjuk Őreá a 
mi föltételezett és kötött 
viszonyainkat, és az által nem 
helyezhetjük magukat Vele egy 
fokozatra! 

És így a Teremtő gondoskodólag 
foglalkozhat ugyan teremtményeinek 
mindennemű viszonyával, de mi 
eleget teszünk azzal, ha 
legszentségesebb akaratát teljesítjük! 
A Nap felkel és lenyugszik; vajon 
változtathatunk-e ezen? Hogy aztán a 
Nap ezt ítélt állapotából folyóan vagy 
eleven, szabad akaratból kifolyólag 
cselekszi-e, mit törődünk mi ezzel? 
Mert hiszen anélkül is tudjuk, hogy 
csak azt a pályát futhatja be, amelyet 
az Ő rendje a Nap számára kiszabott. 
És többé-kevésbé ugyanúgy áll a 

dolog velünk, emberekkel is. A Föld 
talaján ugyan szabadon járkálhatunk 
1de-oda, a Föld felszínét azonban 
senki sem hagyhatja el, s nem 
emelkedhet fel szabadon az Ég 
felhőihez. 

Úgy vélem tehát, helyesebb lesz, ha 
megelégedtek előbbi kijelentésemmel 
és nem álltok elő újabb ellenvetéssel. 
Ezt tartsátok szemetek előtt!" 

Az idegen erre így felelt: , Kedves 
Énok, helyesen beszéltél, azt 
elismerem, és most csak azt szeretném 
még tudni, mi a különbség a 
teremtmények és Isten gyermekei 
között! 

Ha nincsen különbség - akkor teljesen 
igazad van; ha azonban van különbség 
közöttük, akkor már bele kell 
törődnöd, hogy vagy visszavond 
szavaidat, vagy pedig ugyancsak sokat 
engedj belőlük! 

Azért hát mondd meg nekem ezt, mert 
különben nem hagylak békében!” 
Énok erre még inkább meghökkent, 
Abedám azonban így szólt: , Óh 
türelem, csak most ne hagyj el engem! 
De ha ez az ember még egy ilyen 
fogással állelő, akkor majd velem 
gyűlik meg a baja! Mert addig 
beszélek majd neki, amíg  árkon- 
bokron túl nem lesz - legalább meg 
fogja emlegetni az én beszédemet! 
Énok testvér, csak most el ne hagyd 
magadat! Azután csak engedd át 
nekem ezt a kötekedőt, ha még egy 
ilyen fogással állna elő! 

Az én érveimre bizonyára kereket fog 
oldani! Testvér, hiszen megértesz!" 


150. Fejezet - Az idegen a kotnyeles Abedámot 
megalázza 


Az idegen azonban most Abedámhoz 


fordult, és így szólt hozzá: , Testvérem 
és barátom Abedám, ha az én, 
bizonyára jelentőségteljes 
észrevételeim annyira 
megtévesztenek, hogy addig akarsz 
beszéddel tartani, amíg árkon-bokron 
túl nem leszek, lásd, azt hiszem, 
mindjárt megteheted; és ha azután vélt 
győzelmed sikerült, akkor azzal a 
jövőre nézve magadat és Énokot is 
megóvtad az életet és a szeretetet 
illető miden észrevételtől. 

Én azonban úgy vélem, hogy ha az 
élet nem gyermekjáték, hanem 
nagyonis komoly dolog, akkor az 
ilyen észrevételek mégis csak sokkalta 
fontosabbak, mint a te kényelmed! 
Neked egyébként még egyetlen 
kérdéssel sem estem terhedre, miért 
akarod tehát fújni azt, ami téged 
legkevésbé sem éget? 

Ha azonban kedved van hozzá, akkor 
majd - amint már mondtam - csak 
beszélj agyon, és kezdd is mindjárt el, 
a végén majd meglátjuk, ki marad 
győztes a kűzdőtéren! 

Én azonban határozottan úgy vélem, 
hogy a harcban te fogod a nagyonis 
rövidebbet húzni. 

Szedd hát össze magadat, ha még 
kedved volna hozzá, hogy velem 
szóharcba bocsátkozz! 

Téged azért zavar az Én 
bölcsességem, mert az a tiedet 
felülmúlja és különösen zavar, mert 
abban a hiedelemben vagy, hogy 
Jehova jelenlétében, Akinek állandóan 
közelében tartózkodtál, szinte kanállal 
etted a bölcsességet. Most az után 
elvárod, hogy valamennyi testvéred 
ostobább legyen náladnál, hogy a te 
nagy bölcsesség-fölényedet annál 
nyersebb módon éreztethesd velük. 

De hát nem tudod-e te és nem 

hallottad-e még, hogy minden 
bölcsesség egyedüli főoszlopai csupán 
csak a szeretet, a türelem, az 
alázatosság? 

Állíthatod-e azonban, hogy ezek 
megvannak benned, amidőn miattam 
tisztán csak azért bosszankodol, mert 
mélyebb ételműnek és bölcsebbnek 
vélsz náladnál? 

Sőt ugyanez okból még Istent is, Aki 
Maga az örök hűség és igazság, 
felültetéssel vádolod meg! 

Abedám, pillants, pillants csak 
egyszer szívedbe - milyen is lehet a te 
szíved, ha már ma megtagadhatja azt, 
aki még tegnap a legnagyobb és 
legcsodálatosabb jótéteményekben 
részesített? 

Azt érdemelte-e tőled a fenséges 
Abedám, hogy most megtagadni 
akarod Őt, engem pedig csupán 
bölcsességem irigylése miatt 
szeretetlenül árkon-bokron túl akarsz 
űzni szavaiddal? 

Óh milyen helytelenül értelmezhetted 
Abedám szavait! 

Vajon mikor kötötte valakinek lelkére 
a bölcsesség irigylését? 

Hogyan tarthatsz azonban te igényt a 
valódi bölcsességre, ha szíved 
haraggal van eltelve? 

Azért tehát tisztítsd meg előbb 
szívedet, s azután majd kiderül, 
mennyi bölcsességnek lesz helye 
benne! 

Megérted-e ezt? De mondom neked: 
értsd meg, avagy vitatkozzál Velem! 
Bátran szembeszállok veled, mert 
téged és a fenséges Abedámot jobban 
ismerem, mint te!" 

E szavak annyira szívébe hatoltak 
Abedámnak, hogy nagy megbánás 
fogta el és sírni kezdett, és az idegen 
testvértől bocsánatot kért, és így 

fejezte be kérését: 

„Testvérem, minthogy a te valóban 
mennyei tiszta igazságú figyelmeztető 
szavaidból meggyőződtem, hogy te 
minden bölcsességben ezerszeresen 
felülmúlsz engem, s minthogy te 
szintén Nyugatról való vagy, légy az 
én segítő társam és helyettesem! Mert 
mit is csinálnék én az én nagy 


balgaságommal! 
A fenséges Abedám ezt a tisztséget 
bizonyára csak alázatosságom 


megkísértésére adta nekem, ezt most 
már világosan látom, azért hát helyes 
lesz, ha helyettesem leszel! 

Az idegen azonban így felelt neki: 
„Azt hiszed talán, hogy a fenséges 
Abedám tréfát akar űzni veled? Óh 
akkor rosszul ismerted és értetted meg 
Őt! 

Lásd, akit Ő kiválasztott, arról tudta is, 
miért hívta el! A bölcsességet azonban 
azért mégsem köti senki 
kiválasztottnak a nyakába, hanem azt 
a kiválasztottnak kell megszereznie 
azon az úton, amelyet Ő e célra neki 
sok ezer szavával megmutatott, s így 
híven kijelölt. 

Maradj meg azért annak, aminek 
elhívattál és járj a kijelölt utakon, 
akkor majd a reád ruházott tisztség 
ellátására megkívánható 
képességeknek is tökéletesen 
birtokába jutsz. Értesd ezt meg, és 
cselekedjék aszerint.” 

E szavak hatalmas mennydörgésként 
hatották át Abedám lelkét. Énok és a 
többi Atya pedig elcsodálkoztak az 
idegen nagy bölcsességén. 

Ádám azonban aztán így szólt Séthez, 
s a többiekhez: , Valóban be kell 
vallanom, ennek az idegennek nagy a 
bölcsessége! 

Ha keletről jött volna, úgy azt hinném, 

Puriszta lángja rejtőzik már mögötte; 
de Nyugatról ilyenre nem lehet 
gondolni." 

És az idegen erre így szólt Ádámhoz: 
, Ugyan mit beszélsz te? Hát nem jött 
Asmahaél is hozzátok e szabbat előtti 
napon a Mélységből? Miért nem 
lehetne tehát Nyugaton is bölcs 
testvér? 

Lám ez téves ítélet részedről!” Ádám 
erre mit sem tudott felelni. 

Az idegen azonban ezután Énokhoz 
fordult, és választ kért ellenvetésére. 
Énok azonban arra kérte az idegent, 
mondaná el előbb ő a véleményét arra 
vonatkozólag, s arra azután ő 
bizonyára csakis igent fog válaszolni 
és nem az ellenkezőt. 


151. Fejezet - Az idegen nagy bölcsessége - Az emberek 
a szellemi szabadságra hivatottak A vakhit és a 
tekintélyhit: ítélet! 


Az idegen hallva Énoknak e 
kívánságát, csodálkozó arccal mondta 
neki: 

, Kedves Énok, az 15 bölcs dolog tőled; 
mert ha már egyszer az én 
véleményemet meghallottad, annál 
könnyebben  alkotod meg saját 
véleményedet, különösen ha végül 
csak igennel, vagy nemmel akarsz 
válaszolni. 

Csak az a kérdés aztán, hogy lesz-e 
ebből haszna valakinek. 

Mert az embert semmi dologban nem 
lehet olyan könnyen rábeszélni, mint 
abban, amit ő maga nem ért. 

Akkor ugyanis vagy tudatlansága 
miatt hagyja rá másnak a véleményét, 
vagy pedig a szóló tekintélyének hisz, 
és ha egyszer a tekintélyi vélemény 
gyökeret vert benne, akkor sohasem 
jut el odáig, hogy önálló véleményt 
alkosson magának. 

Ez pedig aztán igazán nem jelent 
egyebet, mint szelleme önállóságának 
az eltemetését, s amellett másnak a 
gépies szellemévé válását, avagy saját 
életének odaadását egy idegen, 
látszólagos életért. 

Én azonban ezt saját tapasztalatomból 
mondottam neked, nehogy általam 
netán rábeszélni engedd magadat. 
Csak azt fogadd el, amit tisztán 
belátsz! Így hát egy szót se fogadj el, 
amit csak hinned kellene, anélkül 
hogy ezt szellemben előbb 
határozottan fel nem fogtad volna! 

A szabad emberre nézve nincs 
rosszabb állapot, mint a vakhit 
állapota, mert az ilyen hit a szellem 

igazi halálát szült. 

Aki vakhitű, az egyben egy dicsvágyó 
testvér révén ítélt szellem is. 

Ha pedig már az élő Isten ítélete is 
halálthozó, mennyivel inkább az egy 
holt emberé, aki azé, akinek magának 
csak látszólagos élete van? 

Lásd, ez oknál fogva sokkal jobb a 
saját vélemény, ha mégoly fogyatékos 
is, mint a pusztán a hit alapján átvett 
vélemény, amelynek helyes voltára 
nézve a szellemnek szabadnak kellene 
lennie, és a prédikátor tekintélyén 
kívül egyéb bizonysága nincsen, saját 
botorságának a lanyha 
igénytelenségén kívül. 

Mindez pedig bizonyára iszonyat Isten 
előtt, mert Isten szabad életre 
teremtette az embert, és nem arra, 
hogy rest visszhangja legyen 
valamelyik dicsvágyó prédikátornak, 
aki csak haszonleső bírája az 
embernek, akinek pedig szabadnak 
kellene lennie. 

Ha tehát én meg is teszem, amire 
kértél, mert szívességet akarok tenni 
neked, azért te csak azt fogadd el, amit 
a legszigorúbb megvizsgálás után 
olyannak találsz, mintha az a te saját 
véleményed lenne. 

Mert ha azt mondaná neked valaki: 
tedd ezt vagy azt, és te megteszed 
anélkül, hogy törődnél azzal, miért és 
mi célból, akkor máris más akaratának 
gépies végrehajtójává lettél, mert 
megengedted ítéletedet. Ha azonban 
előbb megvizsgálod testvéred 
kívánságát, s annak végcélját magad 
szabadon megtaláltad, és azt méltónak 
is találtad, mert alapja a szeretet és 
azután cselekszed azt, amit testvéred 
kíván, akkor, mint szabad ember, és 
mint valódi istengyermek cselekedtél. 
Mert hiszen az én megítélésem szerint 

hatalmas különbség van a valódi Isten- 
gyermeke és a teremtménye között, 
mégpedig az, hogy az Istengyermekek 
olyan szabadon cselekedhetnek, mint 
maga Isten, az ő Atyjuk cselekszik, és 
éppen ebben kellene olyan 
tökéletesnek lenniük, mint amilyen 
tökéletes Ő Maga, mert hiszen azért az 
Ő tökéletes hasonmásai. 

Vajon képesek-e erre az álaltok is? Óh 
nem! Ezeknek mindenkor csakis 
Teremtőjük akaratát kell teljesíteniük. 
Mert már természetük is a Teremtő 
akaratának a hordozói. De nem így 
van ez az embernél, aki Isten valódi 
gyermekévé van kijelölve. 

Isten az embereknek előbb 
kinyilatkoztatja a Maga akaratát, hogy 
azt előbb saját szabad szellemükkel az 
egyedül igaznak és helyesnek ismerjék 
fel, és csak azután tegyék azt mintegy 
tulajdonukká és cselekedjenek is 
aszerint. 

Aki a Kinyilatkoztatást elfogadja, és 
aszerint cselekszik, mert azt hiszi, 
hogy kell aszerint cselekednie, az már 
ítélet. Mert nem az ő saját akaratának 
az isteni akarattal való 
összhangzásában cselekszik, hanem 
cselekszik, mint egy gép és mégis holt 
marad amellett, mert nem törődik 
annak a teljes megismerésével, mi 
abban az isteni akarat és annak rendje, 
hanem mihelyt valamit isteni akarat 
gyanánt meghallott - mégpedig 
többnyire csak egy öndicsőítő szájából 
- azt rögtön megcselekszi anélkül, 
hogy megvizsgálná miért és mi 
végett? 

Lásd, ez hiszen önmagában nem 
egyéb a legmerőbb bálványimádásnál, 
mert ezzel az ember önmaga ítéli 
magát, vagy jobban mondva ítélteti, s 
így megöleti magát. 


Lám, ez aztán egyszersmind a 
különbség is a szabad akarat és a 
kényszerű élet között. Az ilyen élet 
azonban még nem a bűn halála. Mert a 
bűn az - ha valaki az isteni rend útjait - 
már amennyire azok kinyilatkoztattak 
- felismeri, de aztán mégis önként a 
helyes benső felismerésével 
ellenkezően cselekszik. 

Látod, ez aztán az igazi halál is! 
Miért? Azért, mert a bűn az isteni rend 
legmerőbb megzavarása, míglen az 
ítélet azt meg nem zavarja, ezzel a 
szellem szabadságát gátolja. 

Lásd kedves Énokom, ez az én 
véleményem. Most azonban te is 
mondd meg a magadét, hogy aztán 
közös megegyezésre juthassunk, mert 
csakis így lehetünk képesek helyes 
cselekvésre! De csak ha te akarod. 
Amen." 


152. Fejezet - Énok csodálkozva ismeri el az idegen 
beszédének bölcsességét - A két jóllakott és sok 
éhezőről szóló példázat 


Amidőn Énok az idegen ajkáról ezeket 
hallotta, rendkívül elcsodálkozott és 
kérdezte őt: 

, Hallod-e kedves barátom! Ha a te 
bölcsességed emberi bölcsesség - 
akkor megfejthetetlen talány vagyok 
önmagamnak, mert bizony a te 
szavaid az én szellememet elnémítják. 
Azt akarod, hogy a közös vélemény 
kialakítása végett ellenvetést tegyek. 
Igen ám, de hogyan tegyem és 
tehetném azt? 

Mert hiszen szavaid olyan meggyőző 
világossággal hatották át az egész 
lényemet, hogy sokkal könnyebb 
lenne valakinek azt bebizonyítanom, 
hogy nem én vagyok Énok, mint a te 
felette bölcs és legbensőbb pontjáig 

igaz beszédedre a legcsekélyebb 
ellenvetést is tennem. 

Így tehát nem mondok, de nem is 
mondhatok egyebet neked, mint 
csupán csak azt, hogy a te véleményed 
már egészében és tökéletesen az 
enyém is. 

Ha azonban e nézetemre valami 
ellenvetés vagy valamilyen kérdés 
mégis még elgondolható lenne, akkor 
azt kedves testvérem és barátom, 
neked kellene tenned! 

Mert én - amint már említettem - 
beszéded egyetlen pontjában sem 
találok semmi olyasmit, amire 
vonatkozólag a legcsekélyebb 
ellenvetés vagy legalábbis valamilyen 
kérdés lehetséges lenne! 

Ha azonban egyedül csak rajtam 
múlna, akkor azt mondanám: 
Testvérem, beszélj inkább valami 
másról, mert elhangzott beszéded 
olyan igaz és fennkölt, hogy örökké 
kár lenne, ha azt bármilyen mellékes 
megjegyzésekkel mintegy 
visszakaparásznák és széjjelzárnák. 
Nem ez-e a te nézeted is?” 

Az idegen erre így felelt: , Énok, te 
most már belátod ugyan, hogy így 
van, mert véleményed szellemben és 
igazságban megegyezik az enyémmel; 
igazán hasznot hajtó bizonysággá 
azonban még csak akkor emelkedik 
majd, ha általános véleménnyé válik. 
Az én nézetem szerint ennél fogva 
nem elegendő, ha az igazság csak két 
ember megegyező ítélete alapján 
alakul ki, hanem kell, hogy sokak 
egybehangzó véleménye alapján 
váljék azzá, amivé tulajdonképpen 
válnia kellett. 

Mert tegyük fel: egy vidéken sok 
éhező lenne, és ezek nem tudnának 
magukon segíteni. Kettő azonban 

lenne közöttük, olyan is, akiknek 
elegendő kenyerük van a saját 
szükségletükre, és akik jól is laktak. 
Ha azután az éhezők hozzájuk 
fordulnának és mondanák: Testvérek, 
hogyan csináljátok azt, hogy ti olyan 
megelégedettek és jóllakottak 
vagytok, míg mi majdnem elveszünk 
az éhségtől? 

A két jóllakott pedig így felelne: 
Halljátok, mi kenyeret eszünk és így 
jóllakunk! 

Mondd meg nekem kedves Énokom, 
vajon jóllakatja-e ez a felelet az 
éhezőket, habár ugyan e felelet 
önmagában véve a legszebb igazság 
is. 

Óh nem, azt mindenkinek be kell 


látnia, hogy e két ember 
jóllakottságától senki más nem fog 
jóllakni! 


Az éhezők azonban csakhamar így 
szólnak majd a jóllakottakhoz: Ugyan 
mit használ az nekünk, ha 
kenyereteket nem adjátok át 
közfogyasztásra? 

Engedjétek meg, hogy mi is 
beleharaphassunk kenyeretekbe, majd 
csak aztán tapasztaljuk meg, jóllakat-e 
és mennyire lakunk jól! 

Lám kedves Énok, nem igen találó 
ellenvetés- ez? De hát miként is 
oldható ez meg? 

Lásd, itt már több az éhező, engedjünk 
ezeknek is harapásnyit kenyerünkből, 
s aztán nyilatkozzanak, jóllaknak-e 
tőle, vagy sem? Ha mindannyiuk 
számára elegendő, úgy nincsen 
pótlásra szükség, ha azonban nem 
lenne elegendő, akkor nem marad más 
hátra, mint vagy több kenyeret 
beszerezni, vagy pedig megmutatni 
nekik és feltárni előttük a nagy közös 
kenyér-tárházat. Mit gondolsz most 

már, nem helyes-e ez? 

És Énok a nyugati idegen mély 
bölcsességén elámulva, szíve 
mélyéből igazat adott neki, és így szólt 
a bölcs idegenhez: 

„De kedves testvérem, mindenre 
kérlek szellemben, mondd meg nekem 
előbb, mielőtt még a többieknek is 
adnánk kenyerünkből, honnét 
szerezted ezt a bölcsességedet, 
minthogy nekem teljesen idegen vagy 
és tudtommal sohasem voltál jelen, 
amikor a Legfenségesebb közöttünk 
tartózkodott, és mikor kaptad ezt?" 

Az idegen erre így válaszolt Énoknak: 
Kedves Énok! Lásd, itt csak egy a 
szükséges! Hagyjuk el azért a 
hogyant, és mikort, ellenben hagyjuk 
inkább rögtön testvéreinket is 
beleharapni kenyerünkbe ! 

Még sokan fognak azonban jönni 
minden világtáj felől, és a 
világosságnak sok gyermekét a 
legnagyobb sötétséggel fogják 
megvádolni, úgy hogy nagyon 


jajgatnak majd! 
De hagyjuk ezt most, mert a ti 
bölcsességeiteket majd csak 


gyermekeitek fogják igazolni! Azért 
fordítsuk figyelmünket most az 
atyákra, nehogy a gyermekek, 
tönkremenjenek! 

Énok megérted-e ezt is? Nyújtsd hát a 
kenyeret az atyáknak, nehogy a 
gyermekek tönkre menjenek!” 


153. Fejezet - Énok önmagában tanakodik az idegen 
bölcsességén - Abedám álmodozása és nagy sejtelme 


Énokot az idegen e válaszának 
hallatára különös érzés kerítette 
hatalmába és maga sem tudta, 
hányadán van. 

Gondolkozott és így szólt magában: 

, mennél inkább fontolgatom szavait, 
annál jobban belátom azok 
ellentmondást nem tűrő helyes voltát. 
Viszont arra sem emlékszem, hogy a 
fenséges Abedám erről valamit közölt 
volna velünk. 

Igazán különös, el sem képzelhető 
tisztább valami, mint az Ő szavai - 
pedig Abedám mint már mondottam, 
nem szólt erről. Az Ő tanítása főleg a 
szeretetre és alázatra szorítkozott és 
nekem is azt parancsolta, hogy csak a 
szeretetet és a belőle eredő alázatot 
hirdessem. 

Ha azonban ennek az idegennek a 
szavait alaposan fontolóra veszem, 
akkor minden helyes voltuk mellett is 
különösnek tetszik, hogy miért kellene 
az elhívott tanító által hirdetett tant 
minden egyes ember megítélése alá 
bocsátani, és ha az mindenki 
véleményével teljesen egyezik, csak 
aztán fogadható el teljes érvényűnek! 
De másrészről megint helyes, sőt 
nagyon is helyes, hogy ugyanis az 
olyan tan, amelyet azok, akikhez 
intéztetett, tulajdonul nem fogadnak 
szívükbe, szélnek ereszthető. Mi volna 
tehát itt a teendő? 

Egyszóval: szabálynak lennie kell, s e 
szabály így hangzik: amit te teljesen 
helyesnek, jónak és igaznak 
felismertél, azt bárki szájából ered is, 
ne hallgasd el testvéreid előtt, hiszen 
nekik is éppúgy halhatatlan szellemük 
van, mint neked! 

E szabály ellen bizonyára maga 
Jehova sem tehet ellenvetést! 

Ennél fogva tehát az idegen férfiú 
szavai szerint fogok is cselekedni! 

Itt lenne példának okáért az én kedves 
Abedám testvérem! Lássuk, és halljuk 
mit szól ő ehhez?” 

Énok erre azonnal Abedámhoz fordult, 

és mondta neki: , Abedám testvérem! 
Mint valamennyien, te is hallottad 
idegen testvérünk magasztos szavait! 
Íme egy nagydarab kenyeret nyújtok 
neked, harapj bele, s azután mondd 
meg véleményedet, telíti-e és hogyan 
szíved értelmét?" 

Abedám erre úgy megijedt, hogy azt 
sem tudta, mit feleljen. Az idegen 
beszédének javarésze alatt ugyanis 
önmagával volt elfoglalva, s azért nem 
is tudta, miről is volt tulajdonképpen 
szó. Miután kissé összeszedte magát, 
halk hangon bizalmasan kérdezte 
Énokot, hogy mire nézve is adjon 
tulajdonképpen véleményt? 

Énok azonban így válaszolt: , Kedves 
testvérem, ha te híján vagy a kellő 
szellemi figyelemnek, akkor persze 
távolról sem vagy ébren, hanem még 
alszol! Az alvó azonban nem 
nyilváníthat véleményt! 

Nem hallottad-e, amikor az idegen 
olyan felette bölcsen rámutatott a 
teremtmények és Isten gyermekei 
közötti különbségre, és rávilágított 
arra a különbségre, ami az ítélt élet és 
a bűn halála között van! 

Óh te süket és néma szellem! Hogyan 
is mulaszthattad el figyelni az életnek 
ezt a legfontosabb leleplezését?” 

Ez felrázta Abedámot és az idegen 
egész beszédét mindjárt fényleni látta 
magában, mint a felkelő Napot. Azért 
aztán így szólt. 

„Kedves Énok testvér, ne vedd rossz 
néven az én önkéntelen 
álmosságomat; most már világosan 
látok magamban mindent, és azt 
mondom neked, hogy mindaz, amit az 
idegen mondott, olyan tiszta és olyan 
helyes az én véleményem szerint is, 
mint a Nap felhőtlen reggelen! 

Erről meg lehetsz győződve; egyebet 

pedig nem kell mondanom! 

De erre az idegenre vonatkozóan 
teszek egy megjegyzést, mégpedig ezt: 
Énok testvér! Emlékezzél mindenkor a 
mi legszentségesebb Atyánknak, 
Jehovának nagy szeretetére! Ő mindig 
olyan utakon jár, amelyeket még a 
legmélységesebb értelmű angyal sem 
lát meg, és nem fürkészhet ki. 

Lásd, én nagyon alvó vagyok, de úgy 
látszik, hogy ezúttal álmomban többet 
látok, mint te éber állapotodban! 

Amit azonban látok, azt nem mondom 
meg neked, amíg te is éppen olyan jól 
nem látod, mint én!" 

Az idegen most Abedámhoz ment, és 
mondta neki: , Valóban elhiheted, 
szellemed szemei nem csalnak. Sok 
szellemre nézve azonban bizonyos 
időkben jobb, ha nem lát mindjárt bele 
abba, ami előtte van. Ezt én is tudom 
már régi tapasztalataimból. Azért 
igazad van, ha nem szólsz arról, amit 
látsz, hanem csak akkor, ha majd más 
is látja." 

Énok erre megkérdezte az idegent: 
, Testvér, mit akarsz ezzel mondani? 
Valóban ez az első eset, hogy 
Abedámot nem értem meg. 

Mondd hát meg kérlek, mi az, amit én 
nem látok, mert mind bölcs embernek 
azt is tudnod kell, hogy a szellem 
számára a bizonytalanság a 
legnagyobb kín, és rosszabb a halálnál 
is! Kérlek, mondd meg hát nekem!" 
Az idegen azonban így felelt: , Énok, 
azt mondom neked, kérdezd meg 
szívedet! Ha az nem mond semmit 
neked, akkor keveset használna majd 
az, amit én mondanék. Ebben a 
dologban is a saját ítéleteden fordul 
meg. Hiszen te ismered a fákat 
gyümölcseiről; ha pedig egy fa eleven 
gyümölcsöt terem, akkor milyen az a 


fa maga? 

26. Vagy láttad-e már valaha azt, hogy 
száraz vessző is eleven gyümölcsöt 
termett volna? 


27. Romboló mohát igenis, de nem élő 
gyümölcsöt! 
28. Ha azonban egy testvérnél a szavak 


eleven gyümölcsét fedezed fel, akkor 
hiszen rejtélyes dolog, ha a testvért 
nem ismered fel közelebbről." 


29. Énok ekkor még jobban ámult, majd 
Abedámot kezdte vizsgálni 
tekintetével. 

30. Abedám pedig mondta neki: , Testvér, 


engem hiába vizsgálsz inkább más 
valakit vizsgálj és nála bizonyára 
többre bukkansz, mint nálam! Lásd, 
nincs messze tőlünk! Ezt csak 
megérted kedves testvérem?!" 


154. Fejezet - Énok és a másik idegen - Énok és Ádám 
kritikus helyzete 


1. E szavak mélyen szívébe hatoltak 
Énoknak és szívében jól megfontolta 
Abedámnak, de különösen az 
idegennek minden egyes szavát. 

2. Ezúttal azonban minden fontolgatás 
hiábavalónak bizonyult, mert annak, 
akit Én főpapnak tettem meg, 
nehezebb próbát kellett kiállnia, mint 
bárki másnak! 

3. Mialatt az idegen Abedámmal halkan 
beszélgetett, Énok felhasználta az 
alkalmat, és a másik idegenhez ment, 
hogy tőle tudja meg az idegen férfi 
kilétét, valamint azt is, hogy mi a 
neve, s hogy honnan ered az ő tiszta, 
isteni bölcsessége? 


4. De a másik idegen így felelt Énoknak: 
„Ugyan, hogyan kérdezheted azt 
tőlem? 

5. Én csak ellenfele vagyok, s azt hiszem 


tudod, hogy a régi szokás szerint az 

ellenfélnek mindaddig hallgatnia kell, 
amíg a másik beszél. Ha pedig aztán 
meggyőzte ellenfelét, hogy állításai 
nem helytállók, akkor azzal el is 
némította, és a beszéd további jogától 
is megfosztotta őt! 

Lásd, az én ellenfelem is ezt 
cselekedte velem. A régi szokásból 
kifolyólag tehát az ő engedélye nélkül 
nincs jogom ahhoz, hogy reá 
vonatkozólag bármit is tudassak, a 
legkevésbé pedig veled, az Úr 
jelenlegi főpapjával! 

De különben sem volt szokásban 
sohasem, hogy a vitázók megnevezték 
volna magukat, nehogy ennek 
következtében pártoskodás 
keletkezhessen. 

Sőt, a vitázóknak azért mindig el 
kellett fedniük arcukat és 
mondanivalójukat is halk és színtelen 
hangon kellett előadniuk. 

Az utóbbi időben már nem is 
beszélhettek mindketten, hanem 
csupán egyikük adta elő az ellenfél 
mondanivalóját is, hogy a vitázók 
személye annál felismerhetetlenebb 
maradjon, és hogy annál 
elfogulatlanabb ítéletet merítsenek. 

De hányadán vagyunk most ezzel a 
renddel, ha te magad szólítasz fel 
engem, a hallgatásra kényszerült 
ellenfelet, hogy beszélgessek veled, 
holott éppen neked, mint főbírónak 
kellene engem megbüntetned, ha arra 
kértelek volna, hogy veled csak egy 
szót is beszélhessek? 

Látod, ebből a régi okból kifolyólag 
nem felelhetek, és nem is szabad 
felelnem! 

Bár ellenfelem nálamnál jóval 
bölcsebb, annyira én is okos vagyok, 
hogy ne engedjem magamat lépre 
csalni! 

Amit azonban most beszéltem, azt 
kellett mondanom, mert az is egy régi 
szokás, amelynek értelmében 
mindenkinek a védekezésre joga van. 
Ne vedd hát ezt rossz néven tőlem! Ha 
azonban új rendet akarnál bevezetni, 
úgy közöld azt előzőleg az egész 
néppel, hogy a következő vitanapon 
ehhez tarthassa magát!" 

E mentegetődző beszéd után Énok már 
igazán nem tudta mit csináljon. Ezért 
Ádámhoz ment, és tőle kért tanácsot. 
Ádám azonban így felelt: , Miért is 
vagy olyan hirtelenkedő? Lám ez nem 
illik igaz bíróhoz! 

Csak simítsd el magad most e viszályt, 
s ha vége lesz, ne törődj egyébbel! 

Az egyiknek a nagy bölcsessége 
ugyan csodálatot érdemel, a másiknál 
meg nem kevésbé a törvényhez való 
szigorú ragaszkodása, aminek folytán 
- legalábbis előttem - tetőtől talpig 
régi vágású, derék férfinak látszik. 

De mit törődsz te mindezzel? Hiszen 
téged maga az Úr tett meg az egész 
nép papjának és főoktatójának! Azért 
maradj ennél, s hagyd el a többit, 
amihez a mai napon semmi közöd 
sincsen! 

A vita már eldőlt, mit akarsz hát még? 
Ha a Nyugatról való, Abedám előbb 
ismerte fel földijét, mint te, mit 
törődsz te azzal? Pihenj most és 
dicsőítsd Istent; ez minden, amit 
tanácsolhatok!" 

Ádámnak e szavai némileg 
megnyugtatták ugyan Énokot, de úgy 
az idegennek, mint Abedámnak a 
szavai is, ennek ellenére sem távoztak 
el szívéből, ezért megint így szólt 
Ádámhoz: 

„Atyám, egy tekintetben persze igazad 
van, de az idegen határozottan 
felszólított, hogy az ő ételéből minden 

éhezőnek juttassak. Hát mit tegyek 
most? Mert ha az idegen csak egy 
közönséges vitázó volna, akkor 
hogyan kívánhatná ezt tőlem? 

Azért hát most igazán szükség volna 
jó tanácsra. Mert ahhoz ő túlságosan 
bölcs, hogy pajzánságból mondaná 
ezt! Milyen hatalom folytán cselekszi 
tehát ezt?” 

Erre megint Ádám döbbent meg, és 
végül is így szólt Énokhoz: „Igen, 
igen, ebben persze ismét neked van 
igazad! 

Mégis úgy vélem, ha nyugodtak 
maradunk, minden ismét rendbe jő. Ha 
ő azt akarja, hogy mi mindnyájan 
felismerjük őt, úgy majd megismerteti 
magát, ha erre súlyt helyez. Ha pedig 
nem teszi, akkor dicsőítsük Istent, 
minden egyéb azonban menjen csak az 
isteni Rend szerint. 

Maradjunk csak ennél! Az Úr akarata! 
Amen!" 


155. Fejezet - Ádám keményen szól az idegenhez és 
száműzi őt - Az idegen maga az Ur 


E megbeszélés után azonban az idegen 
Ádám és Énok közé lépett és 
mindkettőjüket így kérdezte: 

„Ti ketten itt titokban tárgyaltok 
egymással, hát ez is egy szabály-e a 
vitanapon? 

Azelőtt a bírónak szinte némának 
kellett lennie, sőt még közel sem 
léphetett senkihez, és reá nem 
tekinthetett senkire, hogy ítélete 
szeplőtlen legyen. 

Most azonban Énok, akit Maga Isten 
szemelt ki szeretetbíróul, már az első 
vitanapon fecsegővé vált! Hogyan 
ítéljük meg ezt? 

Énok, hiszen te mindig jelen voltál itt, 
és ezért kell, hogy ezt jól 

megjegyezted magadnak a vitanapokra 
megállapított bírói rendet! 

Ha azonban nincsen okod arra, hogy 
ezt tagadd, akkor mi okod van arra, 
hogy e rendet nem tartod be? 

Avagy talán a fenséges Abedám 
mentett fel téged e rend alól és új 
rendet léptetett életbe? De akkor erről 
nekem is tudnom kellene! 

Amennyire azonban ismeretes 
előttem, erről tudomásom nincsen - 
csupán annyit tudok, hogy az előbbi 
rideg jogi tisztséget - oktatói és 
szeretet-tisztséggé alakította át. 

Arról azonban mit sem tudok, hogy az 
e napra vonatkozó rendet 
megváltoztatta volna! 

Azért is szeretném tudni, miért nem 
tartod te meg Ádám ősi törvényét? 
Énok erre nagyon zavarba jött, és nem 
tudta, mit feleljen az idegennek e 
keményhangú megjegyzésére. 

De annál készebb volt ez alkalommal 
Ádám. Rögtön felemelkedett, magára 
öltötte régi hivatalos arckifejezését, az 
idegenhez fordult és így szólt hozzá: 

, Halljad gyermekem! Bölcsességed 
úgy látszik megfeledkezett arról, hogy 
milyen helyen vagy most! 

Minthogy a vitanap régi szabályait 
olyan jól tudod, hogy az új bírónak 
minden elgondolását kifogásolod, 
mondd meg nekem, nem hallottál-e 
Ádámnak arról az ősi törvényéről, 
amely szerint az, aki a vitanapon a 
bírót akár szóval, akárcsak egy ujjával, 
vagy egy ferde tekintettel 
bántalmazza, rögtön harminc évre 
száműzessék? 

Nos, mit szólsz ehhez a törvényhez? E 
törvény mind ezideig érvényben volt, 
s a fenséges Abedám tudtommal ezt 
éppen úgy nem szüntette meg, mint az 
általad hivatkozott többi törvényt sem! 

Érted ezt? 

E Föld ősi törvényhozója pedig én 
vagyok, és akkor és úgy szüntethetem 
meg egy törvény érvényét, amikor és 
ahogyan azt akarom! Érted ezt? 
Ezennel megszüntetek tehát minden 
olyan törvényt, amely eddig bármely 
tekintetben is korlátozta a bírót; a 
vitázókra vonatkozó törvények 
azonban érvényben maradnak! Te 
Nyugatról érkezett bölcs férfiú, 
megértetted ezt? 

Azért hát add elő elfogadható 
mentségedet. Ha azonban ilyen 
mentséged nincs, akkor 
visszavonhatatlanul a  harmincévi 
egyedülléti száműzetés vár reád! 
Megértetted-e ezt? 

Beszélj tehát, és mentegesd magad, 
máskülönben csakhamar meghallod 
ítéletemet. Értsd meg ezt te kotnyeles 
vitázó!" 

Az idegen úgy tekintett a haragra 
lobbant Ádámra, mintha nagyon 
csodálkozna, rövid ideig hallgatott, 
majd ezt mondotta: 

„Ádám, mit szólnál hozzá, ha 
kijelenteném, hogy elegendő 
hatalmam és jogom van ahhoz, hogy 
törvényeid másikrészét is tisztára 
megszűntessem?” 

Heveskedve felelte Ádám az 
idegennek: , Még egy ilyen kérdés, és 
akkor már azt a jogodat is eljátszottad, 
hogy mentegethessed magadat! Értsd 
és gondold meg, és azután beszélj!" 
Az idegen azonban ismét így 
válaszolt: 

„Ádám! A fenséges Abedám, Jehova, 
az örök Isten Maga, három napon át 
semmi mást, csakis a szeretetet 
hirdette! Vajon ez a gyümölcse az Ő 
leereszkedésének?! 

Bántalmaztam-e én valamiképpen 


26. 


27. 


28. 


29. 


30. 


31. 


32. 


33. 


34. 


Énokot azzal, hogy megkérdeztem őt, 
miért nem tartja meg a te ősi 
törvényeidnek minden egyes pontját? 
Ádám, te rosszul fogtad fel Abedám 
tanítását! 

Vajon nem száműzött-e Abedám 
minden megítélést, s nem az egyedüli 
szeretetet helyezte- e annak a helyébe? 
Nem azért vetette-e le rólad az 
általános Ádámot, és mentett fel 
azáltal az utódaiért való felelősség 
alól? 

Miért akarod tehát régi terhedet most 
újra vállaidra venni? 

Óh te hálátlan ember! Vajon mit 
kellett volna Abedámnak még 
cselekednie, amit már úgyis meg nem 
tett?! Csupa haraggal tele a te lényed, 
és ha módodban állana - el is 
pusztítanál Engem! Óh milyen rosszul 
fogtad fel Abedám ezer és ezer szavát! 
Ez a te mostani ítéleted ugyan 
megvalósul rajtam, a  harmincévi 
száműzetést elviselem majd, de most 
még nincsen itt annak az ideje! 

Ezért azonban megszüntetem most ezt 
a törvényt is, hogy ezentúl ne 
száműzettessék ezen a Magaslaton 
senki többé! 

Mert testvérek soha se ítéljék meg 
egymást, hacsak nem szeretettel, 
türelemmel, szelídséggel és 
irgalommal! 

Ha azonban majd a testvérek egymást 
megítélni kezdik, akkor Én is bíróként 
lépek fel, és majd örök halálra ítélem 
őket! 

Ádám megérted-e ezt? Erre 
valamennyiüknek szinte hályog hullott 
le szemükről és felismerték az 
idegent! 


156. Fejezet - Abba az Atya a gyermekek közti 
viszonyról - Csak egy Isten és egy Atya van 


A felismert idegen előtt azonnal 
mindnyájan leborultak és a 
legszentségesebb Atyát dicsőítették és 
magasztalták, benne azért az irántuk 
tanúsított nagy kegyelemért és 
irgalomért, hogy ezúttal is akart - 
amint azt megígérte - még a vitanapon 
is közöttük időzni. 

Az idegen azonban felszólította őket, 
hogy keljenek fel és mondta nekik: 
„Gyermekeim, Abba az Én nevem, 
szíveitekben mindenkor így 
szólítsatok Engem! 

Ha szellemben és igazságban így 
szólítotok Engem, akkor mindig meg 
fogom hallgatni hívástokat. Ha 
azonban bármilyen más névvel hívtok, 
nem hallgatom meg hívástokat, hanem 
fülemmel elfordulok, és szemem nem 
tekint cselekedeteitekre! 

A rabszolgának ura van, a 
természetnek Teremtőjéül és bírájául 
egy kérlelhetetlen Istene van; Jehova 
előtt mindennek meg kell 
semmisülnie, mert az Örökkévaló és 
Végtelen, semmit sem tűr meg 
Önmagában és Önmagán kívül, mivel 
az Ő szentsége érinthetetlen - egyedül 
csak az Atya ismeri az Ő kis 
gyermekeit, ezeknek pedig csakis Őt 
kell felismerniük és így kell 
szólítaniuk: , Abba, kedves Atya!” 
akkor mindenkor meg fogja őket 
hallgatni, s mindent megad nekik, 
amije Magának is van, azaz a tökéletes 
örök életet és annak végtelen kincseit. 
Szíveitekben ugyan kérdezitek és 
mondjátok: hogyan tehetjük ezt? Mert 
hiszen az Atya egyben az egyedüli, 
örök Isten is, és Ő Végtelen és 
mindenekfelett szentséges! Ha tehát az 
Atyát hívjuk, akkor rejtetten azt is 
hívjuk, amit nem kellene hívnunk! 
Hogyan hívhatjuk az Atyát anélkül, 

hogy mindenkor ne gondoljunk ara, 
hogy ki az Atya?! 

Én azonban azt mondom, sőt 
parancsolom mindnyájatoknak, hogy 
mindenkor gondoljátok meg Ki a ti 
Atyátok! Ő teremtett titeket is, mint az 
egész Végtelenséget is! De minden 
teremtményt meghagyott úgy, amint 
azt megalkotta, de titeket örök 
szeretetéből gyermekeivé változtatott! 
Azért mindenkor Atyátoknak 
szólítsátok Őt, de amellett mindig 
gondoljátok is meg, hogy ki az Atya 
és akkor mindenkor meg is fog 
hallgatni titeket! 

Mint Isten örök bíró vagyok, végtelen 
bölcsességem és szentségem szerint, 
mert Istenhez semmi sem közeledhet 
anélkül, hogy el ne pusztulna; de 
szintolyan végtelen szeretetemben 
Atya vagyok, és minden gyermekemet 
körém akarom gyűjteni. 

Ne kérdezzétek ki hatalmasabb, Isten- 
e, vagy az Atya? Mert csak egy Isten 
és egy Atya van, s ez mind Magam 
vagyok most láthatólag előttetek! 
Tartsátok azonban valamennyien az 
Atyához magatokat, akkor nem 
ítéltettek meg, nem vesztek el. Mert az 
Atya senkit sem ítél meg, legkevésbé 
saját gyermekeit, akik Őt valóban és 
hűségesen az egyedül igaz és jóságos 
Atyának vallják szívükben, és 
szeretettel így szólítják Őt! 

Amint azonban ti sem ítélitek meg 
gyermekeiteket, hanem oktatjátok, 
nevelitek, vezetitek őket, ugyanúgy 
cselekszem Én is. 

Hogy pedig Én így teszek, arról éppen 
most győződhettek meg, amennyiben 
hozzátok jöttem, és Magam tanítlak 
arra, miként járjátok az élet útjait! 
Vajon megtenném-e azt, ha nem 
lennétek gyermekeim, és Én nem 


lennék jóságos Atyátok? 

15. Óh bizonyára nem! Mert sokkal 
könnyebb lenne Nekem, ha ítélt 
rendben tartanálak titeket, úgy, mint 
minden más teremtményemet, de 
mivel azt nem teszem, csak világos, 
hogy ti az Én gyermekeim vagytok, 
Én pedig a ti jóságos Atyátok vagyok! 

16. Ma megint, mint idegen jöttem 
hozzátok, és ti nem ismertetek fel, 
mert Jehovának és nem valóságosan 
Atyának szólítottatok. 


17. Azért maradjatok meg teljességgel az 
Atyánál, és akkor ezentúl nem leszek 
nektek idegen. 

18. Minthogy azonban most nálam 


vagytok, örvendezzetek, és jöjjetek 
mindnyájan Hozzám! Amen.” 


157. Fejezet - A szent Atyát gyermekei körülfogják, 
Adám a másik idegenben Abelt ismeri fel - Sátán az 
óshazudozó az Urral feleselni próbál, de kudarcot vall 


1. E felhívásra mindenki Abbához sietett 
és olyan szorosan simultak Hozzá, 
amennyire ez csak lehetséges volt, 
Abba pedig megdicsérte szívük 
buzgalmát. 

2. Minthogy pedig Ádám nem volt olyan 
gyorslábú, mint a többiek, úgy történt, 
hogy mire ő odaért, a többiek már 
szorosan körülfogták Abbát. 

3: Az öreget kissé bosszantotta az, hogy 
ez egyszer olyan kevéssé voltak 
tekintettel rá, és ezért komolyan 
neheztelni is kezdett. 

4. Abba azonban így szólt hozzá: 
„Ádám, miért neheztelsz most? Hát 
nem másodmagammal jöttem-e ide? 
Ha itt nincs elég helyed, lásd ott is áll 
egy! Simulj őhozzá! Előbb azonban 
ismerd fel őt, és kérdezd meg szívedet, 
melyikünk van abban mélyebben 
benne? Mondom azonban neked - 

saját szíved fogja hangosan 
megmondani, hogy miért késtél el ez 
egyszer oldalamról. 

De azt is megmondom neked, hogy az 
idegen, akit hamarosan felismersz, 
előnyösebb helyzetben van, mint most 
te. Mert ő már halhatatlan, neked 
azonban előbb teljesen meg kell 
halnod, mielőtt a halhatatlansághoz 
elérkezel. 

És így hát nézd meg közelebbről ezt a 
kísérőmet, s ha felismerted, mondd 
meg mindnyájunknak, kinek tartod 
őt?" 

Ádám erre felfigyelt, lassan az idegen 
felé fordult és tetőtől-talpig végignézte 
őt. Mivel azonban így sem ismerte fel 
őt, ismét Abbához fordult és így szólt: 
„Abba, nem vagyok képes kísérődet 
felismerni. Ki ő, és mi a neve? Abba 
mondd meg nekem, hogy ne gyötörjön 
túl soká a várakozás! 

Hogy nekem és utódaimnak e Földön 
előbb testben meg kell halnunk, 
mielőtt szellemünk hazájába eljuthat, 
azt már Ábel ideje óta tudom. 
Szomorú például szolgált erre nekünk 
Ábel esete! 

Ennek ellenére sem remegek; hiszen 
tudom, hogy a Te karjaidban halok 
meg, úgy amiként azokból kerültem a 
Földre. 

Az idegen azonban mégis ismeretlen 
előttem! Nem vagyok képes őt 
felismerni. Azért óh Abba, közöld 
velem szentséges ajkaiddal, kicsoda is 
ez az idegen?" 

Abba erre így szólt Ádámhoz: , Lépj 
csak közelebb hozzá, majd akkor 
kiderül, sikerül-e felismerned őt, vagy 
sem!" 

Ádám erre közelebb lépett az 
idegenhez: alig tett azonban néhány 
lépést, amidőn hangosan felkiáltott, 

mert az idegenben fiát, Ábelt ismerte 
fel; rögtön hozzá is akart rohanni. 

Az idegen azonban így szólt 
Ádámhoz: „Állj meg és hallgass meg! 
Gyermekeid az igazi Atyát vették 
körül. Miért akarsz te távolmaradni 
Tőle, és helyette engem megölelni, aki 
semmi vagyok Hozzá képest. 

Fordulj hát gyorsan vissza, hogy 
Ahhoz juthass, aki minden lénynek 
egyedüli örök  ősalapja! Mert 
máskülönben még ma meghalsz! 

Lásd, éppen ma kapott a nagy kígyó 
szabad teret a tevékenységre, ma még 
e magaslatra is fel szabad kúsznia. 
Siess tehát, hogy el ne érhessen, 
mielőtt az élet körébe lépsz! 

Tekints csak barlangod felé - az élet 
nagy ellensége ott áll már! 

Siess, siess tehát Ádám atyám, mert ő 
olyan gyors, mint a villám, és olyan 
ádáz, mint a felingerelt oroszlán!" 

Erre Ádám gyorsan Abbához ugrott és 
Az Magához fogadta őt! 

Egyszeriben már ott is állott Ábel, és 
az Abbát körülvevő csoport között a 
világ fejedelme emberi testet öltött 
alakjában és bőszen így kiáltott fel: 
„Mindenható! Miért üldözöl engem itt, 
a saját tulajdonomban? Mi dolgod van 
az én teremtményeimmel? Miért 
akarod elragadni azokat, akik nem 
Belőled, hanem belőlem származnak 
és akarsz engem gyermektelen atyává 
tenni? Hát nincsenek-e neked 
számtalan légióid a Belőled származó 
tiszta szellemekből? 

Távozz hát a Földről és távozz egész 
világi birodalmamból! Most ez az én 
tulajdonom, minthogy belőlem, nem 
pedig Belőled jött létre. Lábaddal 
taposod tulajdonomat és tolvaj vagy az 
én birodalmamban. Távozz tehát 
innen!” 


23. És Abba így szólt hozzá: ,Te 
elvetemedett, milyen hazugsággal van 
megint tele a szád? Ha mindez a te 
tulajdonod, akkor kinek a tulajdona 
vagy te magad? Ki hozott létre téged 
úgy, mint a számtalan légiónyi többi 
szellemet? 

24. Mit beszélsz te tulajdonról? Mutass 
Nekem egy növényt a Föld talaján, 
amelyet te teremtettél és Én 
tulajdonodul adom neked az egész 
Földet és az egész látható Eget! 


25. Nyomorult hazug! Most remegsz 
Előttem, mert lelepleztem 


szégyenedet: miért nem reszketsz saját 
magad előtt, amiért másodpercenként 
egy-egy örökkévalósággal mélyebbre 
kárhoztatod magadat, saját nagy 
gonoszságod folytán! 

26. Tudjad! Én vagyon az Ég és Föld Ura! 
Távozz tehát! Mert ez a hely nagyonis 
szent a te lábaidnak!" 

27 És az ellenség üvöltve és átkozódva 
tűnt el a Magaslatról. 


158. Fejezet - Abba óva inti gyermekeit az ellenség 
gonoszságától és cselfogásaitól - Sátán tehetetlensége - 
Ovjátok magatokat önmagatoktól 


1. Mihelyt az élet nagy ellensége eltűnt, 
Abba így szólt az Őt körülfogó 
gyermekeihez: 

2. „Gyermekeim, hallottátok, miket 
merészelt beszélni Színem előtt ez az 
őshazudozó? 

3. Legyetek résen vele szemben, nehogy 
rábeszéljen és romlásba döntsön 
titeket! Mert nagy az ő gonoszsága! 

4. És amilyen nagy a gonoszsága, 
ugyanolyan nagy a ravaszsága és a 
fondorlatossága is, azért hát a 
leggondosabban háromszoros 
éberséggel ügyeljetek! 

5. Züllött szellem ő, aki sohasem akar 

megtérni Hozzám és sohasem akar 
Engem mindenekfelett szentséges, 
hatalmas és erős Istennek elismerni, 
hanem csakis egyeduralomra 
törekszik. Azért folyton azon 
igyekszik, hogy Engem gyengítsen és 
végül teljesen megsemmisítsen, hogy 
azután a világok és az Ég fölötti 
hatalmat magához ragadja. 

Ha ez sikerülne neki, akkor Irántam 
való nagy  gyűlöletéből mindent 
elpusztítana, ami fennáll. 

S ha mindez sikerülne neki, akkor 
saját tetszése szerint új teremtést 
hozna létre. 

Ebben az új teremtésben semmi 
örökkévaló ne legyen, minden lét csak 
az ő saját szabad önkényétől függjön, 
s csak addig álljon fönn, amíg érzéki 
gyönyörűséget szerez neki. 

Ha ezzel már betelt, akkor az egész 
teremtés a semmiségbe süllyedjen, s 
utána egy másik keletkezzék, pusztán 
az ő gyönyörűségére! 

Hozzá hasonló lényeket sohasem 
teremtene, így például férfit; asszonyt 
azonban annál inkább, a saját érzéki 
gyönyörűségére; ennek azonban 
nagyon érzékenynek kell lennie, hogy 
az őt szórakoztató kínzásokat annál 
jobban átérezze. 

Röviden szólva, az ő eszméi olyan 
gyalázatosak, hogy egész 
teljességükben még a legfőbb angyal 
sem foghatja fel azokat. Óvakodjatok 
tehát tőle! 

Szíveitekben most persze tanakodtok, 
és azt kérdezitek: nem lenne-e jobb az 
ilyen halálos gonoszsággal eltelt lényt 
inkább megsemmisíteni? 

Én azonban kérdezem 
mindegyikőtöktől: ugyan ki lenne 
hajlandó lemenni a Mélységbe és 
Lameket megölni, aki semmivel sem 

jobb, mint az életnek ez az ellensége? 
Vagy pedig ha újra elétek állítanám az 
élet ellenségét, mégpedig olyan 
állapotban, hogy őt valóban 
megölhetnétek, megtennétek-e ezt, ha 
még olyan bőszen állana is szemben 
veletek? 

Valóban, valamennyien határozottan 
vonakodnátok ezt megtenni! 

Lássátok, ha azonban már ti is 
tétováznátok, és visszahúzódni 
igyekeznétek, holott a ti szeretetetek 
még nagyonis gyenge az Enyémhez 
képest, mennyivel kevésbé 
cselekedném tehát Én ezt, Aki Magam 
vagyok a végtelen, örök Szeretet, és 
emellett ugyanúgy vagyok az ő 
Teremtője is, mint a tiétek, ugyanúgy 
az ő Istene és Ura, mint a tiétek, és 
ugyanúgy az ő még mindig atyai 
bírája, mint amiként a ti jóságos 
Atyátok maga! 

Amennyire azonban ez csak 
lehetséges volt, az akarat hatalma 
úgyis elvétetett tőle. Azért e 
legkevésbé sem kell többé félnetek 
tőle - csupán óvakodnotok kell 
fondorlataitól, amelyeknek azonban 
nincs hatalma, hanem annyira 
tehetetlen önmagában - hogyha csak 
akarjátok - úgy elfújhatjátok 
leheletetekkel, mint a legyet! 

Azért hiszen fennmaradhat, és 
örökkévalóságokon át kísérletezhet 
azzal, hogy minket megsemmisítsen, 
mert ez éppoly kevéssé fog neki 
valaha is sikerülni, mint a szúnyognak 
a győzelem az elefánt elleni harcban. 

Szívetekben azonban már ismét 
kérdezitek, miben is áll akkor az élet 
ellenségének ravaszsága, hogy azt 
felismerhessük, és ellene 
védekezhessünk? 

Mert ki óvakodhat és védekezhet 

valami ellen, amit nem is ismer? 
Gyermekeim, igazatok van, hogy ezt 
kérdezitek szívetekben. Alapjában 
véve azonban ez mégis hiú kérdés, 
mert hiszen az élet ellensége senkihez 
sem közeledhet, és nem is szabad azt 
tennie, s így fondorlataival senkit rá 
nem is szedhet! 

Ha azonban az embert a saját szíve 
hálózza be, és gőgössé, 
uralomvágyóvá, érzékiessé, világiassá 
és önszeretővé válik, akkor az ember 
önszántából közeledik az élet 
ellenségéhez; ő maga is az élet 
ellensége lesz, mégpedig gyakran még 
gonoszabb, mint a tulajdonképpeni 
személyes ellenség, akinek 
fondorlataitól óvakodnotok kellene. 
Ha azután az élet tulajdonképpeni 
ellensége egy ilyen hozzá hasonló 
szomszédot vesz észre maga mellett, 
akkor persze minden igyekezetével 
azon van, hogy minél jobban magához 
láncolja azt, aki hozzá annyira 
hasonlít, és önként kereste fel őt. 
Lássátok, akkor kezd csak el az élet 
ellensége fondorlataival azon 
munkálkodni, hogy ilyen barátot 
örökre a maga számára megnyerjen. 
Aki tehát szabadulni akar az ellenség 
fondorlataitól, az hűséges és éber őre 
legyen a saját szívének, és fordítsa azt 
mindig Felém. Aki mindenkor ehhez 
tartja majd magát, annak a számára - 
elhihetitek - valóban könnyebb lenne 
az, hogy az Égboltról a Napot 
leszakítsa, mint az Élet ellenségének 
az, hogy egy ilyen emberhez 
ravaszságával közeledjen! 

Ne féljetek tehát, mert megengedésem 
nélkül semmi sem történhet. Ha pedig 
valamit megengedek, úgy arra 
mindenkor alapos okom van. 

De különösen önmagatoktól 


óvakodjatok, mert valóban Kívülem 
semmi sem olyan szabad, mint a ti 
szívetek! 

Gondolkodjatok tehát az Én akaratom 
szerint  szívetekről, és akkor az 
ellenség fondorlatai elől örökre 
biztonságban lesztek. 

Értsétek ezt jól meg, mert cselvetései 
ellen csak úgy védekezhettek, ha 
szíveteket Felém, nem pedig 
önkényesen feléje fordítjátok. Értitek 
ezt?” 


159. Fejezet - Ábel küldetése a testi gyönyörökbe 
merült prédikátorokhoz Hanokban - A női test 
veszedelme 


Abbának e beszéde után felszólítására 
mindnyájan körülbelül hétlépésnyire 
hátráltak, s mintegy kört képeztek az 
Atya körül, és hálát adtak Neki és 
dicsőítették és magasztalták Őt 
végtelen szeretetéért, irgalmáért és 
kegyelméért. Ő aztán Ábelt szólította 
Magához és mondta neki: 

„Hűséges hírnököm, most Hanok felé 
küldelek téged! Ott az innét kiküldött 
hét, bűnbánatot hirdető kiküldöttekkel 
találkozol. Három közülük állhatatos 
maradt, négyen azonban ingadoznak, 
mert a  mélységbeli nők testét 
megnézték, és az megigézte őket. 
Ezeket térítsd majd ismét a jó útra! 
Hatalmukból mit se  veszítsenek. 
Minthogy azonban testi fájdalmat még 
soha nem éreztek, végy előbb egy 
sima vesszőt, és vállukra mért hét 
ütéssel fenyítsd meg őket. De csak 
akkor, ha azt látod, hogy szívükben 
tisztátalan láng lobog fel, és e 
lángokból női test alakul ki! 

Ha ezt észreveszed, azonnal emeld fel 
karodat és sújts le erőteljesen! Ha e 
csapásra minden láng teljesen kialszik, 

akkor a következő ütések enyhébbek 
legyenek; számuk azonban minden 
körülmények között annyi legyen, 
amint azt kijelentettem. 

Ha azonban a láng nem aludna ki 
azonnal az első ütés után és a kialakult 
női test sem tűnnék el, akkor a 
következő ütés még az elsőnél is 
keményebb legyen; ha akkor sem 
mutatkoznék még változás, úgy a 
következő ütés még erősebb legyen. 
Ha erre azután változás áll be - úgy 
csökkentsd az ütések erejét, ha pedig 
ez nem történnék meg, akkor kétszeres 
erővel folytasd az ütéseket, mindig 
fokozólag a megjelölt számig. 

Ha egyik vagy másik ütés után 
változás nem állana be, akkor a többi 
csapás ugyanolyan erővel történjék, 
hogy szívének a konoksága kellően 
megfenyíttessék és megszelídíttessék. 
A fenyítés után intézz hatásos szózatot 
szívéhez, és add értésükre a 
megigézetteknek akaratomat és teljes 
komolyságomat. 

Figyeld azonban meg csendesen az ő 
szívét; és ha hét napon át nem észleled 
a lángok visszatérését, akkor engedd 
őt hét napra szabadjára. Ezután ismét 
keresd őt fel; ha mentesnek találod őt, 
akkor hét hónapra engedd őt 
szabadjára. 

Ha azt veszed észre, hogy ismét a régi 
láng lobog a szívében, és ő ebben 
gyönyörűséget talál, akkor újra 
fenyítsd meg őt. 

Ha azután a teljes erejű hét ütés után 
sem aludna ki teljesen e láng, akkor 
végy egy erősebb, de már nem sima, 
hanem tövises és durva vesszőt, és 
azzal sújts le egészen hátára, teljes 
erővel. 

Ha egyik-másik ütés után a láng ki is 
aludna, akkor se csökkentsd a többi 

ütés erejét, mert ez esetben már egy 
eléggé megátalkodott SZÍV 
konokságával gyűlt meg a bajod. 

Ha még ezek az ütések sem hoznak 
javulást, úgy végy egy tüzes vesszőt, 
és haragod erejével sújtsál 77-szer az 
egész testére, hogy az kelevényekkel 
és gennyel teljen meg. 

Ha erre megjavul, és szíve 
megváltozik, gyógyítsd meg sebeit és 
erősítsd meg őt irgalommal. Ha 
azonban nem javul, úgy szórj férgeket 
testébe, hogy elevenen elpusztítsák. 
Mert jobb, ha a férgek emésztik el, 
mintha Isten haragja pusztítja el őt. 

A három első hírnököt azonban 
erősítsd meg az Én szeretetemmel és 
mutasd meg magadat nekik, ha az Én 
Nevemben megerősíted őket. 

Én pedig mindenkor veled leszek úgy, 
mint minden  gyermekemmel is. 
Amen.” 

Ábel angyal most földig hajolt Abba 
előtt, azután úgy eltűnt, mint a 
felhőkből a földre cikázó villám. 

Az atyák módfelett elcsodálkoztak 
miként lehetséges az, hogy már négy 
hírnök megfeledkezett Arról, Aki még 
csak az előző napon olyan gazdagon 
megajándékozta őket szeretetével, 
kegyelmével és irgalmával. 

Abba azonban így szólt hozzájuk: „Óh 
gyermekeim! Ne csodálkozzatok ezen. 
Hiszen az előbb megmondottam 
mindnyájatoknak, hogy az egész 
végtelenségben Kívülem nincsen 
szabadabb, mint amilyen szabad az 
emberi szív és azért mihelyt egy 
pillanatra is elfordul Tőlem, máris 
eltántorodott Tőlem! 

Óh, a test varázsa nagy! Közületek 
még senki sem győzte le azt. Azért 
tehát ne csodálkozatok azon, hogy 
négyet megigézhetett a mélységbeli 


buja nők teste. 

21. Amidőn Káin menekült, a kígyó előtt 
megjósolta, amikor ez testet öltve 
megjelent előtte, mily veszedelmes 
lesz ez minden testvérére nézve! 

22. Ne csodálkozzatok tehát azon, ha azok 
a négyen olyan hamar megigéztettek, 
mert ti és a ti gyermekeitek egy 
hajszállal sem jártok jobban, ha csak 
pillanatokra is elfordultok Tőlem! 

23. Maradjatok tehát Bennem, amiként Én 
is bennetek, akkor nem lesztek a test 
szolgáivá. Amen. Értsétek meg ezt! 
Amen." 


160. Fejezet - A négy kételkedő Délről - Énok 
álbeszéde mint Istentagadó - A beszéd hatása 


1. E beszéd után Abba Énokot magához 
hívta és felszólította a többieket, hogy 
figyeljenek arra, amit most Énokkal 
röviden közölni fog. 

2. Énok sietve Abbához ment, a többiek 
pedig hegyezték fülüket, és 
megnyitották szívüket. 

3: Abba a következő szavakat intézte 
Énokhoz: „Énok, és ti mindnyájan 
halljátok, de meg ne botránkozzatok 
rajta. 

4. A Délvidékről rövid idő múlva négy 
férfiú érkezik ide. Ezek nem tudnak 
megegyezni  Abedámot illetőleg. 
Ketten félig-meddig Jehovának tartják 
Őt, ketten azonban mást állítanak, és 
Ábel szellemének tartják. 


5. Amiért tőled akarnak tanácsot kérni. 
6. Te azonban állj a tagadók pártjára, és 


beszéld ki  fejükből  Abedámot 
Jehovával együtt, hogy teljesen 
istentelenekké váljanak, hogy azután 
bennük teljesen új épületet 
emelhessünk. Mert az ilyen homokos 
talajon még egy halottas házat sem 
lehet felépíteni, nemhogy az Én 

számomra lakást. 

Lásd, már jönnek is, szedd össze 
magadat és beszélj úgy, ahogyan 
tanácsoltam. 

Légy komoly, de ne légy száraz és 
gondold meg, hogy szegény testvérek 
ők, akiken gyökeresen segíteni 
akarunk! 

Mert bizony azt mondom nektek: 
ezerszer kedvesebb Előttem az, aki 
vakságában tagad Engem, mint az, aki 
szívének lanyhaságában félig elismer 
Engem és alig tart arra érdemesnek, 
hogy testvérével beszéljen Rólam. 

De már közelednek hozzánk, készülj 
hát, és egyelőre senki se árulja el 
kilétemet! Amen." 

És Énok szeretettől lángoló szívvel 
adott hálát Abbának, és kissé elébe 
ment a négy férfiúnak, és barátságos 
komolysággal fogadta őket. 

Amidőn a vitatkozók a Magaslat 
tetejére érkeztek, meghajoltak az atyák 
előtt, Énok pedig azonnal kérdezte 
őket: 

„Testvérek, mi hozott ide titeket? 
Közöljétek röviden megjelenéstek 
ismeretlen okát!” Erre egyikük így 
kezdett beszélni: 

, Jövetelünk oka - Abedám. Nem 
tudunk tisztába jönni, Jehova-e Ő, 
avagy pedig csak Ábel szelleme? 
Állítólag Ábelnek is csodatevő 
hatalma volt életében! Ahogyan azt a 
szájhagyomány tartja, Káin testvére 
előtt szétrombolt egy hegyet, hogy őt 
gonosz szándékától eltérítse. 

Lásd, ez a mi civódásunk tárgya. 
Világosíts fel minket ebben a 
dologban, mert mindnyájan a 
legnagyobbnak és legfontosabbnak 
tartjuk azt!” 

Énok erre az Én Nevemben szólásra 
nyitotta ajkait és mondta: , Testvérek, 

mit vitatkoztok a báránynak egy 
gyapjúfürtje miatt?! 

Micsoda Abedám, micsoda Jehova, ha 
nem lelkünkből és  érzésünkből 
mondanánk ki?! Mit vitatkoznátok 
azon, ami nincs sem így, sem amúgy! 
Ez ugyanaz, mintha te a távolban egy 
kis halmocskát látnál az úton, s azt 
állítanád: ez egy kő... fivéred ellenben 
azt mondaná, hogy az egy 
vakondtúrás! Lásd, ennek még van 
valami alapja, amiről mindaddig 
vitatkozhattok, amíg a vitát maga a 
halmocska el nem dönti. De vajon kit 
akartok itt döntőbíróvá tenni, ahol 
csupán üres érzéseitek és 
gondolataitok vannak szőnyegen, 
amelyek így vagy úgy 
megnyilvánulnak, és amelyeknek más 
alapjuk nincsen, mint saját ürességtek 
így, vagy úgy? 

Ti azon vitatkoztok, vajon Abedám, 
Aki minket három napon át 
gyönyörködtetett tudásával, Jehova-e 


vagy sem? 
En azonban azt mondom nektek - 
előbb azt kérdezzétek - van-e 


egyáltalában Jehova, vagy sem? 

De mihez kezdtek majd, ha azt 
mondom nektek: Jehova sehol sincs, 
csupán csak végtelen térség és örök 
időtartamban. 

Hiszen maga a természet tanít meg 
minket arra, hogy idők múltával e 
térségben a különböző, egymagukban 
néma erők egyesültek, és előbb 
formátlan tömböket alkottak, amelyek 
a vakon működő erők támpontjául 
szolgáltak, végül pedig kölcsönös 
kényszerhatásuk folytán különböző 
egyéb produktumokat is hoztak létre. 
De hol nyilvánult meg a természet 
valaha is Jehovában? 

Nem sokkal okosabb-e ennél fogva, ha 

a mindnyájunk előtt nyíltan feltáruló 
okot kutatjuk és vizsgáljuk 
mélyebben, mint az olyant, amely a 
bennünk működő természeti erők 
révén idővel úgy fejlődött ki, mint egy 
üres hiú álom? 

Ha egyáltalában létezhet valahol Isten 
fogalma alatt egy önmagát megragadó 
és öntudatos erő, akkor hiszen még 
csak belőlünk vehette létét, minthogy 
a természeti erők hosszú működési 
körében, mi vagyunk az első lények, 
akikben éppen ezek az erők kezdenek 
- bizonnyal első ízben - hatalmasakká 
és mindinkább öntudatosabbá válni. 
Avagy láttátok-e már valaha azt, hogy 
egy kő vízcseppé alakult volna? 
Viszont megfordítva fennáll ez az 
eset, mert egy kis kő már számtalan 
vízcseppből áll, amelyek feloldva egy 
fél tengert tennének ki. 

Eszerint tehát Isten is csak belőlünk 
eredhetne, mint az  öntudatosság 
központi ereje; ahogyan a sok 
vízcseppből kő lesz, de nem 
megfordítva. 

Látjátok tehát, vitátok rettenetes 
ürességét, és jussatok jobb belátásra. 
Előbb azonban legyetek a mély 
bölcsesség tanítványai, s csak azután 
keressétek azt, amiről most vitáztatok! 
Értsétek meg jól szavaimat! Amen.” 
Erre mind a négyen remegni kezdtek 
és elhalványultak, és csak egyikük 
mondta Énoknak: „Testvér! Miért 
öltél meg most minket? Mik vagyunk 
most, és mi lesz belőlünk, mire 
számíthatunk? Semmi másra, mint a 
végleges örök megsemmisülésre. 

Óh, csak hagytál volna meg minket a 
mi hiedelmünkben! Mily boldogok 
voltunk abban! 

Mert szívünknek mégis volt valami 
talapzata! Most azonban az örök 


pusztulás örvényére állítottál minket! 
Mihez fogjunk most?! 

32. Óh Jehova, Óh Abedám, bár lennél 
még itt! Mennyivel szívesebben 
lennék Tőled megcsalatva - mint most 
Énoktól oly rettenetesen 
felvilágosítva. 

33. Énok - csalj meg megint minket, hogy 
amíg élünk nyugodtak lehessünk! 
Amen.” 


161. Fejezet - Énok intelme, szorgosan kutassuk az 
igazságot és Isten létét 


1. Énok a négy férfiú zavarát látva, így 
szólt hozzájuk: „Tehát az igazság nem 
is fontos nektek, hanem csakis az, 
hogy nyugalomban és kényelemben 
élhessetek anélkül, hogy a 
legkomolyabban kutatnátok a dolgok 


mibenlétét. 
2. Óh ti aluszékony balgák! Hát mit 
nyertetek eddigi lagymatagságtokkal? 
3. Bizonyára mindenki számára 


elkövetkezik egyszer az az idő, amely 
a halál borzalmait hozza magával. Aki 
azokra már szépen elkészült, azt nem 
éri majd meglepetés, és nem kerülhet a 
kétségbeesés szélére. 

4. Ha azonban valaki csak azért akar 
bármily módon is megcsalatni, hogy 
azután a megcsalatás sötétjében jó 
kényelmesen alhasson, akkor milyen 
borzasztóan hangzik majd egykor 
fülébe saját tünedező erőinek a 


szózata: , Te rest alvó, ébredj 
halálodra!" 
5. Látjátok, ha Jehova fontos lett volna 


előttetek, akkor már rég komolyan 
törődtetek és foglalkoztatok volna vele 
és kérdeztétek volna: , Ki és mi ez a 
Jehova és hol van?" 

6. Ti azonban hogy a fáradozástól 
megkíméljétek magatokat, inkább 

vakon hittetek abban, amit szájról- 
szájra hallottatok. De hogy valaha 
magatok is gondolkoztatok volna 
afelől, az már túlságosan nehezetekre 
esett volna. Egy Abedámnak kellett 
tehát titeket mély álmotokból 
felráznia, máskülönben máig is édesen 
szunnyadoznátok, és eszetekbe sem 
jutott volna, hogy Jehova felől 
érdeklődjetek. 

Óh ti lagymatagok! Most törődtök az 
élettel? Vajon mit is csináltatok száz 
meg száz éven keresztül, amikor is 
Jehováról éppoly keveset tudtatok, 
mint most, sőt még jóval kevesebbet? 
Mert most legalább tudjátok, mi van 
Jehovával. Akkoriban azonban semmit 
sem tudtatok és féltetek is, hogy 
valamit megtudtok, mert az ámítás 
mindenkor kedvesebb volt nektek az 
igazságnál! Miért is jöttetek ma ide, 
ahová máskor még sohasem jöttetek? 

Azért, mert Abedám kissé felrázott 
titeket álmotokból, amennyiben 
álombeli Isteneteket megzavarta 
bennetek! 

Ti most megint vissza szeretnétek 
állítani azt az álombeli Isteneteket, 
hogy azután régi álmotokat megint 
nyugodtan tovább folytathassátok. 
Ennek azonban most vége van! 

Mert hiszen ti csak világosságot 
akartatok ebben a dologban! A 
kimondott igazságban megadtam 
nektek a világosságot. Miért akarjátok 
tehát most a világosság helyett ismét 
csak érzékeitek csalását 
visszakívánni? 

Azért, mert ti nem az igazságért, 
hanem az ámítás végett jöttetek ide, 
amelyet ugyanis a legbölcsebb keleti 
férfiú megzavart, ti pedig kényelmetek 
kedvéért ismét a régi Jehovát 
akarnátok visszaállítani, akinek 

oltalma alatt olyan édesdeden 
szunnyadozni tudtatok, mialatt mi 
állandóan ébren voltunk és a halállal 
állandóan harcban állottunk. 

Óh, maradjatok csak most már velünk 
együtt állandóan ébren, és segítsetek 
mindnyájunknak a halál felette súlyos 
terhét elhordani, hiszen vállaitok elég 
erősek és szélesek ahhoz! 

Valóban, a régi Jehova semmit sem 
fog nektek többé használni, ha 
bennetek egy új Jehova nem kezd 
kialakulni. 

Előző, hozzátok intézett beszédemben 
éppen azért hangsúlyoztam, hogy 
Jehovának belőlünk kell létrekelnie, 
hogy reánk nézve egyáltalán létezzen. 
Ha nem így történik, akkor ezernyi, 
valahol önmaga számára létező Jehova 
sem használ nekünk semmit. 

Mert ugyan mit használ egy kőnek az 
én öntudatos létezésem? 

Ha azonban a kőnek módjában állana 
önmagában öntudatra szert tenni, és 
szabad mozgású lénnyé válna, akkor 
az ő számára is jelentenék valamit 
úgy, amint most számotokra. De mit 
jelent az Én létezésem az élettelen 
kőre nézve? Semmit, de éppenséggel 
semmit sem. 

Amilyen viszony azonban jelenleg 
közöttem és a kő között különösen 
fennáll, ugyanaz a viszony áll fenn 
közöttetek, és régi Jehovátok között. 

E Jehovának előbb eleven akaratotok 
révén bennetek teljesen és tökéletes 
öntudatra kell ébrednie, mielőtt az 
számotokra működő Jehovává válik. 
És ennek a ti cselekedeteitek révén 
kellene megtörténnie. Ha azonban ez 
meg nem történik, akkor a ti életetek 
számára időtlen időkig sehol sem fog 
létezni valamelyes Jehova, éppen úgy, 
mint a kövek számra emberek nem 

léteznek. 

Ne kérjetek tehát még többet a 
csalásból és  hazugságból, hanem 
álljatok az igazság oldalára! Az 
igazságot pedig tanuljátok a természet 
nagy könyvéből és jeleiből, akkor 
majd elválik, vajon szívetek Jehova 
magva számára képesített-e? 

Most azonban távozzatok egy időre, és 
gondolkozzatok a mondottakon! 
Azután jöjjetek ismét vissza, és akkor 
majd megvizsgáljuk szíveiteket, 
milyen szeretet lakozik azokban. 
Menjetek hát! Amen.” 


162. Fejezet - A négy kételkedő tanakodása 


A négy férfiú erre meghajtotta magát 
az atyák előtt és a Reggeli Magaslatról 
lehaladva, egy kis előreugró kinyúlón 
telepedett le, ahol aztán következőleg 
tanakodtak: 

Testvéreim - kezdte egyikük - mit 
gondoltok, higgyünk-e Énok 
szavainak, avagy ne higgyünk neki? 
Én részemről úgy vélem, hogy Énok 
ezúttal hatalmasan tévedett! 

Hiszen ő is csak ember, mint mi, és ez 
maga éppen elegendő arra, hogy 
tökéletesen képes legyen mindenféle 
tévedésre; elég, ha ezt tartjuk szem 
előtt! 

Mert ha nagyobb fokú tökéletességgel 
ruházta is fel őt a Mindenható, és ha 
főpapnak tette is meg őt - mégis, csak 
meghagyta minden emberi 
tulajdonságát úgy, hogy ő most is csak 
ugyanaz az Énok, aki azelőtt volt, és 
így tehát tévedhet is. 

Hogy pedig ezúttal nagyonis tévedett, 
azt mindjárt kézenfekvő módon be 
tudnám bizonyítani neki. 

Csak azt nem értem, hogyan is 


z 


lehettem annyira fejbeütött az ő 

jelenlétében? 

Például: mit mondhatott volna nekem 
arra, ha Isten-tagadására azt mondtam 
volna: Testvérem, ha úgy lenne 
ahogyan te bölcsen állítottad, akkor a 
jövőben már nem szükséges házakat 
építenünk. 

Ha ugyanis a  legmélységesebb 


bölcsességű Teremtő nélkül 
létrejöhettünk, akkor, hiszen 
mindenben tökéletesebbek vagyunk 
házainknál - mert gondolkozunk, 


beszélünk, és bölcsen cselekedhetünk 
- akkor miért ne keletkezzenek a 
nálunknál kimondhatatlanul ostobább 
házak is, szintén a semmiből és 
önmagukból a mi közreműködésünk 
nélkül? 

De várhat a derék Énok egy 
örökkévalóságon át, és életemet is 
teszem ráadásul, zálogul arra, hogy 
sohasem éri őt az a szerencse, hogy 
egy rendes lakóházat a néma földből 
kinőni lásson! 

Mi vak erőknek a művei legyünk, 
amely erőknek a mi létezésünk előtt 
még csak öntudatuk sem volt?! 

Nem testvéreim, mielőtt Énok ezt el 
tudná hitetni velem, inkább azt hiszem 
el és be is bizonyítom neki, hogy ő - 
főpap létére - egész bölcsességével 
együtt egy tökéletes bolond! Mit 
szóltok ehhez? Igazam van-e, vagy 
sem?" 

Most a második vette át a szót, 
mondván: , De mennyire igazad van! 
Meg kell vallanom testvérem, engem 
bensőmben nagyonis bántott a dolog, 
és ha nem vagyok kímélettel az atyák 
iránt, csak egy szavamba került volna, 
és Énok nyelve úgy megmerevedett 
volna, mint egy  harmatcsepp a 
legszigorúbb tél idején! 

Szerettem volna válaszát hallani, ha - 

tudod csak úgy félvállról - így 
kérdeztem volna: Énok, ha ez tehát 
úgy van, ahogy nekünk bölcsen 
megmagyaráztad, akkor azt szeretném 
tőled megtudni, miként magyarázható 
meg az Isten iránti szeretet? 
Testvérem, ha e kérdésre Énok csak 
egy szóval is felelni tudott volna 
anélkül, hogy önmagának ellentmond, 
akkor előtte és előttetek azt a hegyet 
nyelem el, amelyiket csak akarjátok. 
Mert ha Jehova csupán csak ámítás, és 
némiképpen balzsam szellemünk 
rútságára, akkor minden szeretetünk is 
csupa merő ámítás, ha pedig 
szeretetünk ámítás, akkor mi 
önmagunknak is ámítás vagyunk. 
Énokot a legkevésbé sem kivéve! 

Ha pedig önmagunknak ámítás 
vagyunk, akkor kérdem: Testvérem 
micsoda előjoga van a te 
bölcsességednek a mi balgaságunk 
felett? 

Azért te éppúgy hallgass hát, mint mi! 
Mondjátok meg most nyíltan, mit 
felelhetett volna vajon erre Énok? 
Semmit! Mert ezerszeres csapdában 
érezné magát, és még némán sem 
lenne képes fogain nyelvét járatni!" 

, Talán azt hitte - jegyezte meg egy 
harmadik - mi afféle kedélyes 
házibolondok vagyunk, akikre minden 
szennyet rá lehet kenni! 

De legközelebbi összejövetelünk a 
négy balgát úgy megvilágítja majd 
előtte, hogy attól főpapi mivolta olybá 
tűnik majd neki, mintha egy éretlen 
vadalmában lenne benne! Mert én 
annyira telítve vagyok, mint egy 
viharfelhő! 

Még csak egy kis fuvallat és a derék 
Énok tízszerte rosszabbul jár majd 
Isten-tagadásáért, mint mi jártunk 
szabbat előnapján! Hadd érezze meg 

jó keserűn, és hadd fizessen meg azért 
a nyilvánvaló tréfáért, amit magának 
velünk szemben megengedett! 

Hogy Énok ne hinne Istenben, azt 
éppúgy nem hiszem el, mintha most 
velem vitatkozna valaki, és azt 
állítaná, hogy én nem létezem! 

Hát bizony, ő tréfát űzött velünk és 
megtéveszteni akart minket! Ez az 
egész és semmi más! 

De én úgy falhoz állítom majd őt, 
hogy ottragad, mint egy kő, amely a 
tenger mélyébe esett. 

Vajon miféle feleletet fog adni, ha 
egyenesen azt mondom neki: Énok, te 
hitvány főpap, most kétszeresen is 
hazudtál nagy vakságodban! Mert ha 
öröktől fogva nem létezik Jehova, 
akkor hiábavaló volt egész beszéded. 
Mert a vak véletlen bizonyára nem 
alakított téged tökéletesebbnek, mint 
minket. És miért is lennél éppen te 
több mint mi vagyunk, akik hiszen 
szintén csak balgaság vagyunk 
önmagunknak, amiként te is az vagy 
önmagadnak és így szükségszerűen 
mindnyájunknak is. 

Ha pedig létezik a régi Jehova, akkor 
te amúgyis mindnyájunk előtt 
nyilvánvalóan és kézzelfoghatóan 
hazug vagy. 

Testvéreim! Mit felelhet erre nekem?” 
És a negyedik szólt: „Semmi mást, 
mint legfeljebb ezt: így tehát én, mint 
egy szamár állok előttetek, és főpapi 
mivoltom is csak üres formaság! 
Abedámot illetőleg azonban úgy 
vélem, hogy ebben össze kellene 
fognunk, és a bölcs főpapnak szemtől- 
szembe bebizonyítanunk, hogy Ő 
kétségtelenül Maga Jehova volt, ami 
szavaiból és cselekedeteiből is 
világosan kitetszik, ha azokat csak 
némileg is figyelembe vesszük. 

És ha majd tagadja azt, akkor 


egyszerűen megkérdezem őt: 
Testvérem, akkor ki tett meg téged 
főpappá? 


Ha Ő semmi, akkor te is semmi vagy 
és leghelyesebben cselekszel, ha 
lemondasz főpapi tisztségedről, mert 
ez a tisztség nem illet meg egy 
Istentagadót! 

Mit felelhet vajon erre ő, vagy bárki 
más is nekünk?" 

E javaslattal mind a négyen 
egyetértettek, mire az felemelkedett és 
mondta: , Testvéreim, minthogy ebben 
a pontban is megegyeztünk, menjünk 
és rendezzük el ezt a mi ügyünket! 
Valóban én már égek a kíváncsiságtól, 
mi fog itt végül kiderülni? Énokkal 
úgyszólván teljesen elkészültünk. 
Menjünk tehát! Amen." 


163. Fejezet - A négy kételkedő tárgyalása Énokkal 


Erre mind a négyen felkeltek és így 
felkészülve a Magaslatra mentek. Ide 
érkezve, azonnal tanakodni kezdtek 
azon, hogy ki szóljon először 
Énoknak. 

Hosszabb ide-oda tanakodás után az 
első így szólt a többi háromhoz: 
„Tudjátok mit? Nekem egy jó ötletem 
van. Hagyjuk azt a válogatást és 
várjuk meg, amíg  Énok vagy 
másvalaki hozzánk jön, és megszólítja 
egyikünket, vagy másikunkat. 

Akit tehát megszólítanak, az adjon 
azonnal olyan találó feleletet, 
amelyből az első pillanatra mindenki 
megértheti, hogyan áll az ő ügye, és 
hogyan a miénk? Ha pedig senki sem 
közelítene hozzánk, akkor meg már 
úgyis tudják hányadán vagyunk, és ha 
ezt tudjuk, akkor nincs másra 
szükségünk, minthogy 


visszaforduljunk és a bosszús 
főpapnak mindenkorra hátat 
fordítsunk. 

Hogy miért, azt ti bizonyára nálamnál 
is jobban belátjátok. Szóljatok, 
beleegyezte-e ebbe?” Ezt a javaslatot 
mindnyájan egyhangúlag elfogadták. 
Amidőn azonban Énok megpillantotta 
őket, azonnal hozzájuk ment, már t.i. a 
szentséges Abba felszólítására - és az 
elsőt közülük mindjárt így kérdezte: 
„Nos testvéreim, miféle megoldást 
találtatok magatokban? Tudassátok azt 
velem, szívetek mélyéből.” 

Az első megemberelte magát, 
amennyire nagy zavara folytán erre 
képes volt és meglehetősen ingadozó 
hangon a következő feleletet adta: 
„Kedves Énok testvér! Én és 
testvéreim, most nem adhatunk 
kérdésedre egyéb választ, mint azt, 
hogy ha előbbeni kijelentéseidet 
továbbra is komolyan fenntartod, 
akkor mi téged önhibádon kívüli 
vakságod miatt szívünkből sajnálunk, 
ha már segíteni nem tudunk rajtad! 

Ha azonban más nézeten vagy, mint 
amilyent velünk előbb közöltél, akkor 
vagy gőg, vagy gonoszság rejlik 
benned, vagy pedig 
nyomorúságunkkal dőre tréfát akartál 
űzni anélkül, hogy megfontoltad 
volna, mennyire megszomorítod ezzel 
a te szegény testvéreidet. 

Ebben az esetben azonban főpapi 
tisztségeddel együtt sem érdemled 
meg tőlünk a legsilányabb választ 
sem! 

Hogy azonban nálad ez esetek egyike, 
vagy másika fennforog, azt azonnal 
felismertük az üres állításaid 
bizonyítására felhozott tarthatatlan 
érveidből, amiért is te balgáknak 
neveztél minket azért, mert nem 

voltunk hozzád hasonló balgák, hogy 
Jehovát olyan ügyesen letagadni 
tudtuk volna, mint te. 

Ez az egész megoldás, amelyet 
számodra magunkban egyelőre 
találtunk. 

Balgaságod alapjának  mineműsége 
szerint tehát vagy sajnálatunkat, vagy 
pedig megbotránkozásunkat fogadd el 
megoldásunk gyanánt. 

Reméljük azonban, hogy ezúttal 
jobban megértettél minket, mint 
előbb?!” 

Énok a következőképpen válaszolt a 
négy férfiúnak, mondván: „Óh 
testvéreim, ti éppen ezt a megoldást 
találtátok meg, amelyet én magam is 
kívántam, hogy megtaláljátok! 

Csak ami az okot illeti, amelyből 
hozzátok intézett kijelentéseim 
eredtek, ebben a tekintetben 
éppenséggel nem jártok a helyes úton. 
Mert ha úgy lenne, amint azt ti 
gondoljátok, akkor bizonyára sohasem 
szóltam volna hozzátok egy szót sem. 
Minthogy azonban egészen másként 
áll a dolog, szóltam hozzátok akként, 
hogy régóta szunnyadozó 
szellemeteket felébresszem. 
Szellemetek azonban most felébredt és 
így azzal a kívánt megoldást 
megtaláltátok, és ennek lelkemből 
örvendek. 

Hogy azonban semmi esetre sem 
hazug, hanem az isteni Rend szerint 
való igaz testvéretek akartam lenni, 
arról a következőkből győződhettek 
meg: 

Isten bizonnyal semmiképpen sem 
hazug azért, mert bár mindenütt jelen 
van, mégis szemmel senki sehol nem 
láthatja Őt, kivéve, amikor örök rendje 
szerint, mint Atya megmutatja Magát 
gyermekeinek, és azután tanítani és az 

örök életre nevelni akarja őket. 

Hogy azonban Jehovát elrejtettem 
előttetek, az azért történt, mert 
szívetekben úgyszólván semmi sem 
volt Jehovából. Ti csupán az Ő Nevét 
hordoztátok ajkaitokon, de 
semmiképpen sem szívetekben. 

De mit használ az egyedüli holt név, 
ha az nem felel meg az elevennek a 
szívben? Mondom nektek: az a kész 
Isten-tagadás! 

Minthogy azonban bennetek ezt 
észrevettem, magamra vettem és 
elétek tártam azt, mintha magamból 
vettem volna, és így ezzel 
felébresztettelek titeket! 

Látjátok, így áll a dolog! Ti most 
Jehovát Abedámban is felismertétek 
és abban egyetértettetek. Így hát 
szívetek diadalát kiküzdöttétek 
magatoknak! 

Most pedig kövessetek engem a 
felsőbb felavatáshoz, hogy világosan 
meglássátok vajon méltó főpap 
vagyok-e, vagy sem? 

Mert közöttünk még van Egyvalaki, és 
az mindnyájatokat helyesen felavat 
majd Istenről és felőlem. Amen.” 


164. Fejezet - A négy kétkedő tökéletes Isten-fogalma - 
A bölcsesség, mint az elven szív gyiimölcse 


Énok erre a legszentségesebb 
Abbához vezette a négy férfiút, és itt 
azt mondta nekik:  , Testvéreim! 
Nézzétek, Ez az előttetek még teljesen 
idegen Az, Aki titeket felsőbb 
beavatásban részesít majd még 
Jehovát és engem illetőleg, amint 
előbb már mondottam nektek. 
Hallgassátok hát meg és kövessétek 
Őt. Amen." 

Abba rögtön hozzájuk lépett és 
kérdezte őket: , Minthogy Jehova 


elvesztése Énok beszéde révén annyira 
megzavart titeket, hogy emiatt 
szívetekben még ellenséges érzelmek 
is elharapództak a főpappal szemben, 
mondjátok hát meg Nekem, milyen 
elképzeléstek van önmagatokban 
Jehováról?” 

A négy közül az első meglehetősen 
bátor lelkesedéssel azonnal így kezdett 
beszélni: 

„Jóságos férfiú, testvérünk és 
barátunk! Amit te kérdezel, ara 
ugyancsak nehéz helytálló feleletet 
adni. Ahogyan azonban nálunk 
általában vélekednek Jehováról, 
azokat az általános fogalmakat Róla, 
azt nem olyan nehéz elmondani, ezért 
halljad hát: 

Isten alatt az egész végtelenséget 
betöltő örök mindenfelett tökéletes, 
mindenütt a legvilágosabban 
öntudatos őserőt értjük. 

Ez az erő mindenütt megnyilatkozhat, 
mivel az Önmagában és alapjában 
véve a legtökéletesebb és 
legszabadabb akarat, amely az annak 
alapját tévő saját eszmék szerint 
működik, amely eszmék éppen ebben 
az akaratban és annak saját, folytonos 
tevékenységéből fakadó 
világosságában fejlődnek ki bőségben 
és a legnagyobb tisztaságban. 

Lásd, ez lenne a mi általános 
fogalmunk Istenről. Ami egyébként az 
örök, végtelen ős-akaraterőnek a 
szubsztanciális (lényeges, alapvető) 


állagi lényiségét illeti, ez 
felfogóképességünk körletéből 


sokkalta távolabb esik, semhogy arra 
nézve valamelyes helyes kijelentést 
tehetnénk. 

Puszta feltevéseket azonban nem 
lehet, és nem is szabad soha 
tantételeknek kimondani. 

Másrészről azonban úgy látszik, 
legalábbis előttem és még mások előtt 
is, hogy ennek a végtelen akaraterőnek 
szinte úgy kell megnyilvánulnia, mint 
a mi szeretetünknek, mert bármit 
szemléljünk is, minden ennek a 
tagadhatatlan bizonyságát hordja 
magában. 

Még az élettelen kő sem merül néma 
hallgatásba e tekintetben, hanem 
mintegy lénye révén szól, mivel 


részecskéim kedvesek nekem, 
szilárdan összetartom őket hatalmas 
központommal. 


Ha azonban ezt már egy kő is 
tagadhatatlanul vallja, akkor a többi 
más dolog még beszédesebb tanúja 
ennek, és mi öntudatos emberek 
leginkább, minthogy mi mind a 
kölcsönös szeretetben történt nemzés 
útján helyeztettünk a földi létbe. 

E jelentőségteljes feltevés alapján 
merészeljük aztán állítani azt is, hogy 
Isten önmagában a legszentségesebb 
és legtisztább szeretet, és e szeretetből 
folyólag — Jehovaként, vagyis a 
Mindenség jó, bölcs és mindenható 
Teremtőjeként az emberben, és azon 
kívül is mint szintén ember - persze 
mindenkor csak a legtökéletesebb 
értelemben - megnyilvánulhat. 
Mégpedig az emberben: mint az ő 
saját istensége iránti legtisztább 
szeretet, az emberen kívül pedig mint 
hatalmasan működő erő, vagy jól 
láthatóan, arányos emberi alakban, 
amelyhez persze semmiképpen sincs 
kötve. 

Lásd kedves jó férfiú, barátom és 
testvérem, általánosságban ez minden, 
amit mi Isten lényéről tudunk. Most a 
te dolgod, hogy e nézetünket vagy 
jóváhagyjad, vagy kifogásoljad." 
Abba erre így szólt a négy férfiúhoz: 

, Feleleted tökéletes volt; mert tényleg 
úgy van, ahogyan te most 
elmondottad. 

Számotokra azonban mégis teljesen 
haszontalan dolog ez a bölcsesség, 
legyen ez a saját gondolkodástok, 
vagy szóbeli oktatás eredménye. 
Ahhoz azonban, hogy az ilyen 
bölcsesség hasznotokra váljon - vagy 
eleven és világos érzéssé kell válnia 
szívetekben, vagy pedig - ami persze a 
legelőnyösebb - a szív elevenségéből 
kell fakadnia. 

Ha az egyik vagy a másik eset forog 
fenn, akkor az ezáltal felébresztett 
saját életerő fog majd még csak 
állandó tanúként fellépni, és 
mindenkinek hangosan hirdetni, hogy 
Isten Maga a legszentségesebb és 
legtisztább Szeretet, amelyen soha, 
egyetlen lény sem pusztulhat el, 
legkevésbé pedig e Szeretetnek az igaz 
gyermekei. 

Aki tehát Istent nem ily módon találta 
meg, annak a számára Isten annyi, 
mintha nem is létezne, minthogy nem 
az élet istene ő, hanem csak az emberi 
értelem kieszelése, amely addig áll 
meg, amíg egy másik Isten ki nem 
szorítja azt. 

Aki azonban élet-alapjában és élet- 
alapjából találta meg Istent, az 
lényegében találta meg Őt, Akit 
kiszorítani aztán semmiféle hatalom 
nem lesz képes többé. 

Látjátok, valójában így áll a dolog. 
Most pedig mondjátok meg nekem 
véleményeteket Abedámra és Énok 
főpapra vonatkozóan, hogy e 
tekintetben is helyesbíthessem 
nézeteiket. Amen. 


165. F ejezet - A fenséges Abedám háromszoros lénye - 
Énok lénye, mint az Úr eszköze 


És a négy férfiú egyike így szólt a 
háromhoz: , Ha beleegyeztek, úgy én 
beszélek, ha azonban közületek valaki 
akar beszélni, akkor azt is szívesen 
veszem." 

A másik három erre így szólalt meg: 
„Testvérem, te már benne vagy a 
beszédben, beszélj hát csak te. Hiszen 


mi úgyis mindnyájan egy 
megismerésben és egy nézeten 
vagyunk." 


Így aztán az első most még 
lelkesebben kezdett beszélni: 

, Jóságos férfiú, barátom és testvérem! 
Minthogy előbbi beszédedből 
megláttam, hogy benned is nagyfokú 
bölcsesség lakozik, most én is egy 
nagy bölcsesség módján akarom 
ajkamat szólásra nyitni, hogy azzal 
Irántad való teljes tiszteletemet és 
magas bölcsességed értékelését 
bizonyítsam Előtted.  Szíveskedjél 
tehát meghallgatni. 

Abedámot illetőleg, aki annyi sok 
csodatettet művelve három teljes 
napon át tartózkodott közöttünk - a 
következő véleménnyel vagyunk. 
Abedám kettős, sőt mondhatnám 
hármas lényegű. 

Kettős lény, mivel benne 
nyilvánvalóan egy emberi és egy isteni 
természet fejlődött ki; az emberi az Ő 
megjelenésében, amely a mi alakunkat 
mutatta és annak mindenben 
tökéletesen meg is felelt; azután az 
isteni, amely szavaiban és tetteiben 
nyilvánult meg, minthogy tőle egy szó 
már véghezvitt tettnek számított. 

Az egyszerű ember is gondolhat és 
akarhat ugyan különfélét, de akarata 
és gondolatai csupán csak önmagában 
kibontakozó finom alkotások, amelyek 
elsődlegességükben sohasem 
ölthetnek testet, hanem még csak 

mechanikai és szerves erők 
segélyével, mint fáradtságos utólagos 
alkotások. A segítségül igénybe vett 
erők persze aztán a mi benső 
alkotásunkat csak nagyon tökéletlenül 
másolják. 

Így elképzelhetünk magunknak, 
például egy tökéletes fűszálat is, és azt 
aztán ki is tudjuk mondani. Ezzel a 
képzeletünkben szinte meg is van már 
teremtve; de azt önmagunkon kívül 
helyezni olyan tökéletesen, amint azt 
elgondoljuk, az már lehetetlenség 
számunkra, mert a mi lényiségünk 
csak feltételes és szükségszerűen 
korlátozott. Ezért mi nem 
teremthetünk bele Isten végtelen 
lényiségébe, hanem csakis saját 
lényünk körzetén belül a legkisebb 
mértékben úgy, amint Isten az Ő 
végtelen lényiségének keretén belül. 
De ugyancsak másként van ez 
Abedámnál, Aki nem volt más, mint a 
bármilyen alakban való 
megnyilvánulásra képes Jehova. Mert 
Abedám emberi alakján keresztül az 
Istenség működött az 5 
végtelenségéből, azért aztán amit 
Abedám kimondott, annak már be is 
kellett teljesednie, minthogy hiszen a 
dolgok, amelyeket mi láttunk, nem 
lehetnek egyebek, mint gondolatok és 
szavak, amelyek a végtelen 
Istenségben maguk is végtelen 
mértékben meg kell, hogy legyenek, 
és mihelyt azok az Istenség által 
kimondatnak, szükségszerűen tényleg 
létezniük is kell, akárcsak mibennünk 
is ama gondolatok és szavaknak, 
amelyeket mi önmagunk számára és 
önmagunkban határozottabban 
kimondottunk. 

Lám hát jóságos férfiú, barátom és 
testvérem, így áll a dolog. Persze 

ellenvethetné és mondhatná valakit: 

Ha ez így van, akkor miként 
magyarázható meg a közönséges 
emberben gyakrabban előforduló 
kiadós erő, amikor Isten gondolatai 
annak engedelmeskednek? 

Erre azt mondom: Ez esetben az 
ember maga lett az Istenség 
megnyilvánítójává, amely rajta 
keresztül működik, bár csak kisebb 
mértékben, úgy amint Abedámban a 
számunkra lehető legnagyobb 
mértékben működött. 

Az isteni hatóerő tehát nem az ember 
lényében van, hanem egyedül csakis 
isteni lényében, Aki az emberen 
keresztül így vagy úgy meg akart 
nyilatkozni. 

Következésképpen így van az Énokkal 
is, aki magában véve se több, se 
kevesebb mint mi, szóval egy egészen 
közönséges ember. Minthogy azonban 
Isten őt Abedám útján főpapnak 
választotta ki, vagy más olyan 
szervnek, amelyen keresztül Ő az 
embereknek emberi formában 
állandóan megnyilatkozni akar... 
Énok, amikor Isten rajta keresztül 
megnyilvánul tettekben vagy 
szavaknak, majdnem ugyanaz, ami 
maga Abedám volt, azaz szentesített 
és képesített eszköz, amelyen 
keresztül Istennek végtelen lényisége 
helyben és időben megnyilvánulni 
akar. 

Énok mint ember önmagából azonban 
éppoly kevésre képes, mint én. Ha 
azonban valamire képes, akkor csak 
Isten cselekszi azt Énok által, amit 
Énok bizonyára nálamnál is jobban 
belát, lévén ő egy igaz bölcs. 

Előbb azonban azt mondottam, hogy 
Abedám háromszoros lény. Ennek az 
az értelme, hogy Abedám - legalábbis 

ahogyan én gondolom és észleltem - 
az isteni erő teljességének a 
birtokában van, mivelhogy ő teljesen, 
mint az Istenben lakozó legtisztább 
szeretet, szinte önállóan lépett fel, és 
ebből az önállóságból kifolyólag úgy 
beszélt és cselekedett, mintha nem is 
Ő lenne az Istenségnek alárendelve, 
hanem az Istenség egész teljességében 
Őneki. 

Ha pedig ez tagadhatatlanul így van, 
hiszen akkor Abedám háromszoros; 
t.i. maga az Istenség... mert a tiszta 
szeretet, továbbá maga az Istenség 
működő ereje, mert ez az Ő tiszta 
szeretetigéje, ... s végül maga a 
Szeretet, mert ez maga az Istenség 
végtelen hatalma. 

Íme tehát ez lenne a mi véleményünk 
Abedámról és Énokról. Úgy közöltem 
Veled, ahogyan felfogtuk. Ismét a Te 
dolgod, hogy  helyeseld vagy 
kifogásold, mert a bölcsességet csakis 
a bölcsesség vizsgálhatja és 
világíthatja meg! Istené azonban 
minden dicsőség mindörökké! Amen.” 


166. Fejezet - Az ész-okosság és a szívbölcsesség közti 
különbség 


Abba erre így szólt a szóvivőhöz, 
valamint annak testvéreihez: 
„Mondom neked, egészen helyes 
feleletet adtál, és minden úgy van, 
ahogyan most megvilágítottad. 

De mindez eszes gondolkodásodból és 
világi bölcsességedből fakadt, aminél 
fogva te teljesen igaz ember is vagy. 
Minthogy azonban minderre érett 
fontolgatás és gondolkodás útján jöttél 
rá, ezáltal egyidőre felelevenítetted 
lelked érzékeit, de szellemed amellett 
mégis teljesen felébreszthetetlen, sőt 
majdnem szinte holt maradt. Hogy így 


van, azt néhány kis hasonlatból 
világosan meg fogjátok érteni. 

A lélek és annak érzékei a szellemnek 
a virága. Ha azonban egy liliomot, 
amely még nem nyílt ki teljesen, 
töviről leszakítasz és vízbe helyezed, 
úgy ott is ugyan ki fog nyílni, és 
ugyanolyan alakú és illatú lesz, mint 
amelyik a tövén kifejlődött, de ha a 
mag megérésére kerül a sor, akkor lám 
az tönkre megy, az ereje nem a 
virágból fakad - amelynek csak az a 
rendeltetése, hogy a mag számára a 
megfelelő formát, azaz testet 
alakítson, hanem a gyökérből, amely 
az életerőtől átitatott termőföldben 
van. 

Lásd, éppen így van az az emberrel is, 
ha csupán a tiszta bölcsesség után 
kapkod. Mert a bölcsesség önmagában 
véve akkor nem egyéb a növény 
virágának üres kifejlődésénél, amelyet 
tövéről leszakítottunk és nincs 
életereje, mert nincs se gyökere, se 
termőföldje, csupán csak vize. Víznek 
pedig önmagában nincsen élete, 
hanem csak az a képessége van meg, 
hogy a termőföld életét feloldja, és a 
gyökereket a föld életének felvételére 
alkalmas állapotban fenntartsa. 

A szeretet azonban az élet fájának a 
gyökere, a termőföld pedig a lélek, 
vagy a szív, amely az érzésben 
nyilvánul meg. Aki tehát az élet 
gyümölcseit akarja aratni, annak a 
termőföldet meg kell trágyáznia és a 
gyökeret táplálékhoz juttatnia, így 
azután a tövön, amely az egészében 
gyökéren él, majd a virág és 
egyidejűleg azzal csíraképes mag is 
pompásan ki fog fejlődni! 

Abedámot és Énokot a valósághoz 
teljesen híven akként fogtad fel, amint 

a tőről leszakított és aztán vízben 

kinyílt virág hasonlít ahhoz, amely a 
tövén virágzik ki. Ha azonban aztán 
magot kezdesz keresni, akkor bizony 
azt nem találsz, mert nincs gyökér és 
nincs termőföld. Megérted ezt? 
Hallgass meg még egy hasonlatot! 
Lásd, meleg nyáron sok növény 
díszlik a föld talaján. Ha azonban beáll 
az életet kemény próbára tevő tél, 
tönkreteszi a világosság minden 
teremtményét, csupán a gyökeret és a 
teljesen megérett magot nem tudja 
életétől megfosztani. 

Látod, ugyanígy van ez az Abedám és 
Énok megismerésének a dolgában is. 
Az értelem mindaddig tartja meg 
magában Abedámot és Énokot, amíg 
számára ők tapinthatóan itt vannak, és 
addig fog róluk elmélkedni, amíg csak 
neki megfelelő végeredményhez nem 
jutott. Ha ezt elérte, akkor aztán 
lenyugodott számára a Nap is, és 
megkezdődött a tél. 

A megismerések elhalni kezdenek, és 
a halálba mennek át, amely csupa 
valótlanság és gonoszság, és a 
penészvirághoz és gombákhoz 
hasonlít, amelyeknek sem gyökerük, 
sem magjuk nincsen. 

Ha azonban a szívben a szeretet 
fogadja magába Abedámot és Énokot, 
akkor fává terebélyesednek, amelynek 
lombjai között a Mennynek szellemei 
is elrejtőznek. 

Mert akkor Abedám lesz a gyökér, és 
szava lesz az a termőföld, amelyből 
aztán mindenünnen egy Énok fog 
sarjadni eleven és érett maggal telten. 
És e tőnek a virága igaz lesz, és maga 
adja meg a magnak a megfelelő 
formát, és a kellő szilárd ruhát, 
amelyen az élet örökké fennmarad! 
Érted ezt? 

Igen, most úgy érted, amint a vízben 

lévő virág hasonlít a tökéletes 
virághoz. Ha azonban csak értelmed 
vízében maradsz meg, akkor ebből a 
megértésből sohasem fog eleven mag 
kifejlődni éppen úgy, amint a vízben 
lévőből sem! 

Azt mondom azonban neked. A 
gyökértől elszakított virágtövedet 
vedd körül szíved eleven, jó földjével; 
öntözd azt szakadatlanul ezzel az én 
ajkaimról most folyt eleven vízzel - 
akkor legalább még a magot meg 
tudod érlelni, azt újra elvetheted a te 
termőföldedbe, hogy új életgyökered 
is támadjon, amelynek már semmiféle 
tél nem árthat. Mert gyökér nélkül élet 
nem lehetséges! 

Most bizonyára csodálkozol az Én 
bölcsességemben. De mondom neked: 
kutass, hogy minél előbb szeretetem 
ejtsen csodálatba. Akkor többé nem 
csodálkozol majd annyira a 
bölcsességen, mint inkább az örök 
életen, amely a Szeretet és ősalapja 
minden bölcsességnek. 

Ha valaki egy szép virággal ajándékoz 
meg, amilyent még nem láttál, nagyon 
örülsz. Én azonban odaadom neked az 
egész növényt. Ültesd el 
termőföldedbe, és aratni fogod a 
gyökeret, a virágokat és végül majd az 
élet magvát is. 

Értesd meg ezt! Ha pedig valami 
érthetetlen előtted, nézd, itt vagyok én, 
ott van Énok, kérdezz és mi gyökeres 
feleletet adunk neked és 
mindegyiketeknek. Amen.” 


167. Fejezet - Isten Igéje mint az elven víz - Hasonlat 
az esővízről, amely a növényzet megöntözésére jobb a 
forrásvíznél 


És az első a négy férfiú közül az 
idegen mélységes bölcsességén 


elámulva így szólt: , Halljad jóságos 
férfiú, barátom és testvérem! 
Szavaidból semmi sem érthetetlen 
előttem, mert világosan fejezted ki 
magadat és hasonlatod a leszakított 
liliomról, amely aztán víztartályban 
mag nélkül nyílna ki, nagyon találó 
volt, és mi jól megértettük, amit azzal 
mondani akartál nekünk. 

És teljesen be is látom, hogy minden 
az egész természetben, annál fogva 
még inkább az emberben is 
csalhatatlanul meg van  okolva. 
Beszéded vége felé azonban - mivel 
kissé fellelkesültél - elejtettél valamit, 
amit kedves jó férfiú, barátom és 
testvérem, nem bírok tető alá hozni. 
Azt mondottad ugyanis szavaidról, 
hogy azok eleven víz lennének, és 
azzal öntözzem szorgosan a letört 
virágtőt, aminek folytán aztán, ha nem 
is azonnal, a gyökeret kapom, de 
legalább magot termelek ki, amelyet 
ez után kellene még csak 
termaföldembe vetnem, hogy 
gyökérhez, szárhoz és virághoz is 
juthassak és abból aztán az új maghoz 
is, az örök életre. 

Mindez helyes, nagyon bölcs és 
világos. De hogy te miként teszed 
szavadat élő vízzé, vagy inkább, hogy 
én miként tegyem azt - lásd jóságos 
férfiú, barátom és testvérem, ez egy 
kissé merészen van kimondva, azaz 
egyelőre így gondolom, amennyiben 
azt még nem fogom fel. 

Ha azonban testvéries szívességből 
megtennéd azt, hogy a szavaidat 
világosabban megmagyarázd, úgy 
biztosítlak arról, hogy én és mi 
mindnyájan, minden egyes szavadat 
cselekvőleg tiszteltben tartjuk és 
igyekezni fogunk azokat szívünkben 
eleven gyökérré, és eleven maggá 

fejleszteni. 

Ha tehát meg akarod ezt cselekedni, 
akkor kérünk erre!" 

És a legszentségesebb Abba erre 
szólásra nyitotta ki ajkait és mondta: 
„Valóban a leghelyesebb kérdést 
intézted Hozzám! Mert mondom 
neked, éppen attól függ minden, hogy 
azt helyesen felfogjátok! 

Aki nem érti meg, miként eleven víz 
az én szavam, az nem érti meg a 
legkevésbé sem, mi - Isten, mi 
Abedám és mi Énok; mert mindezt 
még csak az eleven víz leplezheti le 
előtte teljesen. 

Minthogy pedig az eleven víznek 
valódi, legbensőbb ismerete ezt 
feltételezi, kérdés: miként van az, 
hogy az én ajkamról elhangzó szó 
eleven víz? 

Ezt is egy találó képpel világítom 
meg, halljátok hát: 

Neked otthon kerted van. Abban 
különféle hasznos növényeket ültettél 
el. Ha a nyár folyamán néha-néha 
nagy szárazság következett be, 
megöntözöd a növényeket jó vízzel, 
nehogy kerted száraz  talajában 
elszáradjanak és elhaljanak. 
Szorgalmas öntözésed ellenére 
azonban alig fejlődnek a növények és 
aratásod akkor éppolyan szegényes, 
mint amily szegény kerted talaja az 
eleven táplálékban, amely egyedül az 
Ég felhőiből eredő áldásos esőből áll. 
Saját magad is mondod 
bölcsességedből kifolyólag: a száraz 
esztendő csapás mind a növényzetre, 
mind pedig gyomrunkra és bőrünkre! 
Miért tartod tehát jobbnak az esővizet 
annál a víznél, amelyet korsódból 
öntesz a növényekre? Felelj erre a te 
bölcsességedből!" 

A kérdezett így felelt: , Az egészen 


természetes! A földből eredő forrásvíz 
már átadta a földnek az ő éltető erejét, 
mielőtt még a föld felszínére kerül; az 
esővíz azonban éltető erejével telten 
meggyöngületlenül hull alá a föld 
talajára, és itt aztán egyetlen cseppje 
nagyszerűbb hatású a növényvilágra, 
mint a legtisztább forrásvízből egy 
egész korsónyi! Azt hiszem a felelet 
helyes?” 

És a szentséges Atya válaszolta: 
„Egészen helyes! Tekintsd tehát az Én 
szavamat is a minden élet egéből 
eredő esőnek, s akkor az Én szavaim 
az élő vizének elevensége éppenséggel 
nem lesz többé talány számodra, és 
Abedám  Énokkal együtt teljes 
világosságban áll majd előtted, 
Istenségének egész teljességében. 
Értsd meg!" 


168. Fejezet - A négy világi bölcs az idegenben 
felismeri az Urat - A bölcsesség hosszú és a szeretet 
rövid út az Isten-keresők számára 


Abbának e beszéde után a négy férfiú 
nagyon meghökkent, s mindegyikük 
így gondolkozott magában: , [Igazán 
nagyon különös! Mit is gondoljunk 
erről az emberről?! 

Vajon ki és mi ő? Honnét is jöhetett? 
Valóban ez az ember úgy beszél, 
mintha Ő Maga Jehova lenne!" 

Miután a négy közül az első Abbától 
előbb engedelmet kért, a négy kissé 
hátrább lépett, és tanakodni kezdtek a 
módfelett bölcs idegen felől. 

Az első mindjárt így kérdezte a többi 
hármat: „Testvéreim! Ti is éppen úgy 
hallottátok, és bizonyára ugyanúgy 
megértettétek ennek az idegen 
férfiúnak a beszédét, mint én. Nos mit 


gondoltok felőle, kicsoda ő? Ki lehet 
őv 

A második erre így felelt: „Testvér, 
tudod, hogy bizonyos dolgokban nem 
igen szoktam tévedni, és most is meg 
vagyok győződve, hogy a fején 
találom a szöget. 

A kertről, annak öntözéséről szóló 
kép, a forrásvíz és az esővíz 
összehasonlítása, s végül az Abedám 
jelenlétére való világos célzás, semmi 
kétséget sem hagynak hátra - legalább 
számomra afelől, hogy mögötte 
Abedám-Jehova rejlik. 

Látjátok testvéreim, ez az én 
véleményem, amely ellenállhatatlanul 
támad bennem, s amely egyben olyan 
örömteljes gyönyörrel tölti el egész 
lényemet, amilyent még sohasem 
éreztem. 

De nem akarom véleményemet 
senkire ráerőszakolni, és nagyon 
kellemesen érintene, ha a ti erre 
vonatkozó véleményeteket is 
megismerhetném.” 

És a harmadik rögtön így felelt erre: 
„Testvéreim, nekem úgy tetszik, hogy 
e testvérünknek igaza van! Nem 
akarok még teljes határozottsággal 
igent mondani, de ha ti e pontban egy 
véleményen vagytok, én bizonyára 
nem mondok nemet!” 

Hogy e férfiú több a közönséges 
embernél, az minden egyes szavából 
kitűnik. Hogy azonban közvetlenül 
Maga Abedám-Jehova, vagy csak 
annak szelleme nyilatkozik-e meg 
ezen az idegenen keresztül, ez még 
eldöntésre vár. 

Ha azonban egyedül csak rajtam 
múlna, akkor én inkább a 
közvetlenségre szavaznék, mint a 
közvetettségre - de azért senkit sem 
akarok elhatározásában befolyásolni.” 
És a negyedik így szólt: „Testvér, azt 
hiszem, nem járok téves úton, ha 

véleményedhez csatlakozom. Most 
még csak vezérünk nyilatkozzon, és 
akkor majd kiderül, melyik oldalon 
van a többség." 

Az első főszónok így válaszolt erre: 
,, Testvéreim! Teljesen egy nézeten 
vagyunk! Már első beszéde után ez 
volt az én titkos véleményem, és most 
örvendek annak, hogy valamennyien 
egy nézeten vagyunk. Most csak az a 
kérdés: miként kezdjük el a dolgot - 
miként közeledjünk Hozzá, miféle 
áldozatot mutassunk be Neki, Aki 
előtt legtitkosabb gondolataink is 
örökkévalóságokkal előbb ismertek 
voltak, mielőtt még az Ő mindenható 
szavától gondolkodó és érző 
emberekké lettünk? 

Ő, Aki egyetlenegy szavával az Eget 
és Földet és számtalan teremtményt 
teremtett, most annyi szót beszélt 
hozzánk! Mondjátok, mit gondoltok, 
mi lehet, mi lesz ebből?" 

Erre hirtelen Abba lépett közéjük, és 
mondta: , Gyermekeim, barátaim és 
testvéreim! Szívemnek nagy öröme 
telik bennetek, mert ti igazán úgy 
találtatok meg Engem, ahogyan 
szabad emberekhez illik. 

De a ti utatok Hozzám, a ti szentséges 
Atyátokhoz fáradtságos volt. Mert a 
bölcsesség kicsiny és nehézkes 
lépéseket tesz, míg a szeretet ajtóstól 
ront a házba. Minthogy azonban 
Engem  megtaláltatok,  örvendjetek 
most minden erőtökből, mert íme Én, 
a mindenható Isten, mint a ti 
legszeretőbb Atyátok, láthatóan 
vagyok most köztetek! 

Jöjjetek mindnyájan ide keblemre és 
érezzétek, hogy valóban a ti örök, 
szentséges és legszeretőbb Atyátok 
vagyok! Jöjjetek! Jöjjetek! Amen.” 


169. Fejezet - A szeretet mint az igaz Istentisztelet és az 
igaz áldozat - Az Ur ismét láthatatlanná lesz 


Erre nemcsak a négy férfiú, hanem 
akik a Magaslaton voltak, 
valamennyien Hozzá rohantak, és 
szemükben a szeretett örömkönnyeivel 
körülfogták  Abbát. Mindnyájan 
dicsőítették és magasztalták Őt, és 
imádták szívük mélyén. 

Ő mindnyájukat megáldotta, és végül 
így szólt hozzájuk: , Gyermekeim! 
Most megláttátok igazi Atyátokat és 
megláttátok Bennem Istent! Szeretettel 
vettetek körül, mivel Én is szeretettel 
jöttem hozzátok. Higgyétek 
mindnyájan szíveitekben szilárdan azt, 
hogy Én egyedül vagyok az igazi, 
jóságos, szentséges Atya, az Ég és 
Föld egyedüli Ura, a mindenható 
Isten, minden dolgok Teremtője, 
fenntartója, irányítója és Maga az 
egyedüli örök és legtökéletesebb Élet, 
mert Maga az örök, végtelen Szeretet 
és Bölcsesség! 

Higgyétek tehát ezt erősen 
szívetekben! És érezzétek, hogy az 
örök Élet az Én szeretetem által 
tökéletesen bennetek van! Így azután 
itt is és odaát is mindenkor boldogok 
lesztek az — Én szeretetem és 
bölcsességem örök lakában. Itt azért 
lesztek boldogok, mivel nem látjátok 
majd, és nem szenveditek a halált, 
odaát pedig az által, mert életem 
csodáinak végtelen teljességét mind 
nagyobb mértékben fogjátok 
magatokban szellemileg kibontani. 
Mint igaz Atyátok áldottalak meg 
most titeket. De ti is áldjatok meg 
Engem szívetekben állandó 
leghűségesebb szeretetetekkel, így 
aztán tetteitek eleven volta révén 
bizonyságát adjátok annak, hogy 


hiszitek, hogy Én vagyok az egyedüli 
jóságos Atya, Aki már 
örökkévalóságokkal előbb szeretett 
titeket, mielőtt még a Nap az Égbolton 
ragyogott. 

Aki kezével tisztel majd Engem, 
annak áldott legyen a keze munkája. 
Aki lábával tisztel Engem, annak az 
útjába ne kerüljenek kövek. Aki 
testével tisztel Engem, annak áldott 
legyen a teste és húsának egyetlen 
rostját se érje soha fájdalom. Akik 
szájával tisztel Engem, annak szája 
áldott legyen, hogy minden nép 
dicsérje őt, aki szemével tisztel 
Engem, az sohase lássa a halált. Aki 
fülével tisztel Engem, annak fülébe 
sohase jusson gonosz hang, hanem 
csakis összhangzó hangok 
gyönyörködtessék azt. Aki fejével és 
agyával tisztel Engem, azt nagy 
bölcsességgel áldom meg. Aki 
azonban szívében tisztel Engem, mert 
szeretetével tisztel, amely az ő egész 
élete. Aki azonban eme egész életével 
tisztel Engem, az egészen is legyen 
áldott a Belőlem, a szent, 
legszeretőbb, jó Atyából való örök 
életével. 

Tiszteljetek tehát Engem mindnyájan 
mindenkoron szívetekkel, akkor az 
örök élet lesz bennetek, mert akkor 
szívetek az örök élettel, azaz az Én 
szentséges, mindenható szeretetemmel 
van telve. 

Sem kezével, sem lábával, sem 
szájával, szemével, vagy fülével nem 
áldhat meg Engem senki, hanem csak 
az Én szent szeretetemmel eltöltött 
tiszta szívvel! 

Aki azonban ilyen szívvel áld meg 
Engem, az egyben kezével, lábával, 
szájával, szemével, fülével, egész 
fejével és testével, sőt minden erejével 

áld meg Engem, ezért aztán Én is 
teljesen meg akarom áldani az ilyen 
embert örök életre. 

Az Engem csak részben áldani akarót 
Én is, amint mondtam, csak részben 
áldom meg! 

Maradjatok meg azért az egyedüli 
szeretetben, akkor állandóan áldásom 
teljességében lesz részetek! Ha 
azonban nem egyedül a szeretethez 
tartjátok magatokat, akkor áldásaim is 
olyanok lesznek, mint a ti szeretetetek. 
Bizony mondom nektek gyermekeim: 
Nekem, a ti Atyátoknak nem kellenek 
áldozatok, és nincsen szükségem 
Engem külön dicsőítő, Nekem 
szolgálni akaró úgynevezett 
Istentiszteletre. Eléggé hatalmas 
vagyok arra, hogy Magam végezzek el 
minden szolgálatot, ahogyan ezt már 
örökkévalóságok óta a ti áldozatotok 
és  Istentiszteletetek nélkül is 


megcselekedtem. 
Ha azonban már szolgálni akartok 
Nekem, akkor szolgáljatok 


kölcsönösen egymásnak az Én atyai 
szeretetemben, s akkor igaz Isten- 
szolgái lesztek. 

Aki áldozatot akar hozni, az szívében 
áldozzon. Szívében az Én atyai 
szeretetemet hozza Nekem áldozatul; 
az ilyen áldozatot mindenkor szívesen 
veszem. 

Most mindent tudtok elevenen 
önmagatokban. Szívlelļljétek meg 
mindezt - mindenkor, és cselekedjetek 
eszerint, akkor az örök élet teljessége 
folyamként fog ágyékotokból előtörni, 
s örökre, mindörökre elpusztítja a 
halál lakát. Amen. 

Nálatok Énok az Én ajkam; őt 
hallgassátok; az ő szava fog megáldani 
vagy megítélni titeket szívetek 
milyensége szerint. Amen, amen, 

amen!" 

Abba erre ismét láthatatlanná vált, és a 
gyermekek síró szemei elől utolszor 
tűnt el, azaz amíg Ádám még életben 
volt, és azután általában nem volt 
többé látható a nagy idők idejéig, 
amikor mint az ember Fia öltött testet. 


170. Fejezet - Énok beszéde az éppen láthatatlanná lett 
Urról - Ádám botor kívánsága, Enok találó válasza 


Csak jó idő múltán tértek magukhoz 
az atyák, és nézdegéltek körös-körül, 
nem látják-e valahol Jehovát? 

De minden igyekezetük hiábavaló 
volt. Mert Jehova ismét szentélyébe 
rejtőzött és semmi más szemmel nem 
volt többé kifürkészhető, mint csak a 
szív tiszta szeretetének a szemetvel. 
Egy idő múlva Ádám Énokhoz lépett 
és mondta neki: , Énok! Beszélj 
valamit Róla, Akit szemmel látni nem 
voltunk méltóak, hogy ne érezzük 
magunkat annyira elárvultnak! 

Mert semmi sem okoz a szívnek 
nagyobb fájdalmat, mint annak az 
elvesztése, amit már szeretetünkkel 
megragadtunk. És annál fájdalmasabb 
Annak az elvesztése, Aki szívünk 
egyedüli tárgya! 

Beszélj tehát Énok - beszélj! Beszélj 
Róla, és semmi egyébről ne beszélj, 
csupán, csak Őróla! Mert Ő egyedül 
most szívünk legnagyobb szükséglete. 
Ne beszélj arról sem, ami 
valamiképpen vonatkozik Reá, hanem 
tisztán csak Őróla beszélj; arról sem, 
mennyi szeretetet, irgalmat, 
leereszkedést tanúsított, amíg 
közöttünk volt, és mint vezetett, 
tanított minket, és mint mutatta meg a 
legnagyobb szelídséggel a hozzá, a 
legjóságosabb, legszentségesebb, 
legszeretetteljesebb Atyához vezető, 

szeretettel telt, szentséges utakat! 
Tehát csakis Róla beszélj kedves 
Énok! Amen.” 

És Énok erre azonnal így szólt: 
,, Tiszteletreméltó Atya! A te 
kívánságod olyan tiszta, mint ott a 
fehér homokban játszadozó, fehér 
kövek alól kibuggyanó legtisztább 
forrásvíz. De gondolkozz csak kissé, 
mit is jelent az, Róla, csakis Róla 
beszélni? 

Tekintsd meg az Ő nagy szavait 
körülöttünk - mi sem vagyunk 
egyebek, és bármire tekintünk is, 
minden csak Isten szava! 

Most aztán azt kívánod, hogy Róla 
beszéljek anélkül, hogy bármit is 
érintenék, ami Vele valamiképpen 
kapcsolatos?! 

Mondd meg nekem tiszteletreméltó 
Atya, miként lehetne ez lehetséges? 
Mert Róla beszélni, anélkül hogy a 
Vele vonatkozásban lévő képeket, 
dolgokat, tárgyakat érinteném  - 
egyszerűen teljes képtelenség. 

Csak ha megszakítás nélkül 
folytonosan az Ő nevét kiejtenénk! De 
mit szolnál vajon ahhoz, ha csak rövid 
ideig is tartana ez? 

Vagy lehetne-e beszédnek nevezni 
ugyannak a névnek a teljes egyforma 
szó-sorozatát, ha az bár szeretetünk 
legméltóbb és legmagasztosabb 
tárgyát nevezi is meg? 

Azért tiszteletreméltó Atya, kissé meg 
kell változtatnod szívednek ezt a bár 
magában véve legtisztább, de ennek 
ellenére is kivihetetlen kívánságát, s 
akkor haladéktalanul teljesítem is azt.” 
És Ádám belátta kívánságának balga 
voltát, és így szólt Énokhoz: „Igen, 
igen fiam, neked igazad van, 
kívánságom tényleg teljesen 
kivihetetlen. Cselekedj tehát a 

legszentségesebb atya szeretetével 
rokon szíved szerint, és nekem minden 
kedvemre lesz, amit csak elmondasz 
Róla, Amen." 

Énok erre a következő rövid beszédet 
intézte a jelenlevőkhöz: , Atyáim és 
testvéreim! Nem figyeltétek még meg, 
hogyan veszi ki magát a nappali 
Égbolton a Hold a Nap mellett, és 
hogy milyen különbség van a Hold és 
a Nap világossága között? 
Elcsodálkozva néztek mind reám, és 
nem tudjátok, mit akarok ezzel 
mondani?! 

Óh hallgassatok csak meg! Ezt a képet 
majd érhetőbben részletezzük. 
Lássátok, amidőn az Égboltról a Nap 
hatalmas világossága ragyog le ránk, 
akkor a Hold szégyenkezve húzódik 
meg a Nap ragyogása mellett és a Nap 
sugaraiban a felhőcske is sokkal 
szebben fénylik, mint a Hold az ő éjjel 
pompázó fényességében. Csak amidőn 
a nappali világítás már leáldozott, 
kezd a Hold hideg fényessége 
előtűnni, amely mellett a kis csillagok 
is még világíthatnak. 

Lássátok, ugyanúgy van az most 
velem is! Az Atyára vonatkozó 
minden egyes szavam úgy venné ki 
magát ajkaimról, mint a Holdvilág a 
Napfény mellett. Ha azonban este és 
éjszaka lesz, akkor az én Holdam is 
úgy világít majd, mintha saját 
fényessége lenne, és még más 
csillagokat is hagy világítani maga 
körül. 

Mindaddig azonban - amíg még Isten 
szavának a nagy fényessége világít 
bennünk, hiú botorság azén 
holdvilágom. Azért engedjétek el most 
nekem a kívánt beszédet és üdítsétek 
fel magatokat a még bennetek ragyogó 
nagy világosság sugarainál. 

Mert most beszédem a Nap teljes 
elsötétüléséhez hasonlítana bennünk; 
azért maradjunk a Nappalban, amíg 
csak tart. 

Ha azonban ez a Nappal valamikor 
megszűnnék, csakis akkor nézzetek 
körül, atyáim és testvéreim a Hold 
után. Most pedig menjünk haza, mert 
a Nap nemsokára lenyugszik. Tegyük 
ezt! Amen." 


171. Fejezet - Sét éléskamrái csodálatosan megtelnek 


Énoknak e szavaira az atyák, valamint 
a délvidéki négy idegen is 
felemelkedett és lakóhelyükre 
indultak. Ide érkezve Ádám meghívta 
Énokot, az ismert Abedámot és a 
délvidéki négy férfiút, hogy töltsék az 
éjszakát kunyhójában és étkezzenek 
vele. 

A vendégek gyermeki szeretettel 
vették körül Ádámot, meghívását 
szívesen elfogadták és kunyhójába 
mentek. 

Ádám azonnal rendelkezett, hogy Sét 
gondoskodjon az estebédről, amit Sét 
mindjárt meg is tett. 

Ezért sietve kunyhójába ment és 
felszólította gyermekeit, hogy 
hozzanak három közepes nagyságú 
kosárral a legjobb gyümölcsből, 
valamint tejet, bogyónedvet, vizet, 
kenyeret és mézet. 

Sét gyermekei a nagy éléskamrába 
siettek, hogy atyjuk parancsát 
teljesítsék. Milyen csodálkozva és 
szomorúan tértek azonban vissza, 
amidőn azokat teljesen üresen találták. 
Amidőn ezt Séttel közölték, ő maga is 
az éléskamrába ment, és csekély 
szomorúságára igazolva látta 
gyermekei kijelentését. 

„Mihez fogjak most, kérdé saját 

szívét. Ez azonban néma maradt, és 
nem adott tanácsot. 
Ezért megint kiment kunyhójából és 
Ádám lakába ment. 


Ideérkezve a legsajnálkozóbb 
arckifejezéssel beszélte el 
éléskamráinak rendkívül szomorú 
állapotát. 


A már meglehetősen éhes Ádám ezt 
hallván, nagyon elszomorodott. Majd 
Énokhoz fordulva megkérdezte, vajon 
az ő éléskamrája nincs-e jobban 
felszerelve, mint Sété? 

És Énok így válaszolt: „Halljátok, ha 
Sét atya kamráival tényleg úgy áll a 
dolog, amiként itt nekünk elmondotta, 
úgy én előre is meg vagyok győződve 
arról, hogy az én éléskamráim 
nincsenek olyan szegényesen ellátva, 
mint az övéi! 

Azt hiszem azonban Sét atya az ő 
nagy buzgalmában ezúttal nem nézett 
eléggé alaposan körül házában, azért 
engedjétek meg mégegyszer, hogy 
mondhassam: Sét kamrái telis de teli 
vannak; Sét atya menjen csak 
mégegyszer oda és győződjön meg, 
hogy kamrái telve vannak! 

Mert Abba-Jehova nemcsak akkor van 
telve szeretettel és irgalommal 
irántunk, amikor közöttünk látható 
módon jár kél, hanem Ő akkor is 
ugyanilyen, amikor rejtve van 
szemeink elől. Azért Övé minden 
szeretetünk, dicsőítésünk, imádatunk 
mindörökké amen!” 

Sét erre így szólt: ,„Énok igazat 
szóltál! Jóságos, legszeretetteljesebb 
Atyánké legyen minden szeretetünk, 
imádatunk! Mert Ő most nagyot 
cselekedett és irgalmas volt hozzám, 
mert valóban, az előbb teljesen üresek 
voltak éléskamráim, most pedig 
szívemben teljesen megtöltve látom 


15. 


16. 


17. 


18. 


19. 


20. 


21. 


azokat." 

És Sét ismét lakába tért, ahol felesége 
és gyermekei már elébe siettek és 
kiáltották: , Atyánk, atyánk, 
éléskamráink egészen tele vannak 
mindenféle legillatosabb és legjobb 
ételekkel!" 

Sét erre arcra borult és hálát akart adni 
és imádkozni; a mennyekből azonban 
szózat hallatszott: , Kedves testvérem 
Sét! Hiszen ismerlek téged, és te is 
ismersz Engem! Azért kelj fel és 
gondoskodjál Ádámról és a Nekem 
kedves vendégekről! Amen." 

Sét ekkor felugrott és körültekintett, 
hogy nem látja-e valahol Abbát? 

Az égi hang azonban még szólt: „Sét, 
mit keresel szemeiddel magad körül? 
Hát nem a szíved az Én házam 
benned? Menj tehát és szolgálj a 
vendégeknek! Amen." 

Sét erre elment és gazdagon ellátta az 
ismert vendégeket és elbeszélte a vele 
történteket. 

Énok erre így válaszolt: , Így van, és 
így is marad, hogy a fül közelebb van 
az élethez, mint a szem, de mégis 
egyedül csak a szív az örök lakóhelye 
az életnek! Azért szenteljük teljesen 
szívünket Neki, az élet Atyjának, 
mindörökké. Amen." 

Ezután Ádám megáldotta a 
vendégeket, majd velük együtt Istent 
dicsőítette és mindnyájukkal 
nyugovóra tért. 


172. Fejezet - Az első egyház a Földön. A magaslatról 
való hét hírnök Lamek palotájában, Hanokban. 


Miután hét napig a magaslaton, Isten gyermekeinél tartózkodva, Jehova 


személyes jelenlétében láttuk, hallottuk az első egyház megalapítását a 
Földön, s ezáltal felvilágosítást nyertünk a Mózes által a bibliában említett hat 
teremtési napról, s ez alatt nem is egyéb értendő, mint az első egyház alapítása 
a Földön, - hagyjuk el rövid időre a magaslatot és nézzünk utána, mi történik 


közben Hanokban, miféle változások mentek ott végbe egy hét alatt? 

Látjátok - Kizehel, Setlahem és Jorém most mennek Lamek palotájába. 
Előzőleg már többször is odamentek, mindent meg is mutattak nekik, 
különösen a csábító külsejű nőket, akik négyet meg is igéztek a hírnökök 
közül. Ezért küldöttem le hozzájuk a vitanapon Ábel angyalt s ez a négy most 
nincsen is jelen. 

A Lamekhez vezető ajtó mindeddig nem nyílt meg a hírnökök előtt, ezúttal 
azonban szilárdan eltökélték, ha törik, ha szakad, de valahogyan bejutnak 
Lamekhez. A palota első lépcsőjéhez érkezve, egy sereg teljesen mezítelen, 
bájos és szép nő állta útjukat. Siránkozva kérték a három hírnököt, 
szabadítsák meg őket, mert egy óra múlva kegyetlenül megölik őket, mivel az 
előző napon nem sikerült nekik Lamek legádázabb ellenségeit elfogni, és 
bosszújának kiszolgáltatni. 

Ez azonban csupán Lamek egyik cselfogása volt, amit a három férfiú 
rögtön felismert a Kizehel így szólt a mezítelen nőkhöz: - gonosz viperafajzat 
vagytok! Nem Lamek fog benneteket kegyetlenül elpusztítani, hanem Jehova 
fenyítő vesszője! A városon kívül mocsarakban genny és fekély pusztítsa el 
élő testeteket! Történjen örökké Jehova mindenható akarata! Amen. 

Ebben a pillanatban borzalmasan égető kiütések keletkeztek a hatvan 
mezítelen nő testén, mire őrjöngve, üvöltözve rohantak a város utcáin 
keresztül az említett mocsarakhoz, s belevetették azokba magukat. Testük 
megtelt fekéllyel, gennyel, s bűzös, gennyes hasuk levált testükről. 

Az első lépcső így megtisztult. A második lépcső azonban ismét telve volt 
mezítelen és kétségbeesetten jajgató nőkkel, s ezeknek testét Lamek 
poroszlóinak éles vesszőcsapásai szaggatták fel. Midőn a vérző nők a három 
hatalmas férfiút megpillantották, még hangosabban siránkozva kérték, 
mentsék meg őket Lamek poroszlóinak kezei közül. 

Hagyjátok abba a vesszőzést, parancsolta Kezehel a poroszlóknak és 
vezessétek el Lamek e hősnőit a mocsarakhoz, hadd részesüljenek ottani 
bűntársnőik jutalmában! Ti azonban ne vegyetek többé vesszőt kezetekbe, 
másként úgy pusztultok el, mint ezek a bűnös nők! Történjen most örökké 
Jehova akarata szerint! Amen. 

A poroszlók eldobták vesszőiket, hátrakötötték a feltépett testű nők kezeit, 
s elhurcolták őket a mocsarakhoz. Itt eloldozták kezeik kötelékeit s otthagyták 
őket. A nők látva társnői sorsát, rettentő jajgatásba törtek ki, majd szintén a 
mocsarakba vetették magukat kétségbeesésükben s az előbbiekhez hasonlóan 
ők is elpusztultak. 

Midőn a poroszlók a palotához visszatértek, a három hírnök figyelmeztette 
őket, forduljanak Jehovához, s a palotába többé ne lépjenek be, hanem 
vonuljanak el feleségeikkel együtt Farakhoz, s ott más rendeltetésük lesz. A 
száz poroszló erre eltávozott a palotából, a három hírnök pedig a harmadik 
lépcső felé indult. 


173. Fejezet - A harmadik lépcső s ennek akadályai a 


három hírnök számára 


A harmadik lépcsőhöz érkezve, ugyancsak csodálkozott a három hírnök 
Lamek újabb cselvetésén, mert ilyesmire nem voltak elkészülve. Erről Én sem 
szóltam nekik, hogy az ilyen rendkívüli eseményeknél, annál jobban bízzanak 
az Általam nekik juttatott erőben és bölcsességben. 

A lépcsőkön ugyanis mezítelen gyermekek között a szintén mezítelen 
anyák feküdtek, kötelekkel és láncokkal a lépcsőhöz bilincselve. Midőn az 
anyák a három hatalmas férfiút megpillantották, így átkozódtak: melyik 
leggonoszabb és legmélységesebb pokolból kerültetek ti ide? Nekünk azért 
kell itt a legborzalmasabb gyötrelmeket elszenvedni, hogy megakadályozzunk 
titeket abban, hogy Lamekhez bejussatok! És ti azt mondjátok, hogy Jehova 
küldöttei vagytok? Óh ti rettentő nagy gonosztevők! Ha Jehova hozzátok 
hasonlít, akkor Lamek, a mi szörnyetegünk, minden embertelen gonoszsága 
mellett is csak enyhe esti szellő hozzá képest! 

Mit vétettetek ellenetek azok a szegény leányok, akiket Lamek az ő 
végtelen kegyetlenségében elcsábított aljas céljaira, hogy kegyelem, irgalom 
nélkül a mocsarakba űzzétek őket, hogy ott testileg, lelkileg elpusztuljanak? 
Óh ti, a legmélységesebb pokol küldöttei - miként egykor a nagy Farak 
tanította - ti merészelitek magatokat az összes ördögöket megszégyenítő 
cselekményeitek mellett Jehova küldötteinek nevezni? 

Lamek mindkét testvérét agyonütötte, s így kétszeres halált érdemelt 
volna, de Jehova azt mondotta: aki Lameket megöli, azt hetvenhétszeres 
bosszú éri utol. Ezek a szegény leányok velünk együtt még a légynek sem 
ártottak! Ti azonban, Jehova örök szeretetének állítólagos hírnökei, a 
legkegyetlenebb, leggyalázatosabb módon  öltétek meg ezeket a 
háromszorosan is szerencsétleneket, akiket Lamek aljas céljaira hajuknál 
fogva hurcoltatott be ebbe a borzalmak házába poroszlóival, s ez utóbbiakat ti 
még szabaddá, boldoggá is tettétek! 

Óh ti nyomorult, kegyetlen hírnökei Jehovának, ha ezt a szörnyeteg 
Lameket akartátok megtéríteni, miért nem kíséreltétek meg ezt először 
ezekkel a boldogtalan leányokkal, mielőtt oly kegyetlenül megölettétek őket? 
Óh ti, nem is Jehova miatt jöttetek ide, hanem azért, hogy e síkság szegény 
népei felett uralkodjatok! 

Nézzetek reánk, milyen gyalázatos módon bántalmaznak bennünket 
miattatok! Nem szidalmaznátok bennünket hazugnak, s nem ölnétek meg 
bennünket is a mocsarakban? Ha ezt akarjátok, oldozzátok fel kötelékeinket, 
mert anyák részére semmiféle halál és pokol sem lehet gyötrelmesebb annál 
az állapotnál, amelyben most vagyunk előttetek! 

Ha pedig nem ezt akarjátok, akkor tapossátok el ártatlan gyermekeinket, 
nyomuljatok be Lamekhez, a förtelmek tanyájára, s tegyétek még gonoszabb 
ördöggé, mint amilyen már most is! Átkozott legyen az a nap, amelyen 
megszülettünk! Átkozott legyen a nemzőnk, átkozott a Teremtő, aki ilyen 
nyomorúságra teremtett bennünket, s örökké átkozottak legyetek ti, akik azért 


jöttetek ide, hogy nyomorúságunkat még súlyosbítsátok. 

Semmisítsetek meg bennünket örökre, ha tudtok, de ne gyötörjetek 
bennünket még jobban, mint amennyire már eddig is gyötrődtünk! 

A három hírnök erre megdöbbent, s nem tudta mi tevő legyen, mert a 
megláncolt anyák látványa és a gyermekek siránkozása, jajongása szívükig 
hatolt. 


174. Fejezet - Setlahem bűnbánatra késztető beszéde a 
gonosz asszonyokhoz. Az első és második lépcsőről 
megmentett leányok elmondják csodálatos 


megmentésüket 


A három hírnök tehát csodálkozott ugyan kezdetben Lamek fortélyán, 
amellyel így el tudta zárni előlük a harmadik lépcsőt, de az asszonyok 
panasza, siránkozása nyomasztólag hatott lelkiismeretükre. Ezért szellemben 
megjelentek a mocsaraknál, a nekik juttatott erejükkel megtisztítva s 
újraélesztve kiemelték onnan a nőket. Majd visszaterelték őket a lépcsőn 
leláncolt asszonyokhoz és Setlahem így szólt hozzájuk: 

Ti gonosz asszonyok ide nézzetek! Itt vannak előttetek épségben a ti 
bűntársnőitek! Élettelenül hevertek a mocsarakban s onnan újraélesztve, 
sértetlenül idevezettük őket! Ti megmentett leányok, mondjátok el ezeknek a 
gonosz asszonyoknak, ki tisztított meg és emelt ki titeket a halálból és keltett 
titeket újra életre? 

A százhatvan leány egyhangúlag így válaszolt: óh halljátok Lamek és 
szolgáinak boldogtalan ágyasai! Mi valamennyien holtan hevertünk a 
mocsarakban, csak szegény lelkünk lebegett nyomorultan a mocsarak felett. 
Egyszerre három fénylő alak közeledett e siralmak helyéhez s mi csakhamar 
felismertük bennük Jehova e három hírnökét. Ezek így kiáltottak: Ébredjetek 
fel, isteni küldetésünk bizonyságára! Erre megtisztult testtel szálltunk ki a 
mocsarakból, lelkünk újra egyesült testünkkel, s egy láthatatlan hatalom ide 
vezetett bennünket, hogy bizonyságot tegyünk arról, hogy e három hatalmas 
férfiú valóban Jehova küldötte! 

Most szóljatok, ti gonosz asszonyok - mondotta erre Setlahem - ki adta 
Lameknek azt a tanácsot, hogy így zárja el a lépcsőt előlünk? Nem ti voltatok 
ezek a tanácsadók? Nem többnyire erőszakkal ragadtátok el az anyáktól e 
kicsiny gyermekeket erre a gyalázatos célra? Nem magatok láncoltátok le 
testeteket, s kötöztétek le e gyermekeket? 

Jehova egy ideig elleplezte mindezt előttünk, most azonban feltárta 
gonoszságotokat egész teljességében! Kinek a gyermekei vagytok ti, hogy 
Jehovát és a Sátánt is egyaránt átkozzátok? Mi történjen most veletek, hiszen 
e förtelmek e háza is túlságosan jó a számotokra? Ítélkezzetek önmagatok 
felett! 

Az asszonyok erre így kiáltoztak: annak a barátai, akinek a nevét többé 
nem szentségteleníti meg a mi gyalázatos nyelvünk! Semmisítsetek meg 


bennünket tejesen, mert még a legnyomorultabb lét is túlságosan nagy 
kegyelem lenne számunkra! 

Keljetek fel - szólt Setlahem - vigyétek vissza a gyermekeket és menjetek 
ki a mocsarakhoz, mossátok meg magatokat, tartsatok bűnbánatot, s várjátok 
meg, míg hozzátok megyünk, hogy megadjuk nektek illő jutalmatokat 
gonoszságtokért! Ebben a mostani állapototokban még a pokolra is túlságosan 
rosszak vagytok, menjetek tehát! Ti, megmentett leányok vonuljatok vissza 
szobáitokba, öltözzetek fel, azután jöjjetek ide vissza, vezessetek bennünket 
Lamekhez! Amen. 


175. Fejezet - Setlahem megbízása a megmentett 
leányokhoz. A három küldött behatol Lamekhez. A 
tehetetlen Lamek dühe 


Az asszonyok erre jajongva távoztak el a gyermekekkel, a leányok pedig 
rendesen felöltözve jöttek vissza szobáikból. Leborultak a három hírnök előtt, 
bocsánatot kértek előbbi, inkább csak kényszerből elkövetett gonoszságukért 
és hálát adtak nekik megmentésükért. A hírnökök megáldották, s 
megerősítették őket az Én nevemben, azután Setlahem így szólt hozzájuk: 

Halljátok ti leányok, kik már öt napja szolgáltok Lameknek, azaz 
szolgáinak, most megtisztultatok és Jehova áldását is elnyertétek általunk, az 
ő szolgái és hírnöki által! Ezzel megszüntetek a pokol gyermekei lenni és a 
menny gyermekeivé váltatok, viselkedjetek tehát ehhez méltóan, hogy 
mindenkor megmaradhassatok az áldásban. 

Az engedelmesség az első lépcsőfok az örökélet hajlékához. Ha tehát el 
akartok jutni az örök élethez, engedelmeskedjetek minden ajkunkról elhangzó 
szónak és tegyétek meg Jehova iránti mindinkább erősödő szeretetetekből 
mindazt, amit mi kívánunk tőletek. Ha így cselekedtek, Jehova iránti szívbeli 
szeretetetekből, akkor mindinkább megerősödtök, s többé nem a bűn hősnői 
lesztek, hanem az isteni örök életé, s örök tetszésre szolgáltok Istennek! 

Az első kívánságunk az, hogy vezessetek bennünket Lamek szobájához! A 
második az, hogy menjetek ki a mocsárhoz, gyűjtsetek száraz fát és 
helyezzétek azt a mocsár partjára mindaddig, amíg mi nem jövünk hozzátok! 
Ha az ott mosakodó asszonyok, vagy bárki más megkérdezne titeket, miért 
cselekszitek ezt, mondjátok, hogy mi Jehova hírnöki rendeltük el ezt, s jaj lesz 
annak, aki kezet emelne rátok, vagy aki az összehordott fához nyúlna. 
Egyelőre tudjátok mi a teendőtök, most tehát vezessetek bennünket 
Lamekhez! Amen. 

A leányok egy csoportja erre előrement, a másik csoport követte a 
hírnököket. Lamek szobájához érkezve, azt mondották a leányok: - ez Lamek 
szobája, de hogy valóban benne tartózkodik-e most, azt persze nem tudhatjuk, 
mert ajtaja zárva van! Jehova legyen veletek és velünk! 

Setlahem megdicsérte őket hűségükért, s elbocsátotta mindnyájukat, hogy 
fát gyűjtsenek. Kizehel erre megérintette az elreteszelt és eltorlaszolt ajtót, 


mire az hirtelen felpattant és Lamek volt látható haragjában eltorzult arccal, 
trónján ülve, melyet ezer, hosszú dárdákkal felfegyverzett poroszlója és 
szolgája vett körül. 

Első szavai ezek voltak: - szolgák, ragadjátok meg ezt a három 
gonosztevőt a hegyekből, kössétek meg erősen, hogy saját kezűleg 
szabdalhassam szét őket! Teljesítsétek mindenható akaratomat! 

Kizehel azonban felemelve kezét, dörgő hangon kiáltotta: - megálljatok! 
Idáig, s hajszállal sem tovább! Aki közületek megmozdítja kezét, vagy lábát, 
az abban a pillanatban a halálé lesz! 

Mivel senki sem mozdult meg a fegyveresek közül, Lamek trónjáról 
leugorva, kiragadta egyik szolgája kezéből a dárdát, de az izzóvá vált 
kezében, mire átkozódva dobta le, s egy másik dárdát ragadott meg, de ezzel 
megégette tenyerét. 

Mivel látta, tehetetlen haragjában reszketve, dühösen kérdezte: Mit akartok 
itt, ti hegyi fenevadak? Beszéljetek, hogy Lamek megadhassa, ami nektek jár! 
Beszéljetek! 


176. Fejezet - Kizehel erélyes szavai a dühös 
Lamekhez. Az ellenkező Lameket engedelmességre 
kényszeríti 


Kizehel ismét felemelte kezét és erős hangon mondotta a dühös Lameknek: 
- Lamek te minden bűnnek, förtelemnek és legelvakultabb gonoszságnak 
hitvány királya! A nagy mindenek felett hatalmas Isten nevében azt mondom 
neked, - még legszennyesebb utcádnak egy-egy kövét sem kívánjuk tőled 
váltság fejében, s ha ezt a síkságot elhagyjuk, még a port is leverjük 
lábunkról! 

Itteni tartózkodásunk alatt a tiszta levegő és vízen kívül semmit sem 
vettünk magunkhoz, ami ebben az országban terem, mert mindennel 
bőségesen el vagyunk látva! Ebből is láthatod, hogy mi nem váltságért jöttünk 
ide, ezzel szemben azonban engedelmességet követelünk tőled! 

Te király vagy, mindenkitől feltétlen engedelmességet követelsz élet vagy 
a legborzalmasabb halálra, de te magad még sohasem engedelmeskedtél. Most 
tehát első ízben kell engedelmeskedned annak, amit Jehova nevében 
követelünk tőled. Ha engedelmeskedsz, jól jársz, ha azonban ellenkezel, addig 
kell Isten fenyítő vesszejét elviselned, amíg Jehova nevében nem hajtod 
nyakadat engedelmesen a mi akaratunk igájába! Nos, most már tudod milyen 
váltsággal tartozol nekünk! 

Lamek erre felugrott veszett dühében és Kizehelnek rohant, mintha 
darabokra akarná őt szaggatni. Kizehel azonban megragadta, hosszú hajánál 
felemelte, megrázta és megkérdezte: Lamek te nyomorult, tehetetlen erőtlen 
féreg, meddig akarsz még velünk ellenkezni? Te, akit mi Istennek bennünk 
lakozó erejével, egy leheletünkkel megsemmisíthetünk, te merészelsz 
szembeszállni Isten mindenható akaratával? 


Mondd meg nekem mit fogsz cselekedni, ha elengedlek, mert addig nem 
érintheted meg újra lábaddal a talajt, amíg határozottan ki nem jelented mit 
fogsz ezután tenni! Hogy pedig mennyiben segíthetnek rajtad szolgáid, azt 
már láthattad. 

Lamek fogcsikorgatva felelte: adjatok nekem legalább háromnapi 
gondolkodási időt, hogy összeszedhessem magamat. Azt már látom, hogy 
ilyen ellenfelekkel szemben, amilyenek ti vagytok, nincsenek fegyvereim, 
azért meg kell fontolnom, hogyan tudnék nektek engedelmeskedni. Most 
pedig helyezz engem vissza a talajra, s mondd meg mit tegyek! 

Kizehel erre lábára állította Lameket, s elengedte őt. Lamek ekkor trónjára 
ült, s komoly arccal kérdezte, mit tegyen tehát a nagy király, a Föld és a 
Menny uralkodója: 

Először is - válaszolta Kizehel erre a merőben ostoba kérdésre - azonnal 
szálljon le a nagy király a menny és föld uralkodója trónjáról, ha nem akar 
hamuvá égni! 

A trón ebben a pillanatban átforrósodott, mire Lamek leugrott róla és első 
ízben átkozta meg trónját. 

Kizehel így folytatta. A trónjavesztett nagy király most követ bennünket a 
mocsarakhoz, testőrségével együtt! Ott majd további utasítást kap teendőjére 
nézve! Kövess tehát bennünket Jehovának a nagy és mindenható Istennek 
nevében! Amen. 


177. Fejezet - Kizehel erélyes szavai Lamekhez. Lamek 
testőrségével együtt követi a három hírnököt a 
mocsarakhoz 


Lamek erre megkérdezte Kizehelt: Miért kívánod, hogy szolgáim és 
poroszlóimmal együtt kövesselek? Nem  kértem-e tőled háromnapi 
meggondolási időt? Miért nem adod meg ezt nekem? Felelj erre! 

Azért, válaszolta Kizehel, mert Isten akarja ezt így! Mi semmit sem 
cselekszünk önmagunkból, hanem csakis Isten akaratát követjük, Akinek 
nevét a legborzalmasabban meggyaláztad, megszentségtelenítetted! Ezért hát 
meggondolási időt sem adhatok neked! 

Isten már nagyon hosszú meggondolási időt engedélyezett neked a 
visszafordulásra, ezt azonban a leggyalázatosabb, legförtelmesebb gaztettek 
elkövetésére használtad fel. Meggondolási időt tehát nem adhatunk neked, 
hogy ez alatt még további gaztetteket eszelj ki! Kövess tehát azonnal 
bennünket, és ne kísértsd meg - mint eddig - Isten türelmét, konokságoddal, 
másképp erőszakkal kényszerítünk téged erre! 

Mi mindent követtél te el Jehova ellen megátalkodottságodban! Milyen 
régen történt már az, hogy Meduhed sok ezernyi hívével együtt eltávozott, s 
az őt üldöző Tatahár és serege teljesen megsemmisült? Milyen régen hagyott 
el téged a bátor Sibin követőivel? Milyen régen elhagytak téged asszonyaid 
15! Mire mentél Hored ellen, akinek csalárd módon leányodat adtad feleségül? 


Néhány nap előtt az egész földet fel akartad gyújtani! Mondd sikerült ez 
neked? 

Mi lett Horadallal, akit Isten gyermekeinek megsemmisítésére küldtél el 
számos fegyveressel? Mit nyertél ezzel? Mit használtak neked 
kegyetlenkedéseid? Gazdagabb, hatalmasabb lettél? Gondold meg mi mindent 
cselekedtél már Isten ellen és mi lett mindennek a következménye? Azt 
mondom neked, csupán az, hogy mind mélyebbre süllyedtél a sátán 
rabszolgaságában, s abból végtelen nehezen tudsz majd kiszabadulni! 

Azt képzelted, hogy mindenható Isten vagy! Óh te dőre! Miért nem 
kísérelted meg egy embert teremteni, vagy legalább újra életre kelteni azokat, 
akiket megöltél? Akkor mindjárt meggyőződhettél volna milyen nagy 
balgaság a te istenséged elképzelése! 

Most tehát ne ellenkezz, hanem kövess bennünket, mert Jehovának ez az 
utolsó kegyelmi sugara számodra! Ha ezt elfogadod, megmenekülsz ítéletétől, 
ellenkező esetben azonban kérlelhetetlenül halálos ítéleteddé válik 
kegyelmének ez az utolsó sugara! Kövess tehát bennünket. 

De mit csináljak én a mocsaraknál - kérdezte dühösen Lamek. 

Isten hatalmát kell felismerned - felelte Kizehel és be kell látnod, hogy 
Isten nem tréfál a hozzád hasonlókkal, mert Isten komoly s nem tartja az 
embereket hatalmas játékszerének! 

Ezek az erélyes szavak végre arra késztették Lameket, hogy kíséretével 
együtt elinduljon a három hírnökkel. Midőn az emberek azt látták az utcákon, 
hogy a három hírnök Lamek előtt halad, úgy vélték Lamek legyőzte és halálra 
ítélte őket. Ezért így kiáltoztak: - jaj nekünk, jaj nekünk, Lamek legyőzte a 
hegységből érkezett hatalmas férfiakat. Ma őket öli meg, holnap pedig 
bennünket! 

Kizehel azonban erős hangon mondott a siránkozóknak: Jöjjetek csak 
utánunk és nézzétek, mi történik, s csak azután siránkozzatok miattunk és 
miattatok! 

Aki bennünket legyőzött volna, annak Istent kellett volna legyőznie, akkor 
pedig már a Föld sem létezne lábunk alatt, mert a Föld, valamint a Menny 
Istené! A Föld azonban még létezik, tehát Isten is létezik, s Belőle mi is! 
Jöjjetek tehát mindnyájan, hogy belássátok hiábavaló aggodalmaitok nagy 
dőreségét! Erre nagy tömeg követte őket a mocsarakhoz. 


178. Fejezet - A tüzes ítélet Lamek ágyasai felett 


Midőn a mocsarakhoz érkezve Lamek azt látta, hogy az asszonyok a 
mocsár iszapjával dörgölték testüket, a leányok pedig a fát gyűjtötték össze, 
haragosan kérdezte Kizehelt: Mondd meg nekem, Hanok nagy királyának, te 
hosszúlábú hegyi fenevad, miféle gonosztettet akarsz itt házam népével 
művelni? 

Halljad felelte keményen Kizehel, ki élő tanyája vagy a sátánnak, ki magad 
vagy a leggyalázatosabb pokol, a szemed láttára végbemenő cselekmény majd 


megadja neked erre a feletet! Hallgass és semmit se kérdezz többé tőlünk! Ha 
pedig én kérdezlek, ember nyelvén felelj, s ne a sátán nyelvén! 

Lamek erre elnémult, mert tanácsosabbnak látta a hallgatást, mivel 
meggyőződött, hogy fellépésével nem félemlítheti meg a hírnököket, és 
fegyvereseivel sem mehet semmire sem. 

Kizehel ekkor a fát gyűjtögető leányokhoz fordulva így szólt: - halljátok, ti 
megtisztult leányok! Teljesítettétek kívánságunkat, s elegendő fát gyűjtöttetek 
össze rövid idő alatt. Ha teljesen fel akartok szabadulni, hozzatok lehetőleg 
gyorsan tüzet. 

A leányok elszaladtak és csakhamar égő szurokból és gyantából készült 
fáklyákkal tértek vissza. Kizehel ekkor a testüket még mindig iszappal 
dörzsölgető asszonyokhoz fordulva így szólt: - Testetek most már alkalmas a 
pokol számára, miként lelketek is. Jöjjetek ki a mocsárból és lépjetek fel erre 
a farakásra, hogy létetek e lángok hatására szűnjön meg, már régen 
megérdemelt jutalmatok gyanánt! Így legyen! 

Az asszonyok erre jajgatni, könyörögni kezdtek, s így kiáltottak: Az 
egyedüli nagy, hatalmas Isten küldöttei, rendeljetek el nekünk bármilyen 
vezeklést, csak hagyjátok meg nyomorult életünket, hogy ne pusztuljunk el 
örökre! Ha pedig meg akartok bennünket ölni, vagy meg kell ölnötök 
bennünket, ne ezt a leggyötrelmesebb módot válasszátok erre! A mindenható 
nagy Isten irgalmára kérünk erre titeket! 

Ez nem rajtunk múlik - szólt Kizehel - mi nem ítélhetünk felettetek, és nem 
oldhatunk fel benneteket, mert csupán az isteni akarat végrehajtói vagyunk! 
Boruljatok le inkább Isten előtt, s kérjétek Tőle a megváltástokat, s mi azt 
fogjuk tenni, amit szívünkben tudtul ad nekünk! 

Az asszonyok erre Istenhez kiáltottak, szabadítsa meg őket a reájuk váró 
borzalmas gyötrelmektől. ekkor haragos mennydörgésszerű hang hallatszott: 
csak a tűz által juthattok el a megváltáshoz! 

Kizehel ekkor így szólt a rettegésükben már szinte félholt asszonyokhoz: 
most magatok is hallottátok, mi legyen veletek! Ne vonakodjatok tehát, 
hanem lépjetek fel a farakásra a mindenható Isten nevében, mert egyedül Ő a 
ti bírátok! 

Az asszonyok erre lassan felemelkedtek, és jajgatva hágtak fel a farakásra. 
Kizehel erre utasította az égő fáklyákat tartó leányokat, gyújtsák meg a 
farakást. Ezek elfordított fejjel, reszkető kézzel teljesítették Kizehel parancsát. 
A farakás gyorsan lángba borult, s az asszonyok már félig elégve is 
vonaglottak fájdalmukban, míg csak a halál véget nem vetett szenvedésüknek. 

Lamek ekkor dühében őrjöngve mondotta Kizehelnek: mit nyertetek és mit 
nyert Istenetek azzal, hogy ilyen nyomorultul pusztították el ezeket az 
asszonyokat? 

Már megmondottam - válaszolt Kizehel - hogy ne beszélj, míg nem 
kérdezünk téged! Te azonban nem engedelmeskedsz akaratunknak! 
Kérdésedre a bekövetkező jelenség a válasz! Kizehel erre erős hangon 
mondotta: Keljetek fel előbbi bűnös testetek hamujából ti megtisztult 


asszonyok és tegyetek bizonyságot Lamek előtt a mi küldetésünkről! 

Az asszonyok erre szinte megdicsőülve emelkedtek fel a hamvaikból és 
dicsőítették, magasztalták Istent s bizonyították, hogy a három férfiú valóban 
Isten küldötte, valamint azt is, milyen csekély volt elszenvedett fájdalmuk 
ahhoz képest, amit most éreznek új életükben 

E hallatlan csoda láttára Lamek is magába szállt és gondolkozni kezdett 


erről. 


179. Fejezet - Kizehel próbára teszi Lamek állítólagos 
istenségét és megalázza őt 


E csodatett után Kizehel újra Lamekhez fordulva így szólt: Lamek, 
nemcsak nagy királynak tartod magadat, hanem esztelenül még Istennek is 
képzeled magadat. Te már sok ezernyi embert végeztettél ki, mindenkor a 
legkegyetlenebb módon, mondd meg tehát nekünk újra életre tudnál-e kelteni 
istenséged hatalmából csak egyetlenegyet is ezek közül? 

Tudjuk azt, hogy megbántad egyik másik cselekményedet, így általad 
megölt fivéreidet is szívesen újra életre keltetted volna. Mondd meg nekünk 
miért nem tetted meg ezt, miközben pedig szilárdan hittél abban, hogy 
mindenható Isten vagy? Talán nem voltál erre képes, vagy isteni 
méltóságodon alulinak tartottad? 

Lamek gőgösen válaszolta: Azért nem akartam ezt, mert méltóságomon 
alulinak tartottam! 

Kizehel erre megkérdezte: - mondd meg tehát, milyen cselekményeket 
tartasz méltónak Istenhez? 

Köteles vagyok minden kérdésedre válaszolni - kérdezte Lamek? 

Igen, ezt meg kell tenned - szólt Kizehel - másként kemény vesszőcsapás 
érhet a magasságból! Felelj tehát! 

Lamek, Kizehel komoly arcát látva, tudatára ébredt, hogy nem tréfálhat 
Kizehellel, s ezért így felelt: - mivel kénytelen vagyok válaszolni, kijelentem, 
hogy csakis világok teremtését és azok megsemmisítését tartom 
tulajdonképpen Istenhez méltónak, minden egyéb a szolgálattevő szellemek 
dolga! A bosszú és ítélet is méltó Istenhez, az irgalom, a szeretet, a türelem és 
hasonló tulajdonságok azonban csak közönséges teremtményekhez illenek! 

Egyelőre hagyjuk ezt - szólt Kizehel - de most azt akarom, bizonyítsd be 
nekem, hogy valóban Isten vagy! Az most mellékes, hogy akarsz vagy nem 
akarsz, hiszen az isteni mindenhatóság számára nincsen lehetetlenség. 
Bizonyítsd be tehát istenségedet, mert az öldöklést és rombolást nem fogadjuk 
el bizonyítéknak, hiszen ilyesmire a ragadozó állatok is képesek! 

Itt vannak a leányok, asszonyok és szolgáid. Ölj meg egyet közülük, keltsd 
azután újra életre, akkor elismerünk a Menny és a Föld egyedüli igaz 
Istenének, és alázatosan imádunk téged! De ne tanakodj ezen sokáig, hanem 
azonnal bizonyítsd be előttünk, mire vagy képes, mint Isten! 

Lamek erre komolyan meghökkent, s nem tudta mit tegyen, vagy legalább 


mondjon. 

Halljad Lamek - szólt ekkor Kizehel - ha nem szolgáltatsz rögtön 
bizonyságot istenségedről, akkor fáklyák lángjával égetve hátadat, 
kényszerítelek arra, hogy saját királyi kezeddel ásd ki azt az ismeretes 
kőtáblát, amelyre Jehova nevét írtad, majd beszennyeztél, elátkoztál, és 
trágyába ástál el, s azt megtisztogasd, s bűnbánóan egész életeden át imádd 
Jehova nevét! 

Lamek most már majdnem megpukkadt tehetetlen dühében, mert tudta 
hányadán van az ő mindenhatósága, ezért fogcsikorgatva beismerte, hogy 
istensége csak üres sallang volt királyi méltósága emelésére, s nem volt 
valóság. 

Ha ez így van - szólt Kizehel - miért szentségtelenítetted meg ennyire az 
egyedül igaz Isten nevét? Beszélj, mert különben azonnal meg kell kezdened 
az általam most említett munkát! Lamek azonban néma maradt tehetetlen 
dühében. 


180. Fejezet - Lamek dacossága és konoksága, Kizehel 
erélyes szavai és Lamek gőgös válasza 


Kizehel hiába várt Lamek válaszára és ezt már előre is tudta, de azért adta 
meg neki ezt a gondolkodási időt, nehogy azt mondhassa, miért nem 
hagytátok, hogy kissé összeszedjem magamat. Ezért egy idő múlva Kizehel 
így szólt Lamekhez: 

Lamek, te gonosz szolgája a sátánnak. Megnémultál, mivel most csapdába 
kerültél! Szíved telve van a bosszú gondolataival és borzalmas átkokkal 
ellenünk, tehát Isten ellen is! Mondd meg nekem, miféle lény vagy te? Már 
bebizonyítottuk, velünk szembeni tehetetlenségedet, meggyőződtél Istennek 
bennünk rejlő legyőzhetetlen erejéről, belátod, hogy semmit sem tehetsz 
ellenünk, de mégis konokul szembeszállsz Isten örök szeretetének bennünk 
lakozó szellemével! 

Nézd ezeket a leányokat, akiket az első és második lépcsőre helyeztél el, 
hogy megakadályozzák, hogy hozzád bejuthassunk! Istentől nyert 
akaraterőnkkel űztük őket a mocsarakhoz, azonban elpusztultak, de mégis 
mindnyájan élnek! Azt is láttad, midőn asszonyaid hamuvá égtek, s 
megdicsőült testtel emelkedtek fel hamvaikból! Nem kétségtelen bizonyítéka 
mindez a mi isteni küldetésünknek? 

Mondd, mit árthatsz te nekünk konokságoddal, bosszúvágyaddal? Te 
nyomorult tehetetlen féreg? Te merészelsz Istennel szembeszállni, mikor 
egyetlen leheletünkkel megsemmisíthetünk téged! Óh te pokol förtelme! Isten 
ellen akarsz harcolni, mikor életed minden pillanata csak az ő nagy irgalmától 
függ. Te akarod Istent megtámadni, ki abban a pillanatban megsemmisíthet és 
száműzhet örök haragja tűzének poklába! Kíséreld meg gyalázatos 
bosszúvágyadban, engem megsemmisíteni, s győződj meg akkor még jobban 
teljes tehetetlenségedről, vakságodról! 

Már meggyőződtél mennyire semmis a te hatalmad velünk szemben, miért 
tanúsítasz tehát ilyen megátalkodott konokságot az általunk kikötött 
engedelmesség helyett, mikor csakis ezáltal lehet részed Isten kegyelmében, s 
akkor a mi bűnbánó, de nagyon kedves testvérünk lennél? Beszélj tehát, mert 
Annak nevében parancsolom ezt neked, Aki nagy irgalmából azért küldött le 
bennünket a szent magaslatokról ebbe a bűnnel terhes országodba, hogy téged 
az Ő számára megnyerjünk. 

Lamek felfuvalkodva így felelt: - amit te itt beszéltél, azt nem értem meg 
és nem is akarom megérteni, mert így nem beszélnek egy királlyal aki, miként 
te Istennel beszélsz és Istentől ered az is, hogy hetvenhétszer bűnhődjék az, 
aki támadja a királyt! 

Nem állok bosszút sem rajtad, sem Istenen, mert tudatában vagyok 
tehetetlenségemnek. Te azonban már megtámadtál engem, a királyt, és 
számolnod kell majd ezért Isten előtt! Isten rendje és bölcsessége messzebbre 
lát, mint a te szemed, s ha én ilyen vagyok és így cselekszek, az is ugyanúgy 
Istenből ered, miként ez nálad is így van! Miért állítasz ide engem, mint 
szörnyeteget, melyhez hasonló nem létezik? 

Ha én a síkság királya vagyok, te pedig hozzám küldettél, akkor úgy 
beszélj velem, mint a küldött a királlyal köteles beszélni és nem úgy, mintha 
ítélkezni akarnál felettem. Hatalmamat megtörheted ugyan ezen a módon, de 
akaratomat örökké nem! Értsd meg ezt, te hatalmadban elbizakodott 
gonosztevő ennek a szerencsétlen, elátkozott országnak a királyával szemben. 


181. Fejezet - Párbeszéd Kizehel és kérkedő Lamek 
között. Lamek háromnapos kényszerű tartózkodása a 
mocsaraknál 


Halljad Lamek - szólt Kizehel - igazad van, ha ezt követeled tőlünk, de 
mond meg, mit követeljünk akkor mi, mint az igazi Legfenségesebb, 
legszentségesebb Isten követei tőled, miután már kellően bebizonyítottuk, 
hogy valóban azok vagyunk, akinek mondottuk magunkat. 

Hogyan egyeztethető össze az általad velünk szemben használt hegyvidéki 
vadállatok megszólítás a mi isteni küldetésünkkel, valamint a lépcsők 
eltorlaszolása előttünk, s egész viselkedésed irántunk, mikor te már jól tudtad, 
kik vagyunk mi? Erre adj választ, mint király! 

Ha ezt igazolni tudod, akkor visszavonom minden szavamat és jóváteszek 
mindent! De jaj neked, ha nem leszel erre képes. Te Istenre hivatkoztál, akit 
szóval és cselekedeteiddel elátkoztál, és mint legnagyobb gonosztevő 
szembehelyezkedtél örök érinthetetlen szentségességével! Szedd össze tehát 
magadat, mert ha nem tudod magadat igazolni, - akkor, mint mondottam - jaj 
neked azt mondom. Ezért ér téged az isteni fenyítés első csapása! Beszélj 
tehát! Amen. 

Lamek erre keményen Kizehel elé lépve mondotta: úgy véled Lamek 
megrettent fenyegetésedre? Soha! Lamek, a király nem fogja magát előtted 
igazolni, mert nem fél sem Istentől, sem a haláltól, tőled pedig a legkevésbé, 
ha ezerszer nagyobb hatalommal is lennél felruházva, mint amilyennel mint 
Jehova küldötte rendelkezel! 

Ha tűzes vesszővel akarsz engem csapkodni, tedd meg mindhalálig! 
Életemet elveheted, de felfogásomat, akaratomat, - amíg élek - soha! 
Esküszök királyi becsületemre! Ha a legnagyobb fájdalmakkal akarsz 
időlegesen, vagy örökké gyötörni, csak haragomat táplálod, de nem 
csökkented, de akaratom olyan marad, mint amilyen most, a világok terhe 
alatt nem hajol meg. Meggyőződhetsz arról, hogy Isten akarata meghajlik, de 
Lameké soha! 

Csavarj izzó kígyókat testem körül, dobj fehéren izzó ércbe, annál jobban 
átkozlak Isteneddel együtt. Ha meg akarsz engem törni, akkor semmisíts meg, 
mert ha nem létezek, akaratom is megszűnik, azt is megjegyzem, hogy 
Lameknek még egyéb erők is rendelkezésre állanak, de ezeket még nem 
tartotta érdemesnek felhasználni! Ha azonban még tovább sértegettek, akkor 
majd megmutatja mi rejlik Istensége mögött! Azért azt tanácsolom nektek, 
hagyjátok el három nap alatt királyi városomat, másként rosszul jártok! 

Te már megfenyegettél engem ,jaj neked"-del, én azonban, mint király 
nem tettem meg ezt, mert úgy gondoltam: az én törvényeimbe nem vagytok 
beavatva, továbbá, hogy ti, velem és népemmel együtt Ádám gyermekei 
vagytok, azért elnézéssel voltam irántatok, mint nyers és műveletlen 

emberekhez, kik első ízben voltatok városomban! 


Mivel most azt látom, hogy engem, a királyt minden áron szeszélyetek 
rabszolgájává akartok tenni, én is azt mondom - jaj nektek, ha három napon 
belül el nem hagyjátok királyi városomat mindenkorra! Távozzatok tehát 
innen, mert Lamek ezentúl sem kérdez, sem nem felel nektek a további 
engedetlenségtek esetén, majd megtalálja a kellő eszközöket, hogy titeket, 
mint gonosztevőket a legszigorúbban megfenyítsen! Értsétek meg ezt és 
távozzatok! 

Jól van - válaszolta ere Kizehel - legyen úgy, ahogyan mondod! Ti 
leányok, asszonyok és fegyveres szolgák az egész néppel és velünk együtt 
hagyjátok el ezt a helyet! Lamek egyedül maradjon itt és ízlelje meg három 
napon át az Isteni fenyítő vesszőt! Ennek letelte után talán szívesebben fogad 
bennünket, mint ma! Így legyen! 

Erre mindenki elhagyta ezt a helyet, s vidáman tért vissza a városba. 
Lamek azonban nem volt képes helyéről elmozdulni, miközben fájdalmak 
gyötörték. A városban mindenki számára tilos volt három napig ezt a helyet 
megközelíteni. 


182. Fejezet - Kizehel, Setlahem és Joram meglátogatja 
a négy beteg testvért. Kizehel tanítása Abel szelleme 
által, s a négy beteg meggyógyítása 


A három nap alatt a három küldött meglátogatta a másik négy testvért. 
Ezek ugyanis betegen feküdtek egy vendégfogadóban, miután Ábel szelleme 
kissé megfenyítette őket, mert elcsábítani hagyták magukat Lamek női által. A 
három küldött tudta ugyan, hogy ezt a négy testvérüket megfenyítettem, de 
még nem tudták, hogy ki által. Kizehel hozzám fordult ebben a dologban, 
mire megnyitottam legbensőbb látását. Ekkor Ábel jelent meg előtte. Kizehel 
meghajolt, s megkérdezte: - mennyei testvérem: - meddig kell még négy 
szegény testvéremnek ilyen állapotban maradnia? 

Ábel így felelt: - addig, amíg a testi vágyak el nem tűnnek szívükből. 
Tekints csak bele megnyitott szívükbe, látod mennyi mezítelen nő tanyázik 
szívükben az Isteni szeretet helyett és milyen nagy gyönyörűségüket találják 
ezeknek a testvéreknek a szellemei ezekben a nőkben! Amíg tehát ez el nem 
távolodik belőlük, addig nem maradhat tétlen az én vesszőm! Figyelmeztesd 
őket erre, de nevemet ne említsd! 

Kizehel erre megkérdezte: - halljad szeretett mennyei testvérem, mi a te 
véleményed Lamek felől? Úgy vélem, alapjában sohasem tér meg, s ha 
látszatra megtérne, az nem igazi, bensőséges, hanem csak külsőséges lesz 
nála. 

Kedves testvérem - felelte Ábel - azzal ne törődj hogyan végződik, hanem 
cselekedj türelmesen Istennek előtted jól ismert akarata szerint, akkor minden 
bizonnyal jól végződik! Neked mindenek előtt türelemre van szükséged, 
akkor minden könnyű lesz számodra! 

Ne törődj tehát azzal, miként csűri-csavarja Lamek a dolgokat, hanem 


ügyelj mindenkor pontosan a benned megnyilatkozó Isteni akaratra, s 
cselekedj is szerinte, akkor mindig a legegyenesebb, s a legrövidebb úton 
haladsz. Hogy a megátalkodott Lamek ma, holnap, vagy csak évek múlva 
fordul vissza, azt az Úr magának tartja fenn, mert útjai és végzései 
kifürkészhetetlenek ! 

Mi akkor cselekszünk helyesen, ha csakis az Ő akarata szerint cselekszünk 
és Őt, a legszeretetteljesebb, legszentségesebb Atyát mindenek felett 
szeretjük! Légy tehát teljesen nyugodt, Lamékkal kapcsolatos küldetésed 
dolgában, cselekedj Isten akarata szerint, és minden egyebet helyezz Annak, a 
mindenható kezébe, Aki e küldetésedben állandóan kinyilatkoztatja neked 
szentséges akaratát, s akkor minden jól végződik! 

Fő dolog tehát számunkra a türelem, s akinek ez szívében rejlik, az elnyeri 
munkájának jutalmát, míg a türelmetlen gyakran pillanatok alatt 
megsemmisíti azt, amin tíz év óta fáradozott! Ha például egy anya látja, hogy 
gyermekei kedvüket lelik a hasznosban, szépben, magasztosban, de emellett 
türelmetlen, ha gyermekei nem képesek mindjárt felfogni, ami után szívükben 
vágyakoznak, mi lesz akkor a gyermekek benső fejlődésével, szellemével? A 
gyermekek bosszankodni fognak türelmetlen anyjukra, sőt megvetik, kitérnek 
előle, ha ez lehetséges. Mennyivel inkább szükségünk van tehát a türelemre 
nekünk, kiket útmutatóknak rendelt ki, hogy ne torlaszoljuk el azoknak az 
útját, akiket örök céljukhoz kell elvezetni! 

Ezért tanúsíts te is kedves testvérem nagy türelmet fontos tisztségedben, és 
ne hasonlíts ahhoz a dőre anyához, aki inkább csak követ töret gyermekeivel, 
ahelyett hogy azzal foglalkoztatná őket, ami a szívük vágya. Fogadd szívem 
áldását a mi szentséges Atyánk nevében! Amen. 

Ábel ezzel eltűnt Kizehel szeme elől, ki mélyen szívébe véste Ábel szavait 
és testvéreivel is közölte azokat, de nem mondotta meg nekik, honnan eredtek 
azok! Mindnyájan örvendezve dicsőítettek Engem szívük mélyéből. Midőn a 
négy beteg is hallotta a szavakat, mindjárt javult állapotuk, megtisztították 
szívüket a testi vágyaktól, és újra részesültek a kegyelemben, irgalomban. 
Azután felkeltek betegágyukból, elhagyták a vendégfogadót, és három 
testvérükhöz csatlakoztak. 


183. Fejezet - A szívbeli könyörgés hatalmáról. A 


kényszerű éhezés jó hatása Lamekra. Lamek 
bűnbánata, s az Ur irgalma 


Midőn a harmadik nap elkövetkezett, Kizéhel összehívta az ismeretes 
leányokat és asszonyokat, s így szólt hozzájuk: - Halljátok, ti újra éledt 
leányok és asszonyok! A meghatározott harmadik nap elkövetkezett, 
kimegyünk tehát arra a helyre, ahol Lamek tartózkodik. Menjetek Lamek 
palotájába, mondjátok meg szolgáinak, fegyverek helyett ásót, lapátot 
hozzanak magukkal a mocsarakhoz. Ti öltözzetek ünneplőbe és némi 
ennivalót is hozzatok magatokkal! 

A nők ujjongva, Istent dicsőítve készülődtek, közben Istenhez 
könyörögtek, kegyelmezzen a makacs Lameknek, hogy meghajoljon szívében 
szentséges akarata előtt. Némi idő után újra összegyűltek a nők és közölték a 
hét kiküldöttel, hogy mindent elintéztek. 

Jól van, asszonyok és leányok - szólt Kizehel - nagy örömet szereztetek 
nekünk azzal, hogy Istenhez fordultatok kegyelemért a szegény Lamek 
számára. Maradjatok meg a könyörgésteknél, és ma még csodadolgokat 
tapasztalunk Lameknél. De most menjünk! Amen. 

Ezzel mindnyájan felkerekedtek és kimentek a mocsarakhoz, hol Lamek 
féregként vonaglott éhségében, szomjúságában. Odaérkezve Lamek égnek 
emelt karral, reszkető hangon mondotta Kizehelnek: - Hatalmas küldötte 
Annak, Akinek nevét örökké nem vagyok méltó kimondani! Ne félj többé 
akaratomtól, mert örökre megtörted azt! De adj valami erősítést, mert 
rettentően szomjazom, éhezem! 

Kizehel erre így szólt a leányokhoz, asszonyokhoz: adjatok Lameknek 
annyi ételt és italt, amennyit kíván! 

A nők ezt azonnal megtették, Lamek azonban mellét verve mondotta: - Óh 
Isteni irgalmasság! Megérdemli-e Lamek a nagy bűnös, hogy ételt, italt 
fogadjon el azoktól, akiket Te mentettél és tisztítottál meg? 

Igen, Lamek testvérem - szólt Kizehel - mert az Atya jósága a mennyeken 
túl is terjed, ezért egyél, igyál amennyi kell! 

Lamek lelki szemei előtt most megmutatkoztak addigi förtelmes 
cselekményei, és sírva mondta: - Óh ti, - hatalmas küldöttei az örök 
irgalmasságnak! Én sohasem nyerhetek bocsánatot, mert borzalmasan sok 
förtelmességet követtem el! Most belátok szívembe, kígyókkal, ártalmas 
férgekkel van telve, körülöttem pedig seregestől állanak kétségbeesésükben 
kezüket tördelő, engem elátkozó, s bosszúért kiáltanak Istenhez! Ez a látvány 
tárja fel előttem, milyen förtelmesnek kell lennem előttetek és még mennyivel 
inkább Az előtt, Akinek hatalmas küldöttei vagytok! 

Hagyjatok tehát engem éhen halni, hiszen magam is annyi embert ítéltem 
éhhalálra! Hadd haljak meg éhségemben, szomjúságomban, s gyötrődjek 
fájdalmakban, mert úgy sem érdemlek ennél jobbat! Káromoltam Istent, és 
titeket is, meg akartalak benneteket semmisíteni, ha ez lehetséges lett volna 
számomra! Engedjétek meg tehát, hogy bűnbánatom fájdalmaiban pusztuljak 
bele, mert jobbra nem vagyok méltó! 

Azután így kiáltott a láthatatlan seregekhez: Óh ti, akiket én tettem 
szerencsétlenné! Szólítsátok az örök bírót, hogy bosszút, rettentő bosszút 
álljon érettetek rajtam! Semmiféle megtorlás sem lesz elegendő számomra, 
mert még a legsúlyosabb is csekélység nekem! 

Lamek erre összerogyott, s zokogott. A körülállók is valamennyien 
meghatódtak Lamek nagy bűnbánata láttára, és vele együtt sírtak. 

Kizehel akkor hozzálépve, megérintette őt és így szólt: Lamek testvérem! 
Kelj fel és lássad, miként bosszulja meg magát Isten örök szeretete azokon a 
bűnösökön, akik vétkességüket bűnbánattal telten felismerik és megalázzák 


magukat, miként ezt te is megcselekedted. 

A zokogó Lamek erre felemelkedet és a többiekkel együtt ő is egy világos 
felhőt pillantott meg a hét küldött felett, a felhőből pedig ez a szózat hangzott: 
Lamek! Sokáig lábbal tapostad Rendemet, de most megalázkodtál 
bűnbánatodban Előttem és testvéreid előtt, ezért minden gonosztettedet 
eltöröltem és minden bűnödet megbocsátottam! Szedd össze tehát magadat, és 
tett jóvá szereteteddel mindazt, amit Tőlem elpártolva elkövettél! Most pedig 
egyél, igyál, mert Én a te Istened, Urad és Teremtőd, megáldottam az ételt, 
italt számodra! Küldötteink majd megmondják neked, mit kell ezentúl 
cselekedned! Ezt az mondja neked, Aki akkor szólt hozzád, midőn 
agyonütötted fivéreidet! 

A felhő ezzel eltűnt, Lamek pedig feloldódott addigi megkötöttségéből, s 
Kizehelhez lépve így szólt: - Isten hatalmas küldötte! Isten, ki oly szelíden 
szólt hozzám a felhőből, megbocsátotta nagy bűneimet. Bocsásd meg te is, 
amit ellened és testvéreid ellen elkövettem! Ezentúl nem király akarok lenni, 
hanem a legutolsó szolga, s te légy a király a Legfenségesebb Nevében! 

Lamek testvérem - szólt Kizehel - most még gyenge vagy, erősítsd meg 
először magadat étellel, itallal, azután majd megbeszéljük a továbbiakat az 
Isteni akaratnak megfelelően! 

Lamek erre ételt-italt vett magához. 


184. Fejezet - Az ajak általi és a szívbeli hálaadás. A 
megtért Lamek meg akarja tisztítani a kőtáblát 


A jóllakott Lamek aztán így szólt Kizehelhez: a Mindenható nagy Isten 
hatalmas küldötte! Jól laktam a megáldott ételekkel! Egész lényemet nagy 
hála tölti el Az iránt, Aki az ételeket megáldotta, s megbocsátotta bűneimet az 
egész nép, és az egész Föld előtt! Nincsenek azonban szavaim, amelyekkel ki 
tudnám fejezni Isten iránt érzett, számára bizonyára semmis hálámat. Taníts 
meg engem tehát arra, hogy méltó szavakkal tudjam kifejezni azt, amit most 
magamban érzek, s ezentúl bizonyára még erősebben érzek! A 
Legfenségesebbnek kedves barátja, tekints reám gonosztetteim fertőjébe és 
teljesítsd ezt a kívánságomat! 

Lamek testvérem - felelte Kizehel - te ezen töröd a fejedet, aminek alig van 
valami értéke Isten előtt! Hidd el nekem, az Úr a szentséges, szeretetteljes 
Atya nem a szavakra tekint, hanem csakis a szívekre! Az a hála, amelyet te 
most szívedet emésztő láng gyanánt érzel magadban, a legkedvesebb hálaadás 
az Atya előtt! Maradj meg tehát mindenkor emellett, akkor bizonyára, mint 
Neki legkedvesebb hálaáldozatot fogadja el ezt tőled örökre! 

Lásd, - ha egy ember nagy kegyelemben részesül az Atya részéről, a 
szeretet mind hevesebben lobogó lángjával ad hálát szívében és mindaddig 
megmarad ebben az igazi tiszta hálaadásban, amíg ajkán át nem könnyít 
magán, ami szinte látszólagos elégtétel a nyert jótéteményért. Az ilyen 
kötelességszerűnek tűnő utólagos hálaadás megnyugtatja, megkönnyíti a 


szívet, de az a kérdés, - nem lesz-e ezután az ilyen szív hűvösebb, azaz 
kevésbé hálás a nyert jótéteményért, miután hálájának ajkával szinte már 
eleget tett! 

Bizony így van ez, kedves új barátom, s ezt gyermekinknél is 
észrevehetjük. Én azt tapasztaltam, hogy azok a gyermekeink, akik 
úgyszólván minden szavamért ajkukkal adtak hálát, szívükben a legkevésbé 
maradtak hálásak. Azok pedig, akik némán fogadták adományaimat, 
mindenkor tűzbe mentek volna értem, ha ezt kívántam volna tőlük. Ezeknek 
ajkáról alig hallottam egy hálaadó szót, de annál többször láttam szemükben a 
hála és az öröm könnyeit és egy ilyen néma könny mindenkor drágább volt 
nekem egy másik gyermekem legszebb szavainál. Ez az utóbbi gyermek a 
hála szépen hangzó szavaival lerótta velem szembeni tartozását, a némán 
hálálkodó azonban örökre szívébe zárt. 

Ugyanígy van ez Istennél is. Ő csak a szívet tekinti, s azt betöltő hálaérzet 
végtelenül többet számít előtte a szavakkal kiFejezet - t és múlékony hálánál. 

Tartsd ezt mindig szem előtt, s az igazi hálaadás szerint járj el, akkor 
mindig tetszésére szolgálsz a szentséges Atyának, s ezernyi kegyelemmel 
halmoz el, mielőtt egy kegyelemmel ajándékozna meg a szóbeli háláért. 
Miután most már ezt tudod, és tejesen az Úrhoz fordultál, mondd meg mi 
történjen ezután! Mi azért vagyunk itt, hogy minden jóban segítségedre 
legyünk minden erőkkel. Tudasd tehát velünk, kívánságaidat! Amen. 

Lamek erre felugrott örömében és így szólt: Óh a Menny és a Mindenható 
Teremtőjének barátai és te szentséges testvérem a magaslatról. Fogadd először 
könnyeimet örökké maradandó hálám jeléül a nekem most juttatott bölcs 
tanításodért, mert az nem csak igaz, hanem fenséges is. 

Kívánságom csak egyetlen van! Még nagyon nyomja lelkemet az a 
kőtábla, amelyet oly förtelmesen megszentségtelenítettem! Engedjétek meg, 
hogy azt saját kezűleg kiássam, megtisztítsam, és imádattal vegyem körül 
ezen Jehova nevét, ha erre egyáltalán méltó vagyok! 

Lásd, szólt erre Kizehel - erre a célra már itt is vannak ásóeszközökkel 
ellátott szolgáid! Elegendő, hogy ezt szívedben már elhatároztad, véghezvinni 
azonban mások fogják! Lássunk tehát hozzá ehhez a fontos művelethez! 
Amen. 


185. Fejezet - Lamek felismeri és dicséri Isten atyai 
szeretetét és jóságát. A megtért bűnbánata és szeretete 
arannyá változtatta a bűn sarát 


Midőn Lamek ezt hallotta Kizeheltől, térdre borulva kiáltotta: Óh Istenem, 
milyen nagyon nagynak kell szeretetednek lennie, hogy még egy bűnössel is 
ennyire kegyelmes és irgalmas vagy! Ezt, a munkát, amelyre egész lényemben 
méltatlannak éreztem magamat, elvetted tőlem és másokkal végezteted el! Óh 
Isten, milyen jóságosnak kell lenned, hogy még a legelvetemültebb bűnösre is 
úgy tekintesz le, mintha nem is vétkezett volna Előtted! 


Óh ti boldog barátaim, s népem boldog barátai, milyen érzelmeknek kell 
benneteket eltöltenie, ha világosan felismeritek magatokban, hogy a 
mindenható Isten nagy és hatalmas gyermekei, - mondjátok meg nekem - ha 
ez lehetséges - mit éreztek, midőn azt mondjátok szívetekben - Isten, az én 
Atyám? 

Óh milyen végtelen mélységes szakadék tárul fel közöttem és közöttetek! 
Ti, Isten örök világosságából születve örök életre vagytok hivatva az Ő 
végtelen atyai szeretetéből, én pedig a Föld fertőjének gyermeke vagyok, s a 
kígyó fia, miként Káin atya! Óh barátaim, most látom csak be, miért keresik 
fel olyan szívesen a kígyók a napfényt! Nekik is ugyanúgy jól esik a Nap 
melege, miként nekem is jól esik közöttetek, az örök világosság gyermekei 
között, Istenben, legszentségesebb Atyátokban lenni! 

Óh ti, az örök Isten gyermekei - itt, ahol most térdelek, itt koronáztam meg 
förtelmes cselekedeteimet a legförtelmesebben, itt ásattam el a kőtáblát a 
Legszentségesebb nevével. 

Lamek erre zokogni kezdett, Kizehel pedig hozzálépve, felemelte, s így 
szólt: szeretett Lamek testvérem! Lásd, mindnyájan testvérünknek nevezünk 
téged, miként beszélhetsz tehát a közöttünk tátongó szakadékról? Mondd 
testvérem - hatalmas erejű szeretetet érzel szívedben Isten iránt? 

Óh barátom a tiszta magaslatról - felelte mélyen meghatódva Lamek, 
hogyan sejthetném, mit kell éreznetek, ha meggondoljátok, hogy Isten a ti 
Atyátok, ha nem lennék eltelve az Iránta való hatalmas erejű szeretettel? 

Kizehel, Lamek kezét szeretettel megragadva, hangosan szólott: óh 
testvérem! Örök hála, dicsőítés, magasztalás és minden szeretetünk a 
szentséges Atyáé, amiért abban a boldogságban részesültünk, hogy egy 
elveszettnek tartott kedves testvérünket újra megtaláltuk! 

Lamek testvérem, örvendezz velem együtt, mert hidd el nekem, mi egy és 
ugyanazon mennyei Atyának a gyermekei vagyunk és nincsen olyan szakadék 
közöttünk, amint azt te az előbb mondottad! Hiszen ha nem így volna, akkor 
nem jöttünk volna hozzád, és Isten sem beszélt volna veled soha! Mivel 
azonban mi azért jöttünk, hogy téged és egész népedet megmentsünk, világos, 
hogy népeddel együtt testvérünk vagy örökkévalóságok és minden idők óta! 

Örvendj tehát, mert elveszett voltál, de megtaláltattál! Mindenkor nagyobb 
volt az öröm az elveszettnek hitt megtalálása miatt, mint a mindenkor 
birtokunkban levő felett, kik mindenkor szemünk előtt vannak. 

A kőtáblát pedig már kiástad, szereteted, bánbánatod könnyeivel 
megtisztítottad, s ezért a trágya, amibe beburkoltad, arannyá és drágakövekké 
változott! 

Ássák fel, tehát a szolgák ezt a helyet, és majd meggyőződsz arról mivé 
változtatták a szeretet és a bűnbánat könnyei a trágyát! 

Mivel ez a nagy Isten akarata - szólt Lamek a szolgákhoz - jöjjetek ide és 
ássátok fel ezt a helyet! 

A szolgák azonnal hozzá is fogtak ehhez és nagy volt mindenkinek 
csodálkozása, midőn a földréteg eltávolítása után megbecsülhetetlen értékű 


arany és drágakő lett látható, a további ásásnál pedig előkerült a kőtábla, 
amelyen Jehova neve tündökölt. Erre valamennyien leborultak és a 
legszentségesebb nevét imádták. 

Lamek mellét verve kiáltotta: óh Isten, irgalmazz, kegyelmezz nekem! 


186. Fejezet - Kizehel megbízza Lameket, építsen 
templomot a drága és szent táblának 


Miután a kiásott kőtáblát az összes jelenlévő legmélységesebb hódolattal, 
tisztelettel megszemlélték, Kizehel keblére szorította azt, és mintha a táblához 
beszélne, így szólt: Óh te szentséges Név, te első szó Isten ajkáról, mielőtt 
Istenen kívül más gondolkozó lény létezett volna, te örök szó, minden dolgok 
és lények ősalapja az egész végtelenségben, milyen szelíden ragyogsz felém! 

Jeleid egyszerűek, de nincsen kezdetük és végük, s így helyes ez, mert 
Istennek nincsen kezdete és vége! Végtelen Isten volt, és lesz, örökké, e jelek 
tehát helyesen tükrözik vissza a legszentségesebb Név képét, és mindenkor a 
legnagyobb tiszteletben kell tartani. 

Ekkor Kizehel Lamekhez fordulva így folytatta: Lamek, nézd e szentséges 
kincset! Mindenkor szentséges védőpajzsa legyen ez szívednek, országodnak, 
népednek! Építs ezen a helyen egy házat, felül öt, középen hét, alul tíz 
ablakkal, s egy kapuval Nyugaton, egy másikkal Délen, s egy harmadikkal 
Északon. A ház kerek alakú, és tizenkét embermagasságú legyen. Belülről 
arany és drágakövek borítsák be falait, teteje kupolaalakú legyen belül 
fényezett arannyal borítva, a kupolán három arany golyóval. 

A ház belsejében a középen rubinokból, gyémántokból építs egy oltárt, s 
arra állítsad ezt a táblát. Ha mindez megtörtént, tisztogasd meg a ház egész 
környékét és más házat nem is szabad a közelében felépíteni, mert ezt a házat 
megszenteltnek kell tekinteni. A három aranykapu a szabbaton egész napon át 
nyitva legyen, munkanapokon azonban zárva kell azokat tartani. 

A házba csak fedetlen fővel szabad belépni, a nőknek pedig csak fedett 
arccal. Aki tiszta szívvel lép ebbe a házba és dicsőíti ott Istent, az nagyon 
megerősödik. A bűnözőket azonban hirtelen ítélet éri utol a házban, vagy 
annak környékén. Ezért ezt az egész helyet három embermagasságú fallal kell 
körülvenni egy ércből készült kapuval. A ház külső fala, négy 
embermagasságnyira alul vörösre, középen zöldre, felül pedig fehérre 
festendő. 

E három különböző szín arra figyelmeztesse a házhoz közeledőket, hogy 
Istenhez először csak szíve szeretetével közeledhet, Ha így közeledett, akkor a 
bizalom és a szívbeli hűségben, azaz a tiszta szeretet jutalmában lesz része, s 
végül a legfelsőbb színnek megfelelően az élő hitben is, ami az Isten iránti 
szeretet lángjából keletkező szellemi világosság. 

Ezzel már tudod kedves Lamek testvérem, mi a teendő. Az építkezésnél 
csak arra ügyelj, hogy senki se kényszeríttessék abban részt venni, és csakis 
az dolgozzon ott, akit szeretete késztet erre, mert ez a munka csak a szeretettel 


munkálkodók számára áldásos, a kényszerülve dolgozóra azonban halál. Ezt 
tehát szem előtt kell tartanod! 

Még a mai napon hírnököket kell kiküldeni, hogy holnap már meg 
lehessen kezdeni a munkát. Az éjszaka alatt tökéletesen száraz talajjá kell 
ezeknek a mocsaraknak válni, mert ez Isten akarata! Küldd ki, tehát kedves 
Lamek testvérem a hírnököket minden irányban! Amen. 


187. Fejezet - Lamek jó híradása népe számára. Lamek 
engedetlen szolgái. A csodálatos, a szolgákat 
megerősítő étkezés 

Lamek nagyon örvendett e megbízatásnak, dicsőítette, magasztalta 
nevemet, s hálát adott Nekem ama nagy kegyelemért, amiért méltónak 
találtam arra, hogy Nevemnek egy ilyen házat építhessen. Miután ezt 
bűnbánattal, szeretettel telt szívből megtette, szolgáihoz fordulva így szólt: 

Ti is mindnyájan láttátok a nagy csodát és hallottátok a mindenható Isten 
hírnökeinek ajkáról, mi a teendő a szent ház építkezése miatt. Menjetek tehát 
el minden irányba a nagy hírnökök és a mindenható Isten nevében és hívjátok 
holnapra mindazokat, akik Isten iránti szeretetükből részt akarnak venni ebben 
a munkában! 

Azt is mondjátok el, mi ment végbe Lamekkel, nehogy valaki ezután is 
féljen tőle. Ezért mindenki nyelve megoldatik, hogy a saját felfogása szerint 
beszélhessen és nyilváníthassa akartát! Mondjátok meg azt is, hogy a 
kegyetlen, az emberi álarcot hordozó hiéna-Lamekből bárány lett és 
mélységesen megbánt minden kiontott csepp vért, s könnyet, s hogy az a nagy 
és irgalmas Isten, akit Farak atya hirdetett, megbocsátotta Lamek bűneit. 
Azért az lesz ezentúl minden gondja, hogy jóvátegye az igazságtalanságokat, 
és hogy a jövőben mindenkit testvérének tekint! 

Lamektől tehát senki se féljen többé! Miután már mindent tudtok, 
menjetek és hirdessétek nem az én akaratomat, hanem a mindenható nagy 
Isten akaratát! Amen. 

A szolgák azonban tétováztak Lamek e szavainak hallatára, s úgy látszott, 
mintha nem volnának hajlandók teljesíteni, amit Lamek nekik most 
megparancsolt. Lamek ezt látva elszomorodott, de azután felbuzdulva így 
szólt a vonakodó szolgákhoz: 

Halljátok, ti rest szolgák! Amíg vasvesszővel csapdosott Lamek reátok, 
addig minden intésének vakon engedelmeskedtetek! Most azonban midőn, 
mint testvéretek szól hozzátok, nem hallgattok reá! Ezzel azonban nem velem 
szemben tagadjátok meg az engedelmességet, hanem a Mindenhatóval 
szemben, s ezért majd meglátjátok milyen szemmel tekint reátok! Nem én 
parancsoltam nektek, hanem csupán Isten akaratát közöltem veletek! 
Cselekedjetek tehát, ahogyan akartok, de azután vigyázzatok, nem ér-e utol 
benneteket Isten ítélete ! 

Lamek most Kizehelhez fordulva megkérdezte őt: Az Úr kedves küldötte, 


mondd meg nekem, helytelenül cselekedtem-e, midőn Istennek általad 
kijelentett akaratát közöltem ezekkel a testvéreimmel, hogy teljesítsék azt? 

Óh Lamek testvérem - felelte Kizehel - minden szavad helyénvaló volt. A 
szolgák azonban elgyengültek éhségükben, ezért adjál nekik először enni-inni, 
azután majd megteszik, amit elrendeltél! A leányok, és asszonyok 
kosaraikban van még némi ennivaló, azt megáldjuk, s akkor mindnyájának 
elegendő lesz! 

Kizehel erre mindjárt felszólította a nőket, tegyék le egy helyre a kosarakat 
a megmaradt étkekkel, s ennek megtörténte után Kizehel megáldotta az 
étkeket. A kosarak erre megteltek, mire Kizehel így szólt a szolgákhoz: 
jöjjetek ide ti rest szolgák, lakjatok jól, s azután tegyétek meg, amit Lamek 
megparancsolt nektek. Amen. 

A szolgák hozzáláttak az evéshez, s miután jóllaktak, akkor kezdtek engem 
igazán felismerni, s dicsőítettek, magasztaltak. Ezután felkerekedtek és 
Lamek akaratát teljesítve, egész sereg munkást toboroztak másnapra. 


188. Fejezet - Kizehel megtanítja Lameket az aranyérc 
megmunkálására 


Közben már délután az ötödik óra körül járt az idő, s ekkor Kizehel így 
szólt Lamekhez: Lamek! Ezen a helyen sok ezer tonna tiszta arany van a föld 
alatt. Az arany a legnemesebb a Földön található fémek között, de homokkal 
elvegyülve, semmire sem használható. 

Ezért először tűz által kell megtisztítani, azután üllőkön kalapáccsal kell 
olyan vékony lemezekké kovácsolni, hogy egy ököl nagyságú aranygömbből 
akkora aranylemezt lehet készíteni, amelyen száz ember kényelmesen elfér. 

Ehhez szükséges lesz egy, a fémek megmunkálásához jártas mestert 
szerezni, s ha tudsz egy ilyenről, hivasd ide, s majd megmutatjuk neki, miként 
lehet ezt a fémet megmunkálni! 

Lamek örvendezve felelte: - fennkölt barátom, ezen könnyen segíthetek, 
mert fiam, Tubalkain, aki egy ideig testvérével Naémével élt házasságban 
nagy mestere a fémek megmunkálásának, s az ahhoz szükséges szerszámok 
készítésében, ha őt hívatom, segédeivel együtt eljön ide. Nyilvánítsd ki tehát 
akaratodat, mert azzal ellentétben semmit sem akarok cselekedni! 

Igen - szólt Kizehel - Tubalkain a megfelelő ember erre a feladatra. Hivasd 
őt ide, de mielőtt hozzáfogna annak a fémnek a megtisztításához, őt kell 
segédeivel együtt megtisztítani! Az ő lényében még sokkal több a tisztátalan 
homok, mint e nemes, de még nyers fém között. 

Miként ez a fém is tűz és só által tisztul meg, Tubalkainnak is a tűzünk, és 
sónk által kell megtisztulnia, mielőtt képes lenne ennek a fémnek a 
megtisztítására! 

Ha egy hírnököt küldesz hozzá, mondd meg neki, hallgasson Tubalkain 
előtt mindarról, ami itt történt! Küldj tehát csak érte! Amen. 

Mivel Lamek azt látta, hogy egyetlen férfi sincsen itt, akit elküldhetne 


Tubalkainhoz, kissé zavartan kérdezte Kizehelt: nem engednéd meg kedves 
barátom, hogy a városba menjek, s ott keressek egy hírnököt, mert itt nők 
vannak! Szólj, mit tegyek tehát akaratod szerint! 

A nőknek is vannak lábaik - szólt Kizehel - válassz ki közülük hármat, 
mert nem volna illendő, ha csak egy hírnököt küldenél egy király fiához. 

Lamek erre magához szólította a legjobb beszélőképességű három nőt, 
bemutatta őket Kizehelnek, s megkérdezte megfelelnek-e ezek. Kizehel 
igennel felelt, mire Lamek mindjárt elküldte őket Tubalkainhoz. 

Kizehel azután így szólt Lamekhez: ha éhes és szomjas vagy, küld a nőket 
kosaraikkal a városba és hozzanak éléskamráidból ide ételt-italt. 

Ha én, kedves nagy barátom - felelte Lamek - méltó vagyok arra, hogy 
szegény bűnös létemre veletek együtt étkezzek, akkor azonnal megteszem. Ha 
azonban még nem vagyok erre teljesen méltó, akkor inkább mindaddig 
böjtölök, amíg erre a kegyelemre méltóbbá válok, mint most vagyok! 

Testvérem - szólt Kizehel - alig múlt el három nap hogy Jehova láthatóan 
emberi alakban közöttünk volt a magaslaton, s velünk együtt evett-ivott, noha 
mi kimondhatatlanul kevesebbek voltunk Hozzá képest, mint most te, 
hozzánk képest! Ha tehát Jehova velünk együtt étkezett, miért ne 
étkezhetnénk mi, kik mindannyian a most is élő Ádám atyánk gyermekei, 
tehát testvérek vagyunk szintén egymással? Hozass tehát ide ételt-italt, s mi 
valamennyien együtt fogunk enni-inni. 

Lamek erre felugrott örömében, magasztalta, dicsőítette Istent nagy 
kegyelméért, s elküldte a nőket, hogy a legjobbat hozzák el éléskamráiból. A 
nők erre ujjongva siettek a városba, hogy ételt-italt hozzanak. 


189. Fejezet - Étkezés a templomtéren. Kizehel beszéde 
a nő rendeltetéséről. Setlahem vigasztaló szavai az 
asszonyokhoz és a leányokhoz 


A nők rövid idő múlva megrakott kosarakkal tértek vissza, s a hét küldött 
elé helyezték azokat. Ezek megáldották az étkeket-italokat, s utána Kizehel 
így szólt Lamekhez: Lamek testvérem! Az ételt-italt megáldottam, ülj tehát 
jobb oldalamra, s mi nyolcan megelégszünk egy kosár tartalmával, s a többit 
engedjük át az asszonyoknak és leányoknak. Ők napok óta alig vettek valamit 
magukhoz, s csak az isteni irgalom és kegyelem tartotta fenn őket. Most 
azonban táplálkozzanak természetszerű módon is, hogy azután meg tudjanak 
felelni emberi rendeltetésüknek! A nőnek ugyanis az a rendeltetése, ami a férfi 
rendeltetése Istennel szemben, azaz eggyé kell válnia a férfival, miként az 
igaz embernek is eggyé kell válnia Istennel szellemben. Ezek a nők azonban 
nagyon tisztátalanná váltak, ezért meg kellett először tisztulniuk, szükséges 
tehát, hogy a Föld gyümölcseivel táplálkozva képesekké váljanak az emberi 
mag befogadására! Egyenek tehát! Amen. 

Mivel Kizehel ezt hangosan mondotta, a nők is meghallották e szavait, 
örvendeztek és magukat földig meghajtva így szóltak: óh ti Isten 


megszenteltjei a szent magaslatokról! Erre mi többé nem vagyunk méltók, 
mert önként lettünk tisztátalanokká! Az sem a mi érdemünk, hogy most már 
megtisztultunk, mert ez is a ti érdemetek! Hogyan lehetnénk tehát méltók 
ilyen kegyelemre Isten előtt és előttetek? 

Kizehel erre így szólt Setlahemhez: juttass kellő vigasztalást testvérem 
ezeknek a nőknek, mert alázattal van telve a szívük! Setlahem ekkor a nőkhöz 
lépve, felemelte karjait, s így szólt: - Halljátok ti, asszonyok és leányok! 
Testetek eddig még nem tisztult meg, hanem csupán szellemetek, mert ami 
eddig veletek történt, csak szellemetek javára szolgált, s nem testetekére. 

Testetek tehát még a régi előbbi, szellemetek azonban már megtisztult 
bűnbánatotok és engedelmességtek következtében. Ne kérdezgessétek tehát, 
méltók vagy méltatlanok vagytok-e a kegyelemre, hanem egyetek igyatok 
velünk együtt, hogy megerősödjetek! Ami azonban nálatok végbement, az 
nem történik meg ezentúl egyetlen nővel sem, mert erre most csak Lamek 
miatt volt szükség! Akik ezentúl úgy élnek, miként ti éltetek eddig azokra az 
ítélet fog lesújtani! A Tubalkainhoz küldött három nő előtt egyelőre 
hallgassatok erről! Egyetek, igyatok tehát a nagy Isten nevében! Amen. 

A nők erre Istent dicsőítették, magasztalták, majd letelepedtek a 
kosarakhoz, és enni-inni kezdtek, Setlahem is ugyanezt cselekedte társaival 
együtt. 


190. Fejezet - Setlahem megbízást ad a nőknek. 
Tubalkain megérkezése. Kizehel és a durva Tubalkain 
párbeszéde 


Miután mindnyájan jóllaktak, hálát adtak Nekem, Setlahem pedig így szólt 
a nőkhöz: A maradékokat gyűjtsétek össze egy kosárba, hogy a csakhamar 
visszatérő három nőnek is jusson elegendő étel-ital. A többi kosarat vigyétek 
magtokkal vissza a városba! Seperjétek ki Lamek palotáinak szobáit, hozzatok 
ott mindent rendbe az új király fogadtatására, aki most mindnyájunk kedves 
testvére lett! Menjetek tehát és végezzétek el mindezt! Amen. 

A nők azonnal elindultak és elvégezték munkájukat Lamek házában, 
miközben Engem dicsőítettek és magasztaltak, amiért méltóknak találtattak 
arra, hogy mint az Én küldötteim munkálkodhatnak. Közben a nyers 
Tubalkain is megérkezett egy sereg derék bányásszal és a szüksége 
szerszámokkal. 

Midőn Tubalkain Lamek és a hét küldött előtt megállt, leemelt válláról egy 
nagy kalapácsot, s olyan erővel csapta azt a földre, hogy százölnyi körzetben 
az egész talaj megremegett. Azután érdes hangon kérdezte: Lamek atyám, mit 
akarsz tőlem? Lapítsam el talán ezt a hét hegységbeli embert? Vagy új 
fegyverekre van talán szükséged? Szólj tehát, mit kívánsz tőlem. 

Lamek jelentőségteljesen tekintett Tubalkainra, s így felelt Kizehelre 
mutatva: nem én, hanem ő mondja majd meg neked, mi lesz itt a dolgod! De 
ne nagyon kérkedj nagy kalapácsoddal! 


Tubalkain erre Kizehelhez fordulva megkérdezte: miért nem szólsz, ha te 
hivattál engem? Annyira félsz tőlem, vagy nem értesz az én nyelvemen? A 
nők valami nemes férfiről tettek említést, szólj, ki van ezzel a dologgal? 

Kizehel erre megkérdezte Tulbakaint: mondd meg nekem, miért ütöttél 
akkorát a földre kalapácsoddal, és miért neveztél bennünket gúnyosan 
agyoncsapni való hegységbeli embereknek! Aztán majd tudatom veled 
akaratomat. 

Mit beszélsz, te nyomorult teremtmény - szólt erre haragosan Tubalkain - 
ki az atyám városának szépséges nőit ragadod el? Mindjárt bezúzzam a 
fejedet, vagy csak később? Kár volna kalapácsomért, hogy egy ilyen ostoba 
fejet zúzzon szét! Az embereihez fordulva így folytatta, forduljunk mindjárt 
vissza, mert ilyen fickók számára nem bányászunk! 

Az a te nagy szerencséd, hogy ilyen ostoba vagy, másként felelet helyett 
kalapácsommal ismerkedtél volna meg! Megérted ezt? 

Tubalkain ezzel vállára emelte kalapácsát, s indulni akart, Kizehel azonban 
felemelte karját, s mennydörgő hangon mondotta: Tubalkain! Azt mondom 
neked - itt maradsz! 


191. Fejezet - A bárdolatlan Tubalkaint megbénítja és 
megszelídíti Kizehel akaratának hatalma 


Kizehel erélyes fellépésére Tubalkain meghökkent, mert ennyi bátorságot 
nem tételezett fel Kizehelről, de hamar összeszedte magát, és gúnyosan 
mondotta: úgy látszik azt hiszed, megváltoztathatod akaratomat, és 
engedelmes szolgáddá tehetsz, ha reám förmedsz! Ezen csak nevetni tudok, te 
nyomorult hegységbeli tökfilkó! Ha érdemesnek  tartanálak reá, 
megízleltetném veled kalapácsomat, de az oroszlán nem fogdos szúnyogokat, 
s ezt a saját két élve elfogott állatomnál is megfigyeltem - tehát én sem 
foglalkozok ilyen férgekkel! Értsd meg ezt te tökfilkó, én azonban most 
megyek! 

Tubalkain erre indulni akart, de ez az igyekezete teljesen hiábavaló volt, 
mert Kizehel akartának hatalma úgy megbénította lábait, hogy meg sem tudta 
azokat mozdítani. Midőn ezt észrevette, magához szólította atyját, és halkan 
mondotta neki, mi történik itt, hogy mozdítani nem tudom lábamat. Adj 
tanácsot és segíts rajtam, másként nevetségesen siralmas alakká válok a durva 
hegyi tökfilkók előtt! 

Nem figyelmeztettelek előre - szólt Lamek - hogy ne csapkodj 
kalapácsoddal, mert megjárhatod! Lásd ez már be is következett! Kíséreld 
meg magad, mire tudsz menni a nagy Isten e küldöttével! Többet nem 
mondhatok, de azt jegyezd meg magadnak - nem jó ujjat húzni azokkal, 
akiknek intésére az elemek is engedelmeskednek! 

Tubalkain erre ugyancsak megdöbbent és így gondolkodott magában: ha 
ezeknél az állítólagos isteni küldötteknél erőszakkal el lehetne valamit érni, 
atyám, akihez képest és szelíd bárány vagyok - bizonyára maga is 


z 


megkísérelte volna ezt! Szavaiból az tűnik ki, hogy ő is tehetetlen velük 
szemben. Óh Lamek atyám, csak most értelek meg - te magad is legyőzött 
vagy! 

Kalapácsommal itt már persze semmire sem megyek, hanem csakis a 
politikus viselkedéssel, tehát úgy kell igazodnom, ahogyan a szél fúj! Így 
teszek tehát, kerüljön bármibe is! Ezzel Ķizehelhez fordulva így szólt: 

Hegyvidéki férfiú, nem lehetne veled józanul is beszélni és összeegyeztetni 
az én akaratomat a te akaratoddal? 

Nagyon is lehet - felelte Kizehel - de nem úgy, ahogyan te szeretnél velem 
beszélni. Nálam minden teljes komolyság és igazság, minden szavam, 
cselekedetem Isten örök rendjéből ered. Ezért neked is teljes benső 
komolysággal kell velem beszélned, nem pedig politikusan, másként kár 
minden szóért! 

A hozzád hasonló embereket megtévesztheted ugyan politikáddal, mi 
azonban belátunk Isten kegyelméből a szívekbe, ezért lehetetlen bennünket 
megtéveszteni! Értsd meg ezt, s fontold meg jól, mert innen mindaddig nem 
mozdulhatsz el, amíg minden politikát nem száműztél szívedből! Értsd meg és 
tartsd ezt szem előtt! Amen. 


192. Fejezet - Kizehel leleplezi Tubalkain 
ravaszkodását 


Miután Tubalkain Kizehel szavaiból megértette, hogy ravaszkodással itt 
semmire sem mehet, így gondolkozott: Úgy látszik ez a dolog komoly 
fordulatot vett. Mit lehet itt tenni? Lábam megbénult, tehát nem szaladhatok 
el innen! Az alakoskodással sem érhetek el semmit sem, mert ezek mindenen 
keresztül látnak! 

Bocsánatot kérjek talán nyers viselkedésemért ezektől a furcsa hegyi 
emberektől? Én, a királyfi, az ércek megmunkálásának mestere, akitől az 
egész országnak és népnek a jóléte függ? Egy hatalmas királyfi - és 
bocsánatkérés - nem, ez mégis kissé sok lenne! De mit tegyek? Ő azt 
mondotta, mindent komolyan fogjak fel, akkor beszélhetek vele, amennyit 
csak akarok. De azt is mondotta végül, hogy mindaddig nem hagyhatom el ezt 
a helyet, amíg a ravaszkodás politikájának utolsó paránya el nem tűnik 
belőlem! 

Én komolyan veszem azt, hogy mielőbb elhagyhassam ezt a helyet és 
visszatérhessek bányászati és ércfeldolgozási munkámhoz. Ebben aztán 
igazán nincsen semmi politikai ravaszkodás. Így majd szaván foghatom, s ha 
nem enged el, hazugnak, sőt Istenkáromlónak jelenthetem ki, mert azt 
állította, hogy teljes komolyságig igazság minden szava és cselekedete Isten 
örök rendje szerint! 

Így majd lépre csalom ezt a madarat! És azután ha megszabadultam, akkor 
hatezer nőt is küldhet utánam, és én nem mozdulok ki műhelyemből! 

Kizehel, ekkor félbeszakította gondolatait, s így szólt: Tubalkain! Mivel 


azt láttad, hogy velem és testvéreimmel semmire sem mehetsz e politikus 
ravaszkodással, a kígyók fondorlatos ravaszságát akarod most felhasználni! 
Abban nem kételkedem, hogy komolyan meg akarsz szabadulni lábad 
bénultságától, de nagyon tévedsz, ha úgy véled, hogy az első ravaszkodásnál 
még fondorlatosabb ravaszkodással ezt elérheted! Azt hiszed, Istentagadóvá 
válok ha nem szabadítom fel lábadat második ravaszkodásod hatására? 

Semmiképpen sem, mert ismerem Istent, és csak azt cselekszem, amire az 
Ő nagy szent akarata késztet, mert akaratomat teljesen az Ő akarata alá 
helyeztem. Így tehát nem én vagyok Istenkáromló, hanem csakis te, mivel 
Isten szellemét akarnád megtéveszteni, ha ez valamiképpen lehetséges volna 
számodra! Azt mondom neked - ha nem volnál pogány és a sárkány szolgája, 
ugyancsak rosszul járnál ezzel a terveddel! 

Mivel azonban nem ismered az egyedüli igaz Istent, ez a terved még 
megbocsátható, ha komolyan megbánod! Ha azt akarod, hogy megváltassál, 
fordulj ahhoz az egyedüli igaz örök Istenhez, akit még anyád hírdetett neked, 
Farak ajkáról és ne hozzám, mert Isten kegyelme bénította meg lábadat. 

Én ugyanolyan ember vagyok, mint te, de Isten akarata szerint ember, s 
elismerem teljes semmiségemet Előtte. Válj te is ilyen emberré és cselekedj 
úgy, mint én! Ismerd be nagy dőreségedet, bűnödet, ismerd fel Istent, akkor 
szabaddá válsz! Értsd meg ezt és cselekedj aszerint! Amen. 


193. Fejezet - Tubalkain belátása, bűnbánata és 
megszabadulása. Tubalkain kívánsága és Kizehel 
ígérete 


Kizehel e szavai után Tubalkain komolyan meghökkent, mivel azt látta, 
hogy Kizehel minden gondolatát ismeri. Némi tűnődés után így szólt 
Kizehelhez: Halljad Farak Istenének nagy és hatalmas küldötte! Ez a helyzet 
nagyon kellemetlen számomra! Szabadíts meg engem bénultságomból, akkor 
majd nyíltan beszélek veled. Hogy tudásommal hasznodra válhassak, ahhoz 
szabadnak kell lennem, különben hiába hivattál engem ide. 

Hogy durván viselkedtem veled szemben, annak bizonyára ismered az 
okát. Nem csekélység egy mindenek felett szépséges és szeretett asszonyt 
elveszíteni! Hogy ki által veszítettem el azt jobban tudod nálam is. De én 
mindent el akarok felejteni, csak szabadíts meg, hogy nyíltan beszélhessek 
veled. 

Kizehel erre Tubalkainhoz lépve megragadta kezét és így szólt: Tubalkain! 
Az egyedül igaz Mindenható nagy Istennek, Jehovának nevében mondom 
neked, - légy szabad, s cselekedj igazak módjára! Így legyen! 

Tubalkain azonnal felszabadult és ugyanúgy tudta tagjait használni, mint 
előzőleg. 

Lásd, most szabad vagy - szólt Kizehel - mit akarsz most cselekedni? 

Halljad, - felelte Tubalkain - először is azt szeretném, ha helyettem 
dicsőítenéd és magasztalnád a te mindenható Istenedet, amiért annyira 


kegyelmes volt irántam, hogy általad szabaddá tett! Azután közöld velem azt, 
amiért ide hívattál engem. Ha azután elvégeztem munkámat a te 
megelégedésedre, akkor bizonyára nem vonod meg tőlem a munkámért járó 
jutalmat. Ez az egész, amit tőled kérek, cselekedj tehát hatalmad és 
bölcsességed szerint, s én szolgálatodra állok! 

És miben álljon az általad említett jutalom - kérdezte Kizehel. Mondd meg 
azt világosan mindnyájunk előtt, azt tudnunk kell, mert minden munkás méltó 
a bérére! 

Mire való a sok beszéd - válaszolta Tubalkain - hiszen te úgyis olvasol 
szívemben! Az én édes feleségem elvesztése óta egyedül vagyok. Nem 
Naomét követelem, mert számomra ő már elveszett, hanem egy másik 
asszonnyal jutalmazz meg engem és én meg leszek elégedve szívemben. 

Jól van - szólt Kizehel - történjen kívánságod szerint, még pedig atyád 
házában! De meg leszel-e teljesen elégedve ezzel a jutalommal? 

Volna még valami - mondotta erre Tubalkain - de az nem jár nekünk 
síkságbelieknek! 

Jól van - szólt Kizehel - ha Isten iránti szeretetedben elvégzed munkádat, 
akkor eljöhetsz a magaslatra, láthatod, s beszélhetsz Ádám ősatyánkkal, 
ősanyánkkal, Évával, az ősatyákkal és Hanokkal az egyedüli főpappal és jól 
lakhatsz Purissza konyhájának főztjével. 

Nézd, itt a lábunk alatt van a nyers érc! Ezt kell kiolvasztani, lemezzé 
megmunkálni, hogy azzal fedjük be Jehova templomát! Ez az egész, amit 
kívánok tőled! Fogj tehát hozzá! Amen. 


194. Fejezet - Tubalkain igazi és megható imája. 
Kizehel hálaimája. Atyai hang a felhőkből 

Tubalkain ekkor arcra borult Kizehel előtt és így dicsőítette Istent! 
Számomra még ismeretlen mindenható nagy Isten! Szívem telve van hálával. 
Dicsőíteni, magasztalni szeretnélek minden mértéken felül, de vak és süket 
vagyok, azt sem tudom hol vagy, mert szorongatott és megfélemlített anyánk 
suttogva elmondott szavain kívül semmit sem hallottam Felőled: 

Légy kegyelmes hozzám szegényhez, gyengéhez, valamint népemhez és 
engedd meg, hogy megismerhesselek, láthassalak, hallhassalak magamban, 
hogy megtudjam milyen vagy és hol vagy a földi ember számára? 

Engedd meg azért is, hogy láthassalak, hallhassalak, megismerhesselek, 
aztán illően hálát adhassak Neked,  imádhassalak, dicsőíthesselek, 
magasztalhassalak! Lásd nagy örömmel, s gyakran nagy félelemmel 
szemlélem műveidet, hatalmas gyermekeid is előttem állnak most, a 
számtalan teremtményt is látom, de mindezen művek nagy mestere mégis 
idegen előttem! Óh hol vagy Teremtő, hogy dicsőíthesselek téged? 

Hatalmas gyermekeidet, mint üdvösséget hozó hírnökeidet küldötted el 
hozzám a síkságra! Láthatóan itt vannak, beszélnek, bizonyságot tesznek 
Felőled, - de hol vagy Te, az ilyen gyermekek legszentségesebb Atyja? 


Közelről szeretnélek megismerni, szállj le tehát hozzánk szegény bűnösökhöz 
is. Mi ugyan Káintól, a bűn, s az ítélet atyjától származunk, de ő is a Te 
fiadtól, Ádámtól származott! Ha atyánk talán méltatlan is volt a Te 
irgalmadra, mi nem tehetünk arról, hogy az ő utódai vagyunk! 

Légy tehát irgalmas, kegyelmes irántunk és juttass nekünk egy 
fénysugarat, hogy megtudjuk hol vagy és azután mi is dicsőíthessünk, 
magasztalhassunk Téged! Ha mint bűnösök dicsőítünk és magasztalunk is 
Téged, óh Uram, azért bizonyára nem szakítasz el bennünket magadtól, amiért 
bűnből bűnbe születtünk! Mint gyermekeid Atyja juttass tehát nekünk is 
bármilyen gyenge sugarat, hogy bűnös éjszakánk világos nappallá változzon! 

Én Tubalkain az éjszaka gyermeke, semmiségem porában borultam le 
előtted, és mint bűnös könyörgök Hozzád is irgalomért, kegyelemért! 
Dicsőíteni, magasztalni akarlak Téged, de nem ismerlek! Engedd meg tehát, 
hogy megismerhesselek! 

E szavak után Tubalkain elnémult és a föld porába hullatta könnyeit. 
Kizehel akkor felemelte Tubalkaint, s így szólt: Tubalkain! Most tehát te is 
testvérünkké váltál! Majd feltekintve így folytatta: - Óh Atyám - dicsőítlek és 
magasztallak ebben az új testvérünkben, mert ezt egészen egyedül vitted 
véghez, s egy új dicső testvérrel ajándékoztál meg bennünket! 

Te nem csak arra szemelted ki őt már előre, hogy dicső testvérünk legyen, 
s hogy a föld nemes ércét tűzzel megmunkálja, hanem hogy az emberek 
szívének ércét is meglágyítsa szeretetének tűzében és tetszetőssé tegye. Tied 
legyen ezért minden szeretetünk, dicsőítésünk, magasztalásunk! 

Ez a testvérünk azonban még vak, még nem láthat Téged! Ha tehát 
szentséges akaratoddal megegyezik, teljesítsd kegyelmesen kérését, s juttasd 
el kegyelmed egy sugarát szívébe, amellyel már izzó szeretettel és 
vágyakozással fordult Hozzád, szentséges Atyánkhoz! Óh hallgass meg 
bennünket és hallgasd meg őt! A te szent akaratod szerint történjen minden 
most és mindörökké! Amen. 

Kizehel e szavai teljesen megtörték Tubalkain és Lamek szívét úgy, hogy 
zokogni kezdtek. Ekkor egy fehér felhő szállt alá és Atyai hang hallatszott: 
Tubalkain! Az, Akit te nem ismersz, most előtted van az emberek Atyja és 
minden dolgok mindenható Teremtője! Szívedbe pillantottam, s 
megtisztultnak találtam! Ezért örökre felébresztelek éjszakádból, Belőlem 
való szellemet helyezek szívedbe, hogy elvezessen téged minden 
bölcsességbe! Hallgass küldötteimre, mert ők ébresztik fel benned ezt a 
szellemet! Dicsőítsd Nevemet, és kegyelmes leszek veled és a néppel 
szemben, mert szent, mindenek felett szent, örök és végtelen vagyok! Amen! 

A felhő erre eltűnt, s mindnyájan arca borulva imádták Istent szívük 
alázatában. 


195. Fejezet - Tubalkain rendelkezik az arany 
megmunkálására vonatkozólag. Bevonulás Lamek 
székhelyére 

Miután majdnem egy órán át dicsőítették, magasztalták Istent, Kizehel 
benső indításra felemelkedett, s így szólt a többiekhez: 

Az egyedüli mindenható Isten nevében mondom nektek: Keljetek fel, mert 
ez az akarata Annak, Aki az előbb az élet, a kegyelem és az irgalom igéjét 
juttatta! 

Erre mindnyájan megerősödve emelkedtek fel, mire Kizehel így szólt 
Tubalkainhoz: Tubalkain testvér! Az az Úr akarata, hogy hívd ide 
munkásaidat, mutasd meg nekik a munkát. Mindjárt fogjanak is hozzá, és 
egész éjszaka dolgozzanak. Miként a hegyek érceit munkálták meg az erős 
tűzben, úgy járjanak el ezzel az érccel is, s ha már nagy tömeg ércet 
olvasztottak ki, csak akkor hagyják abba ezt a munkát. Ezerhétszáz tömb 
arany készüljön el! Kezdjétek meg tehát azt a munkát. Amen. 

Tubalkain erre azonnal magához szólította munkásai seregét, s 
megmagyarázta, miként kell ezt a fémet kiolvasztani, és tömbökbe formálni, 
az egyik előmunkás ekkor így szólt: urunk és parancsolónk, ne haragudj, ha 
tiszteletteljesen megkérdezem: Munkásunk elegendő és érc is kellő 
mennyiségben van, de honnan vegyünk az olvasztáshoz fát és sót, mert 
enélkül nem foghatunk hozzá az olvasztáshoz! 

Halljad - felelte Tubalkain - az egész munkát magamra vállaltam, tehát 
nemcsak a fáról, sóról, hanem az élelmezésről és munkadíjról is én 
gondoskodok. Készítsetek tehát mindent elő, hogy egy óra múlva, midőn a 
Nap lenyugszik a hegyek mögött, a tűz már jól égjen! Száz munkás ássa ki a 
háromarasznyi mélységű árkokat, kétszázan hordják össze a fát, kétszázan 
bányásszák ki a nyers ércet, kétszázan olvasszák azt, százan pedig élelmet 
szedjenek össze. 

Ha egész éjszaka szorgalmasan dolgoztok, reggelre kiolvaszthatjátok a 
kellő mennyiségű fémet, s mielőtt a nap újra lenyugodna, a tömböket 
lemezekké kalapálhatjátok! Most mindent tudtok, fogjatok tehát munkához, 
így legyen! 

Kizehel erre így szólt Tubalkainhoz: Testvérem, jól elrendezted ezt a 
dolgot! Áldott legyen a munkátok! Aztán Lamekhez fordulva így folytatta: - 
Lamek testvérem, fogd a kőtáblát és haladj előttünk, s mi követünk téged a 
házadba! Míg a templom el nem készül, addig házadban őrizzük ezt a 
megszentelt táblát. Azután a te vendégeid leszünk, te pedig a mi házigazdánk 
és testvérünk leszel. 

Te pedig Tubalkain testvérem mellettem haladsz, és még ma elnyered 
atyád házában a kikötött jutalmadat. Tudod, hogy atyád házában sok az 
asszony és leány, ezek most mindnyájan megtisztultak és az igazi ezek közül 
lesz a tiéd! Most tehát induljunk! Amen. 

Lamek nagy szeretettel és hódolattal vitte elöl a kőtáblát, őt Kizehel és 
Tubalkain, s utánuk a többiek követték. A város közelében nagy néptömeg 
jött eléjük, így kiáltva: - Dicsőség Istennek a magasságban, amiért igazi 
királlyá tette meg Lameket! A nép még késő éjszakáig is ezt kiáltotta, Lamek 
pedig úgy meghatódott, hogy hangosan sírt. 


196. Fejezet - Az ünnepi étkezés előkészületei. A 
megszentelt táblát Lamek tróntermében helyezik el. 
Kizehel beszéde a megváltó igazságról 


Lamek palotájához érkezve az asszonyok és leányok elfedett arccal 
borultak le és dicsőítették Azt, akinek a neve a kőtáblára volt vésve. Kizehel 
erre így szólt Setlahemhez: - testvérem, rendelkezz a nőkkel úgy, mint azt 
magadban hallod! 

Setlahem ekkor felszólította a nőket, keljenek fel, majd így folytatta: 
menjetek, készítsetek jó vacsorát. A király számára vágjatok le egy bárányt, 
az új vőlegény és menyasszony számára pedig egy hizlalt borjút. 
Gondoskodjatok kenyérről, s nemes gyümölcsökről és tiszta jó ital sem 
hiányozzon! Szóljatok az étekmesternek, hogy minden díszesen legyen 
elrendezve! A nők erre elsiettek, és mindenről gondoskodtak Setlahem 
utasítása szerint. Eközben az egész társaság belépett a nagy trónterembe, s 
Lamek így szólt Kizehelhez: A Mindenható igazi nagy Isten küldötte és 
hatalmas barátja! Trónszékem láttára förtelmes uralkodásom minden 
borzalma viharfelhők gyanánt nyomasztólag hat lelkemre, nem tartanád 
helyesebbnek, ha egy másik termet választanánk ki, s nem ezt, amelyben isten 
gyanánt imádtattam magamat, s ahol a legkegyetlenebb törvényeket adtam a 
szegény népnek? Ha tehát nincsen ellenedre, arra kérnélek, menjünk át egy 
másik terembe! 

Testvérem, - szólt Kizehel - egész palotádban ez a legalkalmasabb terem, 
mert ha tökéletesen meg akarsz gyógyulni szívedben, szellemedben, teljesen 
meg is kell tisztulnod a régi szennytől. Ez azonban nem következhet be addig, 
amíg szellemed lángra lobbanva minden szennyet kiéget szívedből! A 
szellemed pedig legjobban elkövetett förtelmes cselekedeted nyomására 
lobban lángra, s azért is érzed ebben a teremben a szorongást lelkedben. Rossz 
emlékeid szorongatnak, s ez jó is, mert éppen a szorongatására szabadulsz 
majd fel! 

Mit is tehetnél? A megtörténtet nem teheted meg nem történtté, és az 
igazság szabadíthat fel. Ezt kell tehát ezentúl mindenben keresned, és ennek 
tüze megsemmisíti benned a maradék szennyet, szellemed ezzel szabaddá 
válik, s ekkor ismered fel tulajdonképpen micsoda a bűn, valamint azt is, 
milyen könnyen feloldhat az Úr minden bűnöd alól, még akkor is, ha nagyobb 
volna a számuk, mint a fűszál a földön, vagy a homokszem a tengerben! 

Maradjunk tehát ebben a teremben és helyezzük a kőtáblát egyelőre a 
feldíszített trónra, annak bizonyságára, kié lesz a jövőben tulajdonképpen ez a 
trón! Vidd tehát a kőtáblát a trónhoz, helyezd rá és maradjon ott, amíg a 
templom felépül! Amen. 

Lamek ebben megnyugodva, Kizehel utasítása szerint cselekedett és 

dicsőítette, magasztalta a szentséges nevet a táblán. 


197. Fejezet - Lamek szeretetteljes imádata Isten iránt. 


Tubalkain csodálkozása. Kizehel szavai a szeretet 
tisztító hatású tüzéről 


Lamek annyira elmélyedt a szentséges név imádatába, hogy mozdulni sem 
akart a kőtáblától, ahová Isten iránti nagy szeretete vonzotta. Tubalkain 
nagyon csodálkozott ezen s így szólt Kizehelhez: - halljad, hatalmas barátom 
és testvérem! Ha valaki azt mondotta volna nekem, - holnap egy olyan fa nő 
ki a földből, amely estére az égboltig ér ágaival, azt inkább lehetségesnek 
tartottam volna, mint azt, hogy atyám ilyen hirtelen megváltozzon! 

Alig nyolc nap előtt Lamek még megesküdött, hogy az egész földet és 
mennyet megsemmisíti, most pedig megtörve borul le az előtt, akit oly 
borzalmasan elátkozott! Ez a legnagyobb csoda, amely a Föld létezése óta 
megtörtént! 

Azt mondom neked, hatalmas barátom, - ha hegyeket mozdítottál volna el 
erőddel, nem győzhettél volna meg engem hatalmasabb erővel tiszta isteni 
küldetésed felől, mint e csoda által! Most már szilárdan hiszem, hogy valóban 
Isten küldött titeket ide. Az előző csodák is nagy hatással voltak reám, de nem 
győztek meg ennyire. Túlságosan gyorsan következtek be egymás után és én, 
tehetetlenségemben kényszerülve voltam legyőzöttnek érezni magamat. 

Most azonban szabad akaratommal, kényszer nélkül ismerem el mindazt, 
amit ti nekünk tanítottatok és még tanítani fogtok, és önmagamból önként és 
szabadon ismerem fel a mindenható Isten legszentségesebb akaratát! 
Engedjétek meg tehát, hogy én is odaléphessek a trón elé, és úgy 
cselekedhessek, miként atyám! Történjen általatok megnyilvánulva, Isten 
akarata szerint. 

Testvérem - szólt Kizehel - ez jó és méltányos részedről! Menj te is oda és 
erősödj meg az elkövetkező megkísértésekkel szemben, mert akin csoda által 
segít a szentséges Atya, azt erősebben próbára teszi, mint azt, akit szavával 
térített meg. Azt mondom neked, - mindenkinek keresztül kell jutnia tűzön, 
mielőtt szívében, szellemében Istenhez közeledhetne! Te már megtértél 
ugyan, valamint Lamek is, csodálatos módon, de ebben az állapotban még a 
földben talált nyers érchez vagytok hasonlatosak, amelynek még a tűzre van 
szüksége, hogy ezután szilárd és használható legyen! 

Lásd, neked is, Lameknek is a tűzbe kell kerülnötök, hogy abban 
megolvadva, megszilárduljatok az Isten iránti szeretetben, hitben és hűségben! 
Menj tehát atyád mellé, hogy megerősödj vele együtt a felülről esetleg 
elkövetkező megpróbáltatásokra! 

E szavak annyira megrémítették Tubalkaint, hogy remegni kezdett, s alig 
tudta e szavait eldadogni: óh barátom, nekem és Lamek atyámnak is el kell 
először égnünk a tűzben? 

Óh, ne gondolj efféle dőreségre, szólt Kizehel. Testeteket egy szikra sem 
érinti, hanem Isten iránti szeretetek tüzében kell a még bennetek rejlő 
világiasságot kiégetni! Csak azután közeledhettek - mint már mondottam - 
Istenhez és ismeritek fel, milyen csoda által szabadultatok meg azoktól. 


Én is bűnös voltam Isten előtt, csoda által tértem meg, keresztül kellett 
mennem ezen a tűzön és most is létezek! Veletek is ez fog megtörténni! Menj 
tehát nyugodtan atyádhoz és cselekedj hasonlóképpen, akkor megerősödsz a 
kegyelem által, s könnyen és vidáman viseled majd el a bekövetkező 
megpróbáltatásokat! Amen. 


198. Fejezet - Lamek győzelmi szózata és alázatos 
beismerése. Kizehel válasza 


Tubalkain erre az atyja mellé lépve leborult, s eddigi üzelmeire gondolva, 
bűnbánattal kérte a most már felismert egyedüli örök Isten bocsánatát 
mindazon cselekményeiért, amelyeket szíve hallható intelmei ellen elkövetett. 

Lamek egy jó órán át dicsőítette a legszentségesebb nevet, majd 
felemelkedett, s így kiáltott fel a trón előtt: kivívtam a nagy győzelmet! 
Halljátok mindnyájan! Az örök nagy Isten, az Úr, a menny és a Föld 
mindenható Teremtője, aki ellen mindnyájan förtelmesen vétkeztünk, 
letekintett reánk és a nagy vakságunk miatt megszüntette az igazságos ítéletet, 
ami által örökre a halál nyelt volna el bennünket! Egész életemen át 
örvendezni fogok, amiért az Úr ennyire kegyelmes, irgalmas, türelmes és 
szeretetteljes volt irántunk! Nagy volt az én gonoszságom, s az élet mennyébe 
akartam azzal behatolni, de az Úr felismerte szegénységemet és irgalmat 
gyakorolt velem szemben! Ezért övé legyen minden dicsőítésem örökre! Ezer 
nyelvvel akarlak ezentúl dicsőíteni Uram, amiért annyira kegyelmes, irgalmas 
és szelíd vagy! 

Óh te nyomorult trónom, te egykori hatalmi székhelyem, ahol törvényeket 
adtam a leggyalázatosabb cselekedetekre, mi voltál és mi vagy? Itt 
kárhoztattam azt, amit most hordozol! Óh Uram, milyen végtelen jónak kell 
lenned, amiért eltűröd, hogy ugyanazon trónszék hordozza most 
legszentségesebb nevedet, ahonnan annyi förtelmes cselekmény indult ki! 
Dicsőítesd szellemem az Urat, mert kimondhatatlanul jóságos örökké! 

Óh Uram, Te szeretetteljes és igazságos, mit tegyek, hogy ne mutatkozzak 
egykor oly förtelmesnek Előtted? Óh, tudasd ezt velem hűséges szolgád által, 
ha ez a Te akaratoddal megegyezik, mert semmi se történjen ezentúl az én 
akaratom szerint, mert felismertem akaratom gonoszságát és tehetetlenségét, 
ezért megutáltam! Ezért nincsen ezentúl akaratom, s legyen mindenkor a Te 
mindenható és szentséges akaratod szerint! 

E szavak után Kizehel gyorsan Lamekhez lépve, átölelte őt, s így szólt: - 
kedves testvérem, ha tudnád milyen bensőséges öröm tölt el bennünket 
miattad, megnehezülne életed! Ha megmaradsz ebben, akkor a magasság és a 
síkság közötti régóta fennálló korlátok eltűnnek, s a legszentségesebb Atya 
még elküldi hozzátok az Általa kirendelt főpapot, Henokhot, hogy 
megtanítson titeket a szeretet utján való haladásra! 

Testvérem! Azt mondom neked Annak nevében, Aki bennünket hozzátok 
küldött, ha a templom elkészült, fiaddal, Tubalkainnal velünk együtt a szent 


magaslatokra jöttök, s ott ismeritek csak meg egész teljességében az igazi 
életet! Maradj meg tehát abban, hogy az Úr akarata legyen a te akaratod is. 
Most pedig halljad az Úr akaratát rajtam keresztül: Így cselekedj, s Én 
megszentellek téged gyermekeim magaslatán! 

Lamek, valamint Tubalkain is, szinte magánkívül volt erre örömében. 
Lamek egy ideig beszélni sem volt képes, mert ez a felséges ígéret 
megbénította nyelvét. 

Midőn kissé összeszedte magát, így szólt: Óh testvérem, mit mondtál? A 
legnagyobb bűnös lábai taposhatják majd a megszentelt magaslatot, és 
förtelmes cselekményeim miatt majdnem vakká vált szemeim láthatják majd a 
mindenható Isten gyermekeinek nagy dicsőségét? 

Ilyen kegyelemre örökké sem lehet Lamek méltó, ezért barátaim, 
testvéreim más választ adjatok nekem, mert ez nem alkalmas egy olyan bűnös 
részére, amilyen én vagyok! 

Óh testvérem - szólt Kizehel - lásd, én is nagy bűnös voltam Isten előtt a 
világosság szférájában, tehát még nagyobb bűnös, mint amilyen te voltál a 
veled született nagy vakságodban! Beismertem nagy bűnömet a szeretetteljes 
Atya előtt, miután Ő megelőzött engem végtelen kegyelmével, irgalmával. A 
legszentségesebb Atya megragadott engem mindenható kezével, magához 
emelte a férget a porból és nagy bűnét megbocsátva, eltöltött az örök élet 
erejével! 

Lásd, testvérem így cselekszik a legszeretetteljesebb Atya azzal a 
bűnössel, aki bűnbánóan fordul Hozzá! Fogadd el tehát a nagy ígéretet s 
nyugodj meg, mert az nem változik meg, mert amit Isten mondott, az örökké 
ugyanaz marad! Övé legyen ezért minden szeretetünk, imádatunk, 
dicsőítésünk, mert egyedül csak Ő méltó minderre! Legyen örökké az Ő szent 
akarata szerint! Amen. 


199. Fejezet - Naeme csalóka jelensége. Lamek és 
Tubalkain megkísértése és kételyei 


Nem szorul külön említésre, milyen boldog volt ez a kettő Kizehel utolsó 
szavai után, mert ez az előzményből is kitűnik. Ezért most egy más 
jelenséggel foglalkozunk, habár e mögött alig rejlik valami, de ez is hozzá 
tartozik a dolgok rendjéhez. Hogy milyen jelenség volt ez, az hamarosan 
kiderül. 

Kizehel előzőleg már tudatta Tubalkainnal a megpróbáltatások és a 
tisztítótűz bekövetkeztét. Ebben a jelenségben is ez nyilvánul majd meg. Azt 
már tudjátok, ki volt Lamek és kinek a hűséges szolgája volt eddig! 

Amíg az élet ellensége nem látja, hogy biztosnak tartott zsákmányát 
veszedelem fenyegeti, addig nem sokat törődik a megtérítésekkel. Mihelyt 
azonban valami veszedelmet vesz észre, akkor ádáz módon harcol, hogy vélt 
tulajdonát megtarthassa. Itt is ez az eset következett be, miként számos olyan 
embernél, akik valamilyen vonatkozásban az élet nagy ellenségének hálójába 


kerültek. 

Az ilyen emberek egyébként nagyon erényesek, s rendszerint csak egy 
gyenge oldaluk maradt meg. Azt nem tudják azonban, hogy ez a gyenge 
oldaluk tulajdonképpen olyan erős, hogy ha ezt valamilyen támadás éri, akkor 
felülkerekedik az eddigi erős oldalakon, s azokat legyőzve, könnyedén 
magával is ragadja. Ha ezt valaki túlzásnak tatja, az nyúljon csak hozzá az 
ilyen erényhős egy ilyen gyenge oldalához, s csakhamar meggyőződik arról 
milyen erős tulajdonképpen az ilyen gyenge oldal. 

Ennek a fontos ténynek a megvilágítása végett egy példázatot említek meg: 
ha egy ember minden vonatkozásban legyőzte önmagát, de egy gyenge oldala 
emellett mégis megmaradt, s ezzel nem is sokat törődik, mivel ez csupán 
abban nyilvánul meg, hogy szívesen tesz látogatásokat, s örül, ha őt is 
meglátogatják, s így ez teljesen ártatlan dolognak tűnik fel. Ha azonban ezt a 
gyenge oldalát tüzetesen megvizsgáljuk, akkor kiderül, hogy ez a gyenge 
oldala egy erős kötelék a sátánhoz. 

Ha pedig a sátán már kapcsolatban áll valakivel, akkor résen van, nem 
férkőzik-e az ember szelleméhez valami alapjában véve üdvösséges. Ha ez 
megtörténik, akkor szorosabbra húzza kötelékét, a gyenge oldal ezzel erőssé 
válik, s az ember minden egyéb erényessége mellett is hátat fordít minden 
olyan kedvező alkalomnak, ami az erényességben való tökéletesedését 
elősegítené. Az ilyen gyenge oldalát az ember gyakran a sírig megtartja, ami 
bizony nagyon szomorú! 

Lameknek még számos ilyen gyenge oldala van, amelyeket megtérésénél 
nem tartott szükségesnek figyelembe venni. Mivel Irántam való szeretete 
hatalmas erővel lángolt fel, ennek a tüzében megsemmisültek a sátánhoz 
fűződő kötelékei is. Az élet ellensége tehát már nem tudta eddig biztosnak 
tartott zsákmányát hatalmában tartani, ezért furfanggal, sikertelenség esetén 
pedig erőszakkal akarta veszendőbe menő zsákmányát újra visszaszerezni. 

Így is történt! Hirtelen Naeme rontott be a terembe, s kezét tördelve 
kétségbeesetten kiáltotta: Lamek atyám! Téged elárultak, s el vagy veszve! 
Hallottam a magaslaton milyen csapdát állítottak neked. Erre életemet 
kockára téve, oroszlánoktól, tigrisektől, s a hegylakóktól üldözve siettem ide, 
hogy idejében tudassam veled ezt az átkos tervet. De már elkéstem, mert úgy 
látom, máris a borzalmas hegyi varázslók zsákmánya vagy! 

Nem láttad be bölcsességedben, hogy eddig minden baj a hegyekről ért 
bennünket, s megengedted, hogy ilyen kegyetlenül megtévesszenek, és 
csapdába csaljanak! 

Majd Tubalkainhoz fordulva így folytatta: Tubalkain! Testvérem, férjem! 
Te is áldozatul estél ennek a gyalázatos árulásnak? Igen, te is. Most már 
minden elveszett! Óh öljetek meg engem, hogy ne legyek tanúja borzalmas 
pusztulástoknak! 

Lamek arca erre elváltozott, Tubalkain pedig haragra lobbanva, öklével 
hadonászva, mennydörgő hangon kiáltotta: Ilyen küldöttei vagytok ti 
Jehovának! Ti pokol söpredéke! Igen - a hegyekbe akartatok bennünket 


hurcolni, mert itt nem tudtok teljesen fölénk kerekedni ördögi fortéllyal. Nem! 
Soha! Köszönöm neked, drága feleségem, hogy hírt adtál erről nekünk! 
Tubalkain majd szembeszáll az ilyen gyalázatos fondorlattal! 

Fiam, szólt erre Lamek - mielőtt cselekednénk, meg kell hallgatnunk a 
másik felet is! Nyugodj meg tehát, mert ki tudja nem csupán megkísértés-e 
ez? 

Titeket, küldötteket kérdezlek tehát! Mondjátok meg nekem, hányadán van 
ez az egész dolog? Derítsétek fel ezt a rejtélyt, másként visszalépek, s újra az 
leszek, aki voltam, s még a tűzben is király maradok, nehogy aljas módon 
legyőzzetek engem és erős népemet! Beszéljetek tehát, vagy elátkozom 
lényetek minden egyes rostját! Amen. 


200. Fejezet - A hamis Naeme leleplezése 


Kizehel - aki jól tudta miben áll majd ez az első megkísértés - keményen 
végigmérte tekintetével Lameket és Tubalkaint, s végül így szólt! 

Azt hiszitek valójában úgy van, ahogyan ez a Naeme nektek előadta? 

Lamek erre hevesen szavába vágva mondotta: úgy véled, nem ismerem 
leányomat? Mi haszna lett volna abból, ha hazugságokat mondott volna 
nekem, Naeme az én nagyszerű leányom és mindenkor csak igazat beszélt! 
Mit akarsz tehát ezzel a kérdéseddel? 

Jól van - szólt erre Kizehel - ha ti az igazi Naémének tartjátok, maradjatok 
csak meg ennél a hiteteknél! Akkor azonban újra elzáródnak előttetek a 
hegyek, senki sem láthatja közületek többé az igazi Naemét, a templomépítés 
abbamarad, s ezt a szent táblát magam viszem el házadból a magaslatokra! 

Higgyetek vagy nekünk, vagy ennek a Naomének, s hitetek szerint 
történjen veletek. Most egyaránt nyitva áll előttetek az élet és a halál kapuja! 
Ha nálatok maradunk, az élet is veletek marad, ha azonban ez a Naeme marad 
nálatok, akkor elkerülhetetlenül az örök halál lesz a sorsotok! Válasszatok 
tehát e két nyilvánvaló szélsőség között, s legyen akaratotok szerint! Amen. 

Lamek ekkor kezén fogva Tubalkaint, kissé félrevonta, s így szólt: Halljad 
kedves fiam! Ez a Naeme kissé furcsának tűnik fel nekem! Eddig még sem 
reám, sem reád nem tekintett, hanem az ajtón berontva arcra borult, s még 
mindig ebben a helyzetben nyöszörög! Azt vélem tehát jobban meg kellene 
tapasztalni, mi van e furcsa Naeme mögött, mielőtt teljesen szakítanánk e 
furcsa Naeme miatt ezzel a hét hatalmas barátunkkal! 

A legjobb lesz erre a célra az, ha megparancsolom neki, vegye le ezt a 
jelentőségteljes táblát a trónszékről, hogy azután abba vele együtt újra helyet 
foglalhassak! Ha ezt megteszi, akkor hihetünk szavainak, ha azonban 
vonakodik ezt megtenni, akkor ez a Naeme csak megtévesztő jelenség a mi 
megkísértésünkre, s ennek megfelelően is kell elbánnunk vele! 

Atyám - felelte Tubalkain - ezt nevezem bölcs tervnek. Menjünk tehát 
hozzá, bölcs tanácsod és akaratod szerint! 

Erre mindketten Naeméhez mentek, Lamek lehajolt hozzá, megérintette, s 


így szólt: Naeme! Ha valóban az én leányom vagy, kelj fel és mutasd meg 
arcodat! Azután menj a trónhoz, hozd ide nekem azt a ragyogó táblát, s ezzel 
megtörted a hegyi varázslók minden hatalmát. 

Akkor én újra a régi hatalmas, legyőzhetetlen király vagyok, te pedig az én 
jobb kezem vagy! Ha te valóban az én Naeme lányom vagy, akkor ezt 
mindjárt meg is teszed, mert ezen múlik az én megmentésem! 

Naeme azonban csak siralmasan görnyedezett, s úgy tett, mintha 
gyengesége miatt képtelen volna felemelkedni, mire Lamek haragra lobbanva 
mondottat: Naeme, te ismered Lameket, miért vonakodsz tehát teljesíteni 
akaratomat? Ha gyenge és tehetetlen vagy, akkor szólj, hiszen atyád vagyok 
és gondoskodok erősítésedről! Aki azonban ennyire mozogni, görnyedezni 
tud testével, mint most te, annak bizonyosan van még annyi ereje, hogy 
megmondja, miért vonakodik egy ilyen könnyű dolgot megtenni! Kelj tehát 
fel, másként legszörnyűbb átkommal sújtalak! 

Naeme erre mégis felkelt, Lamek azonban Tubalkainnal együtt arcába 
pillantva ugyancsak megrettent, mert a legcsekélyebb hasonlóságot sem 
fedezte fel benne az igazi Naemével. 

Lamek erre így szólt hozzá: - arcodról nem ismerek reád, de menj a 
trónszékhez, tedd meg amit parancsoltam, akaratodról felismerlek téged! 

Az állítólagos Naeme azonban remegni kezdett, összeesett és hirtelen 
láthatatlanná vált. 

Nos Lamek - kérdezte erre Kizehel - hogyan tetszik neked ez a Neme? 

Lamek és Tubalkain erre Kizehel előtt leborulva, sírt vakságuk miatti 
szégyenkezésében, mert most már mind a ketten felismerték hányadán vannak 
ezzel a Naemével. 


201. Fejezet - Kizehel beszéde az emberek közötti 
testvériségről és a kölcsönös megbecsülésről. Az igazi 
királyságról 


Kizehel ekkor felemelte Lameket és Tubalkaint, s így szólt: Testvéreim! 
Miért borulok le előttünk? Mi sem vagyunk különbek nálatok, vagy nem 
vagyunk kölcsönösen testvérek egymás között? 

Lássátok, ezt a jövőben nem szabad többé megtennünk, mert egyedül 
Istent illeti minden szeretetünk, imádatunk, hálánk és alázatunk! Ha tehát egy 
és ugyanazon Atyának igazi gyermekei akarunk lenni, akkor nem kell 
hajladoznunk egymás előtt, hanem minden megbecsülésünk mellett igazi 
testvérek gyanánt kell egymást szeretnünk, Isten iránti szeretetünkből! 

Ami ennél több vagy kevesebb, az nincsen Isten rendje szerint, tehát az 
már bűn! Ha egy embert, aki hajszálnyival sem különb többi embertársainál, 
különös tiszteletben részesítenétek, mi lenne ennek a következménye? 
Csakhamar többnek, jobbnak tartaná magát azoknál, akik őt ilyen 
megkülönböztetett tiszteletben részesítik és gőg, sőt végül uralomvágy töltené 
el. Ez azután oda vezetne, hogy az őt ennyire megtisztelő testvéreitől azt is 


megkövetelné, hogy a saját szerzeményeik egy részét adó gyanánt juttassák 
neki. 

Így keletkeznek azután azok a világi hatalmasságok és királyok, akik 
kegyetlenkednek, és halálra sanyargatják azokat a testvéreiket, akik elég 
dőrék voltak ahhoz, hogy kezdetben valamilyen tulajdonsága miatt többre 
becsülték, mint amennyire az isteni rend alapján szabad lett volna. 

Adjuk meg tehát az Istennek, ami Istené, embertársainknak pedig azt, ami 
nekik jár! A dicsőítés, magasztalás, imádat, hála, szeretet tulajdonképpen csak 
is Istent illeti meg, mi emberek pedig testvérek vagyunk és sem jobban, sem 
kevésbé sem szabad egymást szeretnünk, int önmagunkat. Ha ettől valaki 
eltér, egyben az örök isteni rendtől is eltér, mert esetleg azt adja meg 
embertársának, amivel csakis Istennek tartozik! Ahol pedig mégis ezt 
cselekszik, ott minden bajnak magvát vetik el ezzel az egész Földön. Azt 
mondom nektek, egyetlen bűn sem fenyíttetik meg oly szigorúan, mint ez, ami 
éppen a ti uralmatok alatt gyakran fennállott. 

Ezért egészen más királyságot vezessünk most be, kedves testvéreim. A 
király ezentúl tanítója, vezetője, testvére legyen népének és semmiképpen sem 
ura és parancsolója! Az ilyen király Isten rendje szerint uralkodik, világi 
hatalomra nem lesz szüksége, mert az isteni szeretet, bölcsesség és rend ereje, 
hatalma lakozik szellemében, és könnyedén tudja majd testvéreit minden jóra, 
igazra elvezetni! 

Ezt szívleljétek meg jól, és ne boruljatok le előttünk, s egymás előtt sem, 
akkor áldást hoztok a népre, de azt sem engedjétek meg, hogy a nép 
leboruljon előttetek! 

Most azonban menjünk át az étkező terembe, mert a vacsora elkészült. A 
megkísértésre ne gondoljatok többé, hanem legyetek vidámak! A győző ne 
szomorkodjon, hanem örvendjen győzelmének! Menjünk tehát! Amen. 


202. Fejezet - Vacsora az étteremben. Tubalkain 
menyasszonyt választ és házasságra lép 


A feldíszített étteremben kilenc kerek asztalon virágfüzérek között 
kosarakban voltak az étkek elhelyezve. A terem közepén azon kívül két 
hosszúkás asztal is volt, az ottani szokás szerint készült húsételekkel. A 
vendégek helyet foglaltak az asztaloknál, hálát adtak Istennek, s dicsőítették, s 
azután vidáman ettek-ittak. 

Miután a gyümölcsökből már kellő mértékben ettek, Kizehel 
felemelkedett, s így szólt Tubalkainhoz: nos, Tubalkain testvérem, most rajtad 
a sor, hogy e jó külsejű asszonyok és leányok közül menyasszonyt és 
feleséget válassz magadnak ízlésed szerint, feltéve, hogy nem változtattad 
meg ezt a szándékodat! A mennyegzői vacsora készen van, egy bárány atyád 
számára, s egy borjú a te számodra menyasszonyoddal együtt! 

Kizehel e szavai tetszésére szolgáltak Tubalkainnak, s így válaszolt: Csak 
most látom be igazán mennyire semmitmondó megtévesztés volt a mi 


megkísértésünk, mert az igazi Naeme bizonyára egészen másként él, nem 
pedig merő ellentétben Istennel, másként sohasem léphetett volna a 
magaslatra és Hored nem tartotta volna őt magánál. Teljesen lehetetlennek 
tartom tehát, hogy a jámbor Naeme jelent volna meg előttünk 

Most örülök, mert belátom azt is, hogy ti nem árulók vagytok velünk 
szemben, hanem igazi barátaink és Isten hatalmas küldöttei! Mindenkor 
dicsőíteni, magasztalni akarom Istent, mivel annyira kegyelmes és irgalmas. 
Legyen tehát most az általatok megnyilvánult isteni akarat szerint az én 
üdvömre! 

Tubalkain ezzel felállt, s a lányok asztalához lépett. Jól megnézte őket, s 
egyik leány megtetszett neki. Őt választotta magának, s Kizehelhez akarta 
vezetni, de néhány lépés után a leány nem akart tovább menni. 

Tubalkain erre megkérdezte a leányt: mivel beleegyeztél választásomba, 
miért nem akarsz velem a mindenható Isten küldötte elé állni, hogy megáldjon 
bennünket? 

Mi szükségünk van nekünk az ő áldására, felelte nyersen a leány. Ezer és 
ezer nő szült már gyermeket minden áldás nélkül, miért legyünk mi kivételek? 
Ha meg akarod magadat Jehova örök rabszolgájától áldatni, tedd meg azt 
magad, én azonban szabad akarok maradni, s megmutatom neked, hogy az 
ostoba áldás nélkül is gyermeket hozok a világra! 

Ez a nagy arcátlanság csodálkozásra késztette Tubalkaint és faképnél 
hagyva választottját, Kizehelhez ment. Kizehel már tudta, mit akar Tubalkain 
mondani, azért így szólt hozzá: 

Tubalkain testvérem, te rosszul választottál! Válassz Istennel, akkor nem 
olyant fogsz választani, aki messze van az igazaktól! Ezzel a választottaddal 
ugyanaz történt veled, mint előzőleg az ál-Naémével! Menj, köpj ennek az 
arcába és válassz mindjárt egy másikat! 

Tubalkain ezt azonnal meg is tette. Az újonnan választott Istent dicsőítve, 
magasztalva követte Tubalkaint Kizehelhez, aki megáldotta őket Jehova 
nevében. Tubalkain ezután szépséges feleségével együtt dicsőítette, 
magasztalta Istent, s mindenkit meghívott a mennyezői vacsorához. 

Áldás után a két mennyezői asztalhoz telepedve vidáman ettek, ittak az új 
párral együtt. Tubalkain ezzel elnyerte a kikötött, s megáldott jutalmát. 


203. Fejezet - Zendülés a városban. Kizehel erélyes 
beszéde a félénk Lamekhez, s az aggodalmaskodó 
vendégekhez 


Mialatt mindnyájan vidáman beszélgettek Isten vezetéséről, a küldöttek 
pedig csodálatos dolgokat mondottak el az Úr jelenléte alkalmával történt 
csodálatos eseményekről, és azt is elmondották, miként tanította őket az Úr az 
Isten iránti szeretetre, azaz az igazi örök életre. 

Hirtelen nagy riadalom keletkezett Hanok utcáin, s ilyen hangok 
hallatszottak: Átok Lamekre és átok híveire! Halál és pusztulás egész házára, 


mert megengedte, hogy gyalázatosan megtévesszék és mindnyájunkat elárult 
a hegyvidéki vadállatoknak! Haljon meg tehát előbb, mint mi! 

Lám, máris óriási harcosok seregei zúdultak minden oldalról a hegyekről, 
hogy elpusztítsanak bennünket! Ezért először te pusztulj el, nyomorult Lamek 
a mi kezeink által, amiért ilyen alávaló módon kiszolgáltattál bennünket 
ezeknek a hegyvidéki gyilkosoknak! Testőrséged most már semmit sem 
használhat neked, ezzel és minden híveddel együtt el kell pusztulnod! 

Erre még nagyobb méreteket öltött a zendülés, s a lázadók egy nagy 
csoportja furkósbotokkal, s egyéb fegyverekkel ellátva, behatolt Lamek 
palotájába, s törve, zúzva átkozódva tódultak fel a lépcsőkön, s a lárma és zaj 
mind erősebben és mind közelebbről hallatszott. 

Lamek és Tubalkain majdnem eszüket veszítették erre rémületük, s a nők, 
Tubalkain új feleségével együtt reszkettek, kiabáltak félelmükben. 

Kizehel erős hangon szólt Lamekhez: - Lamek testvérem! Mi van veled? 
Úgy megrettentél, mintha már torkodra helyezték volna a kést! Óh te 
együgyű! Nem tapasztaltad még mit használt neked minden hatalmad 
ellenem? Nem kellett-e százaknak egyetlen pillantásunkra fegyvereiket 
eldobva engedelmeskedni szavainknak? 

Ha már megismerted az általunk megnyilvánuló isteni hatalmat, hogyan 
rémülhetsz meg ennyire e lázongás láttára? Szedd össze magadat, légy bátor 
és vidám! Hadd jöjjenek a lázongók ide, s ha legyőztek bennünket, akkor 
rémüldözz! Mivel ez semmiképpen sem következhet be, nyugodj meg és 
bízzál élő hittel Istenben! Hatalma nagyobb, mint ezeké az elvakult lázadóké! 
Embereljétek meg tehát magatokat mindnyájan! Amen. 

Kizehel e szavai után Lamek szabadabban lélegzett fel, s végül így szólt: - 
Óh barátaim, ne haragudjatok, hogy a ti jelenlétetekben ennyire 
megrémültem, de az ilyen hirtelen keletkezett lárma önmagában is ijesztő és 
még inkább az, ha ilyen fenyegetéseket hall az ember! Ezért megbocsátható 
nekünk a síkság gyenge gyermekeinek, ha ilyen alkalommal félelem tölt el 
bennünket. De Lamek most már semmitől sem fél, még a haláltól sem! 
Ezentúl Isten nevének dicsőítéséért akarok harcolni! 

Lásd testvérem - szólt Kizehel - most tetszel nekem igazán, mert most 
valóban testvérem vagy! De nézd, a lázongók mindjárt itt lesznek, lépj 
egyedül eléjük, és győzelmet aratsz felettük! Úgy széjjel kell szóródniuk 
veled szemben, mint a por és a pelyva! Emelkedj fel tehát! Amen. 


204. Fejezet - Harc a lázongókkal 


Alig mondta ezt Kizehel Lameknek, a lázongók már be is rontottak a 
terembe. Lamek a lázongók ádáz dühe láttára és borzalmas üvöltésük hallatára 
úgy megrémült, hogy e kiáltással - jaj nekem, elvesztem - szinte élettelenül 
esett össze. 

Tubalkain azonban szembeszállt a lázongókkal, többször visszaszorította 
őket, majd dörgő hangon kérdezte: miért törtök ti reánk? Mit akartok ti 


tőlünk? 

Semmi egyebet - kiáltotta a tömeg - mint gyalázatos átkozott életeteket! 

Tubalkain erre szívében Istenhez fordulva, karjait égnek emelve így 
fohászkodott: - Óh mindenható, igazságos, szentséges Isten, minden dolgok 
Teremtője és Atyja! Add meg nekem a kellő erőt, hogy igazi rendbe 
terelhessem vissza ezeket a lázongókat! 

Ekkor Kizehel Tubalkain mellé lépve így szólt: Tubalkain testvérem! A 
szeretetteljes szentséges Atya bizonyára meghallgatta kérésedet! Bízzál tehát 
Benne, és hamarosan tapasztalod majd Isten erejét bennünk, s benned! Most 
pedig lépj fel e gonosz lázongók ellen és csapj minden szavaddal a fejükre! 
Amen. 

Tubalkain mindjárt megérezte magában Isten erejét, és erős hangon 
mondotta a lázongóknak: halljátok ti lázadók Isten szentséges jogai ellen! Ki 
ellen merészeltek ti lázongani? Isten ellen fordultatok szívetekkel, s ellene 
léptek fel buzogányokkal, dárdákkal, furkósbotokkal! 

Óh ti nyomorult lázadók: Tapasztaltátok ti már valaha is a mindenható és 
legfenségesebb Isten hatalmát? Erre azt kiáltjátok vele semmi dolgunk 
sincsen, mi csak a ti életetekre törünk! Én azonban azt mondom, most Isten 
hatalmával álltok szemben, fontoljátok meg ezt, mielőtt gyilkoló 
eszközeitekkel támadnátok reánk! 

Azt mondom nektek a mindenható Isten nevében, ha nem fordultok tüstént 
vissza, úgy jártok, mint aki egy tűzhányó hegy tölcsérébe zuhant bele, mert 
porrá, hamuvá váljon az, aki elsőnek merészeli fegyverét ellenünk felemelni. 

Most tehát már tudjátok ki ellen harcoltok, és milyen sors vár rátok! 
Cselekedjetek, ahogyan  akaratotok szabad, de cselekedetek szerinti 
jutalomban is lesz majd részetek! 

Tubalkain e szavai után még ádázabb dühhel tomboltak és átkozódtak a 
lázongók, úgy hogy Lamek is újra magához tért a nagy lármára. Akkor ő is 
haragra lobbanva, így kiáltott: hatalmas barátaink és testvéreink! 
Semmisítsétek meg ezeket az Isten ellen dühöngőket! 

Testvérem - mondotta ekkor higgadtan Kizehel - ne izgulj hiábavaló 
módón, mert Isten nem olyan, mint az ember! Ő nem semmisíti meg műveit, 
mert örök rendjének törvénye szerint örökké fenntart minden teremtett dolgot! 
Ezek most egy felülről megszentelt törvényt kaptak Tubalkain útján, s aki 
közülük ezzel ellentétesen cselekszik, azt rögtön utoléri az ítélet! Nyugodj 
meg tehát! Amen. 

Az egyik lázadó ekkor felemelte buzogányát Kizehel ellen, de abban a 
pillanatban mindnyájuk szeme láttára tűz borította el, s rögtön hamuvá égett. 
Erre a többi is meghökkent, s egyik a másik után megalázkodva 
visszahúzódott. Néhányan közülük még átkozódtak, de a többiek bűnbánatra 
intették őket. Így az egész lázadás csakhamar véget ért, s helyreállt az 
előbbeni rend. 


205. Fejezet - Lamek és Tubalkain hálát ad Isten 


erejéért az emberben. Kizehel beszéde az ember 
megkísértéséről 


Miután a zavargás megszűnt, s a rend helyreállt, Lamek Tubalkainnal 
együtt leborulva, dicsőítette, magasztalta Istent, amiért ilyen erőt juttatott 
kegyelméből az embernek. Könyörögtek, többé soha ne vonja meg tőlük 
szentséges erejét, hanem maradjon velük egész életükön át és részesítse e 
kegyelmében utódaikat is. 

E hálaadás, dicsőítés, magasztalás után Kizehel a még mindig a földön 
fekvőkhöz lépve felemelte őket, s így szólt hozzájuk: barátaim, testvéreim! 
Biztosak lehettek abban, hogy nagy öröme telik bennetek a szentséges, 
szeretetteljes Atyának, mert hűségtek három nehéz próbáját sikeresen 
megálltátok! 

Higyjétek el azonban nekem, amíg az ember ezt a halandó testet hordozza, 
addig a folyton megismétlődő kísértések sem maradnak el tőlünk úgy, hogy 
sohasem mondhatjuk - most már vége van a megkísértéseknek! 

Mennél jobban közeledünk a kiteljesedéshez, annál inkább tapasztalhatjuk, 
hogy testünk a világ és szívünk vágyai folytonosan újabb akadályokat 
gördítenek a mi élő és mindinkább ébredezni igyekvő szellemünk elé, hogy 
azután visszasüllyedjen előbbi halálos álmába! 

De azért ne aggódjunk és ne legyünk kishitűek, kedves testvérem és 
barátaim, mert mindebben a mi szentséges, jóságos mennyei Atyánk nagy 
irgalmas szeretete nyilvánul meg. A megpróbáltatások által ébreszti fel 
szellemünket, s akkor ébren marad az új, az örök nappal elkövetkeztéig, 
amikor azután már nem kell többé álomba süllyednie, s ezért 
megpróbáltatásokat sem kell elviselnie! 

Ez a boldogságos állapot biztosan elkövetkezik a test halála után, de még a 
testi életben is része lehet ebben az embereknek, ha mindenben csak az isteni 
akarat a vezérfonala. Ez pedig nagyon könnyen megvalósítható! A világot, s 
mindent, ami vele kapcsolatos, nem kell szeretni, Istent azonban 
mindenekfelett, s a szent szeretetből minden embertársunkat. 

Ezzel már meg is oldottuk a mi, oly nehéznek látszó életfeladatunkat. Ha 
valaki erre azt mondaná, ezt könnyebb kimondani, mint megcselekedni, annak 
azt mondom: - annyi jó rejlik a világban, amit meg kell becsülni, s amit 
szeretni érdemes? Mi is az a sok jó?... A gyomor megtöltése, valamilyen 
nyomorult hajlék, az idő lejártával a gyötrelmes időleges és örök halál???... 
Ezek tehát azok a nagy előnyök, amelyeket ez a semmis világ nyújtani képes!! 

Megérdemlik-e ezek, hogy az ember egyáltalán törődjön velük? Aki jól 
megismerte a világot, az könnyen hátat fordíthat neki, s örvendező szívvel 
követi az örök szentséges szeretetteljes mennyi Atya szent szózatát az örök és 
legboldogságosabb életre! A világ nem egyéb üres, semmitmondó álomnál, s 
ez az álom szertefoszlik mihelyt a szellemi nappal bekövetkezik! 

Ne ragaszkodjatok tehát a világhoz, mert az semmis, s akkor ugyanolyan 
könnyen legyőzitek minden  megkísértését, miként az ébredéssel is 


szertefoszlanak az üres és hiú éjszakai álmok! 
Ezt szívleljétek meg és cselekedjetek e szerint, akkor részesei lesztek az 
örök életnek! Most pedig legyetek újra vidámak! Amen. 


206. Fejezet - Lamek kételyei a vágyak és 
megkísértések lényegéről. Kizehel magyarázata az 
emberi akarat-szabadságról egy példázattal. 


Erre mindenki felvidult, csupán Lamek nem tudott szabadulni 
gondolataitól. 

Kizehel ezt észrevévén, hozzálépett, s megkérdezte őt: Lamek testvérem! 
Mi felett tépelődsz te. Mondd meg nekem, mi az, ami ennyire leköt téged? Ne 
húzódozz, hanem mondd meg minden tartózkodás nélkül, hiszen testvérek 
vagyunk, s egy akarton kell lennünk! Mi az tehát, ami ennyire foglalkoztatja 
lelkedet? 

Lamek, miután kissé elrendezte gondolatait, így szólt: hatalmas barátom és 
testvérem! Igazad van, ha ezt kérdezed, mert súlyos kételyek merültek fel 
lelkemben, s nem tudom hányadán vagyok ezekkel! 

Mivel most megkérdeztél, el is mondom neked az én legnagyobb 
gondomat, bánatomat, s ez a következő: a megkísértésekkel kapcsolatban 
keletkeztek ilyen gondolataim, én nagyon gonosz dolgokat vittem véghez 
eddigi életemben - de miért? 

Azért, mivel nem tudtam másként cselekedni! Lelkem, s egész 
természetem olyan, hogy így kellett cselekednem! Olyan heves vágy 
késztetett engem gonosz cselekedeteimre, hogy ennek ugyanúgy nem voltam 
képes ellent állni, mint az elemek a heves viharnak! De ki helyezte keblembe 
az ilyen gonosz vágyakat? Talán én, aki nem is tudom, mi a vágy és miként 
keletkezik? 

Ezen az alapon viszem véghez minden cselekedetemet. Felelős lehetek 
tehát ezekért, mikor vágyaim késztetnek ezekre? Mivel az ilyen vágyakban 
már benne rejlik a megkísértés, s az ember e benne lakozó legyőzhetetlen által 
önmagát kísérti és gyengesége miatt ellenállásra képtelen, mondd meg nekem 
ki bűnös tulajdonképpen abban, ha az ember elbukik a hatalmas kísértés 
következtében? 

Ha pedig olyan az ember ereje, hogy ellent tud állni a kísértésnek - ami 
lehetetlen - akkor mire való a kísértés és mi a végcélja? Lásd hatalmas 
barátom és testvérem, ezek a gondolatok foglalkoztatnak engem. Adj ezekre 
némi felvilágosítást, s akkor egész életemben sem foglalkozom többé ilyen 
kételyekkel! 

Lamek testvérem - felelte Kizehel - ez a legkönnyebb, amit a szellem 
mindjárt megérthet! Tegyük fel azt, hogy neked hatalmadban állana egy 
szabad akaratú embert teremteni. Felruháznád őt mindenféle képességgel, s 
azt mondanád neki te, hatalmamból teremtett ember, szabad vagy, s tehetsz, 
amit akarsz! 


Valóban szabad lesz-e így az általad teremtett ember? Nem, mert még azt 
sem tudja, mi a szabadság! Nem cselekszik a beléje helyezett képességei 
szerint, hanem úgy áll előtted, mint egy vízzel - habár a legtisztább vízzel 
megtöltött edény, ezért tehát cselekvésre késztető vágyat is bele kell lehelned. 
Ha ez megtörtént, akkor úgy cselekszik, ahogyan a vágya készteti. 

Szabad és rendezett lesz-e az ilyen cselekvés? Azt feleld, semmiképpen 
sem! Jól van, nem lesz-e akkor szükséges törvényeket adni számára, hogy 
megtudja, mit kell, vagy mit nem kell cselekednie. Ha azonban szigorúan 
helyezed belé ezeket a törvényeket, akkor úgy cselekszik, mint egy állat, ha 
szelíden, enyhén adod a törvényeket, akkor nem veszi azokat figyelembe. 

Ezért tehát büntetési tételekkel kapcsolatos törvényeket kell adnod neki, s 
az ember elkezdi megkülönböztetni az igazat a hamistól, a rendnek megfelelőt 
a rendellenestől. Hogy tehát ezen az alapon tevékenykedjen, és szabad 
szellemmé váljon, alkalmat kell neki adni arra, hogy szabadon 
tevékenykedhessen. 

Lásd - az ilyen alkalmak nem egyebek, mint a neked ilyen fejtörést okozó 
megkísértések! Isten is kénytelen ilyen alkalmakat adni nekünk, másként 
hasonlók volnánk e kövekhez, fákhoz, állatokhoz! Mivel azonban Isten azt 
akarja, hogy szabad emberekké váljunk, folyton olyan alkalmakat kell nekünk 
adnia, amelyek aztán hozzásegítenek bennünket az igazi szabadsághoz. 

A világból és a vágyainkból eredő megkísértések az erre szolgáló 
alkalmak! Nyugodj meg tehát, s ne töprengj többé ezen, mert teljes 
világossággal csak szellemedben fogod ezt a rejtélyt megoldani! Légy tehát 
vidám, mindnyájunkkal! Amen. 


207. Fejezet - Lamek szomorkodik, amiért az ember 
semmi érdemlegesre sem képes Istennel szemben. 
Kizehel utalása az alázatra, mint a tiszta szeretet 
kezdetére 


Kizehel e szavai után Lamek kissé felvidult ugyan, de látszott rajta, hogy 
még valami bántja. Ezt az állapotát Kizehel ismét mindjárt felismerve, hozzá 
lépett, s megkérdezte: halljad Lamek testvérem, úgy látom még mindig nem 
szabadult fel a lelked! Titkon még mindig töprengsz valamin! Mondd meg 
nekem, mi bánt, s az Úr kegyelméből világosságot juttatok neked, s 
megsegítlek bajodban! 

Lamek erre Kizehelhez fordulva így szólt: hatalmas barátom és testvérem! 
Dicsőítem, magasztalom azt, aki örök, akinek hatalma végtelen, valamint 
országa és mindenható uralma is. Igen, - én, Lamek dicsőítem, magasztalom 
és imádom azt, akihez képest a Föld hatalmasai merőben semmiségek. Ő azt 
cselekszi, amit akar a mennyben, s a Földön is! Senki sem szegülhet ellene, s 
nem kérdezheti, - mit művelsz? Te Mindenható? 

Ő egyedüli Úr, s azt teheti, amit akar. Akit meg akar fenyíteni, azt 
megfenyíti, akit meg akar alázni, azt megalázza, s akit meg akar kísérteni, azt 


megkísérti. Akinek bűneit meg akarja bocsátani, annak minden fenntartás 
nélkül megbocsátja, ha meg akar valakit ölni, azt bármikor megölheti és senki 
sem vonhatja Őt felelősségre, s nem ítélkezhet felette, mert mérhetetlen 
magasságban áll az összes mennyek és a Föld emberei felett! 

Lásd testvérem, - mindezt tudom, de ezzel alig van segítve rajtam, mert 
bármennyire gondolkozok is, végül csak oda jutok, hogy Isten mindenben 
minden, mi emberek pedig együttvéve is csupán semmiségek vagyunk Vele 
szemben! 

Egymás között csak az jelent valamit, hogy mi szerethetjük, imádhatjuk, 
dicsőíthetjük, magasztalhatjuk, de az Ő mindenható, végtelen, örök isteni 
Lényiségéhez képest mindez csak semmiség! Ha ugyanis mi, az összes 
emberek, állatok az egész Földön, valamint a mennyek minden hatalma 
semmiségek Hozzá képest, mit jelenthet akkor számára a mi szeretetünk, 
imádatunk, dicsőítésünk, magasztalásunk? 

Tulajdonképpeni értelemben mi nem is szerethetjük, imádhatjuk, 
dicsőíthetjük, magasztalhatjuk, mert ha meg is cselekedjük mindezt, csakis a 
saját javunkra tesszük meg, mert ugyan ki tudná Istent még magasabbra 
emelni, mikor már örökkévalóságok óta a Legeslegmagasabb mindenki és 
minden felett? 

Ki dicsőítheti Istent, aki előtt a menny és a föld is csak semmiség? Ki 
szeretheti Őt, a végtelen hatalmat és erőt? Ki mutathat be Istennek igazi 
áldozatot, mikor minden az Ő ősi örök tulajdona? Ezért tehát mindent 
merőben csak önmagunkért cselekszünk, s tulajdonképpen semmit sem 
tehetünk Istenért! 

Én azonban mindent Istenért szeretnék cselekedni, nem pedig csak saját 
javam érdekében! De miként lehetséges ez ebből a szempontból tekintve? 
Látom, hogy minden megkísértés csupán Isten nagy kegyelmétől függ és mi 
örökké csak hálát adhatunk Neki, hogy a végtelen örök Isten még reánk is 
gondol! Hogy ezzel szemben mi semmit sem tehetünk Istenért, ez 
nyomasztólag hat lelkemre és elszomorítja szívemet! 

Óh testvérem, ezt te nem tudod annyira átérezni egész teljességében, mint 
én, a nagy bűnös! Ha az is voltál azelőtt, de akkor sem voltál az olyan 
mértékben, mint én voltam, s ezért nem is érezheted annyira, hogy e nagy 
tartozással szemben semmit sem nyújthatsz pótlás gyanánt! 

Most már tudod, mi nyomja lelkemet, adj tehát tanácsot ha tudsz, vagy ha 
lehetséges számodra! 

Lamek e szavai megdöbbentették Kizehelt, s kezdetben nem is tudta, mit 
válaszoljon. Midőn azonban szellemem megerősítette így vigasztalta meg 
Lameket: óh Lamek testvérem, amit te most érzel, azt már régóta érezzük 
valamennyien, s most annál elevenebben, mert te is velünk együtt érzed ezt! 

Az Úr szentséges ajkáról hallottuk azonban azt, hogy hálaadásunk akkor a 
legkedvesebb Előtte, ha belátjuk Vele szembeni teljes semmiségünket. Ha 
nem találsz magadban kellő szavakat, hogy hálát adhassál Neki, ha nem tudsz 
Hozzá méltó áldozatot bemutatni Neki, akkor adsz igazi hálát, s akkor 


22. 


imádod, dicsőíted igazán Istent, a szentséges Atyát! 

Lásd - ez az igazi alázat, s ez az Istenből eredő örökélet magva! Ez a 
kezdete a tisztult szeretetnek, s ez viszont maga az örök élet! Légy vidám, s 
örvendezz, mert ez által nyerted most el az igazi örökélet szellemét. Óh 
Lamek testvérem, nagy az én örömöm miattad! Maradj ilyen, akkor örökké 
élsz! Amen. 


208. Fejezet - Lamek fogadalma és szeretet szövetsége 
az Urral. Kizehel bizonysága a láthatatlan 
főellenségről, a sátánról 


Kizehel e szavai után Lamek örvendezett, s így szólt hozzá: - hatalmas 
barátom és testvérem! Minden szeretetem, imádatom örökké a mindenható 
örök Istené, a Menny és a Föld Teremtőjéé legyen, amiért annyira kegyelmes, 
irgalmas volt irántam, hogy szólt hozzám, általad megmutatta nekem az élet 
igazi útját. Most már teljesen rendben vagyok és ismerem a dolgok állását! 

Lamek ezentúl tehát minden erejével arra törekszik, hogy a még élőkön 
jóvátehesse azt, amit ellenük vétett! Ezt mindnyájatoknak a Legfenségesebb 
nevére ígérem most meg! 

Halljad, Lamek testvérem - szólt erre Kizehel - az Úr nem szólít fel téged 
arra, hogy fogadalmat tégy Neki, mivel azonban önként fogadtál hűséget 
Istennek, ezzel szeretet szövetséget kötöttél a Legszentségesebb Atyával! Ezt 
Ő elfogadta, s megerősít téged. Ezért nem is fogja elmulasztani, hogy a kellő 
mértében próbára tegyen, hogy Neki fogadott hűséged mindjobban 
megszilárduljon. 

Maradj meg tehát híven e szövetséged mellett, s az Úr majd megjelöli azt 
az utat, amelyen ezentúl haladnod kell az Ő legszentségesebb nevében. 
Bármily akadály kerülne is utadba, ne törődj azzal, hanem cselekedj 
mindenkor az Úr akarta szerint, s a mindenható szentséges Atya minden 
cselekedetedet megáldja, s az Ő nevében tehát mindig sikerrel jársz! 

Nem csekély feladat volt számunkra, hogy tégedet, kedves testvérünk 
megmentsünk a pusztulásról, de az Úr velünk volt és most magad is láthatod 
minden aggodalmunk, fáradozásunk, munkánk dicsőséges eredményét! 
Nekünk nem csupán veled kellett megküzdenünk, hanem egy sokkal 
gonoszabb és hatalmasabb ellenféllel, mint amilyen te voltál, azaz a hazugság, 
az önzés, minden furfang és csalás régi és láthatatlan nagy fejedelmével, Isten 
esküdt ellenségével, aki kezdettől fogva több akart lenni Istennél! 

Mivel Isten ezért eltaszította, haraggal van iránta eltelve, s egyéb törekvése 
sincsen annál, miként árthatna Istennek. Ez az ellenség még mindig nagyon 
hatalmas és mérhetetlenül nagy országa is. Jól tudja milyen végtelen Isten 
atyai szeretete és türelme, s bűnt bűnre követ el, mert Isten még meghagyta 
neki irgalmából szabad akaratát és országát. 

Lásd, kedves testvérünk, ezzel az ellenféllel kellett először 
szembeszállnunk, s le kellett győznünk, mielőtt hozzád közeledhettünk volna, 


hogy megmentessünk. Így tehát ádáz harcot kellett éretted megvívnunk. 
Neked is ilyen harcot kell mindenkor megvívnod, kedves testvérünk. Maradj 
meg Istennel kötött szent szövetségedben hűségesen, akkor mindenkor 
legyőzöl minden veszedelmet, s a győzelmi koronával ékesítve lépsz át az 
örök, legszabadabb és legboldogságosabb életbe! 

Fogadd most a mi áldásunkat, s az Úr szeretete, kegyelme, irgalma legyen 
mindenkor veled, s egész népeddel. Adjunk most hálát Istennek, dicsőítsük, 
magasztaljuk Őt, s azután térjünk nyugalomra testünk erősítésére. 

Erre mindnyájan dicsőítették, magasztalták a legszentségesebb nevet a 
trónteremben, azután lepihentek, s a hét küldött Lamek előszobájában maradt. 


209. Fejezet - Látogatás a templomtéren. Az Úr áldása 
Tubalkain munkásainak szorgalmán. Tevékenykedés, 
mint az élet fenntartásának és erősítésének eszköze 


Jóval napfelkelte előtt mindnyájan a trónterembe gyűltek össze, s imádták 
ott Istent napfelkeltéig. Ezután az étterembe vonultak át, ahol már bőséges 
reggeli várt a vendégekre. Ezt jámbor dicsőítő ének után fogyasztották el. 

A hálaadás után így szólt Kizehel: kedves testvéreim, most menjünk ki a 
munkásainkhoz és nézzük meg, mit végeztek. Az asszonyok és leányok 
hozzanak oda néhány kosár étket a munkások erősítésére. 

Ezután mindnyájan kimentek a templomtérre. Itt Lamek, valamint 
Tubalkain is nem győzött csodálkozni, hogy először is egy majdnem 
hegynagyságú, ragyogó fényes aranytömböt és aranylemezt láttak, és nagy 
csodálkozásra késztette őket az is, hogy a mocsaraknak már semmi nyoma 
sem volt. 

Ennek láttára Lamek, Kizehelhez fordulva megkérdezte: óh hatalmas 
barátom és testvérem! Mondd meg nekem, miként volt ez lehetséges? Emberi 
erővel ez el sem képzelhető. A fémnek nyers megmunkálását még megértem 
valahogyan, de ezeknek a többórányi járásra kiterjedő mocsaraknak a 
kiszárítása már megérthetetlen előttem! Óh, mond meg nekem, miként ment 
ez végbe? 

Lamek - felelte Kizehel - tudod-e azt, miként ment az végbe, hogy ma 
ismét a nappal következett el? Lásd, e jelenség mögött végtelenül több rejlik, 
a mocsarak kiszárításánál, de e végtelenül több miatt senki sem kérdez 
semmit! 

Nem tudod még azt, hogy Istennek minden lehetséges? A magaslaton a 
szombat előtti éjszakai vihar egy nagyszerű kristályhegyet teljesen 
rombadöntötte. Reggel nagy sajnálkozással szemlélték a magaslat súlyosan 
megpróbált lakói a gőzölgő romhalmazzá változott kristályhegyet. Az Úr 
egyetlen gondolatára, szavára azonban pillanat alatt régi pompájában állt a 
helyén oly tökéletesen épen, mintha még egy gyenge fuvallat sem érte volna! 

Lásd kedves testvérem, ha egyik dolog ilyen könnyű az Úrnak, akkor 
bármi más is lehetséges számára. Aki a Földet meg tudta teremteni, annak 


bizonyára az sem esik nehezére, hogy ezeket a mocsarakat kiszárítsa, ha úgy 
akarja! Nos, meg vagy elégedve ezzel a felvilágosítással? 

Testvérem és barátom - válaszolta Lamek - tökéletesen meg vagyok 
elégedve, de még egy kérdésem van: miért engedi a mindenható Isten 
teremtményeit a különféle dolgokban tevékenykedni, mikor - szigorúan véve - 
a legkevésbé sincsen szolgálatukra reáutalva? 

Ez abból a nagyon bölcs okból történik - szólt Kizehel - hogy minden, 
Belőle eredő élet így, vagy úgy, kellően gyakorolja erejét, mert e 
szükségszerű gyakorlat nélkül megszűnne az élet! A tevékenység az élet 
fenntartása és folytonos erősítése. Ezért mindennek tevékenykednie kell, és 
főleg az embernek, mert Isten neki juttatta a legtöbb életet. 

Mivel az ember főleg szellemi életet nyert, ezt különösen gyakorolnia kell 
az Isten iránti szeretetben, hogy el ne veszítse! Lásd, ezért engedi a 
mindenható Isten, hogy tevékenykedjünk! 

Most azonban már minden oldalról közelednek a munkások a templom 
építéséhez. Szedd össze magadat és osszad ki mindegyiknek a munkáját. A 
munka megkezdése előtt azonban egyenek-igyanak. Fogjunk tehát hozzá! 
Amen. 


210. Fejezet - A templomépítéshez meghívott 
munkások megérkezése. Az építőmesternek, Murának 
álombeli látomása. Lamek megjutalmazza, s a 
templomépítés mesterének nevezi ki 


Midőn a körülbelül háromezer munkás a toborzókkal együtt megérkezett a 
magaslatról, Lamek felszólította őket, telepedjenek le és fogyasszák el a 
bőséges mennyiségű ételt-italt, mit a Lamek szolgálóleányai most hoztak. 
Azután kérte Kizehelt, áldja meg az étkeket-italokat és Kizehel ezt azonnal 
meg is tette. 

Bármennyit ettek-ittak is a munkások, a kosarak mindig újból megteltek. A 
munkások nem győztek ezen csodálkozni. Mire Lamek így szólt hozzájuk: 
csodálkoztok a szent magaslatról eredő áldáson? Igazatok van, ha 
csodálkoztok, de még sokkal csodálatosabb dolgokat láthattok majd ennél! 

Erre egy Farak városából való építőmester felállt, mélyen meghajolt a 
király előtt, s így szólt: hatalmas királyunk és urunk, hosszú életet adjon 
neked, Farak és atyáink mindenható Istene! Én, mint szolgáid egyike, arra 
kérlek, hallgass meg engem, mert nagyon fontos valami nyomja a szívemet! 

Beszélj csak barátom és testvérem, szólt barátságosan kezet nyújtva 
Lamek. Ne félj többé Lamektől, mert a hiéna szelíd báránnyá változott! 
Mondd meg tehát, mi nyomja szívedet? 

A Farak városából való férfiú erre ismét meghajolt Lamek előtt, s így szólt: 
lásd, nagy királyom és uram, ma éjszaka azt láttam álmomban, hogy hét, 
fényes ruházatú nagy férfiú jött hozzám. Egyikük így szólt hozzám: Mura, te 
vagy az én emberem! Te építőmester vagy, menj tehát Hanokba, s ott egy 


nagyszerű épületet fogsz építeni. Lamek ugyanis templomot építtet Farak 
Istenének, s te vezeted majd az építkezést! Ha holnap felébredsz, egy kész 
tervet találsz asztalodon, s e szerint vezeted az építkezést, de előzőleg mutasd 
meg a tervet a királynak. Ő majd felismeri, hogy ez az igazi, s téged fog 
megbízni az építkezés vezetésével! 

Azután még a következőket mondotta: én, aki ezt álmodban közlöm veled, 
hat testvéremmel együtt a magaslatról való vagyok és most, mint az Úr 
küldötte tartózkodok a síkság gyermekeinél! Lásd, ezeket mondotta, és itt van 
az a csodálatos építési terv, amelyet ma napfelkelte előtt találtam asztalomon. 
Királyom és uram, tekintsd meg ezt kegyelmesen! 

Lamek nagy örömmel hallgatta ezt az elbeszélést, majd megtekintve a 
tervet, felismerte annak tökéletességét és így szólt Murához: testvérem és 
barátom! Ezzel a kézfogással kinevezlek annak, aminek Isten hatalmas 
küldötte álmodban elhívott téged! Királyi jobbomat nyújtom neked, annak 
bizonyságára, hogy te vagy a templom építőmestere, s fogadd el tőlem ennek 
jeléül ezt a királyi láncomat is! 

Lamek ezután megkérdezte Murát: Megjegyezted magadnak Kizehel 
arcvonásait? 

Óh uram és királyom - válaszolta Mura - annyira megjegyeztem, hogy 
sohasem tűnnek el többé lelkemből! 

Nézd, testvérem és barátom - szólt Lamek - az a nagy férfiú, aki most 
Tubalkainnal beszél. Nem hasonlít ő hozzá? 

Óh uram és királyom - felelte örvendezve Mura - nemcsak hasonlít, hanem 
ő az! Igen, igen, ő az! 

Kizehel ekkor Lamekhez lépve, megkérdezte őt: nos, hogyan tetszik neked 
a Mura építőmester Farak városából? 

Lamek szólni sem tudott túláradó örömében, Mura pedig leborult Kizehel 
előtt. 

Kelj fel, szólt Kizehel, Istent imádjátok! Te Lamek, igazi király vagy, te 
pedig Mura, igazi építőmester! Fogjatok tehát munkához, s az Úr áldása 
legyen veletek és munkátokon! Amen. 


211. Fejezet - Mura vágyakozása világosságra. Lamek 
türelemre inti. A templom építési helyének kijelölése 


Kizehel e szavai után Mura nem hitt szemének, fülének, s ezért így szólt 
Lamekhez: bölcs királyom és uram, engedd meg nekem, a te szolgádnak, 
hogy néhány szót szólhassak. Ebben a dologban világossághoz kell jutnom, 
mert inkább haljak meg, minthogy tovább is sötétségben maradjak! Ha tudsz 
erről valamit, óh királyom és uram, közöld velem, mert még az építkezés 
vezetésében sem tudnám megállani a helyemet szellemem e sötétségében! 

Halljad barátom és testvérem - válaszolta Lamek - a te buzgalmad 
dicséretes, de ha Isten utjainak megvilágosításáról van szó, akkor rossz helyre 
fordultál, mivel az előttem is ugyanolyan rejtély, mint előtted. Én 


megnyugszom az Úr akaratában, s ha Ő jónak látja, akkor kellő időben majd 
világossághoz juttat, ha pedig nem így van, akkor nem törődöm tovább a 
dolgokkal! 

Annyit biztosan tudok, hogy minden, ami itt történik, az az Úr akarata 
szerint történik és az egyelőre elegendő! Nekem és neked csodálatos módon 
adta tudtul az Úr az Ő akaratát, először tehát teljesítsük azt, s a továbbit 
bízzuk az Ő legszentségesebb akaratára! 

Amit mi magunk körül látunk, az mind csoda! A Nap, a Hold, a csillagok, 
s a mi Földünk, megmérhetetlen csodákkal vannak telve. Ki érti meg 
mindezt? Te pedig mindjárt meg akarnál halni, mivel az ilyesmit nem érted 
meg? Ez nagy dőreség részedről! Hagyj fel ezzel és igazodj Isten akarata 
szerint, s minden egyéb majd elkövetkezik, ha úgy tetszik az Úrnak! 

Ha pedig ez nincsen tetszésedre, akkor sokkal jobb számunkra, ha nem is 
tudjuk meg az ilyen dolgokat, mintha Isten akarata ellenére tudnánk meg 
azokat. Menjünk tehát az építkezés helyére, tűzzük ki a helyet a tervnek 
megfelelően és osszuk ki a munkát a munkásoknak! Nos, megnyugszol 
ebben? 

Óh uram és királyom - szólt erre Mura - adjon neked hosszú életet a 
mindenható Isten, mert most ismerem fel csak, hogy már elnyerted Istentől az 
igazi bölcsességet és teljesen lecsillapítottad vágyaimat. Ezért egész 
életemben készséges szolgád akarok lenni! Örökké Istené legyen ezért minden 
dicsőség és imádat! Amen. 

Ezután munkavezetőit szólította, hogy kövessék a királlyal együtt az 
építkezés helyszínére, Lamek ekkor nem csekély zavarba jött, mivel a 
templomépítésre kijelölt hely telve volt érccel, gödrökkel, munkásokkal, az 
olvasztáshoz szükséges tűzrakásokkal, s így Lamek nem tudta, mi tévő 
legyen. Erre megkérdezte Kizehelt, mit csináljon most? 

Halljad kedves Lamek testvérem - szólt Kizehel - nem az a lényeges, hol 
épül a templom, hanem az, hogy már szívedben hordozod azt a 
legszentségesebb nevet, amelyet előzőleg trágyába ástál el. A templom külső 
helyét pedig jelöld meg a legalkalmasabb helyen, s az Úrnak ez tetszésére fog 
szolgálni. Midőn azt mondottam neked, ott építsd fel a templomot, ahol a 
táblát elástad, akkor szívedet értettem ez alatt, mivel szívedben ezt már 
megtetted, rendben is van az egész dolog! 

Jelöld ki a talajon, ahol akarod, mindenütt megfelelő lesz az építésre, mivel 
bensődben már ezt úgyis megtetted. 

Lamek megköszönte Kizehelnek ezt a világosságot, majd Murával együtt a 
legszebb szabad térségen tűzte ki a tervnek megfelelően a templom helyét. 


212. Fejezet - Mura utasítja a munkavezetőket az 
építkezés megkezdésére. Kizehel rendelkezései az 
állami rendre vonatkozólag és öt hírnök kiküldése más 
városokba 


Midőn az építkezés helyét kitűzték, Mura összehívta a harminc 
munkavezetőjét, s így szólt hozzájuk: nézzétek ezt a tervet! Eszerint osszátok 
el a munkát! Az építkezéshez szükséges köveket ott, a körülbelül hétezer 
lépésnyi távolságban emelkedő hegyből szerezhetitek meg az alapozáshoz. 

Közvetlen mellette egy nagyszerű kőbánya van. Az ott található erezett 
szürke márvány, nyersen egyenlő négyszögletes tömbökre megmunkálva az 
alsó építményre lesz alkalmas. A felső és legfelső építményhez a kőbányával 
szembeni tiszta fehér márványtömböket használjátok fel. Ezeket kívül-belül 
megfaragva, olajjal csiszolva kell beépíteni. 

Kötőanyagnak megfelel a közönséges kőből készült pép az alaphoz és az 
alsó építményhez. A felső és a legfelső építményhez az általatok már ismert 
kőnyákot használjátok. A belső vaskapcsokról a falak méretei szerint majd 
Tubalkain gondoskodik, az épület tetőzetét pedig az ácsok és a témmunkások 
készítik el! 

Most mindent tudtok, fogjatok hozzá a munkához Farak egyedüli igaz 
Istenének nevében, ki az emberiség bölcs tanítója, s akkor Isten segítségével 
el is végzitek! Ételre-italra, illő bérre senkinek se legyen gondja, mert mindez 
a kellő mértékben majd megadatik. Minden munkás gondoljon arra, hogy az 
egyedüli igaz Isten dicsőségére végzi, akkor nagy áldásban részesül munkája 
által! Most pedig menjetek az egyedüli igaz Isten nevében és fogjatok hozzá a 
munkához! 

Az egyik munkavezető erre megkérdezte Murát, mester, a terven egy 
körfal is fel van tüntetve. Mi lesz ezzel? 

Halljad kedves Curálom - felelte Mura - te már olyan gyermek részére is 
előre gondoskodtál ingről, akit még alig nemzettél meg? Azt válaszolod - 
semmiképpen sem, hanem csak akkor, ha már megszületett a gyermek. Várjuk 
meg tehát itt is, amíg a gyermek megszületik, és csak azután gondoskodjunk 
az ingről! 

Most pedig menjetek és lássatok hozzá ehhez a megszentelt munkához! 
Amen. 

Mura, e felszólítására mindenki a hangyák és méhek szorgalmával fogott 
hozzá munkájához. 

Lamek és Mura ekkor Kizehelhez ment, aki Tubalkainnal beszélte meg a 
szükséges munkálatokat az érccel. Lamek és Mura elmondotta Kizehelnek 
mit, és hogyan rendeltek el, Kizehel így szólt: Kedves testvéreim, így van ez 
jól, s így tetszetős ez Isten előtt. Megáldja ezt a munkát, és biztosak lehettek 
abban, hogy hét nap alatt teljesen el is készül a templom. 

Most azonban menjünk vissza a városba, s gondoskodjunk arról, hogy a 
munkások jól el legyenek látva. Te, Setlahem, utasítsd a nőket, hogy végezzék 
munkájukat és te, Lamek testvérem, szólítsd fel szolgáidat, alkalmazottaidat, 
hogy mindenki a hivatása szerint végezze a maga dolgát, s a városban, 
valamint az egész országban minden rendben menjen. 

Én veled maradok, Setlahem pedig a nőkre felügyel, te Jórám négy 
testvéreddel más városokba indulsz. Hirdessétek hatalmas erővel, mit 


cselekedett Isten Lamekkal és térítsétek meg a népet Istenhez. 

Hét nap múlva jöjjetek mindnyájan ide vissza, s hívjátok Lamek 
tisztviselőit is Hanokba, hogy jelen lehessenek a síkság új templomának 
avatásánál. Így történjen minden az Úr akarata szerint! Amen. 


213. Fejezet - Kizehel és Lamek bejárja Hanok városát. 
A kígyók hegyének megtisztítása Kizehel által 


E beszéd után mindenki munkahelyére ment és az utasítások szerint 
végezte dolgát. Lamek szívesen kiment volna a hét nap alatt többször is a 
templomépítés színhelyére, hogy láthassa, miként megy az végbe, de Kizehel 
ellenezte ezt. Ehelyett bejárta Lamek társaságában Hanokot, a nagy várost, 
megismertetve annak lakóival Lameket, mint az igazi, Isten által felkent 
királyt. Az emberek mindenütt ujjongva fogadták őket, amiért Farak egyedüli 
igaz Istene ennyire irgalmas volt velük és Lamek iránt is. 

A hatodik napon a város közelében emelkedő jelentékeny magas hegyre 
vezette Lameket, amelyet eddig senki sem merészelt megközelíteni az azon 
tanyázó számtalan mérges kígyó miatt, s Lamek figyelmeztette is erre 
Kizehelt. 

Kedves Lamek testvérem, felelte erre Kizehel, azért megyek fel veled erre 
a hegyre, amelyet a kígyók hegyének neveztek, hogy felismerjed az isteni erőt 
az emberben! Azt mondom neked, a Föld minden állata jobb a kígyónál, mert 
ez a pokol teremtménye, s ezért egyetlen állat sem olyan megátalkodottan, s 
oly gonoszul fortélyos, mint éppen a kígyó. Most azonban azonnal el kell 
hagyniuk ezt a hegyet, s a nyugati irányban látható tűzhányó hegyhez kell 
menekülniük, ahol most izzó tűzfolyam árad le a mélységbe. Ebben az izzó 
tűzfolyamban kell tömegesen elpusztulniuk. 

Kizehel ekkor letört egy mogyoróvesszőt, megáldotta, s hétszer 
megcsapkodta vele a hegyet, s hetedik csapás után nagy sziszegés hallatszott 
és csakhamar seregestől menekült mindenféle mérges kígyó lefelé a hegyről, a 
homokos síkságon át a tűzhányó hegy felé. 

Ennek láttára örvendezve mondotta Lamek: Hála és dicsőség az Úrnak, 
amiért ilyen hatalmat adott az embernek! Mindig ellenszenves látvány volt 
számomra ez a hegy és gyakran gondolkoztam azon, miként lehetne ezt 
ezektől az undorító férgektől megtisztítani. Minden dicsőítésünk, 
magasztalásunk az Úré legyen, amiért most ez a kívánságom is teljesült. 

Igen testvérem - szólt Kizehel - így méltányos ez, mert minden 
szeretetünk, imádatunk, dicsőítésünk, magasztalásunk az Úré legyen! 

Ezek a férgek elhagyták ugyan a hegyet, de hétszer annyi utódot hagytak 
itt hátra. Ezeknek is meg kell semmisülniük az Úr nevében! Amen. 

Kizehel erre még hétszer megcsapkodta a hegyet, mire olyan tömegű még 
fejletlen kígyó csúszott le a hegyről, hogy a talaj nem volt látható. 

Lamek megrettenve kérdezte: óh, hatalmas barátom és testvérem. Valóban 
tökéletesen megtisztult most már ez a hegy? 


Igen - felelte Kizehel - tízezermillió tojáson kívül! Mivel ezeknek is meg 
kell semmisülni, váljon a hegy belülről izzóvá, s az egész növényzettel együtt 
az összes tojások is pusztuljanak el! 

Kizehel erre harmadszor is hétszer megcsapkodta a hegyet, mire az 
füstölögni kezdett, majd lángok csaptak fel, s a bokrokkal, fákkal együtt a 
kígyótojások is megsemmisültek. 

Ezután egy tisztáson át mindketten felmentek a hegyre, Istent dicsőítve, 
magasztalva. 


214. Fejezet - Szép kilátás a kígyók hegyéről. A 
kígyóhegy megtisztításának szellemi megfelelése 


Midőn Lamek Kizehellel a hegycsúcsra feljutva körültekintett, sírni 
kezdett, mert innen messze terjedő nagyszerű kilátás nyílt minden irányban. 
Egész Hanokon kívül a többi kilenc város is látható volt, valamint az új 
templom az elkészült körfallal együtt. Mindez nagyon meghatotta a mi 
szegény Lamekünket, mert eddig még sohasem lépett a hegyre. 

Mivel kissé lélegzethez jutott, szabad folyást engedett a szívét elöntő 
gyönyörérzésének, s így szólt Kizehelhez: óh barátom, óh testvérem! Milyen 
jó is itt lenni! Örökké itt szeretnék lakozni! 

Óh ti szegény városok itt alattunk a síkságon és te, nyomorúságos palotám! 
Kicsodák is vagytok tik a mindenható Teremtő gyönyörűséges nagy műveihez 
képest? Csupán nyomorúságos hangyabolyok vagytok, telve szúró és mardosó 
fajzattal! Óh barátom és testvérem! Gyönyörűségesebb lehet-e Isten 
mennyeiben, mint itt! Nem, - ez lehetetlen! Nézd csak Kelet és Dél között azt 
az öt fehér hegyet! Úgy tűnik fel, mintha a Föld, vagy legalábbis egy hatalmas 
védőszelleme az ég felé emelné egyik kezét, hogy örök hűséget fogadjon az 
Úrnak! 

Óh mindenható nagy Isten, milyen dicsőségesek a Te műveid, és milyen 
gyönyörűségben van része annak, aki ezt szívében átérzi! Milyen 
kimondhatatlanul nagyszerű jelenségek és hatások tárulnak itt minden oldalról 
szemem elé? Nézz csak fel Észak felé a szent magaslatokra! Mi lehet az ott, 
ami abban a szédítő magasságban úgy ragyog, mintha egy második Nap kelne 
fel? 

Kizehel csak most jutott végre szóhoz, s így felelt Lamek kérdésére: 
Kedves Lamek barátom, az a híres barlang, amelyről már szólottam, s ezt 
rövid idő múlva közelebbről is meg fogod ismerni! 

Lásd, kedves barátom, miként ezt a hegyet is legyőztük és feljutottunk a 
csúcsára, miután megtisztítottuk, ugyanígy minden ember is megtisztíthatja 
magát, s akkor csekély fáradozással feljuthat életének világossággal teljes 
csúcspontjára. 

De miként tisztítottuk meg ezt a hegyet a veszedelmes férgektől? Lásd, egy 
gyenge vesszővel űztük ezeket a megsemmisülés tűzébe. A vessző az Úr 
kegyelmében és irgalmában bízó hitünk jelképes, s hét csapás az Úr 


kegyelmében és irgalmában rendületlenül bizakodó hitünket jelenti. 

De még azután is számtalan még fejletlen kígyóivadék maradt a hegyen, s 
erre ismét hétszer megcsapdostuk a hegyet! Mit jelent ez? Lásd, ha az ember 
már megszabadult az anyagban rejlő nagy bűnöktől, kutatnia kell lelkének 
hajlamai, vágyai után, s ha ezeket felismerte, hitével, bizalmával újra meg kell 
csapkodnia életének hegyét, s teljesen át kell adnia magát az Úrnak, s erre az 
összes gonosz hajlamok, vágyak csíráinak is távozniuk kell a lélekből! A 
harmadszori csapásra pedig az önszeretetből és a világgal kapcsolatos 
gondolatok is elszállnak a lélekből, ezért ezeket az Úr iránti szeretet, s az élő 
hit és bizalom benső tűzével kell megsemmisíteni! 

Ha mindez megtörtént, akkor az ember már fel is jutott a hegycsúcsra! 
Ebből láthatod, hogy ez a hegy téged jelképez, itt építtethetsz tehát lakhelyet 
magadnak, és itt elmélkedhetsz Istenről, s az Ő nagy irgalmáról, kegyelméről! 

Mivel most már ezt is tudod, az Úr nevében lemehetünk a hegyről a 
városba, hol nagyon sokan várnak reánk! Örökké Istené legyen minden 
imádatunk! Amen. 


215. Fejezet - A hit viszonya a szeretethez, s a szereteté 
a megismeréshez. A szűzről és két kérőjéről szóló 
hasonlat 


Miután még egyszer körültekintettek a hegy csúcsáról, lementek a városba. 
Útközben arra kérte Lamek Kizehelt áldja meg úgy ezt a hegyet, hogy többé 
ne tanyázhasson azon semmiféle féreg. 

Kizehel ezt meg is cselekedte, majd így szólt: Kedves Lamek testvérem, 
megtettem amit kívántál, az Úr által reám ruházott erő és hatalomból. A hegy 
tisztasága azonban mégis csak szíved tisztaságától függ ezentúl is! Ha te 
utódaiddal együtt megmaradsz az Istennel egyedül tetszetős szívbeli 
tisztaságban, akkor ez a hegy is tiszta marad. Mihelyt azonban tisztátalanná 
válik szíved Isten előtt a bűn által, a hegyet is újra ellepik régi lakói. 
Ugyanezen eset következik be utódaidnál is. 

Ha majd azt látod, hogy egy kígyó mászik fel a hegyre, gondolj arra, hogy 
a dicsőségnek Ura nyilatkozott meg! Tarts akkor bánbánatot zsákban- 
hamuban, s mindaddig böjtölj, amíg szíved újra megtisztul. Ha ez megtörtént 
a hegy lakói is elűzetnek. 

A leglényegesebb az Úr iránti szeretet, s amíg szívedet az Isten iránti 
szeretet tölti el, addig utódaiddal együtt képtelen leszel a bűnbeesésre. Ha 
azonban csökken ez a szeretet, akkor a puszta hit alapján nem lesz elegendő 
erőtök, hogy a bűnnek ellenálljatok! 

Az élethez ugyanis nem elegendő, ha valaki hisz, s azt mondja - egy Isten 
létezik! Ez valóban nem nehéz, de sokkal nehezebb ezt az egy Istent 
mindenekfelett szeretni, midőn az ember nem láthatja Őt! 

Aki tehát Istent szeretni akarja, annak nem elegendő, ha tudja és hiszi Isten 
létezését, hanem önmagában is fel kell ismernie Istent. Ha azután buzgón 


kutatva műveiben - mindinkább felismerte Istent, akkor mindjobban szeretnie 
is kell, mert mind világosabban felismeri azt is, hogy Isten Maga a 
legmagasabb fok, legtisztább, legönzetlenebb szeretet és a legszentségesebb 
bölcsesség is. 

A szeretet alapja tehát Isten igazi megismerése. Ezért mindenkinek arra 
kell elsősorban törekednie, hogy Istent megismerje, hogy azután 
mindenekfelett szeretni is tudja. Csak az az igazi örök élet, ha Istent 
megismerve, mindenekfelett szeretjük, mert a legjóságosabb, 
legszentségesebb Atya szeretetéből jöttünk létre és csak a szeretet által 
juthatunk el ismét Hozzá! 

Vésd tehát mélyen szívedbe, hogy két út vezet az Atyához, az egyik Isten 
igazi megismerése, a másik a szeretet! Erre azt mondod, az előző magyarázat 
szerint ez a két út ugyanaz, mert Isten megismerésének szükségszerűen meg 
kell előznie a szeretetet. 

Igen, első pillanatra ez valóban így tűnik fel, de ha szellemi világosságnál 
közelebbről vizsgáljuk, akkor nagy különbség mutatkozik! Hogy ez a 
jelentékeny különbség jobban szemedbe tűnjön, egy jó példázattal fogom ezt 
eléd tárni! 

Képzeld el magadnak, hogy nagy országod egyik zugában egy rendkívül 
szép leány a házasságra már megérett volna, aki hírnököket küld ki szerte az 
országba, hogy hírül adja férjhez menési szándékát. Néhányan erre azt 
mondották - ha valami igaz lenne ebben, akkor ő maga jött volna el, hogy 
személyesen megismerhessük, mivel azonban csak hírnökökkel üzeni, hogy 
milyen gyönyörűséges, hihetjük, de ugyanúgy nem is hihetjük azt, még hozzá 
azt is kihirdeti, hogy csak annak nyújtja majd kezét, aki meggyőződik arról, 
hogy valóban olyan amilyennek hirdetteti magát. 

Ketten azonban másként vélekednek. Az egyik így gondolkozik, én mégis 
odamegyek, s jól megnézem magamnak, s ha olyan amilyennek hírnökök 
mondják, ő lesz a szívem választottja. 

A másik így szól szerelmi lángolásában a hírnökhöz: vezess engem hozzá, 
mert én minden vizsgálódás nélkül máris a szívembe zártam és jobban 
szeretem, mint bármi mást e világon! 

Ha azután mindketten eljutnak a leány elé, az egyik meggyőződve 
szépségéről, magának választja. A másik pedig így szól a leányhoz: Óh te 
mennyei szépségű leány, bocsásd meg nekem, szegény balgának, hogy előbb 
merészeltelek szeretni, mielőtt ismertelek volna, mert most látom csak 
mennyire méltatlan az én szeretetem a te mennyei szépségedhez! Hadd 
vonuljak tehát vissza, hogy ezután titkon szerethesselek téged teljes 
szívemből! 

Nos, mit gondolsz, melyiket választja majd a leány? Bizonyára azt, aki már 
akkor is szerette, mielőtt ismerte volna. Az előbbinek azonban, ha meg akarna 
maradni mennyei közelségében, meg kell elégednie a leány látásával, mint 
egyik szolgája, míg a másiknak a boldogság teljességében lesz része. 

Lásd - itt mutatkozik meg a jelentékeny különbség! Aki Istent már 


megismerése előtt szereti, az elnyeri az élet teljességét. Aki pedig csak azután 
szereti Istent, miután felismerte, az szintén részese lesz ugyan az életnek, de 
nem szívében, hanem mint a kegyelemből megjutalmazott szolgának. 

Ezt szívleld meg, kedves Lamek testvérem, mert ez a legfontosabb az 
életre! Most pedig menjünk a városba! Amen. 


216. Fejezet - Lamek önvallomása. A szeretet, mint 
igazi út Istenhez. Lamek kérése egy további 
hasonlatért. Kizehel elutasítja ezt a kérését 


Midőn Lamek ezt hallotta Kizeheltől, úgy érezte, mintha egy hatalmas láng 
világította volna át, s némi idő múlva így szólt Kizehelhez: Óh kedves 
barátom és testvérem, milyen kimondhatatlanul dicsőséges és fontos dolgot 
mondottál most nekem Istentől neked juttatott bölcsességedből! Most látom 
csak be, hol hibáztunk eddig mindnyájan a legtöbbet! 

Mindenütt kerestük Istent úgynevezett igazságosságában, így akartunk 
szemléletes bölcsességhez jutni, hogy azután Istent jelenségileg is 
elképzelhessük és már kezdetben így gondolkoztunk: Ha Isten létezik, ezen az 
utcán láthatóan meg kell őt találnunk. Ha pedig így nem található meg, akkor 
vagy egyáltalán nem létezik, csak valamilyen gyenge Isten lehet. Úgy az 
egyik, mint a másik esetben jogosítva vagyunk arra, hogy önmagunkat tegyük 
meg istennek! 

Midőn már  félistennél is többre tartottam magamat és 
elbizakodottságomban förtelmes dolgokat műveltem testvéreim ellen, 
hallottam egy isteni igét, s ez engem, ki förtelmes cselekményeim miatt 
féltem, a védelmébe vett. Mivel ez az ige nagyon jóságos és szelíd volt, végül 
arra a gonosz következtetésre jutottam a saját bölcsességemből, hogy Isten 
létezik ugyan, de gyenge, tart tőlem, s nem merészel hozzám közeledni! Ez 
volt aztán az alapja minden gyalázatosságomnak, amelyekről neked is 
tudomásod van! 

Te már sok mindent feltártál előttem, de eddigi szavaidból mégsem tudtam 
oly világosan felismerni az Isten és az ember közötti viszonyt, mint ezekből a 
mostani szavaidból. Így tehát csak most ismerem fel tévedésemet egész 
teljességében! Aki tehát csak keveset hallott Istenről, az már szeretheti is, s 
ezt gyakorolva meg is erősödik ebben, úgy hogy csakhamar életének 
leghatalmasabb alapjává lesz. Ha pedig ez bekövetkezett, akkor az ember az 
egyedüli igaz úton közeledett Istenhez. Isten megismerteti magát vele 
szeretetében! 

Mivel ezt most világosan megértem, arra kérlek, juttass nekem még egy, az 
előbbihez hasonló példázatot, hogy én is sikeresebben oktathassam azt a sok 
szegény bűnöst, akik részint miattam, részint a saját akaratukból kerültek 
tévútra! 

Kedves Lamek testvérem! Felelte Kizehel. Nagyon nagy örömet szereztél 
nekem ezzel a szívbéli kérdéseddel és a mostani viselkedéseddel is. Ezernyi 


hasonló példázatot mondhatnék el még neked, de neked már nincsen 
szükséged ilyesmire! Az igazságot már egész mélységében felismerted, 
minden egyebet pedig majd bőségesen megtalálsz az Úr iránti szeretetedben. 
Ebben biztos lehetsz! 

Ha még éjszaka sötétítene el téged, akkor aligha ismerted volna fel az 
igazságot egész mélységében! Ha ugyanis néhány csillag erősebben vagy 
halványabban csillog is az éjszakában, ezek még nem világíthatják meg a Föld 
talaját. Mihelyt azonban a Nap felkelt, nincsen szükség a csillagokra, s egy 
második Napra sem, mert egy nap is bőséges világosságot juttat mindenüvé! 

Elégedj meg tehát egyelőre az egy Nappal, amíg az igazi élő Nap is majd 
felkel benned. Ennek a sugaraiban világosan felismersz majd mindent, amire 
csak szükséged van! 

Most pedig menjünk a városba, mert nagyon sokan várnak már reánk! 
Amen. 


217. Fejezet - Nagy népgyűlés a királyi palota előtt. 
Lamek beszéde az ujjongó néphez. Az ismeretlen öreg 
szavai a néphez 


Kizehel e szavaira Lamek teljesen megnyugodott, s vele együtt betért a 
városba. A palota előtt már nagy tömegekben gyűlt össze a nép, s így kiáltott: 

Dicsőség a nagy Istennek a magasságban, amiért ilyen irgalmas és 
kegyelmes volt irántunk és igazi királyt adott nekünk! Isten megbocsátotta 
Lamek gonosztetteit, megtérítette őt, hogy igazi királyunk legyen nekünk. 
Minden imádatunk, dicsőítésünk a magasságbeli mindenható Istené legyen, és 
megszentelt legyen az Ő felséges neve most és mindörökké! 

E dicsőítés után Lamek a palota előtt erre a célra felállított oszlopról a 
következő szavakat intézte a minden oldalról seregestől gyülekező néphez: - 
halljátok, de már nem az én szolgáim, alattvalóim, rabszolgáim, emberi 
teherhordó állataim - hanem szeretett testvéreim! Én, Lamek a ti erőtökkel 
uralkodtam felettetek, mert én voltam köztetek a legtehetetlenebb és ti 
reszkettetek szavaim miatt! Engedelmeskedtetek nekem a saját erőtök által 
kényszerítve és átkoztatok engem, amiért gonosz és kegyetlen törvényeket 
adtam nektek! 

Ezentúl azonban nem akarok királyotok, uratok lenni, hanem testvéretek, 
aki elvezet benneteket Isten megismerésére és szeretetére, mert 
örökkévalóságok óta Ő a király és az Úr minden teremtmény felett. Ennek a 
királynak egy új palotát építtettem a megtisztult térségen, s Ő mindenkoron 
úgy fog uralkodni felettünk, miként egy jóságos bölcs Atya a gyermekei 
felett! 

Holnap lesz az a nap, midőn az Ő legfenségesebb, legszentségesebb neve 
bevonul állandó lakhelyére! Ezt a napot megünnepeljük, készüljetek fel tehát 
a holnapi napra, mert nagy üdvösségben lesz részünk. Igyekezzetek lehetőleg 
méltókká válni ara, hogy az ünnepély helyszínére léphessetek, mint 


megtisztult testvérek Isten előtt, s hogy minnél tetszetősebbek legyetek Az 
előtt, aki mindenekfelett szentséges és közöttünk, szegény bűnösök között fog 
lakozni! Az Ő szentséges akarata szerint történjen minden most és 
mindörökké! 

A nép ujjongott Lamek e szavai után, s így kiáltott: - dicsőség a nagy 
Istennek a magasságban! Szenteltessék meg legszentségesebb neve! 

Midőn a nagy kiáltozás kissé elhalkult, az emberek sírni kezdtek 
örömükben, hálájukban, mellükre szorított kézzel, ekkor egy nagy erőteljes 
öreg férfiú lépett elő a tömegből. Lamek és Kizehel nem látták arcát, mert 
egyik kezével eltakarta azt. Kizehel erre megkérdezte szeretetét, ki ez a férfiú, 
mire ez így szólt szelleméhez: hallgasd meg, s szavaiból felismered őt! 

Halljad testvérem - szólt ekkor Kizehel Lamekhez, ha beszélt, akkor 
fogjuk őt felismerni! 

Az idegen férfiú erre fellépett az oszlopra és erős hangon mondá: - 
Halljátok, kik most számosan összegyűltetek itt! Isten, a legszentségesebb, 
legszeretetteljesebb Atya, irgalmas volt hozzátok, megszabadított benneteket 
minden rabszolgaságtól, eltávolította innen a gonosz kígyót, s felkente 
Lameket irgalmának, kegyelmének olajával! 

Szeressétek ezért Istent minden erőtökből, mert Ő a ti igazi Atyátok. 
Legyőzte haragját, és mint igazi egyedüli Atyátok gyermekeivé fogad titeket. 
Siessetek tehát szívetekkel elébe, mert holnap, általam kísérve bevonul 
hozzátok! 

Óh ti, a magaslat gyermekei, atyáim és testvéreim! Midőn az Atya 
közöttünk járt, senki sem szorította kezét szívére, hogy kiszakítsa és átnyújtsa 
Neki, ezek a szegény gyermekek azonban így tettek itt! Óh jöjj, szentséges 
szeretetteljes Atyánk, fogadd be, s tedd őket egyenlővé velünk, hogy ezután 
egyhangúlag dicsőíthessük, s egy szívvel szerethessünk Téged! 

Örvendezzetek tehát gyermekek, mert az Atya eljő hozzátok, 
mindnyájatokat magához ölel atyai karjával, s megadja nektek az örök életet! 

Engemet, főpapját, azért küldött hozzátok a magaslatról, hogy ezt 
kihirdessem nektek! Örvendezzetek tehát a szentséges Atyának, mert Ő 
mindenekfelett jóságos és irgalmas! Holnap majd láthatjátok az Ő dicsőségét! 
Amen. 


218. Fejezet - Az idegen szónok Énok, a főpap. Lamek 
izzó szeretete az Ur iránt 


Az idegen szónok beszéde után Lamek megragadta Kizehel kezét és 
megkérdezte őt: - hatalmas barátom és testvérem! Felismerted te ezt az isteni 
szónokot? Közönséges ember nem lehet! Kétségtelen, hogy a Magaslatról 
való, miként te is, mert a síkságon senki sem tud így beszélni! 

Farak városában éltek ugyan - miattam elrejtőzve - bölcs emberek, de 
korántsem voltak ilyen bölcsek. Ez a valóban magasztos férfiú úgy beszélt, 
mintha maga a mindenható Isten szólt volna rajta keresztül! Neked ezt még 


jobban észre kellett venned, mint nekem! Kérlek tehát, ismertess meg engem 
ezzel az emberrel, mert ezt nagyon fontosnak tartom! 

Nézd, testvérem, szólt erre Kizehel, már jön is felénk! Úgy vélem, tőle 
magától tudhatod meg a legalaposabban ki rejlik mögötte. Hangja ismerősnek 
tűnt fel előttem, mint Énok főpap hangja, akit Isten az egész Föld főpapjának 
rendelt ki. Külsejéről nem tudom felismerni, mivel arcát eltakarja előttünk, s a 
nép felé fordítja, ami kissé különösnek tűnik fel nekem Énok részéről. 

Az ismeretlen férfiú akkor már Kizehel elé lépve, kezét nyújtotta neki, s 
így szólt: - a mi mindenekfelett szentséges és jóságos Atyánk örök szeretete és 
kegyelme legyen veled, kedves testvéreiddel, Lamekkel, az új testvérünkkel, s 
egész népeddel. 

Ádám ősatyánk, Éva ősanyánk, Sét, Énos, Kenán, Mahalaléel, atyám 
Járed, fiam Matusala, s ennek fia, a kedves Lamek, üdvözölnek titeket, és 
végtelenül örvendnek a szentséges Atya által reátok bízott feladat sikeres 
megoldásának. 

Ádám naponta százszor is megáldotta a síkságot és megáldott titeket is, 
mert nagyon aggódott miattatok, annál inkább, mert a szentséges, 
szeretetteljes Atya ma reggel még nem tudatta, mi van veletek. Ma reggel 
azonban így szólt hozzám - Énok készülj fel, s közöld az atyákkal, hogy 
irgalmam győzedelmeskedett a síkság felett! Holnap a te kíséretedben 
diadalmasan bevonulok Hanoch városába! Menj tehát még ma a síkságra, és 
tudasd ezt testvéreimmel! 

Eleinte fedd el arcodat, annak jeléül, hogy Én végtelen türelmes és elnéző 
vagyok. Azután vonulj be a király házába, ott már ne fedd el arcodat! Ezt 
mondotta nekem ma reggel a szentséges, szeretetteljes Atya, s azért jöttem 
most első ízben hozzátok a mi kedves, jóságos, szentséges Atyánk akaratából! 

Vonuljunk be tehát a király házába, s először azt a táblát mutassátok meg 
nekem, amelyre a mi Istenünk, legszentségesebb, legszeretetteljesebb Atyánk 
szent neve van bevésve, hogy felajánlhassam Neki szívemet! 

Lamek erre előre szaladt, kitárta a trónterem ajtaját, s így szólt a magasztos 
vendéghez: - a mindenható Isten nagy barátja, jöjj az én tisztátalan házamba 
és szenteld meg helyettünk, méltatlanok helyett a Legszentségesebbet, Aki 
most kegyelmesen az én tisztátalan házamban lakozik! 

Lamek erre sírva fakadt túláradó szeretetében, bűnbánatában, valamint 
afeletti örömében, hogy ilyen kegyelemben részesült a háza. 

Énok ekkor keblére szorította Lameket, s így szólt: Óh te, szeretett, még 
gyenge testvérem, most elnyerted az örök életet! Te már jobban szereted a 
szentséges Atyát, mint amennyire meg tudod ezt érteni, s ezért csakhamar 
tapasztalod majd, milyen végtelen jóságos az Atya! 

Ennyi szeretetet még nem tapasztaltam a magaslaton, s ezért jobban 
örvendezek neked, mint kilencvenkilencen a magaslatról, akik mindenkor 
igazak ugyan Isten előtt, de szívük még sohasem izzott ennyire az Iránta való 
szeretettől! Vezess be tehát házad szentélyébe! Amen. 


219. Fejezet - A szentséges Név imádása a táblán, 
Lamek tróntermében. Enok beszéde a szeretetről, mint 
az igazi Isten imádatáról 


Az örvendező Lamek erre bevezette Énokot a trónterembe, és 
hódolatteljesen mondotta: a legfenségesebb Isten hatalmas barátja! Lásd, itt 
van a trón, s azon a tábla Annak a nevével, akinek nevét sohasem leszek méltó 
kimondani! 

Énok kezét keblére helyezve, állva maradt egy kis ideig, majd tártkarokkal 
a trónhoz sietve, megragadta a táblát, keblére szorította, megcsókolta, s utána 
visszahelyezte a trónra. Azután a trón jobboldala mellé állva, a következő 
szavakat intézte a jelenlevőkhöz, akik között számos tekintélyes polgár és 
Lamek tisztviselője is volt. 

A mennyei Atya testvérei és gyermekei! Ennek a mindenekfelett jóságos, 
szeretetteljes, szentséges Atyának úgy tetszett, hogy megadja nekünk az Ő 
szentséges nevét! De mit akartok ezért ti felajánlani a minden jó 
Adományozójának, az egyedüli szentséges, szeretetteljes Atyának? 

Ti erre kerestek-kutattok, de nem találtok semmit sem, amit előzőleg nem 
Istentől nyertetek volna, így tehát minden fáradozástok hiábavaló. Csupán a 
nevét akarjátok egész életeteken át magasztalni, dicsőíteni, imádni! Ezt 
megtehetitek, de meg kell mondanom nektek azt, ami az égbolton, s az egész 
Földön is megnyilvánul! 

A Menny és a Föld telítve van az Ő dicsőítésével, magasztalásával, 
végtelen térségek is telve vannak angyalokkal, akik mindenkor ezt 
hangoztatják: - szent, szent, szent az Úr, a mi Istenünk. Dicsőség Neki, mint 
az Atyának és az örök szeretete mindenhatóságának! Örökké dicsőítünk 
Téged nagy Isten, s mindenkor magasztaljuk végtelen hatalmadat, mert csak 
téged illet meg minden dicsőítés, magasztalás, tisztelet, imádat és minden 
szeretetünk! 

Láthatjátok tehát, mennyi dicsőítésben, magasztalásban, tiszteletben, 
imádatban részesül Isten mindenkor és örökké! Ha ti is így akarjátok az Atyát 
dicsőíteni, magasztalni, mennyivel nagyobbodik meg ezzel az Ő isteni 
dicsősége? 

Hiszen ha egy parányi vízcsepp hullott a tengerbe, azzal végtelenül többet 
nyert a tenger, mintha ti, élethossziglan szakadatlanul imádnátok, tisztelnétek 
Isten végtelen nagy dicsőségét, ami már akkor is tökéletes mértékben 
tulajdona volt, mielőtt még valamit megteremtett! 

Mit akarnátok tehát a szentséges Atyának juttatni az Ő szeretetéért, 
irgalmáért? Azt mondjátok erre - az egész életünkben hálát adunk Neki! Jól 
van, ezt tegyétek is meg, mert Őt, az egyedüli adományozót illeti meg 
mindnyájunk hálája! 

De ha addig adnátok Neki hálát, amíg nyelvetek elkopna, gazdagabb, 
dicsőségesebb lesz-e ezzel annál, mint amilyen már örökkévalóságok óta? 
Láthatjátok tehát, hogy mindez hiábavaló, s a minden hatalom és dicsőség 


Urának semmi szüksége sincsen erre! 

Ha egy szeretett menyasszonya van valakinek, kérdezze meg a saját szívét, 
mit kíván a menyasszonya, S erre azt feleli: - nincsen szükségem sem aranyra, 
sem drágakövekre, sem a fák gyümölcseire, sem háziállatokra, sem arra, hogy 
égőáldozatot mutass be nekem, hanem csak egyetlenegyre vágyakozom - a 
szeretetedre! Szeress tehát, s akkor többet adtál nekem, mint amennyit Ég és 
Föld adhatna! 

Nem így van-e ez testvéreim? Azt mondjátok - igen, így van, s ez örökké 
igaz! 

Cselekedjetek tehát hasonlóképpen! Szeressétek az Atyát, mert egész 
Lényisége merő szeretet és végtelen a szeretet utáni vágyakozása. Ha 
szeretitek, akkor mindent Neki áldoztatok fel, amit Ő juttatott nektek! A saját 
életénél többet nem adhat nektek. Az Ő élete a szeretet, s a ti életetek is a 
bennetek lakozó isteni élet! Ha tehát Istent, az Atyát szeretitek, azt 
cselekszitek, ami a legkedvesebb Előtte! 

Isten azt akarja, hogy mindenekfelett szeressük, teljesítsük tehát ezt az 
akaratát, s akkor örökké élünk! Amen. 


220. Fejezet - Isten, mint a végtelen szeretet, s 
bölcsesség, az örök igazság. Az ember rendeltetése 

Énok e beszéde után a jelenlévők mellüket verve mondották egymásnak: 
milyen beszéd volt ez és milyen szavak voltak ezek? Óh örök Igazság! Milyen 
kimondhatatlanul nehéz a hozzád vezető utat megtalálni annak, aki nem ismer 
téged! Mihelyt azonban elébe jössz a fáradt vándornak, akkor felismer téged, 
miként minden szem is felismeri a felkelő Napot. Igazság is csak egy van és 
Isten, ez az örök igazság, s itt nyilvánul meg az Isten és az ember közötti 
viszony az egyedüli szeretetben. 

Mi, emberek még nem ismertük meg a teljes igazságot! Keresünk, 
kísérletezünk, építünk, rombolunk, mindig valami újat, jobbat akarunk, és 
teljesen megfeledkezünk minden fáradozásunk közben arról, hogy 
önmagunkat soha sem múlhatjuk felül és minden művünk alapja csak az 
értelmünk. 

Isten e nagy és hatalmas barátja azonban reámutatott a legtisztább 
igazságra, Így tehát most egyszerre feltárul előttünk minden nagy dőreségünk, 
mert a szeretet az egyedüli, ami az embert összetartja. Igen, a szeretet minden 
lét és keletkezés nyilvánvaló alapfeltétele, sőt tulajdonképpen maga a lét, az 
egyetlen valóság, tehát az egyetlen igazság! Ezt pedig annyi évszázadon át 
szem elől tévesztettük! 

Igen, nagy hatalmas barátunk és Isten egyedüli igazi főpapja, tökéletesen 
igazad van, mert a szeretet az egyedüli valóság, az egyedüli igaz lét és Isten 
alaplényisége és Istenből a mienk is! Mi mást ajánlhatnánk fel tehát Istennek, 
mint azt, ami egyedül számít Előtte, azaz a szeretetet, azaz minden 
szeretetünket, miután mindenünk Isten szeretetéből eredet. 


Biztosítunk, hogy minden erőnkből erre törekszünk! Isten legyen hozzánk 
- miként eddig - irgalmas és kegyelmes! Dicsőítsük, és mindenekfelett 
szeressük legszentségesebb nevét! 

Amen - szólt Énok - dicsőítsük, és szeressük tehát ezentúl mindnyájan 
mindörökké a szentséges szeretetteljes Atyát, aki már akkor is szeretett 
bennünket, mielőtt még léteztünk volna, mert ha nem így volna soha, semmi 
sem lett volna teremtve! Isten, mint az örök végtelen szeretet és bölcsesség, 
tehát az örök igazság, örökkévalóságok óta látta, hogy szeretetének művei jók 
és örök tartalmúak. Ezért hordoz még bennünket az öreg Föld és juttatja el 
hozzánk állandóan az öreg Nap gyönyörűséges világosságát! 

Ebbe a szűk körbe helyeztetett bele az ember, mint legmagasabb fokú 
tökéletesség. Ez a kör szűk ugyan, de annál hatalmasabban betölti Isten 
szeretete. Ismerjétek fel, tehát szeretetnek ebben a szűk körében, hogy Isten 
maga a Szeretet, akkor ez a szeretet olyan hatalmas erejű tűzzé válik, hogy 
széjjelszakítja ezt a szűk kört. 

Akkor aztán kiléptek az isteni szeretet, kegyelem, irgalom végtelen körébe, 
s akkor úgy éltek, ahogyan megmondatott. - Legyetek tökéletesek miként Én, 
a ti mennyei Atyátok is tökéletes vagyok! 

Most pedig gondoskodj Lamek testvérünk mindnyájunk számára közös 
ebédről, s vezess bennünket az éterembe! Amen. 


221. Fejezet - Ebéd az étteremben. Jelentés a 
templomépítés befejezéséről. Az építőmester 
elszámolása. Enok beszéde a munkavezetőkhöz 


Erre mindnyájan bevonultak az étterembe, ahol Lamek régi szokása szerint 
állandóan meg voltak az asztalok rakva válogatott kitűnő gyümölcsökkel. 
Midőn már jóllaktak, belépett a terembe Tubalkain Murával és Curallal, s 
örömmel jelentette be a templom elkészültét, s megjegyezte, hogy a 
megmaradt nemes fémből az ércfeldolgozó mester egy nagyszerű és zárható 
kaput is készített. 

Lamek elsőnek Istent dicsőítette, amiért olyan erőt adott az építőknek, 
hogy a templomot ilyen rövid idő alatt felépíthették, mikor egy közönséges 
városi lakóház építése is évekig tartott. 

E dicsőítés és hálaadás után Mura és Cural lépett Lamek elé, s Mura így 
szólt: hatalmas, bölcs királyunk és urunk, most azt mondhatnád, mivel az 
építkezés a meghatározott időre befejeződött, mutasd be a számlát, hogy 
megadjam mindnyájatoknak a munkabért! 

Ez azonban hiábavaló lenne részedről, óh király, mert lásd, miként ez a 
nagy mű is csodálatos módon ment végbe, ugyanolyan csodálatos módon 
nyertem el én, valamint minden egyes munkás is a bőséges jutalmat. Alig egy 
óra előtt fejeztük be a munkánkat, s ekkor idegen férfiak jelentek meg, ökrök, 
tehenek, kecskék, juhok nagy nyájaival. 

Ezekből az állatokból minden egyes munkás különbség nélkül minden 

állatfajtából tíz hímneműt és tíz nőnemű állatot kapott, összesen hatvan- 
hatvan darabot, én és Cural, valamint a többi munkavezető pedig ennek a 
tízszeresét. Mi tehát bőséges jutalomban részesültünk, s ezért egyebet sem 
kérünk a magunk és utódaink részére, mint csupán királyi jóakaratot és 
kegyelmedet irántunk! 

Isten iránti hálából Curallal együtt elhatároztuk, hogy körfalon belüli 
térséget sima fehér kővel kövezzük ki. Háromnegyed részében már el is 
végeztük ezt a munkát, s rövid idő múlva a hátralévő negyedrész is elkészül 
úgy, hogy mindent kifogástalan tiszta állapotban találsz! Átadom neked 
egyben a templomkapu kulcsát, s a nagyszerű körfal szintén aranyból készült 
rácsos kapujának kulcsát, majd egy szolgával elküldöm neked, mihelyt a belső 
térség kikövezésével teljesen elkészültünk! Most pedig visszamegyünk, hogy 
önként vállalt munkánkat befejezzük! 

Ez a hír olyan meglepően hatott Lamekre, hogy örömében egy szót sem 
volt képes szólni, ezért Énok lépett Tubalkain, Mura és Cural elé, s mondá: 

Én az Úr egy küldötte vagyok a magaslatról, Énok a nevem, egyedüli 
főpapja vagyok Istennek! Mint ilyen, azt mondom nektek: ne annyira a 
jutalomnak és a befejezett műnek örvendjetek, hanem sokkal inkább Isten 
nagy irgalmának, kegyelmének! Ismerjétek fel hiányaitokat, tisztítsátok meg 
szíveteket, tevékenykedjetek buzgón Isten akarata szerint, szeressétek Őt 
mindenekfelett, egymást pedig mint a saját életeteteket, akkor ebben a 
szeretetben találjátok meg majd a legnagyobb jutalmatokat, mert ez lesz az 
Istenben való örök élet számotokra! 

Te, Tubalkain maradj itt, Mura és Cural pedig menjetek, fejezzétek be 
munkátokat, s aztán jöjjetek ide vissza, mert nagyfontosságú dolgot akarok 
veletek megbeszélni! Amen. 


222. Fejezet - Tubalkain túlzott hódolata Énok iránt. 
Énok beszéde az igazi tiszteletről, s a rokonok közötti 
házasságról. Az áldásteljes éjszaka a megtisztított 
hegyen. 


Énok e beszéde után Mura és Cural mélyen meghajolt és visszatért a 
munkához. Tubalkain - Énok elé lépve - bocsánatot kért tőle, amiért nem vette 
mindjárt észre, milyen magasztos vendég érkezett közben ide a magaslatról, s 
nem tanúsította iránta a legmélységesebb hódolatot. 

Mivel Tubalkain eközben leborult előtte, Énok felemelte, s így szólt: 
Testvérem, szegény testvérem, mit cselekszel testvéred előtt? Lásd - ezt még a 
mi Istenünk, Urunk és Atyánk is elutasította magától, végtelen érintetlen 
szentségességében! Világosan feltárta előttünk, hogy az embernek sokkal 
könnyebb a térdét meghajtani Előtte, mint a szívét! A térd meghajtása nem 
juttatja az embert el az örök élethez, hanem csak szívének szeretete, alázata! 

Ha tehát valakinek a szíve hajthatatlan marad, s nem képes szívében 
megtisztulva, megalázkodni Isten előtt, az egész életén át a porba leborulva 


maradhat és semmi hasznára ez nem válik. Aki azonban meghajtja, 
megtisztítja szívét, és szeretettel tölti azt el, annak nem kell porba borulnia, 
mert a szellem alázatában és Isten iránti szeretetében tudja azt, hogy teste 
porból való és újra porrá kell válnia. 

Ha egy előkelő vendéged érkezne házad elé, porig lerombolnád-e házadat 
merő hódolatból, s azután újra felépítenéd-e, hogy vendégedet illően 
befogadhassad? Úgy vélem, ez nagyon is nevetséges balgaság lenne, mert az 
előkelő vendég ezt nem is kívánja meg tőled, mivel csak azt tartja szem előtt, 
miként fogadod őt, mint a ház gazdája, s nem azt, miként viselkedik az 
élettelen, mozdulatlan ház vele szemben. 

Testünk is csupán lakóháza a szellemnek, s nem azonos a szellemmel. A 
szentséges, szeretetteljes Atya tehát csakis a szellemet tartja szem előtt, azaz a 
szeretetet, s a szabad akaratot, nem pedig a testet. 

Légy tehát Tubalkain az én kedves testvérem, szellemben! Csak Isten előtt 
hajolj meg szívedben! Szeresd Őt mindenekfelett, engem, testvéredet pedig, 
mint önmagadat, s ezzel megtettél mindent, ami méltányos és helyes Isten, s 
az egész világ előtt! 

Most egy feleséget vettél magadhoz, s ez rendben van, de az, hogy 
előzőleg a saját nővéreddel éltél együtt, mint házastárssal, az förtelem volt 
Isten előtt. Ez csupán Ádám első gyermekeinek engedtetett meg, midőn Isten 
még nem választotta el a vért, s ezért csak egy test és vér létezett. Miután az 
emberek idővel elszaporodtak, Isten elválasztotta a vért, nehogy az emberek 
megromoljanak és kihaljanak. 

Csak ezután keletkeztek tehát a vérrokonság különböző fokozatai, s azóta 
senki sem vehet elsőfokú vérrokont feleségül Isten külön engedélye nélkül, 
hanem legfeljebb csak másod, harmadfokú rokont, s mennél távolabbra esőt 
választ magának valaki, annál helyesebben cselekszik. Te most nagyon távoli 
rokont választottál magadnak feleségül, s ezt helyesen cselekedted. Vezesd 
ide tehát, hogy megáldhassalak én is benneteket! 

Tubalkain erre hódolatteljesen Énok elé vezette, s Énok kezeit 
mindkettőjükre helyezve megáldotta őket az Úr nevében. Ezután Lameket, s a 
hét küldöttet szólította Énok, s így szólt hozzájuk: testvéreim, halljátok az Úr 
akaratát: este, miután a síkságból való testvérekkel együtt megerősítettétek 
magatokat, áldjátok meg őket az Úr nevében, s térjetek azután nyugalomra! Ti 
pedig Lamekkel együtt, menjetek fel a hegyre, amelyet az Úr nevében 
megtisztítottam, s őrködjetek ott reggelig! 

Az első reggeli szürkületkor szálljatok mélyen magatokba, mert ebben az 
időben először érezhetően, azután hallhatóan közöttetek leszek! Tegyétek ezt 
meg, hogy ilyen kegyelemre méltók lehessetek! Amen. 

A testvérek erre Lamekkel együtt felemelkedtek, megáldották a 
jelenlevőket és elküldték őket, hogy pihenjenek le. Midőn ezek Isten nevének 
hangos dicsőítése közben elvonultak, Énok Lamekkel, s a többi héttel együtt 
szintén elhagyták Lamek házát, és sietve felmentek a körülbelül háromszáz 
ölnyi magasságú hegyre. 


Ide felérkezve, egyhangúlag, szívükből adtak hálát az Atyának és 
dicsőítették Őt. Ezután Isten vezetéséről és nagy műveinek dicsőségéről 
beszélgettek, s ezt Lamek nagyon boldogan hallgatta. 

Hajnal közeledtével Énok így szólt hozzájuk: most némuljon el nyelvünk! 
Mindenki vonuljon vissza szíve mélyébe és készüljön fel Istennek, az Úrnak, 
a mi legszentségesebb Atyánknak a fogadására, mert Ő már útban van 
hozzánk! 

Erre mindenki elcsendesedett, s az Atya ebben a csendben leszállt a reája 
váró övéihez. 


223. Fejezet - A heves szél és a lángtenger. Az Úr 
hangja a lángok felett. A napfelkelte, s az új vendég a 
magaslatról 


Szürkületkor heves szél keletkezett, de ez senkinek sem volt kellemetlen, 
hanem mindenkinél kellemes szívderítő hatással járt. A hajnalpír 
megmutatkozásakor a szél megszűnt, de annál magasabbra csaptak a távolban 
égő hegyek lángjai. Csakhamar lángolni kezdett a tűzhányókon kívül a többi 
hegy és domb is, úgy hogy a hajnalpír szinte eltűnt ebben a lángtengerben. 
Lamek végül azt látta, hogy az ő hegyéből is lángok csapnak fel itt-ott. Ezért 
aggodalmaskodni kezdett, mert úgy vélte, ez talán pusztulását jelenti. 

Midőn azután a lángok mind hevesebben csapkodtak nem állta tovább, és 
tiszteletteljesen mondotta Énoknak: hatalmas nagy barátja az Úrnak, ezek a 
pusztító lángok már körülöttünk csapkodnak! Nem gondolod, hogy most már 
nem ajánlatos továbbra is itt tartózkodni? Ha rajtam múlna, én elhagynám ezt 
a helyet! 

Lamek testvérem, szólt Énok, úgy véled, a Legfenségesebb, reá lép a 
tisztátalan talajra? Lásd, így tisztítja meg az Úr az Ő utjait midőn hozzánk 
akar eljönni! Ha pedig Hozzá akar valaki közeledni, az is csak a szeretet tüzén 
keresztül juthat el Hozzá! 

Az Úr, szeretetének tűzébe jő el, de lényisége nincsen sem a szélben, sem a 
tűzben, hanem a szelíd fuvallatban! Ne ijedezz tehát a tűz miatt, mert egy 
hajszáladat sem perzseli meg, hanem várj türelmesen és nyugodtan, mert 
csakhamar meghallod az Atya hangját! 

Énok e szavaira Lamek teljesen megnyugodott és várta az Atya hangját. 
Midőn a lángok már egészen körülfogták a jelelevőket a következő szavak 
hallatszottak: 

Béke legyen veletek, és veled Lamek, mert ma be akarok vonulni abba a 
hajlékba, amelyet te építettél Nekem! Nevem - Jehova! Élően lakozzon abban. 
Kívüled senki sem lépjen abba népedből és csak az előtt nyisd meg házam 
kapuját, akit nagy szeretetének lángja késztet a Hozzám való közeledésre! 

Ezen a hegyen egy emlék-jelet létesíts, a saját módod szerint, hogy annak 
láttára mindenki emlékezzen meg arról, hogy itt szólottam hozzád! Mint örök 
szentséges Isten mondom: ha a magaslat vagy a síkság gyermekei valaha is 


megfeledkeznének Rólam, az egész Földet ítélettel sújtom, s olyan hatalmas 
vízáradatot zúdítok reá, mint amilyen magasak most a legmagasabb hegyek 
felett lobogó lángok, s elpusztítom a Föld minden teremtményét! Ezt Istened 
és Urad mondja neked, Lamek! 

Lamek erre lelke mélyéig megrendülve borult arcra és egész életére 
hűséget fogadott Istennek. Ekkor felkelt a Nap, s egy erős kéz felemelte 
Lameket. 

Midőn Lamek erre körülnézett, nagy csodálkozására azt látta, hogy az 
összes lángok már kialudtak. A megtisztult Föld a Nap fényében ragyogott és 
Lamek egy ifjú, szép és komoly férfiút pillantott meg maga mellett. 

Erre megkérdezte: te is egy új vendég vagy a megszentelt magaslatról? 

A számára még idegen férfiú így szólt: igazad van, magaslatról, a 
legmagasabbról való vagyok! De most menjünk házadba, ott majd 
közelebbről megismersz Engem! Énok! Kísérj el Engem! Amen. 


224. Fejezet - Énok szeretettől lángoló szavai a 
szentséges Atyához. A szentséges Atya jóváhagyja 
Énok szeretet-lángolását. Lamek megtérése, mint az 
isteni szeretet hatalmának bizonysága 


Énok erre az Atya mellé lépve, így szólt szeretettől túláradó szívébe: óh 
Te, mindenekfelett jóságos, szentséges, szeretetteljes atya, milyen 
kimondhatatlan boldoggá tetted szívemet! Én, gyenge földi ember, kísérhetlek 
Téged! Ha Általad elhívott főpap vagyok is, mi ez Hozzád képest, 
legszentségesebb szeretetteljes Atyám? Én örökké sem tartanám magamat erre 
méltónak, hanem Te hívtál engem Magadhoz végtelen szelídségedben, 
szeretetedben, irgalmadban, kegyelmedben, s ezért halálosan tudnálak 
szeretni! 

Bárcsak minden mennyek erejével, hatalmával tudnálak Téged szeretni, 
milyen boldogan tenném meg ezt! Óh Atyám, Te örök legtisztább, 
leghatalmasabb Szeretet, ne engedd meg nekem, ki erre képtelen vagyok, 
hogy már itt élvezhessem a mennyek legmagasabb fokú boldogságát, mert 
már alig képes elviselni a szeretet ilyen heves lángolását! 

De mit is beszélek össze mámoromban? Ez a Te szentséges akaratod, 
történjen tehát mindenkor a Te tetszésed szerint! Óh szentséges Atyám, 
milyen jónak kell lenned önmagadban, hogy én, ki semmiség vagyok Előtted, 
mégis oly mérhetetlen nagymértékben érzem a Te végtelen jóságodat! 

Óh Föld, reszkess nagy elragadtatásodban, mert Teremtőd jár most rajtad 
és te, szegény Nap, ne merészeld most a Földre bocsátani sugaraidat, mert Az 
jár most azon, Akinek legenyhébb leheletére keletkeztél! De én ismét úgy 
beszélek, mint aki beleháborodott a szeretetbe! A Föld néma nagy 
hódolatában megérezte, Ki az akit most hordoz, a Nap pedig szelíd sugaraival 
dicsőíti az Urat. 

Minden néma ájtatos, magasztos hódolatában, csak én fecsegek folyton 


önmagamban, de nem tehetek erről, mert túlságos szeretetében nem vagyok 
képes szívemet megfékezni! Hasonlatos lehet-e bármely boldogság ahhoz, ha 
az ember Ő vele lehet együtt, ha az Ő szeretetteljes mindenható Atyja oldala 
mellett járhat és ha minden erejéből szeretheti Őt? 

De most hallgass el szívem, mert úgy veszem észre, hogy mondani akar 
nekem valamit! Óh örvendezz egész lényiségem, mert az Atya 
legszentségesebb ajkáról hallod most az élet Igéit! 

Közben leérkeztek a hegyről a síkságra, az Úr itt megállt, s így szólt: 
barátaim álljunk meg, mert látom, hogy kissé elfáradtatok és különösen te, 
szeretett Énokom! Azt mondom neked - túláradóan nagy a te szereteted 
Istened, Atyád iránt, ha azonban megízlelhetnéd az Atya nagy örömét az ilyen 
gyermeki szeretet felett, s megismerhetnéd mindenható nagy és örök terveit, 
hogy az ilyen, Őt annyira szerető gyermekét végtelen mindenhatóságával a 
lehető legmagasabb fokú boldogságban részesítse, akkor az ilyen isteni 
gondolat legcsekélyebb megközelítésébe is belepusztulnál! 

Rajongj csak továbbra is szeretett Énokom, Isten iránti tisztult 
szeretetedben, úgy mint eddig, s ebből a rajongásodból oly nagyszerű valóság 
keletkezik, hogy bámulatra készteti majd szellemedet! 

Az Úr Kizehelhez fordulva megkérdezte őt: Kizehel! Felismered most az 
Atya szeretetének hatalmát? Lásd midőn először küldettél le a síkságra, titkon 
kételkedtél a sikerben, s első fellépésed után így gondolkoztál: Az Úr hatalma 
végtelenül nagyobb, mint amennyire a legtökéletesebb szellem azt csak 
legcsekélyebb részben is elképzelheti, de Lamekkel mégis alig megyünk majd 
valamire, s a szeretet utján a legkevésbé, Lameknek meg kellene halnia, s 
azután más akarattal újraéledni, mert minden más kísérlet hiábavaló lesz vele! 

De lásd - mi csakis a szeretetet használtuk fel és íme, az egész síkság 
megtisztulva áll előttünk! Maradjunk meg tehát a szeretet mellett, mert ahol a 
szeretet nem vezet sikerre, ott semmiféle más hatalom nem képes semmire 
sem! 

A teremtés összes művei szeretetből jöttek létre, miként lehetnének tehát 
ezek a művek hatalmasabbak ősalapjuknál, a szeretetnél? Ezért maradjatok 
meg mindenkor a szeretetnél, s végül minden jóra fordul! 

Miután most pihentünk, vonuljunk tovább, mert nagy tömeg vár reánk! 
Induljunk tehát, hogy a kellő időben részesüljön mindenki áldásunkban! 
Amen. 


225. Fejezet - Lamek megkérdezi az ifjú férfiú nevét. 
Kizehel kitérő válasza, az ifjú férfiú beszéde a néphez 


Az Úr e szavai után, újra megindultak a város felé. Lamek gondolataiban 
folyton az idegen férfiúval foglalkozott, s útközben megkérdezte Kizehelt: 
Halljad hatalmas nagy barátom és testvérem! Ismered te ezt a csodálatos és 
rendkívül bölcs férfiút? Több Ő Énok főpapnál is? 

Lásd - én különösnek találom, hogy a szinte végtelen nagy bölcsességű, s 


emellett magas korú Énok oly nagy hódolattal viseltetik Iránta! Azt már 
látom, hogy Énok aligha állhat felette a bölcsességben, jóságban, szeretetben, 
de mégis különösnek tartom, hogy Énok annyira alázat teljesen és 
szeretetteljesen viselkedik e nagyszerű férfiú iránt! Ha tehát közelebbről 
ismered ezt a különös férfiút, közöld velem, mi rejlik mögötte, hogy én is 
illően viselkedjek vele szemben! 

Hogy rendkívül hatalmas és bölcs, azt a hozzád intézett beszédéből is 
megértettem, mert azt is látta, mi ment benned végbe, midőn hozzám lettél 
elküldve. De mindez nem zavar meg annyira, mint Énok viselkedése vele 
szemben! Azért még egyszer kérlek, mondj közelebbit erről az ifjú férfiúról, 
ha akarsz, s ha ezt megteheted! 

Kedves Lamek testvérem - felelte Kizehel - hogy Énok, valamint 
mindnyájan annyira alázatosan alárendeljük magunkat ennek az ifjú férfiúnak, 
annak oly mélységes és titokteljes oka van, hogy ebben a pillanatban azt fel 
sem tudnád fogni! 

Légy tehát még egy kis ideig türelemmel, amíg majd felismered Őt. Annyit 
azonban máris megtudhatsz, hogy Ő - miként azt a hegyen is megemlítette - 
úgy a magaslati, mint a síkságbeli gyermekek legfelsőbb Ura! Ennél többet 
egyelőre nem kell tudnod ezen ifjú férfiú felől, mert hamarosan úgyis 
közelebbről is megismered Őt. Addig tehát légy türelemmel! 

Közben az ujjongó tömeg sorfala között elérkeztek Lamek házához, s itt az 
ifjú férfiú fellépett a már ismertetett szónoki emelvényre, s így szólt az 
összegyűlt néphez: 

Halljátok, ti szegény gyermekeim! A mai napon az Úr, a ti Istenetek, 
Teremtőtök és mindnyájatok szeretetteljes szentséges Atyja szól hozzátok! 
Béke legyen veletek! Ismerjétek fel az egyedüli igaz Istent és Atyát, a Menny 
és a Föld egyedüli Urát! Szeressétek Őt mindenekfelett, akkor mindenkor 
meghallgat, s megsegít benneteket, s megadja nektek mindazt, amire 
szükségtek van! 

Tovább így szól az Úr: - amíg szeretetemben megmaradtok, addig 
megvédelmezlek benneteket! Ha azonban önkényesen elpártoltok tőlem, 
akkor visszavonom tőletek kegyelmemet és a saját világosságtokra bízlak 
titeket! Ha pedig visszavontam világosságomat, akkor olyan nagy szomorúság 
és sötétség borul reátok, ami sokkal rosszabb lesz, mint amilyen kezdettől 
fogva mostanáig volt! 

Kiküldöttem hozzátok hatalmas hírnökeimet, mert gyermekségtektől fogva 
gyengék és elnyomorodottak voltatok! Ezután azonban csak gyenge 
hírnököket küldök hozzátok, kik bölcsek lesznek ugyan, de gyenge akaratúak. 
Ezeket megragadjátok, megölitek, mire haragom kérlelhetetlen ítéletet bocsát 
reátok, mert most nagy kegyelemben, irgalomban részesítettelek és erőssé 
tettelek benneteket Önmagamból! 

Ha megadom nektek Nevemet, maradjatok meg e név mellett, akkor Én is 
veletek maradok, de ha elhagyjátok nevemet Én is elhagylak titeket! 
Mindenkor szabadon járjatok Előttem. Most pedig fogadjátok áldásomat! 


Amen. 

Az Úr erre megáldotta az egész síkságot, a nép pedig leborult Előtte és 
imádta Ot. Az Ur azután Enok kíséretében bevonult Lamek házába társágával 
együtt. Más senki sem merészelt Lamek házához közelíteni. 


226. Fejezet - Lamek, s az általa még fel nem ismert Úr 
a trónteremben. Az Ur, mint az ajtó és a kulcs 


A trónterem ajtaja előtt Lamek az idegen férfiú elé lépve, így szólt: Még 
Kizehelnél és testvéreinél, sőt Énoknál, a főpapnál is sokkal hatalmasabb 
barátom! Ez itt a trónterem, s itt van Isten legszentségesebb neve a trónra 
helyezve! Mivel oly hatalmasan megragadó erővel szóltál a nép előtt erről a 
névről, bizonyára tetszésedre szolgál, hogy ezt a legszentségesebb nevet 
megszemléld! 

Ha ezt még a reggeli étkezés előtt akarod megtenni, azonnal kinyittatom a 
termet! Nézd, a háttérben száz, mindkét nembeli ember áll szolgálatodra, s 
egyetlen intésemre felnyitják a nehéz, ércből készült ajtószárnyakat! 

Miért fárasztanánk ezzel őket - szólt az Úr - mikor mi magunk könnyebben 
megtehetjük, mint ez a szegény gyenge nép? 

Ez igaz - válaszolta Lamek - de a kulcsokat előbb ide kell hozatnunk! 

Halljad Lamek - szólt az Úr - Én Magam vagyok a kulcs és az ajtó! Velem 
mindent kinyithatsz, ami zárva van, s Általam bejuthatsz az örök élet lakába! 
Hogy valóban az a kulcs vagyok, amellyel minden ajtó felnyitható - nézz csak 
az ajtóra, s ha azt mondom - nyílj meg, rögtön kinyílik a te kulcsod nélkül is! 

Az Úr erre így szólt az ajtóhoz: nyílj meg! A két nehéz ajtószárny erre oly 
hirtelen nyílt meg, hogy Lamek észre sem vette mikor ez megtörtént. Ezért 
elképedve sietett vissza Kizehelhez, s így szólt: - Testvérem - ez már sok 
nekem! Félek ettől az embertől, mert úgy vélem, hegyeket tudna egy szavával 
elmozdítani helyükről! Mondd, te is képes lettél volna erre akaratod, szavad 
hatalmával? 

Mindenesetre - felelte Kizehel - de mint eddig is csakis az Úr hatalmával 
és kegyelmével, mert nélküle nincsen hatalom, nincsen erő és semmiféle 
kegyelem sincsen! Mindenki csakis az Úrral együtt képes mindenre, nélküle 
azonban semmire sem képes, mert egyedül az Úr mindenható és csak Ő képes 
önmagából mindenre, kívüle azonban senki sem! 

Lamek erre újból megkérdezte Kizehelt: Különös kegyelemben kellett 
ennek az ifjú férfiúnak részesülnie Isten által, hogy ilyen cselekedetekre 
képes. Nem találod furcsának, hogy Isten egy ilyen ifjú férfiút ruház fel több 
bölcsességgel, hatalommal, mint idősebb és tapasztaltabb férfiakat? 

Én nem csodálkozom ezen - válaszolta Kizehel - mert az Úr a saját akarata 
szerint cselekszik! Egy kicsiny virágnak gyakran erősebb az illata, mint a 
legnagyobb naprózsának, s hogy ez miért van így, azt egyedül csak az Úr 
tudja! De nézd, az ifjú férfiú a táblához lép, figyeljük meg tehát Őt! 

Az Úr megszemlélte a táblát, minden szertartásosság nélkül, majd Lamek 


felé fordulva így szólt: nos barátom, most menjünk és láss el bennünket 
reggelivel! 

Minden hatalommal, bölcsességgel teljes, nagyra becsült barátom szólt 
erre Lamek - menjünk akkor az étterembe, mert ott már minden el van 
készítve! 

Az Úr Énokkal ekkor előrement, Lamek és Kizehel, valamint a többi hat 
pedig követte Őt. Közben Lamek így szólt Kizehelhez: azt is nagyon 
furcsának találom, hogy ez az Isten által annyira kitüntetett férfiú meg sem 
hajolt a tábla előtt, hanem csak megtekintette, s azután hátat fordított a 
táblának! Azt mondom neked, ezen ütköztem meg leginkább! 

Kedves testvérem - szólt Kizehel - ne törődj most mindezzel mert 
hamarosan minden világos lesz előtted! Kövesd pontosan, amit Ő mond és 
Isten előtt minden tetszetős lesz! 


227. Fejezet - Reggeli étkezés az étteremben. Lamek 
kinevezése népe főpapjává. Énok beszéde a papságról 
és a királyságról. Az elmulasztott asztali ima. A 
szentséges Atya megismerteti magát Lamek előtt 


Midőn a magasztos vendégek az étterembe léptek, Tubalkain, Mura és 
Cural jöttek eléjük. Az utóbbi kettő késő este befejezte a munkát, s a körfal 
kapujának kulcsát átadták Lameknek. Lamek meghívta őket a reggelihez, s 
így szólt Murához: Mura barátom és testvérem! Munkásaidat még ne bocsásd 
el, mert még egy munkát akarok átadni neked! Most pedig maradj itt ezzel a 
társaságunkkal! 

Mura közben észrevevén az ifjú férfiút Énok mellett, halkan megkérdezte 
Lameket: bölcs Lamek király, nem mondanád meg nekem, ki az a dicsőséges 
ifjú férfiú Énok mellett? Nagyon bölcsnek és szeretetteljesnek látszik! Talán ő 
is a magaslatról való? 

Kedves testvérem - felelte Lamek - ezúttal nem jó helyre fordultál 
kérdéseddel, mert magam is alig tudok többet felőle, mint te! Annyit azonban 
a saját megfigyelésemből és Kizehelnek nagyon megfontolt szavaiból tudok, 
hogy ez az ifjú férfiú rendkívül bölcs, szinte rettentő nagy hatalom rejlik 
akaratában, szavaiban. Kizehel világos kijelentése szerint mindenfelett úr a 
magaslaton és még Énok főpap is alá van neki rendelve, tehát bizonyosan 
király is! 

Ez minden, amit felőle tudok. Egyelőre elégedj meg ennyivel, később talán 
több világossághoz jutunk erre nézve. Ülj le Curallal az asztalhoz, egyél- 
igyál, közben azonban le ne vedd a szemedet erről a férfiúról. Te talán többet 
fedezel fel rajta, mint én! 

Lamek ezzel átvette a kőfal kulcsát, Énokhoz vitte, s így szólt: Hatalmas 
barátom, s az egyedüli igaz örök mindenható Isten főpapja! Átadom neked 
mindkét kulcsot, mert egyedül téged illet, hogy megnyissad, ami Istené, s amit 
az Ő dicsőségére emeltünk legszentségesebb akarata szerint! 


Lamek testvérem - felelte Énok - az Úr azonban azt akarja, hogy nem 
annyira királya, mint inkább papja légy népednek, mert Ő maga az egyedüli 
uralkodó minden hatalmában, erejében örökkévalóságok óta! Ezért tartsd meg 
papságod jeléül a kulcsokat, és te nyisd meg előttünk a templom előterét, s a 
templomot, ha annak ideje elérkezik. 

Jegyezd meg magadnak - a pap Isten rendje szerinti testvére a népnek, a 
király azonban ítélet népe számára! Ha a népek királyok uralma alatt élnek, 
akkor már ítélet alatt is vannak! Földjük elvétetik tőlük, nagy adókat kell 
királyuknak leróniuk és életük nem a saját tulajdonuk. Aki pedig ez ellen 
zúgolódik vagy lázong, azt a király gyakran utolsó csepp véréig megfenyíti. 
Akkor tehát sok szenvedés és szomorúság tölti be az egész Földet! 

Légy tehát ezentúl inkább papja, mint királya népednek! 

Lamek erre szinte magánkívül volt örömében, s így szólt: - Isten hatalmas 
barátja és főpapja! Ha ezer királyságom is volna, valamennyiről lemondanék, 
hogy annál méltóbb papja lehessek az isteni rendnek! 

Testvérem - szólt erre Énok - most ülj az asztalhoz, mert már az vagy, ami 
szeretnél lenni! Erősítsük meg tehát magunkat az Úr szolgálatára! 

Lamek erre megtartotta a kulcsokat, vidáman helyet foglalt az asztalnál, s 
evett-ivott, miként a többiek. 

Miközben javában evett-ivott, hírtelen eszébe jutott, hogy előzőleg senki 
sem áldotta meg az ételeket-italokat, Kizehel módjára és senki sem adott hálát 
Istennek, s nem dicsőítette, magasztalta Őt. 

Erre felemelkedett, s így szólt: szeretett barátaim és testvéreim! Rettenetes, 
hogy éppen a mai napon, midőn oly kimondhatatlan jótéteményeket kaptunk 
Istentől, s midőn abban a nagy kegyelemben lesz részünk, hogy a mindenható 
nagy Isten, legszentségesebb nevében templomunkban fog lakozni, 
mindnyájan megfeledkeztünk arról, hogy Őt, a minden jónak szentséges 
adományozóját illően dicsőítsük, mielőtt egy falatot vettünk volna szájunkba! 

Mit tettünk??? ... Én, a magam részéről inkább meghalok, de három napig 
semmit sem veszek magamhoz! 

Az Úr erre rámosolygott Lamekre, magához szólította, mondván: Lamek, 
ha egy gyermeked volna, s valami jelentéktelen hibát követne el ellened, s azt 
észrevéve, kétségbeesetten így kiáltana - atyám rettenetes bűnt követtem el 
ellened, s ezért három napig egy falatot sem veszek magamhoz, ha a második 
napon bele is halok. Mi lenne kedvesebb akkor számodra, ha gyermeked 
szeretettel átölelne, vagy ha megmaradna előbbi szigorú elhatározása mellett? 

Azt feleled - kimondhatatlanul kedvesebb volna nekem, ha gyermekem 
szeretettel átölelne. Jól van - cselekedj tehát hasonlóképpen a mennyei 
Atyával szemben, hiszen te is gyermeke vagy, s ez bizonyára Előtte is 
kedvesebb lenne, mintha három napig böjtölnél! 

De hol van az Atya - kérdezte Lamek - hogy hozzá menjek, s úgy 
cselekedjek, mint a gyermek? 

Lamek - szólt az Úr - itt áll láthatóan előtted! Én vagyok az Atya, a Menny 
és a Föld Istene! 


Erre mindenki leborult, Lamek pedig hebegett: Óh szentséges Atyám, 
irgalmazz, kegyelmezz nekem, szegény bűnösnek! Történjen örökké a Te 
szent akaratod szerint! Amen. 


228. Fejezet - Az Úr beszéde az igazi Isten imádatról 


Az Úr ekkor felszólította a síkság gyermekeit, keljenek fel, majd így szólt 
hozzájuk: halljátok mindnyájan gyermekeim! Én vagyok az egyedüli 
szentséges mindenható Isten minden dolgok és lények Teremtője a Mennyben 
és a Földön! 

Kívülem nincsen más Isten, s az egész végtelenséget és örökkévalóságot az 
Én szeretetem, bölcsességem, irgalmam, kegyelmem hatalma tölti el. 
Örökkévalóságok óta Úr vagyok mindenek felett, mert minden Belőlem 
származik, és végtelen hatalmamnak van szükségszerűen alárendelve! 

De miként is lehetne ez másként, mikor mindaz, ami létezik, az Én 
akaratomból származik, az tartja fenn, s az alól sohasem szabadulhat fel. Mert 
ha valami felszabadulna hatalmam alól, akkor szükségszerűen egész létét is 
elveszítené, mivel az egész végtelenségben semmi sem létezhet akaratom 
nélkül, s ez minden lét alapfeltétele az egész végtelen térségben örökké. 

Mivel pedig ez így van, s lehetetlen is, hogy másként legyen, el kell 
ismernetek Engem annak, aki vagyok, azaz az egyedüli Istennek és egyedüli 
Úrnak! Csak az lehet az Úr, aki önmagából örökké birtokában van minden 
végtelen hatalomnak, erőnek! 

Én örökké és végtelenül birtokában vagyok mindennek, tehát egyedüli Úr 
vagyok. De azért nem kell Előttem a porban hevernetek és hiábavaló módon 
beszennyeznetek testeteket, s annak leplét! Egyenes tartásúaknak 
teremtettelek titeket és nem porban csúszkáló férgeknek, hanem szabad 
embereknek, mint gyermekeimet, egymás között pedig testvéreknek, 
mindenkor egyenes testtartással járjatok tehát Atyátok előtt! 

Tudjátok meg tehát a saját ajkamról, hogy semmiféle testi szolgálat nem 
tetszetős Előttem, mert nem azért nyertétek testeteket, hogy azzal szolgáljatok 
Nekem bármilyen módon is, hanem azért adatott, hogy a kellő ideig 
szellemetek megerősödésére szolgáljon, mert a szellem a ti tulajdonképpeni 
lényiségtek! 

Mire való tehát az, ha valaki porba borul testével Előttem? Talán elnyeri 
ezzel tetszésemet, vagy talán jobbakká váltok azzal, hogy egy ideig a porban 
hemperegtek? Azt mondom tehát nektek, - ez hiábavaló dőreség! Nem volna 
balga az a kézműves, aki egy ideig a porba hevertetné a szerszámát, hogy 
ezzel mutassa ki, milyen nagyra becsüli az ezzel végzendő munkáját? 

Úgy vélem, a kézműves okosabban teszi, ha arra használja fel szerszámát, 
amire való, mert csak az elvégzett munka válik becsületére, s nem a 
szerszáma. Szellemetek számára pedig Én vagyok a legfontosabb munka, aki 
mindig ugyanazon, változatlan Isten vagyok! Ezért az, aki Előttem 
megalázkodik és Engem imád, az szüntelenül cselekedje azt, mert Én 


szüntelenül szentséges vagyok mindenki számára! 

Aki tehát testével akarna Engem imádni, annak nappal és éjszaka 
szüntelenül a porban kellene heverni, s ha Én ezt kívántam volna tőletek, 
akkor férgeknek teremtettelek volna titeket, nem pedig szabad embereknek. 

Az igazi imádat abban áll, hogy szüntelenül akaratom szerint 
cselekedjetek. Akaratom többszörösen is megnyilvánul előttetek: - először a 
természetszerű dolgok rendjében, azután a saját szellemi szívetekben, ami a 
tiszta szeretet, s végül hírnökeim által, most pedig mindennek igazolására 
Általam is! 

Szeressetek tehát Engem mindenek felett, egymást pedig, mint 
önmagatokat, akkor valóban szellemben és igazságban imádtok Engem! Ez az 
Én akaratom, s egyedül csak ez jelent Előttem valamit, minden egyéb azonban 
csak hiábavaló balgaság! Így cselekedjetek tehát, akkor mindenkor 
tetszésemre szolgáltatok! Amen. 


229. Fejezet - Lamek kérdése az érzelmek testi 
kifejezésére nézve. Amit a tiszta szeretet cselekszik, az 
mind igaz dolog Isten előtt 


Az Úr e beszédére mindnyájan felbátorodtak és dicsőítették, magasztalták 
Őt szívükben nagy jóságáért, irgalmáért, kegyelméért. Lamek azonban még a 
többieknél is jobban felbátorodva, megkérdezte az Urat: 

Óh Uram, Te egyedüli nagy Isten a Menyben és Földön, az emberek 
egyedüli igaz, legjóságosabb Atyja, ki mindenekfelett szentséges vagy! 

Bűnözik-e azzal az ember, ha alázatában és Irántad való hatalmas erejű 
szeretetében önkéntelenül is leborul egyedül szentséges neved és akaratod 
előtt és testileg és szellemileg imád Tégedet a saját semmiségének lenyűgöző 
érzésében? 

Részemről úgy vélem, hogy a Te végtelen nagy jóságoddal, irgalmaddal 
szemben, sohasem képes az ember túlságosan sokat tenni! Ha az ember 
szelleme a Te szentséges rended és szeretet-akaratod szerint szüntelenül 
Veled foglalkozik is, szentséges Atyám, de azért olyan pillanatokban, midőn 
szeretetedtől, kegyelmedtől áthatva, ezerszer és ezerszer szeretne Téged a 
legforróbb szeretettel megölelni, akkor nem is tehet arról, hogy testével is 
ugyanazon mozdulatokat végzi, amelyek szellemi állapotának is megfelelnek! 

Barátok, testvérek, akiket a szeretet késztet erre, szintén megölelik 
egymást hatalmas benső serkentésre, különös alkalmakkor. A szeretet által 
késztetett gyermekek is görcsösen megölelik szüleiket, s Te magad is úgy 
rendezted be dicsőséges nagy teremtésedet, hogy bizonyos pillanatokban 
hevesebb buzgalom nyilvánul meg abban, máskor pedig ez ellanyhul. 

A Nap állandóan juttat ugyan világosságot, de meleget csak bizonyos 
fokozatok szerint. A fák nem virágoznak folytonosan és ágaikon nincsenek 
állandó gyümölcsök, pedig emellett a Te rendeden belül maradnak. A levegő 
is heves mozgásba jön gyakran, s a hegyek sem égnek folytonosan, habár 


folyton rendeden belül vannak, s csak néha buzdulnak fel, s ilyenkor szinte 
ölelgetni akarnának Téged lángkarjaikkal. Ezért tehát nekünk is megbocsátod 
talán szentséges Atyánk, ha szeretetünkből késztetve, szellemünkkel együtt 
testünk mozdulataival is igyekszünk téged dicsőíteni, magasztalni és imádni! 

Még a kő is megolvad a hatalmas erejű tűzben, - ami Belőled származó 
erő, hogyne ragadhatná tehát szeretettel telt szellemünk a mi élő és érzékeny 
testünket is kissé magával, szeretetének tüzében? 

Az Úr erre Lamekre helyezte kezeit, s így szólt: Lamek te a világ fia voltál 
és semmit sem tudtál mindarról, amit most Nekem elmondottál! Hogyan van 
az, hogy most úgy beszélsz, mint egy szellemem által felkent főpap a 
magaslatról? 

Óh Uram felelte hódolatteljesen Lamek - úgy beszélek, ahogyan szívem és 
Irántad való szeretetem késztet erre! 

Erre így szólt az Úr: - ha valaki mindenekfelett szeret Engem és szíve azt 
mondja neki Irántam való lángoló szeretetében - cselekedd ezt, vagy 
cselekedd azt, akkor cselekedjen e szerint, s Én mindezt tetszéssel szemlélem, 
amit Irántam való tiszta szeretetében cselekszik! 

A szeretet legyen tehát minden világosságtok, s egyedüli útmutatótok az 
Én nevemben örökké! Amen. 


230. Fejezet - Lamek dőre kérelme törvényekért. Az Úr 
nyilatkozik a törvényben rejlő ítéletről és a szeretetben 
rejlő szabadságról 


Hálásan és mélységes alázattal fogadott fenséges tanítás után Lamek ismét 
kérdést intézett az Úrhoz. 

Óh Uram, mivel egyszer már megkérdeztelek, végtelen jóságodban, 
türelmedben bízva, még egy kérdést merészelek Hozzád intézni! Azt 
szeretném közvetlenül legszentségesebb ajkadról hallani, miként kellene az 
embernek földi viszonylatban a Te tetszésedre cselekedni? 

Lásd, szentséges Atyám - ha egyik helyiségből a másikba rendes út vezet, 
senki sem tévedhet el, kivéve, ha szándékosan teszi ezt, vagy ha a járatról 
letérve, egy rövidebb utat keres magának, s így kígyókkal, viperákkal telt 
bozótos helyre kerül! 

Ezért semmi sem lenne számunkra kívánatosabb, mint az, ha pontosan 
megjelölnéd nekünk, óh szentséges Atyánk a követendő utat, azaz határozott 
törvényt adnál, hogy szerinte, s nem másként tudjuk, mit akarsz, mi van isteni 
rended szerint, s akkor könnyen tudnánk tetszésedre szolgáló módon élni! 

Ha azonban nincsen ilyen törvényünk, akkor minden egyes lépésünket 
folytonos aggodalom kíséri, nem követünk-e el valamilyen ballépést 
legszentségesebb rended ellen! Ha Neked úgy tetszik, óh szentséges Atyám, 
az egész síkság nevében kérlek erre és hűséges követést fogadunk Neked 
örökre! 

Az Úr erre felemelte kezét, s így szólt: mint mindnyájatok szentséges 


szeretetteljes Atyja, azt mondom nektek: ha törvényekkel korlátozlak titeket, 
akkor egyben ítélet alá is kerültök, mert ítélet nélkül nem állhat fenn törvény, 
tehát ítélet sincsen törvény nélkül! 

Ha eddig törvényeket adtam volna neked, Lamek, akkor nem, mint 
Atyátok és segítőtök jöttem volna el hozzátok, hanem mint kérlelhetetlen bíró, 
hogy elkárhoztassalak titeket gonosz üzelmeitek miatt! Nektek azonban nem 
voltak törvényeitek kezdettől fogva, s olyanok voltatok, mint a gyermekek a 
bölcsőben. Sok gonosz, sőt égbekiáltóan gonosz dolgot vittetek véghez, mivel 
azonban nem kaptatok közvetlenül Tőlem határozott törvényt, hanem csupán 
közvetett tanácsot, ítéletet sem bocsátottam eddig reátok! 

Most pedig azért vagyok itt, hogy segítsek rajtatok. Hogyan kérhetsz tehát 
most, te Lamek törvényeket Tőlem? Vajon mi jobb, az ha teljesen szabadok 
vagytok az Irántam való szeretetben, s Én Atyátok vagyok, vagy ha törvények 
kötnek meg benneteket, s ezáltal mindenkor csak bírátok vagyok? 

Azt mondom mindnyájatoknak: - inkább megsemmisítem az egész 
teremtést, hogysem törvényekkel kössem meg gyermekeimet, s örök halálra 
ítéljem őket, s ezzel megszűnjek Atyátok lenni! 

Vondd tehát vissza Lamek ezt a kérésedet, mert minden gonoszságodban is 
kedvesebb voltál Nekem, mint amilyen a törvények legszigorúbb követése 
mellett lennél. A törvény ugyanis minden szeretetet megszüntet a törvényadó 
és a törvény által sújtottak között, s a szeretet helyébe a kérlelhetetlen 
szigorúságú igazságot helyezi! 

Márpedig ki mondhatja el magáról - én mindenben tökéletesen betöltöm a 
törvényt? Ez csupán Számomra volna lehetséges, de egyetlen szabad lénynek 
sem, s a teremtménynek az állatokhoz hasonlóan ítéletben kellene élnie. Így 
pedig hol maradna a szellem szabad élettevékenysége? 

Jaj lenne nektek, és jaj lesz minden népnek, amelynek törvényeket fogok 
adni, mert akkor vasreteszekkel lesz az atyai ház kapuja előttük elzárva, ha 
pedig Én Magam jövök el, hogy a törvényeket betöltsem, akkor az egész 
teremtés belepusztul ebbe! 

Ezért nem adok nektek törvényt, hanem azt mondom nektek, mint Atyátok: 
szeressetek Engem mindenekfelett, egymást pedig mint önmagatokat! Ez az 
Én akaratom! Minden egyebet pedig szeretetemből eredő bölcsességtekből 
cselekedjetek, akkor úgy fogtok élni, ahogyan ez a legtetszetősebb lesz 
Előttem! 

Szívleljétek meg ezt, cselekedjetek e szerint, akkor mindenkor 
megmaradtok szeretetemben és nagy atyai házam kapuja sohasem zárul be 
előttetek! Amen. 


231. Fejezet - Lamek dőre félelme az Úr haragjától. Az 
Ur világossággal teljes magyarázata Isten haragjáról 


E beszéd után a magaslatbeliek kivételével az egész társaság megdöbbent, 
különösen pedig Lamek, ki a beszéd hatására így gondolkozott: 


Olyan jóságosnak látszik és szeme is arra biztat, hogy az ember 
felbátorodva beszédbe elegyedjen Vele, a beszéd után még nem lehet Benne 
teljesen megbízni, ezért bizonyára bölcsebb lesz, ha tartózkodik a beszédtől! 
Nem lehet tudni, hogyan fogja fel egyik ostoba szavamat, s így annyira 
elronthatom az eddigi jó dolgot, hogy örökké sem lehetne rendbe hozni. 

Haragjának kimondhatatlanul rettenetesnek kell lenni. Mert milyen lehet 
egy mindenható Isten haragja?!! Végtelenül jobb lenne akkor nem is létezni, 
mint egy haragvó Isten előtt állani! Hallgass el tehát ostoba nyelvem, mert 
rettentő sorsra jutathatnád az emberiséget! Isten haragját felidézni???... 

Nem, nem erre gondolni sem karok, mert az esetleges isteni harag 
mindennél borzalmasabb, amit emberi értelem csak elképzelhet! Én pedig, 
mint ostoba állatember úgy merészeltem Vele beszélni, mint egy közönséges 
emberrel és minden ostobaságomat feltártam Előtte. 

Minnél jobban megfontolom, milyen nagy gonosztevő voltam eddig, annál 
nagyobbnak tűnik fel előttem vakmerő dőreségem, mert úgy beszéltem, 
mintha a mindenható Istent akarnám kioktatni akaratának nyilvánítása felől! 
Talán fel is idéztem magamra haragját, mert most nem beszél, sem övéivel, 
sem másokkal, s ez annak a jele, hogy megharagudott! Hallgass tehát szívem 
és félelemmel, reszketéssel várd be haragjának szörnyű kitörését! Elvesztem, 
örökre elvesztem! 

Az Úr ekkor Lamekhez lépve, barátságosan tekintett reá, s így szólt: 
Kedves Lamekem! Miféle Hozzám legméltatlanabb gondolatokkal gyötröd te 
szívedet? Hogyan képzelhetsz el magadnak egy haragvó Istent? Lásd, a 
szeretet és a harag merőben ellenkezik egymással, mert a szeretet, az örök 
fenntartó elv, a harag pedig, az csak örökké romboló! Ha tehát valamilyen 
harag lenne lényemben, akkor ez csakhamar megsemmisítené a szeretetet, s 
mindazt, amit a szeretet teremtett, sőt végül önmagát is! 

Amint azonban láthatod, még mindig fennáll! Hol lenne tehát az Én 
haragom? Az ember haragos lehet, mert szabadságpróbája miatt Tőlem 
különálló lény, s időnként ellentétbe kerülhet Velem, de újra egyesülhet 
Velem a szeretet által! Én azonban, mint a legtisztább szeretet, teljesen 
képtelen vagyok a haragra! Igen - egykor a harag burkolta be szeretetemet, de 
akkor még sem szellemileg, sem anyagilag nem volt a végtelenség 
teremtményekkel benépesítve. A Szeretet ezután felszabadította magát 
Bennem a harag nyomása alól és lényiségileg kihelyezkedett! 

Ebből a haragból lettek erre a szellemek, Napok, Világok és ez a Föld is 
megteremtve, mindezzel, ami rajta létezik. Ha tehát Isten haragját akarod 
látni, szemléld csak a teremtett dolgokat, mert mindezek Isten haragjából 
keletkeztek, de nem merőben haragból állanak, mert szeretetem a hatalmasabb 
elem bennük. 

Ezért ne ragaszkodjon az ember a világhoz, hanem szakítsa el magát tőle, 
nehogy elnyelje, s így haragomba kerüljön bele. A világ ugyanis az Én 
megrögzített haragom, s aki a világhoz ragaszkodik, az az örök halál 
rabságába süllyed. Ami pedig előtted talán haragomnak tűnik fel, az az Én 


isteni szeretet-buzgalmak, azaz a tulajdonképpeni irgalmam! 

Úgy beszélhetsz tehát Előttem, ahogyan akarsz, azért nem haragszom meg 
reád, hanem felvilágosítalak tévedéseid felől. Mondd el tehát, ami a szívedet 
nyomja, minden tartózkodás nélkül, s Én majd segítségedre leszek! Amen. 


232. Fejezet - Az igazi, Isten iránti szeretetről. 
Hasonlat a fejedelemről és gyermekeiről 


Midőn Lamek ezt hallotta az Úr ajkairól, nagyon örvendezett és 
felbátorodva a következő kérdést intézte az Úrhoz: 

Óh Uram, legszeretetteljesebb, legszentségesebb Atyánk! Örökké igaz 
marad, hogy csak akkor lehetünk Előtted tetszetősek, ha Téged 
mindenekfelett, testvéreinket, pedig mint önmagunkat szeretjük! De milyen 
legyen ez az Irántad való szeretet? Miként szerethet Téged a gyenge ember 
mindenekfelett? Szabad Téged úgy szeretni, ugyanúgy szívvel és lélekkel, 
mint a hozzám hasonlókat? 

Lásd, ó szentséges szeretetteljes Atyám ez, legalábbis számomra rendkívül 
fontos! Te nem ember vagy, tehát az Irántad való szeretet sem lehet emberi! 
Mivel mindenekfelett szentséges vagy, az Irántad való szeretetnek is a 
legtisztábbnak,  szentségesnek kell lennie, hiszen tisztátalan, vagy 
szentségtelen semmiképpen sem közeledhet Hozzád! 

Óh Uram, mindenekfelett szentséges, szeretettejes Atyánk, ha szent 
akaratoddal megegyezik, tudasd velünk milyennek, kell lennie részünkről az 
Irántad való szeretetnek, hogy azután a helyes módon szerethessünk Téged! 

Az Úr barátságosan tekintett Lamekre, majd így szólt: halljad, te igazi 
Lamek (azaz Isten szíve szerinti férfiú) - ilyen kérdést még senki sem intézett 
Hozzám! Azt mondom neked, Lamek hogy kérdésed valóban a legnagyobb 
fontosságú, mert minden azon múlik, hogyan szerettek Engem! Tisztulatlan, s 
ezért Hozzám méltatlan szeretettel senki se közeledjen Hozzám! 

De miként értessem meg veled, Lamekem, hogyan kell Istent szeretned? 
Bizony nehezen fog menni, s úgy vélem könnyebben át tudnád fogni nagyon 
rövid karjaiddal az egész Földet és Mennyet, mintsem megértsed erre az 
annyira fontos kérdésedre adott választ. Ezért egy hasonlattal könnyítem meg 
ezt! 

Tegyük fel, hogy egy magasrangú férfiúnak, mondjuk a tíz város egyik 
fejedelmének több gyermeke van, s ezek tudják a rendet, miként kell 
atyjukhoz közeledniük, azaz illő külsővel, kimért lépésekkel, kezüket 
mellükön keresztbetéve, s alázatosan lehajtott fejjel, Ha így lépnek fejedelmi 
atyjuk elé, megdicséri, s azután elbocsátja őket. 

Az egyik gyermek azonban, egy izmos fiú nem a rend szerint viselkedő 
gyermekekkel együtt lép atyjuk elé, hanem vakmerően egyedül fut atyjához, 
rendetlen öltözékében. Atyját megpillantva kitárja karját, s gyermeki 
szeretetének hevében így kiált: Óh atyám! Óh kedves atyám, mennyire 
szeretlek téged! 


Lásd, dicsőséges, kedves, jóságos atyám, én annyira szeretlek téged, hogy 
nem vagyok képes előtted a törvényszerű korlátokon belül megmaradni! Óh 
atyám, inkább meghalok, de szívem szeretetvágyát nem tudom elnyomni. 

Nos, ha például te lennél ennek a gyermeknek az atyja, hogyan viselkednél 
az ilyen gyermekkel, pusztán atyai érzésed alapján? 

Ezt felelném: - mindenek felett szeretném ezt a gyermeket! 

Jól feleltél! Azt mondom neked, Én is ilyen Atya vagyok! Aki tehát így 
jön Hozzám, mint ez a vakmerő fiú, minden dőre udvariassági korláton 
keresztül törve, az Nekem is a legkedvesebb fiam! 

Egyedül Istent nem szeretheted, de az Atyát úgy szeretheted, mint ez a 
vakmerő fiú, akkor Isten is megragad téged szeretete minden hatalmával, 
ölébe ültet, mint mindenekfelett kedves gyermekét és kegyelmesen elengedi 
az üres tiszteletadást! Lásd, ez az igazi szeretet, s ezt tartsd szem előtt! Amen. 


233. Fejezet - Lamek helyes beszéde népéhez, az igazi 
szívbéli áldozatról és felvilágosítást kér az Úrtól két 
eltűnt fiáról, Jubálról és Jabalról. Az Úrvigasztaló 

szavai 


E tanítás után Lamek térdre borult az Úr előtt és mindnyájuk nevében 
hangosan adott hálát azon nagy kegyelemért, hogy világosan feltárta, miként 
kell Őt szeretni. 

Az Úr erre felszólította, keljen fel, s ennek megtörténte után Lamek a 
következő szavakat intézte azokhoz, akiknek előzőleg királya volt: - most már 
testvéreim! Velem együtt mindnyájan láttátok, hallottátok, hogy az Úr a mi 
egyedüli igaz és mindenható örök Istenünk, a minden dolgok Teremtője a mi 
igazi szeretetteljes szentséges Atyánk akar lenni, s feltárta előttünk, hogy úgy 
szerethetjük Őt, mint a jó gyermekek szeretik szüleiket. Részesülhetünk-e 
még ennél is nagyobb, végtelenebb kegyelemben? Szeretettől lángolva, 
áldozzuk fel tehát Neki szíveinket, és miként most tanította ez lesz számára a 
legtetszetősebb áldozat! 

Tisztátalan szívvel azonban nem mutathatunk be Neki áldozatot, mert Ő 
mindenekfelett szentséges. Úgy vélem, ha megmaradunk az Ő szeretetében, 
akkor állandóan olyan lesz lelkiállapotunk, hogy az tetszésére lesz a mi 
legszeretetteljesebb, legszentségesebb Atyánknak! 

Most pedig készüljetek fel szívetekben, hogy méltók lehessünk jelen lenni, 
ha a szentséges, szeretetteljes Atyának úgy tetszik, hogy legszentségesebb 
nevét az újonnan épült templomba átvitesse! A mi bűnös gyengeségünkkel 
szemben, mint igazi szeretetteljes és végtelen irgalmas Atya lépett fel, de 
végtelen szeretete mellett sem szabad sohasem megfeledkeznünk arról, hogy 
Ő mindenekfelett szentséges Isten! Készüljünk tehát szívünk tiszta 
szeretetével az Ő szentélyébe való belépésre! 

Lamek ekekor az Úrhoz fordulva így szólt: óh szentséges Atyám! Fogadd 
e tökéletlen szavaimat úgy, mintha méltók volnának Hozzád és áld meg 


azokat szívünkben, hogy mindenkor Neked tetszően gyümölcsözzenek 
szívünkben! Óh szentséges Atyánk, két fiamat, Jubált és Jabalt, rövid idő előtt 
elvesztettem szemem elől, röviddel azután, hogy leányomat férjhez adtam, két 
feleségemet, Adát és Cillát pedig megszöktették. 

Azt tudom, hogy leányom és két feleségem jó helyen van, ezért nem is 
sokat törődök velük, de annál inkább két fiammal, mert nem tudom, hol 
vannak. Ha szentséges akaratoddal megegyezik, még egyszer látni szeretném 
ezeket, Hozzád szeretném vezetni őket is! 

Halljad kedves Lamekem - szólt az Úr - előbbi beszédedet mindnyájatok 
szívében megáldom, a szellemi szabadság legcsekélyebb korlátozása nélkül, 
mert beszéded tökéletesen igaz és jó volt nevemben! Két fiad azonban most 
nem jelenhet meg itt, mert Horaddal együtt a magaslaton vannak. A kellő 
időben majd eléd vezetem őket, valamint feleségeidet és leányodat! 

Most azonban menjünk és helyezzük el a táblát a templomban! Hozd tehát 
a táblát. Én reálehelek, s te előttünk viszed azt a templomba! A többiek pedig 
kövessenek, mert előtted senki se haladjon! Amen. 


234. Fejezet - Lamek hiábavaló kísérlete, hogy a 
számára túlságosan nehéz, szent táblát vigye. Nélkülem 
semmire sem vagytok képesek, Velem azonban 
mindenre! 


Lamek erre rögtön a trónterembe ment, hogy elhozza a táblát. A 
legmélységesebb áhítattal lépett a trón elé, Istent dicsőítette, azután 
hódolatteljesen megfogta a táblát, s fel akarta emelni helyéről. A tábla 
azonban oly nehézzé vált, hogy képtelen volt azt felemelni. 

Miután többször hiába kísérelte meg, hogy a táblát felemelje, és az Úr 
utasítása szerint a templomba vigye, komolyan gondolkozva, eszébe jutott, 
hogy Kizeheltől, Énoktól, sőt az Úrtól is hallotta - Nélkülem semmire sem 
vagytok képesek, Velem azonban mindenre! 

Erre hódolatteljesen meghajolt a tábla előtt és visszament az étterembe, s 
itt csodálkozva kérdezgették: - Lamek testvér - mi van a szent táblával? Nem 
találtad meg, s azért jöttél nélküle vissza? 

Óh kedves testvéreim - felelte Lamek - fogadjátok szívetekben ennél a 
jelenségnél ezt a rövid, de nagyon fontos tanítást: - ha a mindenható Úr és 
szeretetteljes szentséges Atyánk velünk van, akkor általa és Vele mindenre 
képesek vagyunk, nélküle azonban semmire sem! 

Én, balgán Nélküle mentem a terembe, hogy elhozzam a szent táblát, s ott 
tapasztalnom kellett, mire megy az ember az Úr nélkül! Azért most 
visszajöttem az Úrhoz, hogy legyen velem, s akkor nem jövök majd üres 
kézzel vissza! Ezt jól jegyezzétek meg magatoknak mindenkorra, s 
cselekedjetek e szerint! 

Lamek ezzel az Úr elé lépve leborult Előtte, s így szólt: - Óh Uram és 
szentséges Atyám - tekints kegyelmesen reám, esztelenre, ki Nélküled 


akartam a szent táblát idehozni. Midőn eddigi helyéről sem voltam képes 
elmozdítani, csak akkor világosodott meg előttem, hogy Nélküled semmire 
sem vagyok képes, Veled és Általad azonban mindenre, szentséges, 
szeretetteljes Atyám! 

Szívem mélyéből kérlek tehát, jöjj velem a trónterembe, mert másként 
lehetetlen azt a szent táblát a templomba vinni! Az Úr erre felemelte Lameket, 
s így szólt - igen, így van! Velem mindenre képes vagy Lamek, de nélkülem 
semmire sem! Vajon ki tudja csak egy ujjával is meghosszabbítani testének 
magasságát? Elmondhatja azt, hogy törtéjen meg akarata szerint? Mindezek 
örökké csak számomra vannak fenntartva! 

Aki azonban Velem van, azzal együtt van az Én erőm, mert Én magam 
vagyok az örök végtelen erő, ezért Velem mindenre képes. Menj most újra 
oda, s Én veled leszek, azután meglátjuk oly rettentő nehéz lesz-e most is az a 
tábla? 

Lamek erre újra visszament - most már az Úrral - a trónterembe, 
valamennyien követték és látták, milyen könnyedén emelte fel a táblát és vitte 
az étterembe. Itt a nagy asztalra helyezte, s az Úr reálehelt. 


235. Fejezet - Az Úr beszéde a törvény terhéről. Miért 
nem tölthet be az ember tökéletesen egy isteni törvényt. 
A szeretet, s a szívbeli alázat törvénye. 


Miután az Úr reá lehelt a táblára, így szólt: Lamekhez és népéhez: halljad 
Lamek és halljátok ti is, Káin gyermekei! Te Lamek, törvényeket kértél 
Tőlem, Én azonban nem adtam nektek törvényt, nehogy ítélet alá kerülj, 
népeddel együtt. 

Hogy milyen nehéz a Belőlem eredő törvény, azt tapasztalhattad Lamek, 
midőn Nélkülem akartad a táblát felemelni! Lásd, Én magam parancsoltam 
meg neked, hogy hozd ide a táblát. Te pontosan teljesítetted akaratomat, s el 
akartad hozni ide a táblát. De képes voltál-e erre? Azt feleled - nem, mert a 
tábla végtelen nehéz volt! 

Lásd - ugyanúgy követné számos ember is az Általam adott törvényeket 
mindaddig, amíg őket próbák elé állító nehézségek nem merülnének fel 
előttük. De mi lenne akkor, ha a nehézségek közepette nem lennék láthatóan - 
miként most - közöttetek és utódaitok között? Akkor a Bennem való szilárd 
hit, s az Irántam való szeretet is veszendőbe menne, és nem lenne senki, aki 
elé odaléphetnétek, s azt mondhatnátok: Uram, belátom, hogy Nélküled 
semmire sem vagyok képes, jöjj tehát és segíts nekem a súlyos teher 
elhordozásában! 

Ezzel csak arra akartam reámutatni, hogy az ember sohasem tölthet be 
teljesen egy isteni törvényt, s aki a legszilárdabb akarattal tőle telhetőleg 
mindent megtett, s azt mondaná végül: Uram - én betöltöttem törvényedet az 
utolsó pontig, - az nagy hazug volna, mivel az isteni törvényt senki sem 
töltheti be tökéletesen - Istenen kívül! 


Vajon miért nem? Azért, mivel az Istentől eredő törvény maga is isteni, s 
ezért feltételei is a végtelenségbe terjednek ki. Ha tehát az ember mindent 
megtett a neki kinyilatkoztatott akaratom szerint, és igazolva akarja magát 
látni Előttem, akkor azt kell mondania alázattal telt szívvel: Óh Uram és 
Atyám, irgalmazz, kegyelmezz nekem, rest és haszontalan szolgádnak! 
Rágódtam ugyan a törvény héján, de annak fájáig és velejéig nem jutott el 
akarat-erőm! 

Ha valaki akaratom szerint cselekszik, tegyen úgy mintha a saját erejéből 
cselekedne, állandóan bízva az Én erőteljes támogatásomban, s ha véghezvitt 
valamit akaratom szerint, akkor mindjárt arra kell gondolnia, hogy nem ő vitte 
azt véghez, hanem általa Én cselekedtem azt! 

Aki ezt elevenen felismeri önmagában, az igazolva van Előttem ezen 
alázatos beismerésével. Aki azonban magának tulajdonítja az ilyen 
cselekedeteket, az számadással tartozik egykor Nekem, s ugyancsak rosszul 
jár, ha idejében be nem ismeri alázattal, hogy mindenért Nekem tartozik! 

Hogy tégedet és népedet lehetőleg mentesítselek az ítélet alól, mivel 
törvényem betöltése számotokra szinte lehetetlenség, azért nem is adok nektek 
más törvényt, mint csupán a szeretet törvényét. Ez tulajdonképpen nem is 
törvény, mivel a szeretet mindenkinek a saját élete, valamint azt a törvényt 
adom, hogy Nevemet ne említsétek hiábavaló módon, mert az az örökké 
szentséges Isten neve! Higyjetek abban, hogy az egyedüli Isten, Menny és 
Föld és számtalan Nap és világ Teremtője vagyok az Én végtelenségemben! 

Szeressetek, imádjatok Engem mindenkor és higyjetek abban, hogy 
Istenetek és legjóságosabb Atyátok vagyok, Aki most ezeket mondom nektek, 
s akkor többet tettetek, mintha tízezernyi törvényt töltöttetek volna be a 
legpontosabban! 

Ez a tábla mindenkor Reám emlékeztessen benneteket, Irántam való 
szeretettel, hittel, hódolattal, akkor szellemben folyton veletek leszek és ti 
Velem és megtaláljátok az örök életet! Most pedig vigyük ezt a táblát 
magasztos rendeltetési helyére, mindenkori üdvösségtekre! Amen. 


236. Fejezet - Az áthatolhatatlan néptömeg a palota 
kapuja előtt. Lamek zavara. A szeretet és a türelem, 
mint az akadályok legyőzésének legbiztosabb módja 


E tanítás után Lamek mélyen meghajolt a tábla előtt, majd kezébe vette, és 
kimért léptekkel vitte, miközben arra gondolt, milyen név van a táblán és ki 
követi őt Énokkal. 

A palota kapujához érve azt látta Lamek, hogy a kapunál, valamint az 
egész tágas térségen olyan sűrű néptömeg szorongott, hogy lehetetlen volt a 
kapuból kilépnie, mivel az ott állók képtelenek voltak neki helyet adni, a 
mögöttük nyomakodó néptömeg miatt. 

Lamek erre nagy zavarában az Úrhoz fordulva, mélységes hódolattal 
kérdezte: - Óh Uram, lásd, milyen bajban vagyok. Mit tegyek? Erőszakot nem 


szabad alkalmaznom és alig is használna valamit, és a tömeget a Te csodás 
hatalmaddal visszaszorítani nem lenne méltányos, hiszen mindnyájan 
meghívott vendégek, s a Te gyermekeid! 

Neked, azonban óh szentséges Atyám, ezernyi utad-módod van a segítésre 
és én szívem mélyéből kérlek, mutasd meg nekem a leginkább 
célravezetőbbet! Történjen most és mindenkor szent akaratod szerint! 

Lamekem - szólt az Úr - még nem ismered azt a kulcsot, amellyel minden 
kapu, sőt az örök élet nagy kapuja is nyitható? Lásd, ez a kulcs, a szeretet! 
Kíséreljük meg ezzel visszaszorítani ezeket a gyermekeket, s ha ezzel nem 
mennénk semmire, próbáljuk meg a második kulcsot! Ez pedig a türelem, s 
ezzel mindent le lehet győzni! 

Kíséreljük meg tehát az első kulccsal, de tartsuk mindjárt készen a 
másodikat is, s biztos lehetsz, hogy az élet e két kulcsával sikerrel 
próbálkozunk! 

Énok ekkor hangosan mondotta: óh te szentséges tanítás és Te, szentséges 
Tanító! Atyám, Te vagy a legszentségesebb, legtisztább örök Szeretet! 

Igen, szeretett Énokom - szólt az Úr - így kell a szegény kis gyermekeket 
tenyerünkön hordozva tanítani, hogy megerősödjenek a szeretetben, a 
kegyelemben, s az örök életben szemünk előtt! Kerüljetek el tehát a 
magaslaton minden erőszakot, titokzatos külsőségeket és Hozzám hasonlóan 
szeretettel bánjatok mindenkivel, akkor megnyugszanak a szívek bennetek, 
valamint Bennem általatok az örök életben! 

Lamek erre így szólt a kapuk előtt tolongókhoz: testvéreim, ha csak 
lehetséges, annyi helyet engedjetek, hogy egyenként kijussunk, de senkise 
legyen erőszakos szomszédjával szemben! Mi türelemmel megvárjuk, míg ti 
elrendezkedtek! 

Ezt a kérelmet az emberek hírül adták egymásnak, s egy negyedóra sem 
telt el, máris szabaddá vált az út a kaputól kezdve. 

Az Úr erre megkérdezte Lameket: - nos Lamek, mit szólsz az Én két 
kulcsomhoz? 

Óh szentséges Atyám - felelte Lamek - miközben sírva fakadt az Úr nagy 
jóságának hatására, csak annyit mondhatok, hogy csak egyedül Te vagy 
jóságos és magad vagy a szeretet! Ezért mindenekfelett szeretlek is! 

Haladj tehát tovább - szólt az Úr! Amen. 


237. Fejezet - Lamek újabb zavara az előtte haladó 
néptömeg miatt. A vidámságról, valamint az 
üdvösségről, mint az ember rendeltetéséről 


Midőn ez a fennkölt menet végigvonult a nagy város utcáin, a nép nagy 
seregekben tódult utána, egy nagy rész azonban a menet elé kerülve 
megelőzte azt. 

Lamek, az Úr azon kijelentésére gondolva - senki se haladjon előtted - újra 
nagy zavarba került, de nem merészelt visszafordulni, hogy megkérdezze az 


2 Z 


Urat, mi tévő legyen. Egyik széles utcában azonban hatalmas néptömeg 
nyomult a menet elé. Ezt már mégis megsokallta Lamek, s megállt. 

Az Úr látta ugyan hányadán van Lamek, de úgy tett mintha nem vette 
volna észre zavarát, és megkérdezte őt: - Lamek, miért álltál meg? Még csak a 
fele úton vagyunk, haladj tehát tovább, s ne maradj állva! 

Lamek erre felbátorodott, s így szólt: Óh szentséges, szeretetteljes Atyám! 
Eszembe jutott a Te figyelmeztetésed, hogy senki se haladjon előttem és lásd, 
most ezrek mennek előttünk! 

Ezt Én is látom Lamekem - szólt az Úr - de kihirdetted-e előzőleg, hogy 
senki se kerüljön eléd? Azt mondod, ah, erre nem gondoltam! Ha tehát így 
van, akkor miért bosszankodsz az előttünk haladó tömeg miatt? Én azonban 
nem erre a menetre értettem ezt a tilalmat, hanem a te papi ténykedésedre! 

Nyugodj meg tehát és haladj csak tovább, mert úgy helyes és mindenkor 
úgy is legyen, hogy a nép szemünk előtt járjon! Szemed mindenkor rajta 
legyen a népen, akkor igazi pásztora leszel nyájadnak! Amen. 

Az Úr e szavai megnyugtatták Lameket, s vidáman haladt tovább. Midőn a 
várost elhagyva, Lamek megpillantotta a pompázatos templomot, ugrándozni 
szeretett volna örömében, de a nép miatt visszatartotta magát. 

Lamek - szólt erre az Úr - Az Én gyermekeim szívük tiszta vágyai szerint 
vigadozhatnak az Én nevemben. Ezért bátran ugrándozhatsz, mint egy 
szarvas, mert Nekem kedvesebb az, aki nevemben vidám, mint aki 
szomorkodik Szívemen! Nem a szomorúságra, hanem a boldogságra 
teremtettelek benneteket! 

Lamek erre valóban ugrándozni kezdett, mire a nép ugyancsak 
elcsodálkozott, néhányan pedig Istent dicsőítve, szintén ugrándoztak 
örömükben. Mások azonban így szóltak: - nézzétek a mi egykori, bennünket 
gyötrő királyunk most táncossá változott! Ezt biztosan a magaslatról valók 
vitték véghez, mert ezek állítólag hatalmas erejű varázslók, úgy hogy még a 
kövek is engedelmeskednek nekik! Ismét mások megrótták az ilyen beszédet, 
mondván: Nem látjátok az Isten nevével ékesített táblát és a hatalmas 
küldötteket? Ne fecsegjetek tehát efféle kaján dolgokat, hanem imádjátok 
annak az örök mindenható Istennek a nevét, akit egykor Isten nagy látnoka 
Farak fejedelem hirdetett nekünk! 

Közben elérkezett a menet a körfal kapujához. Mura kinyitotta a kaput, s a 
menet bevonult a templomhoz. A nép azonban nem merészelt a kapun 
belépni, hanem nyugodtan a körfalon kívül maradt. 


238. Fejezet - A templom pompázatos külseje és 
belseje. A templomi szolgálat rendje 


Midőn a magasztos menet a templom kapujához érkezett, Mura kinyitotta 
annak aranykapuját, s Lamek álmélkodva szemlélte a templom nagy 
pompáját. Midőn némileg magához tért meglepetéséből, akkor vette csak 
észre, hogy minden egyes ablaksoron más színű fény áradt be a templomba. 


Az alsó ablaksoron rózsaszín, a középsőn zöld, a legfelső ablaksoron pedig 
violaszín. Ez a jelenség felébresztette Lamek kíváncsiságát ezért az Úrhoz 
fordulva, így szólt: 

Óh Uram legbölcsebb, legjóságosabb, legszeretetteljesebb Atyám, ki 
mindenekfelett szentséges vagy! Te bizonyára látod, miért fordultam most 
Hozzád! Ha szentséges akaratoddal megegyezik, megnyugtathatnád szívemet! 

Halljad Lamekem - szólt az Úr - az Én szolgálatom, amelyet ezentúl 
végezni fogsz, legyen számodra a legelső! Ne törődj tehát az ablakok 
színeivel, hanem cselekedd azt, ami megillet Engem, a magad módja szerint. 
Ha ezt megtetted, akkor fordulj Murához, s ő majd megmondja neked, mit 
jelent az ablakok színe! 

Itt van előtted az oltár, lépj annak jobb oldalára és várj, amíg megáldottam 
az oltárt! Azután helyezd a táblát az oltárra, Én pedig egy-egy őrző angyalt 
állítok az oltár mindkét oldalára, s ezek őrizzék mindenkoron ezt a szentséget 
nálatok! A név fölé egy világos felhőt lehelek oda, annak jeléül, hogy mindent 
Én, az egyedüli Isten, a Menny és Föld Ura rendeltem így el, az örök 
pusztulástól való megmentéstekre! 

Aki tiszta, szeretettel telt szívvel méltóan közeledik ehhez a templomhoz, 
az megerősödik az Én kegyelmemmel. Aki azonban méltatlanul tisztátalan, a 
világ és önmaga iránti szeretettel telten közeledik ehhez a templomhoz, azt a 
templom tetejéről aláhulló tűz emészti meg! 

A templomba senki se lépjen be kívüled, és azon kívül, aki a magaslatról 
jönne ide, utánad pedig a legidősebb fiad, ha már magad helyett a síkság 
főpapjának felkented, s ez a főpapi tisztség maradjon meg a törzsedben. 

Aki máskülönben a templomba belépne, azt az őrzőangyalok rögtön 
megölik, nők egyáltalán nem léphetnek be a templomba, a magaslatról sem és 
még kevésbé a síkságról, ha nem akarják életüket azonnal elveszíteni. 

Te is csak négyszer évente lépje be a templomba, s előzőleg hét napon át, 
készülj erre, megfontolva Kit találsz ott! Ha pedig ezt nem tartanád szem 
előtt, te sem járnál jobban, mint bármely más ember! Ha beléptél a 
templomba, ne csukd be annak kapuját, hogy kellő távolságból a nép is 
megpillanthassa a szentséget, s az Én nagy dicsőségemet! 

A templom előterében minden szombaton gyűljetek össze, adjatok Nekem 
hálát, és szereteteteket mutassátok be Nekem áldozat gyanánt, de kívüle 
semmi más áldozatot nem. Egy férfi se lépjen be az előtérbe csak fedetlen 
fővel, s a nők csakis elfedett arccal! 

Amíg ehhez a rendhez alkalmazkodtok, addig ez a kegyelem láthatóan 
közöttetek marad, de ha valaha is kiléptek ebből a rendből, ez a szentség 
elvétetik tőletek, s az ítélet mindent megsemmisítő lángban nyilvánul meg az 
oltár felett. Akkor nagy hatalommal támadnak reátok a magaslat gyermekei, 
és izzó vesszőkkel csapdosnak meg titeket. 

Lásd - egyelőre ez az Én akaratom! Most pedig megáldom az oltárt, s 
azután helyezd reá a táblát! Amen. 


239. Fejezet - Lamek aggodalmas kétségei az oltárnál. 
Az Ur megnyugtató magyarázata a templomi rend 
céljáról. Az oltár megáldása 


Lamek erre, kezében a táblával az oltár jobb oldalánál helyezkedett el, s 
közben nagy aggodalom töltötte el az Úr előző szavai miatt. 

Az Úr ezt észrevevén, így szólt hozzá: Lamek, mi van veled és miért 
aggodalmaskodsz miután  megmondottam miként kell viselkedni 
szentségemmel szemben és hogy tisztátalanul és készületlenül nem szabad 
Hozzám közelíteni! Beszélj tehát, s Én kegyelmes leszek! 

Óh Uram és Istenem - felelte Lamek - ugyan mit szólhat a tehetetlen féreg 
a porban, miután Te már kinyilvánítottad legszentségesebb, mindenható 
akaratodat? A Te végzésed azt jelenti, - ember, teremtmény, élj változatlanul 
végzésem szerint, másként Én mindenható Istened és teremtőd azonnal 
megsemmisítelek, s örökre megrontalak! 

Lásd - végtelen nagy kegyelmeddel átadtad nekünk szegény síkságbeli 
férgeknek szentségedet, de mit eredményez ez örökké megváltozhatatlan 
végzésed szerint számunkra? Semmi mást, mint a halált, pusztulást és 
borzalmasan gyötrelmes ítéletet! 

Ha nem ismerném az emberi természetet, akkor nem tudnám azt sem, hogy 
milyen, s hogyan tévedhet az tisztátalan utakra! Ha pedig ilyen baj éri a 
gyenge embert, hányadán van akkor ezzel a szentséggel? Miért egyedül csak 
én léphetek be a templomba, ki mindenkor a legnagyobb bűnös voltam 
Előtted? Az ezerszeresen tisztábbak azonban nem tehetik meg ezt, életük 
azonnali elvesztése nélkül? 

Azt méltányosnak találom, hogy tisztátalan szívvel senki sem közeledhet a 
templomhoz, de aki tiszta szívű a Te szentségeddel szemben? Így tehát 
mindenkit kikerülhetetlenül a halál ér utol, aki közeledni merészel ehhez a 
templomhoz! 

Óh te dicsőséges, szentséges tábla! Ujjongva hoztalak ide, de jajgatva 
megyek innen haza, mert nem áldásunkra, hanem kérlelhetetlen ítéletre adattál 
nekünk szegényeknek! Óh Uram, ha ez már a mi végleges 
megsemmisítésünkre szolgál, történjen akkor és mindenkor a Te mindenható 
szentséges akaratod szerint! 

Az Úr erre szánakozva tekintett Lamekre, s így szólt: Óh Lamek a sötétség 
és a szomorúság fia miért aggodalmaskodsz hiábavaló módon? Lásd, ha olyan 
nagy örömöm telne gyermekeim öldöklésében, miért jöttem volna akkor 
láthatóan hozzátok? Hiszen egyetlen gondolatom elegendő ahhoz, hogy az 
egész teremtés úgy megsemmisüljön, mintha sohasem létezett volna. 

Én azonban azért jöttem el hozzátok, szellemi holtakhoz, hogy azt az 
életet, melyet ti eltékozoltatok, nagy irgalomból önként újra megadjam nektek 
és hogy itt módot adjak nektek arra, hogy az elvesztett életet mindenkor újra 
megszerezhessétek magatoknak. Hogy pedig ennek egy tisztult rendben belül 
kell megtörténnie, hogy semmiféle rendetlenség se gyengítse meg a 


rendemben lévő erőt, és ez a ti üdvösségtek érdekében szükséges - az csak 
nem nevezhető ítéletnek? 

Ha csupán a főpapnak engedem meg a templomba való belépést, vajon mit 
veszítenek evvel a többiek! Hiszen ha szeretettel ragaszkodnak hozzám, az 
ezernyi ilyen templomnál is többet jelent! Aki pedig Engem szeret az már a 
szellemi templom szentélyében van, s azt bizonyára nem éri utol a halál ha 
veled együtt megy ebbe a templomba, mert aki Engem szeret az már felülről 
való és mindenkor a templomban van. 

Azt azonban nem kívánhatod tőlem, hogy egy, az én élő kegyelmemmel 
telített templomot sertésóllá engedjek lealacsonyítani. Maradj meg tehát 
előbbi határozatom mellett, s biztos lehetsz, hogy ez senkinek sem szolgál 
kárára. Mert én mindnyájatok atyja vagyok és nem gyilkos! 

Most pedig megáldom ezt a templomot. Amen. 


240. Fejezet - Az oltár hét kerubbal, s a felhóoszloppal. 
Enok csodálkozása az oltár felséges elrendezése felett, 
s az Ur magyarázata. Az Ur ismét láthatatlanná válik. 


Miután az Úr megáldotta az oltárt, Lamek reá helyezte a táblát az oltárra, s 
az Úr ekkor megérintette kezével a táblát. A jelenlévők erre világos felhőkön 
egy-egy kerubot láttak az oltár mindkét oldala mellett. Az Úr most reá lehelt a 
táblára, mire egy világos felhőoszlop emelkedett fel az oltár felett az arany 
tetőig. 

A jelenlévőket félelem töltötte el a jelenségek láttán, s Énok is 
hódolatteljesen szemlélte ezeket, majd így szólt magában: Óh szentséges, 
szeretetteljes Atya, milyen végtelen jóságos vagy Te! A szentséges 
magaslaton alig engedélyeztél egy közönséges oltárt és nem is akartál a 
hegyek gyermekeinek más látható jelet hátrahagyni, mint Ádám helyreállított 
barlangját és Puriszta egyszerű kunyhóját. 

Itt azonban egy olyan dicsőséges emlékhelyet létesítettél, hogy a Nap, a 
Hold, s a csillagok is hódolattal tekintenek le arra, s a magaslat gyermekei 
féltékenyen néznek majd le az annyira megáldott síkságra. Óh szentséges, 
szeretetteljes Atyánk, különös dolgokat művelsz és senki sem képes végzéseid 
jelentőségét felfogni! Én csak annyit tudok, hogy mindent végtelen 
szeretetedből és irgalmadból cselekszel, s ezért Tied legyen minden 
szeretetem mindörökre! 

Az Úr erre reátekintett Énokra, s szívén keresztül így szólt hozzá: - Énok, 
itt alul van a név, fent pedig annak Hordozója, itt egy jel, fent a jel 
adományozója, itt látszólagosan, ott lényegileg vagyok, itt a jel pompáját, fent 
az Atya hatalmát láthatod, itt minden a föld aranyából, drágaköveiből van, 
fent pedig az Atya élő szeretete és szelídsége van jelen. 

Óh, kimondhatatlanul szeretetteljes szentséges Atyám - felelte Énok - 
egész lényében megrendülve, szívem elnémult irántad való hatalmas erejű 
szeretetében, s csak annyit tudok mondani - óh Atyám, milyen végtelen 


jóságos vagy Te! 

Énok, egyedüli főpapom ebben az időben - szólt az Úr - miután a Menny 
és a Föld egyesült és a közösség a mennyek angyalai és gyermekeim között 
helyreállt, azt mondom neked, ezentúl ennek a nyájnak a vezetését is reád 
bízom! Ha bajba kerül, jöjj ide, s állítsd helyre a jó rendet az Én nevemben! 

Mondd meg Sehelnek a magaslaton, jöjjön Hozzám, mert szükségem van 
rá, s azt is mondd meg neki, ezentúl kardot hordozzon magával, mint a menny 
angyalainak állandóan harcra kész fejedelme! Ezt el ne mulaszd, mert Sehel 
ideje is ki van szabva, miként az Enyém is! 

Az Úr ezután újra Lamekhez fordulva így szólt: - Lamek! Lásd most már 
minden el van rendezve! Maradj meg a neked világosan kinyilatkoztatott 
rendben, akkor élő közösségben maradsz a mennyekkel és népeddel együtt, jó 
sorsod lesz a Földön! 

Aki pedig mindenekfelett szeret Engem, s irántam való nagy szeretetében 
megtagadja a világot, az elnyeri az örök életet, s nem látja, nem érzi, és nem 
ízleli meg a halált! 

Ebben a szentélyben mindenkor megtudod az Én akaratomat, ha előzőleg 
Nekem áldoztad fel imáidban szívedet. Ha Énok hozzád jön, vagy te menjél el 
hozzá, mindenkor hallgasd meg őt a magad és néped számára, mindnyájan 


z 


Énokhoz igazodjatok, mert hozzátok is az ő ajkán át szólók! Most pedig 


fogadjátok mindannyian Atyai áldásomat!  Szeretetem legyen 
mindnyájatokkal! 


Az Úr erre eltűnt és mindenki sírt és zokogott! 


Amen. 

